
Mykolas Romeris išvyksta į Tautų Lygos sesiją. Kauno geležinkelio stotis, 1933 m. 
Nuotrauka iš Jadvygos Vitkauskienės albumo. 


RIMANTAS MIKNYS 


ĮVADAS. 
NAUJAUSIA D/IENORAŠČIO PUBLIKAVIMO ISTORIJA 


Šioji, devintoji, Dienoraščio knyga užbaigia Mykolo Rėmerio rankraštinį XXX 
tomą. Toliau dirbsiu su pirmuoju tomu, kuris datuojamas 1911 metais, ir užpildy- 
siu visas spragas, kurios buvo atsiradusios iš kitaip suplanuotų leidybos projektų. 
Nenoriu kitiems palikti chronologiškai nenuoseklaus teksto. Jau seniai ketinau 
grįžti į pradžią, nes jaučiu, kad negaliu palikti taip, kaip dabar susiklostė rankraš- 
čio leidimas - pradėta 1918 metų birželio 11 diena. Kodėl taip atsitiko - paaiškinta 
pirmosios knygos įvade. Apskritai manau, kad atėjo laikas aprašyti Dienoraščio lei- 
dimo istoriją XXI amžiaus pradžioje. Juk dirbama buvo ne tik su lietuvišku verti- 
mo tekstu. Kaip žinia, Lenkijoje jau yra išleista ir Dienoraščio tekstų rinktinė, kurią 
sudaro šešios didžiulės knygos originalo - lenkų - kalba. Susidariusi padėtis reika- 
lauja pati savaime fiksuoti ir paaiškinti, kaip ir kodėl šitaip atsitiko. Tai palengvins, 
pateisins vėlesnį darbą su Dienoraščio teksto vertimu ir leidyba tiems, kurie ryšis 
toliau viešinti unikalų dokumentą. Esu optimistas, tikiu, atsiras mano darbo tęsėjų. 

Pirmiausia, įvade noriu, remdamasis ne vieną kartą ir ne vienoje vietoje išsaky- 
tais savo samprotavimais apie tokių šaltinių publikavimo prasmes, iš nūdienos vi- 
suomenės situacijos ir poreikių atskleisti Dienoraščio reikšmes. O po to nuosekliai 
aprašyti leidimo istoriją. 

Žinoma, dienoraštis, kaip istorinio šaltinio tipas, yra labai svarbus iš vienos 
pusės kaip visuomenės, žmogaus ir individo, veikiamo ekonominių, politinių, so- 
cialinių ir kultūrinių procesų, tyrimams, o iš kitos - minėtųjų procesų tyrimams 
personalizuoti ir „humanizuoti“. Neabejotina, dažnai procesų kryptį, netgi tė- 
kmės charakterį lemia konkrečios asmenybės. Tokio tipo šaltinius formuoja ir pa- 
lieka asmenys, užėmę daugiau ar mažiau aktyvią poziciją savo meto istoriniame 
vyksme. Tad, jų užfiksuoti, aprašyti, įvertinti įvykiai, faktai, personalijos leidžia 
kitaip pažvelgti į minėtuosius procesus nei išlikę oficialūs dokumentai - sutartys, 

bylos, protokolai, oficiali ir vieša informacija masinės komunikacijos aplinkose ir 
pan. Dienoraščiai dažniau nei kiti egodokumentai autentiškiau pristato autorių ir 
jo aprašomus, vertinamus įvykius, procesus, jų veikėjus. Pavyzdžiui, jie kitaip nei 
atsiminimai liudija praeitį ne iš laiko perspektyvos, bet taip, „kas yra čia ir dabar“ 
rašant tekstą. Skaitant dienoraščius dažnai gali matyti jų autorių, besiginčijantį su 
savo užrašytais teiginiais, vertinimais, prisipažįstantį klystant ir bandant išsiaiš- 
kinti, kodėl tai atsitiko, svarstantį atvirai, kaip tą klaidą galima taisyti ar ištaisyti, 
ko galima tikėtis. Tuomet, kai, tarkim, atsiminimų ar laiško autorius kalbasi su 
skaitytoju ar adresatu užėmęs tam tikrą „saugesnę“ ar „savisauginę“ poziciją, au- 
tentikos, ypač vertybinės, išlieka mažiau. 

Žvelgdamas į Mykolo Rėmerio Dienoraštį kitų tokio pobūdžio šaltinių konteks- 
te esu įsitikinęs, bent tikrai devyniasdešimt procentų, kad panašios apimties šalti- 
nių - dienoraščių - tikrai nėra. Nežinau kito tokio dienoraščio, kuriame nebūtų 
atžymėta kiekviena diena, be jokių praleidimų tokį ilgą laiko tarpsnį — 1911-1945 
metais. Įprasta vienos dienos apimtis 4000 ir daugiau spaudos ženklų su tarpais. 
Analogiškos intelektinės ambicijos - taip. Pavyzdžiui, Witoldo Gombrowicziaus 
dienoraštis’, beje, jau išverstas į lietuvių kalba ir išleistas bent du kartus (antra laida 
pasirodė visai neseniai*). Tiesa, jis ne analitinis, o literatūrinis. Istoriko Zenono 
Ivinskio dienoraštis tebeguli, dėl biurokratinių varžtų, bibliotekų rankraštynų len- 
tynose ir jį skaito dažniausia tik tyrėjai. Ne tik intelektualiu krūviu, bet ir kas- 
dienybės aprašymu bei įprasminimu labai panašūs į Romerio vieno įtakingiausių 
XX amžiaus rašytojų Franzo Kafkos dienoraščiai, rašyti 1910-1923 metais (išversti 
į lietuvių kalbą ir išleisti 2011 metais). Čia, kaip ir Romerio tekstuose, atskleidžia- 
mos kasdienio gyvenimo detalės, santykiai su tėvu, motina, moterimis, draugais, 
kultūrinis kontekstas. Abu jungia tas pats drąsus atvirumas, savo asmenį siejant ne 
su tam tikra kauke, o su žmogumi, mokslininku, rašytoju, ieškančiu, klystančiu ir 
taisančiu save. Be abejo, panašių rastumėm ir kitose Vidurio Rytų Europos šalyse. 
Vis dėlto, neabejoju jo unikalumu, nes Romerio Dienoraščių ištraukų publikacija 
2017-2019 metais sukėlė milžinišką furorą Lenkijoje. Pastarojoje šalyje yra išleista 
aibė įvairių XIX-XX amžiaus veikėjų dienoraščių, bet šis gausiose recenzijose buvo 
įvardintas unikumu. 

Taigi, keliamės į Dienoraščio publikavimo istoriją. Ją pristatydamas kai kuriais 
atvejais remsiuosi kartodamas informaciją, kurią jau skelbiau lietuvių kalba publi- 
kuotos pirmosios knygos įvade. Jame yra aprašyta Dienoraščių rankraščių istorija. 


1. W. Gombrowicz, Dienoraštis, I, II, III. Vilnius: Vyturys, 1998-1999. 


2. W. Gombrowicz, Dienoraštis I. Vilnius: Odilė, 2019. 
3. F. Kafka, Dienoraščiai 1910-1923. Vilnius: Lietuvos rašytojų sąjungos leidykla, 2011. 

Tad specialiai apie tai čia jau neberašau, o tik primenu kai kuriuos rankraščių isto- 
rijos momentus. Ruošdamasis 1915 metais išvykti į J. Pilsudskio legionus saugoti 
pirmuosius keturis tomus atidavė seseriai Elvyrai Mečkovskai, pridėdamas ir laiš- 
ką-testamentą. Čia Romeris kreipėsi į savo bičiulį Aleksandrą Zaštautą su prašymu 
mirties atveju deponuoti rankraščius Rapersvilio muziejuje (Šveicarija), kuriame 
buvo kaupiami archyvai, susįję su Abiejų Tautų Respublikos praeitimi. Laiške jis 
nurodė, kad po 50-ies metų Dienoraštį galima publikuoti „visą, be sutrumpinimų, 
kupiūrų ir pakeitimų“. Šie ir beveik visi karo metais rašyti sąsiuviniai, išskyrus 
vieną, apėmusį laikotarpį nuo 1915 metų birželio vidurio iki liepos vidurio, kurį 
Rėmeris paliko pas Liudviką Kulčyckį Vienoje ir kuris negrįžtamai dingo", išliko. 
Jie po įvairių peripetijų“ pateko į Tado Vrublevskio bibliotekos rinkinius. 1924 me- 
tais Romeris juos pervežė iš Vilniaus į Kauną ir kartu su kitais atidavė Kultūros 
muziejaus, kurio vadovas buvo Juozas Tumas-Vaižgantas, „sąlyginiam depozitui 7. 
Perduodamas Dienoraščio sąsiuvinius muziejui perdavimo akte buvo pažymėjęs: 
„Išėjus 25 metams nuo mano mirties dienos visi aukščiau paminėti suvaržymai nusto- 
ja galios ir Kultūros Muziejus galės laisvai naudotis skrynutės rankraščiais savo nuo- 
žiūra ir mokslo bei kultūros tikslams.“ Minėtasis depozitas buvo gausinamas iki 
1933 metų rašytais sąsiuviniais, o visas jo komplektas jau po Antrojo pasaulinio 
karo pateko į Lietuvos mokslų akademijos bibliotekos Rankraščių skyrių?. Kiti - 
kaip aktualūs ir dažniau reikalingi kasdien naudoti - buvo kaupiami pas Rėmerį, o 
po jo mirties 1945 metų vasario 22 dieną saugomi žmonos Jadvygos. Pastaroji 1964 
metų gegužę kartu su kitais rankraščiais perdavė Vilniaus universiteto bibliotekai“. 
Perdavimo sutartyje kartojasi Dienoraščio panaudojimo sąlygos". Pažymėtina, kad 
sukakus nurodytai datai su Dienoraščiu dirbo daugiausia kaip rankraščių specia- 


4. M. Rėmer, Dziennik, t. 4, Lietuvos mokslų akademijos Vrublevskių bibliotekos Rankraščių 
skyrius (toliau - LMA B), F. 138-2231, l. 403. 

5. Z. Solak, Między Polską a Litwą. Życie i działalność Michała Rėmera 1880-1920. Kraków: 
Wydawnictwo Arcana, 2004, S. 153. 

6. Z. Solakas nurodo, kad sąsiuviniai buvo saugomi Vionzovcų (Wiązowec) dvare (Baltarusi- 
joje), iš kurio, traukdamasi nuo valstiečių revoliucinių neramumų, sesuo išvežė juos į Minską ir 
tik po to į Vilnių (Z. Solak, Między Polską a Litwą. Życie i działalność Michała Römera 1880-1920. 
Kraków: Arcana, 2004, $. 152-153). 

7. Dienoraščio pargabenimo iš Vilniaus į Kauną istorija aprašyta šios, devintosios knygos teks- 
tuose. 

8. M. Rėmeris, Sąlyginis Kultūros muziejaus depozitas. 1924. Kaunas, Vilniaus universiteto 
bibliotekos Rankraščių skyrius (toliau - VUB RS), F. 75-MR27. 

9. M. Römer, Dziennik, t. 1-34 (1911 01-1933 05 20), LMAB, F. 138-2229-2263. 

10. M. Römer, Dziennik, t. 35-40 (1933 05 21-1945 02 19), VUB RS, F. 75-MR11-MR16. 
11. M. Romerio rankraščių perdavimo Vilniaus Valstybiniam V. Kapsuko vardo universitetui 
dokumentai, VUB RS, F. 75-MR28. 


IX 


listas, istorikas ir kaip skelbėjas Vincas Martinkėnas. Jis parašė penkių paskutinių 
tomų lietuviškas santraukas ir sudarė asmenvardžių, vietovardžių ir dalykines ro- 
dykles, kurios saugomos drauge su minėtaisiais tomais. Be to, parinko 1920-1945 
metų kai kurių svarbesnių politinių ir kultūrinių įvykių aprašymo ištraukų (apie 
385 lapus), išvertė jas į lietuvių kalbą ir paskelbė 1990-1991 metų žurnalo Kultūros 
barai numeriuose”. Originalo kalba būta smulkesnių Dienoraščio ištraukų publika- 
cijų. Iš pateikiamo sąrašo išskirčiau Jerzy'o Ochmanskio ir Zbigniewo Solako pu- 
blikacijas. Pirmasis buvo vienas pirmųjų apskritai publikavęs originalo kalba Die- 
noraščio ištraukas, o antrasis - pasižymėjo ir gausa, ir labai kokybišku, akademiniu 
požiūriu į publikacijų parengimą“. Kaip tik jo publikacijos inspiravo lenkų ir lietu- 
vių istorikų grupės susikūrimą ir projekto parengti publikavimui Dienoraščio teks- 
tus, apimančius 1918 metų birželio 30-1922 metų sausio 27 dieną. Priminsiu, kad 
prie originalaus teksto publikacijos mokslinio parengimo 1998-2002 metais dirbo 
dvišalė mokslininkų grupė: vadovas - prof. Juliuszas Bardachas (1914-2010), istori- 
kai Bronius Makauskas, Krzysztofas Tarka, Zbigniewas Solakas, Janas Jurkiewic- 
zius, Janas Savickis, Rimantas Miknys. Be to, Z. Solakas tuo pačiu metu rengė Die- 
noraščio tekstus iš „legionų laikotarpio“. Mirtis sutrukdė užbaigti darbą istorikui 
Z. Solakui, rengiant publikuoti sąsiuvinius, kurie buvo rašyti M. Romeriui daly- 
vaujant J. Pilsudskio legionuose (1915-1917). Tačiau jo žmona Anna Garlej-Solak ir 
kolega Januszas Nowakas baigė darbą ir išleido tekstus atskira knyga“. O tuomet, 


12. Mykolas Romeris, Dienoraštis. Ištraukos, Kultūros barai, 1990, nr. 1-1991, nr. 12. Vincas Mar- 
tinkėnas, baigdamas ištraukų publikaciją, yra pažymėjęs: „Prof. Mykolo Romerio dienoraštis 
yra svarbus ir brangus Lietuvos istorijai palikimas, skelbtinas spaudoje, jei ne visas ištisai, tai 
bent dalimis, ir verstinas į lietuvių kalbą. Mokslo vyrai ateityje turėtų išleisti apie M. Rome- 
rį monografiją, kurios jis yra nusipelnęs kaip didis Lietuvos patriotas, visuomenės veikėjas ir 
mokslininkas“ (V. Martinkėnas, Vertėjo žodis, Kultūros barai, 1991, nr. 12, p. 75). 
13. J. Ochmański, Zapiski Michała Rėmera o rewolucji październikowej, Materiały i studia z okre- 
su 1914-1939. Warszawa, 1967, t. 12, S. 265-273; Tas pats, Kulisy wyprawy wileńskiej Pilsudskiego 
1919 r., Z dziejów stosunków polsko-radzieckich. Warszawa, 1968, t. 3, s. 66 ir kt.; Z. Solak, Kra- 
kowskie obchody rocznicy powstania legionów polskich w Dziennikach Michała Römera, Rocz- 
nik Krakowski, 1994, t. LX, s. 130 ir kt; Tas pats, Wyprawa kowieńska Michała Römera w 1919 r., 
Niepodległość, Nowy Jork-Londyn, 1995, t. 27, s. 129-163; Tas pats, Krakowskie Obchody rocznicy 
powstania legionów polskich w Dziennikach Michała Römera, Rocznik Krakowski, 1994, t. LX, s. 
129-131; R. Miknys, Podróż Michała Römera z Wilna do Kowna w listopadzie 1920 r. - fragment 
“Dziennika”, Biuletyn Historii Pogranicza, nr. 4, Białystok, 2003, s. 69-80; Michał Römer, Kulisy 
misji kowieńskiej (Fragmenty Dziennika: wiosna 1919) / Parengė: B. Makauskas ir R. Miknys, 
Arcana. Kultura. Historia. Polityka, Kraków, 2006, lipiec-październik, s. 33-88. 
14. Michał Römer, Dzienniki legionowe. I, 18 VII 1915-24.II. 1926, do druku przygotował Zbi- 
gniew Solak, przy współudziale Janusza Tadeusza Nowaka i Anny Garlej-Solak. Polska Akade- 
mia Umiejętności, Prace Komisji Historii Wojen i Wojskowości, T. III, pod red. Wojciecha Rojka. 
Kraków, 2008. 


vykdant mokslininko valią, tekstas buvo išverstas ir iš- 
leistas lietuvių kalba“. Tuo tarpu grupės atliktas dar- Mron akių 84 
bas užsigulėjo Varšuvos universiteto Rytų Europos PRACE KOKS ETUR WOTAN ERAIASITOS, EIB 
studijų centro archyve. Šiam centrui buvo patikėta lei- 
dyba, o lėšų spausdinti taip ir nebuvo rasta. Pasinau- 
dojus minėtojo projekto rengimo sutarties punktu, 

šias S Aa x: 18 VII 1915 - 24 II 1916 
kad originalo kalba parengtas tekstas gali būti verčia- SN 
mas į lietuvių kalbą ir leidžiamas Lietuvoje, kaip žinia, TEANS) 
lietuviškai išėjo šešios knygos“. Tiesa, dirbant prie 
vertimo dar teko nemažai padirbėti ir rengiant papil- 
domus paaiškinimus ir patikslinant dešifruotą tekstą. 
Lenkų Kolegoms ne visada pavyko teisingai perskaity- 
ti vietovardžius, pavardes ir pan. 2014 metais įvyko 
netikėtas proveržis su originalaus - lenkų kalba - teks- 
to viešinimu. Čia turiu paminėti lemiamą vaidmenį 
atlikusią tuo metu Lietuvos Respublikos ambasadorę 
Lenkijoje Loretą Zakarevičienę. Didele dalimi jos pa- 
stangų dėka Lietuvos mokslų akademijos Vrublevskių Knygos „Michal Römer. Dzienniki legionowe. 
vardo bibliotekos ir Vilniaus universiteto bibliotekos 1. 18.VIl.1915-24.ll.1916. 
vadovai (direktoriai Sigitas Narbutas ir Irena Krivienė) Šio i ia 
sutiko, kad jų institucijos dalyvautų projekte", kurio 
iniciatorius buvo „Centras KARTA“, užsiimantis Lenkijos atminties kultūros puo- 
selėjimu. Kaip moksliniai partneriai projekte iš Lietuvos pusės dalyvavo Lietuvos 
istorijos institutas, o iš Lenkijos - Lenkijos mokslų akademijos Politikos studijų 
institutas. Projekto tikslas - Mykolo Romerio Dienoraščio sąsiuvinių archyvavimas, 
dešifravimas, dalinis parengimas publikuoti ir dalinis išleidimas. Iki 2018 metų 
buvo skaitmenizuoti 39 tomai (1911-1945 m.), dešifruoti, sukataloguoti, aprašyti ir 


MICHAŁ RÖMER 


DZIENNIKI LEGIONOWE. I. 


15. Mykolas Römeris, Dienoraštis. 1915 m. liepos 18-oji-1916 m. vasario 24-oji. Vilnius: Versus 
Aureus, 2009. 

16. Mykolas Romeris, Dienoraštis. 1918 m. birželio 13-oji-1919 m. birželio 20-oji. Vilnius: Versus 
Aureus, 2007; Dienoraštis. 1919 m. birželio 21-0ji-1920 m. kovo 15-oji, Vilnius: Versus Aureus, 
2009; Dienoraštis. 1920 m. kovo 16-oji-1921 m. sausio 12-oji, Vilnius: Versus Aureus, 2011; Die- 
noraštis. 1921 m. sausio 13-0ji-1921 m. lapkričio 7-oji, Vilnius: Versus Aureus, 2012; Dienoraštis. 
1921 m. lapkričio 8-oji-1922 m. birželio 15-oji, Vilnius: Versus Aureus, 2013; Dienoraštis. 1922 m. 
birželio 16-oji-1923 m. balandžio 10-oji, Vilnius: Versus Aureus, 2016. 

17. „Šwiadectwa XX wieku. Cztere polskie spuścizny opisujące stulecia Europy Środkowo- 
Wschodniej“ [„XX amžiaus liudijimas. Keturi lenkų palikimai aprašantys Vidurio-Rytų Eu- 
ropos šimtmetį]. Projektą finansavo Lenkijos nacionalinė programa Humanitarikos plėtotei 
[Narodowy Program. Rozwoju Humanistykij. 

patalpinti „Centro KARTA“ archyve. Numatyta, 
kad jie atsiras minėtojo centro skaitmeninėje bibli- 
otekoje ir internetinėse Lietuvos mokslų akademi- 
jos Vrublevskių vardo bibliotekos ir Vilniaus uni- 
versiteto bibliotekos aplinkose. Pažymėtina, kad 
anksčiau minėtosios grupės ir Z. Solako dešifruoti 
tekstai buvo įtraukti į bendrą masyvą. Dešifravi- 
mo darbus atliko grupė, kuriai vadovavo žinomas 
Lietuvos lenkų kultūrininkas Janas Sienkiewiczius. 
Kaip tik jis kartu su redaktore Agnieszka Knyt at- 
rinko tekstus, kurie pateko į publikuotas šešias 
Romerio Dienoraščių ištraukų didelės apimties 
knygas“. Galutinė atranka spausdinti buvo pada- 


Dzienniki. 1916 1919 


ryta konsultuojantis su manimi ir profesoriumi 
Leszeku Zasztowtu. Atrenkama buvo pagal temas: 
svarbiausi Autoriaus asmeninio gyvenimo ir vei- 
klos įvykiai; Autoriaus aprašyti, aptarti, analizuoti 
Dienai r011- 1003 Lietuvos ir Lenkijos, o kartu pasaulio reiškiniai ir 
istoriniai procesai; politinių grupuočių, partijų, 
Iykola Rimerio Dienoraščio Aiiktinių tekstų Anas organizacijų ir istorinių asmenų charak- 
knygos, išleistos lenkų kalba. teristikos. Atrinktuose tekstuose buvo praleisti 
Rimanto Miknio nuotrauka. samprotavimai, aprašymai, kurie neturėjo tęsinio, 
buvo atsitiktiniai, giminės santykių rutininiai ap- 


rašymai, pasikartojimai. Visos praleistos vietos buvo pažymėtos. Kaip jau minėjau, 
pirmųjų knygų pasirodymas sukėlė furorą Lenkijos visuomenėje. Lenkijoje aukštai 
vertinamas visuomeninis politinis žurnalas Polityka pripažino Dienoraščio šešių 
knygų seriją geriausia 2018 metų dokumentų publikacija, apdovanojo sudarytojus ir 
rengėjus diplomu ir premija. Tiesa, akademinėje bendruomenėje būta ir skeptiškų 
vertinimų dėl rinktinių tekstų išleidimo, nes, anot kai kurių istorikų, tos šešios kny- 
gos „užkerta kelią“ Dienoraščio kaip visumos leidybai. Laikas parodys, ar tikrai taip. 


18. Michal Römer, Dzienniki, tom 1: 1911-1913, [Seria Świadectwa XX wiek Polska]. Warszawa: 
Ošrodek KARTA, 2017, 705 s. (Parengėjai ir sudarytojai - Agnieszka Knyt, Rimantas Miknys, 
Janas Sienkiewiczius. Moksliniai konsultantai (redaktoriai) - Rimantas Miknys, Leszek Zasz- 
towt); Michal Römer, Dzienniki, tom 2: 1914-1915. Warszawa: Ośrodek KARTA, 2017, 705 s.; Mi- 
chat Römer, Dzienniki, tom 3: 1916-1919. Warszawa: Ośrodek KARTA, 2018, 849 s.; Michal Römer, 
Dzienniki, tom 4: 1920-1930. Warszawa: Ośrodek KARTA, 2018, 668 s.; Michal Römer, Dzienniki, 
tom 5: 1931-1938. Warszawa: Ośrodek KARTA, 2018, 614 s.; Michal Römer, Dzienniki, tom 6: 
1939-1945. Warszawa: Ośrodek KARTA, 2018, 742 s. 

Šiandieną galima sakyti, kad šio svarbaus 
dokumento tekstų rinktinė pasitarnavo 
Mykolo Rėmerio kaip neordinarios as- 
menybės pristatymui plačiajai Lenkijos ir 
lenkų (emigracijoje ypač) visuomenei, lei- A E: "MYKOLAS ā # 
do jai pamatyti Dienoraščio unikalumą, "I "MD ROMERIS - 
ir akivaizdu, kad savo turiniu prisideda m: + 


:. Dienoraštis 


prie Lenkijos ir Lietuvos, lenkų ir lietuvių 
savitarpio supratimo gerinimo bei dialo- 
go plėtojimo. Juk ir pirmas projektas, 
taip iki galo ir neįgyvendintas, buvo or- 
ganizuotas siekiant to paties tikslo. Pir- 
mos lietuviškos knygos įvade rašiau: 
„Skaitytojui gali kilti klausimas, kodėl 


„pagrindinis“ dienoraštis publikuojamas 


ne nuo pradžios, t. y. 1911 metų? Čia ap- Mykolo Rėmerio Dienoraščio knygos, 
išleistos lietuvių kalba. 


sprendė pragmatiniai sumetimai. Atsi- 
Rimanto Miknio nuotrauka. 


žvelgta į tai, kad politika, valstybiniai 

santykiai mūsų, o ir Lenkijos, visuome- 

nėje tebėra viešojo gyvenimo ašimi. Todėl parinkti pirmajai publikacijai tie Dieno- 
raščio sąsiuviniai, kurie atliepia pirmiausia šias aktualijas. Tai patys „karščiausi“ 
Lietuvos ir Lenkijos, kaip visuomenių ir kaip valstybių, santykių metai. Pats M. 
Rėmeris buvo abiem šalims svarbių įvykių sūkuryje. Asmeniškai pažinojo J. Pil- 
sudskį ir A. Prystorą, A. Smetoną, J. Vileišį ir P. Leoną bei eilę kitų asmenų, dalyva- 
vusių kuriantis Lietuvos, Lenkijos valstybėms, mezgantis abiejų pusių konfliktui ir 
vidiniam, ir išoriniam. Jų bei su jais susijusių įvykių charakteristikos - išsamios, 
spalvingos, vertinimai dažnai netikėti, netgi laužantys gausios Lietuvos ir Lenkijos 
modernaus valstybingumo kūrimosi istoriografijos suformuotus stereotipus. Tad 
šia publikacija siekta atkreipti dėmesį į visą dienoraštį, sudominti jo turiniu tam, 
kad atsirastų galimybės ir kitų sąsiuvinių išleidimui.“ Išėjusios Dienoraščio kny- 
gos lietuvių kalba” rodo: toks tekstų leidimas pasiteisino. 


19. R. Miknys, Mykolas Romeris - Lietuvos modernybės aušros metraštininkas, analitikas ir 
politikas, Mykolas Romeris, Dienoraštis. 1918 m. birželio 13-0ji-1919 m. birželio 20-oji. Vilnius: 
Versus Aureus, 2007, p. XVI. 

20. Be anksčiau paminėtųjų, lietuvių kalba išėjo knyga: Mykolas Romeris, Dienoraštis. 1923 m. 
balandžio 11-oji-1924 m. kovo 21-oji. Vilnius: Lietuvos istorijos institutas, 2019. 

Baigiant naujausią Dienoraščio publikavimo istoriją dar kartą verta prisiminti 
Dienoraščio sąsiuvinius/tomus, kurie neįeina į šį dokumentų rinkinį. Gyvenimas 
nuo pirmos lietuviškos knygos pasirodymo ir čia įnešė tam tikrų korekcijų. 
Minėtajame savo įvade esu teigęs, kad yra likę keletas fragmentų dienoraščio, rašy- 
to vaikystės ir ankstyvos jaunystės metais. Apibūdindamas „pagrindinį“ dienoraštį, 
Rėmeris yra pastebėjęs, kad rašyti dienoraštį „buvau visuomet linkęs (pirmąjį savo 
dienoraštį rašiau dar ankstyvoje vaikystėje, kurį 1888 ar 1889 metais praradau, vėliau 
pradedant 1891 iki pat 1897-1898 metų su trumpais pertrūkiais vėl rašiau, po to vėl 
pradėjau ir nutraukiau), tačiau niekados jis nebuvo toks nenutrūkstamas kaip nuo 
1911 mety. Minėtieji ir Paryžiaus studijų (1902-1905) dienoraščiai buvo sunaikinti. 
Anot jo, „senųjų fragmentinių mano dienoraščių sąsiuviniai, rašyti iki 1911 m., buvo 
Bagdoniškyje kartu su mano laiškų ir įvairių popierių archyvu. Karo metais beveik 
viską sunaikino vokiečių kareiviai, gyvenę Bagdoniškių name. Iš jų liko tik nedidelė 
dalelė, kuriuos mačiau [1919 m.] vasarą netvarkingai besivoliojančius tamsioje sale- 
lėje ant namo viršaus, deja, nepatikrinau, kas liko, o ko jau nebėra“**. Dabar mums 
jau aišku, kad liko, kokiais keliais atsidūręs Tautinės bibliotekos Varšuvoje fonduo- 
se ketvirtasis jaunatviškojo laikotarpio dienoraščių tomelis, apimantis 1893 metų 
lapkričio 14-1895 metų vasario 2 dienos laikotarpį**. Aišku, jis savo informaciniu 
krūviu ir analizės lygiu neprilygsta „pagrindiniam“, tačiau, kaip nurodo Z. Solakas, 
„jau šis „jaunuolio“ dienoraštis, liečiantis Teisininkų mokyklos laikus, liudija apie 
labai didelę rašančiojo brandą ir suteikia gana daug, nors ir epizodiškos, informa- 
cijos apie rusiškąją mokyklą XIX a. pabaigoje, peterburgiškąją poloniją ir Kauno 
gubernijos dvarininkų kasdienybę““*. 2015 metais eilinės viešnagės metu pas Ponią 
Konstanciją Riomerytę, Panevėžy, manęs laukė netikėtumas: Ponia Konstancija 
nedrąsiai prasitarė, kad turi jai labai brangų nemažos apimties Tėvo vaikystės 
Dienoraščio sąsiuvinį. Ir nedrąsiai man jį parodė. O ten sąsiuvinis, apimantis 1896 
metus, t. y., anot Romerio, „pravoviediškų“ studijų laiką. Po Ponios Konstancijos 
mirties minėtasis sąsiuvinis atiteko kitai dukrai - Poniai Jadvygai Vitkauskienei. 

Grįžtant prie šios, devintosios, knygos pažymėtina, kad ji pratęs ir užbaigs kai 
kuriuos dalykus, kurie aprašomi aštuntojoje. Devintojoje labai spalvingai ir įvairia- 
pusiškai nušviečiamas 1924 metų Kauno miesto gyvenimas: rašoma, kaip miestas 
modernėjo, kokią įtaką darė jo, kaip laikinosios Lietuvos valstybės sostinės, statu- 


21. M. Römer, Dziennik, t. 26, LMAB, F. 138-2252, 1919 10 27 įrašas. 

22. Ten pat. 

23. M. Römer, Dziennik, t. 4, Tautinė biblioteka Varšuvoje / Biblioteka Narodowa w Warszawie/, 
sygn. II 8777. 

24. Z. Solak, Między Polską a Litwą. Życie i działalność Michała Rėmera 1880-1920. Kraków: 
Arcana, 2004, S. 150. 


XIV 


sas, kaip miestas lietuvėjo ir pan. Kartu gana dažni analitiniai pasvarstymai apie 
1924 metų ypač sudėtingą Lietuvai tarptautinę situaciją. Toliau perteikiamas, anali- 
zuojamas to meto Lietuvos teismų darbas, teisinių struktūrų sistemos formavimas, 
Lietuvos masonų struktūriniai ir personaliniai pokyčiai. Nemažai dėmesio gauna 
gimtasis Bagdoniškis (dvaras ir kaimas) ir apylinkės. Kaip atskirą problemą išskir- 
čiau vietos dvarininkų jaunuomenės bandymus sugrįžti iš tarnystės Lenkijos legio- 
nuose į Lietuvą arba pavienių dvarininkų šeimų narių nesėkmingi apsisprendimai 
prisijungti prie šeimos narių ir likti gyventi Lietuvoje. Pavyzdžiui, nemažai infor- 
macijos apie Balčių dvaro savininko, žymaus istoriko Vladyslavo Velhorskio, nesė- 
kmes bandant sugrįžti ir prisidėti prie savo šeimos. O tai leidžia perprasti Lietuvos 
politikos, nukreiptos į senojo elito poveikio visuomenės ir valstybės funkcionavimui 
ribojimo mechanizmus. Įdomūs ir informatyvūs autoriaus kaip vasarotojo įspūdžiai 
iš Pajūrio, Klaipėdos: aprašomas ir įvertinamas ten gyvenusių žmonių kultūrinis 
savitumas, svarstomos jų integracijos į Lietuvos visuomenę priemonės ir būdai. 


XXX 


Kaip ir ankstesnėse knygose, ir šioje vardai, pavardės ir vietovardžiai, turintys lie- 
tuviškąją rašymo tradiciją, lietuvinami skliausteliuose įrašant originaliąją versiją 
pirmąsyk paminėjus, o tokios neturintieji paliekami originalūs pridedant lietu- 
viškąsias galūnes. Toks principas taikomas asmenvardžių ir vietovardžių rodyklė- 
je. Tie asmenys, kurie buvo pateikti ankstesnėse Dienoraščio publikacijose ir kurių 
pavardės labai dažnai kartojasi, paaiškinimuose neapibūdinami arba apibūdinami 
itin glaustai (vardas, pavardė), kad būtų galima juos greičiau atpažinti. Tais atvejais 
smulkesnės informacijos skaitytojas turėtų ieškoti ankstesnėse Dienoraščio knygose. 
Baigdamas negaliu nepadėkoti darbščiajai vertėjai Vaivai Grigaitienei, kan- 
triajai redaktorei Romualdai Brastavičienei, pataisiusiems, patarusiems atidiems 
recenzentams, kolegoms. Kaip ir praeitą kartą, dirbant su aštuntąja knyga, esu 
dėkingas Instituto leidybinės grupės vadovui Mindaugui Maskoliūnui už pareng- 
tas iliustracijas ir rūpestį organizuojant knygos parengimą spaudai bei ją leidžiant. 
Ir vėlgi už nuolatinį dalinimąsi nuotraukomis, dokumentų faksimilėmis Kolegai 
Eugenijui Peikšteniui. Be abejo, naujajam pagalbininkui, Dienoraščio atidžiam 
skaitytojui, dar vienam M. Romerio adeptui, Rokiškio krašto istorinės atminties 
puoselėtojui profesoriui Jonui Stankūnui. Už patarimus, nurodytas klaidas, už da- 
linimąsi informacija, kurios dėka paaiškinimuose išvengiau klaidų, netikslumų. 
Dėkoju mielam Kolegai Janui Sienkiewicziui už pasidalytą dešifruotą 1924 metų 
Dienoraščio tekstą. AČIŪ visiems Jums už suteiktą įvairiapusę pagalbą! 


Vilnius, 2020 m. gegužės 15 d. 

Mykolo Römerio Dienoraščio 30 tomo titulinio lapo faksimilė. 
Lietuvos mokslų akademijos Vrublevskių biblioteka, F. 138-2256. 


Paa XXX. 


MYKOLAS ROMERIS 


DIENORAŠTIS 


XXX TOMAS 
1924 METŲ KOVO 22-0JI- 
1924 METŲ LAPKRIČIO 29-0JI 


1924 metų kovo 22 d. 
Šeštadienis 


Grupelė aukštesniųjų semestrų teisės studentų paprašė manęs ir Tumėno surengti 
konstitucinės teisės egzaminą. Šiandien toks egzaminas ir vyko, aišku, jį laikyti 
turėjo teisę tik tie, kurie buvo išklausę visą keturių semestrų kursą. Fakulteto tary- 
bos reglamentas numato: jeigu kurį nors dalyką dėsto keli profesoriai, egzaminuoti 
studentus privalo ne vienas, o visi dėstę konkretų dalyką. Tad šiandien studentus 
egzaminavome kartu aš ir Tumėnas. Praėjusiais metais egzaminų praktika buvo 
kitokia. Studentai iš visos konstitucinės teisės kurso egzaminą laikė arba pas mane, 
arba pas Tumėną pasirinktinai - ne pas mus abu. Egzaminą laikyti pageidavo ne- 
mažai studentų, tačiau atvyko tik du - Makauskas! ir Laucevičius*, - abu dirba 
sekretoriais Kauno apygardos teisme. Jiedu VI semestro studentai, vadinasi, mano 
paskaitų nesiklausė (mano mokiniai lanko II kursą, praėjusių metų mano mokiniai 
yra IV kurse, o aukštesniųjų semestrų studentams aš nedėstau). Tiek Makauskas, 
tiek Laucevičius egzaminą išlaikė vidutiniškai. Aš jiems parengiau klausimus iš 
konstitucinės teisės teorijos, o Tumėnas iš Lietuvos konstitucinės teisės. Nemanau, 
kad labai geras sprendimas studentus egzaminuoti dviem profesoriams - bent jau 
iš tokio netikslaus mokslo, kaip konstitucinė teisė, kai kiekvienas mokslininkas 
vartoja skirtingus terminus ir sąvokas. Mums ir patiems būna keblu, nes, tarkime, 
aš, užduodamas studentui klausimą, nežinau, ar mano sąvokos ir terminologija 
sutampa su Tumėno terminologija ir sąvokomis. Tas pačias mokslines sąvokas stu- 
dento atsakymuose mes, aš su Tumėnu, galime interpretuoti skirtingai. Tarkime, 
kai studento atsakymas į mano klausimą nesutampa ar prieštarauja mano inter- 
pretacijai, o kartu studentas nėra toks pasikaustęs, kad sugebėtų teisingai suformu- 
luoti ir pagrįsti savo atsakymą, man reikėtų jam paaiškinti, kodėl negaliu sutikti 
su tokiomis sąvokomis, bet aš nesu tikras, ar šalia sėdintis kolega Tumėnas kaip 


1. Originale - Makowski. 
2. Originale - Zowcewicz. 


tik neoperavo tokiomis sąvokomis, kokiomis operuoja stdentas. Lygiai taip, kaip aš, 
jaučiasi ir Tumėnas. Na, tarkime, aš klausiu: kokie yra pagrindiniai valstybės ele- 
mentai, o Makauskas atsako: valdžia, gyventojai ir teritorija. Aš nevartoju termino 
„gyventojai“, manau, jis nėra teisingas. Pakeičiau jį tikslesniu terminu - „tauta“ (po- 
pulus). Na, ir nesu tikras, ar galiu studentui paaiškinti, kodėl terminas „gyventojai“ 
yra neteisingas, kodėl renkuosi terminą „tauta“ (populus), mat nežinau, ar Tumėnas 
nemoko studentų, kad neteisingas yra terminas „tauta“, ir ar jo, dėl visai kitokių 
priežasčių nei aš, nepakeičia terminu „gyventojai“. Bijau atskleisti, kad mano ir Tu- 
mėno sąvokos nesutampa, o tai galėtų sukelti studento galvoje sumaištį. Arba antai 
Tumėnas užduoda klausimą apie valdžią ir jos funkcijų pasidalijimą (įstatymų lei- 
dybos, įstatymų vykdymo ir teisminės) ir reikalauja paaiškinti, kad toks pasidaliji- 
mas liečia ne pačią valdžią, kuri yra vientisa, bet jos atliekamas funkcijas. Klausia 
studento ir baiminasi, jog galbūt aš mokau, kad įstatymų leidimo, vykdomoji ir 
teismų valdžia yra atskiros valdžios, tad pašnabždomis klausinėja manęs, kaip aš 
suvokiu šį klausimą. Labai blogai, kai per vieną egzaminą išryškėja paties mokymo 
sistemos spragos. 


1924 Metų kovo 23 d. 
Sekmadienis 


Ryte vyko universiteto Teisės fakulteto tarybos posėdis. Jokie rimtesni klausimai 
nebuvo gvildenami. 

Turėjau bilietą į vakarinį latvių koncertą, kurį oganizavo akademinis latvių 
jaunimas iš Rygos vizito Kaune proga. Niekaip negalėjau apsispręsti, eiti ar ne, 
nes nelabai žinojau, kas konkrečiai vyks scenoje. Vis dėlto, paskatintas lietuvių ir 
latvių jaunimo bendradarbiavimo perspektyvų, nuėjau į renginį. Tai buvo dainų 
koncertas - dalyvavo latvių akademinio jaunimo choras, vadovaujamas specia- 
liojo Latvių universiteto Rygoje „muzikos direktoriaus“ Arturo Bobkovičšiaus?. 
Chorui priklauso maždaug 60-80, o gal ir daugiau abiejų lyčių dainininkų - visi 
jie akademinis jaunimas. Didžiulis jaunimo choras užpildė visą estradą. Koncerto 
programą sudarė 18 dainų, kai kurias jų žiūrovai prašė pakartoti. Choras išties sti- 
prus: gražūs balsai, dainos puikiai surepetuotos. Mūsų Lietuviškasis universitetas 
neturi nuolatinio jaunimo choro, o gaila, tokie koncertai išties vertingi, dar la- 
biau suartina Baltijos tautas, o tarpusavio vizitai yra labai svarbūs politine prasme. 
Latviai apskritai turi labai seną chorų tradiciją - ten ji egzistavo daugelį metų ir tu- 
rėjo didžiulę reikšmę tautinio judėjimo veikloje, ją plėtojo kelios kartos. Šiandien 


3. Originale - Artur Bobkovics. 


choras atliko programą liaudies dainų mo- 
tyvais. Tie motyvai labai panašūs į lietuviš- 
kuosius, dainos melodingos ir labai gražios, 
visiškai kitokios nei kaimyninių slavų tautų 
dainos. Itin puikiai dainose skambėjo ir la- 
tvių kalba, ypač tokiose skambiose ir gra- 
žiose tarsi perlai („Miniona“ E. Darzinšo*, 
„Pa negaisa joniem“ A. Kalninšo“ ir visa vir- 
tinė E. Melngailio“). Lietuviškoji publika — 
daugiausiai universiteto jaunimas, šiek tiek 
politinių veikėjų ir šalies tarnautojų - rodė 
didžiulį ir nesuvaidintą entuziazmą. Salėje 
tvyrojo brolybės nuotaikos, jautėsi didžiu- 
lės simpatijos broliškajai Latvijai, su kuria 
politiniai Lietuvos santykiai anaiptol nėra 
nuoširdūs. Pasirodymo pradžioje ir pabai- 
goje choras sugiedojo Lietuvos himną, o pu- 
blika pareikalavo atlikti ir Latvijos himną. 
Na, kai repertuaras baigėsi, choras padai- „Latvijos, Lietuvos ir Estijos kooperacijos šventei paminėti“. 
navo dukart vieną lietuvišką dainą lietuvių Žurnalo Krivulė viršelio faksimilė, Krivulė, 1924, nr. 6. 

kalba. Scena buvo dekoruota tautinėmis 

Lietuvos ir Latvijos vėliavomis. Per vieną iš antraktų scenoje pasirodė Lietuvos 

ir Latvijos draugijos delegacija, vadovaujama kun. Tumo”. Delegacijos nariai do- 

vanojo gėlių latviams, paskui kun. Tumas, lietuvių akademinio jaunimo atstovas 

ir Lietuvos valstybinio teatro direktorius Liudvikas Gira pasakė latvių jaunimui 

skirtas kalbas. Šios prakalbos buvo verčiamos į latvių kalbą. Kažkuris latvis į jas 

atsakė. Vakaras atrodė labai malonus, o pats renginys, dainos ir abipusių jausmų 
demonstravimas - taurūs. 


4. Originale - Daržins. 

5. Originale - Kalninš. 

6. Originale - Melngailis. Melngailis Emylis (Melngailis Jūlijs Emils, 1874-1954), latvių kom- 
pozitorius, folkloristas ir chorinių dainų meistras. Kelis kartus buvo Latvijos dainų ir šventės 
festivalio organizatorius ir vyriausiasis dirigentas. 

7. Tumas-Vaižgantas Juozas. 


1924 metų kovo 24 d. 
Pirmadienis 


Atvyko mūsų klaipėdiečiai - Tribunolo teisėjai Pliumikė" ir Hesė?. Nuo 10 valandos 
ryto iki 3 po pietų vyko visuotinis Tribunolo susirinkimas, per kurį buvo aptarti 
laikini Tribunolo funkcionavimo principai Klaipėdos teisėtvarkoje. Galutinai - ka- 
dangi mes sudarėme daugumą ir buvome jau priėmę tam tikrus sprendimus pri- 
vačiai - atsižvelgiant į tai, kas naudinga valstybei, o decentralizacinės ir autonomi- 
nės klaipėdiečių tendencijos jai nėra naudingos, - pritarėme viskam, ką buvome iš 
anksto nusprendę. Ypač kietą ir nepalaužiamą poziciją dėl teismų centralizacijos 
pademonstravo Čepas. Pirmininkas taip pat laikėsi tiesios linijos, nepripažino jo- 
kių nukrypimų - t. y. pasisakė už vieningą Tribunolą, kurio veikloje negali būti 
jokios autonomijos. Aš pasisakiau tik kelis kartus, bandžiau pasiūlyti kompromi- 
sinę formuluotę. Klaipėdiečiai dėl kiekvieno klausimo bandė išpešti kuo daugiau 
decentralizacijos momentų, bet iš principo nebuvo pernelyg užsispyrę. Tik dviem 
klausimais jie gana tvirtai laikėsi savo nuomonės ir kalbėjo apie darbo techniką 
bei asmeninį autoritetą Klaipėdoje. Tie klausimai - pirmininkavimas per teismo 
posėdžius ir jų pačių teisėjavimas vietos bylose. Na, net ir šiais dviem klausimais 
jie nieko nepešė. Per derybas Janulaitis buvo vertėjas, bet ir pats pasisakė, tačiau 
savo balsą atidavė už daugumą (oficialiai nebūdavo balsuojama, sprendimai būda- 
vo priimami tik išklausius nuomonių, o Janulaitis savo nuomonę išsakydavo keliais 
žodžiais, tad klaipėdiečiai, nemokėdami nė žodžio lietuviškai, net ir nesuprasdavo, 
už ką jis balsuodavo). Galutinai buvo pritarta trims tezėms: atskiro autonominio 
Klaipėdos filialo Tribunole nėra - bent jau oficialiai, tačiau yra renkamas speci- 
alus nuolatinis teisėjų komplektas Klaipėdos krašto byloms nagrinėti. Taigi į šį 
komplektą įeina - pagal visas taisykles - abu Klaipėdos teisėjai - Pliumikė ir Hesė 
bei Tribunolo deleguotas Janulaitis. Nagrinėjant Klaipėdos krašto bylas pirminin- 
ku bus seniausiai paskirtas Tribunolo teisėjas — taigi Janulaitis. Klaipėdos bylos 
iš esmės turi būti nagrinėjamos Kaune, bet kol kas ypač apeliacinės ir civilinės 
kasacinės bylos bus nagrinėjamos ir Klaipėdoje. Ateityje pagal poreikį gali būti na- 
grinėjamos taip pat Klaipėdoje. Vis dėlto pirmasis posėdis vyks Kaune, balandžio 
10 dieną, du vėlesni posėdžiai - balandžio pabaigoje ir gegužę - vyks Klaipėdoje. 


8. Pliumikė Fridrichas (Plūmicke Fridrich), 1924-1933 m. Vyriausiojo Lietuvos Tribunolo narys 
Klaipėdos krašto byloms tirti, 1933-1939 m. Vyriausiojo Lietuvos Tribunolo Klaipėdos krašto 
skyriaus teisėjas. 

9. Hesė Antanas (Hesse), 1924 m. Klaipėdos krašto vyriausiojo teismo teisėjas, 1924-1933 m. 
Vyriausiojo Lietuvos Tribunolo narys Klaipėdos krašto byloms tirti, 1933-1939 m. Vyriausiojo 
Lietuvos Tribunolo Klaipėdos krašto skyriaus teisėjas. 


Klaipėdos bylų, nagrinėjamų Tribunole, dokumentai bus saugomi Kaune, bendro- 
je Tribunolo raštinėje (kol kas balandžio bylų dokumentai pasiliks Klaipėdoje, o 
teisėjas Pliumikė bus atsakingas už juos). Visų kitų bylų dokumentai bus laikomi 
ir tvarkomi Tribunolo raštinėje, o už bylų eigą ir tvarką bus atsakingas Janulaitis. 
Teisėjai Pliumikė ir Hesė gyvens Klaipėdoje, atvyks į Kauną, į teismo posėdžius ir į 
vidaus posėdžius, susijusius su Klaipėdos klausimais. 

Didžiųjų Lietuvos Rytų statuto tęsinys: 

II skyrius. Apie Didžiųjų Lietuvos Rytų brolius. 

7. Visi „Didžiųjų Lietuvos Rytų“ nariai yra broliai (ir seserys). 

8. Broliai (seserys) yra skirstomi pagal laipsnius. Pirmojo, žemesnio laipsnio yra 

„mokiniai“, antrojo, aukštesniojo - „meistrai“. 

9. Nepaisant laipsnio, visi broliai yra lygūs ir vienodai gerbiami. Laipsnis reika- 
lingas ir naujojo brolio bandomajam laikotarpiui. Konkrečiau apie brolių suskirs- 
tymą laipsniais ir jų funkcijas pasakoja tolesni skyriai ir straipsniai. 

10. Kiekvienas brolis priklauso tik vienai „Didžiųjų Lietuvos Rytų“ ložei. 
Negalima vienu metu priklausyti dviem ložėms. 


1924 metų kovo 25 d. 
Antradienis 


Iki Žaliakalnio atskriejo pirmojo vyturėlio, čiulbančio Neries slėnyje, giesmė. Pa- 
vasaris artėja! Žemė dar ilsisi po sniego patalais, dar apgaubta baltu apklotu, upės 
dar neišsivaduoja iš ledo gniaužtų, bet jau dvi dienas širdį džiugina atlydys, dažnai 
lyja, tad greičiausiai žiema nebesugrįš. 

Jau aišku, kad Lietuvos seimas ratifikuos Klaipėdos konvenciją, kurią valdantieji 
vienareikšmiškai palaiko. Jai pritarti skatina įvairios kliūtys ir bandymai modifi- 
kuoti kai kuriuos klausimus, nenaudingus Lietuvai. Kalbama, kad to siekia kai ku- 
rios didžiosios valstybės, priklausančios Ambasadorių tarybai? (Prancūzija?). Apie 
tai Lietuvoje gana daug kalbama ir pradedama tokias žinias spausdinti. Nežinau, ar 
išties yra daromas rimtas spaudimas tam tikroms teksto vietoms modifikuoti prisi- 
metus būtinybe taisyti vertimą į anglų kalbą, ar tos tendencijos čia vietoj išpučiamos 
tarsi muilo burbulas, kad būtų kuo didesnis visuomenės spaudimas pritarti kon- 


10. Ambasadorių taryba (Conference of Ambassadors, Confėrence des Ambasadeurs), Antantės 
aukščiausiosios tarybos nutarimu sudarytas vykdomasis organas, nuo 1920 iki 1931 m. veikęs 
Paryžiuje ir turėjęs prižiūrėti Versalio taikos sutarties nuostatų įgyvendinimą, daugiausia dė- 
mesio skyręs teritoriniams klausimams sureguliuoti. Į jos sudėtį įėjo Paryžiuje rezidavę Didžio- 
sios Britanijos, Italijos, Japonijos ir JAV ambasadoriai. Posėdžiams pirmininkavo Prancūzijos 
atstovas Žiulis Kambonas (Cambon Jules). 

„Praneša iš Ženevos, kad Ambasadorių konierenciie 
Uživirtinusį rir Šąjungos T ii 
konvenciją 


Arikščionys demokratai |aešė Selman |lalynt ži i 
dk sainlibių A NT a Pranešimas apie Tautų 
Sąjungos Tarybos priimtą 


Ciarės, 
dar“ Nuokios rūšies 


ur G ta nina | sama bakijoj Myko kroviny susirėmimų Wasyla darbiniai sa palei 


| Braamt 1-7 Ck Macionaddas vti parasea prat. Klaipėdos konvenciją, 
uom iabe" | kad Wion rama guli a aoak | — Lietuvos žinios, 1924, balandžio 


mya 
Ela nA br Va perais | soviwaiaybes nei | PūlBBInĖS valdininky Sajungos | 46725 10, nr. 84. 


vencijai, bet faktas, kad žinios ar gandai apie kylančius klausimus dėl konvencijos 
teksto išties labai padeda pačią konvenciją populiarinti Lietuvoje ir atmesti jos prie- 
šininkų argumentus. Klaipėdos konvencijos priešininkai nekapituliavo ir nepakeitė 
savo nuomonės, tačiau pavargo, be to, jaučia, kad didžioji visuomenės dalis pasisako 
už saikingą politiką ir nepalaikys jų taip, kaip palaikė dėl Hymanso projekto arba 
prieš mėnesį palaikė dėl Deiviso projekto pirmoje jo stadijoje. Klaipėdos konvenci- 
jos priešininkai jau ir triukšmo tiek nekelia, kaip prieš tai - galų gale kam jį kelti, kai 
šūkaliojimų nelabai kas klausosi. Vis dėlto per privačius pokalbius ir ten, kur dar 
turi asmeninės įtakos, nesiliauja įrodinėti, kad Klaipėdos konvencija yra didžiulis 
Lietuvos pralaimėjimas ir kad dėl šios konvencijos, logiškai mąstant, praras nepri- 
klausomybę, bus praryta Lenkijos. Priešininkų argumentuose esama daug mistinių 
momentų - logiškai mąstant juk sunku suvokti, kokiu būdu šioji Klaipėdos konven- 
cija, kuri visiškai paneigia Lenkijos siekius ir yra Lenkijoje interpretuojama kaip 
jos pralaimėjimas, privers Lietuvą prarasti nepriklausomybę Lenkijos naudai. Taip 
galėtų nutikti pasirenkant visiškai priešingą kelią - provokuojant Lenkiją pačiai sau 
atlikti teisingumo aktą dėl minėtosios konvencijos. Na, manau, to nesiekia ir ne tai 
turi omeny lietuviai, konvencijos priešininkai. Ratifikuojant konvenciją, seimo opo- 
zicija greičiausiai pareikš protestą, bet tai bus vien fejerverkų liepsnelės. Didžiąją 
kalbą rėš „auksaburnis“ Šilingas", spaudoje jį palaikys Smetona, šiek tiek sumaišties 
įneš Herbačiauskas” ir Krėvė-Mickevičius, savyje pyktį užslopins Janulaitis. Štai ir 
viskas. Pastarosiomis dienomis su Šilingu kalbėjausi apie Klaipėdos konvenciją, tai- 
gi jis gana žaismingai aiškina Deiviso komisijos darbą. Jis neneigia, kad iš naujo su- 


1. Šilingas Stasys. 
12. Herbačiauskas Juozapas Albinas. 


redaguotas Deiviso projektas, kuris ir tapo kon- 
vencijos projektu, patvirtintu Tautų Lygos tary- 
bos ir Ženevoje pasirašytu Lietuvos ir Anglijos 
atstovų, yra geresnis už pirminį Deiviso projek- 
tą, kurį paskelbus Lietuvoje kilo itin audringa 
reakcija. Tačiau atkreipia dėmesį į faktą, kad 
konvencijos projekto tekstas turėtų būti lygi- 
namas ne su pirmojo Deiviso projekto teks- 
tu, o su praėjusių metų Ambasadorių tarybos 
projekto tekstu, kurį tam tikru metu Lietuva 
atmetė ir dėl kurio kilo visas aršus ginčas, nu- 
keliavęs aiškintis į Tautų Lygą ir jos sukviestą 
Deiviso komisiją. Taigi Šilingas tvirtina, kad 
konvencijos projektas, kurį suredagavo Deiviso 
komisija, nėra geresnis - priešingai, blogesnis 
už Ambasadorių tarybos projektą, kurį Lietuva 
atmetė. Nežinau, ar tai tiesa, nes tekstų nei ly- 
ginau, nei analizavau. Šilingas Deiviso veiklą 
Lietuvoje paaiškina tokiu anekdotu: Gyveno 
kartą toks žydas. Turėjo jis labai nepatogų butą 
ir nežinojo, kaip padaryti jį patogesnį, tad nu- 
ėjo pasitarti pas rabiną. Rabinas jį išklausė ir, 
didžiai žydo nuostabai, paliepė apgyvendinti 
bute karvę, ožką ir šunį, o po savaitės sugrįžti. 
Sugrįžo žydas po savaitės ir sako, kad gyventi 
su karve, ožka ir šunimi tame bute yra apskritai 


Trijų frakcijų posėdis dėl Davis'o projekto. 


BARONAS STERLINGAS. O aš jum sakyte sakau, kad tik su 
rusais ir vokiečiais eidami mes atsilaikysime. Aš nykštukas, bet mit- 
tino darbai man teks atlikti. Vadinkite mane pakrėviu ir pasmetoniu. 
Bet ateis laikai, kada tikrai aš būsiu sp ropas Prajausmu ko- 
kiu-tai aë nujaučiu tal, Aš esmi visas Jau partijas perėjęs ir nenoriu 
lyg adorius be ūkio pasilikti. Jūs mane apvylète. Aš jau nepa- 
sitikiu jumis. Leiskite mane... 

RAULAS, (U. S.). Galla mogaus, Patupdykime, vyrai, || nors 
I koki centra! 


Karikatūra „Trijų frakcijų posėdis dėl Davis'o projekto“, 
Lietuvos žinios, 1924, kovo 30, nr. 75. 


nepakenčiama. Tada rabinas paliepė iš buto išvaryti šunį ir po savaitės vėl pas jį atei- 
ti. Po savaitės rabinas žydo klausia: „Na, kaip dabar jautiesi savo bute?“ Žydas atsako: 
„Dabar šiek tiek geriau.“ „Tad išvaryk iš buto ožką ir po savaitės vėl pas mane at- 
eik“, - paliepė rabinas. Po savaitės žydas vėl sugrįžo pas rabiną, o tas ir klausia: „Na 
ką, išvarei ožką?“ „Išvariau.“ „Ir kaip dabar jautiesi?“ „O, nepalyginti geriau“ „Tai 
dabar išvaryk iš namų karvę ir po savaitės sugrįžk“ Sugrįžta žydas po savaitės, visas 
švyti iš laimės. Rabinas klausia: „Kaip dabar jautiesi savo bute?“ Laimingas žydas 
pareiškia, kad jaučiasi nuostabiai, ir iš visos širdies dėkoja rabinui už tokį protingą 


patarimą, pavertusį jo butą be galo patogiu. 


1924 metų kovo 26 d. 
Trečiadienis 


Šiandien Tribunole nagrinėjome dvi bylas, labai būdingas šiems laikams. Abi bylos 
kilo dėl vadinamosios socialinės apsaugos, arba apsaugos nuo išnaudojimo darbe, 
kurią valstybė taiko bandydama apsaugoti samdinius nuo dvarų išnaudojimo. Pir- 
moje byloje dvaro iš Suvalkijos savininkas, kažkoks žydas Geištarauskis“, darbo 
inspektoriaus buvo apkaltintas pažeidęs įstatymą įdarbinant samdinius. Geišta- 
rauskis sudarė darbo sutartį su samdiniais, tačiau sutarė mažesnį atlygį, nei numa- 
tė minėtoji sutartis. Taikos teisėjas palaikė kaltinimą ir priteisė Geištarauskiui 100 
litų baudos. Marijampolės apygardos teismas, į kurį kreipėsi kaltinamasis Geišta- 
rauskis, remdamasis vieno iš samdinių parodymais nusprendė, kad samdiniai su 
savininku pasirašė geranorišką darbo sutartį, kad nebuvo taikomas joks spaudi- 
mas, kad samdiniai buvo patenkinti ir niekam nesiskundė dvaro savininku. Tad 
Apygardos teismas Geištarauskį išteisino. Vis dėlto darbo inspektorius apskundė 
nuosprendį Tribunolui. Inspektoriaus nuomone, jokia geranoriška sutartis negali 
prieštarauti darbo normoms, numatančioms, koks turi būti darbininko atlygis, o 
darbdavys, pasirašęs tokią sutartį, turi atsakyti už įstatymo laužymą, juolab kad 
už tokį nusižengimą yra numatyta bausmė. Kasacinį skundą atmetėme, nes, sa- 
vaime aišku, net tokia geranoriška sutartis negalėtų galioti ir atimtų galimybę iš 
samdinių reikalauti teisiškai nustatyto atlygio, o geranoriškos sutarties sudaryti 
šalims juk niekas nedraudžia. Minėtoji byla labai puikiai atskleidžia, kaip forsuo- 
jama socialinė samdinių apsauga, nors dvarai faktiškai jau tik merdi. Tie, kas žino, 
kokie socialiniai santykiai tvyro šalyje ir kokiu rūpesčiu bei globa yra apgaubti 
samdiniai, kurie iš darbo jėgos buvo paversti privilegijuotais parazitais, tie tiktai 
nusijuokti gali išgirdę, neva dvaro savininkas gali kaip nors prispausti samdinius 
pasirašyti jiems nepalankią, įstatymams prieštaraujančią darbo sutartį. Pastarai- 
siais laikais padėties šeimininkai yra samdiniai. Na, o kita byla dar būdingesnė 
šiems laikams. Galima ją pavadinti visuomenine karikatūra. Taigi, kaltinamasis 
buvo stambus Kauno krašto žemvaldys p. Justinas Strumila“*, advokato iš Vilniaus 
Marko Strumilos“ brolis. Įstatyme dėl socialinės samdinių apsaugos numatoma, 


13. Originale - Giejsztorowski. 

14. Strumila Justinas (Strumiłło Justyn, 1896-1948), žemvaldys, 1919-1920 m. lenkų legionierius, 
13-0jo ulonų pulko rotmistras. 

15. Originale - Marka Strumily. Strumila Marianas (Strumilto Marian, 1865-1951), advokatas, 
Lenkijos Respublikos senatorius, visuomenės veikėjas. 1906 m. vasario-rugpjūčio mėn. buvo 
Mykolo Rėmerio leisto laikraščio Gazeta Wileńska akcininkas, 1906-1907 m. vienas iš Vil- 
niaus mokslo bičiulių draugijos steigėjų, 1910-1915 m. Vilniaus advokatų komisijos pirmininkas. 

koks samdinių skaičius gali dirbti dvare (tam tikram hektarų skaičiui, priklauso 
nuo žemės kategorijos, skiriamas vienas samdinys) - numatytojo samdinių skai- 
čiaus būtina laikytis. Taigi, Strumila buvo kaltinamas, kad viename jo dvare dirbo 
dviem samdiniais mažiau, nei numatė įstatymas. Strumila aiškino: samdinių kie- 
kis atitinka būtent to konkretaus, jam priklausančio dvaro žemės plotą. Vis dėlto 
Kauno apygardos teismas, nagrinėdamas apeliacinę bylą, nusprendė, kad įstatymas 
numato, kiek samdinių privalo dirbti visame žemės plote, neišskaičiuojant išnuo- 
motos žemės, ir priteisė Strumilai 100 litų baudos. Baigsiu pasakoti rytoj. Dabar 
Didžiųjų Lietuvos Rytų statuto tęsinys. 

11. Broliai yra veiklūs ir deleguoti; veiklus yra tas brolis, kuris yra savo ložės 
būstinėje; už būstinės ribų jis tampa deleguotuoju; veiklūs broliai yra budrūs arba 
miegantys; budrus yra veiklusis brolis, dalyvaujantis ložės posėdžiuose; miegantis 
yra veiklusis brolis, kuris nedalyvauja ložės posėdžiuose; užmigdymas vyksta arba 
natūraliai, kai brolis nedalyvauja penkiuose iš eilės ložės posėdžiuose, arba brolį 
užmigdyti nusprendžia ložė; natūralus užmigdymas baigiasi, kai miegantis brolis 
atvyksta į ložės posėdį; jeigu brolis buvo užmigdytas ložei nusprendus, jį pažadinti 
gali tik ložė savo sprendimu. 

III skyrius. Apie Didžiųjų Lietuvos Rytų ložes. 

12. Grupė brolių sudaro ložę; ložei priklauso ne mažiau nei septyni veiklūs 
meistro lygio broliai ir ne daugiau nei keturiolika veiklių to paties lygio brolių; lo- 
žėje negali būti daugiau brolių mokinių nei brolių meistrų. 

Bus daugiau. 


1924 metų kovo 27 d. 
Ketvirtadienis 


Justinas Strumila pateikė Tribunolui kasacinį skundą. Aišku, panaikinome anks- 
tesnį nuosprendį. Apygardos teismo nuosprendis buvo pagrįstas įstatymu, kurio 
tekstą galima suvokti dvejopai — arba jį taikyti dėl visos dirbamos dvaro žemės, 
arba dėl visos žemės, kurią dirba dvaras. Apygardos teismas pasirinko pirmąją in- 
terpretaciją ir pasidarė logiškas, bet visiškai beprasmiškas išvadas, kad samdinių 
apsaugos įstatymas įpareigoja dvaro savininką pasamdyti ir išlaikyti tokį samdinių 


Jo advokatų biure Vilniuje kurį laiką dirbo Antanas Smetona. Buvo vienas iš Eustachijaus ir 
Emilijos Vrublevskių bibliotekos steigėjų (1922 m.). Aktyviai dalyvavo Vilniaus charitatyvinėje 
veikloje. 1915-1917 m. dalyvavo Vilniaus-Kauno pilietiniame komitete, o vėliau Pagalbos karo 
aukoms komitete Petrograde. 1920-1924 m. buvo Vilniaus advokatų tarybos dekanas ir Lenkijos 
Valstybės Tribunolo narys, nuo 1935 m. - senatorius. 

skaičių, kuris, palyginti su hektarų norma, yra skirtas vienam samdiniui ir atitinka 
dirbamos dvaro žemės plotą, nepaisant to, ar visą žemę dirba dvaras, ar dalį jos 
nuomoja. Tad išvados būtų tokios: jeigu dvaro savininkui priklauso, tarkime, 120 
hektarų I kategorijos dirbamosios žemės, kai įstatymas numato vieną samdinį 12- 
ai hektarų žemės, turi 108 hektarus išnuomojęs kitam asmeniui (pagal teisės aktus 
jis atsisakyti nuomos negali), o sau pasilikęs 12 hektarų, tai samdyti tiems hekta- 
rams apdirbti turėtų 10 samdinių, nors su tokiu žemės plotu susidorotų ir vienas. 
Be to, visiems turėtų mokėti, duoti malkų, pašaro inventoriui ir t. t. Taigi, visiška 
nesąmonė. Tribunolas vadovavosi ne tik tekstu, bet ir paprasta ekonomine logika ir 
pasirinko antrąjį įstatymo teksto interpretacijos variantą. Įdomu ir, sakyčiau, bū- 
dinga ne tik tai, kad Apygardos teismas suklydo, bet ir tai, kad tiek darbo inspek- 
torius, tiek Apygardos teismas, kuriame dirba, rodos, suaugę, gyvenimo patirties 
turintys žmonės, galėjo pamanyti, kad įstatymų leidėjas galėtų tokią nesąmonę tu- 
rėti omeny. Taigi, tokios bylos būdingos šiais laikais ir labai gerai atskleidžia pas- 
tarųjų laikų Lietuvos įstatymų leidėjų demagogiją kuriant „darbo apsaugą“. Nors 
negalima garantuoti, kad tokios Darbo federacijos seime deputatai, balsuodami už 
tokį įstatymą, ir interpretavo jį taip, kaip Apygardos teismas, vis dėlto Tribunolas 
negalėjo mūsų įstatymo leidėjams parodyti tokios nepagarbos ir gerbdami valstybę 
bei Seimą paskelbė, kad įstatymų leidėjas negalėjo taip interpretuoti įstatymo ir tu- 
rėjo kitų intencijų. Gal savo nuosprendžiu ir pakeitėme intencijas, bet išsaugojome 
Lietuvos įstatymų leidėjų garbę. 

Janulaitis pagal įsitikinimus yra marksistas ir tikrai jo favoritai nėra žemval- 
džiai, tačiau ir jis pastebėjo, kad tokie teismų nuosprendžiai, kaip skirtasis Strumilai, 
ir tokie įstatymai, kuriuos galima dvejopai interpretuoti, ir tokios išvados turėtų 
būti aprašytos spaudoje. Jis pasiūlė man tai padaryti, bet paaiškinau, kad negaliu to 
imtis, kadangi būčiau apkaltintas palaikąs dvarininkus, iš kurių ir pats esu kilęs, ir 
ginantis jų klasės pozicijas. 


1924 metų kovo 28 d. 
Penktadienis 


Teismų reformos užduotis, prie kurios dirba ministras Tumėnas, yra komplikuo- 
ta. Kol kas neparengtas visiškas ir galutinis reformos planas. Yra vien fragmen- 
tai tam tikrų, paprastai nedidelių pataisų ir pokyčių, skirtų laikinai teisingumo 
mechanizmo spragoms užlopyti. Tarkime, novelės, kurias Tumėnas teikė seimui 
svarstyti, projektai dėl prisiekusiųjų advokatų skyrimo dirbti teisėjais per tam 
tikrus Apygardos teismo ir galbūt Tribunolo posėdžius, dėl advokatų padėjėjų įsi- 

pareigojimo mažiausiai dvejus metus atitarnauti teismuose (tai būtų sąlyga tokius 
padėjėjus priimti į prisiekusiųjų advokatų gretas) ir t. t. Jeigu Tumėno užmojai 
pasibaigtų tokiais projektėliais ir teisės novelių lopymu, galima būtų teigti, kad 
buvo daug triukšmo dėl nieko. Didelės ir esminės reformos - dėl prisiekusių- 
jų teisėjų Administraciniame teisme, dėl Aukščiausiojo teismo reorganizacijos, 
kuri labai pakenktų Tribunolo pozicijoms - yra tik kažin kokių miglotų minčių 
stadijoje. Prie skubių ir iš tiesų naudingų, bet taip pat detalių projektų priklauso 
naujo (ketvirtojo) Panevėžio apygardos teismo įkūrimas. Minėtasis teismas pra- 
dėtų veikti tik kitais metais, tačiau dabar turėtų pradėti funkcionuoti specialusis 
Kauno apygardos teismo Panevėžio filialas, į kurį visuotinis šio teismo susirinki- 
mas nuolatinai dirbti jau delegavo šešis teisėjus, tarp jų Rusteiką“, Burkevičių", 
Milčinskį*“, Juzefovičių“, Fridmaną*“. Panevėžio teismo teisėjai jau galėtų ten ir 
pradėti veikti, tačiau trukdo tam tikri nesutarimai - asmeniniai Kauno teismo 
teisėjų konfliktai. 

Didžiųjų Lietuvos Rytų statuto tęsinys: 

13. Kiekviena ložė turi pavadinimą, kurį suteikia broliai per ložės įkūrimą. 

14. Kiekviena ložė konkrečioje vietoje turi savo būstinę; broliai, priklausantys 
ložei, turi teisę būstinę perkelti į kitą vietą. 

15. Kai brolių skaičius ložėje perkops 12 str. numatytą normą, nedelsiant iš tos 
ložės bus kuriama nauja ložė, kuri per tą patį posėdį legalizuojama; iš motininės 
ložės į naujai sukurtąją broliai perkeliami geranoriško susitarimo principu, jeigu 
tokio susitarimo nėra, jie perkeliami balsavimu. 


16. Rusteika Zigmas (Zigmuntas), teisininkas, 1921-1924 m. dirbo Kauno apygardos teismo 
Baudžiamojo skyriaus teisėju, 1924-1925 m. Kauno apygardos Panevėžio skyriaus teismo narys, 
1925-1933 m. Panevėžio apygardos teismo narys, 1933-1940 m. Panevėžio apygardos teismo Civi- 
linio skyriaus teisėjas. 

17. Burkevičius Žanas Vilhelmas (1885-?), teisininkas, 1918 m. Vilniaus apskrities teismo teisėjas, 
1919 m. Vilniaus miesto ir apskrities taikos teisėjas, 1919-1922 m. Rokiškio I nuovados taikos 
teisėjas, 1922 m. Ukmergės II nuovados taikos teisėjas, 1922-1924 m. Kauno apygardos teismo 
Civilinio skyriaus teisėjas. 

18. Milčinskas Aleksandras, teisininkas, 1921-1924 m. Kauno apygardos teismo narys, 1924- 
1925 m. Kauno apygardos teismo pirmininko padėjėjas, Panevėžio skyriaus teismo narys, 1924- 
1933 m. Kauno apygardos teismo narys, 1933-1938 m. Kauno apygardos teismo Civilinio skyriaus 
teisėjas, 1938-1940 m. Vyriausiojo Lietuvos tribunolo Civilinio skyriaus teisėjas, 1943-1944 m. 
Vilniaus apygardos teismo Baudžiamojo skyriaus pirmininkas. 

19. Originale - Józefowicz. 

20. Fridmanas Bernardas. 

1924 metų kovo 29 d. 
Šeštadienis 


Pavasarėja. Dangus dažnai lietumi prapliumpa, sniegas sparčiai tirpsta, žemė apsi- 
nuogina. Paukščiai čiulba įvairiausiais balsais ir tonais, rytais padebesiais plasnoja 
ir savo giesmes gieda vyturėlių pulkai. Žaliakalnis primena kaimą - sodai ir Neries 
slėnio kaimynystė šitą vietovę paverčia panašią į kaimą, įsikūrusį šalia miesto. Ne- 
ryje jau plaukia ledai, upė patvino, iš dalies užliejo Jonavos gatvę ir dabar kelia pa- 
vojų Vilijampolei. Daugybė ledų susikaupė prie tilto per Nerį ir varomi upės tėkmės 
bando jį sugriauti. Nemune ledai dar nepajudėjo, bet vandens lygis jau pakilo kelis 
metrus, užtvindė salą tarp dviejų tiltų (geležinkelio ir Aleksoto), šiek tiek išlipo iš 
krantų Karmelitų apylinkėje, pakilo iki Mickevičiaus, Daukanto ir Maironio gatvių. 


KRIVULE 13 


TT Ta Pavasario potvynis 
Kaune ir provincijoj 


‘hijos užlieti Kauno pricmira'iei potvynio 
meta 


„Pavasario potvynis Kaune ir provincijoj.“ 
Nuotraukos faksimilė iš žurnalo Krivulė, 1924, nr. 5, p. 13. 

Vanduo vis kyla - sparčiais žingsniais 
atšuoliuojantis pavasaris gali sukelti 
potvynį. Artilerija minomis sprogdi- 
na ledus, kad vanduo galėtų nutekėti. 
Tuoj tuoj ledai pajudės ir didžiulės ly- 
tys gali sudaryti nenumatytų užtvarų, 
sukelti potvynių. Valdžia privalo būti 
budri, skirti pajėgų potvynio grėsmei 
mažinti. Visą dieną Nemuno pakran- 
tėse būriavosi žmonės. Toje masėje su- 
mišo luomai, lytys, tikėjimai, kalbos. 
Rodos, visi Kauno gyventojai susirin- 
ko prie Nemuno. Ponai ir ponios, dar- 
bininkai, įvairių luomų jaunimas, įsi- 
mylėjusios arba flirtuojančios porelės, 
varginga liaudis, žydai, kuriems dabar 
šabas, tarnautojai, prostitutės, Kauno 
žulikai, vaikai — visi susimaišė į vieną 
visumą ant Nemuno pakrantės. Gra- 
žus ir grėsmingas vaizdas, didingas 
kylančio vandens vaizdas, laukimas, 
kada pajudės ledai, nerimas, flirtas, 
pasileidimas, susidomėjimas - viskas 
susipina toje pakrantėje, sprogstančių 
minų gaudesy. 


Didžiųjų Lietuvos Rytų Statuto tęsinys: 

16. Kiekvienos ložės posėdžiai yra atskiri; sukūrus naują ložę (15 str.) gali būti 
nutarta tam tikrą laiką rengti bendrus posėdžius motininėje ložėje ir naujojoje; 
tokie bendri posėdžiai vyksta laikantis tokių pačių taisyklių, kaip ir vykstant pa- 
vieniams posėdžiams; be to, jungtinis dviejų ložių posėdis gali būti tik kaskart nu- 
sprendus jį sušaukti abiejų ložių nariams. Per ložės posėdžius jauniausias brolis, 
skaičiuojant pagal priėmimo datą, sėdasi prie vyriausiojo brolio - anksčiausiai ta- 
pusio ložės nariu. 

Bus daugiau. 


1924 metų kovo 30 d. 
Sekmadienis 


Ir vėl buvau teatre. Ko gero, dar niekada tiek daug nesilankiau teatre kaip kad šiais 
metais. Šiandien buvau valstybiniame teatre, vienoje iš prancūzų autorių Skribo*! 
ir Leguvė“ komedijų (lietuviai išvertę „Meilės dvikova“, o prancūziškai skamba 
„Duel d'amour“). Reikia pagirti lietuvių teatro repertuarą, kad pasirenka garsiau- 
sius Vakarų Europos rašytojų kūrinius. Originalių, neverstinių kūrinių kol kas lie- 
tuviškoji scena turi labai mažai ir vien jų rodyti negali. Šiemet buvo pastatytos tik 
dvi originalios dramos - Čiurlionienės „Aušros sūnus“, beje, be galo vertingas kū- 
rinys, ir „Kęstutis“, o gal „Kęstučio mirtis“, senas, patetiškas Maironio kūrinys, ku- 
ris, kiek girdėjau, labai nesceniškas, dirbtinis („Vilkolakis“ kaip tik ruošiasi kviesti 
į „Kęstučio“ pastatymo parodiją)“. Na, o lietuviškosios originaliosios komedijos 
ir nėra. Tad teatras privalo statyti verstinius užsienio kūrinius. Ir gerai, kad rodo 
publikai ne rusų, o europinius kūrinius, kad populiarina vakarietiškąją kultūrą ir 
formuoja lietuvių inteligentijos, kuriai rusų kultūra turėjo didelę įtaką, mąstyseną. 
Tai didžiulis teatro nuopelnas. Teatro, kuris Lietuvą paverčia europietiška šalimi, 
keisdamas požiūrį, padėdamas nusikratyti storo rusiškosios įtakos sluoksnio. Šian- 
dienos Skribo komediją labai puikiai atliko visa teatro trupė. Puikus kaip visada 


21. Skribas Eženas Ogiustenas (Scribe Eugène Augustin, 1791-1861), prancūzų dramaturgas, 
Prancūzų akademijos narys (1834). Parašė (kai kurias su kitais) apie 350 pjesių, buvo labai popu- 
liarus, jo pjeses dažnai statė Paryžiaus ir provincijos teatrai. 

22. Leguvė Gabrielis Žanas Batistas Ernestas Vilfredas (Legouvė Gabriel Jean Baptiste Ernest 
Wilfred, 1807-1903), prancūzų dramaturgas. 

23. Kalbama apie lenkų rašytojo Adamo Asnyko (Adam Asnyk, 1838-1897) tragediją „Kęstutis“ 
(1878), kurios premjera Kaune įvyko 1921 m. Spektaklio režisieriumi buvo Konstantinas Glinskis, 
atlikęs joje ir pagrindinį Kęstučio vaidmenį. 

Nuotraukos „Valstybės teatro rūmai“ faksimilė. Vytauto Didžiojo mirties 500 metų 
sukaktuvėms paminėti albumas 1430-1930. Spaudai parengė H. Serapinas. 
Kaunas: „Spindulio“ spaustuvė, 1933, p. 245. 


buvo ne tik Glinskis**, bet ir kiti aktoriai - Žalinkevičiūtė“, Pilka“, Jurgis Petraus- 
kas?, Vainiūnaitė??, 

Didžiųjų Lietuvos Rytų statuto tęsinys: 

17. Broliai turi teisę žinoti kitų Didžiųjų Lietuvos Rytų ložių narių skaičių, pa- 
vardes ir būstinių adresus, tačiau asmeninė kiekvienos ložės sudėtis gali būti žino- 
ma tik konkrečiai ložei ir negali būti viešinama kitiems. 

18. Ložės posėdžiai visuomet yra uždari ir slapti; pasitarimų turinys gali būti 
žodžiu perpasakotas tik posėdyje nedalyvavusiems ložės nariams; pasitarimų pro- 
tokolai nėra sudaromi. 

Bus daugiau. 


24. Glinskis Konstantinas (1886-1938), aktorius, režisierius, pedagogas. 1921 m. balandžio 29 d. 
paskirtas dramos ir operos vaidyklų administratoriumi, nuo 1922 m. - Valstybės teatro režisie- 
rius ir aktorius. 1924-1934 m. dirbo pedagoginį darbą Valstybės teatro vaidybos mokykloje. Jo 
mokiniai - garsūs teatro žmonės: Stasys Čaikauskas, Valerijonas Derkintis, Gražina Jakavičiū- 
tė, Stepas Jukna, Juozas Miltinis ir kt. Režisavo dvi pirmąsias operas - Džiuzepės Verdi „Travia- 
tą“ ir Miko Petrausko „Birutę“ - pastatytas Kaune. Dramos vaidykloje ir Valstybės teatre pastatė 
31 spektaklį (visuose ir vaidino). 

25. Žalinkevičaitė Elena, Petrauskienė (1900-1986), aktorė, poetė, dramaturgė, vertėja. 

26. Pilka Stasys (1898-1976), aktorius. 

27. Petrauskas Jurgis (1886-1977), aktorius ir režisierius, pedagogas, dainininkas (baritonas). 

28. Vainiūnaitė-Kubertavičienė Antanina (1896-1973), aktorė. 

1924 metų kovo 31 d. 
Pirmadienis 


Kauno apygardos teismo teisėjai nuolatos nesutaria. Kartais nesutarimai virsta net 
ir skandalingais, teisėtvarką kompromituojančiais poelgiais. Nesutarimai tarp kai 
kurių teisėjų kyla dėl asmeninių priežasčių, dėl ambicijų, ypač dėl pirmininkavi- 
mo per teismo posėdžius. Aršiausi nesutarimai kyla tarp Budrecko?? su Penkaičiu?? 
prieš Rusteiką ir Burkevičių. Tokie nesutarimai ir nesusipratimai tvyro tik Civilinių 
bylų skyriuje, o Baudžiamasis nesivelia į tarpusavio konfliktus. Anksčiau minėtieji 
teisėjai (du prieš du) iš dalies dėl įsitikinimų ir charakterių skirtumų, o daugiausiai 
dėl ambicijų taip pradėjo vieni kitų nekęsti, kaip nekęsti gali, regis, tik isteriškos 
moterys. Būna ir tokių pasibaisėtinų poelgių: per teismo posėdį vienas arba du tei- 
sėjai skaito laikraščius, o kai teismo posėdžio pirmininkas pasako pastabą, teisėjas 
demonstratyviai dar patogiau įsitaiso, pakelia laikraštį aukščiau užsidengdamas 
veidą ir toliau skaito. Kartais per teismo posėdį kyla aršios teisėjo ir posėdžio pir- 
mininko diskusijos. Pirmininkas garsiai diktuoja protokolą rašančiam sekretoriui 
pastabas apie teisėjo elgesį ir būna, kad tuomet kyla konfliktas. Teisėjai atsistoja, 
išeina iš salės, o pirmininkas lieka vienas. Būna, kad teisėjai patys suredaguoja ir 
pasirašo nuosprendžio rezoliuciją ir paskelbia ją be pirmininko žinios. Būna, kad 
pirmininkas, kuriam teisėjai pasitarimų kambaryje pareiškia su juo nesikalbėsią, 
išsikviečia sekretorių ir budėtoją kaip tokio pareiškimo liudininkus. Vienu žodžiu, 
per posėdžius vyksta pasibjaurėtini skandalai, kurių liudininkais tampa visi teismo 
posėdžio dalyviai. Tai žemina ir diskredituoja teismą visuomenės akyse. 

Didžiųjų Lietuvos Rytų statuto tęsinys: 

19. Ložės nutarimai ir sprendimai gali būti užrašomi, bet šitai daroma tokiu 
būdu, kad nebūtų raštiškai atskleista organizacijos esmė; ložės nutarimai ir spren- 
dimai, atsižvelgiant į paskirtį ir temą, gali būti ložės vykdomųjų organų ir delegatų 
skelbiami ir už ložės ribų, tačiau tik tarp Didžiųjų Lietuvos Rytų narių. 

20. Ložės posėdžiai būna: a. paprastieji posėdžiai ir b. meistro lygio posėdžiai; 
pastaruosiuose dalyvauja tik broliai meistrai. 

Bus daugiau. 


29. Budreckas Juozas (1860-?), teisininkas, 1920-1921 m. Kauno apygardos teismo narys, 1921- 
1929 m. Kauno apygardos teismo narys, dirbo Baudžiamajame skyriuje. 

30. Penkaitis Pranas (18777), teisininkas, 1920-1921 m. Kauno apygardos teismo narys, 1921- 
1928 m. Kauno apygardos teismo Civilinio skyriaus teisėjas. 

1924 metų balandžio 1 d. 
Antradienis 


Šiemet ir vėl nebaigsiu dėstyti konstitucinės teisės kurso. Bus labai gerai, jeigu šiais 
akademiniais metais suspėsiu bent šiek tiek daugiau medžiagos išdėstyti nei per- 
nai. Vis dėlto nemažai pagrindinių skyrių - apie valdžios funkcijų pasidalinimą, 
apie valstybės valdžios decentralizavimą savivaldybėse, teritorinę ir personalinę 


visuomeninę autonomiją, apie sąjungines valstybes ir valstybių sąjungas - taip ir 
liks nepaliesti. Manau, praeis dar pora metų, kol visiškai įsisavinsiu savo dalyką ir 
susidėliosiu paskaitas. Šiemet jau padariau nemažai korekcijų ir, be paties dėstymo, 
nemažai dirbau praktiškai per kolokviumus. Dabar jau iki mokslo metų pabaigos 
rašysiu rankraštį, iš kurio skaitysiu. Rašysiu tolesnius skyrius, prie kurių net nepri- 
siliečiau praėjusiais metais, bet tai tik dalis medžiagos, kurią dėstau šiemet. Vasarą 


TEISĖ 


TEISĖS MOKSLŲ IR PRAKTIKOS LAIKRAŠTIS 
LEIDŽIA LIETUVOS TEISININKŲ DRAUGIJA 

Profesoriaus L. Duguit asmens 
subjektyvinė teisė ir valstybės 
valdymo teisė ir jo pažiūrų 
kritika. 


§ 1. Medžiagą šiai savo paskaitai!) aš imu iš prof. L. 
juit, Bordo Universiteto Teisių Fakulteto Dekano, dviejų vel- 
kalių: 1) Les transformations gėnčrales du droit privé depuis le 
Code Ni , Paris, P. Alcan, 1920 (Privatinės teisės žymiau- 
sieji pasikeitimai, pradedant nuo Napoleono Kodekso laikų) ir 
2) Le droit social, le droit individue! et la transformation de 
Tétat, Paris, F. Alcan, 1922 (Socialinė teisė, Individuslinė teisė ir 
valstybės keitimas). 

Pirai] veikalą sudarė prof. L. Duguit šešios paskaitos, 
kurias jis laikė 1911 metų mpoo ir rugsėjo mėnesiais Buenos 
— Aires (Argentinoje) ago) akultete; tai jau antroji laida, pir- 
moji Ai atspausdinta 1912 metais. 

FR aa Skaityta per Lietuvos teisininkų suvažiavimą 1924 m. Sausio 
Ba 

Petro Leono straipsnio „Profesoriaus L. Duguit 
asmens subjektyvinė teisė ir valstybės valdymo 
teisė ir jo pažiūrų kritika” 

faksimilė iš mokslinio žurnalo Teisė, 1924, sausis- 
balandis, nr. 5, p. 1. 


pradėsiu rengti spaudai pirmą, įžanginę kurso dalį, 
kurią rudenį, tarpininkaujant Teisės fakultetui, no- 
riu išleisti kaip pirmąjį „Konstitucinės teisės paskai- 
tų“ sąsiuvinį. Kitąmet pasistengsiu per paskaitas kaip 
įmanoma labiau sutrumpinti įžanginę kurso dalį, 
kuri, taip viliuosi, jau bus išspausdinta, ir klausytojai 
su ja galės lengviau susipažinti. Tada galėsiu plačiau 
pakalbėti ir dėstyti tikrosios konstitucinės teisės 

skyrius, kurių šiais metais tinkamai neišplėtojau. Bi- 
jau spausdinti savo dėstomų paskaitų medžiagą, nes 

jaučiuosi dar šitos specialybės naujokas ir pats stu- 
dijuoju visą medžiagą. Esu priverstas užrašus nuolat 
taisyti, koreguoti ir papildyti, tas pat pasakytina apie 

mano analizės ir išvadų metodus. Turiu tikslų dėsty- 
mo planą, bet vis viena pastebiu silpnąsias savo dar- 
bo puses. Kaip tik pastaruoju laiku studijuoju Diugi“ 

teoriją - ji labai įdomi ir gili. Nevisiškai su ja sutinku, 
bet ji turi nemažą įtaką mano mintims, ji priverčia 

peržvelgti daugelį tezių, kurias pasiskolinau iš Jeli- 
neko. Moksle ne taip paprasta vieną ypatybę pakeisti 

kita, nes mokslas yra logiška sistema, kurioje viskas 

architektūriškai siejasi, o bet kokia smulki pataisa 

paliečia ir visą sistemą. 


31. Diugi Leonas (Duguit Leon), prancūzų teisininkas, valstybės ir teisės teoretikas. 

Didžiųjų Lietuvos Rytų statuto tęsinys: 

21. Meistro lygio ložės posėdžiai vyksta šiais atvejais: a. norint pakylėti brolius 
mokinius į meistrus; b. užmigdyti brolį meistrą ložės sprendimu arba pažadinti 
jį; c. dėl teismo prieš brolį meistrą; d. tais atvejais, kai Didžiųjų Lietuvos Rytų 
konventas perleis klausimo nagrinėjimą meistro lygio ložėms; e. tais atvejais, kai 
ložės prezidiumas vienbalsiai nutars, kad klausimas turi būti nagrinėjamas meis- 
tro lygio ložėje. 

Bus daugiau. 


1924 Metų balandžio 2 d. 
Trečiadienis 


Šiandien pradėjau toliau dirbti su paskaitų rankraščiu, kurį gal prieš metus buvau 
nutraukęs. Praėjusių metų žiemą tik koregavau ir sisteminau tas rankraščio vietas, 
kurių reikėjo paskaitoms. Dar pildžiau kai kurias spragas, tačiau tęsinio nerašiau. 
Na, dabar jau reikia dirbti toliau, užsiimti bent ta vieta, kurią planuoju prijungti 
prie paskaitų. Kaip tik šiuo metu daugiausiai dėmesio skiriu skyriui apie rinkimų 
sistemas. 

Gaila, kad šiemet per paskaitas taip ir neišdėstysiu visos medžiagos. Paskaitos 
turėjo ir kitokių trūkumų, bet iš esmės jaučiu, kad šiais metais jau padariau nemen- 
ką pažangą - tiek dėstydamas medžiagą, tiek mokydamas studentus. Prisirišau prie 
šiųmečių klausytojų, pamėgau juos ir labai gaila skirtis su savo mokiniais. Šiemet 
su klausytojais padirbėjau daugiau, atviriau ir artimiau, dažniau pasitelkiau kolo- 
kviumus, tad priartėjau prie savo mokinių kur kas geriau nei pernai, kai tik skai- 
čiau rankraštį ir neatidaviau iš savęs nieko daugiau. Dabar apskritai jau nesu taip 
aklai įsikibęs rankraščio kaip kad pernai, o kitais metais pabandysiu dar labiau 
patobulinti savo dėstymo techniką, mokymo metodiką ir bendradarbiavimą su 
klausytojais. 

Didžiųjų Lietuvos Rytų statuto tęsinys: 

22. Paprastieji ložės posėdžiai vyksta dalyvaujant visiems budriems broliams, 
kurie į posėdį atvyksta. Nedalyvauja ložės sprendimu užmigdyti broliai. Apie ložės 
posėdį privalo būti informuoti tiek budrūs, tiek natūraliai užmigę broliai. 

Bus daugiau. 

1924 metų balandžio 3 d. 
Ketvirtadienis 


Šiandien labai susinervinau sužinojęs, kad iš manęs „pavogė“ vieną paskaitą. Maža 
to - sužinojęs, kokiu būdu tai buvo padaryta. Mano dėstomas konstitucinės teisės ir 
mokslo apie valstybę kursas yra taip sukonstruotas, kad pirmoji jo dalis, apimanti 
visuomenės mokslą apie valstybę, yra šiek tiek perkrauta, o svarbiausi konstitucinės 
teisės klausimai palikti pabaigai ir kol kas dar nėra iki galo susisteminti. Ilgainiui 
pasistengsiu šitą disproporciją pakeisti, bet kol kas yra kaip tik taip, kad įdomiausi 
ir svarbiausi kurso elementai yra dėstomi mokslo metų pabaigoje ir jiems išdėstyti 
pritrūksta laiko. Todėl dabar labai noriu sutaupyti laiko, kad kuo daugiau jo liktų 
paskaitoms. Iki metų pabaigos man lieka apie 12 paskaitų, trunkančių po dvi va- 
landas, o dėstomosios medžiagos yra be galo daug. Taigi dabar skaitysiu paskaitas 
ištisai, pertraukai paliksiu vos kelias minutes. Kaip tik dabar prarasti dvi paskaitų 
valandas man labai nepalanku. Na, o praradau tas valandas šitaip: ryte atėjęs į Tri- 
bunolą kartu su kvietimu atvykti sekmadienį į Teisės fakulteto tarybos posėdį ra- 
dau ir prof. Leono, fakulteto dekano, raštelį su prašymu, atsižvelgiant į rekolekcijas 
ir velykines išpažintis, neskaityti paskaitų studentams balandžio 3, 4 ir 5 dienomis 
tarp 7 ir 9 valandos vakaro, o ketvirtadieniais kaip tik ir dėstau nuo 7 iki 9 valan- 
dos vakaro. Mane labai nustebino toks „laisvamanio“ Leono prašymas ir šiek tiek 
papiktino, kad paskaitos tampa priklausomos nuo rekolekcijų. Oficialaus fakulteto 
sprendimo šiuo klausimu nėra, įstatymas taip pat nenumato atidėti paskaitų dėl re- 
kolekcijų, dekano raštelis nėra pagrįstas jokiu universiteto senato sprendimu. Ar gali 
dekanas motu proprio” teikti profesoriams tokius prašymus atsisakyti paskaitų, ne- 
turėdamas jokių teisinių pagrindų? Mano manymu, dekanas daugiausiai galėtų in- 
formuoti profesorių apie vykstančias rekolekcijas ir paklausti, ar nereikėtų atšaukti 
paskaitų tiems studentams, kurie nori nueiti į rekolekcijas. Vis dėlto patį sprendimą 
priimtų profesorius niekaip nespaudžiamas dekano. Tokio paties Leono „prašymo“ 
sulaukė ir Janulaitis. Jis, kaip ir aš, buvo pasipiktinęs prašymo forma ir turiniu. Dar 
labiau nustebau ir pasipiktinau laikraštyje perskaitęs žinutę, kad įvairių fakultetų 
dekanams maloniai sutikus paskaitos dėl rekolekcijų nevyks. Tarsi būtų normalu, 
kad atšaukti paskaitas yra dekanų prerogatyva. Aš vis dėlto nuėjau į paskaitą. Mano 
nuomone, dekano prašymas yra tik prašymas, su kuriuo galiu sutikti arba ne. Negali 
fakulteto dekanas man paliepti atšaukti paskaitą, nėra jokio nutarimo ar sprendimo, 
kad dėl rekolekcijų turi būti atšaukiamos paskaitos. Nuprendžiau pats įsitikinti, ar 
yra poreikis šiandien atšaukti paskaitą (ar ateis nedaug studentų, ar prašys atidėti 
paskaitą, ir t. t.). Galima tik įsivaizduoti mano pasipiktinimą, kai Teisės fakulteto 


32. Motu proprio (lot.) - savo valia, niekieno neverčiamas. 

skelbimų lentoje išvydau raštinės pranešimą, kad 
dėl rekolekcijų paskaitos nevyks. Mums nebuvo pa- 
liktas joks pasirinkimas. Žinoma, paskaita neįvyko, 
mat perskaitę skelbimą studentai išsiskirstė. Tai iš- 
ties skandalingas precedentas. Ketinu šį klausimą 
iškelti per Teisės fakulteto posėdį. 


1924 metų balandžio 4 d. 
Penktadienis 


„Vilkolakis“ yra ne tik satyros teatras, bet ir tam ti- 
kros artistų grupės draugija, kitaip tariant, artistų 
„klubas“. Kas kiek laiko draugija surengia paskaitas 
ir diskusijas meno bei kultūros temomis. Kai kurios 
tų paskaitų yra viešos, į jas gali patekti kiekvienas, 
susimokėjęs kelis litus, kitos - uždaros, dalyvaujant 
tik kviestiniams, „klubo“ narių rekomendacijas tu- 
rintiems svečiams. Diskusijose gali dalyvauti tik iš Nuotraukos „Prof. Petras Leonas. Teisių Fakulteto 
anksto užsiregistravę dalyviai. Tokioje „Vilkolakio“ o d faksimile; Vytauto. Diäziojo:mirtes 500 

ų sukaktuvėms paminėti albumas 1430-1930. 
diskusijoje šiandien ir aš dalyvavau. Prelegentas Spaudai parengė H. Serapinas. Kaunas: „Spindulio“ spaus- 
buvo Juozas Albinas Herbačiauskas. Paskaitos tema  UVė: 1933, p. 218. 
„Mūsų teatras“ (t. y. lietuviškas), na, bet iš tiesų pre- 
legentas daugiau kalbėjo apie paties teatro, kaip meno rūšies, esmę, o apie lietuvių 
teatrą užsiminė tik keliais sakiniais pačioje paskaitos pabaigoje. Kaip visada Her- 
bačiausko kalboje buvo gausu paradoksų ir keistenybių, kurios, lydimos ypatingų 
kalbėtojų gestų ir pasakymų, sukeldavo salėje juoko bangas. Vis dėlto paskaitoje ne- 
trūko ir gilių, originalių, drąsių minčių, primenančių aiškiaregio minties proveržius. 
Aišku, Herbačiauskas prisilietė ir prie alchemijos, astrologijos, kabalos, kurių galia 
jis labai tiki, kalbėjo apie dvasias, vampyrus, prostituciją - be šių sąvokų jis nemoka 
išsiversti, bet kalbėjo ir apie labai gražius, sakyčiau, net ir puikius dalykus - apie 
Šekspyrą, architektūrą vaidyboje, tiesioginę teatro kūrybą ir t. t. Labai įdomios jo 
mintys ir požiūris į meno, o ypač teatro filosofiją. Kalbėjo apie veidrodžio ir miražo 
problematiką, apie įsivaizdavimą, kurį atspindi ir kurį kuria, apie kūrėjo asmenybės 
ekspansiją, kas ir yra, pasak prelegento, bet kurio meno esmė. Dievas, kurį garbina 
žmonės, kuriam jie meldžiasi, nėra Amžinasis Dievas, Kūrėjas ir pasaulio priežastis. 
Tai tik Dievo atspindys, Jo atvaizdas žmogaus dvasios veidrodyje, toks pats apgau- 
lingas miražas, koks yra vandens ir augmenijos miražas, besivaidenantis dykumų 

keliautojams. Žmogaus įsivaizduojamas Dievas yra jo antitezė, tai niekas kitas kaip 
tik Šėtonas. Žmogus pažįsta tik Šėtoną, o Dievo kultas visada yra tik amžinasis Šė- 
tono kultas Žemėje. Bet kurio meno, bet kurios kūrybos, kurioje atsispindi kūrėjo 
asmenybės ekspansija, principas susijęs su lytiškumu. Artistas yra patinas, vyriš- 
kasis pradas, Dievas, jis persikūnija, „išeina“ iš savęs, spinduliuoja ir sukuria reginį, 
kuris atsispindi antitezėje - moteriškajame prade. Gaidys vaidina spektaklį prieš 
vištą, balandis kuria meną meilindamasis patelei, vyras flirtuoja su moterimi, teatre 
scena yra patinas-artistas-kūrėjas, o žiūrovai - patelė, dievinanti ir mylinti ne patį 
artistą, ne jo asmenybę, kurios net nepažįsta, o kuriamą įsivaizdavimą. Žmogus taip 
pat garbina ir myli ne Dievą, o Šėtoną. Kiekvienas menas yra vyro ir moters santykis. 

Po Herbačiausko paskaitos išėjau. Nepasilikau diskusijoje, kurioje buvo užsire- 
gistravę Puida“, Bičiūnas?“ ir Sutkus“. 

Nepaisant daugelio iškilių ir gražių Herbačiausko minčių, salė itin dažnai pra- 
pliupdavo juoku. Mane asmeniškai juokino ne tik pats Herbačiauskas, bet ir jo 
minties, gestų ir žodžių parodija, kurią jau buvau matęs to paties „Vilkolakio“ sce- 
noje per satyros spektaklį „Alma Mater“. 


1924 metų balandžio 5 d. 
Šeštadienis 


Per Tribunolo teismo posėdžio pertrauką užsuko į mano kabinetą Leonas, kuris 
svarstomoje byloje buvo advokatas. Užsukęs teisinosi dėl ketvirtadienio įvykio, kai 
parašė prašymą dėl rekolekcijų atšaukti paskaitas. Jis manė, kad sprendimą atšauk- 
ti paskaitas turi priimti pats profesorius, o dekanas tik paprašė tai padaryti. Na, o 
skelbimas, kad paskaitų nebus, atsirado be jo žinios dėl kažin kokio nesusipratimo. 
Kadangi pats Leonas pasiaiškino ir pasiteisino, šio klausimo jau nekelsiu per Fakul- 
teto tarybos posėdį, nes tai būtų mano veiksmas prieš dekaną, tarsi skundas, kad 
nepasitenkinau pasiaiškinimu. Nenoriu taip elgtis. Leonui pasakiau, kad planavau 
taip elgtis ir reikalauti raštiško jo pasiaiškinimo. 

Didžiųjų Lietuvos Rytų statuto tęsinys: 

23. Ložės teisės ir pareigos: a. veikti vardan bendrųjų Didžiųjų Lietuvos Rytų 
tikslų, numatytų 3 ir 4 str., nustatyti priemones tiems tikslams pasiekti atsižvelgiant 
į konkrečios vietos sąlygas ir laiką; b. priimti brolius į ložę; c. rinkti ložės prezi- 


33. Puida Kazys Aleksandras (1883-1945), rašytojas, dramaturgas, spaudos darbuotojas, vertėjas. 
34. Bičiūnas Vytautas Pranas (1893-1943), dailininkas, teatro veikėjas, rašytojas, dailės ir litera- 
tūros kritikas, politikos ir visuomenės veikėjas. 

35. Sutkus Antanas (1892-1968), režisierius, pedagogas, teatro teoretikas. 

diumą; d. plėsti Didžiuosius Lietuvos Rytus didinant ložių skaičių; e. deleguotam 
broliui dalyvauti Didžiųjų Lietuvos Rytų konvente; f. laikytis ir vykdyti šio statuto ir 
konvento nutartis; g. paisyti centrinės Didžiųjų Lietuvos Rytų valdžios sprendimų, 
apie kuriuos praneša ložės prezidiumas; h. ypač stropiai laikytis 5 statuto straipsnio 
dėl tarpusavio santykių ložėje; i. nuosprendžiai dėl disciplinos; j. brolių teismas sta- 
tuto numatytais atvejais; k. iniciatyva įstatymų leidybos klausimais per konventą. 
24. Paprastasis ložės posėdis yra laikomas galiojančiu, kai jame dalyvauja ne 
mažiau nei septyni broliai, o bent vienas jų yra brolis meistras; meistro lygio posė- 
dis laikomas galiojančiu, jeigu jame dalyvauja ne mažiau nei penki broliai meistrai. 
Bus daugiau. 


1924 metų balandžio 6 d. 
Sekmadienis 


Netikėtai teko pakeisti šventinius planus. Po dešimties dienų, kaip ir kasmet, tu- 
rėjau važiuoti Velykų į Bagdoniškį, bet staiga pasikeitė planai. Laimė, ne į bloga. 
Vykstu į Romą. Į tą patį Tarptautinį sociologijos kongresą, į kurį vykau praėjusių 
metų rugsėjo pabaigoje, tačiau kuris buvo netikėtai atšauktas, ir turėjau grįžti iš 
Berlyno atgal į Kauną. Ir šį kartą mane siunčia Lietuvos universiteto Teisės fakul- 
tetas. Humanitarinių mokslų fakultetas taip pat nusprendė deleguoti savo atstovą - 
prof. Voldemarą, bet jis negalės važiuoti, nes dėl neabejotinai opozicinių politinių 
pažiūrų valdžia atsisako jam išduoti pasą. Iš mūsų fakulteto į minėtąjį kongresą 
vyksta ir docentas Stankevičius, mūsų kriminologas, bet jis važiuoja už savo lėšas, 
neturėdamas universiteto mandato. Mūsų fakulteto taryba per šiandienos posėdį 
patvirtino mano mandatą. Kongresas vyks Romoje nuo balandžio 22 iki 28 dienos. 
Su didžiuliu džiaugsmu ruošiuosi ke- 
lionei. Dalyvausiu ne tik kongrese, bet DĖLIAI VELYKŲ ŠVENTĖS 
penktadienį 18 balandžio, 


šeštadienį 19 balandžio, sekmadienį 20 balandžio ir 
pirmadienį 21 balandžio 


Bankai bus uždaryti 


ir jokių operacijų neves 


ir pasivažinėsiu po Europą, aplankysiu 
Romą, užsuksiu į Neapolį, pamatysiu 
vulkaną (niekad gyvenime nesu matęs 
vulkano), galbūt pavyks užsukti į Itali- 
jos pietus, kur neseniai įvyko katastrofa, . 

Lietuvos Komercijos Bankas 


Lietuvos Kredito Bankas 
Lietuvos Koperacijos Bankas 


žemės drebėjimas (norėčiau ir asmeniš- 
kai patirti žemės drebėjimą), pasisteng- 


siu ir kurią nors atkarpą nuskristi aero- Lietuvos Ūkio Bankas 


planu. Dar užsuksiu į Ženevą - žodžiu, Pranešimas „Dėliai Velykų Šventės“, 
manęs laukia daug daug įspūdžių. Lietuvos žinios, 1924, balandžio 14, nr. 85. 

Lietuvos Prekybos ir Pramonės Bankas 


Galvojau, gal suspėčiau į Bagdoniškį nuvažiuoti prieš kongresą ir bent ke- 
lias dienas ten pabūti. Jeigu išvažiuočiau Verbų sekmadienį, galėčiau pabūti iki 
Didžiojo ketvirtadienio ir spėčiau nuvykti į kongresą Romoje, kuris prasideda tik 
trečią Velykų dieną. Vis dėlto apsigalvojau ir nusprendžiau Verbų sekmadienį išva- 
žiuoti į Romą, tiesiai iš Kauno. Turėsiu galimybę pamatyti iškilmingas Dievo kan- 
čios ir Prisikėlimo iš mirusiųjų iškilmes Romos bažnyčioje. Tai gražiausios bažny- 
tinės šventės, o popiežiaus Romoje jos ir nuostabiausios. Todėl renkuosi anksčiau 
važiuoti į Romą. Juk negaliu dėl Bagdoniškio atsisakyti tokios galimybės, kurios 
antrą kartą gyvenime, ko gero, neturėsiu. 

Gaila tik Andžėjaus““ ir Bagdoniškio - laukia jis manęs atvykstant ne mažiau, 
nei žydai laukė manos dykumoje. Vaikas jau kelis mėnesius svajoja apie Velykas, 
laukia, kol parvažiuosiu, ilgisi ir vat švenčių išvakarėse sužinos, kad manęs nebus. 
Šiais metais niekas su vaikais neridinės kiaušinių, nežais teatro. Na, ką darysi, ne 
už kalnų juk vasara, birželis mano pirmasis atostogų mėnuo. O kol kas - į Romą! 


1924 metų balandžio 7 d. 
Pirmadienis 


Vakar vakare buvau pas Joną Vileišį, kur vyko Prancūzų-lietuvių draugijos” po- 
sėdis. Dalyvavo: Vileišis”, Padovanis*, Benua““, Jurgis Daujotas“ ir aš. Antai mi- 


36. Mečkovskis Andžėjus (Mieczkowski Andrzej), Autoriaus sesers Elvyros Marijos Mečkovs- 
kos (Mieczkowska Elwira Maria, Römer) sūnus. 

37. Lietuvių-prancūzų draugija Kaune įsteigta 1923 m. pradžioje. Per septyniolika veiklos metų 

draugija turėjo apie šimtą narių. Jos sąrašuose buvo įvairiu laiku laikinojoje sostinėje reziduojan- 
čio prancūzų diplomatinio korpuso nariai: pasiuntiniai, kultūros, ekonomikos ar karo atašė, pa- 
siuntinybių sekretoriai, lietuvių diplomatai ir Lietuvos užsienio reikalų ministerijos valdininkai; 

taip pat netrūko prancūzų ir lietuvių akademinės bendruomenės atstovų, kultūros ir visuomenės 

veikėjų. Pirmaisiais draugijos garbės nariais buvo jos sumanytojai ir steigėjai: 1923-1928 m. Kaune 

rezidavęs prancūzų pasiuntinybės vadovas Žanas Mari Gabrielis Padovanis (Padovani Jean Marie 

Gabriel), kapitonas ir karo atašė L. Abrahamas, Prancūzijoje gyvenęs ir dirbęs lietuvių diplomatas 

Oskaras Milašius ir lietuvis, dvarininkas, patriotas Jurgis Daujotas Doviatas. Šalia jų, 1923 m. kovo 

17 d. draugijos įsteigimo dokumentus taip pat pasirašė Polis Benua (Benoit Paul), Žoržas Žunjenas 

(Junien George), Jonas Dobkevičius, Martynas Yčas ir Jonas Vileišis. Draugijos garbės nariai ar 
nariai taip pat buvo prancūzų ir lietuvių intelektualai, dėstę Lietuvos universitete (nuo 1930 m. — 
Vytauto Didžiojo universitetas). Anuomet čia dirbo Andrė Giuntzas (Giuntz Andrė), Alberas Prijo 

(Prioult Albert), Leonas Pru (Prou Leon), Reimondas Šmitleinas (Schmittlein Raymond), Roberas 

Vinsenas (Vincent Robert). Draugijai priklausė profesoriai Augustinas Janulaitis, Ignas Jonynas, 
Levas Karsavinas, Mykolas Rėmeris, Zigmas Žemaitis. 

38. Vileišis Jonas. 

39. Padovani Jean Marie Gabriel. 

40. Benoit Paul. 

41. Originale - Dowiatt Jerzy. Daujotas Jurgis (1873-1924), dvarininkas, palaikęs tautinį lietuvių 
judėjimą, aktyviai jame dalyvavęs. 

nėtosios draugijos atsiradimo epizodai. Universiteto senatas sutiko skirti vietos 
draugijos bibliotekos spintai pastatyti ir du kartus per mėnesį leisti naudotis sale, 
t. y. joje rengti viešąsias draugijos konferencijas arba posėdžius. Gegužės 3 dieną 
planuojama pirmoji viešoji paskaita, organizuojama draugijos, prancūzų kalba. 
Prelegentas bus Alliance Française? skyriaus Rygoje pirmininkas, prancūzas. Pas- 
kaitos tema: „Le France d'anjourd'hui“*, LTllustration**, La Revue Scientifigue“ ir 
dar, kai kuriuos rimtus periodinius leidinius. Žinomas Lietuvos bičiulis iš Prancū- 
zijos, p. d'Etšegojenas*“, baskų kilmės, karininkas, šiuo metu politikos veikėjas, per 
artimiausius rinkimus kandidatuosiantis į Deputatų rūmus vienoje iš Paryžiaus 
apskričių, labai stipriai remia mūsų draugiją Paryžiuje, palaiko nuolatinį kontaktą 
su mūsų draugijos sekretoriumi p. Benua. Paskutiniame savo laiške d'Etšegojenas 
informuoja apie pastangas įkurti tokią pat Lietuvių-prancūzų draugiją Paryžiuje. 
Lietuvai būtų labai svarbu turėti tokį visuomeninį Lietuvos draugų židinį Paryžiuje. 
Draugijos Paryžiuje pirmininku tapti p. d'Etšegojenas paprašė vieno iš Deputatų 
rūmų vicepirmininkų, kuris asmeniškai juo būti sutinka, bet galutinį sprendimą 
lems Quai d Orsay (Prancūzijos užsienio reikalų ministerija). Draugija parsivežė 
filmų su Prancūzijos vaizdais ir scenomis; jie bus rodomi Kauno kino teatruose. 
Lietuvoje jau yra apie 70 draugijos narių (maždaug 50 naujų narių įstojo į draugijos 
gretas per kviestinę arbatėlę, kurią draugija suorganizavo per Užgavėnes). Galva- 
nauskas Vileišiui sakė, kad Lietuvos vyriausybė draugijai skirs 2-3 tūkstančių litų 
subsidiją, tad šiomis dienomis Vileišis kartu su Benua turi kreiptis oficialiai dėl 
subsidijų. Na, o subsidijų iš Prancūzijos vyriausybės draugija kol kas negali tikėtis. 
Neseniai Paryžiuje lankęsis Padovanis dėjo pastangas gauti subsidiją, tačiau, pasak 
jo, Prancūzija laikosi labai tikslios taupymo politikos dėl franką ištikusios krizės ir 
tokią gauti tiesiog neįmanoma. Nežinau, ar tai tik pretekstas atsisakyti, ar iš tiesų 
rimta priežastis. Bet kuriuo atveju kol kas draugija negaus pinigų iš Prancūzijos. 


42. Alliance Française (Prancūzų sąjunga, susivienijimas) - tarptautinė organizacija, užsiimanti 
prancūzų kalbos ir kultūros propaganda. 

43. „Le France d'anjourd'hui“ (pranc.) - „Prancūzija šiandien“. 

44. L'Illustration - 1843-1944 m. Paryžiuje leistas savaitraštis. 1891 m. jis tapo pirmuoju prancū- 
zų laikraščiu, kuris paskelbė nuotrauką, o 1907 m. pirmą kartą išspausdino spalvotą nuotrauką. 
Antrojo pasaulinio karo metais priklausė Bašė (Baschet) šeimai, kuri palaikė maršalo Filipo 
Peteno (Pėtain Philippe) vyriausybę, bendradarbiavusią su naciais. Buvo uždarytas 1944 m. 
po Paryžiaus išlaisvinimo. Kita versija - atnaujintas 1945 m., pervadinant jį France-Illustration, 
bet 1957 m. bankrutavo. 

45. La Revue Scientifigue - senas savaitinis mokslo žurnalas, leistas Paryžiuje; pavadinimais va- 
rijavo 1863-1959 m. Jo tęsiniu laikytinas žurnalas Nucleus, leistas 1960-1970 m. 

46. D'Etšegojenas Olivjė (D'Etchegoyen Olivier, 1873-1933), Prancūzijos armijos majoras, žurna- 
listas, publicistas. 

Didžiųjų Lietuvos Rytų statuto tęsinys: 

25. Bet kurios ložės nutartys ir nuosprendžiai, priimti per posėdį, yra privalomi 
visiems ložės broliams. 

26. Ložės nutartys ir nuosprendžiai priimami balsų dauguma, išskyrus tuos atve- 
jus, kai vienbalsiai ložė nenuspręs juos priimti kita tvarka kiekvienu atskiru atveju; 
šios taisyklės išimtys numatomos 27 str.; visi ložės broliai turi vienodai svarų balsą. 

Bus daugiau. 


1924 metų balandžio 8 d. 
Antradienis 


Pradėjau tvarkytis reikalus, susijusius su išvyka į Romą. Nusifotografavau, mat 
pasui būtina nuotrauka, universitete gavau orderį, kurio pagrindu Lietuvos banke 
galiu išsiimti 2000 litų avansą kelionės ir maitinimosi išlaidoms, gavau raštišką 
rektoriaus Čepinskio” patvirtinimą, kad Sociologijos kongrese atstovauju Lietuvos 
universitetui. 

Didžiųjų Lietuvos Rytų statuto tęsinys: 

27. Dėl naujo brolio priėmimo į ložę, imperatyvinio mandato išdavimas ložės na- 
riui dalyvauti konvente, brolio mokinio avanso į meistrus, disciplinos nuosprendžio 
dėl brolio pašalinimo iš ložės ir dėl brolio atšaukimo iš ložės prezidiumo reikalingas 
vienbalsis visų ložės brolių sprendimas, priimamas per galiojantį ložės posėdį. 

28. Jeigu ložei priklauso mažiau nei 10 veikliųjų narių meistrų, tam tikrą laiką 
gali joje vykti galiojantys posėdžiai, kurių kvorumas - penki broliai. 

29. Kad būtų atliktos tam tikros funkcijos ložės vardu, ložė turi teisę kaskart 
ad hoc* deleguoti tris brolius, tarp kurių privalo būti bent vienas, turintis meis- 
tro statusą; išimtiniais atvejais gali būti deleguotas vienas brolis meistras, kuris tas 
funkcijas atlieka ložės vardu. 

Bus daugiau. 


1924 metų balandžio 9 d. 
Trečiadienis 


Vakar ir šiandien rengiau kolokviumų temas II semestro II studentų grupei. Jai 
priklauso 70 studentų. Tai tie klausytojai, kurie patenkinamai išlaikė I semestro 
kolokviumus. Visą grupę padalinau į 14 pogrupių po penkis studentus kiekviena- 


47. Čepinskis Vincas. 
48. Ad hoc (lot.) - šiuo atveju, tik šį kartą. 

me pogrupyje, o bendrą kolokviumų temų skaičių - 42 temos - taip pat padalinau į 
14 grupių po tris temas kiekvienoje grupėje. Tad kiekvienam studentų penketukui 
skiriu trijų temų grupes, iš kurių kiekvienas gali pasirinkti vieną temą, tačiau su 
sąlyga, kad ne daugiau nei du studentai pasirinks vieną ir tą pačią temą. II grupei 
sąlygos yra sudėtingesnės, nei kad buvo I labai gerų studentų grupei. Temos, beje, 
irgi yra pakankamai sudėtingos. Laikausi nuostatos, kad tie, kurie dėjo mažiau 
pastangų išlaikyti pirmo semestro kolokviumą, privalo laikyti sudėtingesnį antro 
semestro kolokviumą, o vėliau ir sudėtingesnį egzaminą. Nors kolokviumo darbai 
iš principo nėra cenzūruojami ir net jeigu būtų labai silpni, negali tapti kriterijumi 
prileisti studentą prie egzamino ar perkelti jį į aukštesnį semestrą, vis dėlto man 
kolokviumo rezultatai bus labai svarbūs studentą egzaminuojant. Kuo geresnis stu- 
dento rezultatas bus per abiejų semestrų kolokviumus, tuo mažiau jį kamantinėsiu 
per egzaminus, o geriausiai kolokviumus išlaikiusiųjų lauks lengviausi egzaminai. 
Taigi iš esmės II grupei temos tikrai nėra lengvos. 

Vakare pas Mykolą Sleževičių vyko mūsų ložės prezidiumo posėdis. Dalyvavo: 
Mykolas Sleževičius, Jonas Vileišis ir aš. Mykolas Biržiška ir Toliušis“ nepasirodė. 
Nebuvo daug temų pokalbiams. Susirinkome praktiškai dėl mano kelionės į Romą, 
kadangi ketinu užsukti ir į Ženevą. Dar naudodamiesi prezidiumo posėdžiu plana- 
vome priimti naujų brolių, ką padaryti ložė jau seniai buvo nusprendusi ir pavedusi 
prezidiumui. Vis dėlto Sidzikausko“ ir Tado Petkevičiaus tuo laiku nebuvo Kaune. 
Buvo tik buvęs Lietuvos atstovas Londone, dabartinis susisiekimo ministras Tomas 
Naruševičius. Sleževičius kalbėjosi su juo ir pakvietė šįvakar atvykti. Naruševičiaus 
politinės pažiūros yra artimos liaudininkams, tai vienas iš Sleževičiaus stovyklos 
narių. Taigi Naruševičius atėjo, pasimatė su mumis, bet nebuvo priimtas į brolius, 
nes neišdrįso įsipareigoti duodamas priesaiką. Ta priesaika pati savaime nėra baisi, 
manau, kad ji tebuvo pretekstas atsisakyti tapti ložės nariu. Baimę kelia pats maso- 
nų vardas ir, ko gero, tas vardas ir sukelia tokį mūsų sąjungos paslaptingumą, kuri 
iš esmės yra labai silpna ir vegetuoja (kalbu apie lietuvių masonus, o ne apie galingą 
visuotinę organizaciją kitur). Reikia pripažinti, kad pas mus yra rinktiniai broliai, 
kad kiekvienas asmuo savo srityje yra veiklus ir neeilinis, tačiau pačios ložės veikla 
atrodo miglota, neryški. Iš trijų mūsų iškilmingos priesaikos elementų - broliško- 
sios meilės, paklusnumo ir slaptumo - tik paklusnumas Naruševičiui nekėlė abe- 
jonių. Pasak Naruševičiaus, neįmanoma įsakyti ar priversti jausti broliškąją meilę, 
paslaptį galima atskleisti, nes juk niekas negali garantuoti, kad neatsiras koks šni- 


49. Toliušis Zigmas. 
50. Sidzikauskas Vaclovas. 

pas arba išdavikas, kuris ims veikti iš pykčio arba iš keršto. Naruševičius paprašė 
laiko pamąstyti. Kažin kodėl turiu nuojautą, kad neapsigalvos, ir apskritai man 
jis neatrodo nuoširdus žmogus. Taip, jis protingas, vertina politinę savo karjerą. 
Naruševičius neatsisako minties tapti Respublikos prezidentu, tad nori būti itin 
atsargus. 


1924 metų balandžio 10 d. 
Ketvirtadienis 


Šiandien vyko pirmasis Tribunolo posėdis, skirtas Klaipėdos byloms. Laikantis vi- 
suotinio Tribunolo narių susirinkimo nutarties, teismo posėdis vyko Kaune. Jame 
dalyvavo teisėjas Janulaitis* ir Klaipėdos teisėjai Pliumikė bei Hesė. Teismo pirmi- 
ninkas buvo Janulaitis. Sekretoriaus funkcijos teko Kolodnui* ar Kalandui“ (tai 
žydas, VI semestro teisės studentas, mokantis abi kalbas, t. y. lietuvių ir vokiečių. 
Dėl vokiečių kalbos žinių jis ir buvo priimtas į Tribunolą dirbti su Klaipėdos by- 
lomis). Kadangi per posėdį buvo nagrinėjamos baudžiamosios revizinės bylos, tad 
dalyvavo ir prokuroras. Norėdamas pabrėžti organišką Tribunolo vientisumą ir tai, 
kad Klaipėdos bylose prokuratūra dirba pagal tokias pačias taisykles, kaip ir kitose 
Tribunolo bylose, mūsų prokuroras Kalvaitis, nors ir nemokantis vokiečių kalbos, į 
posėdį pakvietė ne Klaipėdos prokurorą, o vokiškai kalbantį Kauno apygardos teis- 
mo prokurorą Rimšą?* (Rimša netrukus bus paskirtas antruoju Tribunolo prokuro- 
ro padėjėju). Į teismo posėdžio atidarymą susirinko žmonių būrys tik norėdamas 
patenkinti savo smalsumą: dalyvavome mes - pirmininkas ir Tribunolo teisėjai, 
buvę apygardos teisėjai, advokatai. Posėdis praėjo be incidentų. Nors bylos buvo 
nagrinėjamos vokiečių kalba ir vokiškai buvo rašomas teismo protokolas, vis dėlto 
Janulaitis posėdį pradėjo kalbėdamas lietuviškai ir lietuviškai kreipėsi į prokurorą 
bei sekretorių, o prokuroras Rimša pirmąją savo kalbą pradėjo lietuviškai pateik- 
damas išvadas, na, o toliau jau kalbėjo vokiškai. Šitokiu būdu buvo pabrėžta, kad 
abi kalbos yra vienodai svarbios nagrinėjant Klaipėdos krašto bylas. Nors teisėjai 
klaipėdiečiai ir nekalba lietuviškai, vis dėlto įstatymas numato abiejų kalbų lygybę, 
tad Janulaitis su kitais teisėjais yra pasiryžęs laikytis tos lygybės - tai, beje, visiš- 
kai natūralu ir teisinga, kadangi daugelio Klaipėdos krašto žmonių gimtoji kalba 


51. Janulaitis Augustinas. 

52. Originale - Kolodny. 

53. Originale - Kaladnas. 

54. Rimša Julijonas (1882-?), teisininkas, 1921-1924 m. Kauno apygardos teismo prokuroras, 
1924-1933 m. Vyriausiojo Lietuvos Tribunolo narys. 

yra lietuvių. Šiandien tai buvo precedentas, bet ir toliau bus tokios tendencijos ir 
vokiečių kalba Klaipėdos krašto bylose praras monopolį. Dar neaišku, kaip į tai 
reaguos lietuvių kalbos nemokantys Klaipėdos teisėjai ir kaip prisitaikys prie nau- 
jos padėties. Laikas parodys. Ką gi, Lietuvos Vyriausiajame Tribunole pirmą kartą 
skambėjo vokiečių kalba, tačiau ir lietuvių kalba parodė, kad yra gyva. 


1924 metų balandžio 1 d. 
Penktadienis 


Kaip visad prieš išvažiuojant prisikaupia daug darbų ir reikalų, kuriuos tenka su- 
tvarkyti. Tiek daug, kad net pyktis ima. Ir dar kaip tyčia iš visų pusių užklumpa 
kokie neatidėliotini reikalai, kuriuos reikia skubiai atlikti, o žmonės - tarsi suo- 
kalbininkai - vaikšto su įvairiausiais reikalais ir erzina. Nė minutės atsikvėpti ne- 
įmanoma. O dar Tribunolo posėdis - šiandien ir rytoj. Jau turiu bilietą, pinigus, 
kongresui reikalingus dokumentus. Trūksta tik paso - rytoj turėčiau atsiimti. Kad 
tik nieko nenumatyta nenutiktų. 

Bjauriai lietingas ir vėjuotas ankstyvas lietuviškas pavasaris išlydi mane į kelio- 
nę, tarsi norėdamas išryškinti kontrastą tarp jo ir saulės, šilumos ir grožio, kurį jau 
po savaitės išvysiu Italijoje. 

Naudodamasis proga, kad puslapyje dar yra vietos, perrašau dar vieną Didžiųjų 
Lietuvos Rytų statuto fragmentą: 

30. Ložės posėdžių pirmininkas yra brolis venerable‘; jeigu jis posėdyje nedaly- 
vauja, tuomet posėdžio pirmininku tampa vyriausiasis brolis meistras; pirmininku 
jokiu būdu negali tapti brolis oratorius; kreipiantis į brolį arba sakant jo pavardę, 
ložėje būtinas kreipinys „broli“ („seserie“); tas pat taikytina ir minint brolio parei- 
gas arba titulą: „brolis venerable“, „brolis oratorius“, ir t. t. „brolis meistras“, „brolis 
mokinys“; pirmininko prašant teisės pasisakyti, reikia dešiniu delnu švelniai pakš- 
telėti į ties krūtine laikomą kairįjį delną, o vėliau pakelti iki galvos. 

31. Ložės archyvuose negali būti jokių savarankiškai atliktų užrašų ar brolių 
parašų; apskritai negali būti sudaromi raštiški brolių sąrašai; jeigu to reikia aps- 
kaitai ar buhalterijai, užrašus atlikti privalo brolis funkcionierius savo privačiuose 
užrašuose, kuriuose negali būti minima organizacija. 

Bus daugiau. 


55. Vėnerable (pranc.) - gerbtinas, garbingas. Pas masonus - meistras, o šiuo atveju - ložės va- 
dovas. 

1924 metų balandžio 12 d. 
Šeštadienis 


Esu susidėjęs daiktus, pasiruošęs kelionei. Išvykstu rytoj ryte. Paskutinę minutę 
Užsienio reikalų ministerijoje gavau tarnybinį pasą su Lietuvos išvykstamąja viza, 
tranzitinėmis Vokietijos, Šveicarijos ir Austrijos vizomis. Jau buvau išsigandęs, kad 
šiandien nesulauksiu paso ir turėsiu laukti iki pirmadienio arba antradienio. Pats 
neturėjau laiko tvarkyti su pasu susijusių reikalų, nes dalyvavau Tribunolo teismo 
posėdyje, tad dėl mano reikalų į Užsienio reikalų ministeriją du kartus subėgio- 
jo Tribunolo sekretoriaus pavaduotojas Rimkevičius““ ir Tribunolo kurjeris Micka. 
Teko ir laišku kreiptis į p. Balutį?, vieną iš ministerijos departamento direktorių. 
Nemažai nervų man visa tai kainavo. 

Italijos vizos vis dar neturiu - teks kreiptis į Lietuvos pasiuntinybę Berlyne. 
Poryt pasieksiu Berlyną, užtruksiu ten maždaug 12 valandų nuo ryto iki vaka- 
ro. Susitvarkysiu Italijos vizą, aplankysiu Stankevičių“ ir Kairį*. Iš Berlyno, per 
Frankfurtą, važiuosiu į Bazelį - jau turiu bilietą, o tada į Ženevą. Ženevoje planuoju 
būti antradienio naktį arba trečiadienio rytą. Trečiadienį praleisiu Ženevoje, o pas- 
kui išvyksiu į Romą. Romą pasiekti tikiuosi Didįjį Penktadienį, o pirmąją Velykų 
dieną planuoju ekskursiją į Neapolį. Sociologijos kongresas prasideda antradienį, 
trečiąją švenčių dieną. 


56. Rimkevičius Antanas, teisininkas, 1938-1939 m. dirbo Šiaulių apylinkės teisėju, 1939-1940 m. 
Šiaulių apylinkės teismo Hipotekos įstaigos teisėju, 1940 m. birželio 15-rugpjūčio 25 d. Šiaulių 
apylinkės teismo teisėju tvarkytoju. 

57. Balutis Bronius Kazys. 

58. Stanka Vladas, iki 1944 m. Vladimiras Stankevičius (1884-1968), teisininkas, filosofas, visuo- 
menės veikėjas. 1917 m. prasidėjus Rusijos Vasario revoliucijai dalyvavo Darbininkų, kareivių ir 
valstiečių taryboje, buvo A. Kerenskio kabineto viršininkas, Laikinosios vyriausybės komisa- 
ras prie Šiaurės fronto, Vyriausybės komisaras prie kariuomenės vyriausiojo vado, per Spalio 
perversmą vadovavo junkeriams, gynusiems Žiemos rūmus. 1918 m. iš Rusijos atvyko į Lietuvą, 
1919 m. išvyko į Kijevą, paskui į Vokietiją. 1923 m. grįžo į Lietuvą. 1923-1940 m. dėstė Vytauto 
Didžiojo universitete (iki 1930 m. Lietuvos universitetas). Išeitų, kad kalbamuoju metu Stan- 
kevičius su Berlynu dar nebuvo galutinai atsisveikinęs. Dienoraščio 1923 m. rugsėjo 14 d. įraše 
yra atžymėta: „Stankevičius yra ką tik priimtas į Baudžiamosios teisės katedrą. Jis lietuvis, bet 
smarkiai surusėjęs, Kerenskio draugas ir 1917 metais dešinioji ranka. Pastaruoju laiku jis kartu 
su didžiąja rusų inteligentijos dalimi gyvena emigracijoje - Berlyne. Pažadėjo šiemet skaityti tik 
inauguracinę paskaitą, o nuolatos dėstyti pradės nuo kitų metų, nes privalo pasiruošti paskaitoms. 
Kalbama, kad rimtas žmogus, turintis nemažai žinių. Aš iki šiol jo nepažinojau.“ 

59. Kairys Steponas (Tumasonis, Kaminskas Juozas, 1879-1964), inžinierius, profesorius, politi- 
kos ir visuomenės veikėjas, masonas, LSDP narys, Vyriausiojo Lietuvos išlaisvinimo komiteto 
pirmininkas, Vasario 16-osios akto signataras. 1923-1938 m. Kauno miesto savivaldybės Kanali- 
zacijos ir vandentiekio skyriaus vedėjas. Pusmetį dirbo Davydo Grovės firmoje Berlyne. Kaip tik 
tuomet M. Romeris ir planavo jį aplankyti Berlyne. 

Prieš išvažiuodamas dar įterpsiu Didžiųjų Lietuvos Rytų statuto fragmentą: 

32. Kiekviena ložė turi vieną Statuto ir Didžiųjų Lietuvos Rytų konventų nutar- 
čių egzempliorių; gali turėti ir surašytus Didžiųjų Lietuvos Rytų centrinės valdžios 
įsakus; dokumentai negali būti laikomi toje pačioje būstinėje, kurioje vyksta ložės 
posėdžiai. 

33. Ložė, kurioje per metus neįvyko nė vienas posėdis, yra laikoma miegančia; 
apie miegančią ložę jos brolis venerable praneša konventui per tos ložės brolį vene- 
rable, iš kurios yra mieganti ložė sukurta, o jeigu nėra motininės ložės, praneša tai, 
kuri pirmoji buvo iš jos atskirta, kitais atvejais - bet kuriai turinčiai artimiausią 
būstinę; mieganti ložė visada gali sugrįžti į veiklią būseną, tereikia sušaukti posėdį. 

Bus daugiau. 


1924 metų balandžio 13 d. 
Sekmadienis 


Iš Kauno išvažiavau 11 valandą dienos. Į traukinių stotį mane palydėjo ir su didžiule 
širdgėla atsisveikino mano geroji Jadzė. Ji taip labai prie manęs prisirišo, kad negali 
susitaikyti su mintimi, jog išvykstu trims savaitėms, ir nesugeba sulaikyti tekančių 
ašarų (iš pavydo, nes yra įsitikinusi, kad kiek merginų sutiksiu, tiek kartų jomis ir 
susigundysiu). Kaunas su manimi atsisveikino sniegu - naktį pasnigo, visa žemė 
pasidengė baltu patalu, o ant medžių ir krūmų šakų nutūpė didžiulės baltos snai- 
gės. Tik už Kazlų Rūdos pasirodė kitoks ankstyvojo pavasario peizažas - dar žolė 
nedygsta, žemė dar laukia saulės ir ją dirbsiančių ūkininkų. Netrukus ir Virbalį 
pasiekėme, o 2.30 atvykome į Eitkūnus. 

Praėjusiais metais būdamas Vokietijoje pripratau prie milijardų ir milijonų, 
dabar tie patys pinigai (popierinės „Rentrmarkės“ ir metaliniai pfenigai), kainos, 
nurodytos pavienėmis markėmis ir pfenigais, atrodo labai keistai. Kita vertus, ne- 
sigirdi kaip praėjusiais metais iš visų pusių sklindančių pokalbių ta pačia tema apie 
pinigus ir brangymetį. Nesijaučia tos nervinės įtampos, kuri praėjusiais metais pa- 
veikdavo kiekvieną, kirtusį Vokietijos sieną, nesijaučia ir labai ryškios neapykantos 
svetimšaliams. Greičiausiai ta neapykanta nevirto meile, vis dėlto taip ryškiai nėra 
demonstruojama. 

Vagone įsitaisiau patogiai. Galėjau išsitiesti ir miegoti, tačiau kamavo žandikau- 
lio skausmas - buvo apimta visa dešinioji veido pusė su akimi imtinai. Nepakeliamai 
varginantis skausmas, galintis privesti iki beprotybės. 

Devintą valandą vakaro įvažiavome į Lenkijos koridorių, vedantį į Torunę. 
Vidurnaktį važiavome per Bydgoščių. 

1924 metų balandžio 14 d. 
Pirmadienis 


Išsimiegojau traukiny, važiuodamas į Berlyną. Jeigu ne tas neuralginis skausmas 
dešinėje veido pusėje, jausčiausi visiškai žvaliai. Ketvirtą ryto jau nemiegojau. Ne- 
paisant vietinių vokiečių, kurių vieni įlipdavo į vagoną, o kiti išlipdavo, turėjau du 
kelionės palydovus, Lietuvos žydus. Vienas jaunutis, tautinis idealistas ir, beje, labai 
simpatiškas žmogus vyksta per Triestą į Palestiną. Kitas, šiek tiek vyresnis šiaulietis, 
važiuoja į Italiją pas žmoną. Su pastaruoju nemažai pasikalbėjome. Supratęs, kad 
esu iš Lietuvos, iškart prabilo lietuviškai ir su žydams būdingu smalsumu kaman- 
tinėjo apie viską - kas aš toks, kokia mano pavardė, kur ir ko važiuoju. Iš pradžių 
atrodė atsargus - klausinėjo apie politiką, bet savo pažiūrų neatskleidė. O manęs 
klausinėjo drastiškų ir sudėtingų klausimų, susijusių su Lietuvos valstybingumu. 
Kai susigaudė, kad esu ne tikras lietuvis, o Lietuvos lenkas, tada ir prasidėjo - tie- 
siog jausmai liejosi laisvai. Kalbėjo apie pastaraisiais metais krikščionių demokratų 
vykdomą antisemitinę politiką - iškabų tepliojimas dažais, dirbtinės problemos 
žydams, norintiems gauti Lietuvos pilietybę, mokesčių našta prekybininkams, tar- 
nautojų reikalavimai duoti kyšius, Ministerijos žydų reikalams panaikinimas ir 
t. t. - pavertė žydus aistringais Lietuvos priešais. Iš tiesų tokia politika daro žalą 
Lietuvai. Žydai visuomet niekino Lietuvą kaip quantité nėgligeable““, tačiau kartu 
vertino už tautinių žydų teisių paisymą - ir tai buvo vienintelė priežastis, dėl kurios 
pritarė valstybingumui. Rėmė Lietuvą ir tarptautiniu mastu ir ta parama buvo di- 
džiulė. Šiandien žydai jau yra Lietuvos priešai, o Lietuva liko viena tarptautiniuose 
santykiuose. Šiandien į viršų tarsi alyva iškilo visa žydų panieka naujajai Lietuvos 
valstybei, o žydai, būdami labai praktiški, linksta prie Lenkijos kaip realios jėgos 
ir stiprios organizacijos Rytuose. Ir tai yra faktas. Praėjo tie laikai, kai žydai rėmė 
Lietuvą Vilniaus klausimu. Man atrodo, kad šiandien jie paremtų Lenkiją ne tik dėl 
Vilniaus, bet ir dėl Kauno. Tai nėra meilė, tiesiog žydiškasis išskaičiavimas. Kalbu 
remdamasis ne tik šiandienos pokalbiu su žydu, bet ir ilgesniu ir skvarbesniu stebė- 
jimu - o stebėti man lengviau nei lietuviams, nes su manimi, Lietuvos lenku (nepai- 
sant, kad esu valstybininkas), žydai yra atviresni. Broliai Studnickiai“ buvo teisūs 


60. Quantité négligeable (pranc.) - nežymus kiekis, šiuo atveju kaip negausi, nepaveiki subjekto 
prasme. 

61. Originale - Studniccy. Kalbama apie brolius Studnickius: Studnickį Vaclavą (Studnicki (Giz- 
bert) Wacław, 1874-1963), istoriką, archyvistą, politiką, nudreifavusį iš socialistų stovyklos pas 
endekus (lenkų tautinius demokratus), M. Rėmerio bičiulį nuo studijų Paryžiuje 1902-1905 m. Jo 
brolis - Studnickis Vladyslavas (Studnicki (Gizbert) Władysław, 1887-1953), publicistas ir politikas, 
germanofilas. 1885-1889 m. veikė II proletariate, kartu įsiliejo į Tautinių demokratų (endekų) vei- 

anksčiau nurodydami žydų svarbą Lenkijos politikai. Žydai taps Lenkijai svarbiu 
politiniu veiksniu Rytuose. 

Berlyną pasiekiau 7 ryto. Tarpininkaujant Lietuvos pasiuntinybei gavau Italijos 
diplomatinę vizą. Berlyne norėjau aplankyti Stankevičių ir Kairį, bet jų nesuradau. 
Italijos vizos turėjau laukti iki pat vakaro, tad nemažai pavaikštinėjau po Berlyną. 
Aplankiau zoologijos sodą, kuris prieš karą buvo toks gražus ir puikiai aprūpintas. 
Šiandien palyginti labai skurdus, bet jeigu Lietuva turėtų tokį zoologijos sodą, kaip 
kad Berlynas, laikytume jį labai turtingu. Yra gražių plėšriųjų gyvūnų (liūtai, ti- 
grai, hienos), stručių, dramblių. Berlyno zoologijos sodas po truputį atstatomas, iš 
Afrikos įvežami nauji gyvūnai. 


1924 metų balandžio 15 d. 
Antradienis 


Visą dieną praleidau kelionėje. Iš Berlyno išvykau vakar tiesioginiu traukiniu į Ba- 
zelį. Kelias veda per Erfurtą, Frankfurtą prie Maino, Heidelbergą, Karlsrūhę“*, Raš- 
tatą, Baden Badeną, Freiburgą - visą eilę žinomų miestų ir vietovių, turinčių savo 
vietą istorijos ir mokslo puslapiuose. Tai ne mūsų neliesti plotai Rytuose - balti 
popieriaus lapai civilizacijoje. Čia kiekviena pėda turi savo tradicijas, kiekvienas 
geografinis pavadinimas - savo istorinį vardą. 

Pavasaris čia jau žydėte žydi, diena labai šilta, vagono langai atviri, žmonės 
miestuose ir kaimuose vaikšto be paltų. Pavasario darbai soduose ir laukuose vyks- 
ta dideliu tempu. Žolė jau aukštoka, pradeda žydėti pievų gėlės, tačiau nemažai 
medžių dar neprabudę iš žiemos miego, kai kurie jau žaliuoja, kai kurie krauna 
pumpurus, bet didžioji dauguma dar plikomis šakomis. 

Visą kelią važiavome lygumomis. Iš šono buvo pakilimas, bet nevažiavome juo, 
kaip kad praėjusią vasarą. Viršukalnėse tarp Baden Badeno ir Freiburgo dar bal- 
tuoja sniegas. 

Į Šveicariją įvažiavau 130 valandą. Nelabai ką turiu užrašyti apie savo įspūdžius 
iš Berlyno. Iš pirmo žvilgsnio viskas atrodo atpigę, kadangi kainos nurodytos mar- 
kėmis ir pfenigais, bet iš tiesų perskaičiavus į dolerius viskas kur kas brangiau nei 
pernai, kai kainos buvo užrašytos milijonais, milijardais ir bilijonais. Senieji mili- 


klą Galicijoje. 1905 m. jau veikdamas Lenkijos Karalystės teritorijoje nenutraukė ryšių su endekais 
ir orientavo savo veiklą į Lenkijos nepriklausomybės siekį. Tais sumetimais ieškojo ryšių su tuo- 
metės Vokietijos valdančiaisiais sluoksniais. 1915 m. Vokietijai užėmus Varšuvą įkūrė provokišką 
Lenkų valstybininkų klubą. 1917-1918 m. buvo Laikinosios Valstybės Tarybos (LVT) narys. 

62. Originale - Karlsruhe. 

jardiniai popierėliai kursuoja kaip pfenigai: 100 milijardų = 10 pfenigų, 200 mili- 
jardų = 20 pfenigų, 1 bilijonas = 1 markė. Šiandien vokiečiai jau turi aukštą valiutą, 
kuri, viena vertus, pakylėjo kainas, bet, kita vertus, normalizavo šalies gyvenimą. 
Žmonių nuotaikos kur kas geresnės, sumažėjo bedarbystė, nesigirdi skundų, nesi- 
jaučia nervinės įtampos, net ir skurdo apraiškų gerokai mažiau. Dar krenta į akis 
tai, kad santykiai su kitataučiais yra geresni, o parduotuvėse ir vėl gausu žmonių: jie 
perka ir parduoda, o stabilizavus markę ir gamintojai turi akstiną veiklai tęsti. Kai 
ir Lenkija įsives savo valiutą, zlotus - tai turėtų įvykti gegužę, - tuomet visa Rytų 
Europa sugrįš į prieškario piniginę padėtį. Kas dar nauja Berlyne? Ogi tai, kad kavi- 
nėse skamba amerikietiška muzika, kurios prieš metus vokiečiai nenorėjo įsileisti. 
Vis dėlto visuotinė Vakarų Europos mada nugalėjo vokiečių ambicijas. Vokiečiai 
nenorėjo į savo šalį įsileisti tokios muzikos dėl jos genezės Didžiojo karo metais 
(spalvotoji kolonijų ir amerikiečių kariuomenė stojo prieš vokiečius). Berlyno kavi- 
nėse, kaip visada, parduodamos ir prostitučių paslaugos. Šiuo atžvilgiu net Paryžiui 
toli iki Berlyno. Užsukęs į kavinę Friedrichstrasse ir Unter den Linden gatvėje pa- 
sijunti kaip žmonių kūnų turguje. Dešimtys, šimtai įvairaus amžiaus prostitučių 
lūkuriuoja kūno vartotojų. Kuo vyresnė prostitutė, tuo įkyriau ir agresyviau siūlo 
savo paslaugas. Netyčia pažvelgsi į jos koją - tuoj begėdiškai kilstelės sijoną, pa- 
žvelgsi į veidą - įsmigs akys, laukiančios, kokią kainą pasiūlysi. Berlyno prostitucija 
dar labiau bjauroja ir taip jau negražią sostinę. Berlyno prostitutės neturi nė lašelio 
to žavesio, kuris būdingas paryžietėms. Ir ne tik žavesio - diskretiško flirto taip pat. 
Tai tiesiog rinka, ir nieko daugiau. Nežinau, ar yra dar vienas toks miestas, kuriame 
prostitucijos forma būtų labiau laukinė nei Berlyne. Iš Bazelio užvažiavau tiesiai 
į Ženevą via Bernas-Freiburgas-Lozana. Neįdomus šis kelias, aplenkiantis Alpes, 
kurios pasirodo tik toli toli perspektyvoje. Ženevoje išsinuomojau kambarį „Suisse“ 
viešbutyje, esančiame aikštėje prie traukinių stoties. 


1924 metų balandžio 16 d. 
Trečiadienis 


Vakar atvykęs į Ženevą parašiau laišką Maryniai — rašiau, kad norėčiau patirti že- 
mės drebėjimą, aišku, kad jis nebūtų pernelyg stiprus. Aš asmeniškai norėčiau pa- 
tirti kuo stipresnį žemės drebėjimą, bet negaliu to linkėti atsižvelgdamas į žmones, 
kuriems toks drebėjimas yra siaubinga nelaimė. Šiųmetę žiemą ir ankstyvą pavasarį 
didžiuliai žemės drebėjimai vyko Japonijoje, Pietų Italijoje ir kai kuriose kitose ša- 
lyse. Tad važiuodamas į Italiją ir tikėdamasis pirmą kartą gyvenime išvysti vulkaną 
(Vezuvijų), suformulavau sau tokį palinkėjimą. Paaiškėjo, kad mano noras jau buvo 


34 


išpildytas, nes vakar 1 valandą 49 minutės po pietų lengvutis žemės drebėjimas 
supurtė visą Šveicariją, neišskiriant ir Bazelio, kur tuomet kaip tik buvau. Nieko 
nepajutau, o apie žemės drebėjimą sužinojau iš laikraščių. Girdėjau, kad viršutinių 
daugiabučių aukštų gyventojai labai gerai jautė drebėjimą: kai kurie baldai apvirto, 
paveikslai nukrito, skilo židinių sienelės. Na, o aš tuo laiku arba važiavau tramva- 
jumi iš Badeno stoties į Centrinę stotį, arba Centrinėje stotyje palikinėjau daiktus ir 
ruošiausi pietauti. Norėčiau stipresnio žemės drebėjimo, tokio, kad galėčiau pajusti. 

Šiandien visą dieną praleidau Ženevoje. Dangus apniukęs, kelis kartus pali- 
jo - tikras kalnų oras. Tankūs debesys traukia iš kalnų ir didžiulėmis miglomis 
krenta ant ežero krantų. Toks oras dar labiau paaštrina dešiniosios veido pusės 
skausmą. Kelionės į Ženevą tikslas buvo vizitas pas brolį Kartjė la Tentą“. Buvau 
pas jį nuėjęs. Per žiemą žmogus taip suseno, kad vos vos jį pažinau. Praėjusiais me- 
tais atrodė kupinas jėgų, žvalus senis skvarbiomis, gyvybingomis akimis, su gan 
didoku pilvuku. Šiandien atrodo labai liūdnai - be temperamento ir be energijos. 
Sulyso, susitraukė, susikūprino, rodos, yra pusiau gyvas, pusiau miręs. Pamaniau, 
kad neilgai gyventi jam beliko. Regis, sutikau tik šešėlį to žmogaus, su kuriuo per- 
nai bendravau. Labai išryškėjo jo senatvė. Nežinau, galbūt tai tik laikina būsena, 
sukelta, tarkime, ligos ar didžiulio nuovargio, o gal tiesiog netrukus ištiksiančios 
mirties pranašas. Brolis Kartjė la Tentas mane prisiminė, kai jam prisistačiau. Jis 
turėjo ir mums skirtą Didžiųjų Prancūzijos Rytų atsakymą dėl galimybės bendra- 
darbiauti. Didieji Prancūzijos Rytai (Grand Orient de France) mums praneša, kad 
jų „Conceil d'Ordre““*, perskaitęs mūsų raštą, nusprendė atsisakyti mus pripažinti 
dėl vienos priežasties - į mūsų ložę yra priimamos moterys. Tačiau labai mielai 
užmegs su mumis draugiškus santykius. Nelabai supratau, kaip galima ir atsisakyti, 
ir kartu sutikti, bet pasinaudosime galimybe užmegzti bet kokius santykius. Tai 
bus mūsų atramos taškas bendraujant tarptautiniu mastu. Brolis Kartjė la Tentas 
paaiškino, kad atsisakyta priiminėti moteris į ložes dėl amerikiečių, kurie stipriai 
laikosi konservatyviųjų tradicijų ir kuriuos tarptautinės mūrininkų organizacijos 
labai vertina, o jų indėlis į Tarptautinę masonų organizaciją didžiulis. Todėl, atsi- 
žvelgiant į amerikiečius, kurie yra didžioji laisvųjų mūrininkų jėga, yra laikomasi 
konservatyviųjų tradicijų ir kartu neakcentuojama, kad tradiciškai moterys negali 
tapti ložių narėmis. 

Broliui Kartjė la Tentui daviau 10 dolerių — tai Didžiųjų Lietuvos Rytų auka 
Tarptautinei laisvųjų mūrininkų sąjungai. Senukas labai susigraudino. Mainais ga- 


63. Kartjė la Tentas Eduaras (Ouartier-la-Tente Édouard, 1855-1925), masonas, Šveicarijos politi- 


kas, Radikaliosios demokratų partijos (Parti radical-dėmocratigue) narys. 
64. La Conseil d'Ordre (pranc.) - Valdančioji taryba. 

vau pernai spausdintą tarptautinio konvento ataskaitą ir kelis paskutinius Bulletin“ 
numerius. Brolis suteikė man ir tam tikros informacijos, surašė anketą, sudarytą iš 
kelių punktų, į kuriuos atsakę turėtumėm lengviau įstoti į sąjungą. 


1924 metų balandžio 17 d. 
Ketvirtadienis 


Ir antrą naktį nakvojau Ženevoje, mat norėjau per Alpes važiuoti dieną. Labai bu- 
driai miegojau. 4 valandą ryto atsikėliau, o 6 jau sėdėjau traukinyje. Važiavau į 
Lozaną, Vevę, Montrė per Simplono tunelį““. Tiek daug tikėjausi iš šitos kelionės, o 
štai ja teko nusivilti. Nėra taip gražu važiuoti, kaip buvo pernai vasarą iš Liucernos į 
Briunigą“ arba Špycą“. Kita vertus, turiu pripažinti, kad esu išlepintas, nes kiekvie- 
nas profanas iš Lietuvos ir šiame kelyje surastų grožio. O man gražiausia minėtojo 
kelio atkarpa yra ties Lemano ežeru“? važiuojant nuo Lozanos į Montrė?*. Maniau, 
kad tokiu metų laiku Brige” bus sniego, nes kelias nuo Rodano slėnio nuolatos kyla 
į viršų. Ir tai mane nuvylė. Traukinys, į kurį įsėdau Lozanoje ir važiavau iki pat 
Milano, buvo didžiulis rytų komunikacijos ekspresas”, vykstantis iš Paryžiaus iki 
Triesto, iš kurio galima keliauti į Egiptą, Siriją ir t. t. 

Antroji kelionės dalis, už Simplono tunelio, italų pusėje kompensavo ankstesnį 
nusivylimą. Apšviestos Alpės iš pietų pusės praranda šiems kalnams būdingą lau- 
kinę išvaizdą, bet įgauna naują, ypač leidžiantis žemyn link Lombardijos lygumos. 
Čia kalnai, o vėliau ir kalvos susilieja su gausybe ežerų, su saulės nutviekstais aukš- 
tos architektūrinės kultūros pastatais. Kai kurios salos yra taip tankiai užstatytos, 
kad atrodo tarsi uždari miestai arba didžiulės pilys, išnyrančios su savo mūrais 
tiesiai iš ežero. Juo toliau, juo daugiau civilizacijos, žmonių. Miestų civilizacija su- 
65. Nuo 1933 m. jis buvo leidžiamas kaip Bulletin de la Grande Loge de France - Prancūzijos 
masonų vidinis informacinis leidinys. 

66. Simplono tunelis - geležinkelio tunelis per Alpes, jungiantis Šveicariją ir Italiją. 

67. Briunigas-Haslibergas (vok. Brūnig-Hasliberg) - Šveicarijos geležinkelio stotis Berno kantone. 
68. Špycas (Spiez) - miestas ir savivaldybė prie Tuno ežero Berno Oberlando regione, Ber- 
no kantone. 

69. Ženevos ežeras (pranc. Lac Léman arba Lac de Genève, vok. Genfer See) - antras pagal dydį 
(po Balatono ežero) gėlo vandens telkinys Vidurio Europoje. Maždaug 60 proc. ežero yra Švei- 
carijos ir 40 proc. Prancūzijos teritorijoje. Ežeras 73 km ilgio, 14 km pločio plačiausioje vietoje, 
didžiausias gylis - 310 m. 

70. Montrė (pranc. Montreux) - kurortinis miestelis Šveicarijoje, Vo kantone, Ženevos eže- 
ro šiaurės rytinėje pakrantėje. 

71. Brigas (Brig, oficialiai Brig-Glis; pranc. Brigue-Glis, it. Briga-Glis ) - istorinis miestas ir sa- 
vivaldybė Brigo rajone, Valė kantone, Šveicarijoje. 

72. „Rytų“ ekspresas, arba „Orient“ ekspresas, jungė Paryžių ir Stambulą. 

silieja su pakalnėmis, augmenija, keliais, dirbamais laukais - visa tai byloja apie ilgą 
civilizuotos žmonijos istoriją. Pagaliau pasiekėme Lombardijos lygumas su vyno ir 
šilkmedžių, auginamų dėl šilkverpių, plantacijomis. Tokį vaizdą jau esu matęs, kai 
keliavau su Aninka?* 1914 metais. 

Traukinys stoja Milane. Turiu tris valandas, bet neinu į miestą. Apsisprendžiu 
primokėti už II klasės bilietą ir šiandien keliauti toliau greituoju traukiniu. Noriu 
jau rytą būti Romoje. Jeigu važiuočiau III klase, su persėdimais, keliaučiau, ko 
gero, dar ir rytoj visą dieną. Milano stotyje didžiulis klegesys, nenusakomai daug 
žmonių, man tai priminė 1918 ir 1919 metais mūsų, Rytų Europos, stotis, tik čia, 
žinoma, žmonės elgiasi kultūringiau. Greitajame traukinyje žmonių tiek, kiek bi- 
čių avily. Žmonės netelpa, sėdi ir stovi vagonų koridoriuose bei praėjimuose. Man 
pavyko susirasti stovimą vietą prie lango, bet jau užklupo naktis - tamsi itališka 
naktis - pro langą nieko nesimato. Mano vagone linksma ir garsu. Aš vienintelis 
nedalyvauju tame visuotiniame pokalbyje, nes, deja, nemoku itališkai. Ko gero, 
išskyrus vieną tikrai itališką šeimą, visi kiti keliautojai yra žydai - net ir tie mūsiš- 
kiai, vadinamieji litvakai, iš Lenkijos ir Lietuvos, iš Baltosios Rusios ir Ukrainos, 
tačiau Italijoje ir tarp italų (tik ne tada, kai būna vieni) vaidina Italijos patriotus 
ir nedemonstruoja savo žydiškumo. Išbalę buvo tie žydai - visuomet išbalę yra 
tie, kas sėdi ant kelių kėdžių ir bijo būti patys savimi. Jų tikslas - prisitaikyti prie 
pakeleivio italo ir groti su juo unisonu. Na, o italas buvo be galo žavus, puikus gy- 
venimo aktorius ir skaitovas - žmogus iš prigimties yra sutvertas meniškai atlikti 
gyvenimo vaidmenį, visai kaip gaidys ar tetervinas, apie kurį Kauno teatre kalbėjo 
Herbačiauskas. Mano pakeleivio italo kalbėjimo maniera jau buvo menas, teatras, 
kuris mane veikė, nors visiškai nesupratau, apie ką jis šnekėjo. Kita vertus, reikia 
pažinti ir italų gestikuliavimo manierą, nes be jos neįmanoma net įsivaizduoti 
tokios teatrališkos kalbos. Jo bendrakeleivė atrodė puikiai - tos rūšies italė, kuri, 
manau, kilusi iš Šiaurės Italijos ir iš barbarų langobardų?“ paveldėjo gražius švie- 
sius arba rudus plaukus. Jos moteriškumas ir formos kaip tikrų romėnų, o ramybė 
ir moteriškasis ritmas būdingas romietėms. Toji italų pora vagone man buvo visos 
Italijos atspindys. 


73. Volberg Ana (Aninka, Wolberg Anna). 

74. Langobardai (vok. Langobarden), lombardai - viena germanų genčių, kilusi iš Šiaurės Eu- 
ropos; ji apsigyveno Dunojaus slėniuose, o iš čia įsiveržė į Bizantijos valdomą Italiją vadovau- 
jant Alboinui. Įkūrė Italijos karalystę, gyvavusią iki 774 m., kai ją užėmė frankai. Pagal juos 
pavadintas Italijos regionas Lombardija. 

1924 metų balandžio 18 d. 
Penktadienis 


Romą pasiekiau labai pavargęs, nes naktį nesudėjau bluosto. Rodos, kažin kas tyčia 
sugalvojo kankinti keliautojus po Italiją. Sausakimšame vagone balandžio mėnesį, 
kai Italijoje jau šilta, radiatoriai veikė visu pajėgumu. Trūko oro, nuo radiatorių 
sklindantis karštis mušė devintą prakaitą. Net kvėpuoti buvo neįmanoma, o ką 
jau kalbėti apie miegą! Na, o keleiviai, bijodami skersvėjų, dūmų ir dulkių, kurie 
į vagonus veržiasi kiekviename tunelyje (o jų pakeliui buvo tikrai daug), neleido 
atidaryti langų. Pagaliau jau gerai. Jau esu Romoje! 

Nežinau, kaip suformuluoti tą įspūdį, kurį man paliko Roma. Šiame mieste esu 
pirmą kartą. Turėjau galimybių kur nors keliaudamas užsukti į Romą, bet to neda- 
riau. Jaučiau, kad Roma - Amžinasis miestas, civilizacijos lopšys yra toks didingas, 
jog nesugebėsiu per trumputį laiką jo net paviršutiniškai apžiūrėti. Bijojau Romos - 
man ji atrodė per didelė lankyti, kupina paminklų, jų didybės. 

Kultūringas europietis, o toks ir aš jaučiuosi, jau po Italiją keliaudamas gauna 
begalę įspūdžių. Neįmanoma atsikratyti įspūdžio, kad žemė, kuria vaikštai, į kurią 
žiūri, yra ta pati Italijos žemė, kurios kiekvienas hektaras yra didžiųjų istorijos įvy- 
kių liudininkas, kad tie įvykiai turėjo reikšmės visai civilizacijos istorijai. Didžioji 
senovės Roma, kurios žemę trypė ir naujus faktus kūrė Hanibalas“, barbarai ir pra- 
dėjo šiuolaikinės Vakarų civilizacijos istoriją. Čia gimė teisės, moralės, žmonijos, 
visuomeninio bendravimo sąvokos, kurias senovės Roma ir krikščioniškoji Roma 
formavo visai visuomeninei kultūrai. Mums Roma nėra vien geografinis taškas že- 
mėlapyje. Tad, kai atsidūriau Romoje ir šiandien pradėjau po ją žvalgytis - nors kol 
kas beveik nieko nespėjau pamatyti, - mane aplankė jausmas, kad esu savo namuo- 
se. Lai italai savinasi Romą ir paverčia ją savo tautine sostine - jie, aišku, turi tokią 
teisę, vis dėlto tai ne tik jų, bet ir visos žmonijos nuosavybė, Vakarų civilizacijos 
lopšys. Roma yra metropolija ir piligrimo, atkeliavusio iš tolimiausių šios civili- 
zacijos kraštų, šeimos židinys, o man, atvykusiam iš Lietuvos, ji tokia sava ir arti- 
ma, kaip ir prancūzui arba amerikiečiui. Visi mes esame jos vaikai. Romos vaizdas 
mane veikia lygiai taip, kaip kad veikia dvaro gyventoją didžiulio dvaro vaizdas. 
Visi mūsų dvasios pradai slypi čia - Romoje, jos paminkluose ir mūruose, jos tra- 
dicijose ir amžinybėje. Viskas čia mums sava ir suprantama, nėra nieko svetima. 

Atvykęs į Romą pirmiausia palikau daiktus saugoti stotyje ir nuvykau į Lietuvos 
pasiuntinybę prašyti pagalbos susirasti butą. Tai padaryti nėra lengva, be to, reikia 
pagalbos ir susitvarkyti įvairius formalumus, susijusius su kongresu. Lietuvos pa- 


75. Hanibalas (247 m. pr. Kr.-183 m. pr. Kr.), garsus Kartaginos karvedys ir politikas. 

siuntinio, p. Klimo", nesuradau, paaiškėjo, jis išvykęs į Neapolį. Ilgai ieškojau jo 
pavaduotojo, Staneikos??, seno gero pažįstamo iš Krokuvos (1906-1907). Pavyko jį 
pasigauti tik 5 valandą vakaro. Staneika pasakė, kad su tuo Sociologijos kongresu, į 
kurį atvažiavau, dar ne viskas aišku. Kažkokios nesėkmės persekioja tą kongresą - 
kažkas nenusakoma vyksta. Jau buvo keista, kad rudenį neįvyko ir buvo nukeltas, 
o dabar keista, kad Italijos vyriausybė, gavusi užklausą iš Lietuvos pasiuntinybės, 
pareiškė: tai privatus renginys ir su juo Vyriausybė neturi nieko bendra. Toks jaus- 
mas, kad Italija išsižada minėtojo kongreso. Ir neaišku, kodėl. Jau seniai atkreipiau 
dėmesį, kad tarp kongreso prelegentų yra beveik vien vokiečiai, rusų emigrantai ir 
keli italai, nėra Prancūzijos, Anglijos ar kitų šalių mokslininkų. Įtariu, kad šis ren- 
ginys kažin kaip susijęs su vokiečiais. Staneika mano, kad Italijos fašistinė valdžia 
nepalaiko kongreso dėl įtariamų socialistinių tendencijų. Musolinis tai jau tikrai 
netaps kongreso garbės pirmininku, kaip kad buvo iš pradžių planuota. Staneika 
nežino, kokia trintis atsirado tarp italų politikų ir kongreso iniciatorių, o man kilo 
klausimas: ar verta dalyvauti kongrese kaip oficialiam Lietuvos ir Kauno univer- 
siteto atstovui. Jeigu minėtąjį kongresą boikotuoja pati Italija ir galbūt kitos šalys, 
Lietuvai, neištyrus padėties, tikrai neverta dalyvauti. Nieko nespręsiu pats, nepa- 
sitaręs su Lietuvos atstovu Klimu. Palauksiu jo sugrįžtant. Kita vertus, jeigu jau 
čia atvykau, norėčiau bent šiek tiek daugiau sužinoti apie minėtąjį kongresą, kad 
turėčiau ką referuoti universitetui. Manau, jeigu jame nedalyvausiu oficialiai, tai 
bent paprašysiu Klimo tarpininkauti, kad kongreso prezidiumas leistų man posė- 
džiuose dalyvauti svečio teisėmis, neatskleidžiant, kad esu deleguotas, o kaip sve- 
čias, kaip tik dabar viešintis Romoje ir besidomintis sociologija. Įtariu, kad kaip 
tik svečio teisėmis ir dalyvausiu tame kongrese. Dar turiu laiko iki antradienio. 
Klimas dar negrįžo. Na, o aš per šventes aplankysiu Neapolį. 

Staneika surado man kambarį elegantiškame, didžiuliame „Hôtel des Princes“ 
Piazza d'Espania gatvėje, gauti kambarį buvo įmanoma tik užsisakius kasdienį iš- 
laikymą. Man tai nepatogu, varžo laisvę ir, be to, daug kainuoja - po 114 lirų (maž- 
daug 5 dolerius) per dieną. Ilgai šitame viešbutyje neužsibūsiu. 


76. Klimas Petras (1891-1969), teisininkas, istorikas, publicistas, redaktorius, diplomatas, užsie- 
nio reikalų ministras, Vasario 16-osios akto signataras. 1923 m. rugsėjo 15 d. tapo nepaprastuoju 
pasiuntiniu ir įgaliotuoju ministru Italijoje. Čia rezidavo iki 1920 m. gegužės 20 d., kai išvyko į 
Prancūziją. 

77. Staneika Adalbertas (1885-1962), diplomatas, tapytojas, dėstytojas. 1903-1905 m. studijavo 
Krokuvos dailės akademijoje, 1909 m. Miunchene, 1910-1912 m. Paryžiuje, 1912-1918 m. Romoje. 
Nuo 1908 m. dalyvavo dailės parodose: buvo pirmųjų Lietuvių dailės draugijos rengiamų paro- 
dų Vilniuje dalyvis (1907-1908). 1921-1930 m. dirbo Lietuvos pasiuntinybėje Romoje, nuo 1930 m. 
Užsienio reikalų ministerijoje Kaune. 

Šv. Petro bazilika Romoje. Mykolo Kazimiero Rėmerio įrašas: „Bazylika Św. Piotra w Rzymie” 
Atvirukas iš Konstancijos Riomerytės albumo. 


1924 metų balandžio 19 d. 
Šeštadienis 


Vakar iš Monte Pincio” Romos perspektyvoje - iš toli - pamačiau Šv. Petro baziliką. 
Mačiau tik jos kupolus, bet kas gi jų neatpažins! Tas vaizdas mane stipriai sujau- 
dino. Rodos, pati vaizduotė ėmė piešti šv. Petro kontūrus. Mano akys juos mato. 
Konstantinopolyje šv. Sofija, kurią mačiau prieš 10 metų, o Romoje šv. Petras - di- 
džiausi Bažnyčios simboliai. Šv. Petras - mūsų visuotinė Romos katalikų bažny- 
čia. Vakar man pakako ją pamatyti iš toli. Neskubėjau tuoj pat lėkti ir ją apžiūrė- 
ti. Nusprendžiau šiandien nuvykti į rezurekcijas??, kurios Romoje laikomos Didįjį 
Šeštadienį per pietus. Nepaisant visų Romos įdomybių, didžiausių senovės Romos 
ir Renesanso laikotarpio architektūros paminklų pakanka, kad šis miestas būtų 
nemirtingas - man asmeniškai didžiausią įspūdį palieka tai, kas susiję su Katalikų 
bažnyčia - krikščioniškąja ir popiežiaus Roma. Todėl iš visų Romos monumentų 


78. Monte Pincis (it. Pincio, lot. Mons Pincius), kalnas istorinio Romos centro šiaurės rytų kva- 
drate. Kalnas yra į šiaurę nuo Kvirinalo su vaizdu į Campus Martius. Tai buvo ne tik senovės 
Romos miesto ribos, bet ir ne viena iš septynių Romos kalvų; išliko sienos, pastatytos Romos 
imperatoriaus Aurelijaus, nuo 270 iki 273 m. 

79. Iškilmingos katalikų pamaldos (vert. past.). 


40 


man svarbiausia Šv. Petro bazilika. Žlugus Romos imperijai, kai senasis klasikinis 
pasaulis virto griuvėsiais, Romos bažnyčia suvienijo žmoniją, išlaikė civilizacijos 
tėkmę, tapo liaudies mokykla, ant kurios pečių užgulė viskas, ką šiandien vadina- 
me giliuoju Romos, graikų ir semitų kultūros pradu. Viskas, kas įvyko vėliau, ne- 
išskiriant ir Atgimimo, įvyko didžiulio Romos bažnyčios darbo dėka. Būtent Baž- 
nyčia yra didžiausia ir svarbiausia mūsų civilizacijos globėja. Net jeigu ir išnyktų 
katalikybei būdingos kulto formos, vis viena Bažnyčios nuveikti darbai išliks amži- 
nai. Beje, labai tikėtina, kad formos išnyks, tačiau Dievo idėja, kuri slypi Bažnyčios 
moksle, nėra priklausoma nuo šių formų, kita vertus, negi galime būti tikri, kad 
nauji, pažangūs ir nauji visuomenės pažangos metodai, kuriami Bažnyčios mokslo 
arba priešingi jos tradicijoms, padarys žmoniją geresnę ir laimingesnę. Ar iš tiesų 
žmonija turi geresnį ir tauresnį kelią už tą, kuris skelbia: „Ne mano, bet tavo valia 
lai viešpatauja.“ Oi, labai sudėtinga atsakyti į šį klausimą. Kas iš mirtingųjų per- 
prato dieviškojo gėrio ir žmogiškosios laimės paslaptį: ar šių dienų laisva mintis, ar 
Bažnyčios mokslas apie Kristų?! Bažnyčia nugalėjo mirtį, jos tikintieji giliojo tikėji- 
mo amžiuje buvo nemirtingi, o ar šiandien laisva mintis sugebės suteikti žmonėms 
amžinąjį gyvenimą? Bažnyčioje visa žmonija nuolatos gyvena ir bendrauja - tie, 
kurie dar vaikšto žeme, ir tie, kurių palaikai jau seniai atgulė po žeme. O šian- 
dien? Antai Roma, antai mūsų civilizacija - štai šiomis vietomis žygiavo romėnai, 
barbarai, kankiniai ir Bažnyčios didvyriai, nuostabieji popiežiai, mykolai angelai, 
Leonardas““, Garibaldis“ ir kiti, o mes svečiai čia trumpai užsukome, po mūsų bus 
kiti - ir kas mus sieja, išskyrus šį trumputį gyvenimą? Bažnyčia, skelbdama žinią 
apie nemirtingumą ir, beje, tokį, kuriame išlaikomas individualumas. Na, pakaks 
apie tai. Skambiais žodžiais nieko nesukursiu, o traktato nerašysiu. Dabar apie rea- 
lesnius dalykus. Šįryt nuėjau į mišias, vykusias Šv. Petro bažnyčioje 10 valandą ryto. 
Didžiulė aikštė kartu su Bazilika suaugusi su senosios Romos gatvelėmis, užkon- 
servuotomis bent prieš 100 metų. Neaprašinėsiu, kaip atrodo aikštė ir Bazilika iš 
vidaus ar iš išorės. Atėjau dar prieš prasidedant mišioms. Kaip tik buvo baigiamas 
ruošti didysis altorius, o per Bazilikos navą, didžiulę tarsi aikštė, giedodama ėjo 
spalvinga procesija, kurios gretose buvo aukšto rango dvasininkų. Po to prasidė- 
jo mišios, kurias laikė kardinolai. Buvo sugiedota giesmė „Aleliuja“, laikytos mi- 


80. Da Vinčis Leonardas (da Vinci Leonardo, 1452-1519), italų Renesanso tapytojas, architektas, 
poetas, skulptorius, muzikantas, meno teoretikas, inžinierius, išradėjas, filosofas. Tai viena pla- 
čiausiai žinomų istorinių asmenybių. 

81. Garibaldis Džiuzepė (Garibaldi Giuseppe, 1807-1882), Prancūzijoje gimęs Italijos karo ir po- 
litikos lyderis, žymus italų revoliucionierius. Atliko svarbų vaidmenį kovojant dėl Italijos susi- 
vienijimo ir išvadavimo. Laikomas Italijos nacionaliniu didvyriu. 


41 


šios, kurių klausėsi keli tūkstančiai žmonių, neskaičiuojant stulomis pasidabinusių 
aukšto rango Bažnyčios tarnų. Didžioji susirinkusiųjų dalis buvo turistai. Minios 
šnabždesyje ausys gaudė įvairiausias kalbas. Bazilika tokia didelė, kad tie keli tūks- 
tančiai žmonių atrodė tarsi lašas lūroje. Neapžiūrinėjau bažnyčios lobynų ir užnu- 
gario - ten taip pat vaikštinėjo turistai, o juos mielai aptarnavo bažnyčios tarnyba. 
Po mišių, kai minia ėmė skirstytis, aš taip pat ketinau išeiti, bet staiga pamačiau 
vieną iš aukštųjų balkonų, iš viršaus papuoštų raudonų kilimų draperijomis, ap- 
šviestą žvakių šviesos. Įtariau, kad tame balkone pasirodys liaudį palaiminsiantis 
popiežius. Kitados girdėjau, o gal skaičiau, kad popiežius laimina tikinčiuosius iš 
Šv. Petro bazilikos balkono. Aš sustojau, sustojo ir kiti žmonės, pamatę šviesą ir 
balkono draperijas. Kai kurie atsiklaupė. Netrukus pasigirdo bažnyčios varpai, o 
balkone pasirodė Šventasis Tėvas Pijus XI (kardinolas Ratis)®. Popiežius vilkėjo 
baltais drabužiais, jam asistavo keli dvasininkai. Didžiuoju kryžiumi, o vėliau re- 
likvijoriumi lėtai ore nubraižė (tiesiai, į dešinę, į kairę) šventojo kryžiaus ženklą. 
Peržegnojęs žmones atsitraukė į balkono gilumą. Tada ir vėl pasigirdo varpai, skel- 
biantys iškilmių pabaigą. Popiežiaus palaiminimo iš balkono tradicija, ko gero, tę- 
siasi nuo tų laikų, kai iš vidinių Vatikano balkonų tikintieji buvo laiminami „Urbi 
et orbi““. Kai Italijos Karalystė aneksavo Romą, popiežiai jau neatlieka visuotinio 
tikinčiųjų palaiminimo. Na, o aš ir Romoje buvau, ir popiežių mačiau. Staneika 
man turėjo organizuoti Popiežiaus audienciją, vyksiančią Vatikane, kad galėčiu jį 


82. Pijus XI (tikrasis vardas Ambrogio Damiano Achille Ratti (Ambrodžijus Damianas Aki- 
lė Ratis), 1857-1939), Romos katalikų popiežius, išrinktas 1922 m. vasario 6 d. Popiežius Bene- 
diktas XV 1918 m. jį paskyrė apaštališkuoju vizitatoriumi Lenkijoje ir Lietuvoje. 1919 m. buvo 
pakeltas arkivyskupu ir paskirtas nuncijumi Lenkijoje. Tuo pat metu jis liko ir Vatikano apaš- 
taliniu vizitatoriumi Lietuvoje. 1921 m. A. D. Akilė Ratis pakeltas kardinolu. 1920 m. bent du 
kartus lankėsi Lietuvoje - Vilniuje, Kaune, Kaišiadoryse. 1922 m. popiežius Pijus XI pripaži- 
no Lietuvos valstybę de jure. Pijaus XI apaštaline konstitucija Lituanorum gente 1926 m. buvo 
įkurta pirmoji savarankiška Lietuvos bažnytinė provincija su arkivyskupo metropolito sostu 
Kaune, 1927 m. rugsėjo 27 d. buvo pasirašytas Vatikano ir Lietuvos santykius apibrėžęs susi- 
tarimas - konkordatas. Per pontifikato metus Pijus XI paskelbė tris dešimtis enciklikų, pasta- 
tė Vatikano muziejaus Pinakoteką, atnaujino biblioteką ir archyvą, inicijavo Bažnyčios istorijos 
šaltinių publikavimą, pasmerkė totalitarinius režimus ir jų ideologiją Rusijoje, Italijoje, Vokieti- 
joje, protestavo prieš žydų persekiojimus, sudarė beveik dvi dešimtis tarptautinių sutarčių tarp 
Šventojo Sosto ir kitų valstybių. Pasibaigus kelis dešimtmečius trukusiam konfliktui su Itali- 
ja, popiežiaus Pijaus XI vardu Vatikano valstybės sekretorius Pietras Gasparis (Gasparri Pie- 
tro) 1929 m. su Italijos ministru pirmininku B. Musoliniu pasirašė Laterano susitarimus, kuriais 
buvo pripažintas Vatikano valstybės suverenitetas ir sureguliuoti Vatikano ir Italijos santykiai. 
1931 m. vasario 12 d. įkūrė Vatikano radiją. 

83. Urbi et orbi (lot.) - Miestui (Romai) ir pasauliui (visiems žinoti); visiems ir kiekvienam; vi- 
sam pasauliui. Romos popiežiaus laiminimo formulė, pabrėžianti pasaulinę popiežiaus reikšmę. 

pamatyti. Vis dėlto dėl aprangos ir kitų dalykų jau neprašysiu patekti į audienciją, 
juolab kad man pavyko išvysti Popiežių. 

Šiandien jau esu pasisotinęs įspūdžių (Šv. Petro bazilika, Popiežius). Daugiau 
nieko nelankiau Romoje. Dar turiu laiko. Užsiėmiau rytdienos kelionės į Neapolį 
organizavimu. Mane labai varžo viešbutis - pensionatas, kuriame gyvenu. Jis bran- 
gus, tikrai netobulas, visai ne toks, kad galėčiau laisvai pasirinkti maistą. O dar 
nuolatos reikia derintis prie maitinimo valandų. Bilietą į Neapolį jau turiu. Rytoj 
rytą išvykstu. 

Vakare buvo užsukęs Staneika, užvežė leidimą dalyvauti Sociologijos kongrese. 
Tai tik leidimas dalyvauti, ne dalyvio kortelė. Kol kas galvoju nerodyti savo manda- 
to, bent tol, kol išsiaiškinsiu, ką Klimas mano apie šį kongresą. 


1924 metų balandžio 20 d. 
Sekmadienis. Velykos 


Iš Romos 8-9 valandą ryto išvažiavau į dviejų dienų ekskursiją po Neapolį. Va- 
žiavau III klase, greituoju traukiniu. Kartu važiavo itališkoji liaudis - tad turėjau 
galimybę ją stebėti. Vagone buvo įvairaus amžiaus, lyčių, socialinių sluoksnių ir 
pomėgių žmonės. Čionykščiai gyventojai labai ekspresyvūs, daug gestikuliuoja, 
gana triukšmingi - ypač gyvenantys arčiau Neapolio, tačiau kartu ir mieli, manda- 
gūs, lengvai bendraujantys, kad ir kokios teatrališkos prigimties būtų, iš tiesų yra 
natūralūs. Taip gražiai bendrauja įsimylėjusios italų poros, moterys tokios kupi- 
nos žavesio, o vyrai spinduliuoja šiek tiek brutalia jėga. Aistringi žmonės, karštas 
kraujas teka gyslomis ir putoja tarsi vynas saulėtuose kraštuose. Šiandien kaip tik 
turėjau progos tai stebėti. Keliaudamas nusprendžiau, kad italės iš tiesų yra gražios, 
nors niekad anksčiau tuo netikėjau. Čia, pietuose, žmonės jau yra tamsaus gymio, 
tamsiaplaukiai. Lombardijos blondinų tipo čia nesutiksi. Daugelio pietiečių kraujas 
aiškiai sumaišytas su afrikietiškuoju - labiausiai tai išduoda plaukai, primenantys 
veikiau vilną nei plaukus. Italai yra mieli bendrakeleiviai, sa malonumu įsitraukia 
į pokalbį ir atsakinėja į klausimus. Labai gaila, kad nesugebu su jais bendrauti dėl 
kalbos barjero. Labai gražūs vaizdai lydi keliaujant iš Romos į Neapolį. Didžiulės, 
derlingos lygumos, dirbami laukai, alyvmedžių giraitės, vynuogynai susipina su 
Apeninų kalnais, kurių viršūnės, nors ir nėra itin aukštos, daugelyje vietų dar už- 
klotos sniego patalais. Kur ne kur galima išvysti tokius vaizdus, kuriuos esu matęs 
neaiškios kilmės senose reprodukcijose ar aliejiniais dažais tapytuose paveikslė- 
liuose: ožkų ar avių bandos, piemuo su apsiaustu arba pusiau nuogas ir basas, ant 
kalnelio miestas su mūriniais namais arba kokie nors griuvėsiai. Nemažai kalnų 

viršūnių yra vulkaninių formų, kai kur, regis, tik tokios viršukalnės, simetriškai 
išsidėsčiusios pusračiu, su giliu įdubimu per vidurį. Artėjame prie Neapolio. Jau 
matosi Vezuvijus - niekad nemaniau, kad jis toks aukštas. Pačią jo viršūnę dengia 
debesys, todėl nematyti, kaip iš kraterio rūksta dūmai. Visą dieną debesys nepasi- 
traukė ir neleido man išvysti vulkano. Naktį taip pat nesimatė raudonos pašvaistės 
virš kraterio. Visą dieną apniukęs dangus, labai retai kada saulė iš debesų išlįsdavo. 
Tamsiausias debesis dengė Vezuvijaus viršūnę, atrodė, kad jis prilipęs prie kalno. 
Pūtė stiprus vėjas, retkarčiais jau net ne vėjas, o uraganas. Nešaltas buvo tas vėjas, 
bet ir saulės nebuvo, todėl atrodė vėsu. Tikėjausi, kad Neapolyje bus karšta, todėl 
Romoje palikau paltą. Labai sunku Italijoje prognozuoti, kokius drabužius pasiim- 
ti. Su paltu būtų per šilta, nes atsivežiau rudeninį, manydamas, kad gali praversti 
tik važiuojant per Vokietiją ir Šveicariją, o be palto retkarčiais - ypač vakarais ir 
rytais - šalta. Italijoje jau spėjau peršalti, suslogavau, pradėjau kosėti, tačiau žan- 
dikaulio ir veido skausmas dingo tarsi ranka nuimtas. Visą dieną vaikštinėjau po 
Neapolį. Apėjau didžiąsias turistų promenados arterijas, orientuodamasis pagal 
važiuojančių automobilių kryptį buvau nuėjęs iki jūros, pasigėrėjau nuostabiais jū- 
ros ir pakrantės vaizdais, į kalnų viršūnes kylantį miestą su nuostabiomis, į uolas 
įaugusiomis pilimis, išskobtomis žmogaus rankų. Tos pilys - bendras žmogaus ir 
gamtos kūrinys, gražesnis už tą, kurį sukuria vien tik žmogus arba vien tik gamta. 
Žvilgtelėjau ir į nedidukes šonines gatveles šalia geležinkelio stoties ir ant kalnų šlai- 
tų išsidėsčiusių miesto rajonų. Tokios siauros tos gatvelės, įsipaišiusios tarp aukštų 
mūrų - tokias mačiau 1914 metais Trieste, kuris anuomet priklausė Austrijai. Tos 
gatvelės tokios būdingos Italijai: iš langų iškabintos virvės, ant kurių džiūsta ne- 
suskaičiuojami skalbiniai, kartais tos virvės nutiestos skersai gatvelės. Yra ir daug 
purvo, nes viskas pro namų langus pilama tiesiai į gatvę, ne tik pilama, bet ir mė- 
toma pro langus. Gatvelėse skamba ir žmonių balsai, jos kupinos vaikų klegesio, su- 
augusiųjų balsų, sklindančių iš barų, restoranėlių, vyninių, užeigų ir t. t. Prie namų 
durų pririštos ožkos. Kadangi šiandien Velykos - parduotuvėlės uždarytos, tačiau 
veikia barai, kavinės, restoranėliai ir kito plauko maitinimo vietos, skirtos liaudžiai 
atvėsti, arba priešingai - sušilti. Žodžiu, kiekvienam pagal poreikį. Viename tokių 
restoranėlių suvalgiau pietus: puikių neapolietiškų makaronų, veršienos ir kažkokių 
salotų. Gavau ir puikaus baltojo sicilietiško vyno (greičiau ne balto, o tamsiai gelto- 
no). Vakarais tose gatvelėse liaudis linksminosi. Grojo muzika, suaugusieji ir vaikai 
išėjo pavaikštinėti, pabėgioti. Visi trukšmauja, šūkalioja tarsi pamišę, tarsi kas nors 
druskos būtų ant žaizdos papylęs. Barai ir restoranėliai atviri, gatvelių sankirtose 
prekiaujama šaltaisiais gėrimais, kaštanais, vaisiais, kažin kokiais vietos skanėstais, 
jūrų sraigėmis — moliuskais. Na, dar tik nedidelio žemės drebėjimo sulaukus! 

1924 metų balandžio 21 d. 
Pirmadienis 


Kadangi atvykau į Neapolį, labai norėjau pasidaryti mažytę ekskursiją, pamatyti 
Vezuvijų ir Pompėjos griuvėsius. Vakar taip nusprendžiau ir su ta mintimi atsi- 
guliau į lovą. Norėjau anksti atsikelti ir 7 valandą ryto elektriniu traukinuku nu- 
važiuoti iki funikulieriaus, keliančio į Vezuvijų. Į Romą ketinau sugrįžti naktiniu 
traukiniu, iš Neapolio išvykstančiu 11 valandą vakaro. Mais - la nuit porte conceil?*. 
Naktį apsigalvojau ir nutariau tuoj pat grįžti į Romą. Kad ir kaip mane traukia 
Vezuvijus ir Pompėja, negaliu pamiršti, ko atvykau į Romą, negaliu ignoruoti rytoj 
prasidėsiančio Sociologijos kongreso. Jaučiuosi labai pavargęs, nes daug vaikščio- 
jau, daug apžiūrinėjau, o kur dar kelionės įspūdžiai. Jeigu į Romą grįžčiau naktiniu 
traukiniu, tikrai į kongresą nueičiau be sąmonės. Per kongreso atidarymą dalyvau- 
siu tik kaip svečias, o ne dalyvis, bet vis tiek turiu išlikti budrus, nes esu vienintelis 
svečias iš Lietuvos ir sekretoriatas gali pateikti man kokį nors pasiūlymą. O gal dar 
teks ir oficialiai sudalyvauti tame kongrese. Taigi privalau atsisakyti Vezuvijaus ir 
Pompėjos bei džiaugtis, kad apskritai galėjau užsukti į Neapolį ir susidaryti jo vaiz- 
dą. O įspūdžiai labai geri, Neapolio ir jūros pakrantės panorama tokia graži, kad 
tikrai įstrigs į atmintį, kaip įstrigo atminty Korfas“ ir Konstantinopolis su Bosfo- 
ru, kuriuos regėjau 1914 metais. Neapolis man panašiausias į Korfą - tas būdingas 
aliejuje kepto česnako ir kažkokių saldėsių kvapas. Tas kvapas įsismelkęs į gatvių 
mūrus, į įrangas. Net viešbučio rankšluostis taip kvepia. Korfas man pasirodė švie- 
sesnių spalvų už Neapolį - bent toks jis pasiliko mano atminty. 

Taigi, atsikėliau ryte, susimokėjau 13 lirų už nakvynę „Bostono“ viešbutėlyje ir 
patraukiau į traukinių stotį. Šiandien dangus buvo giedresnis, bet, deja, Vezuvijaus 
viršūnė vis dar skendėjo rūke. Nepavyko man išvysti iš kraterio kylančių dūmų. 
Na, ką darysi. 

Į Romą išvažiavau 8.45 val. greituoju traukiniu. Ir vėl pro langus stebėjau 
nuostabų Italijos peizažą, Apeninų kalnus, sudarytus iš juodųjų arba baltųjų uolų, 
griuvėsius, senovines pilis arba uolų viršukalnėse įsikūrusius didžiulius, moder- 
nius viešbučius, baltuosius miestus uolų amfiteatruose, alyvmedžių giraites, vy- 
nuogynus, žydinčius sodus, didžiules avių bandas ganyklose netoli Romos ir t. t. 
Apie 2 valandą pasiekiau Romą. Šį kartą jau buvau protingesnis ir nesikreipiau į 
Staneiką, nes nenorėjau apsigyventi didžiuliame brangiame viešbutyje. Tad iš kar- 


84. Mais - la nuit porte conceil (pranc.) - tačiau ryto akys šviesesnės. 
85. Korfu (Kerkyra) - antra pagal dydį sala Jonijos jūroje, netoli Graikijos ir Albanijos krantų. 
Sala patyrė daugybę mūšių ir užkariavimų, kol 1864 m. buvo prijungta prie Graikijos karalystės. 

to pradėjau ieškoti kur apsistoti. Sutikau stotyje žmogų, kuris pasiūlė nuosavo ponų 
Bombardinių namo kambarėlį via Principe Amadeo 135 gatvėje. Tas kambarėlis toks 
varganas ir mažytis, su aukštu langeliu į virtuvę. Na, bent pigus ir be maitinimo, 
tad esu laisvas. Visą popietę vaikštinėjau po Romą. Nusipirkau miesto žemėlapį ir 
jau orientuojuosi, kaip išdėstytas pats miestas. Apžiūrėjau didžiulį mauzoliejų prie 
paauksuoto paminklo Viktorui Emanueliui IIš* - puikus monumentas iš marmu- 
ro, toks prabangus, kaip ir dera Romai. Tai kovotojų už Italijos nepriklausomybę 
panteonas. Mauzoliejus pastatytas Piazza Veneria? - tai aukštas, iš visur matomas 
paminklas, Romos panoramoje ryškesnis už Šv. Petro baziliką. Vis dėlto mano šir- 
džiai artimesnė Bazilika, nes Romos katalikų bažnyčia yra mūsų civilizacijos gėris, 
o šventas Petras yra svarbus visoms Europos tautoms, t. y. Romos kultūrai, tuo 
tarpu Italijos suvienijimo ir išlaisvinimo šventykla yra tik italams reikšmingas sim- 
bolis. Garibaldžio irredenta ir Italijos suvienijimas darė įtaką visoms tautoms, tai 
buvo istorinis precedentas, suvienijęs valstybę ir tautą, tačiau pirmiausia tai buvo 
svarbu pačiai Italijai. Apžiūrėjau Romos Forumo liekanas ir popiežių restauruotą 
didžiulį Koliziejų. Iš šitų dviejų paminklų didesnį įspūdį paliko Romos Forumas, 
esntis Palatino kalvos papėdėje. Dar ilgai vaikštinėjau po miestą. Aplankiau vietas 
tarp Prancūzų akademijos, Villa Medici, Monte Pincio, čia atsiveria nuostabi visos 
Romos panorama. Naktinis miesto vaizdas iš šios vietos yra, ko gero, gražiausias 
Europoje. Šiandien vyko kažkokios didelės fašistinės iškilmės (lyg Romos įkūrimo 
data ar kas nors panašaus) - fašistų organizuoti mitingai. Vakare pastatai buvo ap- 
šviesti, o namai, tramvajai papuošti vėliavėlėmis. Po pietų Colonna aikštėje% grojo 
fašistų orkestras. Dabar Italijoje valdžia priklauso fašistams ir Musoliniui - ką tik 
vykę rinkimai parodė milžinišką jų persvarą. Originali fašistų partijos valdymo 
metodika. Esama tam tikrų analogijų su komunistinės Rusijos valdžia, nors pati 


86. Viktoras Emanuelis II (visas vardas Vittorio Emanuele Maria Alberto Eugenio Ferdinando 
Tommaso di Savoia, 1820-1878), nuo 1849 iki 1861 m. Sardinijos karalystės karalius. 1861 m. kovo 
17 d. tapo pirmuoju suvienytos Italijos karaliumi. Šalį valdė iki pat savo mirties 1878 m. sausio 
9 d. Italai karaliui suteikė epitetą Tėvynės tėvas (it. Padre della Patria), nes jis buvo Italijos suvie- 
nijimo simbolis. 

87. Piazza Venezia (Venecijos aikštė) - Kapitolijaus kalno papėdėje, šalia Trajano forumo. Ro- 
mos geometrinis centras, kuriame susikerta keli keliai, tarp jų ir Via dei Fori Imperiali ir Via del 
Corso. Pavadinta Venezia, pastatyta 1455 m. Venecijos kardinolo, Pietro Barbo (vėliau popiežius 
Paulius II), šalia Šv. Marko bažnyčios, Venecijos globėjo šventojo. Palazzo Venezia buvo Vene- 
cijos Respublikos ambasada Romoje. Pagrindinė arterija, Via dei Fori Imperiali, prasideda ten 
ir veda per Romėnų forumą iki Koliziejaus. Venecijos aikštė buvo Italijos diktatoriaus Musoli- 
nio viešųjų kalbų vieta rėmėjų miniai 1920-1940 m. 

88. Piazza Colonna (Kolonų aikštė) - aikštė, esanti Colonna Rione miesto dalyje, istorinėje Ro- 
mos širdyje. 

fašizmo ir komunizmo prigimtis iš esmės skiriasi. Valdantieji turi savo karinius 
dalinius ir visą pagalbinį valstybinį aparatą. Visur - geležinkelio stotyje, įstaigose, 
gatvėse - fašistinių partizanų postai, o valstybinė policija priklauso partijai. 


1924 metų balandžio 22 d. 
Antradienis 


Šiandien vyko Sociologijos kongreso atidarymas. Iškilmės prasidėjo 10 valandą ryto, 
Didžiojoje senatorių auloje pilies, stovinčios ant Kapitolijaus kalvos. Per atidarymą 
buvo ne itin daug žmonių - kartu su svečiais apie keturiasdešimt. Pastatas nuos- 
tabus, o pačios iškilmės labai skurdžios. Jaučiu, šis mokslinis kongresas, kuriame 
turi būti gvildenami sociologiniai klausimai - o pats mokslas nėra konkretus ir įta- 
riamas socialistinėmis aspiracijomis, - nelabai dera su šiuolaikine Roma ir Italija, 
kurioje triumfuoja fašizmas. Man atrodo, kad Italijos valdžia vos pakenčia minėtąjį 
kongresą, jo neremia ir nereklamuoja. Po vakarykščių visuotinių iškilmių, per ku- 
rias populiarusis fašizmas buvo pompastiškai propaguojamas, o dienos didvyris 
Musolinis buvo vadinamas Romos garbės piliečiu - palyginti su šiandien vykusiu 
Tarptautiniu aviacijos teisės kongreso atidarymu, kuriame kalbą sakė Musolinis ir 
į kurį atvyko visas Romos elitas kartu su kitų šalių diplomatais, atstovaujančiais 
savo šalims Romoje - mūsų Sociologijos kongreso atidarymas buvo antraeilis epi- 
zodas, nekeliantis jokio visuomenės susidomėjimo". Nesusidomėjo kongresu ne tik 
Musolinis, bet ir joks kitas aukštas pareigūnas, nė vienas neatvyko į jo atidarymą. 
Karališkajam Romos komisarui?* atstovavo delegatas, kuris pasveikino kongresą 
komisaro vardu. Pasirodė dar kelių ministerijų atstovai. Tai ir viskas. Svečių taip 
pat nedaug susirinko. Atvyko kongreso organizatoriai, generalinis sekretorius (Tu- 
rino sociologijos universitetas) profesorius Kosentinis"' ir kongreso dalyviai — ita- 
lai ir kitų šalių dalyviai. Nemačiau kongreso dalyvių sąrašo, nebuvo ir skelbiama, 
kokios šalys ir mokslo įstaigos atsiuntė savo dalyvius. Kosentinis tik pranešė, kad 


89. Pirmasis tarptautinis sociologijos kongresas įvyko 1921 m. Turine, antrasis - 1922 m. Vienoje, 
o trečiasis, Benito Musolinio (Mussolini) patronuojamas, turėjo įvykti 1923 m. spalį Romoje. 
Tačiau dėl dar prieškariu įsteigto prancūzų sociologo Renė Vormso (Worms Renė) Tarptautinio 
sociologijos instituto Paryžiuje, Sociologijos ir politinių bei socialinių reformų tarptautinio ins- 
tituto Turine (Instituto Internazionale di Sociologia e di Riforme politiche e sociali) nesutarimų 
buvo perkeltas į 1924 m. balandį. Konfliktuota ir dėl pavadinimo, ir dėl krypties. Pirmasis orien- 
tavosi daugiau į praktiką, o antrasis - daugiau į teorinius tyrimus. 1924 m. balandžio 22-30 d. 
kongreso, vykusio Turine, Musolinis jau nebeglobojo. 

90. Originale - Komisarz królewski Rzymu. 

91. Kosentinis Frančeskas (Cosentini Francesco, 1870-1944), italų teisininkas, sociologas. Briu- 
selio laisvojo universiteto profesorius 1904-1910 m., Turino universiteto profesorius 1914-1935 m. 

kongrese dalyvauja 10 mokslo įstaigų ir keliasdešimt universitetų — iš viso apie 50 
tautų (valstybių), bet, ko gero, jis suskaičiavo ir tuos, kurie pareiškė norą dalyvauti, 
bet neatvažiavo. Iš prancūzų, ko gero, yra tik vienintelis Kergalis?* (nėra Vormso“, 
Yvo Gujo“*), Leono Buržua“, anglų ir amerikiečių iš Jungtinių Amerikos Valstijų 
nėra, o vokiečių nemažai, iš Lenkijos atvyko vienintelis prof. Kozlovskis?“ (Pozna- 
nė). Daugiausia, aišku, italų ir Pietų Amerikos (Čilė, Peru, Urugvajus ir t. t.) atstovų. 
Per inauguraciją buvo sakomos pasveikinimo kalbos - gana banalios ir nekonkre- 
čios, su tam tikru politiniu akcentu ir patetiniais kreipiniais į Romą. Kalbėjo: prof. 
Kosentinis apie kongreso programą, prof. Alvaresas” iš Santjago Čilėje, Kergalis, 
Tenisas” (Vokietijos sociologijos draugijos pirmininkas), Kozlovskis, kažkokia 
ponia, kažkokios Urugvajaus moterų sąjungos atstovė (kalbą skaitė iš lapo, labai 
patetiškai, kas būdinga Pietų Amerikai) ir Peru atstovas (laužyta prancūzų kalba, 
paskui itališkai, vis temperamentingiau ir temperamentingiau, kol galų gale ėmė 
kalbėti aistringai). Turiningiausia ir įdomiausia buvo senojo vokiečių profesoriaus 


92. Kergalis Žozefas Šarlis (Kergall Joseph-Charles, 1844-1931), Paryžiaus Socialinio muziejaus 
(Le Musėe sociale) (įkurtas 1894 m. šsaugoti ir nuolat eksponuoti 1889 m. Pasaulinės mugės soci- 
alinės ekonomikos paviljono dokumentams) vienas aktyvių veikėjų, sekcijos „Syndicats agricol 
/ Žemės ūkio sąjunga“ įkūrėjas ir pirmas prezidentas. 

93. Vormsas Renė (Worms Renė, 1869-1926), prancūzų sociologas, Prancūzijos valstybės tary- 
bos narys. 1893 m. įsteigė leidinį Revue Internationale de Sociologie, kurio programoje nuro- 
dyta, kad jo tikslas - prisidėti prie mokslinių žinių apie socialinius faktus plėtojimo. Šiandien 
manoma: nors leidinys prisidėjo prie sociologijos, kaip savarankiškos disciplinos, susikūrimo, 
teorinis R. Vormso indėlis į šiuolaikinės sociologijos konstituciją laikomas nereikšmingų. 

94. Gujo Yvas (Guyot Yves, 1843-1928), teisininkas, prancūzų politikas, masonas, antiklerika- 
liškų nuostatų aktyvistas, atmetęs antisemitizmą, katalikybės, ypač jėzuitų, kritikas, žurnalis- 
tas, eseistas ir ekonomistas. Respublikoniškų ir liberalių pažiūrų, politinio liberalizmo ir laisvo- 
sios rinkos ekonomikos liberalizmo šalininkas, pacifistas, vienas iš 24 Paryžiaus antropologijos 
mokyklos steigėjų, 1914-1920 m. jos direktorius, Londono karališkosios statistikos asociaci- 
jos narys, Belgijos centrinės statistikos komisijos narys, nuo 1895 m. Tarptautinio statistikos 
instituto narys. 

95. Buržua Leonas Viktoras Ogiustas (Bourgeois Léon Victor Auguste, 1851-1925), teisininkas, 
Prancūzijos valstybininkas. Jis skatino progresyvius mokesčius, pvz., progresyvius pajamų mo- 
kesčius ir socialinio draudimo sistemas, taip pat ekonominę lygybę, ragino išplėsti švietimo 
galimybes ir kooperatyvinį solidarizmą. Užsienio politikoje reikalavo stiprios Tautų Lygos ir 
taikos palaikymo privalomojo arbitražo, kontroliuojamo nusiginklavimo, ekonominių sankci- 
jų ir galbūt tarptautinės karinės jėgos. 

96. Kozlovskis Vladyslavas Mečyslavas (Kozlowski Władysław Mieczysław, 1858-1935), lenkų 
gamtininkas, filosofas ir rašytojas, masonas, 1920-1928 m. Poznanės universiteto profesorius. 
Daugelio mokslinių darbų iš gamtos mokslų (botanika), filosofijos istorijos, sociologijos, mokslo 
teorijos ir metodologijos autorius. 

97. Alvaresas Manuelis Alechandras (Alvarez Manuel Alejandro, 1868-1960), Čilės teisininkas, 
profesorius, diplomatas, Nuolatinio Tarptautinio Tribunolo narys. 

98. Tenisas Ferdinandas (Tönnies Ferdinand, 1885-1936), vokiečių sociologas ir filosofas. 


48 


Teniso kalba, na, o lenkas Kozlovskis netaktiškai atsiliepė apie vokiečius. Apskritai 

atidarymas atrodė labai skurdus. Gailėjausi, kad nepasiruošiau trumpo pasveikini- 
mo prancūziškai Lietuvos vardu, o ekspromtu nedrįsau kalbėti, bet jeigu būčiau pa- 
siruošęs, nesunkiai būčiau pasakęs kalbą. Po inauguracijos nusprendžiau prisista- 
tyti ir pristatyti savo mandatą, kad būčiau oficialiai įtrauktas į dalyvių skaičių. Po 

pietų, apie 5.30, Kapitolijaus pilyje vyko priėmimas, skirtas kongreso dalyviams - 
Romos dovana. Priėmimas buvo vadinamas banketu, bet čia buvo tik bufetai su 

pyragais, ledais, saldumynais, kava, alumi ir gaiviaisiais gėrimais. Banketas ilgai 

netruko. Dalyviai vaikštinėjo, vieni kitiems prisistatė - tai ir viskas. Pirmoji moks- 
lo darbų sesija rytoj - Teisingumo rūmuose. 


1924 metų balandžio 23 d. 
Trečiadienis 


Šiandien jau prasidėjo įprasti Sociologijos kongreso posėdžiai. Jie vyksta vienoje 
iš nuostabiųjų Teisingumo rūmų (Pallazzo di Giustizia) prie Tibro marmuro salių. 
Šia sale kongresui leido naudotis Romos advokatai. Ji nėra dekoruota kaip vakar, 
nestovi gvardiečių eilė, kaip vakar Kapitolijaus pilyje, tačiau tokias gražias patalpas 
veikiausiai tik Romoje rasti galima. Lauke šviečia saulė, karšta, o čia, marmuro 
salėje, vėsu. Tokios vėsos nėra net akmeninėse mūsų bažnyčiose. Tokioje didžiulėje 
marmuro salėje, kurioje yra apie 80 sėdimų vietų, 40 susirinkusių asmenų atro- 
do varganai. Dar varganiau atrodė vakare, kai susirinko apie 20 kongreso dalyvių 
kartu su prezidiumo nariais. Buvau nustebęs, o kartu ir apsidžiaugiau rytą atėjęs 
į posėdį ir išvydęs mūsų profesorių Voldemarą“? su žmona. Žinojau, kad Humani- 
tarinių mokslų fakultetas į Sociologijos kongresą delegavo Voldemarą, bet paskui 
sužinojau, kad valdžia atsisakė jam išduoti užsienio pasą. Atsisakymo priežastis — 
sistemiška ir radikali opozicija prieš valdžią ir kelios iškeltos politinės baudžiamo- 
sios bylos. Vis dėlto Voldemaras nelinkęs pasiduoti - įveikė labai daug kliūčių, gavo 
pasą ir atvyko. 

Kongreso darbai buvo suskirstyti į septynis skyrius. Tačiau visi kongreso nariai 
nėra padalyti į skyrius, kurie posėdžiauja atskirai, o savo išvadas pateikia per plenu- 
mą, visi posėdžiai kartu yra ir atskiri, ir plenariniai. Taigi pasibaigus vieno skyriaus 
klausimams, pradedami nagrinėti kito skyriaus klausimai ir problemos. Šioji diena 
buvo skirta I skyriui, pavadintam „Bendroji sociologija“, apėmusiam dvi didžiąsias 
problemas: solidarumą ir pažangą. Kongreso dalyvių yra per mažai, kad būtų ga- 
lima tiksliai suskirstyti dalyvius į grupes ir posėdžiauti pavienėmis grupėmis, mat 


99. Voldemaras Augustinas. 

kiekvienai priklausytų kokie trys asmenys. Kiekviena grupė turi savo prezidiumą. 
Šiandien prezidiume sėdėjo italas prof. Vakaras“, vokietis prof. Tenisas, prancū- 
zas prof. Kergalis, lenkas prof. Kozlovskis ir kongreso generalinis sekretorius prof. 
Kosentinis. Be prezidiumo narių, diskusijoje dalyvavo Voldemaras, Openheimeris*', 
keli asmenys iš sekretoriato ir dar kažkas. Nėra nė vieno mokslininko iš Anglijos, 
Skandinavijos šalių, Ispanijos, Čekijos, Vengrijos, Jugoslavijos. Atrodo, nieko nėra 
ir iš Latvijos, Estijos. Girdėjau, kad kažkas yra atvykęs iš Suomijos, bet neprisistatė. 
Daugiausia dalyvių yra, savaime suprantama, iš Italijos, paskui Vokietijos, Pietų 
Amerikos. Taip pasakius, dėl kvapo atvyko vienas prancūzas, vienas lenkas ir net 
du lietuviai (atstovauja valstybei, tad aišku, kad priklauso lietuvių grupei). Jeigu 
atvyktų ir Stankevičius, kuris jau yra Romoje - vakar buvome susitikę ir sakė, kad 
šiandien ateis į kongresą, bet kažin kodėl nepasirodė, - mūsų jaunoji Lietuva pa- 
sirodytų ypatingai besidominti sociologija, mat jai atstovautų net trys profesoriai. 
Vis dėlto reikia pripažinti, kad atvykus Voldemarui lietuvių grupė yra atstovauja- 
ma aukštu lygiu ir yra viena rimčiausių. Voldemaras puikus oratorius, ambicingas, 
gebantis perimti vadovavimą diskusijai, drąsus ir turintis vadinamąjį šaltą kraują, 
itin reikalingą kalbėtojui; toks kraujas leidžia valdyti minčių eigą ir kalbėjimo for- 
mą (aš kaip tik per didesnius susirinkimus to nesugebu). Be to, jis didis eruditas ir, 
kaip įsitikinau, puikiai moka prancūzų kalbą (jo žmona prancūzė iš Normandijos). 
Nors per pranešimus ir nesugeba atsikratyti moralizavimo, ypač kritikuodamas 
vartoja mažiau kūrybingų konstrukcijų d la longue” — dėl to Kaune jis tapo visų, 
kuriuos savo kandžia kritika palietė, nekenčiamas, o čia, kongrese, jo kalba skamba 
efektingai, labai įdomiai ir visi, ypač moterys, beje, mielai jos klauso. Šiandien jis 
sakė dvi kalbas ir iškart tapo kongreso lyderiu, sukūrė gerą nuomonę apie Lietuvą, 
kurios atstovas yra lygus su rinktiniais Prancūzijos, Italijos ir Vokietijos atstovais. 
Aš šiandien nekalbėjau ir Voldemaras mane visiškai užgožė, bet man tai nerūpi, 
svarbu, kad Lietuvą labai puikiai išreklamavo. Iki šiol Lietuvą mažai kas žinojo 
ir jai atstovauti kaip tik kuo dažniau reikėtų siųsti Voldemarą. Jis tobulai sukuria 
puikų efektą. Lietuvoje jis turi tik saujelę bičiulių ir labai daug priešų - mat visiems 
sugebėjo įkyrėti. Todėl niekas ir nepastebi jo kvalifikacijos, nenori leisti jam atsto- 
vauti savo šaliai. Labai gaila, nes jo gebėjimai yra puikūs, neeiliniai. 


100. Vakaras Mikelandželas (Vaccaro Michelangelo, 1854-1937), italų teisininkas, sociologas ir 
politikas. 1909-1924 m. Apeliacinio, o vėliau Aukščiausiojo kasacinio teismo narys, Romos uni- 
versiteto profesorius. 

101. Openheimeris Francas (Oppenheimer Franz, 1864-1943), žydų kilmės vokiečių sociologas, 
ekonomistas ir politologas. 

102. A la longue (pranc.) - pagaliau. 

1924 metų balandžio 24 d. 
Ketvirtadienis 


Sociologijos kongreso darbai po truputį stumiasi į priekį. Posėdžiai vyksta kasdien 
nuo 9430 ryto iki pietų ir paskui nuo 3 iki 6 valandos po pietų. Vakar I skyriaus 
programa buvo baigta, šiandien pagal planą turėjo būti baigta II ir III skyriaus pro- 
grama, tačiau užbaigta tik II skyriaus. Iš viso yra septyni skyriai. Iki pirmadienio 
vakaro kongreso darbai turi būti baigti - rytoj po pietų ir sekmadienį suplanuotas 
poilsis ir pramogos. Tad reikės labai greitai posėdžiauti, kas iš principo, manau, yra 
gerai. Kongresas atrodo nykus ir nuobodus. Šiandienos posėdžiai buvo dar bepras- 
miškesni nei vakar. Vis labiau įsitikinu: „sociologija“ iki šiol nėra mokslas. Rodos, 
niekas tiksliai nežino, kas apskritai ta sociologija. Į šitą pavadinimą sudedama vis- 
kas, kas turi bent kokį nors ryšį su socialiniais mokslais. Tad „sociologai“ be jokių 
ceremonijų lenda į kitų mokslų teritorijas - teisės, visuomenės, ekonomikos ir net 
gamtos - ir diletantiškai su jais elgiasi, visai nepaiso minėtųjų mokslų metodikos. 
Tokia sociologija, kuri pati nėra savarankiška disciplina, o bando tapti kokia visų 
visuomenės mokslų enciklopedija plačiąja prasme - iš esmės skirta profanams ir 
diletantams, - žaidimu efektais, tinkančia ypač moterims, kurios, atrodo, labai ais- 
tringai domisi tokia „sociologija“. 

Iki šiol rimčiausias buvo vakar ryte vykęs posėdis, per kurį buvo aptarinėjama 
solidarumo („la Solidaritė“) problematika. Ko gero, tai buvo vienintelė iš kongreso 
temų, kurią galima laikyti sociologijos mokslu. Vakar irgi nebuvo pasakyta nieko 
ypatinga, ko nežinotų eilinis visuomenininkas, vis dėlto Teniso ir Vakaro prakal- 
bos buvo dalykinės, skvarbiai žvelgiančios į pačią problematiką. Tenisas kalbėjo 
apie savo teoriją, apie dvigubą solidarumo manifestavimą - per natūralias sąjun- 
gas („communautė“), kurias sudaro žmonių grupės dėl visuomeninio bendravimo 
(visuomeninės klasės, tautos ir pan.), ir per masiškas draugijas („associations“), ku- 
rias sąmoningai organizuoja žmonės iš aukščiau turėdami tam tikrų visuomeninių 
tikslų. Su Teniso teze galutinai visi sutiko. Į vakaro posėdį pavėlavau, bet jis, tiesą 
pasakius, buvo mažiau įdomus. Vakar referatą skaitė prof. Kozlovskis iš Poznanės, 
o tema skambėjo keistai: sociologijos humanizavimas ir visuomenės sokratizaci- 
ja. Kozlovskis yra labai prastas mokslininkas, o balso prašosi vos ne kas minutę. 
Kalbėjo apie klasikinę demokratiją, kurią siejo su Ruso'“, o politinė visuomenės 
sandara, pasak jo, turėtų būti tokia, kad visi piliečiai būtų laikomi lygiaverčiais 
individais. „Sokratizacija“ - kai kiekvienas pilietis tampa protingu ir sąmoningu 


103. Ruso Žanas Žakas (Rousseau Jean-Jacques, 1712-1778 ), prancūzų filosofas, rašytojas, politi- 
kos teoretikas, švietėjas. 

visuomenės atstovu, gebančiu savarankiškai mąstyti. Per minėtąjį posėdį ilgai kal- 
bėjo itališkai - nesupratau turinio, bet iš gestikuliavimo ir gražios kalbos melodin- 
gumo atrodė man viena gražiausių, kurias girdėjau šiame kongrese. 

Per šiandienos posėdį buvo nagrinėjami II skyriaus klausimai, o pats skyrius 
pavadintas „Tarptautinės teisės problematika“. Buvo du klausimai: Tautų Lygos re- 
forma ir tautinių mažumų teisės. Į prezidiumą pakvietė egzotiškųjų Pietų Amerikos 
šalių atstovus ir... mane, Lietuvos atstovą. Taigi, prezidiumą sudarė Čilė, Peru, 
Urugvajus ir Lietuva!! Pirmininkas buvo čilietis, tarptautinės teisės profesorius iš 
Santjago, p. Alvaresas, Urugvajui atstovavo stora sena pana, visuomenininkė ir en- 
tuziastė, p. Luisi'“*. Tautų Lygos tema per rytinį posėdį susidomėjo daugiau žmonių, 
ypač svečių, tačiau rimčiausios kongreso pajėgos - Tenisas, Vakaras, Kergalis - ne- 
dalyvavo. Šiandien atsirado ir Šveicarijos, Ispanijos atstovų, o po pietų pasirodė ir 
Tautų Lygos sekretoriato tarnautojas, deleguotas į kongresą su informacijos tikslais. 
Vokiečiai šiandienos posėdžiuose nedalyvavo - greičiausiai todėl, kad jų tėvynė iki 
šiol nepriklauso Tautų Lygai ir, beje, nenori priklausyti, nes jaučiasi skriaudžiama ir 
pačią Lygą laiko ne tautų kooperacija, o kelių didžiųjų valstybių įrankiu. Aš taip pat 
kalbėjau diskusijoje apie Tautų Lygą, bet trumpai ir neišsamiai. Man sunku, mat 
dažnai pritrūkstu prancūziškų žodžių. 


1924 metų balandžio 25 d. 
Penktadienis 


Šiandien praktiškai nedalyvavau kongreso posėdžiuose. Rytinis posėdis, kaip 
įprasta, vyko nuo 9.30 ryto ir tęsėsi iki pietų, o po pietų jau negalėjo vykti nu- 
matytu laiku, nes posėdžių salė, kurią advokatūra užleido Teisingumo rūmuose 
(vienas gražiausių naujųjų pastatų Romoje, Prati gatvėje prie Tibro), buvo reika- 
linga kažkokiems advokatų posėdžiams. Tad kongreso šeimininkai, p. Kosentinis 
ir saujelė italų, tomis valandomis suorganizavo kongreso dalyviams ekskursiją po 
Romos Forumą, Palatiną ir Šv. Angelo pilį. Kadangi kongreso darbai vėlavo, šian- 


104. Luisi Paulina (1875-1950), gydytoja, chirurgė, kovotoja už moterų teises apskritai ir už mo- 
terų rinkimų teisę Urugvajuje, pagal pasaulėžiūrą laikė save socialiste. Ji atstovavo Urugvajui 
tarptautinėse moterų konferencijose. Buvo žurnalo Acción Femenina redaktore. Kaip moksli- 
ninkė domėjosi seksualinės doros, ypač prostitucijos prevencijos, ir seksualinės pedagogikos 
problemomis. Lenkų emigrantės dukra. Jos motina, Marija Teresa Josefina Janicki, buvo kilusi 
iš Lenkijos, o tėvas, Angelas Luisis, manoma, buvo italų kilmės, pedagogas ir socialistas. 

105. Adriano mauzoliejus (labiau žinomas kaip Šventojo Angelo pilis) yra cilindro formos an- 
tikos laikų statinys Romos centre. Mauzoliejaus statyba buvo inicijuota 14-0jo Romos impera- 
toriaus Publijaus Elijaus Trajano Adriano ir jo šeimos narių. Kaip tik šiame mauzoliejuje pa- 

dien buvo svarstomi tik III skyriaus klausimai, nors pagal programą turėjo būti 
nagrinėjai IV skyriaus; buvo nuspręsta posėdį tęsti iki 9 valandos vakaro, kad būtų 
baigti nagrinėti bent jau III skyriaus klausimai. Šiai grupei priklauso tarptautinės 
politinės problemos: politiniai susitarimai, autoritetas ir disciplina, biurokratija, 
armija, tarptautiniai santykiai su Sovietų Rusija, kolonizacija. Darbai vyksta taip: 
prof. Kosentinis referuoja tezes ir pateiktų referatų išvadas arba, jeigu referato au- 
torius asmeniškai dalyvauja (kas šiame kongrese retenybė, mat beveik visi referatai 
yra atsiųsti), pasako referato santrumpą, o vėliau vyksta diskusija, kuri paprastai 
liečia kurį nors vieną ryškesnį punktą. Rytą buvo numatyta įdomi atrakcija - turė- 
jo atvykti keli žinomi fašizmo lyderiai, kurie, vadovaujantis III skyriaus temomis, 
turėjo referuoti apie fašizmo, kaip visuomeninės disciplinos ir visuomeninio gyve- 
nimo, esmę, vis dėlto, nors man tai buvo įdomu, negalėjau suspėti į posėdžio pra- 
džią - turėjau ką veikti mieste. Į posėdį atėjau tik 11 valandą. Nežinau, ar dalyvavo 
fašizmo vadai, ar kalbėjo - aš jų jau nesutikau. O kai atėjau, vyko tokia banali ir 
tokia tolima nuo bet kokio mokslo diskusija, kad ilgai neįstengiau išsėdėti. P. Luisi, 
urugvajietė, garbingiausia moteris po saule, geriausios širdies, ekspansyvi, bet žalio 
supratimo neturinti apie mokslą, demokratinė veikėja, šablonų ir kitų klasikinės 
demokratijos tezių mėgėja, kalbėjo tomis temomis ir rodė Europai pavyzdį - pa- 
sak jos, Pietų Amerikos šalys yra tikrasis demokratijos lopšys. Kozlovskis ir vėl 
siūlė savo panacėją, t. y. kelti žmonių sąmoningumo lygį, kovoti su partiškumu ir 
demagogija pasitelkus sąmoningus ir protingus piliečius, gebančius priimti sava- 
rankiškus spendimus. Tai buvo polemika su Kergaliu, kuris siūlė kažką panašaus 
į sindikalizmą, tarptautinių interesų solidarumą, o savo tezes pagrindė žinoma 
Prancūzijos ūkio sindikatų veikla. 

Po pietų vykusi ekskursija į Romos Forumą ir Šv. Angelo pilį buvo nepaprastai 
įdomi. Ekskursiją vedė prof. Artiolis*““, Meno istorijos instituto direktorius, vienas 
geriausių Romos istorijos, meno ir kultūros žinovų. Be to, dar labai malonus žmo- 
gus - linksmas, disciplinuotas, komunikabilus, greičiausiai langobardo tipažas — 
aukštas vyras, šatenas. Palatiną ir Romos Forumą suspėjome pamatyti tik iš dalies, 
bet Angelo pilį mums aprodė nuo A iki Ž - ir kiekvieną detalę išsamiai paaiškino. 
Susipažinome su pilies istorija, su kiekvienu jos epizodu, susijusiu su senove, su 


laidotas Adrianas, jo šeima ir vėlesni įpėdiniai. Vėliau mauzoliejus buvo popiežių tvirtovė ir 
reprezentacinė būstinė, taip pat belaisvių kalinimo vieta. Dabar čia įsikūręs muziejus. XII a. 
mauzoliejus pavadinamas Šv. Angelo pilimi. Tai yra susiję su legenda, pagal kurią 590 m. popie- 
žiaus Grigaliaus I surengtos procesijos dalyviams, maldavusiems Mergelę Mariją gelbėti miestą 
nuo maro, pasirodęs angelas ir nusileidęs ant pilies viršūnės įkišo kalaviją į makštį. Tai buvo 
dieviškosios malonės ženklas. Vėliau virš pilies buvo pastatyta angelo skulptūra. 

106. Artiolis Romolas (Artioli Romolo, 1879-?), italų menotyrininkas, profesorius. 

Tito triumfo arka. „l'arca di Tito. Łuk triumfalny Titusa.” 
Įrašas - Mykolo Kazimiero Romerio. 
Atvirukas iš Konstancijos Riomerytės albumo. 


popiežiais, menu, fortifikacija ir kalėjimu. Nuo 
šv. Angelo pilies kalno apžiūrėjome Romos pa- 
noramą. Paskui kongreso šeimininkai vienoje 
pilies terasų svečius vaišino arbata. Be galo pui- 
ki, įdomi ir graži buvo ekskursija. Daugelis kon- 
greso dalyvių atvyko su žmonomis, dalyvavo 
ir nemažai italių moterų. Į vakarinį posėdį jau 
nenuėjau. Jaučiausi pernelyg pavargęs. Vakare 
turėjo vykti diskusija santykių su Rusija tema. 
Vienas iš referentų turėjo būti rusas Zagorskis“?, 
buvęs Peterburgo universiteto Politinės ekono- 
mijos katedros docentas. Dabar jis Tarptautinio 
darbo biuro Ženevoje narys. 

Per ekskursiją įsitikinau, kad tarp kongreso 
dalyvių yra ir anglas, nemokantis jokios kitos 
kalbos kaip tik anglų ir dėl to nesuprantantis 
nieko, kas vyksta per posėdžius, ir pats nepasi- 
sako, nors dalyvauja sąžiningai. 

Na, o Voldemaras, kuris atvyko su žmona, 
ekskursijoje nedalyvavo. Nežinau, ar šiandien 
jis kalbėjo. Man atrodo, kad kongrese jis nuobo- 
džiauja. Su malonumu rašau, kad Voldemaras 
elgiasi labai taktiškai — tikrai tokio elgesio ne- 
sitikėjau. Nė karto nepalietė lenkų ir lietuvių 


klausimo ir apskritai nė karto nepriekaištavo Lenkijai, nes suprato, kad čia tokioms 
diskusijoms ne vieta ir ne laikas. Paprastai kiti Lietuvos atstovai kituose renginiuose 
nebuvo tokie taktiški ir taip gerai nejuto saiko. 


1924 metų balandžio 26 d. 
Šeštadienis 


Iki gyvo kaulo įgriso ir pabodo šitas banalus kongresas, kuriame viskas sumišę, su- 


sipynę be jokios logikos. Na, kadangi atvykau už mūsų universiteto lėšas, privalau 
lankyti posėdžius, kad galėčiau bent informacijos suteikti apie kongresą. Tai tik su 


tokiu tikslu jame ir dalyvauju. Kartą pasisakiau ir daugiau to daryti neketinu. Kartą 


107. Zagorskis (3aropckuū). 

sėdėjau prezidiume - ir to pakanka. Voldemaras apie kongresą irgi laikosi skeptiš- 
kos nuomonės, tačiau reiškiasi aktyviai. Jis turi ambicijų spindėti pirmoje vietoje, 
turi talentą lengvai pakalbėti bet kokiomis temomis ir ekspromtu, be to, labai gerai 
kalba prancūziškai. Ambicijų, tiesą sakant, ir aš turiu, bet man trūksta drąsos ir 
prancūzų kalbos žodynas neleidžia laisvai kalbėti. Kadangi pokalbiai nei įdomūs, 
nei turiningi, tad ir nenuteikia diskutuoti. Be to, kongreso posėdžiai yra vis sku- 
binami, kad suspėtume jį užbaigti, taigi kalbėti, kai nežinai, ar sugebėsi pasisakyti 
trumpai ir išdėstyti protingas mintis, nenoriu, juolab kad nekonkretus pasisakymas 
laikomas nereikalingu laiko gaišinimu. Voldemaras daug kalba ir savo pasisaky- 
mais daro garbę Lietuvai. Kita vertus, kongrese pasitaiko ir įdomių dalykinių posė- 
džių. Kad ir šio ryto posėdis, skirtas santykiams su Rusija aptarti. Pasirodo vis naujų 
kongreso dalyvių - tiesa, buvo ir tokių, kurie kelis kartus sudalyvavę posėdžiuose 
daugiau nepasirodė, - atsiranda naujų, kuriuos Kosentinis tuoj pat sodina į prezidi- 
umą. Taigi, šiandien pasirodė olandas, kinas ir kažkoks nematytas šveicaras - profe- 
sorius iš Fribūro. Minėtieji trys asmenys sėdo į prezidiumą (pirmininkavo olandas). 
Prezidiume dar sėdėjo senasis Tenisas iš Kylio - tai rimčiausias kongreso moksli- 
ninkas, kuris oficialiai niekam neatstovauja. Jį pasikvietė Kosentinis dėl vardo ir 
garbės. Diskusiją apie Rusijos problemą pradėjo Kosentinis, perskaitęs kelių referatų 
santrumpas - referatų autoriai posėdyje nedalyvavo. Tai rusų profesoriai Taube'“* 
ir Sorokinas“? bei prof. Erichas"* iš Helsinkio. Po to labai puikų referatą, tiek savo 
forma, tiek turiniu, skaitė jaunasis profesorius Zagorskis. Jis gerai pažįsta Sovietų 
Rusiją, mat dar bolševikų laikais buvo Peterburgo profesorius (prieš dvejus metus 
persikėlė į Ženevą). Vėliau kalbėjo Voldemaras ir prof. Tenisas. Zagorskis išryški- 


108. Taube Michaelis (Freiherr von, Taube Michael Aleksandrovič, 1869-1961), rusų teisinin- 
kas, politikas ir valstybės veikėjas. Įvairių universitetų tarptautinės teisės profesorius, įskai- 
tant Sankt Peterburgo universitetą ir Vestfalijos Vilhelmo universitetą Miunsteryje (Westfalis- 
che Wilhelms-Universitat Münster). Be to, jis buvo Hagos nuolatinio arbitražo teismo narys, o 
1911-1915 m. — tuometės Rusijos švietimo viceministras. 

109. Sorokinas Pitirimas Aleksandrovičius (1889-1968), rusų ir amerikiečių sociologas, kultū- 
rologas, pedagogas, vienas socialinės stratifikacijos ir socialinio mobilumo teorijų pradininkų, 
politikas. 1922 m. bolševikų valdžios buvo išsiųstas iš Rusijos į užsienį. Gyveno ir dirbo Berly- 
ne, Prahoje, 0 1923 m. išvažiavo į JAV, skaitė paskaitas įvairiuose koledžuose ir universitetuose. 
1930 m. gavo JAV pilietybę ir 1931 m. Harvardo universitete įkūrė Sociologijos fakultetą, kuriam 
vadovavo iki 1942 m. 1931-1959 m. Harvardo universiteto profesorius, 1965 m. buvo Amerikos 
sociologų asociacijos prezidentas. 

110. Erichas Valdemaras Rafaelis (Erich Waldemar Rafael, 1879-1946), teisininkas, Suomijos 
politikas, profesorius (Helsinkio universitetas), diplomatas. 1920 m. kovo 15-1921 m. balandžio 
9 d. Suomijos ministras pirmininkas. Svarbiausias Ericho kabineto pasiekimas buvo Suomijos 
taikos sutartis su Rusija. Taikos sutartis sudaryta 1920 m. spalio 14 d. Tartu, Estijoje. Tai buvo 
laikas, kai Rusijos TFSR visiškai pripažino Suomijos nepriklausomybę. 

no pagrindinius visuomeninius ekonominius momentus, susijusius su revoliucija, 
vykstančia Rusijoje. Jo manymu, šito proceso etapai buvo tokie: didžiosios dvari- 
ninkų agrarinės nuosavybės katastrofa - anot pašnekovo, nuosavybė prarandama 

kartą ir visiems laikams, valstiečių nuosavybės diferencijavimas, kuris vystomas 

individualiai, nepaisant bolševikų paskelbto įstatymo dėl žemės nuosavybės teisės 

nacionalizavimo, atsiranda kapitalistinio tipo fermų, priklausančių valstiečiams, t. 
y. jos turi samdomų darbuotojų. Mieste - pramonėje ir prekyboje - atsiranda naujoji 

buržuazija, kuri pastaraisiais kovos ir įstatymų nepaisymo laikais išsivysto tiesiog 

iš liaudies ir tampa naująja klase, einančia per gyvenimą stačia galva. Tuo ji skiriasi 

nuo senosios, ikirevoliucinės buržuazijos - inteligentiškosios, bet visiškai sunaikin- 
tos per revoliuciją. Ir galų gale didžiulės permainos darbininkų proletariato, kuris 

solidarizuojasi su naująja buržuazija, nes privati pramonė turi geresnių darbo sąlygų 

nei valstybiniame, biurokratiniame, bolševikų išlaikomame sektoriuje. Tokie tat da- 
lykai vyksta Rusijoje, jie, beje, visiškai nesutampa su politine bolševikų linija, bet iš 

jų išaugs naujoji Rusija. Pasak Zagorskio, bolševikai yra laikina valdančioji jėga, kuri 

vykstant revoliucijai gali būti naudinga, nes padėjo sunaikinti senąsias jėgas ir išlais- 
vinti naująsias, tačiau ji pati nesugeba suvaldyti besiformuojančio naujojo gyvenimo. 
Naujojo gyvenimo jėgos yra stipresnės už bolševikų ir arba bolševikai joms paklus, 
arba bus nušluoti nuo žemės paviršiaus. Zagorskio referatas buvo rimtas ir įdomus. 
Galbūt pernelyg kategoriškas ir per mažai rimtai vertinantis bolševikų intervenci- 
ją, kuri yra viena iš realių jėgų, formuojančių naujuosius visuomeninius santykius 

Rusijoje. Tenisas savo kalboje labai teisingai pastebėjo, kad Rusijos įvykiai neturėtų 
būti vertinami per neigiamą požiūrį į bolševikų aspiracijas, mat Rusijoje vykstantis 

perversmas yra didesnis, nei numato bet kurių egzistuojančių partijų programos, iš 
tiesų vyksta pagal visus gamtos dėsnius ir primena permainas, vykusias Europoje 

prieš kelis šimtus metų. Bolševikai šiuo pereinamuoju laikotarpiu sudaro vyriausy- 
bę, o bet kokia vyriausybė yra geriau už anarchiją. Na, o kad bolševikai kaltinami 
teroru, irgi suprantama, mat keičiantis visuomeninei santvarkai visuomet vyksta ir 
teroras. Vienu žodžiu, Zagorskio referatas atrodė toks vykęs, kad, manau, tai buvo 

vertingiausias kongreso epizodas. 


1924 metų balandžio 27 d. 
Sekmadienis 


Vakar po pietų paskelbiau streiką kongresui. Nenuėjau į popietinį posėdį ir nedaly- 
vavau ekskursijoje prie jūros ir po uostą. Nemėgstu tų ekskursijų, kuriose dalyvauja 
žmonių minia, ypač kai jie nėra man artimi. Esu vienišius ir man išties labai nuo- 

Roma. Šv. Marijos 
„Madžioros“ bažnyčia. 
„Santa Maria Magiore“. 

Įrašas - Mykolo Kazi- 

miero Romerio. 

Atvirukas iš Konstancijos 

Riomerytės albumo. 


bodu tokiose grupinėse ekskursijose. Vakar, nedalyvaudamas popietiniame posė- 
dyje, nieko nepraradau, nes Voldemaras man pasakojo, kad toliau buvo tęsiama 
polemika, kurią per rytinį posėdį iškėlė perujietis p. Pekaras"", oponuodamas italui 
prof. Čiamarai"* dėl kolonizacijos. Pekaras labai aistringai polemizavo pateikda- 
mas kažkokius Pietų Amerikos pavyzdžius, o jį palaikė p. Luisi iš Urugvajaus. Tiesą 
pasakius, aš nedaug ką supratau iš tos polemikos, nes referatą prof. Čiamara skaitė 
itališkai, pietų amerikiečiai replikavo ispaniškai, o aš šitų kalbų nemoku. Čiamara 
pasakė kažin kokius apibendrinimus, susijusius su Pietų Amerika, ir dar kažką, kas 
aniem dviem nepatiko. Jie labai jautrūs platesnei savo tėvynei - Pietų Amerikai - ir 
elgiasi itin solidariai, kai reikia ją priešpriešinti Europai. Pasitaikius bent mažiau- 
siai progai tuoj rodo Europos klaidas, ydas ir kaip pavyzdį visuomenės gyvenimo 
ir pilietiškosios gerovės pateikia savo Pietų Ameriką. Tai nieko bendra neturi su 
mokslu ir atrodo komiškai. Įdomu vien tik stebėti karštą perujiečio temperamentą. 
Na, o aš vakar po pietų ir šiandien lankiau Romą - skyriau laiko asmeniniams 
poreikiams. Gana įdėmiai apžiūrėjau dvi gražiąsias bažnyčias, kupinas reliktų ir 
nuostabių paveikslų - Santa Maria Maggiore’? ir Laterano šv. Jono baziliką" kartu 


111. Originale - Peccar. 

112. Originale - Ciammara. 

113. Santa Maria Maggiore (Didžioji Švč. Marijos bazilika, it. Basilica di Santa Maria Maggio- 
re) - viena seniausių krikščionių bažnyčių Romos Eskvilino kalvoje. 

114. Laterano Šv. Jono bazilika (it. Basilica del Santissimo Salvatore e dei Santi Giovanni Battista 
ed Evangelista in Laterano, oficialus pavadinimas lot. Archibasilica Sanctissimi Salvatoris, Šven- 
čiausiojo Išganytojo archibazilika) - aukščiausia pagal rangą Romos katalikų bažnyčia, visų Ro- 
mos ir pasaulio bažnyčių motina, kurioje stovi popiežiaus sostas. 

su Lateranų vienuolyno aikšte. Savaime aišku, lankydamas bažnyčias be gido, ne- 
turiu tikslaus suvokimo apie tai, ką matau, ir turiu tenkintis vien savo įspūdžiais, 
o ne faktais. Mačiau daug meno ir kultūros reliktų, kurių iš tiesų nepakanka tik 
matyti, reikia apie juos išmanyti ir juos suprasti. Taigi iš principo tik penktadienio 

ekskursija į Šv. Angelo pilį ir Palatiną buvo vertinga, mat prof. Artiolis mus vedžio- 
jo ir pasakojo daug įdomių faktų ir istorijų. Pamatėme tik nedidelę Palatino dalelę, 
tačiau su tuo, ką matėme, iš esmės susipažinome. Uoliai apžiūrėjome seniausios 

Romos bažnyčios griuvėsius, sienų freskas, tarp kurių yra vienas seniausių žino- 
mų nukryžiuoto Kristaus atvaizdų, regis, iš VII amžiaus (tame paveiksle Kristus 

atmerktomis akimis). Nežinojau, kad tais laikais, kai krikščionys dar buvo per- 
sekiojama sekta, vengė kryžiaus simbolio ir visame ano laikotarpio mene jis nėra 
vaizduojamas. Nukryžiavimas buvo gėdinga mirtis, skirta didžiausiems nusikaltė- 
liams, tad krikščionys nenorėjo vaizduoti savo Dievo ant kryžiaus ir tuo girtis gir- 
dint naujiems tikintiesiems. Geriausiai susipažinau su Šventojo Angelo pilimi, kuri 
yra ne tik architektūriškai puiki iš išorės, bet ir jos istorija labai įdomi - čia gausu 
nuostabių dekoracijų, piešinių ir kitokių įdomybių iš senosios popiežiaus būstinės. 

Vakar ir šiandien lankytini objektai man nesuteikė nieko daugiau kaip tiktai 
Garibaldžio paminklą"5, Romos perspektyvą ir žibintą, dovanotą Romai, kurį prieš 
tai palaikiau švyturiu. 

Vakar vakarą praleidau kavinėje, Voldemaro ir jo žmonos draugijoje. Šiandien 
buvau pakviestas pietų į Lietuvos pasiuntinybę, pas ponus Klimus. Klimas mane 
įkalbinėja pasilikti ir gegužės pradžioje - telegrama susisiekus su Kaunu ir gavus 
atitinkamą mūsų universiteto mandatą — važiuoti į Neapolį dalyvauti tenykščio 
universiteto 700 metų jubiliejaus renginiuose. Kartu ten vyks filosofijos ir geogra- 
fijos kongresai, tikrai rimtesni už mūsų sociologijos. Bet aš negaliu pasilikti, galų 
gale ir nelabai tinku tokiam reprezentaciniam vaidmeniui kongresuose. Labai tiktų 
Voldemaras, tačiau dėl jo opozicijos vyriausybei ir kartais nenuspėjamų išsišokimų, 
kurie gali sukompromituoti Lietuvą, Klimas baiminasi jam pateikti tokį siūlymą. 
Kaip tik vakar Klimas užsuko į kongresą ir pataikė tiesiai į Voldemaro pasisakymą 
rusų klausimu. Ir jį papiktino viena pasisakymo dalis, kurioje Voldemaras tvirtino, 


115. Roma nuo seno vadinama miestu, įsikūrusiu ant septynių kalvų. Vis dėlto mieste yra ir 
daugiau kalvų. Viena jų - tai Džanikolo (Gianicolo), arba Janikolo (Janiculum) kalva, esanti už 
antikinio miesto ribų ir atverianti bene gražiausią Romos panoramą - su bažnyčių kupolais ir 
bokštais, iškilusiais virš Amžinojo miesto. Šioji kalva (antra aukščiausia šiuolaikinėje Romoje 
po Monte Mario) yra dešiniajame Tibro upės krante, netoli Vatikano miesto-valstybės. Ant kal- 
vos stovi raito karvedžio Džuzepės Garibaldžio skulptūra. 

kad vadinamosios pakraščių valstybės (t. y. Lietuva ir kitos Baltijos šalys) anks- 
čiau ar vėliau ims orientuotis į Rusiją. Klimas teisingai pastebi: tokie pareiškimai iš 
Lietuvos delegato lūpų gali būti intepretuojami taip, kad tos šalelės yra tik laikinos. 
O ir taip itin gaji tokia nuomonė, kad Baltijos valstybės yra laikini dariniai, tad juo 
labiau reikia tokiai nuomonei prieštarauti. 


1924 metų balandžio 28 d. 
Pirmadienis 


Voldemaras išties turi neeilinių kvalifikacijų dalyvauti įvairiuose kongresuose - jis 
turi drąsos, daug ir gerai kalba, yra klausomas, geba sukelti susidomėjimą, tad au- 
tomatiškai reklamuoja Lietuvą, kuriai atstovauja, vis dėlto turi ir neigiamų savybių. 
Turiu omeny ne tik jo pasisakymą apie ateity susikoordinuosiančias Baltijos vals- 
tybes su Rusija, kas iš tiesų silpnina nepriklausomybės pozicijas, kurias tarptauti- 
niuose vandenyse Lietuva privalo stiprinti, bet ir patvirtina Lenkijos kaltinimus, 
kad Lietuva yra tik rusų politikos atstovybė. Dar blogai, kad Voldemaras labai daž- 
nai pabrėžia, jog buvo profesoriumi Rusijoje. Norom nenorom sudaromas įspūdis, 
kad Voldemaras nelaiko Lietuvos universiteto galinčio suteikti mokslo laipsnį, kad, 
palyginti su senaisiais Rusijos universitetais, tai yra quantité nėgligeable"“. Jeigu tai 
iš dalies ir yra tiesa - nelojalu taip elgtis minėtojo universiteto atstovui. Vakar vaka- 
re nuėjau į nuostabų bažnytinės muzikos koncertą - Bethoveno „Missa Solemnis“?, 
kurią didžiojoje Augusteum, ar Augustao, salėje atliko 350 asmenų choras ir or- 
kestras, vadovaujamas garsaus dirigento Bernardino Molinario"“. Toks koncertas 


116. Ouantitė nėgligeable (pranc.) - nežymus kiekis, menka kokybė. 

117. Bethovenas Liudvigas van (van Beethoven Ludwig, 1770-1827), austrų kompozitorius 
ir pianistas, trečiasis Vienos klasikas (greta J. Haidno ir V. A. Mocarto), užbaigęs klasicisti- 
nės muzikos raidą ir vėlyvuosiuose kūriniuose priartėjęs prie romantizmo stilistikos. Apie 
1818 m. Bethovenas visiškai apkurto, bet ir tada sukūrė nemažai kūrinių, tarp jų - „Missa so- 
lemnis“ („Iškilmingas mišias“) ir Devintąją simfoniją. Pastaroji dar vadinama „Džiaugsmo“, ar 
„Epinė“ - paskutinė Bethoveno simfonija. Pradėta 1818 m., baigta 1824 m. Joje panaudota Fry- 
dricho Šilerio poema „Ode an die Freude“ („Odė džiaugsmui“), jos tekstą atlieka solistas ir 
choras paskutinėje ketvirtoje simfonijos dalyje. Tai pirmas kartas, kai kompozitorius panau- 
dojo simfonijoje žmogaus balsą kartu su instrumentais. Devintoji simfonija buvo pirmą kartą 
atlikta tais pačiais metais, 1824 m. gegužės 7 d., Vienoje, su milžinišku pasisekimu. Tai vienas 
garsiausių, plačiai žinomų klasikinės muzikos kūrinių, laikomas Bethoveno šedevru, kurį jis 
sukūrė būdamas visiškai kurčias. Bethovenas dedikavo simfoniją Prūsijos karaliui Friderikui 
Vilhelmui III. Nuo 1993 m. - Europos Sąjungos himnas. 

118. Molinaris Bernardinas (Molinari Bernardino, 1880-1952), italų dirigentas. 1912 m. paskirtas 
Romos Augusteo orkestro meno vadovu, vėliau pervadintas Nacionalinės Santa Cecilia akade- 
mijos orkestru, šias pareigas ėjo iki Antrojo pasaulinio karo pabaigos. 

net Romoje vyksta vos šešis kartus per metus. Bethoveno kūrinys pats savaime yra 
gražus, kupinas didžiulės ekspresijos, filosofinės gelmės, o atliekamas italų išties 
meno kūrinys - nieko panašaus dar niekada nesu girdėjęs. Religinis koncertas vi- 
sur skamba gražiai, tačiau Romoje jis apskritai gražiausias pasaulyje. Italija - mu- 
zikos ir dainų kraštas. Čia kiekvienas fachini (turgaus prekeivis), kiekvienas vežėjas 
arba dainuoja, arba niūniuoja kokią nors melodiją. Koncertas Augusteum salėje 
buvo nuostabesnis už operą. Visoje Bethoveno kompozicijoje yra vos penki trumpi 
tekstai - „Kyrie“, „Gloria“, „Sanctus et Benedictus“ ir „Agnus Dei“, tačiau kompo- 
zicijoje jie taip išvystyti, kad kiekvienas išreiškia visą žmogaus dramą, atskleidžia 
jo santykį su Dievu, t. y. parodomas nuolatinis idealo siekis ir nuolatinis nuopuolio 
skurdas, pavaizduotas kilimas, ilgesys, didybė, didžioji Dievo galybė. Koncertą lai- 
kau vienu gražiausių viešnagės Romoje epizodų. 

Šiandien ryte trumpai užsukau į kongresą. Ekonominė ir darbo grupė nežmo- 
niškai greitai sprendė klausimus. Minėtajai grupei piklauso daugybė temų, atsiųsta 
nemažai referatų, bet debatai baigėsi maždaug po pusantros valandos. Tai buvo tik 
paviršutiniškas žvilgsnis į temas. Diskusija irgi atrodė silpna - daugiausiai gvilden- 
ti darbininkų klausimai, susiję su Tarptautinio darbo biuro prie Tautų Lygos vei- 
kla. Po to prasidėjo VI grupės pokalbiai apie vadinamąją eugeniką ir biosociologiją. 
Prof. Barbera'“ iš Sicilijos Mesinos““ itališkai perskaitė referatą apie mokslinį rasės 
gerinimą, vėliau ponia Luisi, senstelėjusi demokratijos, pažangos ir, žinoma, visuo- 
meninio toleravimo (o kaipgi!) seksualinių klausimų, kurių tyrimams atsiduoda 
su didžiule aistra, madona, pradėjo ilgą kalbą apie tai, ar reikia besąlygiškai kovoti 
su dirbtiniu apvaisinimu ir ar tam tikrais atvejais nereikėtų sankcionuoti ir remti 
dirbtinio aborto - kai tokiu būdu sunaikinami vaisiai, turintys paveldimų defektų. 
Nesiklausiau iki pabaigos seksualios p. Luisi kalbos. Ji, beje, šioje grupėje turėjo 
dar skaityti savo referatą apie „biologinę moralę kaip lytinės moralės pagrindą“. 
Pabėgau, net silpna darosi, kai mokslo kongrese, prisidengus moksliniais tyrimais, 
senstelėjusi boba ima svarstyti seksualinius klausimus, kurie, beje, jai kelia didžiulį 
pasitenkinimą - jos kalba nėra nei graži, nei žavi auditorijai. Prisidengusi mokslo 
diskusija viešai narplioja prostitucijos, venerinių ligų, lytinio sugyvenimo, apvaisi- 
nimo ir visokias kitokias temas, susijusias su lytinių organų funkcionavimu. Ponia 
Luisi visas „šias“ problemas aptarė, o vėliau dar turėjo skaityti specialųjį referatą vėl 
apie „lytinę materiją“. Man buvo neįdomu, tad išėjau. 

Iš principo kongresas jau yra baigtas. Lieka tik menkutis klausimas apie vadi- 
namąją intelektinę kooperaciją, kurią organizuoja Tautų Lyga ir kuriai, atsiradus 


119. Originale - Barbera, prof. 
120. Mesina (Messina) - Italijos uostamiestis Sicilijoje, provincijos centras. Buvo ir yra universitetas. 

progai, čia daroma reklama. Manau, Voldemaras yra teisus sakydamas, kad šitas 
kongresas skirtas Tautų Lygos propagandai ir jai atstovauja. Mokslinio kongreso 
bruožų jis tikrai neturi. Kongreso iniciatorius, Tarptautinis sociologijos institutas 
Turine, kuris yra prof. Kosentinio ir jo žmonos, p. Lili Frank”, palaikančios savo 
vyrą su moterims būdingu ekspansyvumu, kūrinys. Tas ekspansyvumas, beje, net 
erzina. Instituto vardu Kosentiniai leidžia sociologijos ir tarptautinio bendravimo 
leidinį, pavadintą Vox Populorum, kurį ponia Kosentini aistringai reklamuoja. Tiek 
institutas, tiek leidinys turi nuolatinį kontaktą su Tautų Lygos biurais, iš kurių gau- 
na subsidijų, tad ir privalo atsidėkoti tam tikra propaganda. Ko gero, šis kongresas 
yra Tautų Lygos egzaminas ponams Kosentiniams. Aišku, buvo suorganizuotas ne 
dėl mokslo, o Tautų Lygai reklamuoti - tai byloja ne tik asmenys, vienaip ar kitaip 
susiję su Tautų Lyga ir dalyvaujantys kongrese, ne tik pasirinktos temos, bet ir dis- 
kusijos pakreipimas atitinkama linkme, ir rezoliucijų formulavimas. Taip vyksta 
mokslo pritaikymas prie Tautų Lygos politikos ad majorem ir jos gloriam”. 


1924 metų balandžio 29 d. 
Antradienis 


Šiandien išvykstu iš Romos. Bilietą jau vakar nusipirkau „Cooko biure“ - III klasės 
iki Miuncheno. Pirkau tik iki Miuncheno, nes norėčiau iš ten iki Berlyno skristi 
aeroplanu, bet greičiausiai man nepavyks ir toliau važiuosiu traukiniu. Norėčiau 
stabtelėti Insbruke. Planavau iš Romos išvykti 5.30 po pietų, tačiau paaiškėjo, kad 
tai „direttissimo“"* traukinys, kuriame nėra III klasės vagonų. Tad nelieka nieko 
kita, kaip išvykti 11 valandą vakaro. Daiktus jau pasiėmiau į stotį, todėl niekur nei- 
nu, sėdžiu vietoj ir laukiu traukinio. Nepatinka man važiuoti šiuo traukiniu, mat 
per Tirolį turėsiu važiuoti naktį, o tai gražiausia kelionės atkarpa. 

Šiandien iki pietų buvau nuėjęs į kongreso posėdį - kongresas vis dar nesibaigė. 
O po pietų iki 2 valandos laiką skyriau Vatikanui. Apžiūrėjau Vatikano bibliote- 
ką kartu su nuostabiomis dovanomis, dovanotomis įvairiais laikais - daugiausia 
XIX amžiuje. Karūnuotų ir nekarūnuotų valdovų, įvairių žmonių grupių dovanos 
popiežiams. Tarp dovanų mačiau ir didžiulę vazą, arba dubenį, ant postamento 
(nežinau, kaip pavadinti), iškaltą iš vienalyčio žaliojo akmens (nieko nesuprantu 
apie akmenis, nežinau, koks tai akmuo, galbūt malachitas?) — tai labai brangi ir 


121. Frank Lilly, Cosentini. 
122. Ad majorem Dei gloriam (lot) - Didesnei Dievo garbei (Jėzuitų ordino šūkis). 
123. Direttissimo (it.) - tiesioginis, be sustojimo. 

graži relikvija, kurią popiežiui Grigaliui XVI'** dovanojo caras Mikalojus I', Šioji 
dovana aplaistyta lenkų krauju, mat 1831 metais Grigalius XVI pasmerkė sukilimą, 
suteikdamas satisfakciją carui. Tarp dovanų, eksponuojamų bibliotekos salėje, esa- 
ma ir labai prabangių dalykų, ir labai įdomių - senieji žemėlapiai atradus Ameriką, 
numizmatika, nuostabios senųjų knygų miniatiūros ir t. t. Apžiūrėjau ir Rafaelio?“ 
lodžijas” bei Siksto koplyčią su nemirtingais Mykolo Angelo“ piešiniais. Kai bū- 
damas Romoje apžiūrinėji tuos daiktus, apie kuriuos esi tiek daug girdėjęs, atrodo, 
kad tai vyksta sapne, o ne realybėje. Pasiėmiau į kelionę labai stiprius stiklus, tad 
galėjau įžiūrėti garsiąsias Mykolo Angelo kompozicijas Siksto koplyčios lubose”, 
bet ne taip puikiai, kaip būčiau norėjęs matyti. Kokia praraja skiria Rafaelio ir 
Mykolo Angelo darbus. Pirmieji yra žavūs ir saldūs, melodingi tarsi itališkos dai- 


124. Grigalius XVI (lot. Gregorius XVI, tikrasis vardas Bartolomeo Alberto Mauro Cappella- 
ri, 1765-1846), Romos katalikų bažnyčios popiežius nuo 1831 m. vasario 2 d. iki mirties. 

125. Nikolajus I (kitaip - Mikalojus I, rus. Hnkonai I Ilasnosns, lietuviškai dar vadinamas Mi- 
kalojus I, 1796-1855), nuo 1825 iki 1855 m. buvo Rusijos imperatorius. Jis žinomas kaip vienas iš 
reakcingiausių Rusijos monarchų. 

126. Rafaelis (Raffaello, Raffaello Sanzio da Urbino, Raffaello Santi, 1483-1520), italų dailininkas, 
architektas. Vienas žymiausių brandžiojo Renesanso menininkų. Manoma, kad Rafaelis popie- 
žiaus Julijaus II (Giuliano della Rovere, 1443-1513, popiežius - 1503-1513) kvietimu atvyko 1508 m. 
į Romą, kai Mikelandželas tik buvo pradėjęs dirbti Siksto koplyčioje. Julijus II paskyrė Rafaelį 
dekoruoti Stanza della Segnatura, vieną Vatikano rūmų kambarių, kuriuos vėliau imta vadin- 
ti stancomis. Nežinoma, kaip tik 25 metų dailininkas patraukė popiežiaus dėmesį. Tikriausiai 
jam atvykti tarpininkavo Šv. Petro bazilikos architektas Bramantė, kuris buvo dirbęs Urbine 
ir tikriausiai pažinojęs tiek Rafaelio tėvą, tiek patį Rafaelį. Darbai Stanza della Segnatura, pir- 
miausia freska „Atėnų mokykla“, kurią dailininkas baigė 1511 ar 1512 m., virto Rafaelio triumfu 
Romoje. Popiežius Julijus II nutraukė kitų dailininkų pradėtus darbus dar trijuose Vatikano 
lininkas ištapė dar tris kambarius: „Heliodoro“, „Gaisro Borge“ ir „Konstantino“. Paskutinio - 
„Konstantino“ - kambario freskas jau po Rafaelio mirties 1520 m. baigė jo mokiniai. 

127. Rafaelio kambariai (arba Rafaelio stancos, Vatikano stancos, it. Stanze di Raffaello) - 4 
kambariai Apaštalų rūmuose, Vatikane. Jie garsūs italų renesanso dailininko Rafaelio ir jo mo- 
kinių bei pagalbininkų 1508-1524 m. atliktomis freskomis. Kai kurios šių freskų: „Atėnų moky- 
kla“, „Parnasas“, „Mišios Bolsenoje“, laikomos vienais garsiausių renesanso dailės kūrinių. 

128. Originale - Michała Anioła. Kalbama apie Mikelandželą Buonarotį (Michelangelo Buo- 
narroti, 1475-1564), italų renesanso dailininką, skulptorių, architektą, poetą, inžinierių, kilusį 
iš Florencijos. Tai vienas iškiliausių visų laikų menininkų ir žymiausių istorinių asmenybių. Jo 
kūryba turėjo didžiulį poveikį tolesniam Europos tapybos ir skulptūros vystymuisi. Popiežius 
Julijus II 1508 m. pasiūlė Mikelandželui sukurti freskas Siksto koplyčios lubose. Nuo 1508 m. iki 
1512 m. Mikelandželas koplyčios lubose sukūrė vieną žymiausių dailės kūrinių istorijoje — apie 
340 figūrų biblinių istorijų motyvais Žmonijos išganymo tema. 

129. Siksto koplyčia (lot. Sacellum Sixtinum, it. Cappella Sistina) - žinomiausia Apaštalų 
rūmų koplyčia. Tai oficiali popiežiaus rezidencija Vatikane. Koplyčia žymi dėl savo architek- 
tūros ir puošybos, ją puošia Renesanso laikotarpiu nutapytos Mikelandželo, Sandro Botičelio, 
Pjetro Perudžino, Pinturikjo ir kitų freskos. 

nos, o antai Mykolo Angelo kūriniai yra tragiški, keliantys nerimą, tai baisiosios 
paslaptys, visai tokios, kaip gyvenimo ir mirties paslaptis. Mykolo Angelo darbai 
yra tarsi amžinųjų klausimų, kurie kamuoja žmogų, vaiduokliai. Siksto koplyčioje 
būtų baisu pasilikti naktį vienam”. 

Na, ir dar apie kongresą. Apie jį labai netiksliai ir fragmentiškai rašiau die- 
noraštyje. Sugrįžęs į Kauną pabandysiu pateikti visą eilę minčių. Pagal programą 
šiandien turėjo vykti tik kongreso uždarymas. Dėl visa pikta pasiruošiau atsisvei- 
kinimo kalbą, aišku, jeigu Voldemaras nekalbėtų, nes su puikia jo kalbėjimo ma- 
niera negaliu konkuruoti, jaučiuosi už jį prastesnis, dėl to ir drąsos pritrūkstu. Be 
to, dviem vienos šalies atstovams ir nedera kalbėti - nebent mano kalba būtų vieno- 
do lygio, kaip ir Voldemaro. Vos ne kiekviena Voldemaro kalba sulaukia visuotinio 
pripažinimo - jis vienareikšmiškai yra dėmesingiausiai klausomas kongrese, visi 
įsiklauso į jo žodžius, o jis kalba tarsi kunigas per pamokslą, auditorija jam ploja, 
pirmininkas viešai dėkoja ir reiškia pripažinimą, tad aš esu tik jo šešėlyje ir nė ne- 
svajoju konkuruoti. Voldemaras triumfuoja šiame kongrese ir tai teikia pasididžia- 
vimą, tenkina ambicijas. Greičiausiai ir mano atsisveikinimo kalbos neprireiks, bet 
apskritai aš nesulaukiau kongreso uždarymo. Dienotvarkė dar nebuvo baigta, o į 
kongreso pabaigą rinkosi vis nauji žmonės; šiandien dar vyko įprasti posėdžiai. Per 
rytinį posėdį buvo aptariamas vadinamosios tarptautinės intelektinės kooperacijos 
klausimas, kurį iškėlė Tautų Lyga. Po pietų turėjo būti suformuluotos rezoliucijos 
ryte aptartomis temomis ir turėjo būti baigtos nagrinėti kitos temos, tarp jų ir p. 
Luisi referatas apie lytinę moralę. Vis dėlto aš turėjau išvykti ir po pietų jau nėjau į 
posėdį. Šiandienos pirmininkas buvo prancūzas Kergalis, prezidiume sėdėjo italas 
Kolojanis ir tylus anglas, kuris reguliariai lankėsi posėdžiuose, kažką užsirašinėjo, 
bet nemokėdamas čia vartojamų kalbų nieko nesuprato ir tik per pertraukas klau- 
sinėjo panamiečio, apie ką buvo kalbama. 


130. Siksto koplyčios lubų freskos - italų renesanso dailininko Mikelandželo 1508-1512 m. sukur- 
tos freskos Siksto koplyčioje, Vatikane, vienas garsiausių ir žinomiausių Vakarų kultūros dailės 
kūrinių. Pasakojama, kad Mikelandželas popiežiaus Julijaus II užsakytą darbą planavo atlikti su 
didžiulio pasiaukojimo ir sunkumo darbas. Mikelandželas nenuilstamai dirbo užvertęs galvą 20 
m aukštyje. Darbas pakenkė jo sveikatai ir negrįžtamai pažeidė regėjimą. Mikelandželas ypač 
slėpė freskas nuo pašalinių, netgi nuo popiežiaus, bet garsas apie jų grožį pasklido plačiai. Anot 
Džordžijaus Vazario (Vasari Giorgio), Donatas Bramantė (Bramante Donato), kuris turėjo raktus 
nuo Siksto koplyčios, vieną naktį įleido Rafaelį pasižiūrėti freskų. Po to Rafaelis iškart nuėjo ir 
pertapė vieno savo pradėtų darbų figūrą. Freskos buvo atidengtos 1512 m. spalio 31 d., prieš Visų 
Šventųjų dieną, ir sukėlė visos Romos susižavėjimą. Pasak Vazario, tarsi Dangaus šviesa nušvietė 
Žemės tamsybes ir visas pasaulis subėgo į tai pasižiūrėti. Johanas Volfgangas Gėtė vėliau pasakys, 
kad, nemačius Siksto koplyčios lubų freskų, negalima kalbėti apie tai, ką sugeba vienas žmogus. 

Šiandien į kongresą atvyko dar du delegatai - iš Švedijos ir Jungtinių Amerikos 
Valstijų. Tad iš viso kongrese buvo atstovaujama šioms valstybėms: Italija, Anglija, 
Prancūzija, Vokietija (buvo atvykę keli vokiečiai, tačiau liko ir aktyviai dalyvavo tik 
vienas - Tenisas), Lenkija, Lietuva, Šveicarija, Ispanija, Olandija, Švedija, Jungtinės 
Amerikos Valstijos, Čilė, Urugvajus, Panama, Peru ir Kinija. 

Apie šios dienos diskusiją dėl tarptautinės intelektinės kooperacijos galbūt pa- 
kalbėsiu kitą kartą. Šiandien dar kažkoks neofitas'* skaitė referatą apie tarptautinę 
kalbą, siūlė vartoti naujai išrastą „kalbą“ ir pavadintą „unilingua“, kuri tariamai yra 
tobulesnė už visas iki šiol sukurtas „volapūk“"*, esperanto", ido"* ir t. t. 


1924 metų balandžio 30 d. 
Trečiadienis 


Vakar 11.25 išvažiavau iš Romos. Buvo naktis, tad negalėjau stebėti šalies pro trau- 
kinio langus. Saldžiai snaudžiau - ir tiek. Kita vertus, Romos apylinkių kaimai 


131. Neofitas (gr. neophytos) - 1. asmuo, naujai priėmęs kurią nors religiją; 2. naujas, paprastai la- 
bai uolus, fanatiškas kurios nors religijos, politinės ideologijos, mokslo krypties šalininkas. 

132. Volapiukas (volapiik < angl. world - pasaulis + speak - kalbėti), dirbtinė tarptautinė kalba, 
1879-1880 m. katalikų kunigo Johano Martino Šlejerio (Schleyer Johann Martin) sukurta Ba- 
dene, Vokietijoje. Volapiuko konventai vyko 1884 m. (Frydrichshafene), 1887 m. (Miunchene) 
ir 1889 m. (Paryžiuje). Pirmuosiuose dviejuose konventuose vartota vokiečių kalba, o paskuti- 
nėje konferencijoje tik volapiukas. Šlejeris volapiuko žodyną sudarė daugiausia iš anglų kalbos, 
taip pat šiek tiek pridėjo vokiečių ir prancūzų kalbų žodžių. Dažnai žodžiai stipriai modifikuo- 
ti, kad originalus žodis sunkiai atpažįstamas, pvz., „vol“ ir „pūk“ yra kilę iš angliškų žodžių 
„world“ ir „speak“. Keliaskiemenių žodžių paskutinis skiemuo visada kirčiuojamas, nepaisant, 
kur buvo kirtis toje kalboje, iš kurios žodis paimtas. Populiarumo viršūnę volapiukas pasiekė 
1889 m., kai susikūrė apie 283 volapiuko klubus, 25 periodiniai leidiniai volapiuku arba apie šią 
kalbą bei išleista 316 minėtosios kalbos vadovėlių 25 kalbomis. Tuo metu volapiuką mokėjo apie 
200 tūkst. žmonių, daugiausia Europoje ir Amerikoje. XX a. pradžioje volapiuką išstūmė pa- 
prastesnė ir lengviau išmokstama esperanto kalba. Volapiuko šalininkai taip pat sukūrė keletą 
naujų dirbtinių kalbų - idiom neutral (1901 m.), latina sine flexione (1903 m.). 

133. Esperanto - labiausiai paplitusi dirbtinė kalba. Esperanto nėra (ir niekada nebuvo) gim- 
toji jokios tautos kalba. Kalbos pavadinimas kilęs iš pseudonimo (Dr. Esperanto), kuriuo nau- 
dojosi L. L. Zamenhofas, spausdindamas pirmą savo darbą šia tema. Pažodžiui tai reiškia „tas, 
kuris tikisi“. Zamenhofas, Balstogėje gyvenęs žydų okulistas, pirmąją esperanto kalbos knygą 
Unua Libro (Pirmoji knyga) išspausdino 1887 m., po maždaug 10 metų trukusio darbo. Dabar 
tūkstančiai žmonių nuolat bendrauja tarpusavyje šia kalba visame pasaulyje. 

134. Ido - dirbtinė kalba, kurią iš esperanto kalbos XX a. pradžioje sukūrė Luji de Bofronas (de 
Beaufront Louis). Faktiškai tai pertvarkyta ir supaprastinta esperanto kalba. 1907 m. spalį šią 
kalbą tarptautinis mokslininkų ir lingvistų komitetas išrinko kaip geriausią iš įvairių senų ir 
naujų universalios kalbos variantų. Ji buvo plačiai aptarinėjama 1908-1914 m. leistame specia- 
liame leidinyje Progreso. 

yra išsigimę"“, neįdomūs, pavirtę pusiau laukinėmis avių ganyklomis, tad nedaug 
praradau, kad jų nemačiau. Florenciją pasiekiau jau dieną ir, keliaudamas toliau, 
nemiegojau. Pirmoji kelio atkarpa - nuo Romos iki Bolonijos - didžioji susisiekimo 
arterija į Milaną ir Veneciją, tad ir traukinys buvo pilnutėlis. Italai, keliaujantys į 
šiaurę nuo Romos, yra visai kitokie nei tie, kurie traukia į pietus. Čia mažiau tipų 
juodais plaukais tarsi vilna, žmonės aukštesni, ramesnio temperamento, santūres- 
ni, yra tam tikras procentas šviesiaplaukių. Labai smagu stebėti, kokie malonūs 
ir mandagūs yra bendrakeleiviai. Kitos tokios ramios, lengvai bendraujančios ir 
lanksčios tautos kaip italai, ko gero, nėra. Iš savo kelionių patirties italus, ko gero, 
galėčiau palyginti tik su serbais, kurie taip pat atrodo labai mandagūs ir nuoširdūs. 
Apskritai turiu pripažinti, kad nė karto Italijoje, jokiomis aplinkybėmis, neišski- 
riant ir Neapolio gatvelių, nepatyriau ir nepastebėjau nė vieno nemandagaus elge- 
sio epizodo. Tai be galo malonu keliaujant. 

Kelias iš Florencijos į Boloniją eina per Apeninus ir yra gana gražus. Vienas 
kraštovaizdžio epizodų, kurį itin mėgstu, nuostabūs, piramidės formos itališki to- 
poliai, kurie man primena vaikystę Bagdonišky. Šiandien mano tėviškėje topolių 
jau nebėra. O čia, savo tėvynėje, šitie medžiai atrodo gražesni nei bet kur kitur. 

Prieš Boloniją baigiasi Apeninai ir atsiveria didžiosios Lombardijos lygumos, 
kurios kartu yra ir vienos gražiausių Europos sodų. Pietų Italija šiame regione yra 
visiškai kitoks pasaulis nei likusi šalies dalis. Per lygumas važiuoju iš Bolonijos 
per Modeną ir Mantują net iki Veronos. Minėtojoje atkarpoje judėjimas yra ma- 
žesnis, praktiškai vietinis. Tiesa, važiuoja šiek tiek vokiečių tranzitu Insbrukas- 
Miunchenas. Pastebėjau, kad šiemet apskritai daug vokiečių keliauja po Italiją. 
Mačiau juos Romoje ir Neapolyje, ir visur kitur, kur keliavau. Vokiečiai turi tradici- 
ją keliauti po Italiją, tačiau praėjusių metų valiutos nuosmukis sustabdė ir turizmą. 
Dabar „Gots-markė“ ir vėl leidžia jiems keliauti. 

Veronoje persėdau į kitą traukinį, važiuojantį į Brenerį“* - iki naujosios austrų 
sienos. Iškart už Veronos prasideda Alpių kalnai, kurie labai staigiai vis aukštėja 
ir aukštėja. Tai įvažiavimas į Tirolį, kuris dabar, po karo, yra padalytas italams 
ir austrams. Kelias veda per Adidžės slėnį“? ir kyla aukštyn. Netrukus kertame 


135. Originale - wieś zwyrodnialta. 

136. Brenerio perėja (vok. Brennerpass, it. Passo del Brennero) - kalnų perėja Alpėse, ties Aus- 
trijos ir Italijos siena. Tuo metu ėjo per kalnus, dabar požeminiu tuneliu. Tai viena svarbiausių 
Alpių perėjų ir žemiausia aplinkiniuose kraštuose. 

137. Adidžės upės slėnis. Adidžė (it. Adige, vok. Etsch, lot. Athesis) - upė šiaurės Italijoje. Pra- 
sideda Alpėse, Trentino-Pietų Tirolio regione, netoli Austrijos ir Šveicarijos sienų. Iš pradžių 
teka į pietvakarius pro Resijos ežerą, kalnų slėniu. Ties Verona pasuka į rytus ir teka Po lyguma. 
Su Po upe suformuoja bendrą deltą ir įteka į Adrijos jūrą. 

senąją, prieškarinę italų-austrų sieną ir atsiduriame italų Tirolyje, visai neseniai, 
po Didžiojo karo, Italijos valstybės aneksuotame. Vagone susirinko mišri publi- 
ka - vokiečiai ir italai. Nežinau, galbūt vokiečių net daugiau nei italų. Daugelis 
vokiečių tik važiuoja iš Italijos į Faterlandą, bet yra ir vietos vokiečių. Tai su- 
pratau iš keliaujančių vokiečių pokalbių. Dažniausiai su pašaipa atsiliepia apie 
italus, kurie iš Austrijos atplėšė šias žemes. Didžiausias mano girdėtų argumentų 
buvo pasakojimas apie Triesto nuopuolį - tai buvo svarbus uostas, o atplėštas nuo 
Austrijos prarado svarbą; tokiu žingsniu nepatenkinti net patys italai, gyvenantys 
Trieste. 

Kadangi norėjau važiuoti per gražųjį Tirolį (tiek itališką, tiek austrišką) die- 
ną, nusprendžiau pernakvoti Trente““, viename pagrindinių Adidžės slėnio miestų. 
Taip ir padariau. 

Trentas - nedidelis miestelis, iš visų pusių apsuptas kalnų. Atrodo labai švarus 
miestas, matyt, dėl austrų įtakos, nes švara nėra stiprioji italų pusė. Čia nėra net 
tramvajaus. Atrodo, kad mieste yra tik pėsčiųjų judėjimas. Kai atvykau, Trentas 
buvo papuoštas Italijos tautinėmis ir karališkomis Savojiečių dinastijos“? spalvo- 
mis, apšviestas, šventiškas. Šiandien čia pravažiavo ir Italijos sosto paveldėtojas 


138. Originale - Trydent. Trentas (it. Trento, vok. Trient) - miestas šiaurės Italijoje, Trentino- 
Alto Adidžės regiono sostinė ir Trento provincijos centras, svarbiausias regiono politinis, eko- 
nominis, mokslinis ir švietimo centras. 2011 m. Trente gyveno 116,6 tūkst. gyventojų. Čia XVI a. 
įvyko Trento susirinkimas. 

139. Savojiečių dinastija yra viena seniausių šeimų pasaulio istorijoje, gyvenusi dabartinė- 
je Prancūzijos teritorijoje. Pradininkas, manoma, burgundų kilmės Savojos grafas Umbertas I 
Baltarankis (mirė apie 1048 m.), be to, turėjęs žemių ir į rytus nuo Ronos upės bei į pietus nuo 
Ženevos ežero. Umberto I Baltarankio sūnus Otonas labai išplėtė giminės domeną, 1046 m. 
vedęs Turino markgrafystės paveldėtoją Adelaidę. 1285-1323 m. valdęs Amadėjus V įtvirtino 
pirmagimio teisę paveldėti visas valdas (vadinamosios salijų teisės įstatymas), kad vėliau būtų 
išvengta giminės domeno suskaldymo. Valdant Amadėjui VII (1383-1391) Savojiečiai prisi- 
jungė Nicą ir gavo išėjimą į Viduržemio jūrą. Vėliau šeimos valdos išsiplėtė šiaurės vakarų 
Italijoje, o galiausiai prisijungė Sardinijos karalystę. 1562 m. Savojos hercogas Emanuelis Fi- 
libertas perkėlė sostinę į Turiną ir čia kartu su geriausiais architektais statė dinastijos pasta- 
tus. Per XVIII a. pabaigoje-XIX a. pradžioje Prancūzijos revoliucinius ir Napoleono karus 
Savojiečių žemes (išskyrus Sardiniją) užėmė Prancūzija. Vienos kongresas 1815 m. grąžino 
dinastijai visas valdas ir pridėjo Genujos respubliką. Pjemonto-Sardinijos karalystė, kitaip 
nei kitos to laikotarpio Italijos valstybės, buvo laisva nuo užsienio valstybių įtakos ir kariniu 
požiūriu palyginti stipri, todėl buvo viena svarbesnių Italijos vienijimosi proceso jėgų. 1861 
m. Savojiečiai tapo suvienytos Italijos karalystės valdančiąja dinastija, bet dėl parlamentinės 
valdžios sistemos didelės įtakos neturėjo. Dėl Viktoro Emanuelio III vaidmens Italiją valdant 
fašistams dinastija prarado daugumos Italijos gyventojų pasitikėjimą ir per 1946 m. referen- 
dumą monarchinio valdymo atsisakyta. 


66 


Umbertas'*“, vienintelis karaliaus Viktoro Emanuelio III” sūnus - matyt, pasida- 
rė ekskursiją po ką tik aneksuotą Tirolį. Mieste pilna žmonių, daug italų kariškių, 
daug fašistų, vilkinčių būdingais juodais marškiniais. Visi bando parodyti neeilinį 
savo patriotiškumą ir tikrai nėra mažiau uolūs nei tie, kurie prieš kelerius metus 
tame pačiame Trente manifestavo juodą geltoną lojalumą Habsburgams ir šventė 
Austrijos laimėjimą prieš Italiją. Tempora mutantur“*. Dabar visi demonstratyviai 
kalba itališkai, vokiečių kalbos nesigirdi - tai nelojali kalba, o norint pasikalbėti vo- 
kiškai, kadangi nemoku itališkai (o vokiškai čia kalba visi), tenka kalbėtis pašnabž- 
domis ir pasitraukus į šalį. Vokiečių kalba čia labiau nuskriausta nei lenkų kalba 
Kaune, panašiai kaip lenkų kalba Lietuvos geležinkeliuose, viešai niekas nekalba 
lenkiškai. Vakarais Trente garsu, žmonės nusiteikę linksmai, jaunimas dainuoja 
fašistines dainas. Mūrų ir kalnų aidas nešioja tuos garsus po apylinkes. 


1924 Metų gegužės 1 d. 
Ketvirtadienis 


Trente jaučiasi stiprus naujųjų italų patriotų judėjimas. Atrodo, žmonės baimina- 
si būti apkaltinti simpatizuojant Austrijai ir varžosi, kuris pasirodys esąs didesnis 
Italijos patriotas. II parait gu'ou est ici plus italien gu-eu ancienne Italic fachiste 
même'®. Toks prozelitizmas visuomet atrodo įtartinas. Jokiu būdu nenoriu pasa- 
kyti, kad nebuvo priežasčių prijungti itališkąjį Tirolį prie Italijos Karalystės, nes 
Tirolio italai yra pagal jausmus ir kalbą Italijos vaikai, bet faktas, kad toks rėksmin- 


140. Umbertas II (pilnas vardas Umberto Nicola Tommaso Giovanni Maria di Savoia, 1904-1983), 
paskutinis, ketvirtasis Italijos Karalystės valdovas, paskutinis Savojiečių dinastijos atstovas. 

141. Viktoras Emanuelis III (pilnas vardas Vittorio Emanuele Ferdinando Maria Gennaro, 
1869-1946), Savojiečių dinastijos atstovas, trečiasis suvienytos Italijos karalius (1900-1946), Itali- 
jos karaliaus Umberto I sūnus. Šalį valdė pagal konstituciją iki 1922 m., kai ministru pirmininku 

paskyrė B. Musolinį (jis karalių faktiškai nušalino). Viktoro Emanuelio III valdymo laikotarpiu 

Italija 1911-1912 m. kariavo su Turkija dėl Libijos, 1915 m. įsitraukė į Pirmąjį pasaulinį karą, 1935- 
1936 m. kariavo su Etiopija (1936 m. Viktoras Emanuelis III pasiskelbė Etiopijos imperatoriumi), 
1936-1939 m. dalyvavo Ispanijos pilietiniame kare frankistų pusėje, 1939 m. kariavo su Albani- 
ja, 1940 m. birželį paskelbė karą Prancūzijai. Rėmė Italijos fašistinį režimą. 1943 m. pradžioje 

sustiprėjus Pasipriešinimo judėjimui pritarė B. Musolinio pašalinimui; ministru pirmininku 

paskyrė maršalą P. Badoglio. 1943 m. paskelbė karą nacių Vokietijai. 1944 m. opozicinės partijos 

privertė Viktorą Emanuelį III karaliaus funkcijas perduoti sūnui Umbertui II. 1946 m. oficialiai 

sostą perdavė jam ir apsigyveno Egipte. 

142. Tempora mutantur (lot.) - laikai keičiasi. Visas posakis: Tempora mutantur et nos mutarum 

amici (lot.) - Laikai keičiasi ir mes keičiamės su jais; atitinka lietuvišką posakį: kiti laikai - kiti 

vaikai. 

143. Jie atrodo didesni italai nei senieji italų fašistai. 

gas patriotinių jausmų manifestavimas būdingas tiems, kurie dar neseniai buvo 
uoliai atsidavę Austrijai. Šiandien jie bijo savo pačių juodo geltono šešėlio, todėl 
bijo net kalbėti vokiškai, nors Trente šioji kalba buvo vartojama visuotinai. Dabar 
patys vengia minėtosios kalbos ir laiko netaktu, jeigu kas nors juos užkalbina vo- 
kiškai. Kartais net vaidina, kad nieko nesupranta. Kelis kartus tai pastebėjau per 
savo trumpą viešnagę. 

Iš Trento išvažiavau apie 9 valandą ryto. Bolcane teko perlipti į kitą traukinį, 
važiavusį į Miuncheną. Vagone beveik vien vokiečiai. Italų praktiškai nėra - jei ir 
įlipa, tik trumpai, ir kitoje stotelėje išlipa. Beveik visi vokiečiai važiuoja tranzitu. 
Vietos vokiečių yra vos vienas kitas. Girdžiu dviejų vokiečių pokalbį - vienas iš 
„Reichsdeutschem“, t. y. vokietis iš tikrosios Vokietijos, o kitas vietinis, Italijos pilie- 
tis. „Reichsdeutschas“ palankiai atsiliepia apie Italiją ir pateisina ją. Sako: keliauda- 
mas įsitikino, kad italai simpatizuoja vokiečiams, kad jie ir per Didįjį karą nebuvo 
nusiteikę prieš vokiečius, o kovojo tik prieš Austriją, kurios nuo seno nekentė ir iš 
kurios norėjo atsikovoti tautines savo žemes, priklausiusias jiems teisėtai. Vietos 
vokietis ėmė prieštarauti - priekaištavo italams dėl jų veiksmų neseniai prijungtose 
žemėse, nesutiko su nuomone, kad tos žemės teisėtai prijungtos. Na, kad ir kaip ten 
būtų, italai po karo pasididino savo karalystę gražiu ir dideliu žemės plotu. Nuo 
Trento iki naujosios sienos Breneryje važiuojame traukiniu „treno diretto“ keturias 
valandas. Juo arčiau sienos, juo, rodos, ir liaudis mišresnė - aiškiai matomi vokie- 
čių ir austrų bruožai. Vis mažiau tipiškų italų. Stotyse dirbančių nešikų (facchini) 
ir žemesnio rango traukinių tarnybos darbuotojų figūros tipiškai austriškos - visai 
kaip austrų, kurie per Didįjį karą vilko kariuomenės reikmenis ir slinko pačiame 
linijinės armijos gretų gale. Tas pats suvargęs, sulysęs, apatiškas, nerangus tipas, 
kurį visi gerai pamename iš karo metų. Toks pesimistinis, bailus, aplink sėjantis 
baimę, visada pasirengęs bėgti arba masiškai pasiduoti, išjuoktas ir išniekintas drą- 
saus vokiečių kareivio. Tipiškos tarptautinės austriškos žmonių figūros - tikriau 
sakant, jokios: nei itališkos, nei vokiškos, nei kitai kuriai tautai būdingos. Dabar 
tos figūros pasipuošusios itališkomis kepurėlėmis - štai ir visa jų tautinė valstybi- 
nė metamorfozė. Nuo Bolcano jau matomi traukinių stočių pavadinimai, užrašyti 
dviem kalbomis - italų ir vokiečių. Kalnai vis aukštėja ir mes kartu su Adidžės slė- 
niu kylame vis aukščiau. Po truputį bjūra oras. Iš principo diena yra saulėta, tačiau 
dažnai kalnus pridengia debesys. Kuo toliau važiuojame, tuo dažniau patenkame 
į rūko ir lietaus zonas. Ir oro temperatūra vis žemėja. Grįžtame į ankstyvesnį ir 
ankstyvesnį pavasarį. Antai medžiai vos pradeda skleisti lapus. Maždaug tarp 12 ir 
1 valandos po pietų mūsų traukinys, traukiamas ir stumiamas dviejų stiprių kalnų 
garvežių, pradeda staiga kilti į kalną - Brenerio perėją, skiriančią Adidžės ir Ino 

slėnius'**. Tai natūrali Italijos-Vokietijos siena, šiandien skirianti Italiją ir Austriją, 
kertanti senąjį istorinį Tirolį. Pervažiuojame dabartinio pavasario liniją. Pakeliui 
jau matosi sniegas - ne tik kalnuose, kai kur jis dengia žemę. Vat ir snigti pradeda - 
tiesa, snaigės šlapios ir tuoj pat ištirpsta nutūpusios ant žemės. Sustojame Brenerio 
stotyje - pasienio su Italija stotis. Ji įsikūrusi 1370 metrų virš jūros lygio. Šalta, snin- 
ga. Atrodo, italai jau visiškai suvienijo tautines savo žemes. Gal dar turi kokių nors 
ketinimų, bet jau nelies Vokietijos, galbūt bandys atsiimti itališkąją Nicą ir Savoją iš 
Prancūzijos, gal dar itališkai kalbančią Šveicarijos dalį. Nicoje ryškėja italų fašistų 
veikla, o Italijos-Šveicarijos pasienyje kunkuliuoja nacionalistinis italų fermentas. 

Breneryje italai mus išlaiko visą valandą - atlieka kažin kokius formalumus. 
Vokiečiai keleiviai yra nepatenkinti, nekantrauja ir burba ant italų. Išskyrus Brenerio 
fašistus, kurių ten gausu, kaip ir visur kitur Italijoje, ir kurie neretai yra milicininkai, 
arba šiaip jaunimas, vilkintis juodus marškinius, matyti tipų, kurie tikrai ne vietiniai, 
o atvykę iš Italijos gilumos: jų plaukai tarsi vilna, nenatūralios šukuosenos, prime- 
nančios sui generis - natūralią kepurę. Tie žmonės tikrai nėra kilę iš Tirolio. 

Pagaliau traukinys pajuda ir leidžiasi per tarpeklį žemyn. Išvažiavome iš Italijos 
teritorijos - jau esame Austrijoje. Traukinys sustoja Šteinbache. Pasirodo Austrijos 
žandarai, muitininkai ir geležinkeliečiai su tipiškomis seno kirpimo austrų kepu- 
rėlėmis. Vagone tikrinami pasai ir bagažas. Keliaujame toliau. Už pusvalandžio 
traukinys sustoja Insbruke - sumažėjusio Tirolio sostinėje. Išlipu, šiąnakt nakvosiu 
Insbruke. 


1924 metų gegužės 2 d. 
Penktadienis 


Insbruką šiek tiek pažįstu, lankiausi čia prieš 20 metų. Tais laikais buvau Ecole des 
Sciences Politigues““ studentas, važiavau iš Paryžiaus atostogų į šalį ir netikėtai 
gavau bilietą iš Paryžiaus per Elzasą, Šveicariją, Tirolį, Vieną, Varšuvą. Tuomet ke- 


144. Inas (vok. Inn) - upė, tekanti 517 km Austrijos, Vokietijos, Šveicarijos teritorijomis, dešiny- 
sis Dunojaus intakas. Upė išteka iš Šveicarijos Alpių netoli Sankt Morico Engadino regione. Upė 
teka į šiaurės rytus ir įteka į Austriją Tirolyje, prateka Tirolio sostinę Insbruką, o šalia Kufštei- 
no kerta Bavarijos sieną. 

145. Sui generis (lot.) - savotiškas, savitas, tam tikras. 

146. École libre des Sciences Politiques - Laisvoji politinių mokslų mokykla. Įkurta Paryžiuje 
1872 m. kaip privati, 1945 m. nacionalizuota ir integruota į Paryžiaus universitetą kaip Politikos 
studijų institutas. Veikia iki šiol. Pasaulinį garsą buvo pelniusi jau XX a. pradžioje. Autorius 
joje studijavo 1902-1905 m. iš pradžių Diplomatiniame skyriuje, o po metų - Socialiniame- 
ekonominiame. Be minėtųjų, tuo metu veikė dar trys skyriai: Administracinis, Socialinis-fi- 
nansinis ir Bendrasis. 

liavau beveik neturėdamas pinigų, pusbadžiu - turėjau tik bilietą kišenėje, tačiau 
sąmoningai pailginau kelionę ir visur pakeliui išlipau, kad galėčiau susipažinti 
su kuo daugiau vietovių. Tada Insbruke praleidau pusę dienos. Patiko man šis 
miestas ir į atmintį įstrigo - labai mėgstu, beje, po kurio laiko sugrįžti į tas vietas, 
kuriose jau buvojau. Mėgstu prisiminti ir lyginti. O gal ne aš čia buvau, sakoma, 
kad žmogaus kūno materija kas kurį laiką palengva keičiasi ir atsinaujina, tad gal- 
būt šiandien esu visai kitoks, nei kad buvau 24-erių jaunuolis. Na, jeigu ne aš čia 
buvau - čia buvo man artimiausias žmogus, koks tik gali būti. Gal aš tą žmogų 
palengva pakeičiau, gal, jo [jeigu] ne materialiosios dalelės, tai kažkokie jausmai 
ir prisiminimai manyje pasiliko - mat materijos kaitoje slypi tęstinumas, iš kurio 
susikuria nauja asmenybė, bet žmogaus, keliaujančio per materijos transforma- 
cijas, „dvasia“ išlieka ta pati. Dar kartą pamačiusi daiktus ir pakartojusi senąsias 
patirtis dvasia atranda save, lygina du savo skirtingus kūnus - ten buvo jaunuolio, 
Paryžiaus studento kūnas, o čia yra senstančio vyro, profesoriaus, teisininko, tu- 
rinčio daug gyvenimiškos patirties ir vis dėlto tiek daug bendra turinčio su tuo 
ankstesniuoju kūnu. 

Šį kartą Insbrukas patiko man ne mažiau nei prieš 20 metų. Miestas įsikūręs 
Ino slėnyje, iš visų pusių apsuptas uždaros kalnų sienos. Toks gražus kontras- 
tas tarp slėnyje žydinčio pavasario ir po sniego patalais tūnančių kalnų viršūnių. 
Tas baltumas akina ir susilieja su saulės nutvieksta dangaus mėlyne. Vis dėlto 
netrukus dangus ėmė niauktis ir kaprizingas kalnų oras pasitiko mus lietumi. 
Insbruke vyko Gegužės 1-osios šventė. Netolimoje Italijoje, iš kurios ką tik atvy- 
kau, visuotinis fašizmas išstūmė bet kokias socializmo apraiškas. Neišvysi ten 
jokių raudonų ženklelių, nieko, kas susiję su revoliucine gegužės švente. Jokios 
socialistinės šventės, renginiai Italijoje neįmanomi - ten vyrauja fašistinės nuo- 
taikos. O čia, austrų Insbruke, priešingai, visur jaučiamas socialistinės Gegužės 
1-osios alsavimas. Parduotuvės uždarytos, žmonės vaikšto pasipuošę raudonais 
šaliais, tramvajai, kavinės dekoruoti žaliomis šakelėmis ir raudonais kaspinais. 
Vargšė liūdna nugalėtosios šalies tauta ieško paguodos tikėjime tarptautiniais re- 
voliuciniais idealais - kvėpuoja jais, tarsi liūdnais narkotikais, kad išliktų. Tai 
ne stipri ir kovinga revoliucinė srovė, o tiktai tyli ilgesio poezija, tarsi koks nors 
Austrijoje vyraujantis Weltschmerz'*. Pati šalis, sumažėjusi iš Didžiosios Europos 
monarchijos iki nedidelės Deutsch-Oesterreich Respublikos, netekusi didžiosios 
valstybės statuso ir negalinti įgyti naujojo statuso - susivienyti su Vokietijos rei- 
chu, - atrodo tokia keista ir neapibrėžta, nelogiška, praradusi bet kokį individu- 


147. Pasaulio skausmas (vert. past.) 

alumą, supratimą apie save visuomenės nuomonėje. Vietos austrai ilgisi ir jaučia 
didžiulį skausmą: sapnuoja Habsburgus arba susivienijimo su Vokietija idėjas - ir 
neturi nei vieno, nei kito. Gyvendami šioje „doič-austriškoje“ kasdienybėje, žmo- 
nės nežino ko imtis ir nesiekia jokių naujų idealų. Tad ir riša raudonus kaspinus 
Gegužės 1-osios proga, riša Didžiojo socializmo simbolį, kurdami naująjį gyve- 
nimą, sudarytą iš ilgesio, pasimetusių jausmų - ir kabo kažkur tarp praeities ir 
ateities, tuščiai vegetuodami. Vakar atvykęs į Insbruką išsinuomojau kambarį 
viename ištuštėjusių viešbučių geležinkelio stoties aikštėje, o vėliau išėjau pasi- 
vaikščioti. Turėjau kelias laisvas valandas, tad nusprendžiau jas skirti ekskursijai. 
Nuvažiavau į netoli esantį Hungerburgą - iš pradžių važiavau tramvajumi, pas- 
kui kėliausi funikulieriumi į 700 metrų aukštį, o iš ten į viršų kulniavau pėstu- 
te link Arzlenalpės. Ėjau per pušyną - keturiasdešimt penkias minutes kopiau 
į viršų norėdamas pasiekti pirmąjį kalnų sniegą. Atrodė, kad mane supa gim- 
tasis miškas, visai toks, koks būna mūsų lietuviškas miškas ankstyvą pavasarį. 
Pasijutau tartum patekęs į kitą pasaulį, tartum būčiau kitame pusrutulyje, nei 
yra Italija, su kuria ką tik atsisveikinau. Aplink šilas, kai kur rodosi pirmosios 
raktažolės - atgimstančio pavasario simbolis, o smulkus lietutis toks, kaip pas 
mus balandį. Jaučiausi esantis namuose, pabudęs iš itališkojo sapno, tokio nena- 
tūralaus atvykėliui iš Lietuvos. Galų gale miške aptikau pirmuosius sniego plotus. 
Pasivaikščiojęs sugrįžau į miestą. Matyt, buvau pakilęs labai aukštai, nes iki fu- 
nikulieriaus leidausi gerą pusvalandį. Insbruke mačiau daug žmonių, einančių į 
kalnus slidinėti arba iš jų grįžtančius. Tokiu metų laiku vis dar puikios sąlygos 
slidinėti. Vakare vaikštinėjau po miestą, užsukau į kavinaites. Miestas tylus - va- 
žinėja tik tramvajai ir Žmonės vaikšto pėstute. Mačiau kelias karietas, stovinčias 
Maria-Theresienstrasse aikštėje, tačiau nemačiau, kad kas nors jomis naudotųsi. 
Na, o kavinaitėse vakarais verda gyvenimas - tipiškas vokiškas, miesčioniškas 
„Gemiūtlichkeit“**, Žmonės sėdi, šnekučiuojasi, lošia kortomis, žaidžia biliardą, 
gyvena kasdienį tylų savo gyvenimą kavinaitėse. 
Šiandien išvažiavau iš Insbruko. 


148. Die Gemütlichkeit (vok.) - vokiečių kalbos žodis, vartojamas perteikti valstybės ar šilu- 

mos jausmo, draugiškumo, geros paguodos idėją. Kitos savybės, kurias atskleidžia šis terminas, 

apima jaukumą, ramybę, priklausomybės jausmą ir gerovę, kylančią iš socialinio pripažinimo. 

Dažnai juo apibūdinama „viešųjų švenčių“ tradicija („muzikos, maisto ir gėrimų mišinys“), kuri 
„Skatina bendruomenės solidarumą“. Šiuo atveju tai ir turima omeny. 

1924 metų gegužės 3 d. 
Šeštadienis 


Vakar palikau Insbruką. Turėjau bilietą iš Romos į Miuncheną, per Insbruką ir Kuf- 
šteiną'*?, bet susigundžiau pasakojimais apie nuostabų kelią elektriniu traukinukų 
į Mitenvaldą““ ir nusipirkęs bilietą per pietus išvažiavau iš Insbruko. Dėl tokios 
neplanuotos kelionės praradau 118 tūkstančių Austrijos kronų, t. y. mažiau nei 1 14 
dolerio, tačiau kelionė buvo labai graži. Nuo pat Insbruko elektrinis traukinukas 
stačiai kopia į kalnus, o per vagono langus atsiveria nepaprasto grožio vaizdai į Ino 
slėnį ir kalnus, esančius už jo. Traukinys lekia per didelius ir mažus tunelius, švil- 
pia per tarpeklius ir galų gale kerta sniego liniją - didžiuliai balti lopai pasirodo še- 
šėlio gaubiamuose miškuose ir pakelių grioviuose. Pagaliau pasiekiame aukščiausią 
kelio tašką, Zėfeldą“"", labai aukštai kalnuose esantį slėnį su ežeru ir bažnytkaimiu. 
Čia augmenija dar miega, o spygliuočių miškelyje, besidriekiančiame iki pat ežero 
kranto, dar matosi daug sniego. Iš Zėfeldo traukinys leidžiasi žemyn - šiaurine 
kalnų puse, pakeliui dar boluoja daug sniego, kuris yra žemiau, nei kad mačiau 
kopdamas į kalną iš Insbruko pusės. Mitenvaldo stotyje yra Austrijos-Bavarijos 
siena. Labai greitai patikrinami pasai ir daiktai. Stotyje graži bavarietė, panaši į Ju- 
zią Prušanovską"* en beau'“, pardavinėja alų ir Wūrstchen“*. Netrukus važiuojame 
toliau. Vienoje iš Bavarijos stočių baigiasi elektrinio traukinio bėgiai ir tenka per- 
sėsti į įprastą, garvežio traukiamą traukinį. Netrukus kalnai ima žemėti ir dingsta 
taip greitai, kaip pietinės Alpės iš Veronos ir Milano pusės. Traukinys įvažiuoja 


149. Kufšteinas (Kufstein) - Tirolio žemės Kufšteino rajono administracinis centras, miestas. 
Dabar turi apie 18 400 gyventojų, yra antras pagal dydį Tirolio miestas po Insbruko. Didžiausia 
įžymybė - Kufšteino tvirtovė, pirmą kartą paminėta XIII a. 

150. Mitenvaldas (Mittenwald, Mittawoid) - Vokietijos savivaldybė Garmišo-Partenkirche- 
no rajone, Bavarijoje. Mitenvaldas yra maždaug 16 km į pietryčius nuo Garmišo-Partenkirche- 
no. Jis yra Izaro upės slėnyje, šiaurinėje Alpių papėdėje, tarp senojo bankų ir komercinio Augs- 
burgo centro, į šiaurę, ir Insbruko iki pietryčių, toliau yra Brenerio Pasas ir kelias į Lombardiją, 
kitą regioną, turintį turtingą komercinę praeitį ir dabartį. 

151. Zėfeldas (Seefeld in Tirol) - sena kaimo tipo gyvenvietė, šiuo metu pagrindinis turistų 
kurortas Insbruko žemės rajone, Austrijos Tirolyje, turintis per 3000 gyventojų (nuo 2013 m. 
sausio 1 d.). Gyvenvietė apie 17 km (11 mylių) nutolusi į šiaurės vakarus nuo Insbruko, plynaukš- 
tėje tarp Veteršteino kalnų ir Karvendelio istoriniame kelyje nuo Mitenvaldo iki Insbruko, kuris 
buvo svarbus nuo viduramžių. Pirmą kartą paminėta 1022 m., XIV a. buvo ne tik piligrimystės 
vieta, bet ir svarbus prekybos punktas tarp Augsburgo ir Venecijos. Nuo 1900 m. populiarus 
kurortinis, o nuo 1930 m. žinomas žiemos sporto centras. 

152. Originale - Józia Pruszanowska. 

153. En beau (pranc.) - savo gražumu, iš grožio. 

154. Dešrelės (vert. past.) 

į didžiąsias lygumas, kuriomis jau keliausiu iki pat Kauno. Dar kurį laiką regiu 
apsnigtas kalnų viršūnes, kurios vis mažėja ir traukiasi atgal. Nors esame lygumo- 
je, vis dėlto augmenija dar nealsuoja pavasariu - nėra net ko lyginti su pietinėmis 
Alpėmis, be to, ir Insbruke jau žaliau. Kažkaip pasirodė, nors ir pats nustebau, kad 
prie Miuncheno pavasaris dar tik toks, kokį prieš dvi savaites mačiau Reino krašte 
šalia Šveicarijos sienos - nors šios vietos yra santykinai artimos, abi išsidėsčiusios 
į šiaurę nuo Alpių. Pasiekęs Miuncheną papietavau stotyje, nusipirkau bilietą į Eit- 
kūnus. Į miestą nebuvau išėjęs, be to, jo ir nepažįstu. Vakare traukiniu išvažiavau 
į Berlyną. Kai ryte prabudau, buvome jau prie Leipcigo - pramoniniame krašte 
su daug fabrikų. Jaučiausi esąs šiaurėje, visiškai kitokioje atmosferoje nei saulėta 
Italija arba Tirolis. Dangus apniukęs, tamsiai pilkos spalvos, beveik niekur nesi- 
mato žalumos. Kai priartėjome prie Berlyno, ėmė lyti - tokios apniukusios dienos 
nemačiau ten, pietuose. Alpėse irgi lijo, bet ten oras kaprizingas, lyja trumpai. Na, 
o čia prasideda tos mūsų lietingos dienos, trunkančios tris dienas, ir dangus, kurį 
kai užtraukia debesys, toks pilkas ir lieka ilgai. Berlyne pervažiavau tik iš Anhalto 
stoties" į Friedrichstrasse““ ir 9 valandą ryto išvažiavau toliau. Vagonuose šalta, 
langai uždaryti, galima jau sėdėti apsivilkus paltą - man tai patinka, nes mano 
drabužiai purvini, dėmėti, apnešioti. Kiustrine“7 pavasarinis Odros potvynis - už- 
lietos pievos, nesimato žolės. Įvažiuojame į lenkų koridorių prie Choinicės“*. Pirmą 
kartą dieną keliauju šituo koridoriumi. Stotyse iškabintos tautinės vėliavos Gegu- 
žės 3-iosios proga. Žiūriu į naująsias lenkų žemes, džiaugiuosi slavų pergale prieš 
grobuonis vokiečius, tačiau kartu klausiu savęs: ar taip keistai iš koridorių sukons- 


155. Berlyno „Anhalter Bahnhof“ - buvusi tolimojo susisiekimo traukinių stotis, pavadinta pa- 
gal Vokietijos Anhalto provinciją 1880 m. Stotis 1952 m. buvo pakeista naujesne, 0 1960 m. - nu- 
griauta. 

156. Frydrichštrasė (Friedrichstraße) - pagrindinė Berlyno kultūrinio ir prekybinio gyvenimo 
gatvė. 

157. Originale - Ciistrin. Dabar Kostšynas prie Odros (vok. Küstrin, iki 1928 m. Ciūstrin, 
lenk. Kostrzyn nad Odrą) - miestas Vakarų Lenkijoje, Liubušo vaivadijoje, ties Odros ir Vartos 
santaka, Vokietijos pasienyje (priešais Kiustrino-Kico kaimą), geležinkeliai ir plentai į Ščeci- 
ną, Vroclavą, Poznanę, Berlyną, Gdanską. Upių uostas. Seniau veikė svarbus pasienio postas. 
Gyvenvietė pradėjo kurtis XII a., pastačius pilį ir įsteigus muitinę. Kostšynas rašytiniuose šalti- 
niuose minimas nuo 1232 m. (priklausė tamplieriams, nuo 1234 m. - Silezijos Piastams). 1261 m. 
miestą užėmė vokiečiai ir ėmė vadinti Kiustrinu. Miesto teisės suteiktos 1300 m. XV a. miestą 
valdė kryžiuočiai, 1444 m. pastatė pilį, 0 1536-1571 m. buvo markgrafo rezidencija. Vėliau mies- 
tas priklausė Prūsijai, klestėjo pramonė (veikė tekstilės, krakmolo fabrikai). Per Antrąjį pasau- 
linį karą miestas beveik visiškai sugriautas. Po 1945 m. grąžintas Lenkijai, o kitapus Odros likęs 
pakraštys - Vokietijai. 

158. Originale - Chojnica. Dabar miestas Lenkijoje, Vakarų Pamario vaivadijoje. 

truota Lenkija sugebės tuos koridorius išlaikyti - tiek vakarinį, Gdansko"?, kuris 
jai teisėtai priklauso, tiek rytinį, Vilniaus, kuriuo taip labai sugadino Rytų politi- 
ką, nuteikdama prieš save Lietuvą ir Baltarusiją, praradusi natūralios kovotojos už 
laisvę titulą - jei būtų kitaip, buvusių Abiejų Tautų Respublikos liaudis tikrai eitų 
su laisvės vėliava ir gintųsi nuo Maskvos bei Vokietijos išpuolių. Tuščios svajonės! 
Pastarųjų laikų „tautinis egoizmas“ nenori nė girdėti apie lygybės solidarumą. Ko- 
ridorinė Lenkija arba praras savo koridorius (juos atsiims Rusija ir Vokietija, kurios 
tikrai bandys tai daryti) ir tada kils grėsmė Lietuvos nepriklausomybei bei Klai- 
pėdos kraštui, arba privalės konsoliduoti savo koridorinę poziciją pasiglemždama 
Lietuvą ir Rytprūsius, vis dėlto tokiam konsolidacijos veiksmui Lenkija greičiausiai 
bus per silpna, nes tam reikia didžiulės jėgos, ne tik militarinės, bet ir ekonominės, 
visuomeninės kultūrinės ir ypač tautinės, kad minėtosios žemės būtų sėkmingai 
sujungtos su Lenkija. Lenkų koridoriumi važiuojame per kryžiuočių Malborką į 
Rytprūsius. Prie Karaliaučiaus prisiliečiame prie Baltijos ir skubame toliau. Apie 
vidurnaktį traukinys sustoja Eitkūnuose. Einu į viešbutį ir griūnu miegot. 


1924 metų gegužės 4 d. 
Sekmadienis 


Anksti atsikėlęs nuskubėjau į traukinių stotį, kur dar turėjau laukti greitojo trauki- 
nio iš Berlyno. Tik kartu su šito traukinio keleiviais reikėjo praeiti asmens reviziją 
ir visas kitas procedūras, susijusias su sienos kirtimu - o jos šiame pasienyje niekuo 
nepasikeitė nuo senų laikų. Buvo likusi valanda iki traukinio, turėjusio atvykti iš 
Berlyno. Išgėriau kavos bufete ir stebėjau stoties gyvenimą - šiandien, beje, rinki- 
mų į Vokietijos seimą diena. Nuosaikiosios ligšiolinės valdančiųjų daugumos par- 
tijos - Katalikų centras, demokratai ir suvienyti socialdemokratai - kovoja su mak- 
simalistais, kairiaisiais ir dešiniaisiais - su nacionalistų ir komunistų grupėmis. Iš 
pirmo žvilgsnio atrodo, kad labiausiai remiamos yra kraštutinių pažiūrų partijos, o 
respublikinė demokratinė pakraipa Vokietijoje yra visiškai nepopuliari. Gal ir turi 
savo šalininkų, tačiau jie laikosi tik dėl disciplinos, bet ne dėl jausmų ar iš polėkio. 
Netrukus paaiškės, kokios pakraipos ir grupės dominuoja šiuolaikinėje Vokietijoje. 
Spaudoje atsispindi arši partijų kova. Nacionalistinių reakcingų dešiniųjų ir demo- 
kratų stovyklos kovoja - vieni kitus kaltina kenksminga veikla Vokietijai užsienyje. 


159. Dancigo koridorius (Gdansko koridorius; vok. Polnischer Korridor, lenk. Korytarz pols- 
ki) - Versalio sutartimi Lenkijai atitekusių žemių dalis, 71 km pločio juosta, turėjusi prieigą 
prie Baltijos jūros ir 1919-1939 m. į dvi dalis padalijusi Vokietiją. Dancigo koridorių nuo Rytų 
Prūsijos skyrė laisvojo miesto statusą turėjęs Dancigas (dab. Gdanskas). 

Nuosaikiąsias partijas nacionalistai vadina užsienio partijomis, pataikaujančiomis 
vokiečių nekenčiamai Prancūzijai ir žydams. Demokratai, norėdami pabrėžti savo 
nuopelnus finansų srityje, sakosi, kad nacionalistų laimėjimo labai laukia Puan- 
karė““, kuris tik ir laukia progos dar labiau sužlugdyti Vokietiją, demonstruojan- 
čią nepaklusnumą ir avantiūrizmą. Eitkūnų stotyje mačiau tik nedidelį rinkimų 
kampanijos paveikslėlį, ir tas buvo puikios prūsų disciplinos stiliumi: prie laukujų 
stoties durų tarsi kareiviai išsirikiavo disciplinuoti įvairių partijų agitatoriai su pla- 
katais ir partijų pavadinimais, užkabintais ant krūtinės. Rankose - šūsnis lapelių 
su partijos programa. Toje tobuloje tvarkos harmonijoje vienas šalia kito stovėjo 
nususęs paauglys, atstovaujantis komunistų partijai, kažkoks storulis su naciona- 
listų plakatu, dar vienas „christlich-demokratische“ grupės atstovas ir keli kažin 
kokių politinių darbininkų partijų atstovai. Jie nediskutavo, nesibarė, stovėjo ra- 
miai, drausmingai tylėjo. Stoties darbuotojai juos stebėjo. Prieidavo tai prie vieno, 
tai prie kito, kalbėdavosi, klausinėdavo - štai ir viskas. 

Pagaliau atriedėjo Berlyno traukinys. Į muitinės salę prigužėjo žmonių minia, o 
salė, beje, yra skirta ne tik išvykstantiesiems iš Vokietijos, bet ir atvykstantiesiems į 
ją. Tokio dalyko neregėjau niekur kitur. Patikra ir kiti formalumai (tikrinami pasai 
ir pan.) buvo atlikti labai greitai ir su vokiečiams būdingu kruopštumu. Netrukus 
žmonės sulipo į traukinį, kuris juos vežė į lietuvišką Virbalį. Čia ir vėl patikra sto- 
tyje ir persėdimas į naują traukinį - Rygos ekspresą. 

Nuo sienos iki Kauno važiavau II klasės vagonu. Kartu važiavo keleiviai, vyks- 
tantys per Rygą į Rusiją (iš Rygos į Maskvą yra greitasis rusų traukinys). Tarp kelei- 
vių buvo grupelė kažkokių bolševikų agentų iš rusų pasiuntinybės Berlyne - vyrų 
ir panelių. Visą kelią jie man kėlė pasibjaurėjimą - snobai, patogumų mėgėjai, visur 


160. Puankarė Raimonas (Poincarė Raymond, 1860-1934), prancūzų teisininkas, politikas. Nuo 
1882 m. dirbo advokatu. 1887-1903 m. Atstovų rūmų deputatas, 1903-1912 ir nuo 1920 m. sena- 
torius. 1893 ir 1895 m. švietimo, menų ir religijos, 1894 m. gegužės-1895 m. sausio mėn. finansų 
ministras. 1912-1913 m. ministras pirmininkas ir užsienio reikalų ministras; artėjant karui sti- 
prino Prancūzijos sąjungą su Didžiąja Britanija ir Rusija. 1913-1920 m. Prancūzijos prezidentas; 
per pirmuosius trejus Pirmojo pasaulinio karo metus turėjo labai didelę įtaką šalies vidaus ir 
užsienio politikai, pirmininkavo ministrų kabineto posėdžiams. Dėl nesėkmių fronte 1917 m. 
buvo priverstas paskirti ministru pirmininku savo asmeninį priešą Žoržą Benžaminą Klemenso 
(Clemenceau Georges Benjamin) (šis faktiškai perėmė šalies valdymą). Versalio taiką laikė per 
švelnia Vokietijai. 1922-1924 ir 1926-1929 m. vėl buvo ministras pirmininkas (1922-1924 m. ir už- 
sienio reikalų, 0 1926-1929 m. ir finansų ministras); atsisakęs atidėti Vokietijai uždėtų reparacijų 
mokėjimą, 1923 m. įsakė Prancūzijos kariuomenei okupuoti Rūro sritį. Per paskutinę kadenciją, 
mažindamas valstybės išlaidas, užtikrino griežtą tiesioginių mokesčių surinkimą, nustatė tvirtą 
franko kursą, pakėlė netiesioginius mokesčius ir stabilizavo finansinę šalies padėtį. 1929 m. dėl 
ligos pasitraukė iš politikos. 

ir visada siekiantys komforto. Jie visi turėjo buržujų bruožų, ne tų tikrųjų, bet pras- 
čiausios rūšies, o elgesys neturėjo nieko bendra su komunistiniais idealais, su re- 
voliucine brolybe ir naujųjų visuomenės santykių pasauliu. Gėlės, šokoladas, turtai, 
pabrėžtinis komfortabilumas, pinigų meilė, vartotojiškas elgesys restorano vagone, 
kalbos, iš kurių sekė tik viena mintis - komfortas ir vartotojiškumas - visa tai taip 
neatitinka tų šūkių, kuriuos komunistai skleidžia užsienyje. Naktį jie negali kitaip 
važiuoti, tik miegamajame vagone, ko gero, nėra ir kito dievuko kaip komfortas - 
jų kalbos sukasi tik apie tai. Visi jie nori atrodyti kaip tikri buržujai, o atrodo kaip 
klounai. Tokie žmonės tai revoliucijos šiukšlės - veikiausiai bolševikai tokius pa- 
sirenka, kad kompromituotų juos pačius užsienyje. Tai ne proletariato ar naujojo 
gyvenimo kovotojai, o karjeristai, neturintys jokios moralės, gal ir pasiklydusios, 
tačiau gražios bolševikų komunistinės revoliucijos parazitai. Tokie gyvuliai moka 
susirasti šiltą vietelę ir dažniausiai blaškosi po užsienius. Tarp tokių žmonių yra tik 
viena auksaplaukė mergaitė - simpatiška, nors irgi manieringa, pagal akcentą, tipą 
ir temperamentą, sprendžiu, rusė, visi kiti - kas buvo aišku - visai kitokio tipo ir 
akcento, matyt, žydai, lenkai ir, Dievas žino, kas. Jie kalbėjo ne gražia rusų kalba, 
o rusų kalbos žargonu. Komunistai pirmiausia turėtų tokius išvaryti iš savo gretų, 
nes tai ne veikėjai, o dėlės. Su kokia panieka ir baisiu cinizmu tie žmonės kalbėjo 
apie Lietuvą, kaip tyčiojosi iš Lietuvos per ją važiuodami. Norėjosi jiems snukin 
duoti, man net abejonių nekyla, kad širdyje jie niekina ir šaiposi ir iš rusų liaudies, 
kurios malonėmis naudojasi. 
Į Kauną atvykau 2 valandą. Mano kelionė į Romą pasibaigė. 


1924 Metų gegužės 5 diena 
Pirmadienis 


Štai ir baigėsi gražioji mano kelionė į Romą. Galbūt ji nebuvo sėkminga dėl paties 
tikslo — Sociologijos kongreso - tačiau man suteikė tiek daug įspūdžių, tiek daug 
grožio iš jos pasisėmiau. Viena geriausių mano gyvenimo kelionių. Per tas dešimt 
dienų labai suartėjau su Roma. Šitas miestas vis dar gyvas mano atminty, o vaiz- 
duotė jį piešia taip aiškiai. Matau gatves ir pastatus, šventyklas ir pilis, vaikštinėju 
po jas ir tęsiu savo Romos sapną, kuris man yra tarsi realybė. Čia jaučiuosi vis dar 
„dėpaysė““, dezorientuotas, nesavas. Vienintelis dalykas, apkartinantis prisimini- 
mus apie Romą, yra tas nelemtas kongresas: tiek dėl to, kad pats kongresas buvo 
nieko vertas, tiek dėl to, kad aš pats jaučiu, jog nieko nepadariau, kad jis būtų ge- 


161. Dėpaysė (pranc.) - perkeltas į neįprastas sąlygas, išvežtas į kitokią aplinką. 

resnis, ir nebuvau tinkamas atstovauti universitetui. Jaučiu, tame kongrese buvau 
tik balastas, o kadangi kelionę finansavo Lietuvos universitetas, tad dar ir sąžinės 
graužatį jaučiu. 

Iš jokios kitos kelionės sugrįžęs nejaučiau tokio didžiulio kontrasto tarp tos 
vietos, kurioje buvau, ir tos, į kurią grįžau. Kalbu apie pačios šalies vaizdą, o ypač 
klimatą. Tokia ryški Italijos saulė ir apniukęs šiaurės Lietuvos pavasaris - du skir- 
tingi poliai. Pasirodo, kol manęs nebuvo, čia visą laiką buvo šalta, lijo ir snigo, o 
Italijoje mane lepino saulė. Medžiai čia vis dar be lapų, nėra žolės, o važiuodamas į 
Kauną mačiau dar daug snieguotų laukų. Koks didžiulis kontrastas su nuostabiąja 
Lombardija, su jos sodais ir vynuogynais, nutviekstais saulės! Šalta čia ir vis dar 
kūrenamos krosnys. 

Jaučiuosi išvargintas kelionės - ilgiuosi saulės ir gražiosios Romos, bet kartu 
džiaugiuosi pagaliau namo sugrįžęs. Vakar stotyje mane pasitiko geroji Jadzė - pa- 
siilgusi, ištikima, įsimylėjusi. Gera žinoti, kad yra būtybė, kuri mane myli be proto, 
kurios širdis ir mintys visuomet bėga pas mane. Dėl jos nesijaučiu toks vienišas. 

Sugrįžęs namo atsiguliau, išsimiegojau, bet jaučiuosi tarsi apgirtęs. Jau pradė- 
jau dirbti, buvau Tribunole, vakare skaičiau paskaitą universitete. 


1924 Metų gegužės 6 d. 
Antradienis 


Visuomet sugrįžęs iš tolimos kelionės jaučiu nerimą dėl Bagdoniškio. Ar viskas ten 
gerai, ar nieko nenutiko, kol nebuvau. Nerimavau ir šį kartą, bet radęs ir perskaitęs 
Marynios laiškus nurimau. Ačiū Dievui, sesėms neblogai sekasi. Aišku, kaip visada 
trūksta pašaro, yra nesumokėtų mokesčių, prasideda bėdų su sėklos paruošimu sė- 
jai, su išmokomis samdiniams ir jų kaita ir t. t., bet iš principo nieko bloga nevyksta. 
Tik va prasti reikalai su Elvyros vaikų sveikata. Helciai“* pablogėjo. Prie visų kitų 
jos bėdų ir luošumo dar prisidėjo ir dalinis rankos ar pusės kūno paralyžius. An- 
džėjus'“ irgi kosėjo, ilgą laiką rytais karščiavo. 

Gavau savo bičiulio, dr. Adolfo Narkevičiaus“, laišką iš Vilniaus. Jis rašo, kad 
vedė kažkokią našlę, kad vasarą nori atvažiuoti į Lietuvą ir tvarkyti savo palivarko 
Žemaitijoje reikalus. Nežinau, ar jam tai pavyks, o jeigu ir pavyks, ar nebus čia 


162. Mečkovska Helcia (Mieczkowska Helcia). 

163. Mečkovskis Andžėjus (Mieczkowski Andrzej). 

164. Narkevičius Adolfas (Narkiewicz Adolf, apie 1880-1941?), gydytojas, lenkų demokratas, 
krajovcas, Autoriaus bendražygis leidžiant 1906 m. Gazeta Wilenska ir veikiant Vilniuje 1906- 
1915 m., tarpukariu Vilniaus vyriausiasis sanitarijos gydytojas. 

areštuotas ir neiškels jam baudžiamosios bylos, mat Želigovskio pulkuose dirbo 
karo gydytoju (nors asmeniškai ir nesižavėjo Vilniaus užėmimo afera). Taigi, ne- 
aišku, kaip čia bus. Vis dėlto privalau jį įspėti, juo labiau kad jam atvykus gali būti 
konfiskuotas ir jo palivarkas, kurį labai myli ir dėl kurio nori atvažiuoti. 

Pačiame Kaune nieko nauja neįvyko. Gegužės 1-ąją komunistai Kaune surengė 
demonstraciją - eiseną per Laisvės Alėją. Yra suimtųjų. Seimas tariasi atšaukti ka- 
rinę padėtį, bet kartu norėtų palikti kokią specialią karinę padėtį, kurios projektą 
kaip tik svarsto. Nežinau, ar buvo pritarta agrarinės reformos pataisoms, tokioms 
drakoniškoms daugeliui dvarininkų. 


1924 Metų gegužės 7 d. 
Trečiadienis 


Karšta, tvanki, vėjuota diena. Dangus apniukęs. Vakare nulijo šiltas lietutis, kažkur 
toli horizonte švysčiojo žaibai. Vis dėlto tai kitokia šiluma, nei buvo Italijoje. Deja, 
nebus čia itališkosios saulės, o taip ją pamilau būdamas Romoje. 

Norėčiau papildyti savo pasakojimą apie Sociologijos kongresą, vykusį Romoje. 
Jį sukvietė Tarptautinis Turino sociologijos institutas. Yra du sociologijos institu- 
tai, turintys tą patį pavadinimą. Vienas Paryžiuje, žinomas kaip Vormso institutas, 
pavadintas garsaus sociologo, jam ir vadovaujančio, vardu. Paryžiaus Vormso ins- 
titutas įkurtas dėl mokslinių studijų ir tik su tuo tikslu veikia. Antrasis yra Turine. 
Jo spiritus movens yra profesorius Kosentinis, kuriam padeda žmona, kilusi iš 
Prancūzijos, dar žinoma panelės Lili K.-Erank vardu. Kaip ir visos prancūzės, Lili 
su visu moterišku užsidegimu ir prancūziškuoju temperamentu remia vyro vei- 
klą. Šis Kosentinio institutas Turine yra labiau mėgėjiškas. Jam rūpi ne tiek rimti 
mokslo darbai, teorija, kiek tarptautinis bendravimas visose visuomeninio gyve- 
nimo srityse, intervencija į gyvenimo būdą, visuomeninė propaganda, žodžiu, jo 
veikla yra daugiau praktinė. Minėtasis institutas turi tuos pačius tikslus - tik pla- 
tesne prasme - ir vykdomus už mažesnes lėšas, kurias užsibrėžusi Tautų Lyga vei- 
kia per pavaldžias institucijas, tokias kaip Tarptautinis darbo biuras, Intelektinės 
kooperacijos komisija ir t. t. Tad tarp Turino instituto ir Tautų Lygos yra šiokių 
tokių panašumų ir simpatijų, ypač tokias simpatijas Tautų Lygai rodo institutas. 
Prof. Kosentinis su žmona leidžia leidinį, pavadintą Vox Populorum, kuriame 
spausdinami straipsniai prancūzų, italų ir kitomis kalbomis; jie propaguoja tarp- 
tautinio bendravimo idėją, tautų suartėjimą, studijas ir įvairiausias visuomenės 
bendradarbiavimo formas, ir pan. Leidinys yra pusiau tarnybinis Turino instituto 
organas. Man atrodo, kad jį finansiškai remia Tautų Lyga, o galbūt remia ir patį 

kongresą. Arba ir vieną, ir kitą, jeigu ne tiesiogiai, tai kitokiais būdais. Nežinau, 
kaip dar paaiškinti faktą, kad instituto atstovai ir Vox Populorum vadovai taip ais- 
tringai gina Tautų lygą. Kongrese taip pat labai aiškiai jautėsi Lygos įtaka - Tautų 
Lygos darbuotojai ir atstovai čia grojo pirmuoju smuiku. Dėl tokios gerai mato- 
mos tendencijos, dirbtinio darbo, kuriam buvo vadovaujama iš aukščiau pagal iš 
anksto numatytą planą, kongresas buvo neįdomus ir bergždžias. Kas iš to, kad 
svarstytini klausimai, nors teoriškai ir nebuvo susiję su mokslu, bet buvo įdomūs, 
o kai kuriuose referatuose jie buvo visai originaliai ir įdomiai interpretuojami. 
Kongresas atrodė skurdus dar dėl to, kad susirinko prasti savo srities specialistai, 
neatvyko iškilesni mokslo atstovai, o referatai buvo daugiausiai pateikti raštu pa- 
čiam autoriui net nedalyvaujant. Pagrindinis ir veikliausias kontingentas ir buvo 
tie patys Tautų Lygos agentai. 


1924 Metų gegužės 8 d. 
Ketvirtadienis 


Pačiam keista, kad taip ilgiuosi Italijos! Kol buvau Italijoje, nemaniau, kad sugrįžęs 
namo jos taip ilgėsiuos, kad man jos taip trūks. Na, jau pradedu po truputį atsi- 
gauti po kelionės. Kai sugrįžau į Kauną, kelias dienas jaučiausi kažkoks suglumęs, 
apkvaitęs, tarsi apgirtęs. Pats nežinau, kodėl, kas lėmė tokią savijautą. Galbūt nuo- 
vargis. Dabar jau atgaunu pusiausvyrą, įsitraukiu į kasdienį gyvenimą, kasdienius 
darbus. Kaip mums, čia gyvenantiems, toli iki Europos! Ne tik dėl šalies dydžio, dėl 
erdvės jausmo, bet ir dėl kultūros, dėl mūsų miestų, žmonių būstų vaizdo, komu- 
nikacijos, galų gale savivokos, įpročių ir t. t. Kartais grįžus iš Europos tikrai atrodo, 
kad atsiduri viduramžiuose arba kad kas nors staiga sugrąžino 200 metų atgal. 

Šiandien likusią puslapio dalį skirsiu Didžiųjų Lietuvos Rytų statutui (žr. 
Dienoraštis, balandžio 12 d.); 

34. Toje vietovėje, kurioje nė viena ložė neturi savo būstinės, penki deleguo- 
ti broliai gali įkurti nepilną ložę. Svarbu, kad tarp brolių būtų bent vienas brolis 
meistras; nepilnos ložės kvorumą sudaro trys broliai, tarp kurių yra bent vienas 
brolis meistras, jeigu reikalinga vienbalsė nuomonė (2 str.), tokiu atveju kvorumą 
sudaro penki broliai; tokia nepilna ložė funkcionuoja kaip ir įprastinė, tačiau pa- 
grindinis jos darbas - papildyti narių; jeigu brolių meistrų skaičius nepilnoje ložėje 
yra mažesnis nei trys, tuomet nevyksta posėdžiai meistro lygiu, o visi klausimai, 
nagrinėjami meistro lygiu (21 str.), yra nagrinėjami motininėje ložėje; motinine 
yra laikoma ta ložė, kuriai priklausė nepilnos ložės dauguma brolių meistrų, arba, 
jeigu tokios ložės nėra, ta, kuri yra įkurta anksčiausiai. 

35. Jeigu kurioje nors vietovėje yra trys vienos ložės deleguoti broliai, jie gali po- 
sėdžiauti, bet ložės nesudaro; jų sprendimus sankcionuoja ta ložė, kuriai priklauso 
deleguoti broliai. 

36. Brolis gali būti perkeltas iš vienos ložės į kitą tik gavus jo ir abiejų ložių 
sutikimą. 

37. Ložės prezidiumą sudaro penki arba keturi broliai: a. brolis venerable, b. bro- 
lis sargas, c. brolis oratorius, d. brolis sekretorius ir e. brolis iždininkas; seketoriaus 
ir iždininko funkcijas gali atlikti tas pats asmuo. 

Bus daugiau. 


1924 metų gegužės 9 d. 
Penktadienis 


Zosė Rėmerienė'“ atvežė mano portretą, kurį nutapė Tytuvėnuose šių metų sausio 
mėnesį. Portretas gražus, atvaizdas panašus į mane. Vaizduojamas esu kaip moks- 
lininkas, sėdintis giliame fotelyje, susimąstęs, galvą priglaudęs prie rankos, kurią 
laikau ant senovinio staliuko. O fonas - knygų lentynos. Mano išraiška irgi atspindi, 
kad pozavau, nes buvo nuobodu sėdėti ir kalbėtis, o mano santykis su Eugenijais'** 
visuomet yra šiek tiek dirbtinis, t. y. aš niekad nebūnu visiškai atsipalaidavęs, eks- 
pansyvus. Apskritai aš pasidarau linksmas ne per prievartą tik tuomet, kai nejaučiu 
įtampos ir kai laisvai jaučiuosi draugijoje. Iš prigimties nesu linksmuolis, greičiau 
atsargus ir susikaupęs, uždaras, o temperamentas prasiveržia tiktai tada, kai esu 
vienas arba su labai artimais žmonėmis. Labai sunkiai priprantu prie naujos aplin- 
kos ar žmonių, o kol neapsiprantu, atsitveriu tam tikra siena. Yra žmonių, su ku- 
riais būdamas niekada neatsipalaiduoju. Prisimenu savo 1910 metais vykusius nesu- 
tarimus su Eugenijumi’, jų niekaip negaliu ištrinti iš atminties. Seniai jau pykčio 
vienas kitam nejaučiame, nepriekaištauju Eugenijui, bet nemoku būdamas šalia 
jaustis laisvai. Todėl Tytuvėnuose, Eugenijaus namuose, ir apskritai su visa jo šei- 
ma nesijaučiu laisvai, o susikaupusi veido išraiška niekaip nedingsta nuo veido. Na, 
bet Zosia turi dailininkės akį ir net matydama tokį susikaupusį mano veidą rado 
būdų gerajai mano prigimčiai atskleisti, o portrete susikaupimas ir susimąstymas 
neatrodo rūstūs, kaip kituose portretuose, kuriuos nupiešė nemokšos, retušuoda- 
mi mano nuotraukas. Iš esmės man labai patinka šitas paveikslas. Et, jeigu turėčiau 
sūnų, galėčiau jam palikti jį ir kitus protėvių portretus! Zosia man padovanojo por- 
165. Romerienė-Dembovskytė Zofija (Zosė, Romerowa Zosia, Dembowska Rėmerowa Zofia). 


166. Eugenijai, Geniai (Eugeniuszowie, Gienie), Zofija ir Eugenijus Romeriai. 
167. Romeris (Romeris) Eugenijus (Römer, Romer Eugeniusz). 

tretą su sąlyga, kad atnešiu į Kaune vyk- 


siančią jos darbų parodą, suprantama, jeigu 


> 


EIKRIVUL 
tokią parodą jai pavyks organizuoti. Per Ve- DKK L A 


; -ia Jae T p | || ILIUSTRUOTAS ŽURNALAS - EINA KAS MENES] | 
lykas Zosia nutapė ir didžiojo lietuvių poeto, || tamarii min aa a 2 „Oma 
senojo Maironio portretą, kuris jai atsidėko- 


jo gražiu eilėraščiu'“. 


1924 metų gegužės 10 d. 
Šeštadienis 


Vyriausybės žiniose buvo paskelbtos agrari- 
nės reformos pataisos. Kurį laiką remiantis 
šiuo įstatymu buvo terorizuojami dvarinin- 
kai, kurie jau buvo apsipratę ir prisitaikę prie 
pagrindinio reformos įstatymo. Įvairiais ak- 
tais, sumaniai ad hoc sufabrikuotais, dauge- 
lis sugebėjo sušvelninti agrarinės reformos 
pasekmes. Tai buvo daroma dažniausiai 
dviem aktų rūšimis - pardavimo aktais, ku- 


rių data sutapo su karo ir vokiečių okupaci- ae Gži Sai 

jos laikais. Tokie aktai pagal specialų įstaty- 

mą galiodavo. Kita aktų rūšis - turto padalinimas; tėvai pasidalydavo su vaikais, 
giminės pasidalydavo tarpusavy jau galiojant agrarinės reformos įstatymui. Tokiu 
būdu daugelis dvarininkų apsaugojo didžiąją turto dalį nuo suvalstybinimo: par- 
duodavo arba rezervuodavo sau, nepaisant agrarinės reformos, garantuotą nelie- 
čiamą 80-ies hektarų normą, kuri buvo skaičiuojama iš likusios turto dalies. Kita 


vertus, Lietuvos įstaigos, tiek teismo, tiek vykdžiusios agrarinę reformą, patį įstaty- 


168. Giedrė Jankevičiūtė ir Mikas Vaicekauskas straipsnyje „„Pavasario balsai“ kaip Maironio 
autoportretas“ yra pažymėję: „1924 m. birželį jis viešėjo Tytuvėnų dvare, kur nuvyko atsiimti 
Romerienės nutapyto savo atvaizdo. Ten sukomponavo dailininkei dedikuotą posmelį, pertei- 
kiantį jo požiūrį į nutapyto atvaizdo reikšmę ir funkciją. Tekstas prasidėjo žodžiais: „Išliksiu 
aš gyvas paveiksle tame / Net tuomet, kai kūnas užbertas žeme“. Maironis norėjo būti prisime- 
namas kaip ramus, išlaikytas, išmintingas, orus ponas - Bažnyčios didikas ir nacionalinės lite- 
ratūros klasikas.“ Tyrėjai nurodo, kad dedikacijos „įrašas atskirame lapelyje buvo priklijuotas 
antroje portreto pusėje (Maironio lietuvių literatūros muziejus, 9302). Tarp Maironio rankraš- 
čių rastas ir kitas panašaus turinio lapelis su eiliuotu posmu, datuotu 1924 m. balandžio 25 d. 
ir prasidėjusiu žodžiais: „Gyvas aš būsiu paveiksle tame / Nors kūnas ilsėsis, užbertas žeme“ 
(MLLM 159)“ (Naujasis Židinys-Aidai, 2019, nr. 8: https://nzidinys.lt/giedre-jankeviciute-mikas- 
vaicekauskas-pavasario-balsai-kaip-maironio-autoportretas-96CE96BDz-a-nr-8/). 

mą interpretavo taip, kad būtų palankus dvarininkams. Taigi tais atvejais, kai yra 
bendra nuosavybė, kiekvienas bendrasavininkis turi teisę į 80 hektarų žemės, kuri 
priklausys tik jam. Ministras Aleksa, kuris iki praėjusių metų vadovavo Ūkio 
ministerijai, ir p. Tonkūnas"“, kuris vadovavo Agrarinės reformos pagrindiniam 
biurui, elgėsi pakankamai liberaliai dvarininkų atžvilgiu, nepaisant fakto, kad 
Aleksa priklausė liaudininkų stovyklai ir anksčiau dvarininkai jį laikė labai raudo- 
nu. Visos minėtosios interpretacijos ir dokumentai, kuriais dvarininkai paskubėjo 
kaip įmanoma sušvelninti jos pasekmes, ir su ja susitaikė. Aišku, dar buvo ja nepa- 
tenkinti, bet, turėdami galimybę išsaugoti turtą, po truputį ėmė prie jos priprasti. 
Na, o krikščioniui demokratui, kunigui Krupavičiui™ 1923 m. tapus ūkio ministru, 
viskas apsivertė aukštyn kojomis. Krupavičius nėra žemės ūkio specialistas ir į re- 
formą žvelgia tik per politinę prizmę, be to, asmeniškai nekenčia lenkų dvarininkų 
(kurie, beje, atsako jam tuo pačiu ir siekia jį sunaikinti kaip politiką, ministrą), lai- 
kydamasis klerikalų politikos demagogijos, veikia visiškai kitaip nei jo pirmtakas 
Aleksa. Aleksos bendradarbis Tonkūnas, negalėdamas susitaikyti su mintimi, kad 
Krupavičius taip radikaliai pakeitė agrarinės reformos vydymo planus, pasitraukė, 
ojo vietą, t. y. Agrarinės reformos valdybos pirmininko postą, užėmė jaunasis En- 
driulaitis, VIII semestro teisės studentas, Krupavičiaus statytinis. Taip prasidėjo 
dvarininkams labai sunkūs, kupini neramumų ir neretai didžiulio skausmo laikai. 


1924 metų gegužės 11 d. 
Sekmadienis 


Vos Krupavičius tapo ūkio ministru, iškart susidomėjo agrarine reforma ir neleido 
rinktis neliečiamos 80-ies hektarų žemės ploto tiems dvarininkams, kurių nebuvo 
šalyje, o turtas perėjo vadinamojon laikinon valstybės globon. Ministras, atitinka- 
mai interpretuodamas vieną įstatymo pastraipą, ėmė tvirtinti, kad minėtiesiems 
dvarininkams pats Agrarinės reformos biuras paskirs neliečiamus 80 hektarų toje 
vietoje, kuri pačiam biurui pasirodys tinkamiausia. Be to, Krupavičius nuo pat pra- 
džių ir kiekviename žingsnyje aiškiai rodė, kad jis įstatymą interpretuoja, kaip galė- 
damas, dvarininkams nepalankesniu būdu. C'est le ton qui fait la chanson"*, - taip 


169. Aleksa Jonas Pranas (1879-1955), agronomas, ekonomistas, visuomenės ir politikos veikėjas. 
Žemės ūkio ir valstybės turtų ministras 1920 m. birželio-1923 m. birželio mėn. 

170. Tomkūnas Juozas (Tomkus, 1896-?), valstybės tarnautojas, dirbęs prie Žemės reformos 
vykdymo. 

171. Krupavičius Mykolas. 

172. C'est le ton qui fait la chanson (pranc.) - reikšmė priklauso nuo pasakymo būdo (tono). 

sako prancūzai. Taigi šitoks Krupavičiaus „tonas“, šitokia tendencija piktybiškai 
vykdyti agrarinę reformą iš karto ją pavertė grėsmingesne nei Aleksos ir Tonkūno 
laikais. Ministerija itin kruopščiai ėmė persekioti sutartis, kuriomis dvarininkai 
bandė apsisaugoti nuo agrarinės reformos pasekmių ir, kas baisiausia, nepripažino 
sutarčių, pagal kurias žemė suskirstyta į 80 ha normas, taigi kai kurie dvarinin- 
kai neteko savo dalies. Ministerija, nekreipdama dėmesio į teismo nuosprendžius, 
ėmė visiškai konfiskuoti tuos dvarus, kurių savininkai kaltinami kenkią Lietuvai 
(Tomašo Zano' ir kitų dvarų konfiskavimas). Žodžiu, atėjo labai sunkūs laikai 
dvarininkams, o netrukus virš jų galvų ėmė kauptis dar juodesni debesys. Krupa- 
vičiaus įkvėpta seimo demagoginė frakcija, Darbo federacija, pateikė seimui svars- 
tyti vadinamąsias agrarinės reformos pataisas, kurios anuliuotų bet kokius žemės 
padalijimus ir sutartis, sudarytas po 1920 metų liepos mėnesio. Be to, pataisose 
yra ir kitokių sprendimų, sunkiai pakeliamų dvarininkams. Seimo ūkio komisija ir 
plenumas šiek tiek sušvelnino ir modifikavo Darbo federacijos projektą, galų gale 
buvo priimtas ir šiomis dienomis paskelbtas įstatymas, kuris kai kuriems dvarinin- 
kams yra tiesiog pražūtingas. Taigi tie, kas bandė įvairiais keliais apeiti įstatymą ir 
išsilaisvinti iš agrarinės reformos pinklių ir jau manė esą saugūs, dabar vėl atsidūrė 
ties praraja. Naujasis įstatymas panaikina bet kokius žemės padalijimus tarp šei- 


173. Originale - Tomasz Zan. Zanas Tomašas (1902-1989), dvarininkas, lenkų karininkas. 
Tėvas žymaus poeto Tomo Zano, vaikaitis taip pat Tomas Zanas (1876-1950), motina Teresa 
Daugėlaitė (1884-1945). Iki Pirmojo pasaulinio karo su šeima gyveno dvare Žemojoje Pane- 
munėje. 1913 m. tapo skautu, 1918 m., prasidėjus Lenkijos nepriklausomybės kovoms, įstojo 
į generolų Vaclavo Ivaškevičiaus-Rudošanskio (Wacław Iwaszkiewicz-Rudoszanski) ir Juze- 
fo Dovbar-Musnickio (Józef Dowbor-Mušnicki) vadovaujamą diviziją. 1918 m. dalyvavo gi- 
nant Vilnių nuo bolševikų. 1919 m. Suvalkuose įstojo į Lenkų karinę organizaciją (POW), 
dalyvavo Seinų sukilime prieš lietuvius. 1920 m. pradėjo tarnauti generolo Stefano Paslavskio 
(Pastawski Stefan) artilerijos pulke, tačiau pateko į lietuvių nelaisvę ir buvo internuotas Kaz- 
lų Rūdoje, vėliau paleistas per Klaipėdą ir Dancigą pasiekė Varšuvą. 1920 m. liepą įstojo į 
generolo Ježio Dombrovskio (Dąbrowski Jerzy) vadovaujamą artilerijos pulką. Buvo dukart 
sužeistas Lenkijos ir sovietų kare. 1922 m. pradėjo studijuoti Vilniaus universitete, vėliau pe- 
rėjo į Poznanės universitetą ir 1926 m. baigė agrikultūros studijas. Prasidėjus Antrajam pa- 
sauliniam karui dalyvavo Osoveco-Viznos fronto linijos gynyboje, vėliau persikėlė į Lietuvą, 
buvo internuotas ir laikomas Dimitravo stovykloje. Prieš sovietams okupuojant Lietuvą buvo 
paleistas ir išvyko į Varšuvą, 1941 m. liepą įstojo į Armiją krajovą. 1943 m. rugsėjo 3 d. tapo 
majoru. Dalyvavo karinėje akcijoje Burza prieš vokiečius. 1944 m. rugpjūčio 18 d. internuotas 
sovietų ir ištremtas į Riazanę. 1946 m. vasarį grįžo į Lenkiją. 1951 m. suimtas už antikomunis- 
tinę veiklą ir nuteistas 3 metus kalėjimo. 

XX a. devintojo dešimtmečio pradžioje Londone buvo išleista jo sesers Helenos Stankevič (Stan- 
kiewicz Helena) atsiminimų knyga Pani na Berženikach, kurioje pateikiami Tomo Zano ir jo se- 
sers susirašinėjimas bei archyvinės nuotraukos. Šioji knyga laikoma vienu geriausių pavyzdžių, 
atskleidžiančių Vilniaus krašto lenkakalbių žmonių išgyvenimus, patirtus per XX a. pokyčius. 

mos narių, įvykdytus po agrarinės reformos paskelbimo (po 1922 m. balandžio 3 d.), 
ir numato, kad tais atvejais, kai nuosavybė yra bendra, gauta per palikimą arba do- 
vanojimo aktą, visiems bendrasavininkiams paliekama viena 80-ies hektarų nor- 
ma. Yra panaikinami visi žemės padalijimai, kuriuos dar gyvi tėvai paskirstė savo 
vaikams po 1920 metų liepos, o tais atvejais, kai tos išskirtos dalys buvo parduotos 
tretiesiems asmenims, pardavimo aktai laikomi teisėtais, tačiau parduota žemė 
įskaičiuojama į 80-ies hektarų normą - vadinasi, tokių dvarų savininkai paliekami 
be jokios nuosavybės. Toliau, tam tikrais atvejais žemės pardavimo sutartys yra 
laikomos negaliojančiomis - kalbama apie sutartis, pasirašytas vokiečių okupacijos 
metais ir teismo patvirtintas pagal specialų lietuviškąjį įstatymą. Esama ir daugiau 
įstatymo punktų, kurie labai pablogins dvarininkų padėtį. Iš tiesų daugeliui dva- 
rininkų minėtasis įstatymas bus smūgis, turintis tikrojo coup de grace'* bruožų ir 
nubrėžiantis kryželį ant jų žemės nuosavybės, prie kurios neretai buvo ne tik mate- 
rialiai, bet ir dvasiškai prisirišę - juk tai tėvonija, gimtasis lopšys. 


1924 metų gegužės 12 d. 
Pirmadienis 


Minėtasis įstatymas dėl agrarinės reformos pataisų, kuris yra toks pražūtingai kie- 
tas, toks negailestingas daugeliui dvarininkų, mums bagdoniškiečiams arba Ka- 
voliškio Komorovskiams yra palankus. Pirmiausia tie griežti punktai apie žemės 
padalinimą mūsų neliečia, kadangi padalinome ją dar prieš paskelbiant Agrari- 
nės reformos įstatymą - t. y. 1921 metais. Tą patį padarė ir Kavoliškis. Tad mūsų 
padalinimas turi teisinę galią, o mes nebūsime laikomi vienu bendru nuosavybės 
vienetu - ląstele, kuriai bendrai priklauso viena 80-ies hektarų norma. Kai padali- 
nome žemę, kiekvienas mūsų yra atskiras vienetas ir yra laikomas mažesne dvaro 
nuosavybės kategorija, kuri nors ir paliesta reformos, vis dėlto paliesta lengviausiu 
būdu. Iš mūsų šešių, kuriems priklauso Bagdoniškis - Kotunia Prušanovska'“ ir 
Henrikas Volovičius"“, turintys mažiau nei 80 ha žemės, yra visai nepaliesti agra- 


174. Coup de grace (pranc.) - mirties smūgis, skirtas sunkiai sužeisto asmens ar gyvūno kan- 
čioms nutraukti. 

175. Prušanovska Konstancija Michalina Marija (Kotunia, Kotunka, Pruszanowska Konstancja 
Michalina Maria, merg. pavardė Römer). 

176. Volovičius Henrikas (Henrysius, Wottowicz Henryk), Volovičovos Helenos, Zuzanos 
Rachelos, buvusios Romerytės (WolHowiczowa Helena Zuzanna Rachela z Rėmerėw), Autoriaus 
sesers sūnus. 

rinės reformos, o mes keturiese - aš, Elvyra Mečkovska"?, Marynia Romerienė*š 
ir Elizka Komorovska"* (ji dar turi vyro Kavoliškio dalį), - turime šiek tiek dau- 
giau nei po 80 hektarų, bet mažiau nei po 150 hektarų (mano dalis Bagdoniškyje 
yra didžiausia, bet man priklauso vos 99 dešimtinės, arba apie 115 hektarų). Taigi 
Agrarinės reformos įstatymas niveliuoja visas žemės nuosavybes iki 80-ies hektarų, 
tačiau tiems, kuriems priklauso ne daugiau kaip 115 ha, numatoma kompensacija už 
atimtas žemes rinkos kaina, be to, numatoma, kad žemės perviršis bus atimamas 
tik išparceliavus visus didesnius žemės plotus. Vis dėlto iki to laiko, kol bus pritai- 
kytas Agrarinės reformos įstatymas, minėtiesiems smulkiausios dvaro kategorijos 
savininkams įstatymu numatomos analogiškos pozicijos kaip ir visiems kitiems 
dvarininkams: jie jau nebėra savo žemės, paliestos reformos, savininkai, bet turi 
teisę naudotis 80-ies hektarų žeme be teisės ją parduoti, be teisės išnuomoti pas- 
tatus. Jiems buvo taikomi ir visi kiti įstatymai, kaip ir didesniems ūkiams, pavyz- 
džiui, dėl darbininkų, ir pan. Todėl smulkieji žemės savininkai buvo atsidūrę labai 
nepalankioje ir varžančioje laisvę padėtyje. Dabar įstatymas dėl agrarinės reformos 
pataisų radikaliai pasikeitė: taigi galima jiems patiems, už pačių nustatytą kainą 
parduoti žemės perteklių, viršijantį 80-ies hektarų normą. Kai likviduos žemės 
perteklių ir pasiliks žemės iki 80 hektarų, išsivaduos iš agrarinės reformos pinklių 
ir visų kitų suvaržymų, atgaus visišką laisvę valdyti turimą žemę ir jiems galios 
įprasti teisės į nuosavybę įstatymai. Vienintelis apribojimas, susijęs su numatytąja 
galimybe parduoti perteklinę žemę, yra toks: parduoti perteklinę žemę jie gali tik 
tiems asmenims (mažažemiams ir bežemiams ūkininkams), kurie turi agrarinės 
reformos numatytą teisę žemei įsigyti, gauti Žemės ūkio ministerijos leidimą že- 
mei parduoti. Ministerija, skirdama leidimus, kontroliuoja tik tai, ar veiksmai yra 
atliekami teisėtai, tačiau negali atsisakyti išduoti leidimo, jeigu visi reikalavimai 
yra vykdomi. Šis įstatymas dėl galimybės parduoti žemę mums atriša rankas veikti 
Bagdoniškyje ir Kavoliškyje. Kuris iš mūsų norės, tas galės pasilikti žemės iki 80 
hektarų ir išsilaisvinti iš bet kokių nepatogumų. Greičiausiai pirmoji tokia proga 
pasinaudos Marynka. Aš taip pat galėčiau parduoti Kavoliškio gabalą, bet dar ne- 
žinau, kaip pasielgsiu, gaila man tos žemės. Parduoti lengva, o įsigyti vėliau gali 
būti sunku. O gal ilgainiui apskritai bus atšauktas Agrarinės reformos įstatymas 
nuosavybei iki 150 hektarų. Dar nežinau, kaip pasielgsiu. 


177. Originale - Elwira Mieczkowska. 
178. Originale - Marynia Romerowa. 
179. Originale - Elizka Komorowska. 

1924 metų gegužės 13 d. 
Antradienis 


Dar kelios mintys apie neseniai priimtas ir paskelbtas agrarinės reformos pataisas. 
Taigi pati situacija labai būdinga tokiam laiko tarpsniui ir išryškina visuomeninio 
perversmo tendencijas, kurių išraiška ir yra agrarinė reforma, vykdoma Lietuvo- 
je. Lietuviškoji agrarinė reforma smulkina žemės nuosavybę ir kartu naikina lenkų 
persvarą agrariniuose santykiuose. Abi minėtosios tendencijos puikiai dera viena 
prie kitos, nes lenkų daugumai ir priklauso didžiausia žemės nuosavybė. Atimdama 
žemes ir sudavė didžiausią smūgį lenkų daugumai. Vidutinis palivarkų dydis, po ke- 
liasdešimt ir maždaug iki 100 dešimtinių, dar prieš karą vis labiau konsolidavosi lie- 
tuvių rankose, o didesnę nuosavybę turėjo tik vienas kitas lietuvis, taigi šioje grupėje 
jie buvo baltosios varnos. Ta 80-ies hektarų norma, kurią lietuviškoji reforma laiko 
žemės nuosavybės dydžio riba ir kurią viršijus jau ima galioti pati reforma, gana 
taikliai apibrėžia ir tą ribą, iki kurios stipriai išsiplėtojo lietuvių nuosavybė. Kita ka- 
tegorija apėmė nuo 80 iki 150 hektarų arba kai kuriais atvejais 200 hektarų, lietuvių 
nuosavybė jau buvo sumišusi su lenkiškąja, bet kuriuo atveju šiai grupei priklausė 
ir lietuviai. Tokią tarpinę kategoriją agrarinė reforma jau užkabina, tačiau ji tampa 
atskira, privilegijuota grupe lyginant su dvarais, turinčiais daugiau nei 150-200 hek- 
tarų žemės. Pastarieji faktiškai priklauso tik lenkams, dar pasitaiko, kad jų savinin- 
kai yra rusai arba vokiečiai, o lietuvių procentas labai minimalus. Minėtajai tarpinei 
kategorijai, kurią palietė reforma ir kuri turi privilegijų, pagrindiniame agrarinės 
reformos įstatyme numatomos tokios lengvatos, kaip, pavyzdžiui, kompensacija už 
nusavintas žemes rinkos kaina ir nusavinimas pačioje proceso pabaigoje. Tokią ten- 
denciją dabartinis pataisų įstatymas labiau pabrėžia suteikdamas dar vieną privile- 
giją - galimybę savo nuožiūra parduoti žemę, viršijančią įstatymo nustatytą normą. 
"Turėdami tokią galimybę minėtosios kategorijos žemės savininkai praras itin mažai, 
o žemės nuosavybės sumažinimas jiems bus beveik neskausmingas, o kai kuriems 
net naudingas, mat pardavę žemę gaus grynųjų ir sustiprins savo ūkį. Tad lietuviš- 
kajai nuosavybei, kuri šioje kategorijoje yra pakankamai sutinkama, nors ir nelabai 
gausi, nebus jokios skriaudos, o vat lenkų minėtosios kategorijos nuosavybė šiek tiek 
sumažės, nes tai, kas bus išparceliuota, pereis į lietuvių rankas. Didžioji nuosavybė 
yra draskoma negailestingai ir be jokių išlygų. Reforma turi du tikslus kovoti su 
tokiais stambiais dvarininkais: ne tik juos susilpninti ir sumažinti iki minimumo, 
kad taptų lygūs, turėtų lietuviškųjų palivarkų dydį ir netektų ekonominės persva- 
ros, bet kartu būtų perduoti didžiuliai žemės plotai mažažemiams lietuviams vals- 
tiečiams ir sunaikinta visa eilė lenkų dvarininkų, kurie nesugebės prisitaikyti prie 

naujų ūkininkavimo sąlygų mažuose pali- 
varkuose, ypač be inventoriaus ir kapitalo po 
sunkių karo ir emigracijos laikų, išparceliuos 
tuos savo likučius ir pabėgs į Lenkiją - jau ir 
dabar tokie žingsniai atliekami masiškai. Tik 
nedidelė dvarininkų dalis, stipriai ūkinin- 
kaujančių, laikosi ir apsisprendžia išlikti net 
ir tada, kai jiems beliks minėtieji 80 hektarų. 
Dabar visa virtinė dvarų yra išparduodama 
ir likviduojama, o dar kiek dvarininkų iki 
šiol yra Lenkijoje ir nesubega arba nedrįsta 
čia sugrįžti. Daug buvo ir tokių, kurie bandė 
rasti būdų teisėtai ar neteisėtai apeiti įstatymą, 
pasinaudodami kažkokiais šalutiniais įstaty- 
mais ir pasilikti bent šiek tiek daugiau nuo- 
savybės, nei numatoma pagal normą. Taigi 
dabartinis įstatymas smogia visa savo galia ir 
likviduoja begalę žmonių, kurie patys nenorė- 
jo likviduotis - priešingai, tikėjosi išsigelbėti 
ir išpešti kuo daugiau, kad galėtų išlikti. 


1924 Metų gegužės 14 d. 
Trečiadienis 


Projektaojami pareelinofi 1924 metais 
dvarai ir kitos žemės. 


(Žiūr. „L. U.“ Nr. 11). 


Kretingos apskrityje. 


>kuodo valsčiuje dvarai Margininkų ir Šarkės. 
Kulių valsč. palivarkai Karkliesių, Aleksandravo, 
Pranckiškių, Uktvėrės ir „Margretinas“ žemės sklypas, 
Mizuikių kaim. ūkis 65 ha ir kitas 36 ha, Karklėnų ir 
Santakių km. ūkiai. Gargždų val. — dv. Trum- 
pėnų, Gargždų, Lapių ir Milžinų. Darbėnų val. — 
dv. Butingių, Pesčių ir palivarkai Bubiniškės, Kal- 
graužių, Zinelių, Sen. Impilties, Nauj. Impilties. P a- 
langos val. — Palangos pajūrio žemė 550 ha, Žel- 
vių dv. Salantų val. — dv. Salantų, Selianų, 
Išalino su Edvardavo pal. Mosėdžio val. — pas 
livarkai Sakalių, Andrėjavo, Paežerio. Kartenos 
valsč. — palivarkai Čigonėlių, utautų, ir Bumbulių. 
Žutautų kaimų ūkiai. Kretingos valsč, Žadeikių 
dv. ir Platanavo pal. 

Viso Kretingos apskrityje projektuojama šiemet 
išparceliuoti 7634 ha. 


Informacijos „Projektuojami parceliuoti 1924 metais 


dvarai ir kitos žemės" faksimilė, 
Lietuvos ūkininkas, 1924, kovo 25-31, nr. 15, p. 7. 


Kaip tik pastarosiomis dienomis susidūriau su labai skausmingomis naujo agrari- 


nės reformos pataisų įstatymo pasekmėmis. Buvo atvykęs p. Adrianas Mazarskis, 


su kuriuo ir susitikau jo prašomas. Iki šiolei šito žmogaus asmeniškai nepažinojau, 


bet buvau apie jį girdėjęs. Mazarskių šeima yra graikų-albanų kilmės, apsigyvenu- 


si Lenkijoje ir karaliaus Jono Kazimiero laikais nobilituota. Mazarskiai turi turto 
Volynėje ir nuosavybės lyg kažkur Ukrainoje ar Liublino krašte. Viena minėtosios 


giminės šaka emigravo iš Lenkijos į Rusiją, ten surusėjo ir priėmė stačiatikių ti- 


kėjimą, tačiau tos šeimos palikuonis Elijas Mazarskis“?, mano minėtojo Adriano 


tėvas, susituokė su Lietuvos lenke (nepamenu jos pavardės), kuri gavo kraičio Pa- 


širvinčio dvarą šalia Širvintų, Vilniaus apskrity. Elijas sulenkėjo, o jo vaikai buvo 


auklėjami pagal katalikų tikėjimą ir lenkų dvasią. Taigi, jie tapo labai aršiais len- 


180. Originale - Eliasz Mazarski. 

kais ir katalikais, nors iki 1905 metų, kol Rusijoje nebuvo galima stačiatikiams pri- 
imti katalikų tikėjimo ir kol vaikai iš mišrių santuokų privalėjo tapti stačiatikiais, 
jaunieji Mazarskiai oficialiai buvo laikomi stačiatikiais. Po 1905 metų visa šeima 
priėmė katalikų tikėjimą, o Adrianas Mazarskis, gimęs toje santuokoje, maždaug 
prieš 20 metų buvo susižadėjęs su Helia Baltąja Romeryte, dabar Ochenkovska"“. Jų 
vestuvės taip ir neįvyko dėl to, kad oficialiai Mazarskis buvo laikomas stačiatikiu. 
P. Adrianas Mazarskis karo metais buvo emigravęs į Rusiją, o po karo sugrįžo į 
savo dvarą ar Vilnių ir Vilniuje gyveno iki praėjusių metų. Ta vietovė, kurioje yra 
Mazarskių dvaras, iki 1920 metų buvo lenkų rankose, o tada atiteko lietuviams — 
buvo atkirpta nuo Vilniaus krašto. Mazarskis negalėjo legaliai patekti į Lietuvą, 
tad savavališkai kirto sieną. Buvo skundų ir pranešimų, kad jis nelegaliai atsidūrė 
Lietuvoje, net tyrimas buvo pradėtas, bet nebuvo rasta jokių įrodymų ir Mazarskis 
apsigyveno pas pažįstamą valstietį netoli savo dvaro, kuris buvo ir tebėra valstybės 
prižiūrimas. Per Romaną Chodakovskį'**, kuris atlieka advokato praktiką, nors yra 
Karo teismo teisėjas, Mazarskis ėmėsi žygių savo dvarui atgauti, o tiksliau tai daliai, 
kuri pagal įstatymą yra neliečiama ir jam priklauso. Pernai Agrarinės reformos 
biuras Mazarskiui ir jo broliams, seserims paliko du šimtus keliasdešimt hektarų 
neliečiamos dvaro žemės, kiekvienam atskaičiuodamas priklausančią normą. Tad 
dabar Mazarskis atvažiavo į Kauną norėdamas įteisinti lietuvišką savo pilietybę 
ir pasikalbėti su Chodakovskiu, kad kuo greičiau jam būtų išskirtas žemės plotas. 
Kreipėsi ir į mane prašydamas imtis priemonių, kad galėtų legalizuotis, ir palydėti 
pas Chodakovskį, kurio asmeniškai dar nepažinojo. Mazarskis jau suvargęs, nes pi- 
nigai baigiasi, o jokių įplaukų, išskyrus galimybę susigrąžinti turto dalį, neturi, na, 
bet jis buvo gerai nusiteikęs - vis dėlto neliks prie suskilusios geldos. Taigi, kartu 
su juo nuėjau pas Chodakovskį ir buvau liudininkas, kaip teisingumas Mazarskiui 
suduoda baisų smūgį, nuo kurio nėra kaip išsigelbėti. Paaiškėjo, kad Mazarskių 
turtas nėra teisėtai padalytas, o kadangi dvaras yra paveldėtas, tai, laikantis agrari- 
nės reformos pataisų įstatymo, visai šeimai atiteks viena bendra 80-ies hektarų da- 
lis. Ankstesnis Agrarinės reformos biuro sprendimas nieko nereiškia, mat naujasis 
įstatymas jį anuliuoja. Iš principo tai būtų praradimas, kad ir labai sunkus, bet ne 
tragiškas, kadangi liktų bent tie 80 hektarų. Tačiau esmė tokia: 1919 metais, iškart 
po bolševikų invazijos, kai Širvintų kraštas dar priklausė Lenkijai, Mazarskis vie- 
nam valstiečiui pardavė per 80 dešimtinių žemės, beje, tam pačiam, pas kurį šiuo 


181. Romer-Ochenkovska Helena, Rėmer-Ochenkovska Helia, Baltoji Helia (Romer-Ochen- 
kowska Helena, Rėmer-Ochenkowska Helia, Hela, Helcia, Hela Biala). 

182. Chodakovskis (Chodakauskas) Romanas (Chodakowski Roman, 1860-1925), teisininkas, 
advokatas. 

metu yra apsistojęs, ir paėmė iš jo pinigus. Valstietis sumokėjo rubliais, kurie jau 
seniai išleisti. Pardavimo aktas yra privatus, pirkėjas neturi jokios teisės į nusipirk- 
tą Žemę ir pats pirkimo ir pardavimo aktas Agrarinės reformos biure yra nieki- 
nis. Taigi visą normą, kuri bus skirta Mazarskiui, jis ir turės atiduoti pirkėjui arba 
sugrąžinti jam pinigus. Mazarskis yra nepriekaištingai sąžiningas žmogus ir net 
nesvyruodamas atiduoda žemę valstiečiui, kuris už ją susimokėjo. O pats lieka be 
nieko. Visiškas bankrotas. Ką tam žmogui daryti? Mazarskis grįžta į Vilnių. Grįžta 
tuščiomis rankomis, be nieko, visas turtas prarastas. Į labai panašias aplinkybes 
buvo pakliuvęs ir toks dvarininkas p. Matusevičius'** nuo Kaišiadorių. Šią žiemą jis 
nusižudė, savo krauju paženklindamas jam suduoto smūgio galią. 


1924 metų gegužės 15 d. 
Ketvirtadienis 


Šiandien didžioji tautinė lietuvių šventė. Tiesa, improvizuota, o tikriau sudaryta iš 
kelių švenčių ir minima šią gegužės dieną. Konkrečiai šioji diena yra ketvirtosios 
pirmojo Atgimusios Lietuvos valstybės seimo metinės. 1920 metų gegužės 15 dieną 
pradėjo dirbti Lietuvos Steigiamasis seimas. Minėtosios metinės nebūtų buvusios 
ypatingos, tačiau jos sutampa su gražia pavasario diena, palankia visuotiniams mi- 
tingams rengti, tad kartu buvo minima ir Vasario 16-oji, ir karo šventė, į kurią 
buvo pakviesti kaimyninių Baltijos valstybių kariuomenės atstovai - iš Latvijos, 
Estijos ir Suomijos. Karininkų delegacijos, atvykusios į šventę iš Latvijos, Estijos 
ir Suomijos, pagyvino šventę, iškilmės buvo išties įspūdingai gražios. Ir dar oras 
toks nuostabus, karštis, toks pageidautinas atšiauriame mūsų klimate, tokia šviežia 
žaluma pasipuošę krūmai ir medžiai. Lapai nevisiškai išsiskleidę, bet dėl to žalu- 
mai dar gražesni ir tokie išsiilgti per visą ilgą žiemą. Tad ir pati gamta suteikė daug 
žavesio tautinei šventei. Atrodo, kad visi gyventojai išėjo į pagrindines miesto ga- 
tves. Miestas buvo papuoštas - dekoracijos šventiškos ir kartu keliančios nuotaiką. 
Gatvėse tvyrojo tokios ekspansyvios nuotaikos, jog atrodė, kad esu ne mūsų Lie- 
tuvoje, o kurioje nors Pietų šalyje, kurioje žmonės pratę gyventi po saule, be stogo 
virš galvos ir namų sienų. Visų iškilmių nemačiau, kadangi rytą pas mane užsuko 
Hektoras Komorovskis*** ir prabuvo iki pietų, o 4 valandą po pietų jau aš sugrįžau 
namo. Šventės programa buvo įvairi. Žaliakalnyje vyko didžiulis kariuomenės pa- 
radas, lauke buvo laikomos mišios, o Bazilikoje mišias aukštesniesiems valstybės 


183. Originale - Matusiewicz. 
184. Originale - Hektor Komorowski. 

KRIVULĖ A pareigūnams laikė sufraganas Skvirec- 

E a Užias Viagra kas*“. Iš aikštės, kurioje vyko kariuome- 
mybės Šventė nės paradas ir kurioje susirinko draugijos, 
sąjungos, mokyklos ir t. t., pajudėjo di- 

džiulė eisena, nešina vėliavomis, plakatais, 

lydima muzikos - visi žmonės ėjo į Karo 

muziejų, čia delegacijos, padėjusios vaini- 


„Gan st prtunja E p V 
ka I Steogaičiai pryvits 134 Naniuomesis pars 


kus prie paminklo žuvusiems kovojant už 


Nepriklausomybę, gražiai išsirikiavo. Prie 
paminklo buvo sakomos kalbos, skam- 
bėjo Didysis laisvės varpas - skambino 
simboliškai vyriausias Aušros laikotarpio 
e ONN : dalyvis dr. Jonas Šliūpas. Vėliau po mies- 

EA tą kelias valandas vaikštinėjo įvairios ei- 
| ; | senos - vienoje jų buvo Latvijos, Estijos ir 
Suomijos karininkai, Šaulių sąjungos na- 
EEE ; riai ir akademinio jaunimo korporacijos 
pisa siy aiu aM 69 M „Neo-Lithuanii“ (tautininkai), ateitininkai 
. (krikščionys demokratai), pasipuošę ke- 
purėlėmis su korporacijos spalvomis. Ei- 


i Riig siie E 


senos dalyviai plojo prie Latvijos, Estijos 
ir Suomijos ambasadų, sakė kalbas, grojo 
himnus ir t. t. Vakare miestas buvo gražiai 


„Lietuvos Nepriklausomybės Šventė“ 
Nuotraukų reportažo faksimilė iš žurnalo Krivulė, 1924, nr. 6, p. 21. 


185. Skvireckas Juozapas Jonas (1873-1959), arkivyskupas, vertėjas. 1896 m. baigė Žemaičių dva- 
sinę seminariją, 1900 m. - Dvasinę katalikų akademiją Sankt Peterburge. 1899 m. įšventintas į 
kunigus ir 1900 m. paskirtas Ukmergės parapijos vikaru. 1900-1914 ir 1918-1938 m. Žemaičių 
kunigų seminarijoje, nuo 1922 m. ir Lietuvos universitete dėstė Biblijos įvadą, egzegezę, lotynų 
kalbą, katekizmą, profesorius (1922). Nuo 1909 m. seminarijos prefektas. 1913-1914 m. periodinio 
leidinio Bažnytinė apžvalga redaktorius. Per Pirmąjį pasaulinį karą pasitraukė į Rusiją, gyveno 
Smolenske, vėliau Tuloje (čia buvo pasitraukusi Žemaičių vyskupijos kurija). 1919 m. konsekruo- 
tas Ceramo tituliniu vyskupu. 1919-1926 m. Žemaičių vyskupo pagalbininkas ir generalinis vika- 
ras. Aktyviai dalyvavo kuriant katalikų aukštojo mokslo institucijas - rūpinosi Teologijos-filoso- 
fijos fakulteto įsteigimu Lietuvos universitete, 1922 m. vežė į Romą patvirtinti fakulteto nuostatus. 
Parengė Lietuvos bažnytinės provincijos struktūrinio sutvarkymo projektą. Rūpinosi teisiškai 
įforminti Bažnyčios ir valstybės santykius, siekė Lietuvos vyriausybės ir Apaštalų Sosto konkor- 
dato (pasirašytas 1927 m.). 1926 m. balandžio 5 d. paskirtas Kauno arkivyskupu metropolitu. 1941 
m. birželio pabaigoje su vyskupu V. Brizgiu pasirašė raštą, ginantį Lietuvos piliečių žydų teises. 
1943 m. naciams pradėjus formuoti lietuvišką SS legioną, J. J. Skvireckas atsisakė pasirašyti pasto- 
racinį laišką, skatinantį vyrus stoti į legioną. 1944 m. besitraukiančių iš Lietuvos vokiečių buvo 
priverstas išvykti iš Kauno, gyveno Jurbarke, vėliau Olyvoje, nuo 1945 m. - Zamse (Austrija). 

apšviestas, šviesos efektus buvo galima stebėti ant Pilies kalno ir Aleksoto kalvų, 
Žaliakalnyje. Teatrai ir kinas kvietė žmones į spektaklius ir seansus nemokamai. 
Lietuvių klube lietuvių karininkai vaišino latvių, estų, suomių karininkus, o eise- 
noje raudona, geltona ir žalia vėliavos spalva susiliejo su latviškąja raudona balta 
raudona, estiškąja mėlyna juoda balta ir suomiškuoju žydru kryžiumi. Dešimtys 
tūkstančių žmonių vaikštinėjo miesto gatvėmis, stebėjo šventę, džiaugėsi, juokėsi, 
žavėjosi. Valstybinės tautinės šventės susiliejo su simpatija broliškoms baltų šalims, 
sukūrusioms čia savotiškas giminingas grupes, nuo amžių čia gyvenusias, kitados 
priešistorėje kartu veikusias, vėliau pavergtas, o šiandien atgimusias ir suskilusias 
į keturias tautybės, tačiau instinktyviai norinčias suartėti, nors jų politika ir nevi- 
siškai vienoda. Tai lietuvių grupė (Lietuva ir Latvija) ir estų (Estija ir Suomija). Tai 
naujasis ir atskiras Europos pasaulis - Rytų Baltijos pasaulis. 


1924 Metų gegužės 16 d. 
Penktadienis 


Karšta, dažnai trankosi griaustinis. Šį vakarą audra tęsėsi net kelias valandas, smar- 
kiai žaibavo, o griausmas, rodės, visiškai netilo. Pavasaris daro didžiulę pažangą ir 
sparčiais žingsniais artėja link vasaros. Nors, tiesą pasakius, dabar Kaune tokia 
augmenija, kokia buvo kaip tik prieš mėnesį ties Reinu, Badeno Kunigaikštystės 
pasienyje (Vokietija), Elzase (Prancūzija) ir Bazelio kantone (Šveicarija). Na, bet ir 
čia kasdien vis žaliau ir žaliau. Krūmai jau visiškai sužaliavę, jauni medeliai taip 
pat, o kiti dar su sprogstančiais pumpurais, jau žydi ievos, netrukus žiedais apsi- 
pils sodai. Baiminuosi, kad Bagdoniškio alyvos nesužydėtų iki man atvykstant. O 
važiuoti į tėviškę planuoju apie birželio 3 dieną ir būsiu ten šiek tiek ilgiau negu dvi 
savaites. Birželio 1 dieną išeinu atostogų. Šiemet atostogausiu du mėnesius - visą 
birželį ir paskui nuo rugpjūčio vidurio iki rugsėjo vidurio. 

Prieš kelias dienas kartu su Juozu Albinu Herbačiausku, jo žmona ir Jurgiu 
Daujotu"““ vakarieniavome „Metropolio“ restorane. Žinoma, Herbačiauską aš vai- 
šinau. Herbačiauskas dėl keisto kontrasto tarp didžiulio dvasingumo ir beveik 
skraidančios sielos, kuri puikiai dera su mistine jo kalbėjimo maniera, mėgsta 
gerai pavalgyti ir net, sakyčiau, yra gurmanas. Aišku, kad mėgsta pavalgyti sve- 
tima sąskaita, dar mėgsta skolintis pinigų, o tiksliau jų gauti, nes apie grąžinimą 
nė neužsimena. Nekalbu piktai ar turėdamas blogų ketinimų, nes Herbačiauskas 
yra tipiškas artistas klajoklis, valkata, kitaip tariant, „bohemos“ atstovas; taigi jį 


186. Originale - Jerzy Dowiatt. 

Ms LUATUVIA 9 
Petras Vaičiūnas blagai Jeria, maitina Karvė, bloga! maitina- 


LAISVĖS SŪNUS 
Ne, aš niekam nevergausių, 
Nors tai būlų pats dangus! Tėvynę, tas ją maitina savo Uras 
Aš visur sau laisvės gausiu, gesių, savo pasišventimo krauju! 
Kolei siela kūne bust vyp aisimoka dvasios galingumu 
stebuklais l, r 


= šalin, vilionės, Turtas! 
h n 


pagalvoti 2. 
u 


„ Šalin, retežisi, kaukės! — 
ns kasdien gimiau, 
Kol dangus be saulės ninukės, 
Kol laisvėti aš ėimiau 


Istorijos prasmė 


Ne, aš diu 

Nors tai bitų pats dangus! turią, paveigus Lietuvos dvasią ir ramiai sau, 

Aš visur wau laisvės gausių, nusipirkus „angelus—sargus“, valdyti, vadovauti 

Kolei siela kūne bus! vyriausybiauti f.. Puikiai sugalvota Ideologija, 
1924, XII. 3 tik poetams suprantamą. 


Tėvynės labui renka kapitalą... Jud 


žmogus, tai aš jį pateisinė 


dalyiga, menas! Jei 
— bajuškomis“ Seimo nehipnotizuotų 
Apie Tėvynės Šio daug kas prakilniai jam rimtesnį darbą, negu kova su żyd 


Iūpomis kalba. Bet kiek Lietuvos žuonių — kti. Galop, ne tume mūsų litų vie 

inteligentų gyvena tos meilės dvasia? Kiek nuodėmė, kad jis svajoja būti Lietuvos Roikil- 

meri būti tos meilės gyvu pavyzdžiu? du, bet tame, kad jis brutale kapitalo jėga vor- 
Kalbėkim sine Ira — atvirai. Jau laikas gia Lietuvos jauną dvasią, slegia jūs laisvą 

tikrai, žmoniškai pasikalbėti spie nežmoniškus minti, kad jis judošiškai vartojamais pinigais 

mūsų gyvenimo dalykus. viliojo ir demoralizuoja mūsų inteligentijos 


Kas tikrai (ne žodžiais, ber darbais) rūpi“ didžiumą, mokydamas ją šmugelio Ir spekulia- 


nasi pas mus Lietuva, Lietuvos dvasia ir kūnu, 
ateitimi? Mažai pas mus tokių ži 

veik visi mūsų inteligentai tik savimi, tik sa- 
vo asmeniniais reikalais, tik gerbüviu „J 
susirūpinę „. Nėra pas mūs ukro kolektyvio Vadinamieji stipe: 
darbo... Viešpatauja žiaurus e 

dus egoizmas Turėti 23 
mas vietas, mažai dirbti ir daug sutaupyti — 
šitai daugumos mūsų net h ès" 
inteligentų „idealas“ 


siapčių"” (mažai darbo, daug pelno, 
valstybės piaigesl. T 


apmoka- ima šimtą nuošimčių. Gudrus „ekonamijos 


skursta, vargsta jos 
reikalauja, bet jai visi labai maz 

Keista „politiné ekonomija“ d mti, mažai jalas Juodašimčių jan ne 

duoti... Ir nenuostabu, kad Tè irto mel- pagimdys... Vektui jis „I 
tiamąja karve Visi ją melžių, bet visi ją Liu x R anak int e s kūdikėlį... Ne Jis, 


J. A. Herbačiausko straipsnio „Apie Tėvynės meilę ir 
kitus paslėptus dalykus“ faksimilė, 

Lietuvis. Visuomenės, politikos ir literatūros laikraštis, 1924, 
gruodžio 12, nr. 5, p. 8. 


ma, stimpa... Toji 6eiaimė gali užklupti ir 
mūsų Tėvynę: ji gali nuo anemijos mirti! Jau 
laikas apie tai pagalvoti... Kas tikrai myli 


t aga o 
‘isrinktieji Lietuviai? Bänkietugs! Taip, kaip 
apie Lozorių ir turtuoli... Ar tokią 
ynės meilę skelbiam? Laikas jau apie tai 


Tokia jau visų poetų „liga“, kad jie noroms 
būtinai privalo kovoti su kapitalo- 
wa poeto su bankininku — tai visa 


s pavyz- 
simbolį: aprépos, apilojos visą Lietuvos 


ūsų aukščiausias  kapitalomanas nuolat 
añarodamas kalba, kad jis myli Tėvynę ir tik 
Josus irgi 

IA.. Herbačauskas. | teisinosi Krisiui, kad jis jo labui renka pilną 

L o 4 2 mašog mat galima jau sekt Krisiumi nelėsižo- 
Apie Tėvynės meilę ir kitus dėjus turtų). Kad taip kalbėtų pasaulietis 
A A jet kuomet 
užmirštus ir tyčia paslėptus 4445 yra kapitalo apologetas, tat emo 
as kapitalomanas 

tikrai mylėtų Tėvynę, tai jis taip ramiai „baju 


umpa 
stas nemyli Tėvynės,bel, ją skriau- 
vargais pralobo ir dar vis lobata 
atai jo nè truputêlio ne- 
has ir iddi- pateisina.. Dievui duoda vieną litą, o iš vėlnio 


Tik jo nelaimė tame, kad poetas 


vertinti kaip eilinį žmogų tikrai neįma- 
noma. Herbačiauskas labai pasipiktinęs 

Lietuva, ne ja pačia, o tais, kurie ją val- 
do ir jai atstovauja. Buvo galima nuspėti, 
kad taip nutiks, mat Herbačiauskas ne- 
sugeba priklausyti jokiai grupei, jis yra iš 

prigimties vienišius, be to, kaip visi, tu- 
rintys pranašo gebėjimų, nesugeba prie 

nieko prisitaikyti, nekenčia nei kompro- 
miso, nei oportunizmo, nemoka draus- 
mingai dirbti grupėje. Kita vertus, nors 

jis vienišius, bet pats vien savyje negyve- 
na, jo pranašiškai sielai nuolatos reikia 

peno. Dėl to nesugeba aklimatizuotis 

jokioje aplinkoje, visada yra nepaten- 
kintas, visada bando kitus nustebinti, o 

žmonėms tai nepatinka. Dėl to ryškumo, 
prieštaringumo, paradoksalumo prisi- 
daro vis daugiau priešų. Herbačiausko 
gyvenime buvo daug fazių. Buvo laikas, 
kai lietuvius kaltino išdavus Lenkiją. Po 
karo, gyvendamas Krokuvoje, kaltino 
Lenkijos valstybę dėl Rytų ir Vilniaus 
politikos. Sugrįžęs į Lietuvą, manau, ti- 
kėjosi, kad čia bus laikomas įkvėptu pra- 
našu, kad žmonės lauks jo ir klausysis jo 


mokymų. Nusivylė. Jaučia, kad valdantiesiems yra nereikalingas, kad jo mokymų 
žmonės nenori klausyti. Nusivylė ir materialiai. Universitetas jį įdarbino lenkų li- 
teratūros lektoriumi už labai menką atlygį - tai ir viskas. Dar rengė visuotinės pas- 
kaitas, per kurias demaskavo Lietuvos valdančiųjų intrigas ir nusikaltimus, tikėjosi, 
kad griausmingos jo kalbos, tarsi Jericho trimitai”, sugriaus dabartinę valdžią, kad 


187. Jericho trimitai - kalbama apie Dievo kovą, dvasinius mūšius, t. y. tokias situacijas, kai iš- 
kyla pavojus tikėjimui, kai žmogaus ar šeimos antgamtinė paskirtis yra grubiai pažeidžiama, kai 
rimtai puolamas kokios nors bendruomenės (ar bendrijos) dvasinis gėris arba misija. Turimas 
galvoje epizodas, kai Jozuės (hebr. jehošua - Viešpats yra išganymas, Biblijos personažas, mini- 
mas Penkiaknygėje ir Jozuės knygoje, Mozės įpėdinis) vadovaujami izraelitai stebuklingu būdu 
užėmė Jericho miestą, kai izraelitai kovojo su Kanaano krašto gyventojais dėl savo tėvynės. Jo- 
zuės knygoje rašoma, kad Dievas įsakęs Izraelio kariams septynias dienas žygiuoti aplink mies- 

valdantieji išsigąs, o jis, Herbačiauskas, bus paskelbtas pranašu ir Tėvynės gelbė- 
toju. Kol kas jo paskaitas lanko jaunimas, klausosi originalios kalbos, bet visa kita 
kaip buvo, taip ir liko. Jo inercijos sustabdyti neįmanoma, jo žodžiai stebuklų ne- 
sukuria, nes vis dar vyksta politinės ir finansinės spekuliacijos. 


1924 Metų gegužės 17 d. 
Šeštadienis 


Herbačiauskas jau nebenori būti Lietuvoje. Sakosi tvirtai apsisprendęs išvažiuoti 
iš Kauno - gauti emigracijos pasą ir dingti už Respublikos ribų. Nežinau, ar te- 
sės pažadą, juolab kad dar gyvendamas Krokuvoje, ko gero, keliolika metų žadėjo 
iškeliauti į platųjį pasaulį, bet niekur taip ir nepajudėjo. Tiesa, kartą, kai žmona 
realizavo nediduką palikimą, išvyko su ja į Italiją ir gyveno tenai visus metus, o 
pinigams pasibaigus sugrįžo į Krokuvą. Antrą kartą paliko Krokuvą per karą, ta- 
čiau tuomet ne savo noru — austrų valdžia sulaikė jį Čekijoje kaip rusą. Žodžiu, 
jis nuolatos bambėjo ant Krokuvos, kaltino visokiais žodžiais, žadėjo išvykti, bet 
nepajudėjo iš vietos. Gyveno pusbadžiu, laikėsi savo menko lietuvių kalbos lekto- 
riaus atlyginimo Krokuvos Jogailos universitete. Gali būti, kad dabar bambės ant 
Kauno, bet niekur iš jo taip ir neišvažiuos, nes iš esmės Herbačiauskas yra nenu- 
spėjamas. Jis bjaurisi Lietuvos valdančiaisiais ir, ko gero, visa lietuvių inteligentija, 
kuri negarbina jo kaip pranašo ir Lietuvos genijaus, kuriuo, kaip jau minėjau, jis 
save laiko. Herbačiausko žodžiuose visuomet gausu prieštaravimų, nestinga ir pa- 
radoksų, ir labai įžvalgių pastebėjimų, artimų aiškiaregystei, bet visa tai sumišę su 
naivumu ir neretai vaikiškumu. Kartais Herbačiauskas, besipiktinantis lenkais dėl 
Vilniaus, besisielojantis dėl uždarytos lietuvių gimnazijos Švenčionyse, pyksta ant 
lietuvių valdžios dėl to, kad pastaroji nekerštauja ir neskriaudžia lenkų, Lietuvos 
piliečių. Kitą kartą itin susisielojęs labai pagrįstai kaltina lietuvių politikus už tai, 
kad šie nesugebėjo pasinaudoti dvarininkais kurdami savo valstybę. Taip, dvari- 
ninkai kultūriškai yra lenkai, tačiau jie yra kultūrinių vertybių nešėjai ir senosios 
Lietuvos valstybinės tradicijos puoselėtojai. Minėtasis dvarininkų sluoksnis, nors 
ir sulenkėjęs, iš prigimties artimesnis Lietuvai nei Lenkijai, tad, užuot jį atstūmus 
ir sistemingai skriaudus, vertus priešu ir stūmus į Lenkijos glėbį, reikėjo pažadin- 
ti snaudusias tradicijas ir susieti jas su atgimstančios Lietuvos valstybingumu. Iš 
tiesų tai labai sudėtinga problema, kurią dar padidina lietuviškoji agrarinė refor- 
tą, nešant Sandoros skrynią ir pučiant trimitus. Septintąją dieną kariams buvo įsakyta šaukti, 


tuomet neva ir sugriuvusios Jericho miesto sienos. Taip pat buvo iškovota ir daugiau strategiškai 
svarbių pergalių. 

ma ir Lenkijos Vilniaus politika, bet reikia pripažinti, kad Lietuva apie minėtąją 
problemą net nesusimąstė, savo valstybingumo šaukliais paskelbusi vien valstiečių 
sūnus. Herbačiauskas pabrėžia - be abejonės, iš dalies yra teisus - kad tauriausia ir 
gražiausia yra ne ta Lietuva, kuri realiai egzistuoja ir kurią galima išvysti Kaune, o 
ta, kurią piešė ir idealizavo romantiškoji lenkų literatūra ir tas mentalitetas, kuris 
kaip tik Lietuvos lenkams dvarininkams būdingas. Herbačiauskas dar užsiminė: 
iš čia išvažiuotų į Vilnių. Idealizuoja jis Vilnių, remdamasis Liudviko Abramovi- 
čiaus straipsniais, spausdintais Przegląd Wilenski“, bet, nuvykęs į Vilnių, labai 
greitai juo nusiviltų. Įsitikintų, kad Liudviko Abramovičiaus balsas yra balsas ty- 
ruose, kad šis žmogus savo leidinį gali leisti tiek Vilniuje, tiek kokioje nors tolimoje 
Ramiojo vandenyno saloje. Įsitikintų, kad Vilnius yra vis mažiau mąstantis, kad 
tampa tarnautojų miesčionių provincija, o Mickevičių, Sniadeckių ir kitų didžiųjų 
pirmosios XIX amžiaus pusės vyrų palikuonys taip nutolo nuo idealizuotos Lie- 
tuvos ir nuolankiai pasiduoda endekiškajai p. Romano Dmovskio"* ideologijai. O 
gal! Galbūt tame mieste dar snaudžia Gediminaičių ir Mickevičių dvasia, gal dar 
ji gyva tuose miesto mūruose, kurie visuomet buvo kupini sapnų, netikėtumų ir 
charakterių, nepasidavusių paviršutiniškumui! Galbūt - tačiau tie sapnai turėtų 
būti sapnuojami ir Kaune. Vis dėlto liūdnas faktas yra tas, kad kiekvieni Vilniaus 
atskyrimo nuo Didžiosios Lietuvos metai atitolina Vilnių ne tik nuo Lietuvos, bet 
ir nuo to mentaliteto, kuris Vilniuje galėtų vystytis ir kurio dėka Lietuva galėtų 
pasiekti Vilniaus širdį, kuri pastaruoju metu dėl etniškų lietuviškų veiksnių yra ko- 
neveikiama, nepastebima ir nevertinama, nenaudojama kuriant Lietuvos valstybę. 


1924 metų gegužės 18 d. 
Sekmadienis 


Neseniai gavau Helios Ochenkovskos, gyvenančios Vilniuje, laišką. Nežinau, kodėl 
ji, atsakydama į mano žinutę, kad galbūt ketinu rudeniop nuvažiuoti į Vilnių, rašo, 
kad turėčiau atvykti incognito. O pažodžiui ji rašo taip: „Tačiau incognito per Rygą 
tau tikrai nepavyks atvykti - gali tuo būti tikras.“ Ką tai reiškia? Ar tai, kad man 
lenkų valdžia nesuteiks leidimo įvažiuoti į Vilnių? Manau, ne apie lietuviškąjį lei- 


188. Przegląd Wilenski (Vilniaus apžvalga) - liberalus laikraštis, leistas 1911-1915 m., 1921- 
1938 m. Vilniuje lenkų kalba. Ėjo kas 10 dienų. Informavo apie svarbiausius Lietuvos įvykius, 
Vilniaus krašto politikos, ekonomikos, kultūros gyvenimą, propagavo visų tautų teisinę lygybę, 
demokratines idėjas. Buvo lenkų valdžios persekiojamas, 1938 m. uždarytas. Redagavo Liudvi- 
kas Abramovičius 

189. Originale - Roman Dmowski. 

dimą Helia kalba? Dėl kokių priežasčių lenkų valdžia man galėtų neleisti įvažiuoti 
į Vilnių, jeigu iš principo tokius leidimus visi nesunkiai gauna? Ar todėl, kad esu 
teisėjas ir profesorius Lietuvoje, vadinasi, užimu pareigas valstybės tarnyboje? O 
gal dėl to, kad visiems žinomos mano simpatijos Lietuvai Vilniaus klausimu ir kad 
lenkų valdžia bijo, jog Vilniuje imsiuos kokių nors veiksmų? O galbūt dėl to, kad 
nejaučiu neapykantos Lietuvai kaip daugelis dvarininkų, kurie iš čia važinėja į Vil- 
nių ir ten demonstruoja savo neapykantą? Juk aš ir Lenkijai toli gražu nejaučiu ne- 
apykantos - myliu Lenkiją ir niekada nebuvau jos priešas: per Didįjį karą kovojau 
tarp kitų geriausių jos sūnų vadovaujant Juzefui Pilsudskiui už nepriklausomybę, 
bet negalėjau kartu kovoti nei ginklu, nei žodžiu prieš mano Tėvynės - Lietuvos - 
neprikausomybę. Šiame konflikte, kuris man kelia skausmą, nestojau Lenkijos pu- 
sėn, tačiau niekada jos mylėti nesilioviau! Na, jeigu lenkų valdžia manęs nenorėtų 
įsileisti, kaipgi galėčiau į Lenkiją atvykti incognito ir incognito būti Vilniuje, kuria- 
me mane visi kaip nuluptą pažįsta? Vis dėlto manau, kad pabandysiu važiuoti į Vil- 
nių. Noriu ten vykti rugpjūtį. Nuvažiuočiau trumpai, gal savaitei, o per tą laiką dar 
porą dienų ištrūkčiau į Gardiną ir pasistengčiau ką nors sužinoti apie savo dukrą. 
Vilniuje susitikčiau su senais pažįstamais, kurių pasiilgau, ir iš Tado Vrublevskio 
atsiimčiau 1920 metais pas jį paliktus savo dienoraščio sąsiuvinius (ne visus ten 
laikau, bet nemažą jų dalį). 

Šiandien universitete vyko Teisės fakulteto tarybos posėdis. Jame dalyvavo: de- 
kanas Leonas, profesoriai Mačys, Kriščiukaitis, Baloga, Beliackinas ir aš, docentai 
Tumėnas, Vaclovas Biržiška, Šalkauskis*?, Šalčius”, Stankevičius“? ir Moravskis'“, 
Daugiausia diskutavome apie universiteto diplomo formą ir turinį. Buvo atnaujinta 
ir sutartis su Baloga, kuris iš pradžių buvo įdarbintas dvejiem metams su sąlyga, 
kad po dvejų metų, per kuriuos dėstė vokiškai, pradės dėstyti lietuviškai. Tuo laiku 


190. Šalkauskis Kazys (Stasio Šalkauskio brolis), teisininkas, Lietuvos mokslų akademijos narys 
korespondentas (1942), teisės dr. (1935). 1912 m. baigė Maskvos universitetą. 1915-1917 m. Sankt 
Peterburge dirbo Lietuvių draugijoje nukentėjusiesiems dėl karo šelpti. Su kitais steigė maiti- 
nimo punktus, lankė lietuvių pabėgėlius Rygoje, Mintaujoje ir Daugpilyje, su M. Yču rūpinosi 
pabėgėlių šelpimu Sankt Peterburge. 1918-1920 m. Lietuvos prekybos ir pramonės ministerijos 
reikalų valdytojas, viceministras, Lietuvos vyriausybės komisaras bermontininkų paliekamai 
teritorijai ir turtui perimti. 1919-1960 m. advokatas. 1921-1922 m. dėstė Aukštuosiuose kursuose, 
1922-1936 m. Lietuvos universitete (nuo 1930 m. Vytauto Didžiojo universitetas), 1940-1950 m. 
Vilniaus universitete, profesorius (1936). 1944-1945 m. LSSR mokslų akademijos Reikalų valdy- 
bos juriskonsultas. 1933-1940 m. redagavo žurnalą Teisė. Pagrindinės mokslinių darbų sritys - 
civilinė ir civilinio proceso teisė. Sudarė įstatymų rinkinį Lietuvos novelos (1935). 

191. Šalčius Petras. 

192. Stankevičius Vladimiras (Stanka Vladas). 

193. Moravskis Alfonsas. 

buvo su juo pasirašyta ir specialioji sutartis dėl atlyginimo, jos terminas baigiasi 
šių metų birželio 1 dieną. Baloga pareiškė, kad Romos teisės istoriją nuo rudens 
jau galės dėstyti lietuviškai, bet pandektas** dar vienerius metus dėstys vokiškai. 
Tokiam jo pareiškimui buvo pritarta. Baloga jau gali šiek tiek kalbėti lietuviškai, ta- 
čiau labai prastai, tad nelabai įsivaizduoju, kaip jis lietuvių kalba skaitys paskaitas. 
Atlyginimo sutartį atnaujinome, jis gaus ne mažesnį užmokestį nei ligi šiol. Baloga 
siekia dėstyti ir tarptautinę privačią teisę. 


1924 Metų gegužės 19 d. 
Pirmadienis 


Prieš atostogas turiu labai daug darbo. Visą gegužę Tribunole vyksta po du teismo 
posėdžius per savaitę, vadinasi, visuose ir privalau dalyvauti be jokių poilsio dienų. 
Dabar atidirbinėju kelionę į Romą, kai už mane per posėdžius dirbo Janulaitis ir 
Čepas'“. Taigi ir nuosprendžių motyvuoti turiu daugiau. Na, ir didžiulis darbas yra 
universitete. Paskaitos sekasi normaliai, su jomis neturiu daug vargo, kadangi jas 
skaitau iš praėjusių metų rankraščio. Kitas reikalas - kolokviumai, tai jau sunkus 
darbas. Į mokslo metų pabaigą studentai masiškai neša savo kolokviumų darbus, 
atliktus raštu, pagal mano paties sukurtą sistemą. Privalau visus juos perskaity- 
ti, įvertinti, pasižymėti pastabas ir vėliau kiekvieną aptarti su konkrečiu studentu. 
Kaip tik šiandien šituo darbu ir užsiėmiau. O darbų yra labai daug, kadangi kai 
kurie studentai man atnešė kolokviumus tik už I semestrą. Turiu per dvi savaites 
susidoroti. Taip pat privalau paskutinei studentų grupei, t. y. silpniausiems ir vė- 
luojantiems skaitytojams, sudaryti temas II semestro kolokviumo darbams. Prieš 
pat išvykstant - šeštadienį, gegužės 31 dieną ir pirmądienį, birželio 2 dieną - vyks 
egzaminas, kurį laikys daug VI ir IV semestro studentų. 

Dvi valandas skaičiau paskaitas, paskui dar dvi valandas dirbau su studentais, 
aptariau su jais kolokviumo darbus. Tai buvo I studentų grupės darbai - geriausių 
mokinių, tad ir jie buvo geriausi. Namo sugrįžau vėlai vakare, jaučiausi be galo 
pavargęs, tačiau šiltas gegužės vakaras, šiek tiek drėgnas, mane gaivino. Gležnučiai 
medžių lapai skleidė ankstyvosios vasaros kvapą - man atrodo, šis kvapas būdingas 
tik mūsų zonos augmenijai. Saulėtosios Italijos augmenija, kurios niekaip negaliu 
pamiršti, neturi tokio aromato. Visur gamta turi savo spalvas, savo formas ir kva- 
pus - įvairius, bet visada žavius. 

194. Pandektai (gr. ir lot. pandectae - visa apimantis), digestai (lot. digesta - sutvarkyta) - romė- 


nų teisininkų rinkiniai, romėnų teisės kodifikacijos (Corpus iuris civilis) sudėtinė dalis. 
195. Cepas Motiejus, teisininkas. 

1924 Metų gegužės 20 d. 


Antradienis Sa KRI 
ARR 


Buvau užsukęs į universitetą pasiimti or- LIUSTRUOTAS ŽUR! 
derio, kad Lietuvos banke galėčiau atsiimti 


Redakijos ir Ad 


man priklausantį likutį už kelionę į Romą. 
Už tokią kelionę gaunamas geras užmokestis, 
mat skaičiuojamos maitinimosi ir kelionės 
išlaidos. Man priklauso po 100 litų maistui 
per dieną ir I klasės traukinio bilieto kaina. 
Paskaičiavau maisto ir traukinio bilietų kai- 
nas iš Kauno į Romą ir atgal už 17 dienų. Iš- 
vykdamas gavau 2000 litų avanso, kurį pasi- 
ėmiau doleriais, tad dabar turi būti išmokėta 
798 litai. Iš avanso turiu dar apie 40 dolerių. 
Kitaip pasakius, iš kelionės dar „užsidirbau“ 
apie 1000 litų. 

Universitete sutikau Zigmą Žemaitį, ku- 


ris konfidencialiai papasakojo apie Voldema- 

ro elgesį per Sociologijos kongresą, vykusį Nuotrauka Baras Kilmasė 

Romoje. Taigi, pasak Žemaičio, čionykščiai žurnalas Krivulė, 1923, nr. 3, p. 1. 

kunigai, remdamiesi iš Romos gautomis ži- 

niomis, labai giria Voldemarą už jo pasisakymus ir laiko tai dideliu nuopelnu. Na, o 
Klimas, Lietuvos pasiuntinys Romoje, perskaitęs Užsienio reikalų ministerijos raštą, 
kaltina Voldemarą, kad pastarasis per kongresą kompromitavo Nepriklausomą Lie- 
tuvą. Žemaitis man nepasakojo, kuo konkrečiai Klimas kaltino Voldemarą, pasakė 
tik tiek, kad sukėlė valdančiųjų nepasitenkinimą. Kliuvo ir universitetui, kad tokį 
žmogų delegavo į kongresą. Aš puikiai žinau, kodėl Klimas kaltina Voldemarą. Kli- 
mas juk dalyvavo kongreso posėdyje ir pataikė tiesiai į Voldemaro kalbą (nesunku 
buvo pataikyti, nes Voldemaras kalbėjo per kiekvieną posėdį, pasisakė kiekviena 
tema ir visada jo kalba buvo rimta) - taigi Voldemaras, kalbėdamas apie didžiuosius 
civilizacijos centrus ir žmonių bendravimą, pabrėžė, kad vienu tokių centrų taps Ru- 
sija, kad reikia pipažinti šitą faktą ir Rusiją laikyti tarptautinio bendravimo centru, 
kaip kad Prancūziją, Angliją, Vokietiją, nes visa eilė jaunų valstybių ir jų gyventojų 
išaugo Rusijos paribiuose, tad suprantama, jog orientuosis į tą šalį. Aš asmeniškai 
nesu tokio požiūrio šalininkas ir manau, kad būtų buvę geriau, jeigu ir Voldemaras 
nebūtų palietęs minėtosios temos, bet negaliu teigti, kad jis turėjo omeny, jog vadi- 

namosios „kresų“ (baltiškos) valstybės susilies su atkurtąja Didžiąja Rusija. Klimas 
kaip tik taip interpretuoja Voldemaro pasisakymą ir mano: Voldemaras Europos 
mokslininkų akivaizdoje sukompromitavo Nepriklausomą Lietuvą, įvardydamas ją 
kaip laikiną darinį. Be to, ir aš Klimui pasakojau, jog Voldemaras per kongresą vi- 
suomet pabrėžė, kad buvo profesorius Peterburge - vadinasi, jis norėjo pabrėžti, kad 
Peterburgo profesoriaus titulas yra reikšmingesnis už Lietuvos universiteto, kurį, 
beje, ir minėjo kaip antraeilį. Greičiausiai ir dėl to Klimas jį kaltina. Vis dėlto tokie 
kaltinimai neteisingi Voldemaro atžvilgiu. Aš esu linkęs įtarti Klimą, kad pastarasis 
keršija Voldemarui už tai, jog šis kritikuoja Vyriausybę ir šalies užsienio politiką. 
Kritikuoja jis ir Užsienio reikalų ministerijos darbuotojus, taigi kliūna ir Klimui. 


1924 Metų gegužės 21 d. 
Trečiadienis 


Užsienio ministerijos tarnautojų išpuoliai prieš Voldemarą tai mažų žmogučių 
kerštas, beje, labai neskanus. Supykau ant Klimo, kad taip neapdairiai, remdamasis 
vien įspūdžiais - ir dar sutirštintais dėl savo neapykantos - rašė laiškus, kuriuose 
kaltino Voldemarą Nepriklausomos Lietuvos kompromitavimu. Nežinau, ar Kli- 
mo laiškai taip išpūtė muilo burbulą, ar ministerijos darbuotojai patys tai padarė, 
tačiau kaltinimai pateko į Seimo užsienio reikalų komisiją ir, ko gero, bus svarsto- 
mi. Kaip tik pas mane buvo užsukęs Toliušis?“ — norėjo išsiaiškinti, ką aš manau 
apie Voldemaro pasisakymus kongrese. Aš į jo klausimus atsakiau ir paaiškinau, 
kad nemačiau jokio Nepriklausomos Lietuvos diskreditavimo. 

Garantuotai nė vienas, kuris dabar puola Voldemarą, nesugebėtų taip išrekla- 
muoti Lietuvos, kaip tai padarė Voldemaras. Niekas geriau už šį žmogų neatsto- 
vautų mūsų šaliai tarptautiniuose kongresuose ar suvažiavimuose. Nė vienoje savo 
kalboje, pasakytoje Romoje, Voldemaras kalbėjo ne apie Lietuvą, o reklamavo savo 
šalį vien dėl to, kad kalbėjo, o jo protingos ir gražiai sudėliotos mintys darė įspūdį 
klausytojams. Net ne įspūdį, o sukėlė tikrą susižavėjimą. Būtent Voldemaras tapo 
svarbiausiu kongreso dalyviu, jo ašimi. Ir jo kalbos buvo turiningiausios. Ne kartą 
mačiau, kad po jo pasisakymų pirmininkas paskelbdavo ex cathedra, sakydavo, 
kad jis sugeba išreikšti visų susirinkusiųjų nuomonę, ir dėkodavo Voldemarui už 
pamokančias mintis, o auditorija tokius žodžius palydėdavo gausiais plojimais. Juk 
auditorija nemelavo ir plodama parodė tikruosius savo jausmus. Kongreso dalyviai 


196. Toliušis Zigmas. 
197. Ex cathedra (lot.) - iš katedros, t. y. skelbti oficialiai, iškilmingai. 

buvo silpni mokslininkai, tai lėmė, kad Voldemaras dar labiau sužibėjo, o savo iš- 
kalba aplenkė net tokius kaip prof. Tenisas? - rimtus mokslininkus, bet neturin- 
čius duotybės įdomiai pasisakyti. Voldemaro iškalba yra kitokia nei italų arba pietų 
amerikiečių — pastarieji daug gestikuliuoja, atrodo artistiškai, tačiau tai užgožia 
pačias prelegento mintis. Voldemaras puikiai kalba prancūziškai, jis tai daro susi- 
kaupęs - jo kalba kupina jėgos, turininga, argumentuota, labai veikianti klausytoją. 
Voldemaras yra universalus diletantas, tačiau kartu apsiskaitęs eruditas. Be to, jis 
turi puikią atmintį, gali cituoti kitų mintis ir atrodo, kad minėtasis žmogus viską 
moka ir sugeba. Joks kitas pranešėjas nebuvo taip klausomas kaip Voldemaras. Visi 
norėjo su juo susipažinti, kiekvienas turėjo su juo apie ką pasikalbėti. Ir automatiš- 
kai tas jo spindesys buvo puiki Lietuvos reklama. Šito žmogaus priešai, kuriems iki 
Voldemaro kaip iki Mėnulio, svaidosi neteisingais kaltinimais. Voldemarui kenkia 
per didelės ambicijos ir puikybė - dėl šitų priežasčių šalyje jis turi daug priešų, su 
kuriais vėlgi nesugeba elgtis ramiai. Kol kas Lietuva neturi kito tokio žmogaus, ku- 
ris geriau jai atstovautų užsienyje. 


1924 Metų gegužės 22 d. 
Ketvirtadienis 


Šiandien ir vėl labai darbinga diena. Vakare universitete skaičiau paskaitą - ko 
gero, jau priešpaskutinę šiais mokslo metais - paskui porą valandų su studentais 
aptarinėjau jų kolokviumų darbus. Namo sugrįžau 11 vakaro. Pasirodo, manęs 
laukė Julekas Komorovskis — su juo kalbėjomės iki pirmos valandos nakties. 
Julekas į Kauną atvažiavo dėl mokesčių. Kavoliškis privalo susimokėti 3000 litų 
mokestį už praėjusius metus, dar numatoma 3000 litų suma už neatiduotas re- 
kvizicijas ir 1500 litų mokestis už einamuosius metus. Dėl laiku nesumokėtų mo- 
kesčių buvo suskaičiuoti Kavoliškio galvijai ir pagrasinta parduoti juos iš varžy- 
tinių, jeigu skola nebus padengta iki gegužės pabaigos. Kadangi praėję metai buvo 
nederlingi, Kavoliškis neturi nei pinigų, nei galimybės ką nors parduoti. Piotrusis 
Komorovskis**? iš Ratkūnų ir jo bičiulis, kartu augantis Janekas Zomeris*“', Zitka??? 


198. Originale - prof. Tėnnies. 

199. Originale - Julek Komorowski. 

200. Originale - Piotruś Komorowski. Komorovskis Piotras (Piotrusis, Kamarauskas Petras, Ko- 
morowski Piotr), grafas, Ratkūnų dvaro savininkas (plačiau žr. Viktoras Jencius-Butautas, Gra- 
fai Komorovskiai, Voruta, 2010, nr. 9). 

201. Originale - Janek Zommer (Sommer?). 

202. Komorovska Zofija Konstancija (Zitka, Komorowska Zofia Konstancja), Zygmunto ir Elizos 
Komorovskių dukra, Juleko sesuo, Mykolo Romerio dukterėčia. 


99 


su Litka?“, dvi panelės, gyvenančios Vilniuje, „suvalgo“ kiekvieną į kasą įkrentantį 
pinigą ir visus hipotekos obligacijų likučius, kurie liko po Papos, ir t. t. Julekas pa- 
rašė prašymą iki rudens atidėti bent pusę mokesčių ir atvyko čia patvirtinti prašy- 
mo mano padedamas arba paieškoti pinigų. Norėjo iš manęs pasiskolinti pusantro 
tūkstančio litų, tačiau aš atsisakiau. Kavoliškis - statinė be dugno, kurioje kiekvie- 
nas pinigas skęsta - atsiimti skolą yra be galo sudėtinga. Ir apskritai sudėtingiausia 
atsiimti skolas iš savų. Padėsiu Julekui prašyti atidėti egzekuciją, bet net negalvoju 
skolinti ir faktiškai prarasti taip sunkiai sutaupytus pinigus. Elizka, Hektoras ir 
Julekas mane labai kviečia į Juleko vestuves, kurios vyks antroje birželio pusėje 
Beržinėnuose, Žemaitijoje, pp. Gorskių, būsimųjų Juleko uošvių, dvare. Juleko ves- 
tuvės bus pompastiškos, tačiau jo paties tai anaiptol nežavi. Greičiausiai turėsiu 
vykti. Julekas atvežė man fraką, kad turėčiau kuo apsivilkti?“. 

Na, likusią puslapio dalį skiriu Didžiųjų Lietuvos Rytų statuto tęsiniui: 

38. Į ložės prezidiumą gali būti renkami tik broliai meistrai; nepilnoje ložėje (34 
str.), kurioje trūksta brolių meistrų, venerable pareigos gali būti susietos su sargo par- 
eigomis, o esant būtinybei ir su oratoriaus, o sekretoriaus ir iždininko pareigas eiti 
ložė gali pavesti ir broliams mokiniams; vis dėlto padidėjus bolių meistrų skaičiui ve- 
nerable, oratoriaus ir sargo pareigos einamos atskirai, o sekretoriaus ir iždininko par- 
eigos pereina į brolių meistrų rankas; miegantis brolis negali priklausyti prezidiumui. 

39. Prezidiumo funkcionieriai yra renkami kasmet per pirmąjį tų metų susirin- 
kimą; ložės sprendimas dėl venerable atšaukimo pradeda galioti tik jį patvirtinus 
Didžiųjų Lietuvos Rytų tarybai. 

Bus daugiau. 


1924 metų gegužės 23 d. 
Penktadienis 


Poryt vyks Teisės fakulteto tarybos posėdis - į jo dienotvarkę įtrauktas dekano Le- 
ono prašymas mūsų fakulteto sekretorių, docentą Vaclovą Biržišką, paskirti ekstra- 
ordinariniu profesoriumi’, Prašymas teikiamas labai laiku ir tikiuosi, kad jam bus 


203. Komorovska Felicija Marija (Litka, Komorowska Felicja Maria), Zygmunto ir Elizos Komo- 
rovskių dukra, Juleko sesuo, Mykolo Romerio dukterėčia. 

204. Kalbama apie būsimas Juliaus Viktoro Anupro Komorovskio vestuves su Marija Magdalena 
Nalenč-Gorska (Maria Magdalena z Nalęcz-Gorskich, 1900-1989), dvarininkaite iš Žemaitijos 
Beržinėnų dvaro. 

205. Ekstraordinarinis profesorius ikikarinėje Lietuvoje paprastai būdavo profesorius, neturin- 
tis daktaro laipsnio, bet pasižymėjęs reikšmingais mokslo darbais specialistas. Dabar tai būtų 
visi meno sričių profesoriai, profesoriai daktarai. Ordinarinis profesorius - etatinis, užimantis 

pritarta. Laiku ne tik todėl, kad Vaclovas Biržiška nusipelnė minėtojo titulo, bet ir 
todėl, jog tai būtina sąlyga, kad galėtume dalyvauti centriniame universiteto valdy- 
me - matyt, dėl to Leonas ir teikia prašymą, - o Vaclovas Biržiška pas mus dėsto 
administracinę teisę. Teisės tema jis iki šiol nepaskelbė jokių spausdintinų darbų, 
vadovėlio studentams dar neišleido, tačiau visais kitais atžvilgiais dirba mokslinį 
darbą ir turi didelių nuopelnų universitetui ir Teisės fakultetui. Jis yra universiteto 
bibliotekininkas, vadovauja sisteminant ir inventorizuojant knygų rinkinius ir pats 
asmeniškai šiam darbui skiria daug laiko. Labai mėgsta bibliotekininko darbą ir, be 
abejo, gerai jį atlieka. Bibliografinės jo žinios yra didžiulės, veikiausiai žino visas 
šalies knygų saugyklas. Niekas kitas, kaip jis, neturi tiek žinių apie knygas. Beveik 
apie kiekvieną knygą turi informacijos ir žino, kam ji priklauso, jeigu prireikia ko- 
kios nors sunkiai gaunamos knygos, Vaclovas Biržiška visuomet ją suranda. Jis yra 
Lietuvos specialiojo bibliografijos organo Knygos’ redaktorius ir praktiškai pats 
rašo visą jo turinį. Be to, su didžiuliu užsidegimu skaito įvairiausius popiergalius, 
žino, kaip ir kokiomis aplinkybėmis atsirado knyga, mėgsta archyvus, kolekcio- 
nuoja įvairius spausdintus raštus, rankraščius, dokumentus ir t. t. Taigi turi aks- 
tiną spausdinti įvairius istorinius, bibliografinius įrašus ir pan. įvairiuose specia- 
lizuotuose mėnraščiuose, su kuriais bendradarbiauja. Taigi jis yra neišsenkančio 
darbštumo žmogus. Jo darbas - periodinėje spaudoje skelbiami nedideli moksli- 
niai darbai; politine publicistika jis visiškai neužsiima - prieš kelerius metus pasi- 
traukė iš politinio gyvenimo ir labai ryžtingai laikosi nuošaly, demonstruodamas 
politinį neutralumą. 1917-1919 metais Biržiška gyveno Rusijoje, tuomet leidosi ne- 
šamas revoliucinės bolševizmo srovės, buvo vienas patikimų Mickevičiaus-Kapsu- 
ko?” bendradarbių, 1919 metais per bolševikų invaziją norėjo kurti sovietų Lietuvą. 
Raudonajai armijai okupavus Vilnių, tapo bolševikų komisaru Vilniuje, o paskui 
pasilikęs šalyje nusivylė revoliucijos nesėkme ir pačia revoliucija, nesusižavėjęs jo- 
kia nauja politine kryptimi ar šalies valdančiaisiais ir nebūdamas karjeristas, kartą 


etatą profesorius (užsienyje - profesorius, vadovaujantis aukštosios mokyklos katedrai). Dabar 
ordinariniais profesoriais įprastai laikytini profesoriai, turintys habilituoto daktaro laipsnį ar 
praėję habilitacijos procedūrą. 

206. Knygos - bibliografijos žurnalas, ėjęs 1922-1926 m. Kaune. Leido Švietimo ministerijos 
Knygų leidimo komisija. Paskelbta recenzijų, anotacijų, straipsnių, kronikų, lituanistikos darbų 
(nuo 1904 m.), V. Biržiškos Lietuvių bibliografija (1-2 d.). Spausdino Š. Neimano spaustuvė Kau- 
ne. Išėjo 7 numeriai. Redagavo Vaclovas Biržiška. 

207. Mickevičius-Kapsukas Vincas (1880-1935), Lietuvos ir tarptautinės politikos veikėjas, akty- 
vus Lietuvių tautinio sąjūdžio dalyvis, varpininkas, revoliucionierius, publicistas, redaktorius, 
vienas Lietuvos komunistų partijos įkūrėjų ir lyderių, Lietuvos Sovietų Socialistinės Respubli- 
kos ir Lietuvos-Baltarusijos Sovietų Socialistinės Respublikos (Litbelo) įkūrėjas ir vyriausybės 
pirmininkas, vienas Komunistinio Internacionalo (Kominterno) lyderių. 

ir visiems laikams nusišalino nuo politikos. Atsidavė moksliniam, visuomeniniam 
kultūriniam ir švietėjiškam darbui ir išliko. Aukštesniuosiuose mokslo kursuose jis 

nuo pat pradžių buvo aktyvus, stipriai prisidėjo prie Teisės fakulteto veiklos. Fakul- 
teto sekretoriumi dirba nuo pat pradžių - kartu jis yra ir gyva jo kronika, nes žino 

viską, kas susiję su fakultetu, apskritai puikiai gaudosi viso universiteto gyvenime ir 
yra labai veiklus. Kartu tai žmogus, kuris neturi nė mažumėlės tuštybės, puikybės ar 
kitų savo asmenį aukštinančių savybių. Ekstraordinariniu profesoriumi būtina skir- 
ti Vaclovą Biržišką, kaip minėjau, dar dėl to, kad galėtų dalyvauti universiteto valdy- 
boje. Mūsų universitete jau tampa tokia tradicija užimant postus valdyboje. Valdybą 
sudaro trys asmenys: rektorius, prorektorius ir sekretorius. Kiekvienas privalo būti 

iš kito fakulteto ir visi fakultetai paeiliui dalyvauja rektoriaus rinkimuose. Rekto- 
riumi išrenkamas tas, kuris praėjusiais metais buvo prorektorius, o prorektoriumi 

renkamas to fakulteto narys, kurio narys šiemet yra sekretorius, tačiau prorektoriu- 
mi išrenkamas ne tas profesorius, kuris buvo sekretorius, nes sekretoriumi paprastai 

tampa kuris nors iš jaunesniųjų profesorių, o rektoriumi ir prorektoriumi - iš vy- 
resniųjų, rimčiausių to fakulteto mokslininkų. Šiemet rektorius yra Gamtos ir ma- 
tematikos mokslų fakulteto profesorius Čepinskis, prorektorius Teologijos fakulteto 

narys kun. Bučys*“, sekretorius Medicinos fakulteto profesorius Lašas”, 


1924 Metų gegužės 24 d. 
Šeštadienis 


Tęsiu vakar pradėtą temą. Taigi kitąmet - žinant dabartinę Universiteto valdybą 
ir turint omeny susikūrusią tradiciją - Lietuvos universiteto rektoriaus postas pri- 
klausys Teologijos fakultetui. Rektoriumi, aišku, taps dabartinis prorektorius, kun. 
prof. Bučys. Prorektorius bus renkamas iš Medicinos fakulteto, nes šitam fakultetui 
šiais metais priklauso sekretoriaus postas. Na, o sekretoriaus postas atiteks mums - 
teisininkams, arba Humanitarinių mokslų fakultetui, nes tai du vieninteliai fakul- 
tetai, ligi šiol nedalyvavę universiteto valdyboje. Nežinau, ar mes su humanitarais 
konkuruosime dėl sekretoriaus posto, bet girdėjau, kad humanitarai nelabai jo ir 
geidžia. Jeigu kitais metais gausime sekretoriaus postą, vadinasi, dar kitais turė- 
sime prorektorių, o dar kitais, t. y. jau 1926-1927 metais, mūsų narys taps rekto- 
riumi. Leonas svajoja būti rektoriumi, žino, kad jis vienintelis iš mūsų be jokios 
konkurencijos juo taps, o kadangi yra jau senas ir neturi ko prarasti, labai nenori 


208. Būčys Pranciškus Petras. 
209. Lašas Vladas. 

vilkinti šio reikalo. Jis labai tikisi, kad kitąmet į 
valdybą pateks mūsų fakulteto narys, kuris bus 
sekretorius. Vis dėlto radosi komplikacijų: ne 
tik universiteto rektoriumi ar prorektoriumi, bet 
ir sekretoriumi gali tapti tik profesorius, bet ne 
docentas. Mūsų fakultetas neturi profesoriaus, 
galėsiančio tapti sekretoriumi: Leonas, fakulte- 
to dekanas ir rektorius in spe™, nes degraduotų, 
Mačys ir Kriščiukaitis yra pernelyg garbaus am- 
žiaus, kad būtų galima katrą skirti sekretoriumi, 
Baloga nemoka lietuvių kalbos, Beliackinas ir aš 
taip pat nekalbame sklandžiai lietuviškai kaip 
lietuviai, taigi irgi netinkame į sekretorius. Na, 
o visi kiti turi docento laipsnius. Tinkamiausias 
kandidatas sekretoriaus vietai užimti yra Vaclo- 
vas Biržiška. Nėra kito, kuris taip gerai orientuo- 
tųsi universiteto reikaluose, tad būtina jį paskirti O. prof. Pranas Būčys. Universiteto rektorius 1924-1925. 
s k a 5 . Reprodukcija iš leidinio Lietuvos universitetas 1922. II. 16-1927. 
profesoriumi, kadangi js turi nuopelnų R MB at- II.16. Pirmųjų penkerių metų apyskaita. Kaunas 1927, p. 39. 
likęs nemažai darbų - greičiausiai ir taps. Tokio 
karjeros šuolio Biržiškai gali pavydėti kiti docentai, kurie kaip, tarkime, Moravskis, 
Šalčius ar Biuchleris*" siekia profesoriaus laipsnio. Ką darysi. Vaclovas Biržiška, be 
jokios abejonės, iš visų verčiausias profesoriaus vardo. 

Buvo užsukęs kun. Tumas? pasikalbėti apie mano dienoraščius, saugomus jo 
vadovaujamame Kultūros muziejuje. Palikau Humanitarinių mokslų fakultetui 
priklausančiame muziejuje dėžę su sąsiuviniais tokiomis sąlygomis: kol esu gy- 
vas — tai tik depozitas, kurį bet kada galiu atšaukti. Galiu iš dėžės išimti ir įdėti į 
ją pavienius dienoraščio sąsiuvinius. Jeigu depozito neatšauksiu, po mano mirties 
dienoraščio sąsiuviniai taps muziejaus arba fakulteto nuosavybe, bet su sąlyga, kad 
jais bus galima naudotis, skaityti ir vartyti tik praėjus 25 metams po mano mirties. 

Surašiau depozito sąlygas ir prieš savaitę perdaviau Tumui, kuris turėjo duoti su jo- 
mis susipažinti ir jas patvirtinti Humanitarinių mokslų fakultetui. Dabar paaiškėjo, 
kad Humanitarinių mokslų fakultetas, kuriam Tumas pateikė mano sąlygas, turi 
kažkokių abejonių ir klausimų. Kai kurie fakulteto nariai ypač prieštarauja dviem 
punktams: dėl galimybės atšaukti depozitą ir išimti tam tikrus sąsiuvinius. Pasak 


210. In spe (lot.) - ateity laukiama, tikimasi. 
211. Biuchleris Oskaras (Büchler Oscar). 
212. Tumas-Vaižgantas Juozas. 

jų, elgiuosi taip, tarsi norėčiau turėti kokį nemokamą seifą: muziejus laikysis de- 
pozito sąlygų, o aš paskui viską atšauksiu. Kiti (senasis prof. Jablonskis”) aiškina, 
kad pagrindinė dienoraščio vertybė yra tiesioginiai įspūdžiai ir pastebėjimai. Jeigu 
turėsiu galimybę atsiimti kurį nors sąsiuvinį, galbūt panorėsiu jame ką nors keisti, 
koreguoti, įrašyti vėlesnes refleksijas, kurios sumažins rankraščio vertę. Norėtų jie 
apsaugoti mano dienoraštį nuo manęs paties. 


1924 metų gegužės 25 d. 
Sekmadienis 


Nesutikau pakoreguoti dienoraščių depozito sutarties - korekcijas siūlė universite- 
to Humanitarinių mokslų fakultetas. Pasakiau kun. Tumui, kad noriu pasilikti tei- 
sę tiek atšaukti depozitą, tiek pasiimti tam tikrus dienoraščio sąsiuvinius arba visą 
dienoraštį ir apskritai negrąžinti kai kurių sąsiuvinių. Jeigu fakultetas pareikalau- 
tų, sutinku įtraukti į depozito sutartį punktą, kad dienoraščio sąsiuvinius atsiimu 
dėl muziejui kylančios kokios nors grėsmės, tačiau tas punktas neturėtų teisinės 
galios, nes teisę spręsti, ar toks pavojus kyla, turėčiau tik aš. Apskritai tokias Hu- 
manitarinio fakulteto abejones laikau netinkamomis. Kai praėjusiais metais buvo 
įkurtas Kultūros muziejus, buvo paskelbta, kad priims saugoti ne tik dovanas, bet 
ir depozitus. Jeigu dar gyvas būdamas atšaukčiau depozitą, tai nekeistų dabarti- 
nės padėties, nes kategoriškai draudžiu jį skaityti ar net vartyti, kol nepraeis 25-eri 
metai nuo mano mirties datos. Net jeigu muziejus apsiimtų tik kurį laiką saugoti 
dienoraščio rankraščius, tai apsaugotų juos nuo sunaikinimo ar praradimo - tai 
visuomet gali nutikti laikant juos savo namuose, kuriuose gali kilti gaisras arba kas 
nors kita nutikti. Galų gale po mano mirties rankraštis gali patekti į netinkamas 
rankas, taigi žmonės galėtų jį išvežti, paslėpti ir pan. Tad, jeigu minėtasis rankraš- 
tis ateityje gali būti naudingas ar vertingas, muziejus turi tikslą sutikti su depozito 
sąlygomis. Žinoma, ne man spręsti, ar dienoraštis turi išliekamąją vertę ateities 
kartoms. Jame yra šiek tiek netvarkos, nemažai balasto, kuris tikrai nebus vertin- 
gas. Be pasakojimų apie dabartinį momentą, tai ir žmogaus gyvenimo dokumentas. 
Tad lai išlieka. Greičiausiai niekada neatšauksiu jo depozito, o po mano mirties jis 
bus visuomenei prieinamas. Na, kadangi laikai vis dar neramūs ir politika gali pa- 
sukti visokiausiu keliu, noriu turėti galimybę atsiimti dienoraštį. Vakar vakare kun. 


213. Jablonskis Jonas (slapyvardžiai Rygiškių Jonas, Petras Kriaušaitis, 1860-1930), kalbininkas, 
norminęs bendrinę lietuvių kalbą. Darbai ir veikla ypač reikšminga lietuvių literatūrai perei- 
nant nuo tarmių prie bendrinės kalbos vartosenos. Nuo 1922 m. - Lietuvos universiteto garbės 
profesorius. 

"Tumas, kurį sutikau teatre, pasakė, kad vis dėlto 
Humanitarinių mokslų fakultetas pritars mano 
sąlygoms, o fakulteto dekanas prof. Mykolas Bir- 
žiška greičiausiai pasirašys sutartį. 

Vakar vakare buvau teatre - suomių choro, 
kuriam vadovauja Heikis Klemetis*““, koncer- 
te. Pastaruoju laiku choras gastroliuoja ir ke- 
liauja per Taliną, Rygą, Kauną ir Karaliaučių. 
Dalyvauja 60-70 žmonių, daugiau moterų. Kaip 
tik vakar koncertavo Kaune, atliko bažnyti- 
nes dainas, o šiandien suomių liaudies dainas. 
Teatras buvo pilnas - lietuvių publika entuzias- 
tingai pasveikino suomius. Tokie koncertiniai 
turai per Baltijos šalis yra labai svarbus propa- 
gandos veiksnys, suartinantis tautas, o kartu ir 
valstybes. Suomių choras ir artistiniu požiūriu 
vertas skirtų aplodismentų ir ovacijų. Be suomių 
liaudies dainų, padainavo ir kelias lietuviškas, 
tarp jų visuotinai žinomą Naujalio’ „Ant kalno 
karklai siūbavo“. Atliko ir Lietuvos, ir Suomijos 
himnus, pastarąjį girdėjau pirmą kartą - jis išties 
labai gražus. Gražias ir turiningas kalbas pasakė 
kun. Sabaliauskas*“ - lietuviškai, - „Kalevalos““? 
vertėjas, ir vienas suomis, choro dalyvis. Kalbėjo 


SUOMEN LAULU 


SUOMIU CHORO 
KONCERTAS 
Lietuvos valstybiniame teatre 
1924 m. gegužés mėn 24 d. 
Dirigents: Prof. HEIKKI KLEMETTI 


i. Sveika Suomija mano ze- Emil Genetz 1852 
zeme! . saena do arg i S 
Ramybės žemė ...... 2 
Mėlynos taurelės... Heikki Klemeui:876 


3 
4 Ar atsimeni mane kai kada 
5. Miškas uzia .. J. M. Naujalis 
6. Ant kalno karklai siubavo 
7. Laiko bangos.. T Armas Jarnetek, 
8. Ejau as vasaros nakti .... Leevi Madetoja 1887 
9. Ugnis ant salos ~- Jean Sibelius 1865 
10. Ka strazdas dirba 

! u. Laivo plaukimas 
12. Vargai iabedšrdis irá Selim Palmgren 
13. Saulei tekant 7 Toivo Kuula LR 
t4- Kapu daina ...... p 
15 Leevi Madetoja 


Suomių choro koncertas Lietuvos valstybiniame 
teatre 1924 m. gegužės 24 d. 
Programos faksimilė. 


ir lietuvių akademinio jaunimo delegacijos nariai, taip pat Dainininkų draugijos 
„Daina®" nariai ir t. t. Labai malonų įspūdį paliko ne tik suomių dainos, kurias 


214. Klemetis Heikis Valentinas (Klemetti Heikki Valentin, 1876-1953), kompozitorius, Suomių 
choro vadovas, dirigentas. 

215. Naujalis Juozas (1869-1934), vargonininkas, kompozitorius, pedagogas ir choro dirigentas. 
216. Sabaliauskas Adolfas (plačiausiai žinomas slapyvardžiu Žalia Rūta, kiti slapyvar- 
džiai: K.A.S., A. Sab., Laumė, Kuršo Lietuvninkas, Kuršo Lietuvis, Radviliškietis, Radviliškė- 
nas, 1873-1950), kanauninkas, tautosakininkas, vertėjas, poetas, kolekcininkas, suomių epo Ka- 
levala vertėjas į lietuvių kalbą. 

217. Kalevala - karelų suomių epas apie pasakų šalies Kalevos didvyrių žygdarbius ir nuotykius, 
sudaryta iš liaudies dainų (runų). Pirmą kartą epą užrašė 1835 m. Elijas Lenrotas (Lönnrot Elias, 
1802-1884); į lietuvių kalbą išvertė Adolfas Sabaliauskas ir Justinas Marcinkevičius. 

218. Dainininkų draugija „Daina“ įkurta A. Liorento, J. Naujalio, K. Samajausko ir T. Žilinsko 
pastangomis Kaune 1899 m. Prieš Pirmąjį pasaulinį karą turėjo per 500 narių. Šalia muzikos, ji 
daug dėmesio skyrė teatrui. 

taip puikiai atliko choras, bet ir suomių (tiek vyrų, tiek moterų) figūros ir veidai. 
Moterys negražios - kalbant apie veido bruožus ir figūras, kai kurios net ir labai 
negražios - mažytės, atrodo, kad pritūpusios, didelėmis galvomis ir trumpomis ko- 
jomis, stambiais skruostikauliais, didelėmis nosimis ir mažytėmis suomiams bū- 
dingomis akimis; kad ir kaip būtų keista, visų veidai atrodo be galo simpatiški, geri, 
kelia pasitikėjimą savo atvirumu ir paprastumu, kuris tiesiog plika akimi matomas. 
Žiūrėdamas į tuos veidus spėju, kad pati tauta yra rami ir kūrybinga, sąžininga 
ir lėta, galbūt šiek tiek niūri, joje susipynęs veiklos ir darbo pradas su svajonių ir 
ilgesio pradu, kad labai subalansuotos kietosios ir minkštosios žmogaus prigimties 
savybės. Iš didžiosios ugrofinų tautos, gyvenančios pietuose ir rytuose, Suomija yra 
beveik vienintelė, kuri šį gimtąjį pradą išvystė iki didžiulės [...]*? tautinės ir, užuot 
jį naudojusi svetimai kolonizacijai kurti ir nuspalvinti, kaip tai nuolatos vyksta su 
suomiais [...]. Tegyvuoja Suomija! 


1924 metų gegužės 26 d. 
Pirmadienis 


Vakar per Teisės fakulteto tarybos posėdį slaptu balsavimu vienbalsiai nusprendė- 
me, kad docentas Vaclovas Biržiška taps ypatinguoju profesoriumi. Būtina pabrėžti, 
kad Vaclovas Biržiška pats minėtojo titulo nesiekė, taip elgiasi kai kurie kiti (o tie 
kiti, nors ir labai stengiasi, greičiausiai negreitai taps profesoriais, kadangi tai daro 
tie, kurie mažiausiai nusipelnę profesoriaus titulo), o priešingai, manė, kad tiek jam, 
tiek kitiems šis titulas yra pernelyg greitai skiriamas, net neturint ypatingų nuopel- 
nų, tad paprastai per tokius balsavimus prieštaravo. Pats Biržiška neturi ambicijų 
gauti kokių nors garbės titulų ir mano, jog profesoriaus titulus reikia dalyti itin 
atsargiai ir apskritai kuo vėliau, kad nebūtų kenkiama universitetui ir šaipomasi iš 
netikusių profesorių. Esu įsitikinęs: jeigu ne būtinybė turėti profesoriaus titulą, kad 
galėtų dalyvauti universiteto valdyboje, labai energingai ir pats protestuotų prieš 
tokį titulą. 

Įvykiai lėmė, kad šiandienos puslapyje rašau vien apie Biržiškas, nes ką tik bai- 
giau pasakoti apie Vaclovą ir iškart pradedu apie jo brolį Mykolą. Mykolas Biržiška, 
Humanitarinių mokslų fakulteto profesorius ir dekanas, o kartu „Aušros“ gimna- 
zijos direktorius, lenkų valdžios buvo per prievartą ištremtas iš Vilniaus. Tuomet, 
1922 metų pradžioje, jis apsigyveno Kaune ir dirbo vien pedagoginį ir mokslinį 
darbą. Kitados jis buvo socialistas, vienas iškiliausių lietuvių socialdemokratų vei- 


219. Rankraštyje nuplėštas lapo kampas. 


106 


kėjų - koja kojon žengė su Steponu Kairiu ir Augustinu Janulaičiu. Mane su juo 
sieja sena ir artima pažintis. Jis buvo vienas pirmųjų lietuvių, su kuriais teko dirbti: 
1906 metais, kai Vilniuje pradėjau leisti radikalų laikraštį Gazeta Wilenska, vieną 
dieną į redakciją atėjo jaunas studentas lietuvis ir pasisiūlė rašyti apie lietuviškąsias 
naujienas - iš spaudos ir iš gyvenimo. Tai ir buvo Mykolas Biržiška. Laikraštyje jis 
dirbo ne dėl uždarbio, o iš idėjos, iš noro populiarinti tarp lenkų lietuviškąjį pradą, 
atskleisti lietuvių tautos problemas. Gazeta Wilenska pasirinko todėl, kad nuo pat 
pradžių buvo labai aiškiai rodoma, jog tai krajovcinės, kraštietiškos linijos besilai- 
kantis laikraštis, prieštaraujantis lenkų nacionalistų kolonizacijai, palaikantis visus 
krašte??? vykstančius judėjimus, tarp jų ir lietuvių tautinį, siekiantį to paties tikslo - 
Lietuvos kultūrinės ir visuomeninės politikos emancipacijos bei savarankiškumo. 
Na, kadangi vėlesniais metais tiek Mykolas Biržiška, tiek aš gyvenome Vilniuje, 
dažnai susitikdavome ir bendraudavome. 1911-1912 metais ir vėl abu susitikome 
Vilniaus masonų ložėje - jau būdami jos broliais. 


1924 metų gegužės 27 d. 
Antradienis 


Vakar ne todėl pradėjau rašyti apie Mykolą Biržišką, kad papasakočiau, ką apie jį Ži- 
nau. Galų gale tai pernelyg gerai žinomas žmogus, kad jo biografiją reikėtų pasakoti 
dienoraštyje. Užsimenu apie jį dėl tos informacijos, kurią tuojau išdėstysiu, o anks- 
tesnioji tebuvo įžanga, kad būtų aiškiau, kodėl visa tai pasakoju. Taigi karo pra- 
džioje Mykolas Biržiška dar buvo partinis esdekas ir kartu masonas - vienos mūsų 
Vilniaus ložių brolis (ložė „Vienybė/Jednošč“). Būdamas partinis esdekas, niekada 
nebuvo vienšališkas, pernelyg įsitraukęs tik į politinę veiklą. Jo pažiūros panašios 
į tų, kurie Lenkijoje formavo PPS (LkSP)** kryptį. Labai senos inteligentiškos dva- 
rininkiškos kultūros atstovas, šioji kultūra jam nėra ir negali būti svetima, kaip 
kad daugeliui valstiečių kilmės tautininkų svetima visa senosios dvarininkiškos 
lietuvių ir lenkų Lietuvos praeitis. Biržiška yra kilęs iš sulenkėjusios šeimos, augo 
apsuptas lenkų kultūros, laikydamasis lenkiškų lietuviškų tradicijų, todėl išsaugojo 
krašto vienybės ir tęstinumo jausmą, apimantį tiek liaudį, tiek krašto lenkų dvari- 
ninkų evoliuciją ir jos apraiškas didžiuosiuose praeities judėjimuose. Gimnazijos ir 
studijų metais, veikiamas visuomenės idėjinių srovių, tapo socialistu ir savo krašto 
sintezės jausmus susiejo su tautiniu lietuvių atgimimu, apibūdindamas save lietu- 


220. Istorinėje Lietuvoje (etnografinėje Lietuvoje ir Baltarusijoje). 
221. Lenkų socialistų partija (Polska Partia Socjalistyczna). 


107 


viu ir partiniu esdeku. Vis dėlto jis niekada nebuvo renegatas ar neofitas, nekentęs 
tos kultūrinės aplinkos, kurioje pats augo, kuri buvo labai glaudžiai susijusi su len- 
kiškumu. Tad nei socialistinė klasių kova nesugebėjo sunaikinti jo visuomenės tęsi- 
nio ir krašto solidarios vienybės jausmo, nei tautinis lietuvių patriotizmas neperau- 
go jo sieloje į nacionalizmą, nekenčiantį visų iš eilės ir garbinantį tik vieną veiksnį 
komplikuotoje krašto santvarkoje. Jis tapo socialistu dėl didelio visuomenės teisin- 
gumo jausmo ir jautrumo bet kokiai skriaudai, lietuviu iš sąmoningumo, kad tik 
lietuviškojo prado veikiamas kraštas sugebės atgimti ir atgauti savo individualumą, 
stipriai apnaikintą lenkiškųjų ar rusiškųjų srovių. Jis svajojo atgimstančiame kraš- 
te sujungti per išugdytą pilietiškumo pajautą [visas tautybes?]***. Iš tikro jis mylėjo 
Lietuvą ir visus jos gyventojus, rišosi su tais krašto judėjimais ir visuomeniniais 
susivienijimais, kuriuose įžvelgė konstruktyvųjį veiksnį lietuviškos praeities tąsai. 
Kai link Vilniaus artėjo vokiečių kariuomenė, Mykolas Biržiška kartu su kitais ne- 
pabėgo į Rusiją - pasiliko Vilniuje. 1917 metais, kai Lietuvių konferencija Vilniuje 
įkūrė „Tarybą“ - Krašto tarybą - tapusią vėliau Lietuvos Valstybės Taryba”, Myko- 
las Biržiška jai priklausė ir atstovavo kairiesiems. Kai Taryba, atsižvelgusi į vokiečių 
laimėjimą ir derindamasi prie jų konstruojamo Lietuvos valstybingumo, įsitraukė į 
monarchistines germanofiliškas kombinacijas ir nubalsavo, kad kunigaikščiui Ura- 
chui*** atiteks Lietuvos sostas, Mykolas Biržiška su kitais kairiųjų nariais - Jonu 
Vileišiu, Steponu Kairiu ir Stanislovu Narutavičiumi - demonstratyviai pasitraukė 
iš Tarybos. 


222. Nepilnas sakinys. 

223. Lietuvos Taryba (iki 1918 m. vasario 16 d. Lietuvos Krašto Taryba, nuo 1918 m. liepos 11 d. 
Lietuvos Valstybės Taryba), politinis lietuvių veiklos organas 1917-1918 m., Lietuvos valstybės 
kūrimo centras 1917 m. rugsėjo 21-1920 m. gegužės 15 d. Iki 1918 m. sausio 2 d. veikė Vilniuje, nuo 
1918 m. sausio 3 d. - Kaune. 1917 m. rugsėjo 21-22 d. Lietuvių konferencijoje Vilniuje į Lietuvos 
Krašto Tarybą buvo išrinkta 20 asmenų. 1918 m. liepos 13 d. į ją buvo kooptuoti dar šeši lietuvių 
visuomenės veikėjai, 1918 m. lapkričio 27 d. - šeši Lietuvos gudų, 1918 m. gruodžio 11 d. - trys 
lietuvių visuomenės ir trys Lietuvos žydų, 1919 m. balandžio 4 d. - du Gardino gudų, 1920 m. 
kovo 20 d. - keturi Mažosios Lietuvos tautinės tarybos atstovai. Tarybai vadovavo 5 narių prezi- 
diumas (iki 1919 m. balandžio 4 d., faktiškai iki 1918 m. gruodžio 21 d., pirmininkas A. Smetona, 
vėliau - S. Šilingas). Lietuvos Krašto Taryba privalėjo imtis vykdyti svarbiausią Lietuvių konfe- 
rencijos nutarimą - kurti nepriklausomą demokratišką Lietuvos valstybę. 

224. Urachas Vilhelmas fon (von Urach Wilhelm, 1864-1928), Uracho hercogas Vilhelmas II, 
Viurtembergo grafas. Kandidatavo į keleto Europos valstybių sostus: 1910 m. Monako, 1913 
m. Albanijos, per Pirmąjį pasaulinį karą Lenkijos, taip pat naujai kuriamos Elzaso-Lotaringijos 
didžiosios kunigaikštystės. Lietuvos Valstybės Tarybos 1918 m. liepos 11 d. paskelbtas Lietuvos 
karaliumi Mindaugu II. Į Lietuvą niekada neatvyko ir karūnuotas nebuvo. Lietuvos Taryba, da- 
liai jos narių protestuojant prieš tokį sumanymą ir dėl sprendimo nepopuliarumo visuomenėje, 
lapkričio 2 d. savo sprendimą atšaukė. Šis faktas vertinamas kaip politinis manevras, siekiant 
savarankiškos ir nepriklausomos Lietuvos valstybės. 

1924 Metų gegužės 28 d. 
Trečiadienis 


1918 metų rudenį, kai baigėsi karas ir prasidėjo likvidacijos momentas, be galo 
svarbus ir reikšmingas žmonijai, kuri proklamavo savo valstybingumą, bet dar 
jo nerealizavo, kai Vokietijoje revoliucija nušlavė monarchiją ir kapituliavo prieš 
laimėjusius Vakarus, kai vokiečių okupantai privalėjo tuoj palikti Lietuvą, nes čia 
pat, už sienos, siautėjo bolševizmas su savo visuotinės revoliucijos šūkiais, ketinęs 
pirmiausia įžengti į senosios Rusijos teritorijas, iš kurių kaip tik traukėsi vokiečių 
okupantai, kai Lenkija, kurios jėgos ir gebėjimų dar niekas nebuvo perpratęs, nė 
nemanė atsisakyti Vilniaus ir, ko gero, visos Lietuvos, kai pagaliau besitraukusios 
vokiečių okupantų pajėgos sukėlė chaosą ir visuotinį pakrikimą, pradėjo šiose že- 
mėse, buvusiose taip arti bolševikų jūros, veikti kažin kokie rusų kontrrevoliucijos 
gerbėjai. Žodžiu, kai viskas virė ir kunkuliavo, atsirado įvairiausių artimiausios 
ateities galimybių ir netikėtumų, kilusių iš Tarybos veiklos, bandžiusios šioje su- 
maištyje ir suirutėje sukurti silpnutį savo krašto valstybingumo statinį. Tokiomis 
sąlygomis Mykolas Biržiška (ir Jonas Vileišis) net nedvejodami sugrįžo į Tarybą, 
iš kurios prieš tai demonstratyviai pasitraukė. Tačiau Mykolas Biržiška į Tarybą 
sugrįžo tik asmeniškai, savo paties vardu, ne kaip LSD partijos narys - paliko jis 
partiją, o jos lyderis Kairys į Tarybą nesugrįžo ir kartu su visa partija pasiliko nuo- 
šaly. Jam asmeniškai teko išgyventi gilią idėjinę krizę stojus pasirinkimo kryžkelė- 
je: revoliucionizmas, žengiantis su bolševikų šūkiais, ar tautinė ir nepriklausoma 
pozicija, apie kurią telkėsi „buržuazija“. Mykolas Biržiška paliko partiją, bet nenusi- 


„Jūs mūsiškiai.." paveikslėlio 

faksimilė. Vokiečių okupa- 
cija Lietuvoje 1915-1919 m. 
Paveikslėliuose ir trumpuose 
jų aprašymuose. Surengė ir 
išleido J. Šilietis. 
The German Occupation in 
Lithuania 1915-1919. Related in 
Pictures and Short Descriptions. 
Arranged and published by 

J. Shilietis. Kaunas, 1954, p. 145. 

metė socialisto rūbo. Tuomet, kai pačioje 1918 metų pabaigoje iš Rusijos atplaukusi 
bolševizmo banga užliejo Vilnių ir kai Taryba pabėgo į Kauną, kuriame Mykolas 
Sleževičius ėmė jos likučius burti veiksmui, o daugelis Taryboje veikusių pabėgė- 
lių jau buvo patikėję, kad bent tą momentą pozicijos yra prarastos, taip pasipustė 
padus, kad vėl puolė į Vokietijos glėbį - Mykolas Biržiška pasiliko Vilniuje. Čia 
nuo 1919 metų pradžios iki 1922 metų Mykolas Biržiška išgyveno šlovingiausią savo 
gyvenimo etapą - šlovingiausią ne dėl sėkmės ir garbės, o dėl aukos, valios ir dar- 
bo. Bolševikai Vilniuje Biržiškos nepaliko ramybėje, tačiau Mickevičius-Kapsukas, 
kuris po jų sparnais ir su jų ideologija bandė kurti sovietų Lietuvą ir Baltarusiją 
(„Litbel“), gerbė Mykolą Biržišką, nors puikiai suvokė, kad pastarasis žmogus yra 
jo sumanymų priešas. Vilniuje Mykolas Biržiška tapo Lietuvos valstybingumo at- 
stovu, gyvąja ašimi, apie kurią sukosi visi darbai. Jis buvo simbolis ir kartu vadas. 
Vilniuje įgijo didžiulį autoritetą, kuris ypač išryškėjo ir išaugo bolševikus išvijusios 
lenkų okupacijos laikais. 


1924 Metų gegužės 29 d. 
Ketvirtadienis 


Lenkų okupacijos laikais - tiek per pirmą okupaciją 1919-1920 metais valdant Pil- 
sudskiui ir Osmolovskiui?“, tiek „Vidurio Lietuvos“ laikais** valdant Želigovskiui — 
Mykolas Biržiška tapo tikruoju Lietuvybės gynimo Vilniuje vadu. Jo rankose buvo 
visa vilnietiška lietuvių spauda - leidžiama tiek lietuvių, tiek lenkų kalbomis, apie jį 
sukosi visas lietuviškasis darbas, kuriam, beje, pats ir vadovavo ir kurį koordinavo 
su Nepriklausoma Lietuva. Biržiška nebuvo vien tik Lietuvos vyriausybės agentas 
Vilniuje ar jos įgaliotasis atstovas, vykdęs įsakymus ir direktyvas. Tas direktyvas jis 
pats nusistatydavo - buvo tikrasis ir atsakingasis vadas. Tame poste, kurį gavo savo 
paties autoriteto ir valios dėka, niekada nesivadovavo asmeniniais poreikiais - jis 
dirbo dėl Reikalo. Mykolas Biržiška savo rimtumu, teisingumu, taktu ir drąsa pelnė 


225. Osmolovskis Ježis (Osmolowski Jerzy, 1872-1954), dvarininkas, politikas ir ūkio veikėjas. 
1919-1920 m. vadovavo (Generalinis komisaras) Rytų žemių civilinei valdybai (Zarząd Cywilny 
Ziem Wschodnich - ZCZW). 

226. „Vidurio Lietuva“, Vidurio Lietuvos Respublika (lenk. Litwa Srodkowa, lenk. Republika 
Litwy Srodkowej), buvo trumpai egzistavusi marionetinė valstybė, nesulaukusi tarptautinio 
pripažinimo. Apėmė Vilniaus krašto dalį ir vakarinės Baltarusijos dalį. Sostinė - Vilnius. Įkur- 
ta1920 m. spalio 9 d. po inscenizuoto lenkų generolo Liucjano Želigovskio vadovaujamos 1-osios 
Lietuvos ir Baltarusijos pėstininkų divizijos maišto, remiamo Lenkijos oro pajėgų, kavalerijos 
ir artilerijos, tada buvo užimtas Vilnius. Aplink istorinę Lietuvos Didžiosios Kunigaikštystės 
sostinę Vilnių sudarytas politinis darinys gyvavo 18 mėnesių. Po abejotinų (ginčijamų) rinkimų, 
įvykusių 1922 m. sausio 8 d., teritorija 1922 m. kovo 24 d. buvo įjungta į Lenkijos sudėtį. 

net savo priešininkų pagarbą. Lenkų valdžiai ir nacionalistams Vilniuje jis buvo 
krislas akyje, itin kenksmingas ir nemalonus priešininkas, bet nieko nebuvo įma- 
noma jam prikišti, jokio kaltinimo, jokios dėmės dėl jo neapykantos Lenkijai ne- 
buvo įmanoma įrodyti. Toks priešininkas yra neparankiausias. Buvo jam keliamos 
bylos, norėta atsikratyti nepalaužiamo priešo, tačiau nieko nebuvo įmanoma pa- 
daryti. Taigi, buvo tiesiog ištremtas iš Vilniaus. Jo žmona???, palaikiusi jį visuomet 
narsiai, Vilniuje pragyveno dar metus ir galų gale atvyko pas vyrą į Kauną. Vilniuje 
Mykolas Biržiška buvo puikus ir taurus, regis, buvo didis. Kaune jau nerado tokio 
tvirto pagrindo po kojomis. Ko gero, čia jis ir nusivylė, kad Kauno kuriamas Lietu- 
vos valstybingumas grindžiamas tik etniniais lietuviais - tai ne tas kelias, kuriuo 
jis ėjo Vilniuje. Jis čia sumažėjo ir pasitraukė į šešėlį, bet nestojo į opozicijos gretas, 
neužsidegė nei jų karštomis ambicijomis, nei tulžies kartėliu - išliko tiesus, ramus 
ir tylus, susikaupęs, toks, koks visuomet ir buvo. Negalėdamas būti tuo, kuo buvo, 
ir veikti ankstesne kryptimi, jis stabtelėjo ir nutilo. Tačiau išliko veiklus. Visą savo 
energiją skyrė mokslo ir pedagogikos darbams. Vis dėlto lūžis, kuris jame turėjo 
įvykti, greičiausiai stipriai paveikė jo psichiką, mintis ir jausmus. Antai išgirdau 
kalbų, kad Mykolas Biržiška pasuko į religiją, kad vėl atsigręžė į katalikų tikėji- 
mą. Visą laiką jis buvo ir yra veikiantis mūsų ložės narys, priklauso prezidiumui, 
anksčiau buvo Sargas, o dabar - Oratorius. Atrodytų, kad katalikybė ir laisvieji 
mūrininkai neturėtų derėti, bet iki šiol neturime jokių jo pareiškimų, kad kaip 
nors pasikeitė jo santykis su masonais, patys taip pat nepastebėjome, kad Mykolas 
Biržiška būtų koks nors kitoks, nei jis buvo ar esame mes. 


1924 metų gegužės 30 d. 
Penktadienis 


Pasakyčiau dar daugiau nei tai, ką vakar pasakiau paskutinio užrašyto puslapio 
pabaigoje: ne tik mes ložėje nepastebėjome jokio Mykolo Biržiškos pakitusio po- 
žiūrio į masonus, bet priešingai - atrodo, kad jo brolybės jausmas dar sustiprėjo, 
kad pasidarė dar subtilesnis, šiltesnis, minkštesnis ir gyvybingesnis. Netikrinau, ar 
tiesa, kad Mykolas Biržiška atsivertė į katalikybę, kol kas rašau tik tai, ką girdėjau. 
Tai man pasakojo Antanas Sugintas, Mykolas Sleževičius, bet ir jie patys dar nežino, 


227. Biržiškienė-Šėmytė Bronislava (1879-1955), lietuvių ir JAV lietuvių visuomenės, kultūros, 
politikos veikėja. 1919-1922 m. Vilniaus lietuvių komiteto narė. 1921-1922 m. Vilniaus lietuvių 
komiteto vicepirmininkė, kurį laiką globojo „Žiburėlio“ prieglaudą. Keletą kartų kratyta ir su- 
imta lenkų policijos. Pasitraukė į Kauną 1922 m. rugsėjį. 1932-1938 m. Vilniaus vadavimo sąjun- 
gos centro moterų sekcijos pirmininkė. 

ar minėtosios žinios tikros. Vis dėlto faktas - apie Biržišką kalbama, kad Amerikos 
lietuvių klerikalinėje spaudoje rašoma apie tai kaip apie katalikybės triumfą šaly- 
je - mat į Bažnyčią sugrįžta pasiklydę inteligentai, žinomi iš įsitikinimų ir veiklos 
socialistai, antibažnytininkai, garbinantys Laisvosios minties pagoniškuosius ide- 
alus. Toji spauda rašo apie Stanislovo Šilingo ir Mykolo Biržiškos atsivertimą, jų 
pavardėmis ir atsivertimu (su Šilingu tai jau sena istorija) spekuliuoja. Mūsų brolis 
Sugintas, pastaruoju laiku Lietuvos žinių redaktorius, iki šiol netikėjo tokiomis kle- 
rikalų lietuvių ir amerikiečių žinutėmis ir linkęs jose įžvelgti tyčinę provokaciją, 
kad sulauktų Mykolo Biržiškos replikos ar antiklerikalinio pasisakymo, kas taptų 
priežastimi išėsti „bedievį“ Biržišką iš „Aušros“ gimnazijos direktoriaus posto. Su- 
gintas šiuo klausimu kalbėjosi su Mykolo Biržiškos bičiuliu ir jo veiklos Vilniuje 
bendražygiu, kartu su juo išvarytu iš Vilniaus, Andriumi Rondomanskiu, kuris pa- 
tvirtino atsivertimo faktą ir pasakė: Biržiška jau atliko ir išpažinties aktą. Kažkuris 
Lietuvos žinių bendradarbių jau net norėjo žinutę ar straipsniuką apie tą atsivertimą 
parašyti, bet Sugintas nesutiko, mat toks faktas turėtų būti aptartas ložėje. Jeigu 
Mykolas Biržiška iš tiesų atsivertė ir tapo praktikuojančiu kataliku, pažinodamas jį 
net neabejoju, kad jis taip pasielgė iš įsitikinimų, o ne dėl kokių nors kitų priežasčių. 
Visiškai nekreipiu dėmesio į žodžius Juozo Herbačiausko, kuris pyksta dėl taria- 
mo nusivylimo Mykolu Biržiška ir sako, kad jo atsivertimas yra suvaidintas ir kad 
galėtų tapti krikščioniu demokratu. Atseit šioji partija jam pažadėjo Respublikos 
prezidento postą po Aleksandro Stulginskio. Mykolas Biržiška nesivelia į jokius 
sąmokslus ar slaptus susitarimus. 


1924 metų gegužės 31 d. 
Šeštadienis 


Aš asmeniškai Mykolui Biržiškai nepriekaištaučiau dėl jo atsivertimo į katalikybę, 
aišku, jeigu tai yra faktas. Aš ir pats esu religingas, nors mano tikėjimas yra in- 
dividualus, nevisiškai susistemintas ir nepritampantis nė prie vienos bažnytinės 
sistemos. Pats jaučiu bažnytinio tipo religijos ilgesį, nes tai suvienija žmones į vieną 
didelį tikėjimą. Katalikybė mane traukia labiau nei bet kuri kita bažnytinė religija. 
Jaučiu ir visą sudėtingą Mykolo Biržiškos psichikos procesą, kuris arba jį nukreips, 
arba jau nukreipė į religiją ir bažnyčią. Porevoliuciniu laikotarpiu - po didžiųjų iš- 
gyvenimų ir sukrėtimų, po minties ir veiklos pastangų - ateina lūžio metas, sugrįŽ- 
ta susimąstymas ir ilgesys. Porevoliuciniu laikotarpiu labai dažnai stebimas toks 
reiškinys, kad didžiausi protai, karščiausi netradicinių vertybių puoselėtojai atsi- 
verčia į religiją. Vis dėlto manau: Sugintas ir kiti mūsų broliai, su kuriais kalbėjausi, 

teisingai reikalauja, kad, pasitvirtinus žiniai apie Biržiškos atsivertimą, mūsų ložėje 
būtų sušauktas pasitarimas. Toks atsivertimas į katalikybę labai stipriai paveikia 
žmogaus psichiką, todėl būtina atlikti naują psichikos būklės tyrimą ir įvertinti jos 
tinkamumą masonų brolybei. Laisvieji mūrininkai gerbia visus sąžiningus žmo- 
gaus įsitikinimus - tai laisvųjų mūrininkų organizacijos esmė, didžiausia idėja. Kai 
to pristinga, ir organizacija yra iškreipiama. Todėl pats faktas, kad brolis atsivertė, 
jokiu būdu nėra priežastis nutraukti su juo santykius arba svarstyti jo kvalifikacijų 
tinkamumą. Reikalas tas, kad laisvųjų mūrininkų esmė prieštarauja klerikalizmui. 
O pastarasis katalikų bažnyčioje yra toks stiprus ir organiškai su ja suaugęs, kad 
faktiškai neįmanoma priklausyti Romos katalikų bažnyčiai ir nedalyvauti speci- 
finiame katalikų klerikalizme. Kaip tik tai ir reikia išsiaiškinti pirmiausiai. Antra, 
yra masonų paslaptis. Ar ji nesikerta su katalikiškąja išpažintimi? Tai priežastys, 
kurias būtina aptarti ložėje, ir brolių prašymai yra visiškai teisingi. Ir aptarimas 
privalo būti atliktas laikantis brolybės taisyklių: kalbame ne apie inkviziciją, o apie 
broliškųjų santykių aktą. 

Po pietų su Tumėnu egzaminavome IV ir VI semestro studentus iš konstitu- 
cinės teisės. Abu lygiagrečiai egzaminavome kiekvieną studentą. Atrodė, kad bus 
nemažai norinčiųjų laikyti egzaminą, vis dėlto dauguma išsigando, dėjo į kojas, o 
atėjo vos penki. Egzaminas truko apie keturias valandas, nes Tumėnas, kaip visada 
ir visur, yra nepaprastai lėtas. Taigi, iš tų penkių panelė studentė Gineitytė „susi- 
kirto“, t. y. egzamino neišlaikė, nes nieko nemokėjo ir visiškai nesigaudė. Studentai 
Monstavičius***, Gonionis-Goniondskis** ir Goldbergas* išlaikė „labai gerai“, stu- 
dentas Janušonis - „gerai“. 


1924 metų birželio 1 d. 
Sekmadienis 


Antradieniui sušaukiau ložės posėdį Sleževičiaus bute. Svarstysime Mykolo Biržiš- 
kos klausimą. Buvau su Mykolu Biržiška susitikęs Universiteto tarybos posėdyje ir 
įspėjau, kokia tema ložėje kalbėsime. Biržiška pasakė, kad visiškai supranta mo- 
tyvus, dėl kurių sušaukėme posėdį. Dar sakė, kad niekada nelaikė paslapty savo 
religinių jausmų ir atsigręžimo į religiją fakto, kad iš tiesų atliko išpažintį - jau 
prieš metus - ir žino, jog laisvieji mūrininkai vertina kiekvieną tvirtą įsitikinimą, 


228. Originale - Mąstowicz. Monstavičius Dionizas, teisininkas, Lietuvos universitetą baigė 1925 m. 
229. Originale - Gonionis-Goniądzki. Gonionis-Goniondskis, teisininkas, Lietuvos universitetą 
baigė 1925 m. 

230. Goldbergas Jokūbas, teisininkas, Lietuvos universitetą baigė 1925 m. 

tad nemano, kad tikėjimas gali prieštarauti masonų veiklai, jų idėjoms, kad nere- 
agavo į lietuvių amerikiečių spaudoje pasirodžiusius straipsnius ir nereaguoja dėl 
tų pačių priežasčių, dėl kurių apskritai nesiskelbė apie atsivertimą į religiją — tai, 
pasak Biržiškos, tėra asmeninis jo tikėjimas, ne visuotinis demonstravimas, kuris 
pasitarnautų politinei klerikalų spekuliacijai. Dėl tų pačių priežasčių - manydamas, 
kad tikėjimas yra asmeninis ir privatus reikalas, kaip ir išpažintis - nepasiskel- 
bė ir ložėje. Apskritai iš pokalbio įsitikinau: Mykolas Biržiška nepainioja katali- 
kų tikėjimo ir klerikalizmo. Nežinau, kaip pati ložė į tai pažvelgs, bet manau, kad 
dauguma mūsų brolių - ypač tokie kaip Sugintas, Janulaitis, Purėnas - nepalaikys 
Mykolo Biržiškos pozicijos. Aš asmeniškai manau, kad įmanoma palikti jį ložėje ir 
kad mūsų brolybę įmanoma suderinti su tokia katalikybės forma. Mano pagarba 
Mykolui Biržiškai dėl to nė kiek nesumažėjo - priešingai. Sudėtingesnis klausimas 
reaguoti ar nereaguoti į klerikalinės lietuvių amerikiečių spaudos spekuliaciją, ra- 
šančią apie jo atsivertimą dėl tokių tikslų, kurie su juo visiškai neturi nieko ben- 
dra. Vis dėlto jis negali sutrukdyti klerikalams naudotis atsivertimu savo tikslams 
pasiekti. Mykolas Biržiška nereaguoja ir į tokias spekuliacijas jo tikėjimu, ir į tokį 
melą: neseniai Vilniuje kunigas lietuvis išleido brošiūrą, kurioje apdergė Biržišką, 
Jonyną** ir kitus, kaltino nesąžiningumu, materialia spekuliacija visuomeninėje 
veikloje ir panašiais purvais. 

Po pietų didžiojoje universiteto salėje vyko Universiteto tarybos posėdis, su- 
šauktas dėl rektoriaus, prorektoriaus ir sekretoriaus rinkimų kitiems akademi- 
niams metams. Paprastai Universiteto tarybos posėdžiai būna nuobodūs ir dauge- 
lis profesorių jų vengia, bet kasmečiai rinkimai yra universiteto gyvenimo clou”, 
į kurį susirenka beveik visi profesoriai. Man atrodė, kad mūsų Teisės fakultetą šių 
metų rinkimuose domins tik universiteto sekretoriaus rinkimai - seketoriumi pla- 
navome rinkti Vaclovą Biržišką. Jau vakar iš pokalbio su Purėnu sužinojau, kad se- 
kretoriaus vietos sieks ir Gamtos-matematikos mokslų fakultetas, kuris nori turėti 
savo pozicijas prezidiume dėl turinčių prasidėti universiteto įstaigų statybų, ku- 
riomis minėtasis fakultetas yra suinteresuotas. Šiandien ryte apie tai įspėjau mūsų 
Universiteto tarybą per posėdį. Mūsų taryba manė, kad gamtininkų pretenzijos 
yra nepagrįstos, nes jau šiemet jie turėjo prezidiumo narį - rektorių Čepinskį, o 
mūsų atstovo prezidiume dar niekada nebuvo, Gamtos fakultetas, turėdamas savo 
atstovą dekaną Žemaitį universiteto senate, jau gali gintis nuo skriaudų, jeigu kas 
nors juos ketina skriausti dėl minėtųjų statybų. Tad į posėdį ėjome būdami tikri: 


231. Jonynas Ignas. 
232. Un clou (pranc.) - vinis. 

rektoriaus (dabartinis prorektorius kun. Būčys) ir prorektoriaus (dr. Avižonis? — 
medikų kandidatas) rinkimai iš anksto aiškūs, o kova gali kilti tik dėl sekretoriaus 
kandidatūros. Vis dėlto buvau neteisus. Rytoj viską papasakosiu. 


1924 metų birželio 2 d. 
Pirmadienis 


Pasakoju apie vakar vykusius rinkimus universitete. Per pirmąjį balsavimą dėl rek- 
toriaus posto niekas nesurinko absoliučios balsų daugumos. Taigi pagal reglamen- 
tą vyko antrasis balsavimas - tiesioginis ir galutinis - dėl dviejų kandidatų, kurie 
per pirmąjį balsavimą surinko daugiausiai balsų. Tai kun. Būčys ir dr. Avižonis. Po 
antrojo balsavimo, kaip ir galima buvo numatyti, balsų persvarą pelnė Būčys. Rek- 
torius akademiniams 1924-1925 metams jau išrinktas. Būčys nedalyvavo posėdyje, 
todėl dar reikės palaukti, ar jis pats sutiks tapti rektoriumi. Greičiausiai neatsisa- 
kys, mat įtariu, kad teologai, kurie yra gerai organizuoti ir drausmingi, iš anksto 
atsiklausė Būčio nuomonės. Buvo nutarta Būčį informuoti raštu ir suteikti jam tris 
dienas apsispręsti. Vėliau vyko pirmasis balsavimas dėl prorektoriaus rinkimų, o 
kol komisija, sudaryta iš dviejų docentų, rinko lapelius ir skaičiavo balsus, Taryba 
aptarinėjo kitus dienotvarkės klausimus, t. y. preliminarų biudžetą, skirtą kitiems 
akademiniams metams, klausimus, susijusius su universiteto statybomis, pateiktas 
paraiškas. Per pirmąjį balsavimą prorektoriaus vietai užimti vėl nė vienas kandida- 
tas nesurinko balsų daugumos. Tuomet buvo nuspręsta balsuoti ir rinkti iš dviejų 
kandidatų, surinkusių daugiausia balsų - tai dr. Avižonis ir Mykolas Biržiška. Lai- 
mėjo medikų kandidatas Avižonis, o kai dabartinis rektorius ir posėdžio pirminin- 
kas Čepinskis Avižonio paklausė, ar pastarasis sutinka užimti prorektoriaus postą, 
nepaisydamas gausių plojimų, palaikančių jo kandidatūrą, šis atsisakė. Žmonės ėmė 
prašyti Avižonio persigalvoti, tačiau jis tvirtai laikėsi savo nuomonės. Tada buvo 
paskelbta pertrauka, kad Avižonio bičiuliai galėtų jį perkalbėti arba priverstų pa- 
mąstyti apie susiklosčiusią padėtį ir naujus kandidatus. Tuo pat metu, kai vyko pro- 
rektoriaus rinkimai, buvo renkamas ir sekretorius. Pastarajai pozicijai užimti kan- 
didatavome ir mes, t. y. Teisės fakultetas ir Matematikos-Gamtos mokslų fakultetas. 
Per šį balsvimą ir vėl nė vienas kandidatas nesurinko absoliučios balsų daugumos, 
vis dėlto paaiškėjo, kad gamtininkų kandidatas Purėnas gavo daugiau - 31 balsą, o 
mūsų kandidatas Vaclovas Biržiška - 29 balsus. Na, kadangi atsisakius Avižoniui vis 
dar nebuvo aišku, kas taps prorektoriumi, sekretoriaus rinkimai buvo atidėti tol, kol 


233. Avižonis Petras. 

bus išrinktas prorektorius. Paskelbus petrauką didelė žmonių grupė bandė įkalbėti 
Avižonį persigalvoti. Kiti stoviniavo mažomis grupelėmis ir diskutavo, kas galėtų 
kandidatuoti, jeigu Avižonis kategoriškai atsisakytų mandato. Buvo vilties, kad Avi- 
žonis pasielgs kaip praėjusiais metais Čepinskis, kuris taip pat iš pradžių atsisakė 
priimti mandatą, bet vėliau leidosi įkalbamas. Vis dėlto Avižonis buvo nepalenkia- 
mas. Po pertraukos, dar kartą Čepinskio paklaustas, kandidatas į prorektorius pa- 
tvirtino pirminę savo nuomonę. Ką gi, reikėjo skelbti naują balsavimą. Vėl buvo pa- 
skelbta pertrauka naujiems kandidatams aptarti. Paaiškėjo, kad medikai jokio kito 
kandidato neturėjo, tuomet imta jo ieškoti tarp teisininkų ir humanitarų, kurie iki 
šiol nedalyvavo, o dabar turėjo pirmenybę. Tačiau humanitarų iškeltas kandidatas 
Mykolas Biržiška kategoriškai atsisakė kandidatuoti, sakydamas, kad privalėtų atsi- 
sakyti „Aušros“ direktoriaus posto, o to daryti dėl tam tikrų sumetimų jis nenorįs. 


1924 metų birželio 3 d. 
Antradienis 


Tęsiu pasakojimą apie užvakar vykusius rinkimus universitete. Avižonio atsisaky- 
mas sukėlė Tarybai rimtų rūpesčių. Visi jau buvo susitaikę su mintimi, kad prorek- 
toriumi bus Avižonis, kad niekas net nepagalvojo apie kitą kandidatą, kurio dabar 
paskubomis imta dairytis. Medikai kito kandidato negalėjo pasiūlyti. Humanitarai, 
kurių kandidatas Mykolas Biržiška griežtai atsisakė tapti prorektoriumi, irgi nega- 
lėjo pateikti kitos pavardės. Susiklosčius tokioms aplinkybėms mums teko ieškoti 
kandidato. Žinoma, buvo iškelta Leono kandidatūra, kuriai pritarė visi kiti fakul- 
tetai. Vis dėlto Leonas nė girdėti nenorėjo apie kandidatavimą. Man tai buvo tikra 
staigmena, mat visuomet galvojau, kad rektoriaus postas yra karščiausia Leono 
svajonė, o prorektorius juk stovi jau ant rektoriaus kabineto slenksčio. Tiesą sakant, 
ir dabar nežinau, ar Leonas atsisakė iš principo, ar tik dabar, susiklosčius tokioms 
aplinkybėms. Galbūt jis, vienas iš kairiųjų atstovų, nenori būti prorektorius, kai 
rektoriumi išrinktas teologas kun. Būčys, o gal, būdamas labai ambicingas, nenori, 
kad juo būtų užkišta skylė, kuri atsirado atsisakius tikrajam kandidatui Avižoniui. 
Galbūt atėjus laikui jis ir sutiks, o tuomet jau nebus antraeilis, bet tikrasis kandida- 
tas. Faktas, kad jis atsisakė. Dar gali būti, kad taip pasielgė iš materialinių paskatų, 
nes, tapdamas prorektoriumi ar rektoriumi, privalėtų atsisakyti advokato prakti- 
kos. Jokie įkalbinėjimai nepadėjo. Buvo ieškoma toliau, kažin kas ištarė Vaclovo 
Biržiškos pavardę, tačiau Biržiška nebūtų tinkamas kandidatas vien dėl to, kad 
moka tik lietuvių, rusų ir lenkų kalbas ir negalėtų tinkamai atstovauti universitetui. 
Galų gale ir pats Vaclovas Biržiška kategoriškai atsisakė. Padėtis išties komplikuo- 

ta. Ką daryti? Teologai iškart atkrito, nes jiems atiteko rektoratas. Gamtininkams 
minėtasis postas irgi nepriklausė, nes rektorius Čepinskis yra jų fakulteto narys, 
kuris dabar traukiasi. Kadangi nebuvo kito kandidato, prieš pat pertrauką imta 
linksniuoti praėjusių metų rektoriaus Šimkaus** pavardę. Pertrauka pasibaigė ne- 
rezultatyviai. Visi pasirinktus kandidatus ėmėme rašyti ant lapelių. Kriščiukaitis 
pašnabždėjo apie mano kandidatūrą, aš pasipriešinau, tai buvo tik mūsų pokal- 
bis. Kriščiukaitis ėmė mane spausti ir nuėjo pas kitus teisininkus agituoti už mane, 
tačiau jie jau buvo atidavę savo lapelius. Kas žino, kaip viskas būtų susiklostę ir 
ar nebūčiau išrinktas, jeigu Kriščiukaitis būtų mano kandidatūrą iškėlęs anksčiau. 
Neįsivaizduoju, ar prorektoriaus pareigas įmanoma suderinti su užimamomis par- 
eigomis Tribunole, kurių tikrai neatsisakyčiau dėl trumpos kadencijos universitete. 
Suskaičiavus balsus paaiškėjo, kad daugiausiai balsų surinko Šimkus ir Mykolas 
Biržiška. Vadinasi, jie turėtų susirungti galutinėje kovoje (keli lapeliai buvo ir su 
mano pavarde). Šimkus kategoriškai atsisakė kandidatuoti. Taigi, rinkimai buvo 
atidėti iki ketvirtadienio, kad fakultetai turėtų laiko pamąstyti ir iškelti savo kandi- 
datus. Ketvirtadienį manęs jau nebus, o taip įdomu, kaip baigsis rinkimai. Šiandien 
dar girdėjau versiją, kad Avižonis jau sutinka kandidatuoti, o užvakar atsisakė tik 
dėl to, kad kai kurie už jį balsavo tikėdamiesi, jog taps tam tikra Būčio klerikalinio 
rektorato atsvara, na, o Avižonis jau nenori sieti šių funkcijų su kokiu nors politi- 
niu atspalviu. Sklando ir kita versija: Avižonis neatsiima savo žodžio. Dar girdėjau: 
susiklosčius tokiai situacijai, ir Būčys nenori priimti rektoriaus posto, kad kiti ne- 
manytų, jog dėl jo niekas nenori tapti prorektoriumi. 


1924 metų birželio 4 d. 
Trečiadienis 


šią pirmąją atostogų dalį (antroji dalis - irgi mėnuo - bus pačioje vasaros pabaigoje) 
su Marynia ir Andžėjumi trumpai nuvyksime į Klaipėdą ir Juodkrantę, o vėliau 
prisidės Kligys, o kitą laiką praleisiu Bagdoniškyje. Birželio pabaigoje dar turėsiu 
važiuoti į Žemaitiją pas ponus Gorskius į Juleko Komorovskio vestuves, aišku, jeigu 
jos ir vėl nebus atidėtos. 

Iš Kauno į Obelius dabar vėl važiuoja tiktai vienas traukinys, kuris į Rokiškį 
ir Obelius atvyksta naktį, o iš Kauno išvyksta 8 valandą ryto. Yra ir kita galimy- 
bė - galima per pietus iš Kauno važiuoti greituoju traukiniu, kuris Radviliškyje 


234. Šimkus Jonas. 

pasiveja pirmąjį traukinį. Jadzė su daiktais išvažiavo pirmuoju, o aš prisiminiau, 
kad palikau namie kai kuriuos daiktus (paltą, baltą apsiaustą, saugantį nuo dulkių), 
ir privalėjau grįžti namo iš stoties, o Jadzę pasivijau Radviliškyje. Rokiškio stotyje 
manęs laukė Marynios arkliai - sesuo neatvyko manęs pasitikti, nes diena buvo la- 
bai šalta. Toks jausmas, kad dvi dienas trukusius karščius pakeis vėsa, įprasta mūsų 
vasaros pradžioje ir trunkanti dvi savaites, o kartais net iki šv. Jono. 

Dar turiu daug parašyti apie pastarąsias dienas. Pradėsiu nuo vakar vakare vy- 
kusio ložės posėdžio. Dalyvavo broliai: Mykolas Sleževičius. Felicija Bortkevičienė, 
Dominykas Semaška, Antanas Purėnas, Augustinas Janulaitis, Antanas Sugintas, 
Zigmas Toliušis ir aš. Į darbotvarkę buvo įtrauktas Mykolo Biržiškos klausimas ir 
mano pasakojimas apie vizitą pas brolį Kartjė la Tenta? Ženevoje. Kad galėtume 
svarstyti Mykolo Biržiškos klausimą, būtinas ir jo paties dalyvavimas. Buvau įspė- 
jęs, kad svarstysime jo klausimą, ir Biržiška pažadėjo ateiti, bet paskui man pra- 
nešė, kad kaip tik tuo laiku „Aušros“ gimnazijoje turėjo vykti Pedagogų tarybos 
posėdis, kuriame jis, direktorius, privalėjo dalyvauti. Taigi, negalėjome klausimo 
išsamiai išgvildenti, kadangi privalėjome ir paties Biržiškos išklausyti. Vis dėl- 
to papasakojau broliams reikalo esmę ir paklausiau, ar ložė apskritai mano, kad 
reikia Biržišką svarstyti. Pirmoji pasisakė sesuo Bortkevičienė, kurios nuomone, 
jeigu bet kurie sąžiningi įsitikinimai yra gerbiami ir leistini, neturime jokio pa- 
grindo įtarti Mykolą Biržišką meluojant ar apgaudinėjant, neturėtume kištis į jo 
tikėjimą ir reikalauti aiškintis. Mano nuostaba, labai panašias išvadas pasidarė 
ir Janulaitis. Jis sakė, kad tik dabar sužinojome apie Biržiškos atsivertimą, kartu 
paaiškėjo, kad jis tokį žingsnį žengė jau prieš metus ir prieš metus pradėjo eiti 
išpažinties, o mes visą tą laiką nepastebėjome jokių požymių, kad jo visuomeninė 
ar kultūrinė veikla būtų kaip nors pasikeitusi. Todėl galime pasitikėti: Biržiška ne- 
sieja katalikiškojo savo tikėjimo su klerikalizmu ir jokio realaus poreikio reaguoti 
į jo „atsivertimą“ neturime, o jeigu pradėtume jį kamantinėti ir įtarinėti, kaip tik 
galėtume pastūmėti į klerikalizmą: kryžkelėje atsidūrusiems žmonėms juk dažnai 
nutinka, kad dėl netinkamos kritikos ir erzinimo jie būna įstumiami į kelią, ku- 
riuo kitomis aplinkybėmis galbūt ir neitų. Kartais nereikia tam tikrų dalykų per 
daug tikslinti, nes galima sulaukti visai priešingo rezultato, nei tikimasi. Taigi 


235. Kartjė la Tentas Eduaras (Ouartier-la-Tente Édouard, 1855-1925), šveicarų politikas, Radi- 
kalų demokratų partijos atstovas. Priklausė prancūziškųjų masonų ložių elitui, buvo dvyliktasis 
Didysis Šveicarijos Didžiosios Ložės „Alpina“ (La Grande Loge Suisse Alpina) meistras. 1900 m. 
įkūrė ir iki 1905 m. vadovavo Tarptautiniam masonų santykių biurui (Le Bureau International 
des Relations Magonnigues), 1922 m. tapo pirmuoju Tarptautinės masonų asociacijos (LAssocia- 
tion maçonnique internationale, AMI), kuri buvo įkurta 1921 m. Ženevoje, kancleriu. 

ir mūsų kamantinėjimas galėtų priversti žmogų, t. y. Mykolą Biržišką, pasukti 
klerikalizmo keliu. Taip manė Janulaitis, kuris pasisakė už tai, kad nekeltume per 
anksti minėtojo klausimo. 


1924 metų birželio 5 d. 
Ketvirtadienis 


Pirma diena Bagdoniškyje. Atrodo, čia viskas sekasi neblogai, planuojamas neblo- 
gas derlius, sėja jau baigta, Elvyros berniukai sveiki ir net Helcia geriau atrodo. 
Stefano Romerio - Marynios sūnaus - namuose nėra. Žiemą jis ir vėl šiek tiek pik- 
tnaudžiavo - pats žydams pardavė kelis beržų kūbus iš Marynios miško ir pasiėmė 
pinigus. Pardavimas paaiškėjo, kai žydai atvažiavo pasiimti medienos. Marynia 
išsigando, kad Stefanas toliau veltėdžiaus ir apgaudinės, ir nusprendė jį išleisti į 
darbą. Piotras Rosenas priėmė jį į Gačionis atseit kaip praktikantą, kaip ūkio pagal- 
bininką, tad dabar Stefanas yra Gačionyse, klauso Roseno, yra kruopštus ir darbš- 
tus - atlieka įvairius Roseno pavedimus, ir tiek Rosenas ir Gačionys juo patenkinti, 
tiek Stefanas laimingas. Kol kas Stefanas dirba už dyką, vėliau, sako, turėtų gauti po 
25 litus į mėnesį. Na, o man Bagdoniškio namuose trūksta Stefano. Visada malonu 
ir patogu buvo jį prie šono turėti. 

Toliau pasakosiu apie Kauno įvykius. Pirmiausiai apie ložės posėdį, vykusį 
užvakar. Prieš Bortkevičienės ir Janulaičio nuomonę, kad netikslinga nagrinėti 
Mykolo Biržiškos „atsivertimo“ klausimą, pasisakė Sugintas - jis atkreipė dėmesį 
į politinį klausimo aspektą. Taigi, net jeigu pats Mykolas Biržiška kategoriškai 
atskirtų religinius savo įsitikinimus nuo klerikalizmo ir laikytų savo katalikų 
tikėjimą privačiu reikalu, vis dėlto klerikalai juo jau pasinaudojo, tiek informuo- 
dami visuomenę, tiek pranešdami amerikiečių spaudoje, ir, žinoma, Biržiškos 
„atsivertimą“ naudoja savo tikslams. Pažangioji spauda negalės nereaguoti ir pats 
Biržiška privalės aiškiai parodyti savo poziciją. Pasak Suginto, pastaruoju laiku, 
kai klerikalizmas siekia valdyti Lietuvą, kai visoms laisvosioms pozicijoms kyla 
grėsmė, kai valdant krikščionims demokratams faktiškai reikalaujama prakti- 
kuoti katalikų tikėjimą, antraip neįmanoma gauti aukštesnio posto ar turėti įta- 
kos šalyje, pažangioji stovykla negali toleruoti neapibrėžtų ar dvilypių pozicijų: 
arba Mykolas Biržiška atsiras klerikalų stovykloje, arba pats privalės aiškiai re- 
aguoti į klerikalų išvadas dėl savo atsivertimo ir surasti būdą, kaip būnant ka- 
taliku bendradarbiauti su pažangiaisiais. Visas tas reikalas privalo būti švarus. 
Negali būti jokių klausimų ar nežinomųjų - ypač pačiame pažangiojo ir laisvo- 
jo veiksmo centre, koks ir yra laisvieji mūrininkai. Sugintą palaikė liaudininkai 

Sleževičius ir Toliušis, o Purėnas pratęsė temą kalbėdamas apie laisvosios min- 
ties idėją - iškėlė klausimą, ar tikrai įmanoma suderinti masoniškąją paslaptį ir 
katalikiškąją išpažintį. Galutinai buvo nuspręsta: Mykolo Biržiškos atsivertimas 
turi būti svarstomas ložėje ir tai reikia padaryti per artimiausią posėdį, kuriame 
dalyvaus pats Biržiška. 

Mano pasakojimas apie vizitą pas Didįjį Tarptautinės masonų asociacijos kan- 
clerį buvo išklausytas. Broliai išsakė mintis, ką atsakyti į brolio, Didžiojo kancle- 
rio, anketą, man ir Vaclovui Biržiškai pavedė sudaryti mūsų statuto pavyzdį, kuris 
atitiktų tarptautinių masonų statutų reikalavimus, nes dabartinis mūsų statutas 
skirtas tik vidiniams poreikiams ir yra diletantiškas. Svarbu, kad pasirodytume 
tarptautiniu mastu besilaikantys tradicijų, kurios mūsų nekompromituotų, ir ne- 
sudarytume kokių nors profanų apsišaukėlių įvaizdžio. Ložė išklausė ir Didžiųjų 
Prancūzijos Rytų atsakymą - šioji organizacija tiktai dėl formalumų atsisakė mus 
pripažinti (į mūsų ložes priimamos moterys), tačiau sutiko užmegzti nuolatinius 
santykius. Nusprendėme tęsti santykius ir pasinaudoti Janulaičio kelione - birželį 
važiuodamas į Tarptautinės draugijų unijos Tautų Lygai remti kongresą, vyksiantį 
Lione, jis ketina užsukti ir į Paryžių. Taigi pavedėme Janulaičiui mūsų vardu už- 
sukti į Didžiuosius Prancūzijos Rytus ir aptarti tolesnį bendradarbiavimą. 


1924 metų birželio 6 d. 
Penktadienis 


Šalta ir šlapia. Nemalonu kaime tokiu oru. Kaune tvyrojo karščiai, kuriais pasi- 
mėgauti svajojau kaime, o vat dabar vėsu. Jeigu ir toliau vėsa nesitrauks, sugadins 
kelionę į Klaipėdą. Kartu su Marynia ir Andžėjumi išvykstame antradienio rytą. 
Dar apie Mykolo Biržiškos atsivertimą — taigi, nepaisant didžiulių simpatijų 
Mykolui, kai kurie mūsų ložės broliai yra linkę manyti, kad vis dėlto karjeriz- 
mas Biržiškai nėra svetimas. Jie įtaria, kad atsiversti vyrą įkalbėjo p. Mykolienė 
Biržiškienė*““, labai ambicinga moteris, tipiško vyriško temperamento ir charakte- 
rio dėka valdanti savo vyrą. Ponia Mykolienė, gyvendama Vilniuje šalia garsaus ir 
įtakingo vyro, įsitraukusio į lietuvių judėjimą, buvo pratusi groti pirmuoju smui- 
ku ir negalėjo susitaikyti su dabartine antraeile jo padėtimi Kaune. Vilniaus lietu- 
viai neretai ja skundėsi - ponia mėgo savivaliauti, buvo nepasiekiama, nekentė nei 
diskusijos, nei opozicijos, reikalavo, kad lietuvių judėjimo nariai elgtųsi visuomet 
drausmingai ir paklustų jos vyrui ir jai. Čia ji neturi kur savęs parodyti ir nesugeba 


236. Biržiškienė-Šėmytė Bronislava. 

su tuo susitaikyti, tad ambicingoji moteris svajoja apie vyro titulus ir postus, kurie 
taptų pjedestalu ir jai atsiskleisti. Ji labai svajoja, kad vyras taptų Respublikos prezi- 
dentu, ir puikiai suvokia, kad tai pasiekti įmanoma tik turint valdančiųjų krikščio- 
nių demokratų palaiminimą. Todėl įkalbėjo vyrą pradėti praktikuoti katalikybę. Ji 
puikiai moka vadovautis iškankintu vyro protu ir paversti jį paklusniu. Anot vieno 
šaltinio, ponia Biržiškienė, susirgus vienai iš dukrelių, įtikino vyrą, kad mažoji pa- 
sveiks tik iš Dievo malonės; jai pasveikus Mykolas Biržiška patikėjo stebuklu. Tokia 
galėjo būti Biržiškos atsivertimo į katalikybę priežastis. Mykolas Biržiška tiki, o 
ponia Mykolienė jį veda keliu link prezidentūros. 

Kita tema, apie kurią noriu papasakoti dienoraštyje, mūsų Teisės fakuteto 
sprendimas atlikti drausminį tyrimą, susijusį su docentu Biuchleriu. Biuchleris 
darbe labai apsileido ir elgiasi pakankamai nepadoriai. Itin dažnai praleidžia pas- 
kaitas, į Fakulteto tarybos posėdžius beveik niekada neateina, o jeigu ir ateina, 
tai tik tuomet, kai pats turi kokį nors reikalą ar tikisi finansinės naudos. Jis la- 
bai gobšus pinigų, visuomet nori išsireikalauti iš Fakulteto tarybos kokių nors 
subsidijų ir sugalvojęs kokį pretekstą paprastai savo tikslą pasiekia. Mokslą trak- 
tuoja diletantiškai ir kiekvienai katedrai, kurioje yra laisva vieta, linkęs pasiūly- 
ti savo paslaugas — kad tik turėtų daugiau apmokamų valandų. Galėtų atrodyti 
tarsi koks universalus mokslininkas, nors jis tik universalus diletantas ir moks- 
linis tandemistas. Su juo susipažinome seniai, mūsų fakultete jau visi į jį kreivai 
žiūri, jaučia pasišlykštėjimą, nes savo gobšumą ir diletantiškumą demonstruoja 
storžieviškai ir neskaniai. Mūsų fakultetas labai mielai atsisakytų jo paslaugų, 
bet pašalinti docentą ne taip lengva, ir fakultetas ėmėsi priemonių jį nubausti. 
Biuchleris, būdamas mūsų fakulteto darbuotoju, yra ir Universiteto teismo narys. 
Neseniai Universiteto senate, į kurio posėdį buvo pakviesti minėtojo teismo nariai, 
Biuchleriui buvo pasakyta pastaba, kad neatvyko į teismo posėdį, tačiau Biuchleris 
atsikirto, jog gavęs kvietimą pamanė, kad buvo kviečiamas į Fakulteto tarybos po- 
sėdį, todėl ir nenuėjo. Tokį atsakymą išgirdęs Leonas labai pasipiktino taip viešai 
rodoma nepagarba fakultetui ir šį faktą mums papasakojo. Per sekmadienį vykusį 
fakulteto posėdį nusprendėme: toks elgesys yra nusikalstamas, o Biuchleris pri- 
valo pasiaiškinti. Šiomis dienomis Fakulteto taryboje ir bus svarstomas jo elgesys. 
Pas mus labai jaučiamas nusiteikimas prieš Biuchlerį, kolegos tikrai dės pastangas, 
kad šitas žmogus būtų nubaustas. Jeigu būtų įmanoma, fakultetas mielai nuo jo 
išsivaduotų. 

1924 metų birželio 7 d. 
Šeštadienis 


Sekmines švęsti iš Gačionių atvyko Stefanas Romeris. Kai nieko niekam nesakęs 
pardavė žydams beržų, atrodė labai susikrimtęs ir ypač prieš mane jautėsi nepato- 
giai, mat manęs iš visų Bagdoniškio namiškių labiausiai bijo. Iš Marynios sužinojęs 
apie minėtąjį įvykį, kurį laiką tylėjau, laukiau, kas bus toliau. Tik po kurio laiko jau 
sužinojęs, kad Stefanas buvo atiduotas į Gačionis ir ten gerai elgėsi, parašiau, išba- 
riau ir pabrėžiau: šį kartą, atsižvelgdamas į gerą jo elgesį per pastaruosius pusantrų 
metų Bagdoniškyje, jam atleidžiu ir tikiu, kad tai tik laikinas nesusipratimas, kuris 
daugiau nepasikartos. Stefanas atrašė nuolankų ir dėkingą laišką. Tad šįkart ma- 
nau, kad reikalas išspręstas. Šiandien Stefanas su manimi labai karštai pasisveikino. 
Nekalbėjau su juo apie minėtąjį įvykį. Padaviau fotoaparatą, kurį jam parvežiau - 
galės juo naudotis, tačiau tai liks mano nuosavybė, nes bijau, kad priešingu atveju 
jį parduos. Pažadėjau pasiimti jį į Klaipėdą kartu su Kligiu - naujiena Stefaną labai 
nudžiugino. 

Po ankstyvųjų pietų nuvažiavau į Pakriaunius - mane pasikvietė teta Paulina 
Veisenhofienė*?, kuri kartu su savo sūnėnu Medardu Končia* viešėjo pas brolį 
Lokinėje**, o vakar atvažiavo į Pakriaunius. Čia yra ir Rokiškio žemės tvarkytojo 
atsiųstas antstolis, kuris matuoja visas žemes, skaičiuoja, koks plotas bus išparce- 
liuotas, o koks paliktas bendrasavininkiams Veisenhofams. Nors naujasis Agrarinės 
reformos pataisų įstatymas numato visiems paveldėtojams bendrą neliečiamą 80 ha 
žemės plotą, vis dėlto Pakriauniuose pagal pernai priimtą Agrarinės reformos val- 
dybos sprendimą dabar žemė turi būti padalyta trims bendrasavininkiams - 240 
hektarų, t. y. kiekvienam po 80 ha. Greičiausiai vadovaujantis naujuoju įstatymu 
tai bus pakeista, bet kol kas paliekama 240 ha, dėl to teta Paulinka labai džiaugiasi. 
Teta Maryniai rašė, kad atvyks, ir prašė, kad aš atvažiuočiau į Pakriaunius ir būčiau 
jos patarėjas bei p. Jano Veisenhofo**? įgaliotinis ir, esant reikalui, pasikalbėčiau 
su antstoliu. Kai atvykau, namuose buvo tetulė, p. Medardas Končia, antstolis ir 


237. Paulina Weyssenhoffowa. 

238. Medard Koncza. 

239. Originale - Eukinia. Lokinės palivarkas minimas jau nuo 1585 m. Lokinės (Lukinia) dva- 
ras pirmiausia priklausė didikų Daumantų-Siesickių šeimai, o vėliau Radviloms ir Grotusams 
(Grothuss). Iš jų dvarą 1790 m. įsigijo Juozapas Končia, Ogončiko herbo, Mykolo sūnus. Lokinė 
priklausė Končių šeimai iki Antrojo pasaulinio karo. XVIII-XIX a. sandūroje Končios pastatė 
Lokinėje sodybą, kurioje gyveno iki 1940 m. 

240. Jan Weyssenhoff. 

Veisenhofų kapai Pakriaunių šilelyje. 
Nuotrauka daryta R. Miknio, 2020 m. birželio mėn. 


SAK ia 


tetos įgaliotinis p. Petkevičius?” su šeima. Visi kaip tik pietavo. Su antstoliu turėjau 
pasikalbėti, bet iškart susibariau. Privalėjau pasakyti jam pastabą, nes, man įėjus, 
tetulė, p. Medardas, Petkevičius ir visa jo šeima atsistojo, o jaunas dvidešimt kelerių 
metų pienburnis antstolis sėdėjo ir atidarinėjo kažkokį butelį, o kai prie jo priėjau 
ketindamas pasisveikinti, į mane net akių nepakėlė. Tad aš su juo nepasisveikinau 
ir atsisėdau, o kai Petkevičius mane norėjo pristatyti, pareiškiau, kad nesisveikinu 
su žmonėmis, kurie su manimi nesisveikina. Antstolis tylėjo, o vėliau, kai pripildė 
stikliukus ir paragino išgerti, užsiminė, kad vienas stikliukų bus tam ponui, ku- 
ris su juo nenorėjo pasisveikinti, o į mano pastabą, kad pats su manimi pasielgė 
nemandagiai, tad atsilyginau tuo pačiu, atsakė, „pas mus nėra „įprasta“ sveikintis 
su pavėlavusiu asmeniu, jis pats turi prieiti ir pasisveikinti“. Tada aš pažėriau kri- 
tikos. Paaiškinau, kad esu už jį vyresnis, ir geriau žinau, kokie įpročiai pas mus 
vyrauja, kad esu universiteto profesorius ir geriau nutuokiu apie mandagumą už 
jį, kuris nėra net studentas. Dar pridūriau: kai pagyvenusi moteris, sėdinti už stalo, 
atsistoja, tai iš mandagumo visi kiti privalo atsistoti, ir pats sėdėjimas, kai kiti at- 
sistojo, yra elementaraus mandagumo nepaisymas. Antstolis užsičiaupė, po pietų 
greitai pakilo nuo stalo ir nuėjo dirbti. Tokių pareigūnų - neišauklėtų, praradusių 
kultūrą ir liaudyje įprastas tradicijas, neišmokusių elgtis kitų žmonių draugijoje, 


241. Originale - Pietkiewicz. 

Veisenhofų Pakriaunių dvaro alėja. 
Nuotrauka daryta R. Miknio, 2020 m. birželio mėn. 


bet vaidinančių garbingą postą užimantį žmogų, iš viršaus žvelgiančių į kitus ir 
net nesugebančių elementariai bendrauti per pietus ar sveikinantis - po karo pri- 
dygo tarsi grybų. Tai tikri chamai, kuriuos būtina civilizuoti griežtomis pastabo- 
mis. Toks klounas jaučiasi esąs „valdžios“ organas, galvoja, kad viskas jam galima 
ir visi privalo jam lankstytis bei tikėtis malonės. Nesulauks! Daugiau su antstoliu 
nekalbėjome. Jis nuėjo dirbti, o aš pasiėmiau tetulę, p. Medardą ir išvažiavome į 
Bagdoniškį. Su antstoliu pasikalbės Petkevičius, o jeigu reikės pasirašyti, pakvies 
mane ir tetulę. Aš negaliu taip kaip kiti paklusti tokiems tarnautojėliams, visiems 
ir visur turintiems pretenzijų. Mano pareigos yra pernelyg aukštos, kad nuolankiai 
elgčiausi su tokiais klounais ir nereikalaučiau iš jų elementaraus mandagumo. Yra 
tam tikra „chamiškumo kultūra“ - ji gaji tarp jaunų provincijos tarnautojų. Būtina 
tai naikinti ir mokyti mandagumo, išmušti iš galvos arogantišką elgesį. 


1924 metų birželio 8 d. 
Sekmadienis. Sekminės 


Sekminės. Saulėta, tačiau nekaršta. Žydi alyvos, pakalnutės, visas oras prisodrintas 
jų aromato. Graži, ankstyva šiaurės vasara. Dar nėra musių, nematyti uodų, saulės 
spinduliai šildo žemę, bet vėsa dar jaučiasi - ją atpučia šiaurės ir rytų vėjai. Naktys 
trumpos ir šviesios. Per šiaurinį mano kambario langą, pro medžius prasiskverbia 


124 


aušros šviesa — atsimuša į dvaro prūdą, kuris žybčioja lyg fosforas. Gražus Bagdo- 
niškis tokiu metų laiku. 

Turėdamas laiko ir vietos dienoraštyje naudojuosi proga ir aprašau originalų 
pokalbį su Krėve-Mickevičiumi**. O kalbėjausi su juo prieš palikdamas Kauną. 
Vienas geriausių lietuvių poetų ir beletristų, Krėvė-Mickevičius, Lietuvos uni- 
versiteto Humanitarinių mokslų fakulteto slavų literatūros profesorius, pagal 
politinius įsitikinimus priklauso konservatyviesiems tautiniams dešiniesiems - 
„Pažangai'““* — kaip vienas idėjinių Smetonos, Voldemaro, kun. Tamošaičio*** ir 


242. Krėvė-Mickevičius Vincas (1882-1954), prozininkas, dramaturgas, lietuvių literatūros klasi- 
kas, profesorius, politikos veikėjas. Mokėsi pas kaimo mokytoją Subartonyse ir Merkinės moky- 
kloje. Dar pasimokęs privačiai Vilniuje, Petrapilyje išlaikė 4 gimnazijos klasių egzaminus ir 1898 
m. įstojo į Vilniaus kunigų seminariją. Nejausdamas pašaukimo, iš seminarijos po dvejų metų 
išstojo. 1904 m. V. Krėvė įstojo į Kijevo universitetą, studijavo filologiją. 1905 m. universitetas 
buvo uždarytas, V. Krėvė persikėlė į Lvovo universitetą Galicijoje (Austrijoje), nenutraukdamas 
ryšių ir su Kijevo universitetu. 1908 m. baigė Lvovo universitetą ir įgijo filologijos daktaro laips- 
nį, išlaikė egzaminus ir Kijevo universitete, buvo pakviestas ruoštis profesūrai. Dėl mažo atlygi- 
nimo iš universiteto išėjo ir išvyko į Užkaukazę, į Baku miesto gimnaziją dėstyti rusų kalbą ir li- 
teratūrą. 1913 m. Kijevo universitete apgynė disertaciją ir gavo lyginamosios kalbotyros magistro 
laipsnį. Pirmojo pasaulinio karo metais aktyviai veikė Baku socialistų revoliucionierių (eserų) 
partijoje, redagavo jos laikraštį Znamia truda. 1919 m. paskirtas Lietuvos konsulu Azerbaidža- 
ne. 1920 m. gegužės mėn. su žmona ir šešiamete dukra, grįžęs iš Baku, įsikūrė Kaune. Dirbo 
Švietimo ministerijos Knygų leidimo komisijoje sekretoriumi. 1922 m. paskirtas Lietuvos uni- 
versiteto ordinariniu profesoriumi, organizavo Slavų literatūros ir kalbų katedrą. 1925-1937 m. 
Humanitarinių mokslų fakulteto dekanas. Dėstė visuotinės literatūros istoriją. 

243. Tautos pažangos partija (TPP) - Lietuvos politinė partija. Veikė 1916-1924 m. (priklausė poli- 
tinei vidurio srovei tarp krikščionių demokratų ir socialistų). Įsteigė buvęs Rusijos valstybės dū- 
mos narys Juozas Kubilius, Liudas Noreika ir kunigas Juozas Tumas-Vaižgantas. Vardą partijai 
davė J. Tumas-Vaižgantas, kurio nuomone, tautos pažanga turėjo būti esminis partijos reikalas. 
Pirmuoju TPP pirmininku buvo išrinktas J. Kubilius. Ypač aktyviai partija veikė 1917 m. visos 
Rusijos lietuvių seime, kuriame turėjo 20 atstovų. Jiems vadovavo būsimasis pirmasis Lietuvos 
Respublikos ministras pirmininkas Augustinas Voldemaras. Partijos spaudos organas buvo Lie- 
tuvių balsas. Dalyvavo atkuriant Lietuvos valstybę. Tautos pažangos partijos pagrindinis tikslas - 
demokratinė respublika. 1918 m. rėmė konstitucinės monarchijos idėją (vėliau jos atsisakė). TPP 
deklaravo lietuvių dorą ir kultūrinę tapatybę. Lietuvos valstybės pagrindu laikė lietuvių tautą, is- 
torinėms tautinėms mažumoms garantavo plačią kultūrinę ir socialinę autonomiją, visų tautybių, 
tikėjimų, lyčių, luomų piliečiams pripažino lygias teises, kapitalizmo ir socializmo prieštaravi- 
mus siūlė spręsti kooperuojantis. Siūlė, kad valstybė išlaikytų mokyklas, garantuotų nemokamą 
mokslą. 1920 m. rinkimuose į Lietuvos Respublikos Steigiamąjį seimą partija negavo nė vienos 
vietos, 1924 m. susijungė su Lietuvos žemdirbių sąjunga į Lietuvių tautininkų sąjungą. 

244. Tamošaitis Izidorius (1889-1943), kunigas, filosofas, visuomenininkas, spaudos darbuotojas, 
profesorius, vienas tautininkų ideologų. Tautą laikė svarbiausia socialine kategorija; tautos esmė - 
dvasinis pradas. 1922-1940 m. dėstė Vytauto Didžiojo universitete (iki 1930 m. Lietuvos univer- 
sitetas) filosofiją, logiką, psichologiją, profesorius (1924). Redagavo periodinius leidinius Lietuvis 
(1927), Vairas (1929-1938), Eranus (1930-1935), bendradarbiavo žurnaluose Ateitis, Draugija, Švieti- 
mo darbas, Logos, Lietuvos mokykla, Židinys, Jaunoji Lietuva ir kitur. 1937-1938 m. buvo Lietuvos 
žurnalistų sąjungos pirmininkas. 1941 m. sovietų valdžios represuotas ir ištremtas į Sibirą. 

kitų bendražygių. Politinėje arenoje buvo žinomas kaip Šaulių sąjungos narys ir 
pagarsėjo pasisakymais prieš Hymanso*“ projektą bei Klaipėdos Deiviso**“ projek- 
tą, kaip aktyvus veikėjas Vilniaus klausimu, pasisakęs už taiką su Rusija. Taip pat 
kaip aršiai puolantis Lenkiją, kompromisinę krikščionių demokratų, liaudininkų 
užsienio politiką ir t. t. Vertindamas pagal viešuosius jo pasisakymus, visuomet 
maniau, kad Krėvė yra prorusiškas dešinysis, o jo polinkį į prorusiškumą laikiau 
ne tik politine orientacija, kuri, beje, būdinga Smetonai, priklausanti nuo laikino 
jėgų pasiskirstymo ir įvairių šalių padėties tarptautiniuose santykiuose, bet ir as- 
meninių simpatijų. Žinojau, kad jis gyveno Kaukaze, kad yra vedęs rusę**, tad jo 
simpatijas, maniau, kilusias iš surusėjimo. Man buvo naujiena, kai sužinojau, kad 
kitados jis buvo PPS narys, kad priklausė PPS nuo 1905 iki 1908 metų, kad asmeniš- 
kai pažinojo Juzefą Pilsudskį ir buvo artimas kariniams PPS veiksmams 1905-1906 
metais, žodžiu, kad priklausė lenkų įtaką patyrusiems asmenims. Nustebau, kai 
Krėvė-Mickevičius, tas pats, kuris dar neseniai per viešuosius susirinkimus kone- 
veikė Deiviso projektą teigdamas, kad jis nubrauks Lietuvos nepriklausomybę ir 
atiteks Lenkijai, o po kelių mėnesių visa lietuvių inteligentija, jeigu nesutiks tarnau- 
ti Lenkijai, bus išvaryta iš šalies į priverstinę emigraciją arba uždaryta lenkų kalėji- 
muose ir koncentracijos stovyklose, dabar pradėjo aiškinti, jog galbūt prieš kelerius 
metus Lietuva, atmetusi Hymanso projektą, ir suklydo. Vėliau ėmė man aiškinti, 
kad būtina susitarti su Lenkija ir taikos keliu, abiem šalims darant nuolaidas, su- 
tvarkyti Vilniaus reikalą. Pasak jo, taikos sutartis būtų abiem šalims naudinga, nes, 
viena vertus, Lietuva anksčiau ar vėliau privalės tartis su Lenkija arba bus Lenkijos 
suvalgyta, o kita vertus, Lenkija laimingoje ir laisvoje Lietuvoje turėtų savo są- 
jungininką, kuris jai veiksmingai politikoje antrintų. Pasak Krėvės-Mickevičiaus, 
anksčiau ar vėliau Rusija pareikalaus Latvijos ir Estijos, kurių uostų jai reikia, na, o 
Lietuva atseit Rusijai nėra tokia vertinga ir Rusijos rankose bus tiktai koziris, kurį 
dovanos Lenkijai už gautą Latviją ir Estiją. Lietuva priklauso Lenkijos politinei sis- 
temai ir šito fakto pasekmių neįmanoma išvengti. Tad būtų geriausia tiek Lenkijai, 
tiek Lietuvai susitarti ir geranoriškai sutvarkyti santykius nelaukiant, kol tai pada- 
rys istorijos fatalizmas svetimomis rankomis. Tokie Krėvės-Mickevičiaus žodžiai 
mane be galo nustebino. Krėvė bandė mane įtikinti, kad kaip tik aš privalau imtis 
misijos tarpininkauti rengiant tokią sutartį, nes, ko gero, esu vienintelis, turintis 
tinkamų kvalifikacijų. Mano pastabos ir prieštaravimas neįtikino Krėvės - jis ir 


245. Hymansas Polis (Hymans Paul Louis Adrien Henri). 

246. Deivisas Normanas (Daves Norman). 

247. Informacija klaidinga. 1913 m. rugpjūčio 24 d. Vilniaus Šv. Mikalojaus bažnyčioje Vincas 
Krėvė-Mickevičius susituokė su žydų kilmės buvusia mokine Rebeka Karak. 

toliau bandė įrodyti, kad privalau imtis tokio žingsnio. Nežinau, ar jo žodžiai buvo 
tik improvizacija ir kaip ji atsirado, ar tam tikrose grupėse išties svarstomos mi- 
nėtosios galimybės. Tokią veiklą pradėti aš bandžiau 1921 metais ir ne kas kitas, 
o „Pažanga“ ryžtingai atsisakė man pritarti, vėliau „Pažangos“ publicistai tokius 
bandymus įvardijo kaip pražūtingus Lietuvai, nors mano pavardės niekada ir ne- 
paminėjo. Taigi Krėvei atsakiau: tokia savavališka veikla būtų sudėtinga ir pavo- 
jinga, apie ją galvoti galėčiau tik tokiu atveju, jeigu mane remtų kuri nors įtakinga 
grupė arba jeigu būčiau įsitikinęs, kad bus veiksminga ir vaisinga, ir naudinga ša- 
liai. Tikrai negaliu imtis savavališkai tokių veiksmų - juk neturiu nei paramos, nei 
tikėjimo, kad bus naudinga. Tai būtų nedėkingas Pilypo iš kanapių, Don Kichoto 
arba neprašyto faktoriaus vaidmuo, kuris niekur neveda, o vat aš įsigyčiau priešų. 
Priešų įgyti nebijočiau, jeigu išties tikėčiau sėkme - bet netikiu. Nenoriu tapti dar 
vienu generolu Babianskiu?*š, kuris tuo keliu bandė eiti prieš kelerius metus. Krėvė- 
Mickevičius neatstojo ir tvirtino, kad privalau bent pasidomėti ir ištirti galimy- 
bes. Toks pokalbis be galo mane nustebino, nes niekaip nederėjo su ligšiolinėmis 
„Pažangos“ tendencijomis. Nenumanau, ką jis reiškė! 


248. Babianskis Aleksandras (Babianski Aleksander, 1853-1931), Rusijos imperijos kariuome- 
nės generolas, lietuvių visuomenės veikėjas. Už darbą Rusijos kariuomenės teismuose suteiktas 
generolo laipsnis. Dalyvavo Sankt Peterburgo lietuvių išeivių organizacijų veikloje. 1904-1906 
m. bendradarbiavo Sankt Peterburgo lietuvių laikraštyje (rėmė lietuvių reikalavimus, kad vie- 
tos katalikų mokyklose būtų dėstoma ir lietuvių kalba). 1905 m. su kitais lietuvių inteligentais 
dalyvavo Lietuvių laikraščio redakcijos sukviestame susirinkime, kuriame buvo pareikalauta 
suteikti Lietuvai (su Gardino gubernija) savivaldą, visose Lietuvos mokyklose dėstyti lietuvių 
kalba, pakeisti rusus mokytojus lietuviais, pirmą kartą paskelbtas reikalavimas atkurti lietuviš- 
ką Vilniaus universitetą. Nuo 1906 m. buvo advokatas, kaltinamuosius gynė ir politinėse bylose. 
Stiprėjant lietuvių ir lenkų nesutarimams, visuomeninę veiklą lietuvių organizacijose nutrau- 
kė. Po Pirmojo pasaulinio karo apsigyveno Varšuvoje, siūlė įvairius planus Lietuvai ir Lenkijai 
sutaikyti, 1921 m. rėmė Hymanso projektą, siekė įkurti Lietuvių ir lenkų draugiją abiejų tautų 
santykiams gerinti. Tuo laiku labai plačiai nuskambėjo jo veikla bandant 1920 m. gruodį-1921 m. 
vasarį sutaikyti lenkus su lietuviais. Varšuvoje 1920 m. gruodį vyko derybos, per kurias Lenkijos 
kairiųjų partijų atstovai Lietuvos delegacijos atstovams davė suprasti, kad pastarieji atsisakytų 
unijos ar federacijos idėjos ir kad Lietuvai reikalinga kantonų sistema, dėl to lietuviams reikėtų 
susitikti su Vilniaus kairiosiomis partijomis. Tuo metu lietuvių delegacija išgirdo apie „Vidurio 
Lietuvos kantono“ projektą, kurį jai įteikė Aleksandras Babianskis. Po susitikimų su Lietuvos 
delegacijos Varšuvoje nariais A. Babianskis pamatė, kad lietuviai nenori nei unijos, nei federa- 
cijos su Lenkija, todėl parengė naują „Didžiosios Lietuvos“ projektą, artimą konfederacijai; jį 
1921 m. vasario 22 d. išspausdino oficiozas Lietuva. Savo straipsnyje A. Babianskis patarė lietu- 
viams pelnyti Vilniaus visuomenės palankumą, užmegzti artimesnius santykius su Varšuva ir 
Vilniumi. A. Babianskis Varšuvoje leidžiamame Kurjer Polski ne kartą stengėsi švelninti ir aiš- 
kinti lietuvių elgesį, pasisakė prieš POW ir L. Želigovskio akcijas Lietuvoje. (Apie A. Babianskio 
lietuvių ir lenkų sutaikymo akcijas plačiai rašyta: Mykolas Romeris. Dienoraštis. 1921 m. sausio 
13-0ji-lapkričio 7-oji, Vilnius, 2012, p. 82, 83, 98, 103, 114, 125, 129, 141 ir t. t.) 

1924 metų birželio 9 d. 
Pirmadienis 


Šiandien formavau savo žemės dalyje augančius medžius. Suteikiau jiems augimo 
kryptį, nupjoviau apatines šakas, kad stiebtųsi į viršų - man patinka aukšti, strėlės 
formos medžiai. Nupjoviau žolę ir krūmokšnius, augančius šoninėje liepų girai- 
tės pusėje - nuo darbinių arklių arklidės link kaimo. Išpjoviau šermukšnius, ievas, 
vyšnias, palikau tik tauriuosius medžius - uosius, klevus, liepas, kai kur drebules. 
Aptikau vieną ąžuoliuką ir mažytį kaštoną, ko gero, vienintelį augantį mano dalyje. 
Ir gerai, nes kaštonai man nelabai patinka. Iš laukinės augmenijos suformavau visai 
taurų miškelį. Man dirbti padėjo Stefanas Rėmeris, p. Medardas Končia ir Andžė- 
jus. Joks kitas medis čia taip gerai neauga ir nesiveisia kaip uosis. 

Šilta ir tvanku. Kaupiasi debesys prieš lietų. Neduok, Dieve, lietaus per mūsų 
kelionę į Klaipėdą. Rytoj vos prašvitus kartu su Marynia ir Andžėjumi išvykstame 
į traukinių stotį - iš ten į Klaipėdą, prie jūros. 

Stefanas Romeris jau išbandė fotoaparatą. Vakar fotografavo grupę ir vaizdą, 
vakare išryškino, o šiandien jau turi nuotraukas. 


1924 metų birželio 10 d. 
Antradienis 


Vakar labai anksti atsigulėme miegoti, nes šįryt turėjome keltis dar prieš švintant. 
Pirmą valandą nakties atsikėlėme, o antrą Marynia, Andžėjus ir aš jau sėdėjome ve- 
žime. Andžėjui viskas buvo naujiena, pradedant traukiniu, ypač garvežiu, baigiant 
pačiu važiavimo procesu. Na, bet vaikas kaip vaikas - kiekvienas naujas daiktas ar 
reiškinys sudomina, o po akimirkos jau nebedomina. Andžėjus labai susidomėjo 
traukiniu, atvykusiu į Rokiškį, paskui kurį laiką jam patiko važiuoti, žiūrėti pro 
langą, tačiau po kelių stočių atsibodo ir vaikas ėmė klausinėti, kada pagaliau atva- 
žiuosime. Pirmas tikslas buvo Radviliškis arba Panevėžys - didžiulė stotis, pirmasis 
miestas pakeliui. Traukinys, važiuodamas šita mūsų nelemta Obelių linija, pamiršta 
ir tarsi pamotės prižiūrima, velkasi tarytum vėžlys. Minėtoji linija rusų laikais buvo 
antraeilė, tokia liko ir lietuvių laikais, nors mažoje Lietuvoje ji yra viena ilgiausių 
traukinių linijų. 1922-1923 metais jau atrodė, kad atkarpa Radviliškis-Obeliai taps 
viena traukinių magistralių, traukiniai ėmė važiuoti dažniau, ne tik iš Radviliškio 
iki Panevėžio, po du į abi puses per parą, vienas jų tik iki Obelių, o kitas už Obe- 
lių iki Grivos (Griva buvo pervadinti ankstesni Kalkūnai Latvijoje)**. Tas antrasis 
traukinys, iki Grivos, jau visai smagiai važiavo - ne prasčiau už magistralinius trau- 


249. Dabar Griva - Daugpilio miesto dalis kairiajame Dauguvos krante. 

kinius, tarkime, Kaunas-Panevėžys, Šiauliai, Mažeikiai, Joniškis. Buvo kalbama 
apie ketinimus paleisti į Obelius specialų tarptautinį greitąjį traukinį, kuris sujung- 
tų Berlyną su Rusija per Dineburgą“*. Taigi, tos kalbos ne tik nepasitvirtino, bet 
ir buvo atšauktas antrasis traukinys. Tad ir vėl turime vos vieną traukinį, vos vos 
besivelkantį, ištisas valandas stoviniuojantį stotyse; kelionė virsta kankyne ir laiko 
gaišinimu. Na, galų gale atsidūrėme Radviliškyje. Čia vėl sugaišome laiko, kadangi 
traukinių tarnyba nepasirūpino, kad Obelių linijos traukinys sutaptų su Klaipėdos 
traukiniais. Pakanka pasakyti: mūsų traukinys į Radviliškį atvyksta tarp dvyliktos 
ir pirmos valandos per pietus, o traukinys iš Kauno per Mažeikius, Kretingą į Klai- 
pėdą (vienintelis į Klaipėdą) Radviliškyje pasirodo vienuoliktą nakties. Mes važiuo- 
jame į Klaipėdą ne per Mažeikius-Kretingą, o per Šiaulius-Tauragę- Pagėgius. Pasi- 
rinkau pastarąjį kelią norėdamas Maryniai parodyti Klaipėdos teritoriją, Klaipėdos 
kaimus ir dar dėl to, kad, nepaisant brangesnių bilietų, traukinys anksčiau pasiekia 
Klaipėdą. Tad iš Radviliškio patraukėme į Šiaulius, o ten iki devynių vakaro vėl 
laukėme Tauragės traukinio. Pasinaudojau tomis keliomis valandomis ir išėjau pasi- 
vaikščioti po miestą - pirmiausia su Marynia, o paskui su Andžėjumi. Nemačiau ir 
pats Šiaulių nuo 1921 metų, kai lankiausi čia Kauno apygardos teismo išvažiuojama- 
jame posėdyje. Tuomet Šiauliai tebuvo karo nusiaubti griuvėsiai. Šiandien griuvėsių 
dar galima išvysti, bet per kelerius metus miestą intensyviai statė, iš griuvėsių pakilo 
naujieji Šiauliai. Nauji namai statomi daugiausia iš baltų plytų, kai kurie jų labai gra- 
žūs - efektingesni nei Kaune. Šiauliai nebuvo tokie, kokie dabar atstatomi. Ir atrodo 
labai originaliai, mat griuvėsiai sumišę su naujuoju miestu. Statiniai kyla tai šen, tai 
ten, be vienalyčio miesto atstatymo plano, o tarp senųjų akmeninių namų dar pilna 
griuvėsių. Kas kiek laiko tenka šokti į gatvės vidurį, nes šaligatviai dingsta ir išnyra 
pastoliai arba didžiulės vandens balos. Tenka laviruoti arba bristi. 

Devintą valandą vakaro pagaliau išvažiavome iš Šiaulių į Tauragę ir Pagėgius. 
Jautėmės išvargę, tačiau negalėjome pamiegoti, nes traukinys buvo perpildytas. Tik 
Andžėjui Marynia suorganizavo šiokį tokį miego kampelį, juk vaikai turi pirmeny- 
bę atsigulti ir pailsėti. 


1924 metų birželio 11 d. 
Trečiadienis 


Kelionė mus labai išvargino, mat praėjusią naktį turėjome keltis ir važiuoti iš Bagdo- 
niškio į traukinių stotį, o šią naktį išsėdėjome vagone linguodami ir snausdami - tai 
joks poilsis. Susisiekimas iš mūsų krašto su Klaipėda yra toks tragiškas, kad baises- 


250. Dabar - Daugpilis. 

nį sunku ir įsivaizduoti. Karas mus įpratino prie blogiausių kelionės sąlygų, tačiau 

tai, kas karo metais priimama kaip neišvengiama būtinybė, taikos metais pasidaro 

nepakenčiama. Iš Rokiškio iki Klaipėdos yra nepilni 400 kilometrų ir važiuoti pri- 
reikia beveik parą - tenka laukti Radviliškyje ir Šiauliuose (važiuojant per Tauragę 

ir Pagėgius) net septynias valandas, tad daug laiko tenka paaukoti laukimui. O dar 
traukiniai, vykstantys linija Obeliai-Radviliškis ir Šiauliai-Tauragė, stoja kiekvie- 
noje stotyje ir stovi jei ne valandą, tai bent pusvalandį. Marynia labai retai kur nors 

išvažiuoja iš Bagdoniškio ir apie lietuvių traukinius susidarė blogiausią nuomonę - 
toks jausmas, kad tyčia Lietuva kompromituojasi jos akyse. Važiuojant per Mažei- 
kius-Kretingą išvengiama nepakenčiamo traukinio stoviniavimo stotyse, bet reikia 

dar ilgiau laukti traukinio Radviliškio stotyje ir į Klaipėdą atvykstama vėliau. 

Nuo Požėrūnų, kai įvažiavome į Klaipėdos apskritį, daugiau ir nemiegojome. 
Iki Pagėgių kraštas atrodo turtingas, žemės ūkis klesti, apylinkės gražios, augme- 
nija vešli, kaimai ir gyvenvietės gyvastingi - visa tiesiog atsiduoda gerbūviu ir 
kultūra. Nuo Pagėgių link Klaipėdos vaizdai keičiasi: žemė atrodo vis skurdesnė, 
smėlynai, durpynai, augmenija visiškai neveši. 730 valandą pasiekiame Klaipėdą. 
Maryniai miestas paliko labai gerą įspūdį. Andžėjus gaudo vis naujus įspūdžius. 
Na, laivų ir valčių vaizdas kanale, prekių krova, tiltų pakėlimas juos tiesiog užbūrė. 
Uostamiestis ne bet kas tiems sausumos gyventojams, kurie niekada nematė jūros 
ir čionykščio gyvenimo. Aišku, suteikia neišdildomų įspūdžių. Pats judėjimas uos- 
tamiestyje šį kartą man atrodė mažesnis, vis dėlto Maryniai ir Andžėjui padarė 
įspūdį. Nebuvo jie niekada uoste ir neturi su kuo lyginti. Šį kartą itin daug medžio 
plaustų, traukiamų laivais vilkikais per kanalą. Klaipėdoje pabuvome iki 1.30 po 
pietų, pavaikštinėjome po miestą, suvalgėme pusryčius „Berliner Tunnel“ bare, ap- 
žiūrėjome turgų, nusipirkome maisto kelionei prie jūros ir išplaukėme garlaivių 
„Trude“ į Juodkrantę. Ten „May“*! viešbutyje palikome daiktus ir mano įprastu ke- 
liu pro „Eva-Berg“ pasukome link jūros. Kai plaukėme garlaiviu per Kuršių neriją, 
pūtė aštrokas vėjelis ir man atrodė, kad jūra bus šalta ir banguota. Vis dėlto nusivy- 
liau, kai iš skurdaus pajūrio pušyno eidami per smėlį pasiekėme jūrą, kuri prieš tai 
mums pasirodė blanki ir vos pastebima. Jūra atrodė tyli ir beveik nejudri. Niekad iki 
šiol čia nesu matęs jos tokios ramios. Krantus skalaujančios bangos nebuvo dides- 
nės už lietuviškų ežerų bangas. Ir man nesvarbus nusivylimas, nes aš pažįstu jūrą ir 
žinau, kokia ji šioje vietoje gali būti, tačiau gaila tų, kurie ją mato pirmą kartą, kurie 
apie ją nieko nenutuokia. Šiandienė jūra ir audringa, ir grėsminga, garsiai mušan- 
ti į krantą baltas bangas - tai du skirtingi gaivalai. Man labiau patinka audringa 


251. Majaus. 

Nuotraukos 
„Johannas ir Else Re- 
sas prie viešbučio 
May“ reprodukcija, 
Liudviko Rėzos kul- 
tūros centro istorinė 
ekspozicija. 


ir laukinė jūra. Marynia džiaugėsi, kad šilta ir tylu, Andžėjus visą laiką ieškojo 
gintarų - ir jam puikiai sekėsi. Vėjas faktiškai visai nurimo ir vos vos dvelkė nuo 
žemyno. Lėta ir tingi banga priplaukdavo prie kranto, paliesdavo smėlį ir mirdavo - 
be jokios aistros, be jėgos, be kovos ir kančios. Mes, aš su Andžėjum, išsimaudėme, 
bet maudynės nebuvo tos laukinės maudynės šėlstančio gaivalo gniaužtuose, kokį 
mes toje pačioje vietoje su Stefanu Romeriu improvizavome. Marynia ir Andžėjus 
nusiavė batus ir braidė pakrante, buvo laimingi, mėgavosi akimirka. Jūra mūsų, 
sausumos dalelių, nenorėjo nekęsti, buvo abejinga ir bejausmė tarsi graži moteris, 
atsiduodanti be meilės: jos kūnas, toks gražus ir šaltas, guli, tačiau neatsako vir- 
pesiu į vyro glamones ir nešoka, nesusipina į vieną judesį, kurdamas aukščiausio 
lygio meną. Pasivaikščiojome jūros pakrante iki viešųjų paplūdimių, išgėrėme ar- 
batos pajūrio kavinukėje ir tvirtu keliu sugrįžome į Juodkrantę pas Majų“? valgyti 
plekšnių. Pakeliui buvome užlipę į terasą, pastatytą ant aukštų polių - iš ten matėsi 
pusė nueito kelio per Neriją. Iš šitos vietos jūros vaizdas Marynią labiausiai užbūrė. 


1924 metų birželio 12 d. 
Ketvirtadienis 


Reikia pripažinti, kad oras mus itin lepina. Kaprizinga ir prieštaringa Klaipėda nei- 
gia viską, ką Maryniai ir Andžėjui pasakojau apie jūrą. Mums rodo ramią, tylią ir 
švelnią, tarsi būtume atvykę prie savo Kumšo ežero - tik padidinto iki begalybės. 


252. Į „May“ viešbutį. 

Nė ženklo grėsmingos, įniršusios ir audringos jūros. Šiandien, kai išsimiegoję ir 
kupini jėgų vėl atėjome į pajūrį - ji buvo dar ramesnė nei vakar. Baltų putų jau 
visiškai nesimatė. Banga nesiplakė į krantą, nemušė smėlio, o jį glamonėjo, glostė 
ir laižė. Nors dėl tokios ramybės įgavo kitą spalvą - keitėsi aukso ir mėlio spalvos - 
priminė kažkuo Graikijos jūras, pasirodė ne galinga, o graži dekoracija, žaisliukas 
Andžėjui, braidančiam ir ieškančiam gintarų, poilsiu ir pramoga Maryniai. Nekėlė 
jūra žmonių širdyse ilgesio virpesių, valios tragedijos ir bejėgiškumo jausmo, kokį 
kelia įsiaudrinusi, talžanti sausumos krantus. O, Jūra! Tu visuomet esi graži, visada 
esi didi! Tačiau, kas tave matė tik tokią, kokia buvai vakar ir šiandien, tas nepažino 
tavęs, tas nežino, kad esi žmogaus dvasios pavyzdys. Šiandien maudynės mums 
buvo tik maloni pramoga, saldi tarsi žemuogė - spalvų, kvapų ir odos glamonių 
maudynės. Išsimaudėme, aš plaukiojau, paskui vartėmės su Andžėjumi po smė- 
lį, užsikasėme šiltame smėlyje. Vanduo buvo permatomas, švarutėlis, smėlis jūros 
dugne susiraukšlėjęs, vandens paviršius lygus, vos alsuojantis mažutėmis bangelė- 
mis. Kaip ir vakar matėsi nedidukės žvejų valtys, burlaiviai ir kelioniniai garlaiviai. 
Motorų gaudesys nustelbė net jūros ošimą. Nesigirdėjo tokio jūrai būdingo ūžesio 
ir griausmo. Lengvas, šiltas vėjelis pūtė nuo žemyno, saulė tai slėpėsi po debesi- 
mis, tai iš jų išlįsdavo - šildydama, tačiau nekaitindama visa savo galia. Galima net 
pasakyti, kad saulė nešvietė, o išsiliejo pro lengvučius debesis. Andžėjus prisirin- 
ko didžiulę gintarų, akmenėlių kolekciją, Marynia gėrėjosi jūros spalvomis. Buvo 
taip saldu ir giedra, tarsi liepos dieną sode tarp trešnių ir aviečių. Pasivaikščiojome 
neskubėdami, dažnai atsiguldavome siestai tiesiai ant smėlio. Nutolę nuo viešųjų 
Juodkrantės paplūdimių už antrosios žvejų prieplaukos, kuri buvo 23-iajame ki- 
lometre nuo Neringos krašto, išsimaudėme, stebėjome plekšnių žvejybą, matėme 
į pakrantę išmestos didžiulės žuvies liekanas - žuvis buvo nemenko šuns dydžio. 
Geras oras, rami jūra pritraukė nemažai žmonių - vieni gulinėjo, kiti vaikštinėjo. 
Nemažai buvo vasarojančių žydų ir žydžių, ponių, didesnių ir mažesnių vaikų, nau- 
jagimių vežimėliuose. Pavaikštinėję pajūriu leidomės į Nerijos gilumą, link dyku- 
mos, prasidedančios už Juodkrantės. Ėjome per nusususius dirvonus, apaugusius 
sausa, duriančia žolyte ir žaliuojančius smulkiomis žaliųjų lapuočių oazėmis, ban- 
dančiomis čia įsitvirtinti ir išsivystyti, tačiau vystančiomis ir pasmerktomis. Ilgai 
bridome per pilkai rusvą dykumų augmenijos, prie kurios kalnapušės atodo itin 
žalios, plotą. Matėme briedžių pėdsakų, kur ne kur ištisus laukinių gėlių plotus, o 
dykuma vis artėjo link mūsų. Tokia graži judančių smėlynų spalva - gelsvai rožinė, 
šilta, kaip pati saulė. Pagaliau pasiekėme smėlynus ir sunkiai jais kopėme į kalną, 
kol priėjome iš jų išaugusius kitados gyvų kalnų likučius, šiandien jau vėjo išpu- 
čiamus į jūrą ir ištirpstančius joje tarsi cukrus skystyje. Pagaliau priėjome plokščią 

smėlio kyšulį — toje vietoje, kur smėlis atitrūksta ir iš labai aukštai neria žemyn tie- 
siai į Kuršių marias. Nuostabaus grožio tie smėlio kalnai, nutrūkstantys ties Nerijos 
žydryne. Vienas gražiausių spalvinių Nerijos efektų. 


1924 metų birželio 13 d. 
Penktadienis 


Iš Kuršių nerijos į žemyną yra, savaime aišku, tik vandens kelias - garlaiviu, pluk- 
dančiu per Kuršių marias. Birželį, kai dar prie Baltijos jūros maudymosi sezonas 
nebūna prasidėjęs, tarp Klaipėdos ir Juodkrantės plaukia tik du garlaiviai - vienas 
specialusis tarp minėtųjų dviejų taškų ir vienas tranzitinis į Krantzą (Karaliaučių). 
Abu vakare atplaukia į Klaipėdą - pirmasis 7 valandą, o antrasis 9, kadangi vienin- 
telis traukinys iš Klaipėdos į Kauną, o kartu ir Radviliškį išvyksta 6.30 vakaro, tai 
nei pirmasis, nei antrasis garlaivis nesutampa su traukinio grafiku. Taigi, norint iš- 
vykti iš Klaipėdos traukiniu, iš Juodkrantės reikia išvažiuoti prieš dieną (yra kelios 
dienos per savaitę, kai iš Juodkrantės išplaukia ir trečiasis garlaivis, bet kaip tik ne 
Maryniai reikiamą dieną). Marynia šiandien išvyksta, todėl į Klaipėdą privalėjome 
atplaukti vakar vakare. Tad vakar baigėsi trumputė Marynios kelionė prie jūros. 
Ją užbaigė kelionė į smėlynus - lietuviškąją dykumą - vieną gražiausių Kuršių ne- 
rijos efektų ir didžiausių jos ypatumų. Nežinau, ar dar kur nors Europoje galima 
išvysti „mirusius smėlio kalnus“, sudarytus iš judančio smėlio, keliaujančio nuo 
jūros iki Nerijos ir krentančio žemyn, stačiais šlaitais į vandenį. Minėtosios minia- 
tiūrinės kuršių dykumos - prūsų-lietuvių Sacharos - smėliais įmanoma vaikščioti, 
nes jie pakankamai kieti, tvirti, nuostabios geltonos rožinės spalvos, paauksuoti, 
o jų paviršius susiraukšlėjęs, visai kaip jūros dugno - tos raukšlės priklauso nuo 
vėjo krypties ir jėgos. Smėlio šlaitų aukštis ties Nerija yra keliasdešimt metrų. Ant 
tokio šlaito krašto galima atsisėsti ir sėdėti saugiai bei patogiai, nors po kojomis 
žioji praraja. Ir vaizdas čia atsiveria be galo gražus ir efektingas - tiek dėl prarajos 
įspūdžio, tiek dėl vandens ir smėlio spalvų. Iš pradžių Marynia bijojo atsisėsti ant 
šlaito krašto, paskui bijojo pajudėti iš vietos, nerimaudama, kad kartu su smėliu 
nuslinks į prarają. Pavyzdį jai parodė mano padrąsintas Andžėjus - aš čia jau esu 
buvęs ir sėdėjęs. Andžėjus slinko žemyn, vėl kopė į viršų, šokinėjo grimzdamas į 
smėlį, gėrėjosi per pėdas tekančiu smėliu, taip dailiai imituojančiu vandens tėkmę. 
Galų gale ir Marynia išdrąsėjo - leidosi žemyn stačiu šlaitu, gramzdindama pėdas 
subtilioje smėlio masėje, kas jai teikė didžiulį malonumą. Tačiau grįžti iš dykumos 
iki Juodkrantės buvo taip toli, kad pavargo ir Marynia, ir Andžėjus. Dar ir šian- 
dien, Klaipėdoje, sesuo negalėjo atsigauti iš nuovargio. Naktis, praleista viešbutyje, 

negrąžino jai jėgų. Andžėjus rytą atrodė žvalesnis ir labai norėjo su manimi vykti į 
pažadėtą atsisveikinimo su jūra ekskursiją - į Smiltynę**. Rytą ėmė lyti, bet čia juk 
Klaipėda, buvo galima tikėtis, kad netrukus liausis, čia, prie Baltijos, giedra ir lietus 
keičia vienas kitą tarsi kaleidoskope. Apie vienuoliktą valandą kartu su Andžėjumi 
išvažiavome į Smiltynę. Lietus liovėsi lijęs. Prasiėjome skersai Nerijos ir atsidūrė- 
me prie jūros. Buvo tylu ir šilta. Bangos šičia visada mažesnės nei Juodkrantėje, o 
dabar buvo tokios pačios kaip prūde, t. y. jų visiškai nebuvo. Paėjėjome šiek tiek, 
išsimaudėme negilioje Smiltynės jūroje, pliažą sudaro itin kietas smėlis, jūros du- 
gne labai smulkus, susiraukšlėjęs, aštriais ir kietais kraštais - kad net kojas skauda 
žengiant - ir sugrįžome į Klaipėdą. Andžėjus nusivylė, mat nesurado gintaro Smil- 
tynėje. Čia net jūros akmenėlių nėra, tiktai smėlis, o vienintelis grobis - smulkutės 
baltos kriauklytės, kurių vaikas jau buvo prisirinkęs pilnus maišelius. Andžėjus 
jau iki pat išvykimo atrodė tylus, mieguistas, išsiblaškęs. Nežinau, ar gailėjosi, kad 
išvyksta, ar jį tiek išvargino kelionės įspūdžiai, kad jau niekuo nebesidomėjo, nesu- 
gebėjo nei aplinkos stebėti, nei reaguoti į ką nors. Buvo tiesiog apatiškas. Iš pradžių 
Andžėjus labai norėjo pasilikti su manimi ir dar kelias dienas pabūti su Kligiu** 
ir Stefanu Römeriu, kurie rytoj atvyksta į Klaipėdą, bet Marynia jam likti nelei- 
do, nes baiminosi, kad mes, vyrai, tinkamai neprižiūrėsime vaiko ir jis neištvers 
mūsų ekskursijų tempo. Vakar Andžėjus labai nuliūdo, bet šiandien apie tai jau 
neužsiminė. Galbūt jau nesigailėjo, nes išnaudojo savo jėgas ir prarado norą patirti 
naujų įspūdžių. Menkas iš pažiūros jis berniukas, tylus, paklusnus, iš prigimties 
labai gilus ir jautrus, tačiau jautrus savo vidumi - jam reikia laiko įspūdžiams susi- 
gulėti, nepasakoja jų visiems aplinkiniams, niekaip neištransliuoja jų į išorę. Mielas 
ir didžiai moralus vaikas, subtilios ir delikačios psichikos, svajotojas ir totalus ide- 
alistas, absoliutus, taurus kiekviename žingsnyje, tačiau negyvybingas, neveiklus, 
neekspansyvus - nežinau, ar per silpnas veikti, ar per subtilus, perdėm dvasingas, 
įsikniaupęs vien į vidinį savo gyvenimą. Kartais čia mane erzino jo išsiblaškymas, 
nekoordinuoti judesiai. Vis dėlto myliu jį labai nuoširdžiai, labiausiai iš visų savo 
sūnėnų - ir ne tik myliu, bet ir vertinu. Ir juo labiau man gaila, kad jis toks silpnas 
fiziškai, kad toks švelnus, jog kartais net baisu, ar ateityje susidoros su gyvenimo 
sunkumais. Gerai, kad Marynia jį išsiveža, nes dar kelios dienos būtų ne jo jėgoms, 
galbūt ir mūsų kelionės džiugesys dėl to dingtų. Manau, čia patirtas dozuotas gūsis 
stiprių ir nepaprastų įspūdžių jam suteiks daugiau džiaugsmo nei tų pačių įspūdžių 
kartojimas kelis kartus iš eilės. Būtų čia likęs - būtų jų persisotinęs ir pervargęs. 


253. Originale - Sandkrug. 
254. Kligys Jonas. 

Vakare Marynią ir Andžėjų palydėjau į traukinių stotį, įsodinau į traukinį ir at- 
sisveikinau su jais, o pats, toks vienišas, sugrįžau į Klaipėdą. Jaučiau ilgesį. Negerai, 
kai būni su kuo nors ir staiga lieki vienas. Žmogus yra zoon politikon” - būti su 
artimu žmogumi yra saldžiau nei būti vienam. O rytoj laukiu antros mano kelionės 
bendražygių partijos - Stefano Romerio ir Kligio. 


1924 metų birželio 14 d. 
Šeštadienis 


Į Klaipėdą atvažiavo antrieji mano bendrakeleiviai - Stefanas Romeris ir Jonas Kli- 
gys. Rytą juos pasitikau traukinių stotyje. Iki 1.30 vaikštinėjome po Klaipėdą. Kligį 
uostamiestis sužavėjo — pats miestas ir, ko gero, dar labiau jame vykdomi darbai. 
Viskas jam patiko. Niekad gyvenime Kligys nematė didesnių miestų už Vilnių ir 
Kauną, tad Klaipėda buvo tikras atradimas. Kligys yra vienas tų senosios kartos 
lietuvių valstiečių, kurie nelabai tiki Lietuva, nes tai, kas sava, jų nežavi, jie yra 
pratę Lietuvą ir lietuvius laikyti prastesniais, vargingais. Netiki, kad jie gali ką nors 
sukurti, sutvarkyti ar parodyti. Darbšti, švari ir kultūringa Klaipėda, jūros preky- 
bos perspektyvos, jungiančios Lietuvą su pasauliu - tai Kligiui yra vertinga, žavu, 
net ir pačios Lietuvos, kaip valstybės, vertę kelia. Apžiūrinėdamas Klaipėdą ir jos 
uostą Kligys meditavo ir nuolatos kartojo, kad Lietuvai Klaipėda yra tikrasis turtas 
ir kad tik Klaipėdos dėka ji tampa egzistuoti galinčia valstybe. Suprantama, negalė- 
jo nepaminėti, kad ne Vilnius, o Klaipėda buvo ir yra reikalinga Lietuvai. Ir iš tiesų, 
Klaipėda, ką ir kalbėti apie didžiulę jos svarbą Lietuvai, turi visus duomenis - kaip 


Nuotrauka,Žemsemė 
dirba, pagilindama 
įėjimą į uostą iš jūros“, 
žurnalas Krivulė, 1923, 
nr. 2, p. 7. 


255. Zoon politikon (gr.) - politinis žvėris, visuomeninis padaras. 

joks kitas miestas - imponuoti blaiviam valstiečio protui: kiekviename žingsnyje 
matosi dirbantys žmonės, prekyba, kuria šis miestas alsuoja. Klaipėdoje nesimato 
veltėdžių, nekrenta į akis elegantiški apdarai, nėra didmiesčio parazitizmo. Čia vis- 
kas tvarkinga, dalykiška, tikslinga. 

Pusę dviejų išplaukėme garlaiviu į Juodkrantę, kurioje praleisime dvi dienas. Po 
pietų, kuriuos valgėme „May“ viešbutyje, nuėjome prie jūros, maudėmės, Stefanas 
fotografavo. Stefanas nufotografavo tris kadrus: vieną Klaipėdoje, toje vietoje kana- 
las susilieja su Kuršių nerija, su vaizdu į uoste prisišvartavusius laivus, antrą - jū- 
roje besimaudantį Kligį ir mane, trečią - mane užsikasusį smėlyje, pliaže, žvejybi- 
nių valčių fone. Jeigu pavyks - bus gražios nuotraukos. Stefanas puikiai prisimena 
Klaipėdą ir Juodkrantę, kurioje ir orientuojasi, ir jaučiasi kaip namie. 

Jūra buvo smarkiai įsiaudrinusi - taip ir nesupratome priežasties, nes pakran- 
tėje buvo šilta, o nuo jūros nepūtė vėjas. Kol buvo Marynia ir Andžėjus, jūra buvo 
rami ir atrodė tarsi žaisliukas. Taip tuomet norėjau, kad ji bent kartą įsiaudrin- 
tų, kad Marynia ją ir tokią išvystų. Vos sesuo išvažiavo ir pasirodė Stefanas, kuris 
jau praėjusią vasarą matė grėsmingą ir banguojančią - staiga ji įsiaudrino. Dabar 
ir Marynia, ir Stefanas gali mane laikyti tuščiakalbiu. Marynia gali manyti, kad 
perdėjau pasakodamas apie didžiules jūros bangas, mušančias krantą, apie laukinį 
jūros peizažą ties Juodkrante, nes tai, ką matė ji, visiškai neatitiko mano pasako- 
jimų. Na, o Stefanas gali galvoti, kad perdedu pasakodamas jam apie tyrą ir ramią 
jūrą, kuri tyvuliavo čia viešint Maryniai, nes šiandiena byloja kitką - kad jūra, kaip 
paprastai, yra laukinė ir įsiaudrinusi, tokia, kokią matė praėjusiais metais. 


© Nuotrauka,Pietų 
a A aai 
= molas ir žymės 


jo kovos su jūros 
bangomis. Stovi 
inž. R. Visockis, 
laikinasis uosto 
direktorius, ir inž. 
Lucke, uosto sta- 
tybos viršininkas“, 
žurnalas Krivulė, 
1923, nr. 2, p. 7. 

1924 metų birželio 15 d. 
Sekmadienis 


Prieš pietus su Stefanu ir Kligiu išėjome pasivaikščioti po dykumos smėlius. Šią 
naktį, kaip, beje, ir kasdien, palijo, tačiau atrodė, kad vėliau dangus išsigiedrins. 
Jau pakeliui dangus ėmė ir vėl niauktis, pasigirdo griaustinis. Audra pasisuko link 
žemyno, aplenkdama Kuršių neriją. Lietus kartkartėmis vis nutraukdavo mūsų 
ekskursiją, priversdamas slėptis kalnapušių giraitėje. Galų gale pasiekėme smėly- 
nus, kuriais „bridome“ iki Kuršių marių. Stefanas padarė tris kadrus: nufotogra- 
favo smulkučių kalnapušių plantaciją smėlyne, dykumos pašonėje, smėlio kalnus, 
besidriekiančius išilgai marių, ir mane, slenkantį žemyn nuo stataus smėlio kalno. 
Po pietų nuėjome prie jūros, kuri buvo tokia pat įsiaudrinusi, kaip ir vakar. Jūra 
mus pasitiko vėju ir vėsa. Dangus apniukęs, apšvietimas netinkamas fotografuo- 
ti. Aš pasiryžau išsimaudyti, juk gaila prarasti pasitaikiusią progą. Vakare, Majaus 
restorano salėje grojo muzika, skambėjo dainos, vyko šokiai: linksminosi abiejų 
lyčių vietos jaunimas - žvejai. Turėjau galimybę stebėti, ar madinga dar vokiečių 
kalba, ar stipriai ji dominuoja prieš lietuvių kalbą. Vietos gyventojai namie kalba 
lietuviškai, o vokiečių kalbą vartoja ne tik su nepažįstamais žmonėmis, bet ir tar- 
pusavy - vos uždarę savo namų duris viešumoje kalbasi tik vokiškai. Nė vienas iš 
stebėtų jaunuolių neprakalbo lietuviškai, nors visi jie lietuviai. Kalbėti lietuviškai 
viešoje vietoje - blogo tono ženklas, kito žmogaus pažeminimas. Lietuvių kalba 
šiems žmonėms yra namų kalba, ir tiktai namų, neverta skambėti viešai. Reikia 
pripažinti, kad čia visi žmonės labai gerai kalba vokiškai - jų kalba taisyklinga, 
kur kas taisyklingesnė nei pačioje Vokietijoje, kurioje vartojamos įvairios liaudies 
tarmės — „Plattdeutsche“““ ir kitos. Visuomet buvo manoma, kad gražiausia šne- 
kamoji vokiečių kalba skamba Kurše, Livonijoje ir Estijoje, mat čia minėtoji kalba 
buvo kultūrinė, nesugadinta liaudies tarmių - vietos gyventojai turėjo savo atskirą 
namų kalbą - latvių, estų. Tas pats pasakytina ir apie Rytprūsius: vokiečių kalba 
yra gryna kultūrinė, ji skiriasi nuo liaudies vartojamos kalbos, tad išliko švari ir 
gali būti pavyzdžiu patiems vokiečiams. 


256. Plattdeutsche Sprache (vok.) - žemutinių vokiečių kalba, arba vokiečių žemaičių kalba. Tai 
terminas, vartojamas apibūdinti Vakarų germanų kalbai (tarmei), kuri paprastai randama Vo- 
kietijos šiaurinėje dalyje; ji taip pat yra gimtoji kaimyniniuose regionuose ir rytinėje Nyderlan- 
dų dalyje. Anksčiau šia tarme buvo kalbama dabartinėje Šiaurės Lenkijoje, Kaliningrado srityje 
ir Pietų Lietuvoje. 

1924 Metų birželio 16 d. 
Pirmadienis 


Kligys, Stefanas Romeris ir aš leidžiame paskutinę dieną Juodkrantėje. Orai mums 
nepalankūs. Debesuota, lynoja, pučia aštrus vėjas, šalta. Iki pietų vaikštinėjome po 
snaudžiančią Juodkrantę, dairėmes, ką fotografuoti. Stefanas padarė tris kadrus, 
tačiau abejoju, ar pavyks nuotraukos, nes apšvietimas prastas, o be štatyvo galima 
fotografuoti tik esant labai ryškiai šviesai. Šiandienos nuotraukos - vaizdas ir „Eva- 
Berg“ į Juodkrantę ir marias, du žvejybiniai burlaiviai mariose prie Juodkrantės ir 
banguojanti jūra. Po pietų buvome nuėję prie jūros - ji garsiai ošė ir daužė krantus 
pasišiaušusiomis bangomis. Buvo taip šalta, kad net aš nedrįsau išsimaudyti, ką jau 
kalbėti apie Stefaną ir Kligį, iš kurių pirmasis bijo jūros, o antrasis - šalčio. 7 valan- 
dą vakaro atsisveikinome su Juodkrante ir garlaiviu „Trude“ išplaukėme į Klaipėdą. 
Jeigu ne aš, Stefanas su Kligiu garantuotai būtų tupėję kajutėje, mat pūtė labai smar- 
kus vėjas, talžantis kūną be gailesčio, prasiskverbiantis pro visus drabužius. Kojos 
sušalo kaip kad žiemą per didžiuosius šalčius. Klaipėdoje, kaip ir kasmet tokiu 
laiku, vyko kermošius - prasidėjo šiandien ir tęsis visą savaitę. Kermošiuje nieko 
įdomaus nematėme. Aikštėje prie kanalo sukaltos būdelės, o prekės tose būdelėse 
niekuo ne geresnės už pačias popieriumi ir skudurais dengtas būdeles. Daugiausia 
parduodama saldainių, ragaišių, įvairių saldėsių, pyragų, vaikiškų žaisliukų, kažin 
kokių niekniekių. Viskas pagaminta iš prastų medžiagų, skirta labai neišrankiam 
pirkėjui. Kermošius buvo įdomus vakare - ne dėl prekių, o dėl šokių. Matyt, buvo 
tik pretekstas jaunimui pasilinksminti. Paprastai vakarais Klaipėda atrodo tyli ir 
mieguista, o dabar turgaus aikštėje net virte virė gyvybė - jaunimas šoko, linksmi- 
nosi. Buvo ir karuselių, mechaninių supynių, pašėlusiu greičiu besisukusių mašinų, 
apkabinėtų kėdėmis, kuriose vaikai, paaugliai, berniukai ir mergaitės skraido ore, 
sukasi tarsi pamišę. Visu garsu groja mechaninė muzika - skamba įvairiausios me- 
lodijos. Aplinkui sumišę muzikos ir žmonių garsai, klyksmai, juokas, įvairių švil- 
pukų, dūdelių ar kitų taip mielai vaikų perkamų žaisliukų cypimas. Tarp kermo- 
šiaus būdų ir apie karuseles bei sūpynes plaukia minios žmonių - daugiausia abiejų 
lyčių jaunimas, darbininkai, pardavėjai, tarnaitės ir pan. Visa priemiesčių liaudies 
Klaipėda susirinko į kermošių. Riksmai, klegesys, juokas - vaikinai vanoja mergai- 
tes rykštėmis per nugarą, pastarosios klykia, mėtosi konfeti, jaunimas vieni kitus 
erzina, užkabinėja, maigo, spaudžia, nepadoriai, grubiai elgiasi - ir visa tai susilieja 
į vieną garsą. Daug girtų ir pagiringų, ore tvyro aistra ir geidulys - linksminasi 
žmogus žvėris. Vienoje iš aikščių stumdosi minia, groja muzika - čia šokių aikštėlė. 
Tokioje geidulingoje atmosferoje į akis krenta nederamas seksualinis elgesys - vy- 

rai susibara ir mušasi dėl merginų, rankose žybčioja peilių ašmenys, konkurentai 
vienas kitam grasina. Kažkoks sunkus, laukinis tas jaunimo pasilinksminimas, itin 
skiriasi nuo tokių pasilinksminimų Vakaruose. Čia po nedideliu kultūros sluoks- 
niu, šioje prūsų liaudyje vis dar lindi barbaras ir brutalus žmogus, niekuo ne ge- 
resnis ir ne subtilesnis, o gal dar didesnis ir labiau laukinis nei mūsų Didžiosios 
Lietuvos liaudis. Šis vakarinis kermošius neatpažįstamai pakeitė Klaipėdą. 

Nakvojome viešbutyje „Baltischer Hof“. 

Šiandiena pažėrė įspūdžių ne tik Klaipėdos kermošiumi - Juodkrantėje stebėjo- 
me ne tik gamtą ir jūrą. Tad ir tie įspūdžiai iš žmonių psichologijos, žmonių tarpu- 
savio bendravimo Klaipėdos apskrityje. Kuršių marių prieplaukoje, Juodkrantėje 
buvo prišvartuotos dvi valtys su burėmis, kuriomis valstiečiai iš žemyno atplukdė 
parduoti pieno gaminius ir daržoves. Juodkrantė yra žvejų gyvenvietė, kurioje nėra 
dirbamosios žemės - na, išskyrus kelias bulvių vagas - nėra nei daržovių, nei pieno 
ir jo produktų, nei kitų produktų, reikalingų vasarotojams maistui gaminti. Visa 
tai atplukdoma iš žemyno. Priėjome prie vienos iš valčių, norėdami atsigerti pieno 
ir pasiklausyti, kokia kalba žemyno valstiečiai kalbasi. Tėvas ir sūnus tarp savęs 
kalbėjosi lietuviškai, o su čia vasarojančiomis pirkėjomis - vokietėmis ir žydėmis - 
žinoma, vokiškai. Atėjo ir bobos, žvejų žmonos, iš Juodkrantės pirkti šio bei to 
ir derėjosi su valstiečiu lietuviškai. Priėjo ir kažkokia lietuvė, ponia iš Didžiosios 
Lietuvos, ir išgirdusi, kad su kitais valstietis kalbasi lietuviškai, taip pat prabilo lie- 
tuviškai. Valstietis labai nustebo, kad pastaroji ponia, „vokiškai apsirengusi“ (sic!), 
o kalba lietuviškai. „Mes, - tęsė, - lietuviai, štai taip rengiamės (parodė savo namų 
gamybos drabužius), tai ir kalbame lietuviškai, o ponia, vilkinti vokiškus drabu- 
žius, negali būti lietuvė. Tai kodėl lietuviškai kalba!.“ Buvo aišku, kad valstietį 
erzina tokia neįprasta drabužių ir kalbos disharmonija, niekaip nederanti su šito 
krašto žmonių klasifikacija. Taip, Klaipėdos apskritis išgyvena pirmuosius tradici- 
nių sąvokų lūžius, toliau įvyks didžiulės kultūrinės permainos. Mes išsikalbėjome 
su tuo valstiečiu. 


1924 metų birželio 17 d. 
Antradienis 


Paskutinė diena Klaipėdoje. Kartu su Stefanu Romeriu ir Kligiu ją leidome pačiame 
uostamiestyje. Šį kartą oras buvo puikus. Diena saulėta, šilta ir, rodos, nuotaikinga. 
Stefanas padarė kelias nuotraukas, o šiandienos clou*? buvo išvyka prie švyturio, 


257. Un clou (pranc.) - vinis. 

Nuotrauka „Klaipėdos 
uosto švyturys", 
žurnalas Krivulė, 1923, 
nr. 2, p. 7. 


esančio ties Kuršių marių vartais. Iki ten geras kelio gabalas, bet jūros vaizdas ir 
laivų vandens kelias į uostą šalia švyturio atperka ėjimo pėstute naštą. Mūras, besi- 
driekiantis nuo žemyno į jūrą link švyturio, yra ką tik gražiai atrestauruotas. Pui- 
ki vieta pasivaikščioti. Jūra net švyti nuo saulės spindulių, banguota, tačiau rami. 
Šiandien nesimatė tokių piktų bangų, daužančių mūro akmenis ir mėtančių purs- 
lus kitapus mūro - tokį vaizdą kartu su Stefanu stebėjome praėjusiais metais. Priė- 
jome iki paties švyturio ir nusileidome žemyn iki senojo mūro griuvėsių, saugančių 
dabartinį mūrą. Čia atsigulėme ir mėgavomės vaizdu. Stebėjome į uostą plaukian- 
čius garlaivius, iš marių į jūrą išplaukiančius burlaivius ir žvejų valtis. Jūra blizgėjo, 
o laivai ir laiveliai jai suteikė gyvybės. Paskui sugrįžome į miestą, turėjome pasiim- 
ti daiktus ir vykti į stotį. 6.30 vakaro išvažiavome taukiniu į Kretingą ir Mažeikius. 
Atsisveikinome su gražuole Klaipėda ir jūra. 

Savaitę trukusi mano kelionė į Klaipėdą su Marynia, Andžėjumi, Stefanu 
Römeriu ir Kligiu man kainavo apie 600 litų, iš jų 200 litų kainavo vien traukinio 
bilietai. 

Dar noriu aprašyti mūsų pastebėjimus apie klaipėdiečių tarpusavio santykių psi- 
chologiją. Taigi, jau pasakojau, kad Juodkrantėje įsitraukėme į pokalbį su lietuviu 
valstiečiu iš už Kuršių marių, atplukdžiusiu į Juodkrantę valtimi parduoti pieno ir 
jo produktų bei daržovių. Kligys jį ėmė klausinėti apie viską - apie ūkio santykius 
kaime, apie paties valstiečio politinius įsitikinimus, apie tai, kaip dabar žmonės, pri- 
jungti prie Lietuvos, jaučiasi, ar gailisi, kad buvo atplėšti nuo Vokietijos, ar geriau 
jiems buvo tada ar dabar. Valstietis gerai kalbėjo lietuviškai, tai Klaipėdos krašto 
lietuvis, tačiau pasirodė esąs labai jau provokiškas, aršiai pasisakantis už tai, kad 
kraštas turėtų priklausyti Prūsijai ir Vokietijai. Jis pats visa savo siela jaučiantis kul- 
tūrinę ir ekonominę priklausomybę nuo Vokietijos, o Lietuva jam visiškai svetima. 

Raižinio „Uoste“ reprodukcija, 
Mažosios Lietuvos kalendorius 
1937 metams, Klaipėda, 1936, 

p. 76. 


Visi jo argumentai buvo tikrai ekonominiai, pavyzdžiui, sakė, kad Lietuvoje, ūkio 
šalyje, ir jo produktai yra pigesni nei pramoninėje Vokietijoje, kad čia jis gali nusi- 
pirkti mažiau reikiamų prekių - geležies, drabužių, odos ir t. t., nei galėjo nusipirkti 
Vokietijoje. Pateikė net tikslias kainas. Pasak valstiečio, viskas, ko reikia jam ar ūkiui, 
yra gaminama Vokietijoje - iš jos importuojama, todėl sumokėjus muito mokestį ir 
kainuoja daugiau. Na, o ūkio produktai yra geriausiai parduodami Vokietijoje, bet 
dėl sienos ir muito tenka juos parduoti čia pigiau nei Vokietijoje. Taigi tiktai dėl eko- 
nominių sumetimų Klaipėdos apskrities ūkininkai mielai atsiribotų siena ir muitu 
nuo Lietuvos, o atsiskyrimas nuo Vokietijos jiems būtų pražūtingas. Anot kalbinto 
valstiečio, dabartinė padėtis ne tik nepalanki ūkininkams, priešingai, stumia juos 
atgal, žemina ūkio ir apskritai bendrąją kultūrą. Po kelerių metų Klaipėdos apskri- 
ties ūkininkai, grįždami į barbarų laikus, susilygins su žemu lietuviškojo kaimo ly- 
giu, o Klaipėdos apskritis praras būdingą aukštą išsivystymo lygį - juk tą lygį pakėlė 
Vokietija ir jis labai skiriasi nuo kaimyninės Lietuvos. Didžiuliai mokesčiai dar la- 
biau akcentuoja tą regresą. Pesimistines savo nuotaikas, bylojančias apie Vokietijos 
ilgesį, valstietis pabaigė tokiais žodžiais: „Jeigu tik galėtume, visi keturiom nuropo- 
tume („repliom repliotų“)** atgal į Vokietiją“ Tokie žodžiai bylojo apie didžiausią 
Vokietijos ilgesį: jie ropotų keturiomis, kad tik galėtų pasiekti išsvajotąjį rojų, kad 
tik susilietų su Vokietija. Aišku, valstiečio žodžiai buvo perdėti, labai tendencingai 
išryškintas geras gyvenimas Vokietijoje ir blogas Lietuvoje. Antai, kad ir pavyzdys - 


258. „Rėpliom rėpliotų“ - lietuviškas Autoriaus intarpas autentiškame tekste lenkų kalba. 

valstietis sakė, kad Vokietija gamina viską, pradedant batais ir baigiant kepure, tarsi 
Vokietija būtų vienintelė universali gamintoja visų prekių, reikalingų ūkininkams, 
tarsi nieko negamintų pati Lietuva. Ekonominiai argumentai, suprantama, buvo 
nesugalvoti, bet bylojo apie įprotį gyventi tam tikroje ekonominėje santvarkoje. 
Atskyrus kraštą nuo Lietuvos įpročiai pasikeitė. Pakalbintas valstietis ir argumentus 
sugalvojo ad hoc, vis dėlto toks Klaipėdos krašto lietuvių nusiteikimas turi vyrauti 
ir ilgesys Vokietijai turi būti stiprus. Vietos vokiečiai labai išmoningai naudojasi to- 
kiomis vietos lietuvių nuotaikomis ir agituoja liaudį, kad kuo garsiau, kuo plačiau 
skleistų tokias nuotaikas. Argumentus irgi pateikia patys vokiečiai - pervertina 
Vokietijos ekonomiką ir išdidina Lietuvos minusus. Tai padaryti nelengva, nes iš 
tiesų egzistuoja pliusai ir minusai, o žmonėms be galo svarbus yra prieraišumas, 
tad jie ir priima tuos argumentus, kurie jiems atrodo patrauklesni. Norint įtikinti 
žmogų, kad jam ko nors reikia, netenka daug dirbti, o įtikinti priešingai jau prireikia 
nepaprastų argumentų. 


1924 metų birželio 18 d. 
Trečiadienis 


Jau tikrai Lietuva, turėdama tokį mažą geležinkelių tinklą, galėtų suderinti trau- 
kinių tvarkaraščius taip, kad traukiniai, važiuojantys tam tikromis linijomis, bent 
šiaip taip sutaptų. Antai Vokietija, turinti tokį platų geležinkelių tinklą, geba sure- 
guliuoti judėjimą. Ko gero, tenai netenka stotyje, jungiančioje dvi linijas, laukti po 
10 valandų, kol atvyks traukinys. Susisiekimas tarp Klaipėdos ir Obelių yra tiesiog 
kompromituojantis ir rodantis, kokie nemokšos vadovauja traukinių eismui. Iš 
Klaipėdos į Radviliškį atvažiuojama apie penktą valandą ryto, o vienintelis trau- 
kinys iš Radviliškio į Obelius išvyksta apie ketvirtą valandą po pietų. Tai skan- 
dalas. Kad taip labai neprailgtų laikas, su Stefanu ir Kligiu traukinio laukėme ne 
Radviliškyje, o Šiauliuose - bent mieste. Po nakties, praleistos vagone, jautėmės itin 
mieguisti, pusiau be sąmonės, po Šiaulius slampinėjome tarsi musės per lietų. Galų 
gale sulaukėme traukinio. Rokiškyje sustojome apie 11 valandą nakties. Mūsų jau 
laukė arkliai ir švintant pasiekėme Bagdoniškį. Klaipėdoje, prie jūros kasdien lijo, 
o čia, Rokiškio kraštuose - alinanti sausra, pučia rytų vėjas iš žemyno, per visą tą 
laiką neiškrito nė lašas lietaus. 

Tą pačią dieną, kai Juodkrantėje kalbėjome su valstiečiu, atplukdžiusiu pro- 
duktus iš žemyno, patyrėme ir nuotykį - sugadinusį mums nuotaiką. Tas nuoty- 
kis labai būdingas šių laikų Klaipėdai, kurios gyvenimas palengva keičiasi. Taigi, 
vaikštinėjome po gyvenvietę, ieškodami tipiško vaizdo nuotraukai. Norėjome 

nufotografuoti žvejų kiemelį prie marių, su iškabintais džiūti tinklais, bučiais ir 
valtimis su burėmis prieplaukose. Vienas kiemas mums atrodė labai gražus: kabė- 
jo tinklai, prie marių stovėjo trys valtys su nuleistomis burėmis. Tas kiemas buvo 
šalia kažkokio viešbučio, keli šimtai žingsnių nuo „May“ viešbučio. Šalia tinklų 
sukosi du berniukai ir jaunas vyras su juoda prūsiška kepure ir šviesiai mėlynais 
darbiniais marškiniais. Užsukome į kiemą, aš mandagiai vokiškai vieno berniuko 
paklausiau, ar galima nufotografuoti kiemą. Berniukas nesuprato klausimo, bet 
tuoj pat pribėgo tas žmogus su marškiniais ir jo paklausiau to paties. Žmogus buvo 
girtas, iš burnos sklido alkoholio tvaikas, akys atrodė piktos. Jis pats nedidelio ūgio, 
veidas labai išblyškęs, oda išsausėjusi. Užuot atsakęs į mano klausimą, ėmė greitai 
kartoti ir klausti (vokiškai): „Kam esat pavaldūs, kokie pavaldūs, ar rusams, kam 
pavaldūs?..“ Atsakiau ramiai: „Esu pavaldus Lietuvai“ Tuomet jis, nekeisdamas nei 
veido išraiškos, nei tono, taip pat spėriai įsmeigė į mane akmeninį piktą žvilgsnį 
ir ėmė kartoti: „A, lietuviai! Tuomet dinkit iš čia, staigiai, nešdinkitės, ką, prastai 
girdite? Varykit, varykit iš čia! Ach, jūs, lietuviai... (šioje vietoje nebaigė epiteto, 
kuris jam jau ant liežuvio galo kabojo). Dinkit, dinkit!“ Aš į jį kreipiausi tokiais 
žodžiais: „Gerai, jeigu negalima, tuomet einam“ - pasukau link vartelių, pro ku- 
riuos įėjome į kiemą, paskui mane sekė Stefanas su Kligiu, kurie taip pat suprato, 
kas čia vyksta. O tas žmogus ėjo mums iš paskos ir tuo pačiu tonu, greitakalbe tą 
patį kartojo ir žiūrėjo į mane neapykantos kupinomis akimis. Atsistojo prie var- 
telių ir kiekvienam mūsų pro juos einant darė gestą, tarsi mus stumtų - beveik 
mus lietė ranka. Aš vos vos tramdžiau net verdantį pyktį. Jaučiau: jeigu pakelčiau 
balsą arba atstumčiau to žmogaus ranką, jis pultų mus ir imtų mušti. Kiltų gatvės 
muštynės ir skandalas, niekaip nederantis su mano užimamomis teisėjo pareigo- 
mis ir profesoriaus vardu. Tad ėjau ramiai, už manęs ramiai žingsniavo Stefanas ir 
Kligys. Mano šaltumas ir ramybė erzino įsiaudrinusį vyrą - jis išbėgo paskui mus 
į kelią - tačiau kartu ir stabdė. Jis bandė prie manęs priartėti ir iš mostų supratau, 
kad norėtų mane užpulti ir mušti, iš lūpų skambėjo tam tikrų frazių pradžia - jeigu 
būtų jas baigęs, būtų mane įžeidęs, bet nedrįso nei žodžiu, nei veiksmu užsipulti. 
Buvo aišku, kad ieško priekabių, tačiau mano ramybė jį stabdė. Tik prislopintu bal- 
su vis dar kartojo: „Eikit, išeikit, čia vokiečių viešbutis vokiečiams, o jūs lietuviai 
ir Žydai eikit į „Koscho“ viešbutį - ten jūsų vieta, ar girdite? Jums čia, vokiškame 
viešbutyje, nėra vietos, čia jūsų nereikia, čia tik vokiečiams yra vietos...“ Ir t. t. To 
žmogaus tonas ir gestai buvo įžūlūs, tačiau įžeidūs žodžiai, kurių bijojau, kad ne- 
kiltų muštynės, neišsprūdo jam iš lūpų. Žmogus palydėjo mus už viešbučio ir pa- 
traukė tolyn, netrukus apsisuko ir grįžo į savo kiemą. Mes patraukėme savo keliais. 
Buvome pasipiktinę. Prūsiškas to girtuoklio įžūlumas peržengė visas ribas. Ką gi, 

šis įvykis puikiai atskleidžia, kokios yra vietos vokiečių ir lietuvių nuotaikos, kokie 
vis dar stiprūs vokiečiai jaučiasi, kokie jie padėties valdovai, jog nepaisydami, kad 
priklauso Lietuvai, šitaip elgiasi su lietuviais. Galima buvo pasiskųsti policijai, bet 
kas iš to, kai policininkai yra vietiniai ir gali mąstyti lygiai taip pat, kaip tas vyras 
mėlynais marškiniais. 


1924 metų birželio 19 d. 
Ketvirtadienis 


Bagdoniškio, palyginti su Klaipėdos, orai tokie skirtingi. Šiandien tas skirtumas 
yra itin ryškus - orai visiškai nebūdingi mūsų klimatui, tarsi būtų pasiskolinti iš 
Kirgizijos stepių: saulė tokia ryški, dangus be jokio debesėlio, aštrus vėsus vėjas, 
nederantis su kaitriais saulės spinduliais. Tikrasis žemyno klimatas, atkeliavęs iš 
žemyno gilumos - tokios, kuri nė nesapnuoja apie jūrą. Tai klimatas, kurį mums 
labai retai atpučia ilgalaikis vėjas iš Rusijos. 

Dar apie įspūdžius, kurių pasisėmėme Klaipėdoje. Per paskutinę dieną, kurią 
kartu su Stefanu Römeriu ir Kligiu leidome Juodkrantėje - pirmadienis, - įspūdžių 
buvo išties daug. Rytą pasikalbėjome su valstiečiu iš žemyno, paskui buvo neskanus 
nutikimas su mėlynmarškiniu girtuokliu, o per pietus klausėmės senojo Majaus, 
postringavusio pusiau laužyta lietuvių kalba, pusiau vokiškai. Tiesą sakant, senasis 
Majus dar nėra toks senas. Jam penkiasdešimt keleri metai, šiandien jis turtingas 
vieno didžiausių Juodkrantės viešbučių savininkas. Energingas ir darbštus žmogus, 
labai veiklus, ūkiškas, nedidelio išsilavinimo ir, taip sakant, nedaro nuodėmės savo 
inteligentiškumu, tačiau labai praktiškas ir sumanus. Kilęs jis iš vietos gyventojų, 
tad yra lietuvių ar kuršių kilmės. Praturtėjo iš nuosavos aludės, kurią po truputį 
plėtė - iš pradžių jo klientai buvo vietos žvejai, vėliau vasarotojai. Paskui pastatė 
viešbutį, aludę pavertė restoranu ir dabar yra viešbučio ir restorano su alude sa- 
vininkas. Jam priklausančiose patalpose yra ir scena, skirta teatro spektakliams, 
susirinkimų ir pasilinksminimų salė - žodžiu, tai didžiausias toks kompleksas 
Juodkrantėje. Majus, kaip ir visi vietiniai, norintys palypėti vienu visuomeniniu 
laipteliu aukščiau, automatiškai iš lietuvio pavirto vokiečiu. Lietuvių kalba ir pa- 
pročiai Klaipėdos krašte buvo tik folkloro elementas, etninė žemesnių visuomenės 
sluoksnių savybė, tikrai ne tautinis veiksnys, lygiavertis vokiškajam. Kiekvienas 
šiek tiek išsilavinęs ar turtingesnis žmogus tą lietuvių folklorą iškeisdavo į vokiš- 
kąją civilizaciją. Taip ir senojo Majaus šeimoje namų kalba virto vokiečių kalba. Jo 

sūnus ir dukra lietuviškai jau nebemoka ir abu - sūnus ir netekėjusi dukra - iki šiol 
gyvena pas tėvą ir padeda jam tvarkytis viešbutyje, o vadovauja despotiškas sena- 
sis. Sūnus, jaunasis Majus, maždaug 30-ies metų, jau atrodo poniškesnis ir palieka 
inteligento įspūdį. Jis subtilesnis ir labiau išsilavinęs už senąjį tėvą, kuris taip pat 
kasdien vilki kostiumą. Jaunasis Majus, buvęs vokiečių karininkas, Didžiojo karo 
metais Vakarų fronte tarnavo aviacijoje. Senasis Majus nepamiršo lietuvių kalbos, 
tačiau kalba tokia iškraipyta tarme, įpindamas daug vokiškų žodžių, kad vokiečių 
kalbos nemokantis žmogus iš Didžiosios Lietuvos tikrai jo nesuprastų. Lietuviškai 
Majus nepamiršo tik dėl to, kad reikėjo pasikalbėti su žvejais arba ūkininkais iš 
žemyno - patogiau tarpusavy reikalus aptarti liaudies tarme ir vietos žodžiais. O 
su vietos lietuviais jis kalbasi vokiškai, tik kartais įterpia kokį lietuvišką žodį - ypač 
norėdamas parodyti didesnį įspūdį ar išryškinti kokias nors aplinkybes. Senasis 
Majus yra konservatyvus, nemėgsta ir nepripažįsta jokių naujovių, trikdančių nu- 
sistovėjusius visuomeninius santykius. Visus naujus visuomeninius kultūrinius 
procesus, dar esančius idėjos stadijoje, jis laiko keistenybėmis arba nesąmonėmis. 
Žinoma, lygiai taip pat jam atrodo ir lietuvių atgimimo idėjos šioje tradicinėje lie- 
tuvių-prūsų žemėje, kurioje lietuviškumas neprieštarauja vokiškumui, bet yra že- 
mesnio lygio - tarsi mėšlas, skirtas vokiškai kultūrai augti. Majui patinka jau įvykę 
faktai, kadangi jie rodo realiai nusistovėjusias jėgas, o jėga visuomet imponuoja 
tokiems protams. Tad su faktu, kad Klaipėda priklauso Lietuvos valstybei, kol karo 
nusiaubti vokiečiai yra nepajėgūs minėtojo fakto pakeisti, jis susitaikė, jį gerbia ir 
net yra linkęs pasidaryti išvadas, apie kurias anksčiau nebūtų nė pagalvojęs, tarki- 
me, reklamuoti savo viešbutį dviem kalbomis - lietuvių ir vokiečių. Tačiau lietuvių 
kalba jam tėra valstybingumo, o ne vietos lietuvių simbolis. Valstybingumo faktas 
ir visa, kas su juo susiję, Majaus nuomone, neturi nieko bendra su šalyje tvyrančiais 
visuomeniniais santykiais. 


1924 metų birželio 20 d. 
Penktadienis 


Stefanas Romeris vakar išryškino ir padarė visas nuotraukas, kurias fotografavo 
Klaipėdoje. Dauguma jų sugadinta arba labai prastos kokybės, yra kelios neblogos, 
o viena itin graži - ja galėtų didžiuotis ir fotografas profesionalas - tai Klaipėdos 
kanalo vaizdas su garlaiviais. 

Šiandien su Jadze lankėmės Gojuje. Pasiėmėme nedidelius pjūkliukus ir pjaus- 
tėme riešutus, karklus, šermukšnius, ievas - visus, kurie trukdė augti tauriesiems 

medeliams. Padegėliui Kurilavičiui™® iš Ažubalių*“ padovanojau dalį Gojaus me- 
džių išsikirsti, o dalį pardaviau. 

Su Andžėjumi išsimaudėme prūde. Po jūros maudynių šitos tik vaikų žaidimas, 
bet prūdelyje bent galima plaukioti iki soties. 

Dar papasakosiu apie senąjį viešbučio savininką Majų Juodkrantėje. Majus pir- 
madienį grįžo iš Šilutės (Šilutė arba Šilokarčiama?®, vokiškai „Haydekrug“ - vienas 
iš trijų pavieto miestų Klaipėdos apskrityje). Sekmadienį Šilutėje vyko vadinamojo 

„Kulturbundo“““ — vokiečių organizacijos, kuriai vadovauja vokiečių nacionalistai, 
tačiau pati organizacija labai juokingai maskuoja politinį veidą - suvažiavimas. 
Klaipėdos apskrityje vokiečiai yra stipresni už negausias lietuvių tautininkų pajė- 
gas. Senasis visuomeninių santykių pagrindas grindžiamas tradicijomis ir liaudies 
įpročiais, neišskiriant ir vietos lietuvių, suteikia jiems pranašumą prieš lietuvių 
tautinio judėjimo pionierius. Jie jaučia ir puikiai žino, kad pirmuosius žingsnius 
žengiantis lietuvių judėjimas bandys remtis Lietuva ir jos prašys ginti nuo vokie- 
čių tautinio ir valstybinio judėjimo. Šito fakto vokiečiai baiminasi, todėl ir buria- 
si į organizacijas. Jie žino, kad geriausias garantas, leisiantis ateityje atitrūkti nuo 
Lietuvos ir sugrįžti į Vokietijos glėbį, yra išlaikyti visuomenėje savo status guo ir 
neleisti vietos lietuviams būti tautiškai sąmoningiems. Tautiškumas būtų rimčiau- 
sias veiksnys, susiesiantis Lietuvą su šalimi. Prieš jį á la longue galėtų tapti bejėgis 
net ir prūsiškasis ginklas. Šis autonominis kraštas iki šiol yra veikiamas vokiečių 
įtakos, bet jo nebus galima atgal prijungti prie Vokietijos, jeigu lietuvių įtaka padi- 
dės. Taigi, Klaipėdos vokiečiai, bent politiniai jų vadai kol kas viešumoje akceptuo- 
ja Lietuvos valstybingumą - yra įsitikinę, kad jis laikinas. Vokiečiai nebijo ir realios 
tarptautinės lietuvių jėgos - su sąlyga, kad Klaipėdos vidaus santykiuose nebūtų 
pakitimų ir kad Lietuva nesulietuvintų Klaipėdos apskrities. Vokiečiai baiminasi 
tik tokios galimybės ir jai pasiduoti už jokius pinigus neketina, nes tai sužlugdy- 
tų stipriausius ketinimus sugrįžti į tėvynę Vokietiją. Lietuvai jie nejaučia neapy- 
kantos, Lietuva jiems neatrodo baisi - jie nekenčia tų savo tautiečių lietuvių, kurie 
pasijuto lietuviais ir bando visame krašte įskiepyti lietuvybę. Vis dėlto vokiečių 
veikėjai tokiomis sąlygomis bijo viešai kenkti Lietuvos atgimimui, kelti žmones į 
kovą, kad nesulauktų Lietuvos valstybės reakcijos ir neprisišauktų lietuvių tauti- 


260. Originale - Kurylowicz. 

261. Ažubaliai - kaimas dabartinėje Rokiškio rajono savivaldybėje, 10 km nuo Kamajų. 

262. Šis įrašas - originali M. Rėmerio rašyba. 

263. Klaipėdos krašto kultūros sąjunga (Memellūndischer Kulturbund), arba „Kulturbundas“, 
įkurtas 1923 m. lapkritį, sujungęs įvairias kultūrines organizacijas su tikslu jas konsoliduoti 
efektyvesnei vokiškumo plėtotei ir saitams tarp Klaipėdos krašto vokiškai nusiteikusių gyven- 
tojų ir Vokietijos stiprinti. 

KAINA 70 CENTŲ 


Leidinio Mažoji Lietuva, 1924, rugpjūčio mėn., Leidinio Mažoji Lietuva, 1924, rugpjūčio mėn., 
nr. 1, viršelis. nr. 1, viršelio paskutinis lapas. 


nio atgimimo veikėjų. Todėl vokiečiai elgiasi itin atsargiai - tikisi, kad šis kraštas 
grįš į Vokietiją, tačiau skelbiasi esą apolitiški, Vokietija remiasi tik dėl kultūrinių ir 
ekonominių poreikių. Taigi įkurta vadinamoji „Kultūros draugija“ deklaruoja, kad 
yra apolitiška ir atseit rūpinasi tik vidine visuomenės ramybe, karo žaizdų gydymu 
ir veikla, susijusia su valstybingumo pasikeitimu. Prisidengę tokiais šūkiais vokie- 
čių veikėjai tikisi krašte išlaikyti politinę suirutę ir - tikėdami tradicijos ir įpročių 
galia - nugalėti lietuvybę, išsaugoti senuosius visuomeninius santykius, kurie yra 
Klaipėdos vokiečių tvirtovė. Tokiais šūkiais lengvai patiki pasyvi vietos liaudis, 
nuo seno pratusi gyventi „prie“ vokiečio. Lietuviškojo atgimimo pionieriai išties 
susiduria su rimtu iššūkiu paveikti pasyvią liaudį, kuria vis dar naudojasi vokiečiai. 
Pati liaudis nepasitiki jokiomis tautininkų agitacijomis. 


1924 metų birželio 21 d. 
Šeštadienis 


Audra. Smarkiai nulijo. Ūkininkai taip skundėsi sausra, o dabar laimingi ir mel- 
džia Dievą atsiųsti dar daugiau lietaus. Kad ir kaip būtų, jie negali skųstis pras- 
tais metais, ypač čia, mūsų kraštuose. Viskas taip gražiai auga, pievos puikiausios, 

Marynios dobilai žavūs - praėjusiais metais buvo taip sudėtinga su pašaru, kad 
dabar sesers širdis džiūgauja. Šilta, saulėta, sodri vasara. Gaila, kad mano atostogos 
baigsis jau liepą. 

Dar papasakosiu apie senąjį Majų iš Juodkrantės. Kaip minėjau, Majus buvo ką 
tik grįžęs iš „Kulturbundo“, vykusio Šilutėje - visas persismelkęs jo diskusijomis ir 
nutarimais. Todėl svarbesnės veiklos ir neturėjo, kaip tik kiekvienam savo svečiui 
pasakoti ilgiausius reziumė apie krašto skaudulius ir būdus jiems taisyti. Skaitė pa- 
mokslus atkartodamas girdėtuosius suvažiavime - juos buvo galima stenografuoti 
ir pateikti kaip suvažiavimo protokolą. Senojo Majaus protas yra tiesus ir atviras, 
priimantis vienminčių žmonių žodžius už gryną pinigą, tarsi tai būtų Evangelijos 
skelbta tiesa. Tomis tiesomis jis argumentuoja tartum gramofonas, šventai įsiti- 
kinęs, kad jos nenuginčijamai puikios. Protas be jokių dialektinių kvalifikacijų - 
tipiškai praktiškas. Labai panašus buvo ir mano a. a. Papa. Vis dėlto pokalbis su 
tokio tipo žmonėmis vertingas, nes gaunama informacijos apie vyraujančius po- 
puliarius požiūrius ir tendencijas toje visuomenėje, kuriai jie priklauso ir iš kurios 
semiasi įspūdžių. Klausantis senojo Majaus kalbos, kurią jis sakė mums, paskui 
kitiems svečiams ir sutiktiems žvejams, kuriuos, pasitaikius progai, karštai agitavo, 
pats būdamas taip įsitikinęs savo žodžių teisingumu ir kilnumu, kaip Kolumbas 
apie Amerikos atradimą, kaip visi apaštalai ir pranašų mokiniai apie jų mokytojų 
skelbiamą tiesą - galima buvo puikiai atsekti, kokią agitacijos liniją vedė Klaipėdos 
vokiečiai per suvažiavimą, vykusį Šilutėje. Visa neapykanta skirta ne Lietuvai ar 
Lietuvos vyriausybei, o tiems vietos lietuviams tautininkams, kurie vis labiau ma- 
tomi šiame krašte, kuriems jau pavyko užimti tam tikrus postus šalies valdyboje 
ir administracijoje. Būtent šie žmonės laikomi didžiausiais kenkėjais, viso blogio 
šaltiniu, kadangi jie laužo nusistovėjusias visuomenės taisykles ir įveda nepriimti- 
nas inovacijas. Ypač į dvi sritis kišasi minėtieji „kenkėjai“ - į bažnyčią ir mokyklą. 
Majaus argumentai yra paprasti. Kam vaikams lietuvių kalba mokykloje? Juk lie- 
tuviškai kalbėti jie ir be mokyklos išmoksta, lietuviškai kalba namie, lietuvių kalbą 
su pienu perima iš savo motinos. Mokykla skirta mokyti vaikus tų dalykų, kurių jie 
nemoka ir negali namuose išmokti. Mokykla privalo lavinti, šviesti, paversti kultū- 
ringesniais žmonėmis, mokyti prisitaikyti platesnėje aplinkoje. Mokykloje - pačių 
vaikų ir pačios liaudies labui - vaikai turėtų būti mokomi vokiečių kalbos, kurios 
namie jie neišmoksta. Juk kad ir kaip ten būtų, vokiečių kalba yra kultūringa kalba, 
reikalinga liaudžiai palaikyti santykius su vokiečiais ir šiaip dėl bendro išprusimo. 
Ir apskritai, kuo žmogus moka daugiau kalbų - tuo geriau. Negerai vaikui mo- 
kėti tiktai vieną gimtąją kalbą, namų kalbą, ypač tokią menkai išsivysčiusią. Joks 
nuoširdus liaudies bičiulis nenorės, kad liaudis būtų mažiau apsišvietusi ir mažiau 

»MAŽOJI LIETUVA- Aue. 3 


Li Ha ažosios Li os L i Kraštas teko Lietuvai 1923 metais. Netrukus bus galima 
Leidžia Mažosios Lietuvos Lietuvių Veikėjų Draugija švęsti dešimtmetinį sugyvenimą. Bet kiek per šį laiką bendrai 


gyvenant šiedu kraštu suartėjo, kokie „glaudūs santykai“ 
abiejų tarpe yra „pražydę“, tą žino geriausiai tie, kuriems 
čia Klaipėdoj tenka darbuotis. Ir toliau gyvenantiems tautiė 
čiams aisivėrė akys, pama: paskutin'o krašto seimelio 
rinkimų davinius Visiems ats pripažinti: iki šioliai 
kraštų suartėjimui tinkamų darbų mažai 
atlikta. Gyvesnis, glaudesnis ir širdingesnis šalių sutapi- 


rs 


Nrs. 1 1932 m. rugpiùčio mėn. 1 m 
————————————————————> 


AAA AN AAA A A A A A NA ENNEN 


A mas pasilieka vis dar s uždaviniu. Visa tai privalėtų 
Įžangos žodis. turėti galvoje —bent šiandiena —tie, kurių pareiga yra, 
a kraŝtą nevien tiktai valdyti, bet ir auk 


„Mažoji Lietuva“ — šiuo vardu prieš didįjį Karą va 
dindavome Lietuvių gyvenamosios Žemės tą dalį, kurią valdė 
vokiečiai, lygiai kaip rusų valdomoji dalis mums buvo 
„Didžioji Lietuva“. Šiandien „Mažaja Lietuva“ vis dau- 
giau imame vadinti tą kraštelį, kuris po Didžiojo Karo 
kaip „Klaipėdos Kraštas“ teko Lietuvos Respublikai; 
o delto, kad mums rūpi gvildenti įpatinguosius šio krašto 
reikalus, tai šį leidinį ir pavadiname „MAŽOJI LIETUVA“ 
Dėsime be to žinių ir iš tos šalies, kuri randas Vokietijos globoj") 
Kyla klausimas, ar Mažojoj Lietuvoj ištikrųjų būtų tokių 
reikalų, kurie aiškiai skirtųsi nuo visos Lietuvos reikalų 
O tokių yra. Kadangi šitas kraštas tūlus šimtmečius savaip 
gyveno, todel ir atsirado skirtumas ne vien tame, ką akimis 
matome, bet ir tame, kas sielą pildo. Didžiojo; Lietuvoj 
veikė mūsų tau sai ir lenkai, Mažojoj Lietuvo; — vokie 
čiai. Nors vienur ir kitur lietuviai rodė didį atsparumą, bet 
svetimųjų įtekmės visiškai išvengti negalėio. Svkiu ir visas 
valdymo būdas, visa gyvenimo santvarka neturėjo visai tautai 
bendros krypties. | visą tai reikėjo atsižvelgti, Mažają 
Lietuvą atiduodant Didžiosios Lietuvos globai, Iškilo įvai 
rūs klausimai, kuriuos buvo manyta išrišti suteikiant Krašiui 
Autonomiją tarptautine sutartimi (Konvencija) 


lėti! Tinkamai jiems abiejų šalių sugyvenimu sesirūpinant, 
šalių santykiai gali vis labiau silpnėti--ir pagaliau visai išnykii! 

Ką tasai reikštų mūsų tautai ir valstybei, tą ne tik mes, 
bet ir Didžiosios Lietuvos Žmonės — pagaliau ir visas pā- 
saulis — gerai žino. 

Kad ir labai sunku bus, „MAŽOJI LIETUVA“ iš savo 
pusės stengsis, kiek galėdama, šalinti minėtą pavojų. 
ngt tą, kas tūlam buvo nežinoma ir paslėpia 
adyti į tikrąsias priežastis,iš kurių kyla „ne 
„ir prašys padėti, jas panaikinti pašalinti 
Ji šaukiasi pagalbon visus geros valios žmones. 
Atvaizduodama ne vien ūkio, bet ir dvasios gyvenimo daly 


toyy 


kus, taip kaip jie ištikrųjų atrodo čia pat vietoje mėgins ji duoti 
naudingų patarimų ir bandys kreipti viską gerojon pusėn 

Ji kreips žvilgį ir į tolimą pracitj; gabendama žinių iš ten, 
kas kartą buvo, palengvins ji suprasti tą, kas dabar mūsuose 
dedasi. Kiek fiktai jos jėga leis, visaip ji stengsis 
palarnauti tai šalelei, kurios vardą j! neša. 

Kada šita šalis žydės, jau dalis Lietuvos bus 
sveika ir visas mūsų tautos ir valstybės kūnas 
tatai pajus — džiūgavimu! 


k j Dieve, padėk! 
„Mažosios Lietuvos“ leidėjai. 

Leidinio Mažoji Lietuva leidėjų „Įžangos žodis“, 1924, rugpjūčio mėn., nr. 1. 


kalbų mokėtų, ypač jeigu tos kalbos gali būti naudingos. Tie patys didlietuviai 
agitatoriai, kurie bando mokyklose vokiečių kalbą pakeisti lietuvių kalba ir kurie 
dedasi didžiais tautininkais, o iš tiesų tėra apgavikai ir liaudies priešai, karjeristai, 
svajojantys įtikti Kaunui ir gauti norimus postus, puikiai supranta, kokia reika- 
linga vokiečių kalba, o liaudžiai primesdami vien lietuvių kalbą, patys savo vaikų 
nepamiršta mokyti vokiškai - neretai ir į Berlyną išsiunčia. Visas jų darbas tėra 
smukdyti liaudies kultūros lygį. Tai visuomenės parazitai, kurie visų kitų ateitį au- 
koja vardan naudos sau patiems. Reikia dar vieną faktą turėti omeny - vokiečių 
kalba, kurios čia vaikai mokomi mokykloje, nėra kokia nors liaudies šneka, jokia 
„Plattdeutsch“, o puiki literatūrinė ir kultūringa kalba, kuri lygiai taip pat neužmuš 
lietuvių liaudies tarmės, kaip neužmuša Vokietijos žemėse liaudies „Plattdeutsch“. 
Niekas juk nesvajoja vokiečių literatūrinę ir kultūrinę kalbą pakeisti „Plattdeutsch“, 
tai kodėl pas mus namų lietuviškoji tarmė išstumia vokiečių kalbą. 
Šitaip argumentavo senasis Majus. 

1924 metų birželio 22 d. 
Sekmadienis 


Tokia graži šiųmetė vasara, nuostabūs vakarai ir naktys. Vasara šilta, sausa - taip 
gražiai vegetuoja augmenija, kuri ypač tokiu laiku, kai dienos ilgiausios, o nak- 
tys trumpiausios ir šviesiausios, yra tokia tanki ir turtinga. Pievos dar nešienautos, 
medžiai, lankos ir javai pačiame gražume. Kaip tik dabar atėjo kulminacinis va- 
saros metas. Dar čiulba paukšteliai - lakštingalos, gegutės, vyturiai. Varlių kurk- 
sėjimas šviesiomis vasaros naktimis sklinda per visą Bagdoniškį. Nepamenu, kad 
kada nors anksčiau taip ilgai varlės būtų koncertavusios - ir tikrai pitariu Maryniai, 
sakančiai, kad verčiau jau varlių kurkimas nei lakštingalų suokimas. Naktimis pe- 
lėdos kalbina savo pelėdžiukus. Užtat šiais metais labai mažai vabzdžių, ypač uodų, 
kurių kaip tik tokį metą skraido ištisi spiečiai. Matyt, sausra sutrukdė jiems prisi- 
dauginti. Prieš kelerius metus į Bagdoniškį atvežiau balandžių, kurie itin smarkiai 
pasidaugino. Dabar jų jau visas pulkelis. Gyvena jie viename kambaryje viršuje 
ir vis skraido po dvarą. Vienintelė naujovė, kuri čia prieš porą metų atsirado ir 
man visiškai nepatinka - tai triukšmingosios kuosos. Nebuvo jų anksčiau, matyt, 
patiko senosios Bagdoniškio liepos ir apsigyveno jose ilgam. Kuosos man primena 
žydų kapines - labai mėgsta tenai augančiuose medžiuose sukti lizdus. Vakarais 
ir naktimis - ypač švenčių dienomis -— iš pievų ir kaimų atsklinda kaimo jauni- 
mo dainos, labai būdingos lietuviškos melodijos. Mūsų kraštuose lietuviški kaimai 
vasarą visuomet skambėdavo: žmonės traukdavo liaudies dainas gražiais vakarais, 
šiokiadieniais, traukdavo darbininkai, grįždami iš laukų, šventadieniais ir prieš 
šventes jaunimas dainuodavo - per vakaruškas arba kai jaunimas iš vieno kaimo 
traukdavo į kito kaimo gegužines. Nuo pat vaikystės prisimenu tas pačias dainas. 
Lietuvių kaimo liaudis puikiai puoselėja savo tradicijas. Ta liaudis buvo ir išliko 
šių laukų gaivalas, nemirtingasis šios lietuviškos žemės šeimininkas. Su šita žeme 
liaudis suaugusi, kartu kentusi blogą likimą, kartu džiaugusis geruoju. Šioji žemė 
amžiais bus jos paveldas, jos tėvynė. Koks liūdnas, palyginti su šiuo luomu, yra dva- 
rininkų likimas - iš paskutiniųjų besilaikančių savo sumažintų dvarų, jaučiančių, 
kad šioje atgimusioje nepriklausomai gyventi žemėje jie yra svetimi, prisiūti tarsi 
lopas ant surduto. Dvarininkai vien dėl materialinių paskatų vis dar įsikibę savo 
turto likučių, tačiau jų širdis ir siela, jų ilgesys skrieja ten, į Lenkiją, net neprisimin- 
dami Lietuvos, iš kurios istoriškai yra kilę. Gyvena čia tik dėl nuosavybės fakto, bet 
nesidalija savo likimu su šalies likimu, nesusipina su tėvyne, nes dvarininkų tėvynė 
yra kita. Kolonistų psichologija nugalėjo senąją tradicinę pilietinę poziciją. Dva- 
rininkams Lietuva yra ne „mes“, o „jie“ - svetima, priešiška visuomenė, su kuria 

tenka skaitytis, kurią tenka pakęsti, nes neįmanoma žemės 
perkelti į Lenkijos teritoriją. Dvarininkai net turi tenden- 
ciją pilietinę lietuvių poziciją laikyti kažkokia tautine išda- 
vyste. Tokioje aplinkoje dorybe yra laikomas nelojalumas, 
patriotiškumu ir idealizmu - gebėjimas išlaikyti kuo dau- 
giau savo turto, kad kuo mažesnę duoklę reikėtų atiduoti 
valstybei. Juo geriau pavyksta apeiti įstatymus ir apgauti 
valstybę - juo daugiau pagyrų. Toks mąstymas formuoja 
egoizmą ir užmuša visuomeninę dvasią. Tolimajai, myli- 
majai Lenkijai nereikia aukotis, nes nėra tokios progos, o 
čia Lietuvai neaukojama iš principo. Dingsta visuomeni- 
nės pareigos ir solidarumo instinktas, gimsta parazitiška- 
sis mąstymas. Tokiomis sąlygomis užaugusi karta, ko gero, 
jau nedaug bus verta, žinoma, jeigu tarp jaunimo staiga 
nesprogs idealizmas, kuris jį arba stumtelės link Lenkijos, 
arba link Lietuvos ir lems būti geriems piliečiams. Dvari- 
ninkai čia jaučiasi tartum svetimkūniai priešo stovyklo- 
je. Jų keitimasis matomas ir viešajame jų pačių gyvenime. 
Liaudis linksminasi taip pat, kaip anksčiau, o dvarininkai 
tyli ir nepripažįsta linksmybių. Anksčiau važiuodavo ben- 
drauti, linksmintis, švęsti vardinių, šokti, puotauti - šian- 
dien viso to nebeliko jų gyvenime. Dvarininkai tyli, o jeigu 
ir nuvažiuoja į kitą dvarą, tai tik pasidžiaugti kokia nors 
Lietuvos nesėkme, ją apkalbėti. 


1924 metų birželio 23 d. 
Pirmadienis 


Lenkų nepasisekimas. 


5 
Ponas Svinskis (ponui Psinskiui). 
Tiek darbavomės, tiek ruošėmės prie 


didžiausios lenkų demonstracijos 
Kaune, ir išėjo šnipšt.. Prakeikti lie- 
tuviai sutrukdė mūsų žygį. Butinai 
reiktų jiems atkeršyti... 

Ponas Psinskis. O kuo atkeršysi. 
Geriausis atkeršijimas būtų —sudaryti 
nauja dar didesnę demonstracija. Bet 
dabar eiti atgailot su vėliavom nega- 
lėsim. O vis tai kaltas mūsų atsio- 
vas Gižinskis, jis pasiėmė viską or- 
ganizuoti diktatoriauti, štai tau ir 
rezultatas. Lupti jis vertas. 

Ponas Svinskis. Ne tik lupti, bet 
ir iš Seimo išmesti, tegu velyk eina 
kiaulių ganytų tas sugižėlis... 


Karikatūra „Lenkų nepasisekimas“, 
satyros laikraštis Garnys, 1926, nr. 10 (89), p. 15. 


Buvo atvykę svečiai - p. Floras*“* iš Kriaunų su žmona ir Julekas Komorovskis iš 
Kavoliškio. Juleko vestuvės ir vėl atidėtos, bet šį kartą tik iki liepos 9 dienos. Sako, 
kad tai jau galutinis terminas. Komorovskiai ir panelės jaunosios tėvai - ponai 
Gorskiai - visiškai neturi pinigų, ieško kur gauti grynųjų. Gorskiai nenori atsisa- 
kyti ištaigingų vestuvių, jau prikvietė daugybę svečių. Aš irgi privalėsiu važiuoti į 
vestuves, nors ir nenoriu, nes nemažai kainuos minėtasis malonumas. Pats nežinau, 


264. Originale - Flor. 

kokią dovaną jauniesiems nupirkti. Nieko apie dovanas nenutuokiu, o brangios ne- 
galiu sau leisti. 

Be galo karšta ir tvanki diena. Marynia jau pradėjo šienapjūtę. Pirmąją pjauna 
lanką prie maudynių prūdo, o vėliau pjaus visai šalia „Prūdelio“. Mano Gojuje šian- 
dien dirbo keturi vyrai - valė jauną mišką, daugiausiai išpjovė riešutynų, jie tokie 
tankūs ir auga tarsi piktžolės, neleisdami augti jauniems medeliams. Išvalyti miško 
plotai atrodo labai gažiai, nors iškirsti krūmokšniai dar neišnešioti. 

Na, dar norisi parašyti apie senąjį Majų iš Juodkrantės, o tikriau apie jo pasi- 
skolintus „Kulturbundo“ argumentus, tokius būdingus dabartiniams kultūriniams 
visuomeniniams santykiams Klaipėdos apskrityje. Užvakar dienoraštyje citavau iš 
senojo Majaus lūpų nuskambėjusius argumentus, kuriais kovojama su bandymu 
sulietuvinti vokiečių vaikų švietimą. Tačiau vokiečiams ir lietuviams, ištikimiems 
konservatyviosioms prūsiškoms tradicijoms, kiekvienas vokiečių monopolio ma- 
žinimas mokykloje yra tarsi krislas aky ir atrodo kaip visuomeninė erezija. Nenori 
jie atsisakyti šito monopolio. Visi mano cituoti argumentai yra tiesiog klasikiniai. 
Jie seniai žinomi, nes skamba identiškai - žodis žodin - kaip ir bet kurioje kitoje 
valstybėje, kurioje vyraujanti svetima tautybė bando pasipriešinti bundančiai su- 
žalotos pagrindinės tautos emancipacijos srovei. Visur tos bundančios srovės pir- 
miausia keičia švietimą į tautinį ir visur tokių srovių priešininkai - status quo% 
atstovai - turi tuos pačius argumentus, t. y. pasakoja apie kultūrą ir gyventojų ge- 
rovę, kuriai reikia kultūringesnės ir visuotinai vartojamos kalbos. Tokiais argu- 
mentais Didžiojoje Lietuvoje su tautiniu švietimu kovojo rusai, tą patį pasakojo 
ir pasakoja lenkai apie baltarusiškąjį švietimą Vilniaus ir Gardino kraštuose, ir t. 
t. Vis dėlto jaunasis judėjimas niekuomet nesiklauso tokių argumentų. Tautinio 
judėjimo atstovai puikiai žino, kad mokykloje dėstomąja kalba niekas nemano ko- 
voti su liaudies namų kalba, kurios moko motinos ir kuri tariamai puikiai dera 
prie aukštesnės kultūros kalbos, kaip ir žino, jog argumentai, kad pačiai liaudžiai 
naudinga mokėti kuo daugiau kalbų, yra tik išsisukinėjimas ir pasaka, kuri sekama 
suaugusiems vaikams - liaudies atstovams. Kad ir tas pats Majus su toku tvirtu 
įsitikinimu operuoja minėtaisiais argumentais, o jo šeimos pavyzdys rodo kitką: 
jis pats yra lietuvis, bet jo vaikai jau nemoka ir net nesupranta lietuviškai. Tad štai, 
jeigu lietuviams patartina mokėti kelias kalbas, nes nuo mokslo galvos neskauda, 
tai juk vokiečiai ne kelias kalbas turi omeny - jiems pakanka vokiečių kalbos, o 
lietuvių yra visiškai nereikalinga. Kol viena kalba oficialiai laikoma visuotine, kul- 


265. Status quo (lot.) — ta pati padėtis, dabartinė padėtis. Šiuo atveju - esamos padėties atstovai 
(gynėjai). 

tūrine, mokykline ir poniška, o kita tik liaudies šneka, visuomet laukia tokios pat 
pasekmės - ta antroji nyks, kaip ir Majaus šeimoje. Jaunoji karta bus linkusi tokios 
kalbos išsižadėti. Kova dėl tautinio švietimo, o kitaip tariant, dėl dėstomosios kal- 
bos liaudies mokykloje yra kova dėl vietos kalbų hierarchijoje, dėl tos kalbos pozi- 
cijos visuomenėje. Lygiai tokia pati kova vyksta ir dėl mišių Klaipėdos apskrities 
bažnyčiose. Mokyklos dėstomoji ir bažnyčioje vartojamoji kalba - du lietuvių ir 
vokiečių kovos taškai Klaipėdoje. Bažnyčioje lietuvių kalba turi tam tikras pozicijas, 
tačiau jos yra antraeilės. Kova vyksta dėl to, kad lietuvių kalba susilygintų su vokie- 
čių, kad būtų arba toje pačioje pozicijoje, arba laipteliu aukščiau. 


1924 metų birželio 24 d. 
Antradienis 


Vakar buvo karšta, o vat šiandien jau vėsu - ypač atvėso vakare. Trys vyrai ir toliau 
valė Gojų, kirto riešutynus, baltuosius alksnius ir t. t. Aš ir pats didžiąją dienos dalį 
nedideliu rankiniu pjūkleliu pjaudama nereikalingus krūmokšnius. Vakarop bu- 
vau nuvažiavęs į Pakriaunius su tetulės Paulinkos*““ reikalais - tetulė pastaruoju 
laiku vieši Pakriauniuose ir laukia, kol jai bus išskirta neliečiamosios žemės norma. 
Kadangi šiandien taip vėsu, negalėjome išsimaudyti - Andžėjus labai nuliūdo, mat 
jis dabar mokosi plaukti, o vakar pirmą kartą jam pavyko pačiam išsilaikyti van- 
dens paviršiuje ir net nuplaukti nedidelę atkarpą. 

Reikia pagaliau baigti pasakojimą apie senąjį Majų iš Juodkrantės. Taigi, moky- 
kla ir bažnyčia. Dvi pagrindinės prasidedančios kovos dėl lietuvių ir vokiečių kal- 
bos dominavimo Klaipėdos apskrityje sritys. Aišku, Majus, kaip ir visi kiti, ginan- 
tys senąją kalbą, viešpataujančią bažnyčioje (argi ne tą patį tvirtino pas mus lenkai, 
kai prieš karą buvo įvedamos papildomos mišios lietuvių kalba?!), šias inovacijas 
laiko kenksmingomis ir tvirtina, kad tokių žygių imasi bedieviai - jiems visiškai 
nerūpi bažnyčia, kurią tiktai paverčia politinės agitacijos įrankiu. Jo nuomone, tai 
kompromituoja bažnyčią, menkina jos rimtį. Tokios inovacijos priemonės turėtų 
būti policinės ir kontroliuojamos, o tai atimtų iš bažnyčios autonomiją ir laisvę. 
Tokią bažnyčią, kurioje policininkas ar žandaras tikrintų, kokia kalba laikomos 
mišios, liaudis laikytų šlykščia. Liaudis yra pamaldi, ji prarastų tikėjimą ir veng- 


266. Veisenhofienė Paulina iš Končių giminės, Končaitė (Weyssenhoff Paulina, 1850?-?), Anto- 
nio Veisenhofo (Weyssenhoff Antoni, 1842-1913) žmona, Medardo Končios (Kończa Medard, 
1808-1899) ir Paulinos Monvid-Bialozoraitės (Monwid-Bialtozor, 1820-1881) dukra. Mykolo Pi- 
jaus Paskalio Romerio giminaitė per Edvardo Jono Rėmerio (1806-1878) liniją (Tytuvėnų). 

tų tų šventųjų, kurie sutepti tokia politine agitacija. Būtų didžiulė skriauda liau- 
džiai, kuri turi religinius poreikius ir yra labai prisirišusi prie bažnytinių tradici- 
jų. Suprantama, minėtieji teiginiai ir skundai yra perdėti, nes lietuvių tautininkai, 
kovojantys dėl senosios kalbų hierarchijos panaikinimo bažnyčioje - juk vokiečių 
kalba yra privilegijuota, o lietuvių tik antrarūšė ir vos vos toleruojama, - net negal- 
voja apie kokias nors policines kontroles ir juo labiau nenori iš liaudies atimti tikėji- 
mo. Aišku, jų tikslas pasinaudoti bažnyčia vardan bendrojo lietuvių kalbos statuso, 
bažnyčią jie laiko itin svarbia institucija, todėl ir siekia, kad lietuvių kalba būtų 
bažnytinė. Tačiau reformų priešininkai gąsdina konservatyvią liaudį visokiais mi- 
tais ir įkalba boboms, kad sulietuvinus bažnyčią tikrai nebus galima joje tuoktis ar 
krikštyti vaikų. Agitatorių tikslas paveikti pačią liaudį, kad ji masiškai pasipriešin- 
tų naujovėms - ir kol kas jiems neblogai sekasi, jų klausoma, jais tikima. Tos liau- 
dies masės yra pasyvios ir labai nenoriai atsisako tradicijų. Vis dėlto naujoviškosios 
lietuvių srovės irgi nesiliauja tekėjusios. Tas pats Majus pasakojo - o šiuo atveju jis 
nešališkas, - kad veikia čia ne žmonės, atsiųsti iš Kauno ar iš kur nors kitur, o vietos 
lietuviai iš Klaipėdos apskrities. Vadinasi, lietuvių judėjimas nėra tik improvizuo- 
tas - jis bunda ir plečiasi vietoje. Judėjimo vadai - broliai Gailiai*“, ypač pastorius 
Gailius?“ iš Rusnės, kuris tapo to krašto bažnyčios galva, Simonaitis® ir kiti - yra 
nekenčiami vokiečių. Majus dar pasakojo, kad tie lietuvybės agitatoriai ir pionieriai 
yra ne tik viršūnėse, bet ir pačioje liaudyje - jų netrūksta ir Juodkrantės žvejų gre- 
tose. Majus juos vadina kvailiais, tamsuoliais užsispyrėliais, nesuprantančiais to, ką 
ir bukas supranta. Tai ženklas, kad tokių lietuvybės veikėjų daugėja, kad atsiranda 
iš pačios liaudies ir atgimsta - kartais iracionaliai, tačiau taip, kaip būdinga tau- 


267. Broliai Viktoras ir Valteris Gailiai. Gailius Viktoras (1893-1956), teisininkas, politikas, di- 
plomatas. Nuo 1918 m. dirbo Lietuvos pasiuntinybėje Berlyne, vėliau - Estijoje. 1923-1925 m. 
Klaipėdos direktorijos pirmininkas. Kilus konfliktui dėl Evangelikų bažnyčios pertvarkos iš di- 
rektorijos pirmininko pareigų atsistatydino. Toliau dirbo Klaipėdos krašte: įvairiose ekonomi- 
nėse bendrovėse, buvo Klaipėdos uosto direkcijos narys ir kurį laiką jos pirmininkas, Klaipėdos 
žinių ir vėliau Memelzeitung vyriausiasis redaktorius, miesto seimelio narys, pirmasis „Ryto“ 
bendrovės direktorius. Galiausiai tapo paskutiniu Klaipėdos krašto gubernatoriumi ir išbuvo 
100 dienų - nuo 1938 m. gruodžio 12 d. iki 1939 m. kovo 23 d. Mirė emigracijoje, Vokietijoje. 

268. Gailius Valteris, Valentinas (1887-1935), kunigas, pedagogas. Nuo 1913 m. kunigavo Verdai- 
nėje ir Rusnėje, 1923 m. brolio, Viktoro Gailiaus, pastangomis paskirtas Klaipėdos krašto evan- 
gelikų bažnyčios komisaru. Turėjo tikslą sukurti savarankišką Konsistoriją, t. y. nepavaldžią 
Karaliaučiui ir Berlynui. Toks sumanymas iškart buvo užsipultas vokiškoje spaudoje, įvardijant 
kaip kovą su Evangelikų bažnyčia apskritai. Galiausiai sumanymas dėl Bažnyčios savarankiš- 
kumo žlugo. Iš posto atleistas 1925 m. Apsigyveno Klaipėdoje ir 1926-1935 m. Vytauto Didžiojo 
lietuvių gimnazijoje dirbo tikybos mokytoju. Kartais laikydavo pamaldas mokytojų seminari- 
jos auloje, anglikonų bažnyčioje, kitose Klaipėdos krašto parapijose. 

269. Simonaitis Erdmonas (1888-1969), Mažosios Lietuvos politikos ir visuomenės veikėjas. 

tiniam tautų atgimimui. Savaime aišku, tą judėjimą 
remia Kaunas ir stiprina faktas, kad Klaipėdos kraš- 
tas priklauso Lietuvai, ir vis dėlto šiandien jau vyks- 
ta vidinis to krašto procesas, kuris ir toliau plėtosis. 
Vokiečiai per savo „Kulturbundo“ suvažiavimą mąsto 
ne tik apie atsiskyrimą nuo Kauno, bet ir apie taiką 
su Kaunu, kuri nuramintų Klaipėdos krašte verdantį 
vandenį. Majus pasakojo, kad vokiečių veikėjai nu- 
sprendė kreiptis į centrinę valdžią Kaune su skundu, 
kad šalyje plinta agitatoriai, ir prašyti, kad Kaunas 
atsiųstų žmonių, kurie prisidėtų prie krašto valdymo 
ir palaikytų vietinį jų judėjimą. Jie teigia, kad vyriau- 
sybė Kaune palaiko gerus santykius su Vokietija, kad 
supranta būtinybę turėti konktaktus tarp Lietuvos 
ir Vokietijos — tiek ekonominius, tiek politinius, tad 
privalėtų suprasti, jog pačiai Lietuvai Klaipėdoje nau- 
dinga palaikyti gerus santykius su vietos valdžia, o 


ne palaikyti vandenį drumsčiančią lietuvių saujelę.  Nuotraukos,Klaipėdos krašto prezidentas V. Gailius“ 
reprodukcija iš leidinio Kaimynas. Lietuvos keleivio nedė- 
linis priedas, 1924, rugpjūčio 14, nr. 21, p. 165. 


Majus nuolatos pabrėždavo: klaipėdiečiai visiškai 
nenusiteikę prieš Kauną, nori su juo palaikyti gerus 
santykius, tačiau negali pakęsti vietos lietuvių veikėjų - piemenų ir paršų. Jeigu 
Kaunas vokiečių neišklausys, jie kreipsis į Tautų Lygą. 


1924 metų birželio 25 d. 
Trečiadienis 


Diena prabėgo dirbant Gojuje, su vaikais žaidžiant kortomis iš saldainių ir skai- 
čiuojant sąskaitas su Peisachu Ruchu. Peisachą Ruchą, senojo Mikelio Rucho*? iš 
Kurkliečių sūnų, pažįstu nuo vaikystės. Dabar Mikeliui apie 70 metų - jis vietos 
pirklys, kilęs iš žydų kolonistų šeimos, apsigyvenusios buvusios Kurkliečių seniū- 
nijos žemėse, šiandieniame Kurkliečių kaime (iš Kurkliečių yra kilęs ir Antanas 
Tumėnas, kuris, žlugus Galvanausko kabinetui, užima ministro pirmininko postą). 
Kaip ir daugelis žydų kolonistų, jis gyveno ne iš ūkio, o iš įvairių spekuliacijų, ko- 
kios tik pasitaikydavo. Daugelį metų bendradarbiavo su Papa, pirko iš Papos javus, 
mišką ir visa kita, ką tik Papa parduoti galėjo. Papai pristatydavo mėsą ir t. t. Vie- 


270. Originale - Michel Ruch. 

Karikatūra „Delko mūsų 
litas taip tvirtai laikosi?“, 


Delko mūsų litas taip“ tvirtai laikosi? Gi dėlto, kad pas mus yra kas iš satyros laikraštis Garnys, 1924, 
Amerikos dolerius neša.. 
nr. 3 (58), p. 11. 


nas jo sūnų, labiausiai vykęs, yra Peisachas, kurio vestuvėse prieš 20, o gal dau- 
giau metų buvome kartu su Papa. Peisachas, kupriukas, protingas žydas, turi gerą 
galvą bizniauti, o kartu yra labai atsakingas, kupinas gyvenimiškosios išminties, 
pastovus, konservatyvusis žydas ortodoksas. Vokiečių okupacijos laikais jis tvir- 
tai atsistojo ant kojų, tapo turtingu Rokiškio pirkliu, po karo Rokiškyje pasistatė 
namą, prekiavo mišku. Be to, turi geležies sandėlį, žodžiu, jo prekybos apyvarta yra 
didžiulė. Peisachas tapo vienu rimčiausių pirklių Rokiškyje ir apskritai vienu įta- 
kingiausių žydų bendruomenės narių. Dabar jis yra mano skolininkas. Skolinasi iš 
manęs dolerius. Ne aš esu įsiskolinęs žydui, o pats žydas man skolingas. Peisachas 
buvo man skolingas 268 dolerius vekseliais. 168 dolerius jau turėjo atiduoti pagal 
terminą. Atvyko su pinigais, ne tik jų nepaėmiau, bet ir dar paskolinau, tad dabar 
man bus skolingas 376 dolerius. Tai tik dalis mano santaupų doleriais - visa suma 
jau yra 946 doleriai. Šiandien Peisachas buvo atvažiavęs su tėvu Mikeliu ir visu 
būriu savo vaikų - man atrodo su septyniais žydžiukais, iš kurių dvi dukrytės — 
vyresnioji Cipenka??' ir mažoji Basienka??* - labai gražios mergaitės. Ypač smulkutė 
blondinė švelniai rožinės odos, tankių šviesių plaukų ir didelių juodų akių, išties 
gražus moters tipas, o dar ir išauklėta kukliai, nekoketuoja, delikati ir subtili tarsi 
gėlė, švari ir tyra tarsi ežero vanduo. 


271. Originale - Cipeńka. 
272. Originale - Basieńka. 

1924 metų birželio 26 d. 
Ketvirtadienis 


Rytą buvo vėsu, o vakarop oras sušilo. Iki pietų su Jadze dirbau Gojuje - vis dar 
valėme jauną mišką. Po pietų, tetulės Paulinkos Veisenhofienės prašomas, nuvažia- 
vau į Pakriaunius. Tetulė prašė dalyvauti nustatant žemių, kurias savininkai pasi- 
renka kaip neliečiamas, ribas. 


1924 metų birželio 27 d. 
Penktadienis 


Taip užsidegiau Gojaus švarinimu, kad kartu su Jadze šitam darbui atsiduodame su 
aistra ir skubame į mišką tarsi girtuokliai prie degtinės. Faktiškai ištisas dienas ir 
praleidžiu Gojuje. Fizinis darbas vargina, vakare skauda rankas ir delnus nuo pjūklo, 
visgi tai tik į sveikatą. Jokio protinio darbo nedirbu, nieko nerašau. Fizinis darbas 
man yra geriausias poilsis. Per kitų metų atostogas jau turėsiu kitokios veiklos - sta- 
tysiu namą. Netrukus iš Vilnijos į Bagdoniškį atvažiuos Stefanas Mečkovskis*" ir 
galimai pasiliks čia visiem laikam (Kaune dariau žygius gauti jam leidimą atvykti), 
o tai ir suteiks man akstiną kuo greičiau pradėti statybas. Stefanas Mečkovskis bus 
Bagdoniškio namų šeimininkas, o tai man nėra itin malonu, su didesne energija 
darysiu viską, kad atsiribočiau nuo bendro gyvenimo Bagdoniškio name. 


1924 metų birželio 28 d. 
Šeštadienis 


Pirmasis atostogų mėnuo jau eina į pabaigą. Po kelių dienų grįžtu į Kauną, kuria- 
me praleisiu pusantro mėnesio. Nuo rugpjūčio vidurio prasidės antrasis atostogų 
mėnuo. Šio, jau praeinančio atostogų mėnesio akcentai - Klaipėda ir Gojus. Taip 
užsidegiau iškapoti parazitinius augalus Gojuje ir išlaisvinti jauną augantį mišką, 
kad išties gaila palikti tokį darbą. Šiandien ir prieš pietus, ir po pietų su Jadze buvo- 
me miške, kaip visada, pjovėme ir pjovėme krūmokšnius. Mėgaujuosi darbu, miško 
vaizdais, žinojimu, kad padedu jauniems, tauriems medeliams augti. O tankumy- 
nas Gojuje neregėtas. Kai išgenime nereikalingus krūmokšnius ir medžius - pikt- 
žoles, kartais atsiveria laukymės, bet visur iš žemės iššauna jauni medeliai. Šiame 
miško sklype, kurį mes abu su Jadze tvarkome, daugiausiai auga uosiai ir drebulės. 


273. Mečkovskis Stefanas, Autoriaus sesers Elvyros Marijos Mečkovskos vyras (Steponas, Mieč- 
kovskis, Mieczkowski Stefan). 

Nemažai yra ir jaunų berželių, nereti ir ąžuoliukai. Kai kuriose vietose aptikome 
liepaičių. Na, o klevų ir jaunų pušelių išvis nematyti. Visame Gojuje mačiau augant 
tik vieną pušelę ir vieną mažytį klevą. Šiandien jau baigėme darbus Gojuje, mat 
rytoj turėsime važiuoti į Gačionis, Piotro Roseno?" vardines, o poryt į Kavoliškį, iš 
kurio paryčiais jau važiuosiu į traukinį. 


1924 metų birželio 29 d. 
Sekmadienis 


Kartu su Elvyra ir Marynia buvome nuvykę į Piotro Roseno vardines, kurias šven- 
čia kasmet tradiciškai Gačionyse. Marynia, išgėrusi arbatos, iškart išskubėjo namo, 
o mes, aš su Elvyra, Piotro įprašyti pasilikome iki pabaigos - namo sugrįžti gavome 
fajetoną ir porą žirgų. Gačionys yra vienas nedaugelio dvarų, kuriame vienodomis 
teisėmis vieši svečiai lenkai ir lietuviai. Tad kaip visada draugija, susirinkusi į 
vardines, buvo mišri. Buvome mes, buvo ir lenkų dvarininkai - dr. Vladislavas 
Rapackis?“, kilęs iš Šetekšnių““, praktikuojantis Užpaliuose?7, ir ponia Jadvyga 
Vasilevska*"* iš Narvydiškio su 17-mete dukra Marychna (Marija) Vasilevska??, 
buvo ir lietuviai - kunigas klebonas iš Jūžintų, kapitonas Budrys iš Kauno, Ju- 
zefas Stavskis**? vyresnysis iš Anapolio, Alfonsas Masiulis iš Gudiškių*“, kunigas 
Konapackis***, buvęs katalikų klebonas Maskvoje ir Tverėje, neseniai sugrįžęs iš 
Rusijos. Be minėtųjų žmonių, buvo dar neapibrėžtos tautybės vaistininkas iš Jū- 
žintų, dora, bet labai keista asmenybė - per vakarienę prisigėrė iki sąmonės neteki- 
mo. Na, ir namiškiai - Piotras Rosenas su žmona ir trejetu mažų vaikų, 13-0s metų 
Piotro dukterėčia Anulka Stavska?“, kuri kartu su jaunesniąja sesute Marysenka 


274. Originale - Piotr Rosen. 

275. Originale - Wladyslaw Rapacki. 

276. Šetekšniai - kaimas Rokiškio rajone, prie geležinkelio ruožo Panevėžys-Rokiškis. 

277. Užpalių dvaras yra Užpalių miestelyje, Utenos rajone. Užpaliai ir miestelio apylinkės nuo 
seno priklausė valstybinių dvarų grupei. Dabar yra išlikęs tik mūrinis Užpalių dvaro pastatas. 
278. Originale - Jadwiga Wasilewska. Kalbama apie buvusio Bagdoniškio dvaro Narvydiškio 
palivarko savininkę Jadvygą Vasilevską (Vasiliauskienę). Dvarvietės lokacija ir dvaro savininkai 
ankstesnėse Dienoraščio knygose nurodyta neteisingai. 

279. Originale - Marychna Wasilewska. Vasilevska Marija - Jadvygos Vasilevskos dukra. 

280. Originale - Jozef Stawski. Stavskis Juzefas, vyresnysis, iš Anapolio. Galbūt kalbama apie 
Anapolio palivarką netoli Dusetų, dabartiniame Rokiškio rajone. 

281. Gali būti kalbama apie 1863-1864 m. sukilimo tremtinio (Čiornaja Padina) Mataušo Masiu- 
lio sūnų Masiulį Alfonsą (1867-1934), kuris 1889 m. buvo nusipirkęs iš dvarininko Ksaverijaus 
Machvitco Zanapolio palivarką netoli Jūžintų. 

282. Originale - Konopacki. Konopackis Fabijanas, kunigas. 

283. Originale - Anulka (Anna) Stawska. Stavska Ana, Juzefo Stavskio iš Anapolio dukra. 

(Marija)“* atostogauja Gačionyse, ir 
mano seserėnas Stefanas Römeris, pas- 
taruoju metu gyvenantis Gačionyse (jis 
čia yra praktikantas ar neatlygintinas 
„attachė“, kitaip - Piotro Roseno pastum- 
dėlis). Kai gėrėme arbatą, automobiliu iš 
Panevėžio atvyko Piotro svainis Juzefas 
Stavskis?*“ su žmona Marysia (Marija)? 
ir sūnumi Justisiu (Justynu)**, panelė 
Ana Pisaniova*“*, Marysios Stavskos ir 
Piotro Roseno sesuo. Buvo bendraujama 
dviem kalbomis, tačiau dominavo lenkų 
kalba, o sakant tostus ar vakarieniaujant 
abi kalbos buvo lygiavertės. Iki vakarie- 
nės viskas buvo gerai - žmonės būrėsi į 
grupeles, šnekučiavosi, vaikštinėjo. Pio- 
tras pristatė kažokią būrėją iš kortų. Po- 
nia Vasilevska prisėdo prie p. Rapackio, 
kurį, ko gero, mielai pasičiuptų į vyrus, 
tačiau atrodė, kad jis nuo jos bėgo. Na, 
o jaunimas, t. y. Stefanas Romeris, Ma- 
rychna Vasilevska ir Anulka Stavska, 
laikėsi atskirai, pabėgo į balkoną ir ne- 
bendravo su vyresniaisiais. Nors flir- 


252 KRIVULĖ 


Linksmas kampelis. 


Leidžia ir redaguoja Kazys Puida. 


AMDAN SPAUSTUVĖ KAUNE, LAISVĖS ALĖAA 4 VL 8 


„Linksmas kampelis“. Karikatūrų, vaizduojančių lietuviškos 
šeimos buities kasdienybę, faksimilė, 
Krivulė, 1925, nr. 11, p. 252. 


tuoti visa savo esybe kvietė ponia Vasilevska - jau subrendusi, kelių vaikų motina, 


tačiau dar pačiame žydėjime, graži, kupina žavesio, keistai derančios veido ir lūpų 


išraiškos su putliu kūnu, aistringa ir pasiilgusi iš aistros kylančios palaimos, dar 
svajojanti, rodos, apie vedybas šilta šiaudinė našlė - palikta vyro, tad dvigubai šilta, 


nes ir savo kūnu, ir doleriais, kuriuos gavo pardavusi Norvidiškes, tą šilumą dalyti 
gali. Na, bet aš asmeniškai nemėgstu moteriškosios brandos, man verčiau jaunystė 
arba mergaitiškumas - kupinas paslapties, pavasario aromato, jausmų virpulio, po- 


284. Stavska Marija (Stawska Maria, Marysienka), Juzefo Stavskio iš Anapolio dukra. 
285. Originale - Józef Stawski. Stavskis Juzefas, Piotro Roseno svainis iš Panevėžio. 
286. Stavska Marija (Stawska Maria, Marysia), Piotro Roseno svainio iš Panevėžio Juzefo Sta- 


vskio žmona. 


287. Stavskis Justinas (Stawski Justyn, Justyś), Piotro Roseno svainio iš Panevėžio Juzefo Stavs- 


kio sūnus. 
288. Originale - Anna Pisaniowa. 

etiškesnio už patį skonį. Pasirinkau jaunimo draugiją ir vis į jų grupelę sugrįždavau. 
Ten mezgėsi subtilus meilės žaidimas tarp Stefano ir 17-metės Marychnos Vasilevs- 
kos, gražiai sudėtos merginos, blondinės liūdnomis išraiškingomis akimis - tokios 

akys būdingos skandinavėms. Mergaitė bus graži tik po keliolikos metų, tačiau jau 

šiandien joje slypi kažin kokia jėga, kažkas tragiška jos grožyje, temdomame ais- 
tringos motinos. Ji labai patinka Stefanui Romeriui, o ir pati, atrodo, arba pradeda 

jį įsimylėti, arba mėgaujasi bundančia jo meile. Antroji mergaitė - Anulka Stavska - 
kol kas trylikametis vaikas, graži tarsi paveikslėlis. Turi kažką iš Pisanių itališkojo 

tipo. Ji kukli, dar vaikiškai naivi - tas naivumas taip gražiai pabrėžia jos, jaunutės, 
žavesį, jos subtiliai rožinę žandukų spalvą, juodus antakius ir blakstienas. Ji dar 
nežino, kas yra meilė ar aistra, bet labai maloniai reaguoja į pagyrimus, džiaugiasi, 
kai sakoma, kad ji graži - tad gyriau ją demonstratyviai visą vakarą. Per vakarienę 

buvo geriama daug degtinės, ir nuotaika buvo tokia tarsi karčemoj - šūkaliojimai, 
kalbos ir tostai, po vakarienės girti šokiai (kas papiktino lenkų ponias). Tokioje 

naktyje galėjo išnirti kas nors panašaus kaip kad Vyspianskio „Vestuvėse“ - kar- 
tais atrodė, kad taip ir bus, bet ne, viskas nurimo. 


1924 metų birželio 30 d. 
Pirmadienis 


Kartu su Elvyra iš Gačionių išvažiavome jau prašvitus, o kai pasiekėme Bagdoniškį, 
darbininkai jau dirbo laukuose - ne tik šeimininkai, bet ir dvaro samdiniai. Neiš- 
simiegojau, tad jaučiausi pavargęs visą paskutinę dieną Bagdoniškyje. Penktą va- 
landą vakaro su Elvyra išvykome į Kavoliškį, čia pernakvosime ir rytoj ankstų rytą 
Elvyra mane nuveš į traukinių stotį. Kavoliškyje buvo Elizka*?“, rezidentas Vitoldas 


289. Originale - Wyspiański „Wesele“. Vyspianskis Stanislavas (Wyspiański Stanisław Mateusz 
Ignacy, 1869-1907), lenkų dailininkas, dramaturgas, poetas, grafikos dizaineris, architek- 
tas. Kaip rašytojas, susijęs su simboline drama. Vienas pagrindinių „Jaunosios Lenkijos“ moder- 
nistinės kultūrinės srovės atstovų. Viena garsiausių jo dramų „Vestuvės“ parašytos 1901 m. re- 
miantis savo ir artimos aplinkos patirtimi. Šis kūrinys - lenkų romantiškų dramų tęsinys. Jame 
apibūdinama dvasinė to meto lenkų tautos padėtis, bandant paaiškinti, kodėl lenkai negali ko- 
voti už nepriklausomybę. Siužetas truputį susijęs su M. Romerio aprašoma situacija. (1900 m. 
kaime, netoli Krokuvos vyksta poeto ir valstietės vestuvės. Jaunieji juokais prisikvietė dvasių, 
kurios vėlų vakarą sugužėjo į trobą. Kiekvienas tose dvasiose mato savo neįgyvendintas svajo- 
nes - visos jos susijusios su laisvės siekiu. Paaiškėja, kad inteligentija ir valstiečiai vis dar yra dvi 
pavienės jėgos, negalinčios kovoti dėl savo šalies nepriklausomybės. Dramos pabaigoje visi šoka 
bejėgiškumo šokį. - Vert. past.) 

290. Komorovska Eliza, Mykolo Pijaus Paskalio Romerio sesuo (Elizka, Komorowska Eliza, 
merg. pavardė Römer). 

Komorovskis”, Ratkūnų berniukai** ir abi Elizos dukros - Zitka?’ ir Litka, su- 
grįžusios iš Vilniaus namo atostogų. Zitka Vilniuje išlaikė abitūros egzaminą. Šau- 
ni mergina. Mokyklos, kurioje pradėjo mokytis prieš karą Suomijos Merentehi?* 
vienuolyne, nebaigė, nes mokslus nutraukė 1914 metų karas (tada, atrodo, baigė tik 
tris klases), tačiau nuolatos mokėsi, dirbo ir galop išlaikė abitūrą. Juleko ir Hektoro 
neradome namie. Hektoras dirba pas ponią Šuazelovą““ administratoriumi ir vy- 
riausiuoju Šuazelių??? žemių likviduotoju - žemės kartu su mišku yra parduodamos, 
nes priklauso svetimos valstybės piliečiams, kuriems netaikoma agrarinė reforma 
su sąlyga, kad turtas bus išparduotas. Už darbą Hektoras gauna 1000 litų per mėne- 
sį ir tantjemą“* už parduotą mišką. Jam tai gera proga, mat Kavoliškiui labai reikia 
grynų pinigų. Julekas vieši pas sužadėtinę. Po dešimties dienų bus jo vestuvės Ber- 
žinėnuose, pas ponus Gorskius. Į tas vestuves ir aš esu pakviestas. 


1924 metų liepos 1 d. 
Antradienis 


Šeštą valandą ryto kartu su tarnaite Jadze išvažiavome iš Rokiškio į Kauną. Iš Ra- 
dviliškio vykome greituoju traukiniu. Kauną pasiekėme maždaug 4 valandą po 
pietų. Važiuodamas namo sutikau advokatą Nargelevičių??, iš kurio sužinojau šiek 
tiek Kauno naujienų. Šiandien iš namų jau kojos nekėliau. 


291, Originale - Witold Komorowski. Komorovskis Vitoldas (Komorowski Witold), Zygmunto 
Komorovskio, M. Romerio sesers Elizos Komorovskos, Rėmerytės, vyro tėvo brolis. 

292. Kalbama apie mirusio Ratkūnų dvaro savininko Antonio Komorovskio (Komorowski An- 
toni) našlaičius sūnus. Vienas jų Piotras (Komorowski Piotr, Kamarauskas Petras) kaip dvaro 
paveldėtojas buvo globojamas Hektoro Komorovskio (Komorowski Hektor). Piotrui ir buvo 
lemta tapti paskutiniu dvaro valdytoju. 

293. Komorovska Zofija Konstancija (Zitka, Komorowska Zofia Konstancja), Zygmunto ir Elizos 
Komorovskių dukra, Mykolo Rėmerio dukterėčia. 

294. Komorovska Felicija Marija (Litka, Komorowska Felicja Maria), Zygmunto ir Elizos Komo- 
rovskių dukra, Mykolo Romerio dukterėčia. 

295. ?? - 

296. Originale - Choiseulowa. Ko gero, kalbama apie paskutinę Platelių dvaro bendrasavininkę 
su broliu Liudviku Mariją Šuazel-Gufjė (de Choiseul-Goufher Maria, 1871-1930). 

297. Šuazeliai (de Choiseul), didikų giminė, kilusi iš Rytų Prancūzijos, Marnos departamento, 
Šuazelio (Choiseul) kaimo. 

298. Tantjema (pranc. tantiėme - tam tikra dalis) - papildomas atlygis nuo gauto pelno. 

299. Originale - Nargielowicz. Nargelevičius Domininkas, teisininkas, prisiekusysis advokatas. 
Rusijoje tarnavo Senato įstaigoje, kurioje spręsdavo ir mokestines bylas. Sugrįžęs Lietuvon, jis 
dirbo Vidaus reikalų ministerijoje. Be to, brolių Vailokaičių įkurtame Ūkio banke ėjo dar juri- 
skonsulto pareigas. Kaip advokatas dalyvaudavo garsiose bylose (pvz., „Lašinių skutimo“ byla, 
1929 m. spalio 15-26 d.), jo bute 1927 m. gruodį į vieną pasitarimų rinkosi perversmo, naujos 
vyriausybės su A. Voldemaru, formuotojai. Buvo vienas Aukštųjų kursų, kurių pagrindu buvo 
įkurtas LU, dėstytojas 1919-1922 m. Dėstė Administracinę teisę. 

Traukinyje šiandien net keturis kartus buvo tikrinami keleivių bilietai - visai 
kaip karo metais, pamaniau. Priežastis - neseniai kilusios ginkluotos kalinių riau- 
šės Kauno kalėjime, per kurias pavyko pabėgti keliasdešimčiai nusikaltėlių, įvyk- 
džiusių sunkius nusikaltimus. Taigi jų dabar energingai ir ieškoma. 


1924 metų liepos 2 d. 
Trečiadienis 


Baigėsi atostogos, aš jau sugrįžau į darbą Tribunole. Šiuo metu pavaduoju atosto- 
gaujantį pirmininką. Janulaitis taip pat atostogauja, Čepas oficialiai irgi, bet kol 
kas dar yra Kaune, lindi savo kabinete, baigia tvarkytis su nuosprendžiais. Čepas 
primena robotą: darbe elgiasi kaip didžiausias pedantas, dirba tik vadovaudamasis 
tiksliu planu - manau, jo netekęs nežinotų ko griebtis ir labai prastai jaustųsi. Jam 
net atostogos nemielos, jeigu neturi kasdienio, įprasto darbo. Šiandien buvau nuėjęs 
ir į universitetą pasiimti atlyginimo už birželį. Pagal naują atlyginimų tvarką man 
paskaičiavo po 80 litų už vieną akademinę valandą (iki šiol už akademinę valandą 
gaudavau po 20 litų). Taigi per savaitę turiu keturias akademines valandas paskaitų, 
per mėnesį uždirbu 320 litų, plius pusė pagrindinio profesoriaus atlyginimo (ka- 
dangi dirbu dviejuose valstybiniuose darbuose, antroje darbovietėje man priklauso 
tik pusė atlyginimo) lygu 670 litų. Tribunole dabar mano atlyginimas yra 1370 litų, 
tad per abi darbovietes per mėnesį uždirbu 2030 litų. Palyginti su praėjusia žiema, 
dabar per mėnesį gaunu 700-800 litų daugiau. Labai džiaugiuosi, nes paskutiniu 
laiku pinigai man itin reikalingi. Nenoriu liesti santaupų doleriais, o iš atlyginimo 
planuoju padengti visą eilę išlaidų - privalau sumokėti už lentas, paruoštas namo 
statybai, 300 litų už bufetą ir valgomąjį stalą, kuriuos nusipirkau iš tetulės Pau- 
linkos Veisenhofienės, 300 litų už fraką, pirktą iš Juleko Komorovskio, 400 litų 
pažadėjau paskolinti Kazimierui Jankauskui, 100 litų per mėnesį skiriu Maryniai ir 
t. t. Visų minėtųjų išlaidų iš karto nepadengsiu, planuoju tai padaryti po truputį iš 
savo atlyginimo. Šiandien buvau užsukęs ir pas Policijos departamento direktorių 
Danauską*“* dėl leidimo Stefanui Mečkovskiui avykti į Lietuvą. Žiemą Danauskas 
teigė, kad nekils problemų, leidimas bus išduotas. Prieš išvykdamas atostogų Da- 
nauskui įteikiau prašymą, skirtą vidaus reikalų ministrui. Dabar paaiškėjo, kad 
birželį Danauskas atostogavo, o mano rašytas prašymas nukeliavo į Užsienio rei- 
kalų ministeriją ir atgal nebuvo grąžintas. Baiminuosi, kad Užsienio reikalų minis- 
300. Originale - Danowski. Danauskas Jonas (1886-?), valstybės tarnautojas, Vidaus reikalų mi- 


nisterijos Piliečių apsaugos departamento direktorius (1923 m. spalio 1-1925 m. balandžio 8 d., 
1926 m. liepos 1-1926 m. gruodžio 21 d.). 

Henrikas Volovičius. Antra nuotraukos pusė. Įrašas:„H. Woltowicz, por. Bydgošė 2.2.21. Henryk Woltowicz, 
porucznik Wojsk polskich, syn mojej zmartej siostry Heleny z Rėmerėw Woltowiczowej i Józefa Wottowic- 
za, sfotografowany w roku 1920 w wieku lat 26. Michał Römer. 13.IV.1921“ 

Nuotrauka iš Konstancijos Riomerytės albumo. 


terija nedarytų kokių nors kliūčių, kad visas šis reikalas nepridarytų bėdų. Stefanas 
Mečkovskis nori kuo greičiau atvažiuoti. Elvyrai leidimas taip pat labai rūpi ir ti- 
krai ji nesitiki, kad gali kilti kokių nors sunkumų. Pasak Danausko, nebuvo jokio 
pagrindo mano prašymą siųsti į Užsienio reikalų ministeriją; jis pažadėjo per ke- 
lias dienas pateikti atsakymą. Danauskas ir toliau tvirtina, kad Stefanas tikrai gaus 
leidimą atvykti į Lietuvą. Na, jeigu vis dėlto gausime neigiamą atsakymą, imsiuosi 
kitų būdų veikti. Mūsų šeimos nariai vienas po kito traukia artimuosius iš Vilniaus 
krašto ir Lenkijos čia, į Lietuvą - taip, jie yra blogos nuomonės apie Lietuvą, bet 
juos traukia Bagdoniškio žemės. Atvykti ruošiasi ir Henrykas Volovičius*“', ir Eva 
Mejerovas“*. Pastariesiems gali kilti daugiau problemų, ypač Henrysiui, kuriam ne- 
galiu net padėti atvažiuoti į šalį. Maža to, atvykęs į Lietuvą jis gali būti patrauktas 


301. Volovičius Henrikas (Henrysius, Woltowicz Henryk), Mykolo Romerio sesers Helenos Zu- 
zanos Rachelos Volovičovos sūnus. 

302. Mejerova Eva Helena (Meyerowa Ewa Helena, Mejerienė, merg. pavardė Romerėwna, 
Rėmerytė), Autoriaus sesers Marynios, Marijos Romerienės, dukra. 

baudžiamojon atsakomybėn, mat iki šiol tarnavo Lenkijos kariuomenėje, o tokio 
fakto, manau, neįmanoma nei nuslėpti, nei paneigti. Henrykas gyvena Vilniuje ir 
neturi supratimo, kokie pavojai gali jo tykoti, jeigu sugrįžtų į Lietuvą. O pavojų 
tikrai esama: būtų konfiskuota jo nuosavybė, o jis pats nuteistas keleriems metams 
sunkaus kalėjimo. Vat kas laukia jo, jeigu pasiryžtų grįžti į Lietuvą. 


1924 metų liepos 3 d. 
Ketvirtadienis 


Taip nuobodu vasarą Kaune. Iki pietų būnu Tribunole, šiek tiek pasisukioju mieste, 
o po pietų laiką leidžiu namuose. Namie turiu ką veikti, tačiau kol kas labai tingiu, 
vilkinu laiką. 

Sklinda kalbos, kad buvęs vidaus reikalų ministras Žalkauskas*“* kandidatuo- 
ja į antrojo Tribunolo prokuroro pavaduotojo vietą. Žalkauskas yra teisininkas, 
prieš tapdamas ministru ėjo Karo teismo prokuroro pareigas. Dar jaunas žmogus, 
neturintis itin didelės profesinės patirties, tačiau gabus, darbštus ir sistemingas. 
Žalkauskas yra evangelikas, moka vokiečių kalbą, kas mūsų Tribunolui yra svarbu 
(dėl Klaipėdos), mat nei mūsų prokuroras Kalvaitis“, nei prokuroro pavaduoto- 
jas Valtys% nekalba vokiškai. Anksčiau buvo kalbėta apie kitą kandidatą į minė- 
tąsias pareigas - Kauno apygardos teismo prokurorą, - tačiau ministras Tumėnas 
jo nepaskyrė, galbūt įtarė netrukus prasidėsiančią kabineto krizę ir šią vietą re- 
zervavo Žalkauskui. Yra ir kitokia versija: Kauno apygardos teismo pirmininkas 
Petrauskas’, kuris nepademonstravo administracinių gebėjimų ir niekaip nesuge- 
bėjo savo vadovaujamame teisme įvesti tvarkos, bus paskirtas Tribunolo teisėju, o jo 
vietą Kauno apygardos teisme užims kieta ranka pagarsėjęs dabartinis Karo teismo 
pirmininkas Šniukšta*“?, o pastarojo vietą užimtų dabartinis Karo teismo pirmi- 


303. Žalkauskas Karolis (Žo!kowski Karol, 1892-1961), teisininkas, politikos ir visuomenės vei- 
kėjas. 1919 m. grįžo į Lietuvą, Lietuvos kariuomenės savanoris, iki 1923 m. tarnavo kariuomenės 
teismo prokuroro padėjėju. Nuo 1922 m. Lietuvos valstiečių liaudininkų sąjungos narys. 1922 m. 
vasario 22-1923 m. birželio 28 d. Ernesto Galvanausko IX Ministrų kabinete buvo vidaus reika- 
lų ministras. 1924-1926 m. Vyriausiojo Tribunolo prokuroro padėjėjas. 1926-1927 m. Klaipėdos 
krašto gubernatorius. 1928-1938 m. Vyriausiojo Tribunolo prokuroro padėjėjas, vėliau - Kauno 
apygardos teismo pirmininkas. 1930-1940 m. dėstė baudžiamosios teisės procesą ir krimino- 
logiją Vytauto Didžiojo universitete. Buvo Kauno „Rotary“ klubo sekretorius nuo pat klubo 
įkūrimo iki jo sunaikinimo 1940 m., pasitraukė į Vokietiją. 

304. Kalvaitis Jurgis. 

305. Valtys Jonas. 

306. Petrauskas Simonas (1867-1941), teisininkas. 

307. Šniukšta Petras (1877-1952), teisininkas. Karo teismo pirmininkas buvo iki 1934 m., dviejų J. 
Tūbelio kabinetų gynybos ministras (1934-1935). 

ninkas Žalkauskas. Labai tikėtina, kad tokios 
kombinacijos yra svarstomos, mat Tumėnui la- 
bai svarbu rasti žmogų, kuris suvaldytų Kauno 
apygardos teisme vyraujantį chaosą ir netvarką, 
o apie galimą Petrausko paskyrimą į Tribunolą 
jau kalbama nuo pavasario. Įtariu, kad nei 
Žalkauskas labai nori pereiti į Karo teismą, nei 
Šniukšta svajoja Karo teismą iškeisti į Apygardos 
teismą. Kita vertus, būtų blogai, jeigu Tribunolas 
taptų išsigelbėjimu tokiems žmonėms, kurie nie- 
kur kitur netinka, o kur nors juos „padėti“ reikia. 
Tribunolas yra kasacinis teismas, ateityje gali tap- 
ti ir administraciniu, jaunoje Respublikoje jo už- 
duotis yra milžiniška, todėl ir darbuotojai privalo 
būti gyvybingi, veiklūs žmonės, o ne biurokratai 
mumijos, kurių nėra kur dėti. Galbūt Petrauskas 
ir nėra kvailas, turi tam tikrą teisininko rutiną, 
bet jis didelis tinginys ir labai nesavarankiškas. 
Didžiausias jo privalumas - paklusnumas ir pa- 
taikavimas valdžiai. Toks žmogus tikrai nebus 


Nuotraukos „Generolas leit. Šniukšta. Kariuomenės 
Teismo Pirmininkas“ reprodukcija. Vytauto Didžiojo 
mirties 500 metų sukaktuvėms paminėti albumas 
1430-1930. Spaudai parengė H. Serapinas. 

Kaunas: „Spindulio” spaustuvė, 1933, p. 129. 


kūrybingas ir nepriklausomas teisėjas. Petrauskas pernelyg gerai parodė savo po- 
linkį pataikauti valdžiai dirbdamas Ūkio ministerijos juriskonsultu. 


1924 metų liepos 4 d. 
Penktadienis 


Ketinau papasakoti vieną pokalbį su prof. Krėve-Mickevičiumi - buvome susiti- 
kę ir kalbėjomės pirmosiomis birželio dienomis, prieš man išvykstant atostogų į 
Bagdoniškį. Na, bet dabar apsižiūrėjau, kad apie tą pokalbį jau pasakojau birželio 


8 dieną. 


Taigi dabar kopijuosiu mūsų Didžiųjų Lietuvos Rytų statuto tekstą: 


40. Brolis venerable: 
a. nustato ložės posėdžių datas; 
b. yra posėdžių pirmininkas; 


c. bendrauja su Didžiųjų Lietuvos Rytų Vyriausiąja taryba; 


308. Klaida, nes Šniukšta ir Žalkauskas įvardyti kaip Karo teismo pirmininkai. 

d. vienija prezidiumą; 

e. vykdo visas užduotis, aprašytas įvairiuose statuto straipsniuose. 

41. Brolis venerable pažįsta ir, esant reikalui, bendrauja su kitais broliais venera- 
ble iš kitų ložių, veikiančių toje pačioje būstinėje. 

42. Brolis sargas yra brolio venerable pavaduotojas ir ima veikti tuomet, kai bro- 
lis venerable dėl kokių nors priežasčių to daryti negali arba kai reikalas liečia patį 
brolį venerable; todėl brolis sargas turi žinoti, kaip susisiekti su centrine Didžiųjų 
Lietuvos Rytų valdžia. Per ložės posėdžius brolis sargas užima vietą šalia įėjimo į 
būstinę durų ir saugo jas, kad joks pašalinis asmuo nepatektų vidun. 

43. Brolis oratorius: 

a. saugo ložės statutą ir dokumentus, kitaip sakant, archyvus; 

b. privalo puikiai išmanyti statutą; 

c. ložei paaiškina statuto straipsnius ir konventų nutartis; 

d. per ložės posėdžius gali oponuoti kiekvienai nutarčiai ar sprendimui, jeigu yra 
įsitikinęs, kad jie prieštarauja Didžiųjų Lietuvos Rytų statutui ar konventų nutartims. 

Brolio oratoriaus ložė atšaukti negali. 

44. Broliui oratoriui oponuojant visi ložės sprendimai ir visos nutartys negalio- 
ja, kol jų nepatvirtina brolis Didysis oratorius. 

45. Brolis sekretorius yra brolio venerable pagalbininkas prezidiume, adminis- 
traciniuose ir techniniuose darbuose bei veda ložės apskaitą. 

46. Brolis iždininkas yra atsakingas už ložės kasą ir sąskaitas. 

Didžiųjų Lietuvos Rytų potvarkiais ir paskelbia juos ložei, o jeigu mano, kad tokie 
potvarkiai yra neteisingi, per brolį venerable tai persako broliui Didžiajam orato- 
riui, kurio sprendimas yra galutinis. 

Tęsinys toliau. 


1924 metų liepos 5 d. 
Šeštadienis 


Kauno dienoje perskaičiau žinutę apie Jurgio Daujoto mirtį. Niekaip negalėjau pa- 
tikėti, kad tai tas pats man gerai pažįstamas ir dėl daugelio priežasčių labai artimas 
„senasis lietuvis®®, tačiau atsitiktinai sutiktas Dominykas Semaška patvirtino šitą 
žinią ir atskleidė kelis faktus apie Daujoto mirtį. Man taip nuoširdžiai gaila Dau- 
joto. Tai buvo naudingas, vertingas ir protingas žmogus. Buvo mėgęs moralizuoti 
žmogus, tikras plepys, kuris daugiau kalbėjo, nei veikė, o kalbėti jis galėjo ne tik 


309. Originale - „Starolitwin“. 

valandomis, bet ir ištisomis dienomis. Tačiau jo kalbos buvo protingos, originalios, 
mintys neretai labai gilios, pastebėjimai taiklūs. Pats jis nebuvo veiklos žmogus, 
bet ne vieną įkvėpė veikti. Jis buvo vienas nedaugelio dvarininkų atstovų, kuris, 
nepaisant kultūrinio ir kalbinio atotrūkio (sulenkėjimo), neprarado tvirto ryšio 
su šalimi ir visada jautėsi teisėtu Tėvynės Lietuvos piliečiu. Jurgis Daujotas kilęs 
iš senosios lietuvių dvarininkų šeimos, sulenkėjusios (kaip ir visos kitos dvarinin- 
kų šeimos), jaunystėje mokėsi toje pačioje Peterburgo teisės mokykloje, kaip ir aš, 
tik buvo maždaug 6-8 metais už mane vyresnis ir mokėsi tiek pat klasių aukščiau. 
Lygiai kaip ir aš iš Peterburgo persikėlė į Paryžių tęsti studijų. Paryžiuje gyveno ke- 
lerius metus - maždaug nuo 1900-ųjų. Jau Paryžiuje jis prisistatydavo lietuviu. 1900 
metais, vykstant Pasaulinei Paryžiaus parodai“, kartu su Stachu Geršynskiu*" ir 
dr. Bagdonu?"“, tuo laiku žinomu lietuvių veikėju emigracijoje, surengė nedidelę 


310. Pasaulinė paroda Paryžiuje vyko 1900 m. balandžio 15-lapkričio 12 d. Parodos simboliu tapo 
XX a. sutikimas. Parodoje vyravo art nouveau stilius. Veikė 18 teminių skyrių, kuriuose ekspozi- 
cijas surengė 35 šalys. Čia pirmą kartą pristatyti įgarsinti filmai ir eskalatorius, parodyta panora- 
minių paveikslų, didžiausias to meto 1,25 m skersmens teleskopas. Parodos dalimi tapo II vasaros 
olimpinės žaidynės, vykusios gegužės-spalio mėnesį. Parodą aplankė daugiau kaip 50 mln. žmo- 
nių (daugiausia per pasaulinių parodų istoriją). 1900 m. gegužę gautose patalpose buvo atidary- 
tas lietuvių skyrius (pirkia-kambarys): vitrinose išdėstyti sodžiaus meno dirbiniai, audiniai, prie 
pirkios pakabintas didelis užrašas Lithuanie su Vytimi, jos šonuose - seni Lietuvos žemėlapiai, 
išdėstytos draudžiamosios lietuvių spaudos diagramos ir žemėlapis (jame pažymėta, kad lietuvių 
spauda gabenama į Lietuvą iš Jungtinių Amerikos Valstijų, Mažosios Lietuvos, Šveicarijos), spin- 
tose - knygos, išleistos iki spaudos draudimo. 1865-1899 m. išleistos vadinamosios draudžiamosios 
knygos, Mažosios Lietuvos spaudiniai gotišku šriftu. Patikimiems asmenims buvo dalijamas Lie- 
tuviškų knygų katalogas (Catalogue des livres Lithuaniens; prancūzų valdžia neleido viešai platinti 
politinio leidinio), spaudinių diagrama ir brošiūra Kaip Maskolija persekioja Lietuvą, 
311. Geršynskis Stanislavas (Stachas, Gierszynski Stanisław, 1879-1911), lenkų visuomenės ir 
politikos veikėjas Paryžiuje, publicistas, demokratinių nuostatų, dalyvavo Paryžiaus lietuvių 
„Želmens“ ir „Lithuanios“ draugijų veikloje, artimas Autoriaus bičiulis. Jo mama Marija Liudvi- 
ka Geršynska Bukauskaitė (Gierszynska Maria Ludwika, z d. Bukowskich, 1850-1920), kilusi iš 
Kauklių, Panevėžio apskrities, irgi buvo „Želmens“ draugijos aktyvistė. 
312. Bagdonavičius-Bagdonas Juozas (1866-1956), gydytojas, varpininkas, knygnešys, spaudos 
darbuotojas, politikos veikėjas. 1899-1906 m. gyveno Rytų Prūsijoje, Britanijoje, Prancūzijoje, 
Šveicarijoje, Škotijoje. 1899-1903 m. ir 1904-1905 m. redagavo Varpą, 1904 m. Ūkininką, 1901- 
1903 m. Naujienas, padėjo Alfonsui Moravskiui leisti Aidą Lietuvos darbininkų gyvenimo. Da- 
lyvavo rengiant Paryžiaus pasaulinę parodą. Londone organizavo „Šviesos“ draugiją. 1902 m. 
lapkričio 15 d. dalyvavo Lietuvių demokratų partijos steigiamajame suvažiavime, buvo Lietuvos 
demokratų partijos CK narys iki 1907 m. Prasidėjus Pirmajam pasauliniam karui, 1914-1918 m. 
tarnavo kariuomenėje karo gydytoju Vilniuje, Maskvoje. Maskvoje bendradarbiavo lietuvių pa- 
bėgėlių leidiniuose Santara, Lietuvių balsas. 1918 m. grįžo į Lietuvą. 1919-1922 m. dirbo Sveikatos 
departamento direktoriumi. 1922-1935 m. Vytauto Didžiojo universiteto Medicinos fakulteto 
profesorius, 1923-1924 m. fakulteto dekanas. 1935 m. įsteigė Lietuvos blaivinimo sąjungą, buvo 
jos pirmininkas, 1937-1938 m. redagavo žurnalą Blaivioji Lietuva, 1938-1940 m. Blaivybė ir svei- 
kata ir išspausdino keletą minėtosios draugijos leidinių, tarp jų Kaip kovojama su girtavimu 
svetur (1939 m.). 1944 m. pasitraukė į Austriją, vėliau į Vokietiją, 0 1948 m. išvyko į JAV. 

etnografinę lietuvių parodą. Vėlesniais metais Daujotas jau visada įsivardijo lietu- 
viu ir atitinkamai elgėsi, nors politiškai ir nebuvo labai veiklus. Nuo jaunosios lie- 
tuvių liaudies inteligentijos visuomet skyrėsi savo įsitikinimais. Prieš karą Daujotas 
buvo įsitraukęs į pramonės sritį ir netoli Vilniaus įkūrė kažkokį fabrikėlį. Jo dvaras 
buvo Žemaitijoje. 1918 metais kartu su Kazimieru Lukomskiu?* įkūrė ir redaga- 
vo lietuviškosios tautinės ir valstybinės pakraipos dienraštį?“ - apie šį leidinį jau 
rašiau savo dienoraštyje. 1919 metų pradžioje buvo pirmosios lietuvių delegacijos 
Paryžiuje dalyvis - delegacija atstovavo besikūrusiai Lietuvos valstybei ir bandė sa- 
varankiškai sukurti Lietuvos užsienio politiką, bet neturėjo glaudaus kontakto su 
šalies valdžia. Kai Lietuvos vyriausybė užėmė šias pozicijas ir paskyrė dirbti atitin- 
kamus žmones, Daujotas sugrįžo į Lietuvą. Nuo to laiko jis neturėjo jokio politinio 
vaidmens, bet visuomet domėjosi visuomeniniais Tėvynės reikalais ir visuomet dėl 
jų sielojosi. Nors nuolatos pasisakė prieš radikalią valstybinę politiką, ypač prieš 
agrarinę reformą ir valstybės santykį su dvarininkais, vis dėlto niekada nesekė nei 
tais lenkų dvarininkais, kurie šalyje kūrė antilietuvišką lenkiškąją politiką, nei tais, 
kurie atsidavė tik asmeniniams reikalams. Daujotas pasisakydavo tiek prieš lenkų 
įtaką dvarininkijai, tiek prieš sroves, veikusias lietuvių liaudies inteligentiją - pas- 
tarąją vadindavo jaunalietuviais, nesugebėjusiais išlaikyti Lietuvos istorinio ir kul- 
tūrinio tęstinumo. 

Daujoto mirtis man buvo netikėta. Dažnai Kaune sutikdavau šį žmogų - vi- 
suomet atvažiavęs ir pas mane užsukdavo. Paskutinį kartą buvome susitikę gegužę. 
Tuomet jis atrodė sveikas, kaip įprasta daug kalbėjo, buvo lėtas ir turėjo daug min- 
čių apie įvairias veiklas ir projektus. Nebuvo jokių greitos mirties požymių. Tiksliai 
ir nežinau, nuo ko jis mirė. Žinau tik tiek, kad užmigo, miegojo keturias paras ne- 
prabusdamas ir galų gale mirė. Semaška teigia: yra įtarimų, kad Daujotas pavartojo 
kažkokius stiprius narkotikus - galbūt ir savižudybė. Pastaruoju metu jis susidūrė 
su dideliais sunkumais, buvo nervingas - jo žemės buvo atimtos dėl agrarinės re- 
formos ir pradėtos parceliuoti. Ilsėkis ramybėje, broli. 


313. Lukauskis, Lukauskas Kazimieras (Kazimierz Łukomski, 1901-1958), teisininkas, Bitaičių 
dvaro savininkas. Iki Pirmojo pasaulinio karo Kauno gubernijos žemės ūkio draugijos Šiaulių 
skyriaus pirmininkas, įsibėgėjus lietuvių ir lenkų, Lietuvos ir Lenkijos konfliktui užėmė aktyvią 
poziciją ieškant galimybių jam švelninti (1918-1919 m. dalyvavo lenkų ir lietuvių derybose, 1919 
m. balandį buvo vienas tų Lietuvos politikų, su kuriais M. Romeris aiškinosi dėl J. Pilsudskio 
planų kurti bendrą lenkų ir lietuvių vyriausybę Vilniuje ir megzti glaudesnius (konfederacinius, 
sąjunginius) Lietuvos ir Lenkijos valstybinius ryšius). 1922 m. buvo išrinktas lenkų draugijos 
„Oświata“ (Švietimas) pirmininku. Dalyvavo Steigiamojo seimo Lenkų frakcijos įkurto Informa- 
cinio biuro veikloje. 
314. Nowiny Litewskie (Lietuvių naujienos). 

1924 metų liepos 6 d. 
Sekmadienis 


Neseniai įkurtas Lietuvos žemės bankas, 
skirtas ilgalaikiams kreditams teikti, pasi- 
rodo, yra tik viena iš vyriausybės valdomų 
įstaigų, kurios tikslas apdovanoti sinekū- 
romis „užsitarnavusius“ žmones. Nors šis 
bankas yra akcinis ir dėl to atseit privatus, 
vis dėlto kalbama, kad 98 proc. akcijų turi 
vyriausybė, tad ir visi banko postai skiriami 
su jos žinia - Vyriausybės valiai juk reikia 
paklusti. Tad banko valdyba buvo sukurp- 
ta praktiškai vien iš šviežiai iškeptų lietu- 
vių „žemvaldžių“ - kitaip pasakius, tokių, 
kuriems agrarinė reforma atseikėjo po 80 
hektarų buvusių dvarų žemių, nusavintų iš 
ankstesnių savininkų ir valstybės parduotų 
per aukcionus grynakraujams lietuviams, 
tapsiantiems naujaisiais tautinės buržuazijos 
atstovais. Tokie dvarų centrai buvo parduo- 
dami per aukcioną, tačiau faktiškai iš anksto 
buvo aišku, kas laimės - ogi tokie žmonės 
kaip kapitalistas Vailokaitis. Tad iš principo 
tai buvo tokių centrų distribucija - bent jau 


Zemės 
Bankas 


Kaune, Duonelaičio gatvė Nr. 35 
telegr. adr.: Zembankas 


Žemės Bankas yra 

ilgalaikio kredito bankas 
Bankas reikia paskolų ūkininkams, miesto 
gyventojams, žemės ūkio kooperatyvinėms 
organizacijoms ir žemės ūkio įmonėms 


Bankas leidžia įkaito paskolos 
lakštus 4-rių serijų 


Geriausia ir tikriausia priemonė sutaupoms laikyti yra 


Žemės Banko įkaito pa- 
skolos lakštai, nes 


1. Lakštų laikytojas gauna 3%, 3,6% ir 4 
metinių palūkanų 


2. Lakštai garantuoti Žemės Banko kapitalais, 
įkeistu Žemės Bankui nekilnojamuoju tur- 
tu ir laiduou Valstybės Iždo 


Reklaminio skelbimo „Žemės bankas“ faksimilė, 
Mažosios Lietuvos kalendorius 1937 metams, Klaipėda, 1936, 
p. 155. 


daugeliu atvejų - kuria, savaime aišku, naudojosi krikščionims demokratams išti- 
kimi ir paklusnūs žmonės. Tokiu būdu visa eilė panašių plikių, kaip kad Oleka?“ ir 
kiti, tapo dvarelių, gražių rezidencijų savininkais. Išskyrus minėtuosius asmenis, 
tokius centrus supirko ir daug neseniai iškeptų lietuvių plutokratų, kurie kažin 
kaip - dėl įvairių spekuliacijų ir sandorių - per kelerius metus praturtėjo. To- 
kiems varguoliams, neturintiems nei pinigų, nei kvalifikacijų žemės ūkio sityje, 
kaip Oleka, negana už Vailokaičių kreditus pirkti žemes ir rezidencijas - jiems dar 
reikia ir šiltas vieteles parūpinti, reikia priglausti ir išsūpuoti būsimus tautinės 
buržuazijos padarėlius. Tokie žmonės ir gavo vietas besikuriančio banko valdybo- 


315. Oleka Kazimieras. 

je. Kitados Vilniaus žemės banke?“ kaip norėjo, taip valdėsi Končios*? ir Montvi- 
los*š, o dabar Lietuvos žemės banke valdys Vailokaičiai ir jų statytiniai, paklusnūs 
krikščionių demokratų statytiniai. Vailokaitis ir Krupavičius žino, ką daro. Vil- 


316. Vilniaus žemės bankas (Wilenski Bank Ziemski) - vienas pirmųjų bankų, įkurtų Lietuvos 
teritorijoje. 

317. Originale - Kończe. Končių giminės herbe vaizduojamas Lankas. Giminė siejama su Lo- 
kinės (Lukinės) dvaru. Manoma, kad anksčiau dvaras vadinosi Lukinė (nuo lenk. luk - lan- 
kas). Jau 1585 m. minimas Lokinės palivarkas, veikiausiai Daumantams priklausiusio Siesikų 
dvaro dalis. Vėliau Lokinė priklausė Radviloms, Grotusams, iš kurių 1790 m. dvarą pirko Juo- 
zapas Končia. Šioji giminė valdė Lokinę iki pat Antrojo pasaulinio karo. XVIII-XIX a. Kon- 
čiai pasistatė medinius dvaro rūmus ant aukštos akmenų pamūrės, su kolonomis puoštu prie- 
angiu. Netoliese stovėjo mūrinė klėtis. Medardas Končia (1808-1899) aktyviai dalyvavo 1831 
m. sukilime prieš Rusijos carizmą, vėliau dalyvavo slaptų draugijų veikloje. Už tai 1838 m. 
buvo suimtas ir ištremtas į Archangelsko guberniją. Paskui vyrą į tremties vietą išvažiavo jo 
žmona Paulina Bialozoraitė, panašiai kaip knygose aprašytos Rusijos dekabristų žmonos. 1843 
m. tremtinys grįžo į tėviškę, išrinktas Ukmergės bajorų maršalka. Per 1863 m. sukilimą caro 
valdžios vėl areštuotas, dvaras vėl konfiskuotas ir išgrobstytas, dvaro sodyba apgriauta. Iki 
mūsų dienų dvaro ponų namas neišliko, tik XIX a. pradžios raudonų plytų rūsiai. Tebestovi 
ūkiniai dvaro pastatai, kuriais pokariu naudojosi tarybinis ūkis. Siesikų miestelio kapinėse 
stovi Končių XVIII-XIX a. sandūroje statyta koplyčia, kurioje ilsisi fundatorių ir jų giminai- 
čių palaikai. 

318. Originale - Montwillowie. Montvilos - sena, kilminga giminė, kilusi iš Lietuvos Didžio- 
jo kunigaikščio Gedimino sūnaus Montvido. Šaltiniuose minima nuo XVII a. pradžios kaip 
Vilkmergės pavieto bajorų giminė. Pagal 1834 m. sąrašus Montvilų giminei priklausė Gudelių, 
Vaivadiškių, Veronainių, Antakalnio, Verškainių, Žypronių, Karpiškių, Kreivių, Mitėniškių 
(nuo 1840 m.), Troškūnų (nuo 1850 m.) dvarai. Ženklus yra šios giminės indėlis į Lietuvos kul- 
tūrinį gyvenimą, pasižymėjo filantropine veikla. Ne mažiau jie vertinami ir už ekonominę vei- 
klą. Paminėtini ypač Juozapas Montvila (Montwilto Jozef, 1850-1911) ir Stanislovas Montvila 
(Montwilto Stanisław, 1850-1916). Juozapas Montvila - žymiausias Montvilų giminės atstovas, 
visuomenės veikėjas, verslininkas, labdaros organizatorius. Rusijos III valstybės dūmos narys, 
nuo 1885 m. Vilniaus žemės banko vienas direktorių, faktinis jo vadovas, Vilniaus prekybos 
banko vadovybės narys, Vilniaus miesto dūmos narys ir komisijos, kuri nuo 1900 m. pabai- 
gos rūpinosi Vilniaus miesto elektrinės statyba, pirmininkas. J. Montvilos iniciatyva 1902 m. 
virš Vilniaus miesto centrinės elektrinės bokštelio pastatyta, sovietmečiu nuversta ir 1994 m. 
atstatyta skulptūra „Elektra“. Jo iniciatyva Vilniuje pastatyta nemažai gyvenamųjų namų, vi- 
suomeninių pastatų. Kartu su kitais 1907 m. įkūrė ir finansiškai rėmė Vilniaus mokslo bičiulių 
draugiją, su broliu Stanislovu įkūrė Brolių Montvilų fondą visuomeninėms ir labdaros organi- 
zacijoms remti. 

Senasis Stanislovas Montvila, 1863-1864 m. sukilimo dalyvis, pramonininkas, iš dvarinin- 
kų Hopenų 1850 m. Troškūnuose įsigijo dvarą. Pasinaudoję besivystančio kapitalizmo idėjomis, 
Montvilos XIX a. pabaigoje dvarą pritaikė ūkinei veiklai. Jame iki 1940 m. buvo ne tik užsiima- 
ma žemdirbyste, bet ir gaminamas spiritas, veikė malūnas, pieninė. Be to, Stanislovas Montvila 
1890 m. Panevėžyje įsigytą kaulų malimo įmonę pertvarkė į mielių ir spirito gamyklą. Veikė 
daugiau nei 100 metų. Vincentas Montvila (Montwilto Wincent, 1841-1903), baigęs Peterburgo 
technologijos institutą, tapo sodininku ekspertu, 1898-1903 m. netgi vadovavo Rusijos sodinin- 
kystės Vilniaus skyriui. Savo dvare Vaivadiškiuose užveisė didelį vaismedžių medelyną. 

niaus banke pirmasis visokio plauko pataikūnų karjeros laiptelis buvo vertinimo 
komisija, čia gi vyksta tas pats — visokie atitarnavę ir darbo neturintys, niekur 
kitur netinkantys pataikūnai atranda darbo vietas. Tarp mano minėtųjų yra ir 
Dominykas Semaška, buvęs „baltarusių reikalų ministras“, žmogus, neturintis jo- 
kių gabumų, jokios profesijos. Nesugeba niekur susirasti darbo, nes nėra tinkamas 
jokiai veiklai, kurioje reikalingas mąstymas. Vaikštinėjo jis visur, uostinėjo, bandė 
gauti kokį nors postą ir dabar Tumėnas jam pažadėjo vertintojo vietą Žemės ban- 
ke. Šitokiu būdu krikščionys demokratai žmones prisiriša ir nukenksmina - juk 
privalo jie būti dėkingi už gautą vietą, už uždarbį, prie kurio yra pratę, kaip ir 
prie patogumų. Valdžia, suteikusi postus, tokius žmones laiko savo rankose. Na, 
o Semaška neturi žalio supratimo apie jam pažadėto posto funkcijas. Matyt, tai 
ir nesvarbu. Nors Semaška ir yra mūsų brolis, vis dėlto privalau pasakyti: jis nėra 
itin aukštos moralės žmogus, neturi etinės disciplinos jausmo. Nesakau, kad jis 
elgiasi kiauliškai, tačau įžvelgiu jame tam tikrų parazitavimo požymių, kurie yra 
amoralūs ir visuomenei pavojingi. 


1924 metų liepos 7 d. 
Pirmadienis 


Rytoj privalau važiuoti į Juleko Komorovskio ir panelės Madzios Gorskos vestuves, 
vyksiančias jaunosios tėvų dvare Biržuvėnuose, Žemaitijoje (Šiaulių apskritis, Kur- 
šėnų traukinių stotis). Rytoj mergvakaris, o poryt vestuvės. Turėtų susirinkti apie 
30 svečių, bus didžiulis balius su šokiais, apranga - frakas. Labai nenoriu vykti į 
šitas vestuves, žinau, kad nuobodžiausiu, būsiu pavargęs po dviejų nemigos naktų 
ir jokio malonumo nejausiu. Aš netinku nei šokiams, nei kortų žaidimams, esu 
nepakenčiamas ir nenaudingas pasilinksminimų dalyvis, su kuriuo šeimininkai 
nežino ką daryti ir kuriam pralinksminti reikia pastangų. Vis dėlto esu pakviestas 
ir privalau važiuoti — esu artimiausias Juleko giminaitis iš motinos pusės - beje, 
vienintelis šitai giminei ir atstovausiu. Fraką jau turiu, nusipirkau jį ad hoc šioms 
vestuvėms iš to paties Juleko ir jau siuvėjas pritaikė jį man. Pirmą kartą po daugelio 
metų vilkėsiu fraką. Paskutinį kartą fraką vilkausi 1915 metų gegužę, kai Vilniuje 
daviau prisiekusiojo advokato priesaiką. Jaunajai dovanų vežu geriausių saldainių, 
įpakuotų į gražią dėžutę. Tai ir viskas. Važiuoju kaip į privalomą renginį, per prie- 
vartą, nors Juleką mėgstu ir vertinu, o ir panelei Madzei labai simpatizuoju. Jau 
dabar man kelia nuobodulį vestuvės - ne dėl jaunųjų, o dėl ilgos ceremonijos, kurią 
teks iškęsti. 

1924 metų liepos 8 d. 
Antradienis 


Važiuoju į Juleko Komorovskio vestuves. Iš Kauno išvykau apie 8 valandą. Pakeliui 
į tą patį traukinį sugužėjo ir daugiau svečių, dalyvausiančių vestuvėse. Jonavoje, 
Kėdainiuose įlipo jaunieji Zabielos?* - Česius ir Vladas, Karolio Zabielos? iš Apy- 
talaukio sūnūs”, paskui Stanislovas Daugėla, kitaip vadinamas „Stasiunečekas“, 
p. Dominyko Daugėlos??? iš Siesikų sūnus”, p. Vladislavas Montvila?** ir vyskupas 
Edvardas O'Rourkės“, Į Radviliškį Rokiškio traukiniu atvažiavo Elizka Komorovs- 


319. Originale - Zabiellowie. 

320. Originale - Karola Zabiely. 

321. Apytalaukis - dvaras Kėdainių rajone, Apytalaukio kaime. Dvarą valdė Šiukštos, Kar- 
piai, Tiškevičiai, Zabielos. XVII a. pradžioje P. Šiukšta pastatė pirmuosius mūrinius rūmus. 
Rūmai Zabielų iniciatyva 1850 m. ir 1880 m. perstatyti, 1880 m. turbūt pagal lenkų architekto, 
kalbama, Kozlovskio projektą. Priešais rūmus įrengtas dekoratyvus baseinas, o į pietryčius nuo 
rūmų - tvenkiniai. Nukentėję per Antrąjį pasaulinį karą rūmai 1954 m. atstatyti. Apytalaukio 
gyventoja 80 metų Stefanija Činkienė gerai prisimena paskutinius dvaro rūmų šeimininkus - 
Zabielų šeimą. Moters tėvas dvare tarnavo kumečiu. S. Činkienė pasakojo: „Česlovą Zabielą at- 
simenu jau našlį, gyvenusį su keturiais suaugusiais sūnumis: Česlovu, Karoliu, Zigmu ir Vladu. 
Jų tėvas vėliau susirado kitą žmoną ir išvyko gyventi kitur, o sūnūs liko [...] Atėjus sovietams 
dvarininkų laukė skaudūs likimo smūgiai. Vyriausiasis Česlovas mirė vežamas į Sibirą, Karolį 
per karą pakirto šiltinė. Kitiems broliams pavyko išvengti sovietų persekiojimų. Zigmas, niekam 
nepasakodamas apie savo kilmę, apsigyveno Kaune, ten dirbo vairuotoju ir mirė 1993 m., sulau- 
kęs 84 metų.“ S. Činkienė teigė, kad kitas dvarininko palikuonis Vladas gyvenęs Panevėžyje ir 
taip pat turėjęs darbininkišką specialybę (plačiau žr.: Tvibutas Saulius, Apytalaukio rūmai laukia 
atgimimo, https://kauno.diena.lt/dienrastis/kita/apytalaukio-rumai-laukia-atgimimo-40199). 
322. Daugėla Dominikas Pšemyslavas (Dowgiallo Dominik Przemysław, h. Zadora, 1867-1931). 
323. Originale - Stanisław Dowgialo, „Stasiunieczek“. Daugėla Stanislovas Karolis Ignacas 
(Dowgiallo Stanisław Karol Ignacy, 1894-1943). Kai kurių istorikų romantikų teigimu, Siesikų 
pilį XIII a. pabaigoje įkūręs Utenos kunigaikščio sūnus Romuldas. XIV a. pastatyta pilis pri- 
klausė kunigaikščiui Jaunučiui. Siesikai pirmą kartą paminėti 1441 m. - dokumente aprašytos 
dovanos jų bažnyčiai. XV a. tapo didikų Daumantų tėvonija; XV a. pabaigoje-XVI a. pradžioje 
jie ant Siesikų ežero kranto pasistatė renesansinę pilį-rūmus, prie savo pavardės prisidėjo Siesic- 
kių vardą. 1441 m. pirmoji pastatyta bažnyčia (Siesickiams perėjus į evangelikų reformatų tikė- 
jimą tapo protestantiška, 1680 m. perduota katalikams). 1704 m. Siesikų pilį ir miestelį nusiaubė 
švedai. 1745 m. dvaras atiteko Daugėlų giminei, dėl to Siesikai vadinti Daugailiais (plačiau žr. 
https://www.vle.lt/Straipsnis/Siesikai-86233). 

324. Originale - Władysław Montwill. Montvila Vladislavas (1885-1942), Aleksandro sūnus, 
dvarininkas, Mitėniškių dvaro savininkas, Lenkų komiteto (Komitet Polski) Kaune vicepirmi- 
ninkas, Lenkų banko Kėdainiuose valdybos pirmininkas, sovietų suimtas 1940 m. rugpjūčio 1 d. 
Mirė sovietų lageryje netoli Archangelsko. 

325. Originale - Edward O'Rourke. O'Rourkė Eduardas Aleksandras (1876-1943), katalikų dva- 
sininkas, Rygos vyskupu konsekruotas vysk. Jurgio Matulaičio 1918 m. gruodžio 14 d. Vilniaus 
katedroje. 

ka su Zitka ir jaunuoju Vincentu Komorovskiu?*“, a. a. Simono Komorovskio* iš 
Sirutiškio sūnumi, ir p. Janas Pšezdzeckis*** iš Rokiškio. Taigi su tokia draugija at- 
vykome iki Kuršėnų stoties, kurioje mūsų laukė keli kinkiniai, atsiųsti iš Biržuvėnų. 
Kinkiniai tokie elegantiški, žirgai gražūs, fajetonai. Labai geru vieškeliu patogiai ir 
greitai įveikėme penkias mylias, skiriančias Biržuvėnus nuo Kuršėnų ir pavakare 
jau buvome vietoje. Kelias įspūdingai gražus, kupinas vaizdingų vietovių, kalvų, 
tarpeklių, daubų, ežerų, upelių, piliakalnių, dvarų ir dvarelių, miškelių, koplyčių 
ir kreivų žemaitiškų tvorų. Biržuvėnų dvaras yra pačioj Žemaitijos širdy - už kelių 
mylių nuo Telšių, tiek pat nuo Varnių arba senųjų Medininkų. Tai seniausias Gors- 
kių lizdas, sukurtas ties Virvytės upeliu, Ventos intaku, šalia vieškelio, vedančio į 
Telšius. Dvaras atrodo labai gražiai, iš jo atsiveria puikūs, įdomūs vaizdai, jį supa 
seni medžiai, gražūs miškai. Gyvenamasis namas senoviškas, statytas prieš porą 
amžių, tačiau jo kambariai labai erdvūs, aukštomis lubomis, su senoviniais deko- 
ruotais kokliniais pečiais. Dvaro statinių daug, jie irgi seni, bet kapitalūs, ūkiniai 
pastatai su kaminais, kurie apačioje išplatėja į kambario dydžio kvadratus - toks 
buvo ir mūsų Bagdoniškio sudegusio ūkinio pastato kaminas. Biržuvėnuose yra 
popieriaus fabrikas - vienas iš trijų, egzistavusių Žemaitijoje prieš karą. Visi trys 
ant Virvytės upės kranto (Jono Hrehorovičiaus*?, Sirutavičiaus“? ir Gorskių po- 
pieriaus fabrikai). Dabar popieriaus fabrikas jau beveik nefunkcionuoja, jis kartu 
gamina ir elektrą, kuri apšviečia visą dvaro vidų ir išorę. Gyvenamasis namas sto- 
vi ant kalvos, ties upės atšaka, kuri suteka į pelkėtą prūdą - greičiausiai senosios 
upės vagos ar dirbtinio kanalo liekana. Pasak p. Gorskio, pati kalva yra piliakalnis. 
Šioje apylinkėje gausu piliakalnių, šventųjų kalvų, aukojimo apeigų vietų („aukos 
kalnai“)**, kūlgrindų arba senovinių grįstų pelkių kelių, vedančių per pelkes ir pel- 
kėtus ežerus („kulgrindis“ - žiūrėk Ludwik Krzywicki“* veikalą apie Žemaitijos 


326. Komorovskis Vincentas (Komorowski Wincenty hr. z Komorowa, h. Korczak, 1903-1937), 
Simono sūnus, Sirutiškio dvaro savininkas. 

327. Komorovskis Simonas Stanislovas (Komorowski Szymon Stanisław Cyryl hr. z Komorowa, 
h. Korczak, 1869-1907), Sirutiškio dvaro savininkas. 

328. Originale - Jan Przeždziecki. 

329. Originale - Jan Hrehorowicz. 

330. Originale - Syrutowicz. 

331. M. Romerio vartotas pavadinimas originalo tekste. 

332. Kšyvickis Liudvikas (Krzywicki Ludwik, slapyvardžiai K. R. Żywicki, J. F. Wolski ir 
kiti, 1859-1941), Lenkijos pedagogas, sociologas, etnologas, antropologas, ekonomistas, Lietu- 
kalnių. Juos matavo, fotografavo, užrašinėjo žmonių pasakojimus. Vėliau ėmė piliakalnius tyri- 
nėti. 1902-1912 m. jis kasinėjo Bubių (Šiaulių r.), Dūkšto (Ignalinos r.), Petrašiūnų (Rokiškio r.), 
Gabrieliškių (Raseinių r.), Lentainių (Kauno r.), Moškėnų (Rokiškio r.), Veliuonos (Jurbarko r.), 

piliakalnius)». Čia turėjo būti didžiulis pagoniškosios Žemaitijos religijos cen- 
tras, kuris kartu buvo protinis ir kultūrinis centras priešistoriniais laikais, tad ir 
pagonybės paminklų, tautinio paveldo ir senosios Žemaitijos gynybinės sistemos 
liekanų čia gausu. Šiose vietose ir pati pagonybė ilgiausiai išsilaikė - pasislėpusi 
tose kalvose, miškuose, pelkėse ir upėse nuo budrios krikščionybės klerkų akies. 
Visai šalia plyti nuostabiausia Žemaitijos ir Lietuvos kalva - senoji Šatrija, turinti 
vienintelį konkurentą, Medvėgalį, minimą padavimuose, kurį matėme važiuodami 
iš Kuršėnų. Pačiuose Biržuvėnuose, šalia miško yra vandens šaltinis, pavadintas 
Laumės pėda („Laumos pėda“**), kuris vis dar alsuoja pagoniškuoju tikėjimu - ste- 
buklingomis vandens galiomis. Prie minėtojo šaltinio auga medis - senas beržas; 
žmonės kalba: norint, kad išsipildytų svajonės, ypač ištekėti norinčių merginų, 
reikia tris kartus keliais apeiti aplink beržą ir atsigerti šaltinio vandens. Iki šiolei 
gyvas tikėjimas, kad keliais apėjus apie beržą pildosi svajonės. Dar visai neseniai ir 
buvo labai uoliai praktikuojama minėtoji tradicija, darbar šiek tiek mažiau, bet ji 
vis dar gaji. Na, o kad šis paprotys neatrodytų pagoniškas, prie beržo kamieno buvo 
prikabinta Dievo Motinos skulptūrėlė su stogeliu virš galvos. Taip tat pagoniška 
stebuklinga Laumės galia virto krikščioniškąja. O kad minėtasis paprotys vis dar 
gajus, įsitikinome stebėdami p. Gorskį, kuris mums papasakojo apie šitą stebuklin- 
gą vietą ir pats tris kartus apėjo apie medį - tiesa, nešliaužė keliais, tik senoviniu 
papročiu nusiėmęs kepurę nuo galvos. Ponas Tomas Gorskis3“ yra labai įdomus 
ir charakteringas tipas. Net ir pati Elizka Komorovska, kuri yra labai toli nuo bet 
kokios pažangos ir radikalizmo, kuri visa savo esybe ir tikėjimu yra aristokratė, bet 
kokios demokratijos ar visuomeninės lygybės priešininkė, vadina Gorskį prieštva- 
niniu žmogumi. Tačiau šito žmogaus „prieštvaniškumas“ yra kažin koks originalus, 


Vorėnų (Molėtų r.) piliakalnius. Laidojimo paminklų beveik netyrinėjo. Lietuvoje susirado 
talkininkų: jį lydėdavo lietuviai studentai Povilas Višinskis, Jurgis Šaulys, Vincas Čepinskis, 
Vladas Nagevičius, Aukštaitijoje talkino Mykolas Riomeris. Vėliau artimu draugu tapo Tadas 
Daugirdas. Svarbiausias jo darbas, skirtas Žemaitijos piliakalniams, yra Žemaitijos senovė, iš- 
leistas lenkų kalba 1906 m. Varšuvoje. Lietuviškas vertimas pasirodė 1928 m. 

333. Pastaba - Autoriaus. Krzywicki L. Pilkalnie na Litwie. Studja staropolskie. Księga ku czi 
Aleksandra Bricknera. Kraków, 1928, s. 154-172; Kšivickis L. Žemaičių senovė. Kaunas, Mari- 
jampolė, 1928. 

334. Originalus M. Romerio variantas lenkų kalba rašytame rankraštyje. 

335. Gorskis Tomas Petras (Gorski Tomasz Piotr, 1869-1940), Lietuvos ir Lenkijos didikas, Šau- 
kėnų dvarininkas. Kilęs iš Lenkijos karalystės didikų Gorskių giminės. Tėvas Zigmantas 
Kazimieras Gorskis (Gorski Zygmunt Kazimierz, 1827-1868), motina Marija Mineikaitė (Mi- 
nejkowna Maria, Gorska, 1840-1925), brolis Zigmantas Gorskis (Gorski Zygmunt, apie 1866- 
1884), sesuo Vanda Teresė Julijona Perkovskienė (Perkowska Wanda z Gorskich, 1864-1919). Apie 
1860 m. Biržuvėnuose vedė giminaitę Oną Gorskaitę (Gorska Anna, 1878-1959), Telšių ir Rasei- 
nių apskričių bajorų maršalkos Napoleono Liudviko Tito Gorskio (Gorski Ludwik, ?) dukrą. 

alsuojantis daug didesne šalies ir liaudies meile nei konservatyviųjų ponų iš moder- 
niosios mokyklos. P. Gorskis myli savo giminės tradicijas. Senoji Gorskių giminė 
per ilgus amžius užėmė aukštas pareigas Žemaitijoje, buvo turtinga. Iki šiol būtų 
niekas nepasikeitę, jeigu ne agrarinė reforma. P. Tomas kiekvienam svečiui pasa- 
koja apie savo giminę, vardija žymius giminės atstovus, dėsto kiekvieno jų istori- 
ją ir atskleidžia jų fortūnos paslaptis. Piktai atsiliepia apie agrarinę reformą, apie 
Lietuvos vyriausybę. Niekina (bent jau žodžiais) tuos neliečiamus 80 hektarų, ku- 
riuos reforma teikiasi palikti žemės savininkams ir paveldėtojams, ir nieko nenori 
girdėti apie kokį nors kompromisą ar prisiderinimą prie naujosios realybės. Vis 
dėlto, ko gero, nedaug kas taip kaip jis myli šią šalį ir šią liaudį, mažai kas geba taip 
nuoširdžiai kalbėti apie Žemaitijos grožį, apie vietos liaudį, mažai kas savo kraštą 
geba jausti širdimi, kaip kad „prieštvaninis“ p. Gorskis. Taip, tai konservatyvusis 
žemvaldys, tai stumbras, tačiau lietuviškasis stumbras, Žemaitijos sūnus - vienas 
ištikimiausių jos sūnų. Šiame žmoguje - šiame dvarininkų pavadintame „prieštva- 
niniame“ žmoguje - slypi ypatinga istorinė poezija. 


1924 metų liepos 9 d. 
Trečiadienis 


Juleko Komorovskio vestuvių diena. Vėliau aprašysiu vestuvininkus ir dviejų dienų 
šventės momentus. O kol kas papasakosiu apie pačias jungtuves. Taigi, jos vyko 
Luokės parapijos bažnyčioje, kuriai priklauso ir Biržuvėnai. Jaunuosius sutuokė ku- 
nigas vyskupas Edvardas O'Rurkė, grafas - šis faktas buvo didžiulė staigmena. Vys- 
kupas Edvardas O'Rurkė kilęs iš senos airių aristokratų šeimos, sulenkėjusios. Jau 
kelios minėtosios šeimos kartos gyvena Lietuvoje, turi žemės ir nekilnojamojo tur- 
to Naugarduko apskrityje. O'Rurkė, panašiai kaip ir arkivyskupas Ropas““, jaunys- 
tėje buvo pasaulietis, šokėjas ir kavalierius, mėgęs pasilinksminimus ir vakarėlius. 
Jis yra mano giminaičio Karolio O'Rurkės iš Vseliubo*?, vedusio mano pusseserę 


336. Ropas Edvardas fon (Ropp Eduard Michael Johann Maria Baron von der, 1851-1939), nuo 
1902 m. Tiraspolio vyskupas, 1903 m. perkeltas į Vilnių, 1907 m. ištremtas į Petrapilį. 1917 m. 
paskirtas Mogiliavo arkivyskupu. 1919 m. komunistai areštavo ir pasmerkė mirti. Tik Lenkijos 
nuncijaus Achilės Račio (Ratti Achille) intervencija buvo išgelbėtas nuo mirties, ilgai kalintas, 
pagaliau išsiųstas į Gruziją. 1919 m. jam pavyko išvažiuoti į Lenkiją. Iki mirties (1939 m. liepos 25 
d.) gyveno Varšuvoje kaip Mogiliavo arkivyskupas metropolitas. 

337. Vseliubas, „Vselyub“ (balt. Ycenz06, lenk. Wsielub), vietovė, kaimas (dabar Naugarduko r., 
Gardino sr., Baltarusijoje). Vselyub (Wsielub) pirmą kartą paminėtas 1422 m. (jo savininko Jano 
Niemiros antspaude). Mažiausiai nuo 1434 m. buvo gyvenvietė ir jos baudžiauninkai priklausė 
Jano sūnui Andžėjui Nemirovičiui (Niemirowycz Andrzej). 

Marilę Tiškevičiūtę** iš Pleščanicų?*?, pusbrolis ir per karą mirusio Juzefo O'Rur- 
kės**?, buvusio vieno iš Vilniaus žemės banko direktorių, vedusio Montvilaitę?“', 
brolis. Juzefo O'Rurkės našlė Lietuvoje turi dvarą, kuriame ir gyvena. Dabartinis 
vyskupas Edvardas O'Rurkė dvasininku tapo jau brandžiame amžiuje - dvidešimt 
kelerių metų. Nežinau, kas lėmė tokį jo pasirinkimą. Dėl savo pavardės, aukštos 
kilmės, ryšių ir išsilavinimo greitai padarė dvasininko karjerą. Apie 1917 metus, kai 
buvo atnaujintas Rygos dekanatas, kun. Edvardas O'Rurkė tapo Rygos vyskupu. 
Nors eidamas šitas pareigas ir sugebėjo įgyti latvių simpatijas ir pasitikėjimą, vis 
dėlto Latvijai tapus nepriklausoma Rygoje norėta turėti katalikų vyskupą latvį. To- 
dėl Vatikanas vyskupą O'Rourkę atšaukė iš pareigų. Dabar jis yra Pergamo vysku- 
pas in partibus infidelium”, o faktiškai eina apaštalinio delegato pareigas Gdanske, 
kuris pagal Bažnyčios įstatymus yra atimtas iš Vokietijos ir prijungtas prie Lenkijos. 
Kartais vyskupas iš Gdansko atvyksta į Lietuvą, aplanko savo brolienę, gyvenan- 
čią kaime. Elgiasi pats taktiškai, yra korektiškas politiškai, o tautiniu atžvilgiu yra 
lankstus, ne per daug aštrus (pastaroji savybė jam ir leidžia turėti pareigas Gdans- 
ke, kuriame aršus lenkas niekaip netiktų). Šis žmogus pirmiausia yra Romos ka- 
talikas, o tik vėliau lenkų kultūros atstovas, nekeliantis grėsmės lietuviams. Kaip 
tik dabar jis viešėjo pas savo brolienę ir, sužinojęs apie Juleko vedybas su panele 
Gorska, pats ponams Gorskiams telegrafu pranešė apie galimybę atvykti ir suteikti 
santuokos sakramentą. Ponai Gorskiai labai apsidžiaugė, nes vyskupo dalyvavimas 
vestuvėse pakelia visą šventę į aukštesnį lygį. Be to, ponai Gorskiai, ypač pats p. 
Tomas Gorskis, turi silpnybę bet kokiai didybei, dekoracijoms ir ceremonijoms - o 
kaipgi kitaip, juk jis yra tikrasis mūsų lietuvių lenkų dvarininkų atstovas. Iš tiesų 
vyskupo O'Rourkės dalyvavimas suteikė daug blizgesio vestuvėms. Ne tik vestuvių 
svečiams padarė įspūdį vyskupas, liaudžiai taip pat buvo neeilinis įvykis, parodan- 
tis poniškų vestuvių didybę. Nuo tada, kai dekanato vyskupu pas mus yra kun. Ka- 


338. Originale - Marylia Tyszkiewiczowna. O'Rurkė Marija, Tiškevičiūtė (O'Rourke Maria Tys- 
zkiewiczowna, 1870-1926), Autoriaus tėvo - Mykolo Kazimiero Romerio - sesers Kotrynos Joa- 
nos Rėmerytės Tiškevičienės (Tyszkiewiczowa Katarzyna Joanna, Romerėwna, 1847-1877), Vi- 
toldo Tiškevičiaus (Tyszkiewicz Witold, 1835-1877) dukra, ištekėjusi už grafo, filantropo Karolio 
O'Rurkės iš Vseliubo (O'Rourke Karol ze Wsielubia, 1861-1946). 

339. Pleščanicai, Pleščenicai (lenk. Pleszczenicy, balt. Ilnemuaniuųor), gyvenvietė, miestelis (da- 
bar Minsko sr., Lahoisko r.). Magdeburginę miesto teisę gavo XVIII a. pabaigoje. 

340. O'Rourkė Juzefas (O'Rourke Józef, 1869-1917), dvarininkas, didikas, vienas iš Vilniaus že- 
mės banko direktorių. 

341. Originale - MontwiHėwna. Montvilaitė Stefanija, O'Rourkė (O'Rourke Stefania z Montwill, 
h. Mogila 1876-1950). 

342. Pergamo vyskupas in partibus infidelium (lot.) - vyskupas be realiai egzistuojančios vysku- 
pijos netikinčiųjų vietovėse. 

Nuotrauka su 
ištrauka: 

„Marios Magdalenos 
iš Gorskių 
sutuoktuvės 

su Juliuszu 
Komarowskiu, 
Žemaitija, Biržuvėnai, 
1924 m. liepos 10 d" 
Dominiko Dowgialtos 
ir Zygmunto 
Košciatkowskio nuotr. 
iš knygos Magdalena 

z Nalęcz-Gorskich 
Komorowska, 
Sugrįžimas į Žemaitiją. 
Vilnius, 2013, p. 172. 


revičius*“ — ne tik lietuvis, bet ir aršus lietuvių tautininkas, nepalankus dvarams 
ir lenkams, remiantis dvarininkų nekenčiamus krikščionis demokratus, agrarinės 
reformos šalininkas, viešai reiškiantis savo nepalankumą dvarams, - dvarininkai 
visiškai atitolo nuo vyskupo. Jie šalinasi tokio dvasininko, vengia iškilmių, kuriose 
dalyvauja vyskupas - žodžiu, į piktybiškumą atsako piktybiškumu. Na, ir kartu dar 
aistringiau linksta prie tokio savo vyskupo, koks yra O'Rourkė - didžiuodamiesi jį 
priešpastato lietuvių vyskupams. Tai rodo, kad dvarininkai ilgisi senojo tipo dva- 
sininkų, stipriai susijusių su jų pačių luomu. Tokius vyskupus myli dvarininkai, 
nes jie yra Bažnyčios, palankios senajai visuomeninei tradicijai, atstovai. Tad per 
vestuves, kuriose dalyvavo aukščiausio rango dvarininkai, vyskupas O'Rourkė su- 
kėlė didžiulį sujudimą. Vietos dvasininkai pranešė Biržuvėnų, Luokės ir apylinkių 
liaudžiai apie minėtojo vyskupo atvykimą. Šįryt vyskupas O'Rourkė buvo Luokės 
bažnyčioje, laikė mišias. Jam asistavo vietos kunigas klebonas ir vikaras. Mišiose 
dalyvavo pamaldi liaudis, kuri, be jokios abejonės, labai norėjo išvysti vyskupą. Ju- 
leko ir Madzios Gorskos vestuvės turėjo įvykti 6 valandą vakaro, o įvyko 7 vakaro. 


343. Karevičius Pranciškus (1861-1945), profesorius, kunigas, vyskupas, vienuolis marijonas, 
lietuvybės platintojas. 1914 m. vasario 27 d. paskirtas Žemaičių vyskupu. Po ingreso įpilietino 
lietuvių kalbą katedroje, vyskupo rūmuose, viešuose kunigų susirinkimuose, tvirtino ją parapi- 
jose. Per 12 metų, kai valdė Žemaičių vyskupiją, pašventino 39 naujas bažnyčias. Šalia religinio 
gyvenimo, ypač rūpinosi švietimu, spauda, draugijomis, blaivybe, suvienodino giedojimą, įvedė 
bendrą katekizmą. Savo pajamas skirdavo labdarai. Dalyvavo Lietuvos Steigiamojo seimo ati- 
daryme 1920 m. Pritarė 1920-1922 m. žemės reformai. 1926 m. vasario 22 d. padalijus Žemaičių 
vyskupiją ir vietoj vienos steigiant tris vyskupijas, jam turėjusį atitekti Kauno arkivyskupo sostą 
užleido jaunesniam vyskupui, savo pagalbininkui Juozui Skvireckui. Vatikanas pakėlė jį tituliniu 
Skitopolio arkivyskupu. P. Karevičius įstojo į Marijonų vienuoliją ir apsigyveno Marijampolėje. 

Iš Biržuvėnų į Luokės bažnyčią važiavome labai iškilmingai ir efektingai. Pirmasis 
važiavo Hektoro automobilis, kuriuo Hektoras vežė brolį santuokos sakramentui 
priimti. Iš paskos pajudėjo visa virtinė nuostabių karietų ir fajetonų, pakinkytų 
keturiais ar dviem puikiais žirgais. Buvo ir paprastesnių karietų menkesnio rango 
svečiams ir jaunimui. Paskutinėje karietoje p. Tomas Gorskis vežė dukrą priim- 
ti santuokos sakramentą. O dar už tos karietos, pačiame palydos gale, violetine 
spalva pasipuošęs važiavo kunigas vyskupas. Luokės gatvėse ir bažnyčios aikštėje 
būriavosi žmonės, norintys išvysti neeilinį įvykį. Vėliau liaudis sugužėjo ir į bažny- 
čią. Jaunieji - ypač Julekas - labai puikiai atrodė - toks jaunas, ryškių bruožų. Jule- 
kas buvo susijaudinęs, tačiau valdėsi. Madzia atrodė rami. Elizkai riedėjo ašaros, o 
p. Gorskis, atrodė, irgi tuoj tuoj ims verkti. 


1924 metų liepos 10 d. 
Ketvirtadienis 


Vakar įvyko Juleko ir Madzios vestuvės. Kai bažnyčioje, priešais didžiulį altorių, 
išsirikiavo vestuvininkai, kun. vyskupas O'Rourkė, vilkėjęs atitinkamus drabužius 
ir užsidėjęs vyskupo kepurę, atsisėdo į fotelį prie pat altoriaus ir lenkiškai kreipėsi 
į jaunuosius. Vyskupas O'Rourkė nėra labai iškalbus. Kalbėjo lėtai, pasakęs vieną 
kitą frazę apžiūrinėjo savo vyskupo žiedą, tarsi jame ieškotų įkvėpimo. Kalbėjo 
apie sudėtingus laikus, sunkias sąlygas, apie tikėjimo taisykles, jaunųjų meilę, pi- 
lietiškąsias tradicijas abiejose šeimose, kurias šioji santuoka sujungs. Paskui vysku- 
pas sutuokė jaunuosius - išklausė jų priesaikas ir palaimino santuoką. Taigi - šioji 
santuoka jau tapo faktu. Vestuvininkai kartu su vyskupu išėjo iš bažnyčios ir susė- 
do į karietas. Visi kartu nuvažiavome į Biržuvėnus - prie mūsų prisidėjo dar keli 
asmenys, kunigas klebonas ir vikaras iš Luokės. Na, o jaunavedžiai sėdo į karietą, 
įkinkytą keturiais baltais žirgais, išvyko pasivažinėti, kad namiškiai ir svečiai ga- 
lėtų ramiai susirinkti Biržuvėnuose ir pasiruoštų sutikti jaunuosius. Namiškiai ir 
svečiai susirinko verandoje, o lauke, priešais verandą, sustojo dvaro tarnai, kaimo 
jaunimas ir vaikai - jie dainavo senovines žemaičių vestuvines dainas ir laukė jau- 
navedžių. Po kokio pusvalandžio vieškelyje pasirodė ir į kiemą visu greičiu įvažiavo 
keturių baltų žirgų, raginamų važnyčiotojo botago, kinkinys. Iš karietos išlipo jau- 
nieji. Svečiai juos sveikino, sakė palinkėjimus. Vėliau jaunieji išėjo pas liaudį, o po 
to salone svečiai buvo vaišinami šampanu, vėl buvo linkima jaunavedžiams laimės 
ir geriama į jų sveikatą. Vakare, valgant pietus ar vakarienę, ir vidurnaktį buvo sa- 
komos kalbos ir keliami tostai. Hektoras irgi kalbėjo, liaupsino Nalenč-Gorskių?** 


344. Originale - Nalęczow-Gorskich. 

dorybes ir nuopelnus, paskui Tomas Gorskis perskaitė iš anksto pasiruoštą kalbą. 
Buvo keliami tostai į jaunųjų sveikatą, už tėvus, už močiutę (senutę p. Gorską, Mi- 
neikaitę?“, kuri yra kažkokia tolima Romerių giminė - per de Raėsus**“), už kitas 
šeimas, ir t. t. Hektoro kalba buvo stilistiškai pretenzinga, iš anksto pasirašyta ir iš- 
mokta mintinai, kupina paviršutiniškų ir patetiškų frazių bei komplimentų, kurie 
sudarė labai keistą kontrastą su ramiu Hektoro balsu, nepasižyminčiu entuziazmu 
ar ekstaze. Vėliau, kaip ir praėjusią naktį, vyko šokiai - buvo linksminamasi iki 
paryčių. Visi svečiai dar pasiliko, tik aš vienas 4.30 išvykau, palikdamas besilinks- 
minančią draugiją. Važiuodamas į Kuršėnus keturių žirgų kinkiniu nusnūdau, o 
paskui greituoju traukiniu išvažiavau į Kauną. Namus pasiekiau 4-5 valandą. Jau- 
nieji turėjo vykti tuo pačiu rytiniu traukiniu, kaip ir aš, o iš Radviliškio važiuoti į 
Kavoliškį, kuriame jų laukti turėjo Marynia Rėmerienė, tačiau apsigalvojo ir nu- 
sprendė pasilikti iki ryto. Aš išsiunčiau telegramą į Kavoliškį. Su Madzia Gorskyte 
Komorovska?*, jaunąja Juleko žmona, susipažinau tik čia, per vestuves. Anksčiau ją 
esu matęs Kaune, iš toli, tad neturėjau galimybės gerai ją apžiūrėti. Pirmasis įspū- 
dis buvo geras, bet kitą dieną - galbūt dėl nuovargio - man jau pasirodė mažiau 
miela ir mažiau graži nei pirmąją dieną. Ji aukšta, išraiškinga, nosies galiukas šiek 
tiek per ilgas ir apskritai jos išraiškoje nenatūraliai sumišęs švelnumas su kietu 
charakteriu, gėris su piktumu. Nemoku net apibūdinti to įspūdžio. Na, kita vertus, 
mums dar reikia artimiau susipažinti, kad galėčiau susidaryti nuomonę, įsiminti 
veido bruožus ir išraišką, nes tos trumputės pažinties nepakako, kad galėčiau turėti 
tvirtą nuomonę apie šią jauną moterį. 

Vestuvėse dalyvavo ir panelė Melžinska*** iš Mielžino?* Žemaitijoje. Jau kelerius 
metus ją įsimylėjęs ir iki šiol nesėkmingai siekia jos rankos Hektoras Komorovskis. 


345. Originale - Mineykėowna. Mineikaitė Marija (Mineykėwna Maria, Gorska, 1840-1925). 

346. Originale - de Raėsėw. Romerių giminė siejasi su Raėsais per Mykolo Juozapo Rėmerio 
(Römer Michal Józef, 1778-1753), Autoriaus prosenelio, vedybas su Rachele Kolovrat de Raės 
(Kolowrat de Raės Rachela, 1783-1855). 

347. Originale - Madzię z Gorskich Komorowską. 

348. Originale - Mielżyńska z Mielžyna na Żmudzi. Melžinska Marija Leontyna, Zdzechovska 
(Mielžynska Maria Leontyna, Zdziechowska, 1902-1990) Felikso Melžinskio (Mielżyński Feliks, 
1871-1910) ir Stanislavos Melžinskos iš Voinič-Sianoženskių (Janušova, Mielžynska Stanisława 
z Woynicz-Sianožęckich, 1869-1958) dukra, ištekėjusi už Jano Zdzechovskio (Zdziechowski Jan, 
1899-1985) Poznanėje 1928 m. rugpjūčio 21 d. 

349. Mielžino vardu dvarininkų aplinkoje buvo vadinamas Renavo dvaras. Tas vardas buvo 
siejamas su Melžinskių pavarde. Kaip žinia, Renavo dvaras ir jį juosiantis parkas Mažeikių ra- 
jono, Sedos seniūnijos Renavo kaime, ant Varduvos upės kranto. Anksčiau dvaras buvo vadina- 
mas Gaurų dvaru, o vėliau, kai XVII a. pabaigoje jo šeimininkais tapo suvokietėjusių prancūzų 
Renė (vok. Rönne) giminė, dvarui ilgainiui prigijo Renavo pavadinimas. XIX a. pirmojoje pusėje 
Renavo dvarą valdė Antanas Renė. 1866 m. grafas Antanas Renė į dvarą priglaudžia gyventi 

Šioji mergina išties graži, kartais net puiki, tiek kūnu, tiek būdu primena Renesanso 

moteris. Kartais atrodo, kad ji būtų atėjusi iš sapnų apie haremo moteris, tarsi būtų 

mieguista ir tingi liūtė, pasirengusi šokti ir brutaliai žaisti su auka. Kartu ji atrodo 

protinga ir ambicinga moteris, žingeidi ir trokštanti valdžios - tokios yra italės, bet 

kartu į italę ji nepanaši. Šioji moteris gali būti žiauri ir plėšri, tačiau aistringa, nuo- 
taikinga ir, be abejo, protinga, drąsi. Hektoras ją vis dar myli, o ji flirtuoja su kie- 
kvienu. Elizka labai norėtų tokios marčios ir vis labiau ja domisi. Elizka man sakė, 
kad reikia kalti geležį, kol karšta, juolab kad Juleko likimas jau aiškus. Dabar laikas 

užsiimti Hektoru. Žinoma, Elizka turi vilties, kad Melžinska atiteks Hektorui>“. 


1924 metų liepos 11 d. 
Penktadienis 


Nors ir gerai išsimiegojau, vis dėlto pavargau per dvi nemigo naktis vestuvėse ir 
nesijaučiu atsigavęs, vaikštau tarsi girtas. Dar papasakosiu apie Juleko ir Madzios 
Komorovskių vestuves. Taigi, jos truko dvi dienas, o tiksliau - dvi naktis - tai mer- 
gvakaris ir vestuvių vakaras bei naktis. Per mergvakarį, po vakarienės, patiektos 
vidurnaktį, iki 3-4 valandos ryto vyko šokiai. Kitą rytą - jau vestuvių dieną - dalis 
svečių anksti atsikėlė ir išvažiavo į Luokės bažnyčią, į mišias, kurias laikė vysku- 
pas O'Rourkė, o visi kiti, tarp jų ir aš, atsikėlėme tik per pietus. Po pietų vyriškoji 
draugija kartu su šeimininku p. Tomu Gorskiu išėjo lankyti palivarko, parko ir 
miško (deja, jau nusavinto). Po to ponai persirenginėjo frakais, o ponios ir pane- 
lės - balinėmis sukniomis, jaunoji - tradicine vestuvine suknele su veliumu. O kai 
jau visi persirengė, priešais Biržuvėnų dvaro verandą sustojo fotografuotis (atvyko 
iš Telšių fotografė). Vėliau važiavome į Luokę, į jungtuves, paskui sugrįžome į dva- 
rą, sveikinome jaunavedžius, vaišinomės užkanda su degtine, valgėme vakarienę - 
vestuvinius pietus. Na, o paskui jau vyko šokiai iki paryčių. Va tokios buvo vestuvių 
iškilmės. Prie stalo ir kelionėje į Luokę man teko asistuoti senajai poniai Potulic- 


žmonos draugę, našlę Viktoriją Narutavičienę ir jos vaikus Stanislovą ir Gabrielių - būsimuo- 
sius Lietuvos Respublikos Nepriklausomybės Akto signatarą ir pirmąjį Lenkijos Respublikos 
Prezidentą. Po jo mirties dvaras atiteko Eugenijui Renė. Renė giminės atstovas Karolis Evaldas 
Renė (Renne) 1732 m. iš Abiejų Tautų Respublikos karaliaus Augusto II gavo barono titulą. Šis 
titulas 1841 m. patvirtintas Rusijoje. Antanas Renė vaikų neturėjo ir visą savo turtą užrašė Felik- 
sui Melžinskiui (1871-1910). Felikso Melžinskio našlė ir jos duktė Marija Janušova Zdzechovska 
buvo paskutinės Renavo valdų savininkės. 

350. Minėtieji lūkesčiai neišsipildė. Hektoras Komorovskis 1929 m. spalio 3 d. Kaune vedė Alek- 
sandrą fon Holstein (von Holstein Aleksandra, 1902-1984). 

kai, buvusiai Čapskai**, dvarininkei nuo Telšių. Šioji moteris man pasirodė pado- 
ri, tačiau nelabai kalbi, ir visiškai be jokio moteriško žavesio - jo net buvusio šešėlio 

nepastebėjau. Ir apskritai, jeigu apie p. Tomą Gorskį, kuris iš principo man labai 

patiko - ne tik dėl savo temperamento, bet ir dėl pilietinių jausmų, dėl meilės šaliai, 
kupinos Mickevičiui būdingų sentimentų, dėl originalumo, nepaisant fakto, kad 

tai labai konservatyvus žmogus. Taigi, jeigu apie p. Tomą Gorskį kalbama, kad tai 

prieštvaninis žmogus, tai, ko gero, grafienė Potulicka yra visiška iškasena - iš ur- 
vinių žmonių epochos arba iš dinozaurų eros. Jos pažiūros yra visiškai archajiškos, 
niekada nepaveiktos jokio modernaus vėjo gūsio. Šalia tokių žmonių mūsų p. Jonas 

grafas Pšezdzeckis, o dar labiau Hektoras ir Julekas Komorovskiai, kurie priklauso 

nuosaikiųjų stovyklai, gali pasirodyti vos ne raudonaisiais radikalais. Na, palygin- 
ti su šita dama, net pats vyskupas O'Rourkė, kuris sugeba patylėti, neprieštarauti, 
diplomatiškai šypsotis klausydamasis p. Potulickos išvedžiojimų, atrodo mažų ma- 
žiausiai liberalas ir užsimaskavęs parmazonas. Matydamas tokias iškasenas tarp 

Žemaitijos gilumos aristokratų, žmogus dar labiau įsitikina, kad yra pažangusis 

pasaulis, o naujųjų dvarininkų kartų konservatyvizmas jau kur kas modernesnis 

už senųjų kartų. 


1924 metų liepos 12 d. 
Šeštadienis 


Na, ir dar apie Juleko Komorovskio ir Madzios Gorskos vestuves. Taigi, Julekas 
Komorovskis, tas „nevykėlis“, kuris prieš karą buvo laikomas puspročiu, kadangi 
baigė tik porą Vilniaus gimnazijos klasių, o vėliau iš III klasės privalėjo būti paim- 
tas namo, nes nenorėjo arba nesugebėjo mokytis - juk išsimušė į žmones. Negana 
to, jis nenusileidžia eiliniam dvarininkui nei savo išprusimu, nei elgesiu, o dar vedė 
„gerą“ partiją, turtingų tėvų dukrą, aristokratų šeimos atstovę. Prisimenu anuos 
laikus, prieš keliolika metų. Buvo maždaug 1908-1909 metai: Julekas ir Hektoras 
mokėsi Vinogradovo gimnazijoje Vilniuje, gyveno jiedu pas p. Čižovą (mergautinė 


351. Originale - Potulicka. 

352. Originale - Czapska. Potulicka Krystyna, Čapskaitė-Hutten (Potulicka Krystyna, Hutten- 
Czapska, h. Leliwa, 1860-1939), Adolfo Čapskio-Hutteno, h. Lelijos (Hutten-Czapski Adolf, h. 
Leliwa, 1820 (1819?)-1883), Beržėnų dvaro savininko, ir Stanislavos Čapskos-Hutten (Čapskie- 
nės-Hutten), Gorskaitės (Hutten-Czapska Stanisława, Gorska, h. Nałęcz, 1830-1878) dukra, Po- 
tulickio Mečyslavo (Potulicki Mieczysław, h. Grzymała, 1858-1910), Oborų (Lenkija) savininko, 
žmona. Pastarasis buvo paskutinės Beržėnų dvaro šeimininkės Jadvygos Marijos Emilijos Po- 
tulickaitės-Hutten Čapskienės (Hutten-Czapska Jadwiga Maria Emilia, Potulicka, h. Grzymala, 
1866-1943) brolis. 

pavardė Pisaniuvna). Julekas labai jautrios ir sudėtingos prigimties, inteligentiškas, 
tačiau nesugeba susikaupti ir persilaužti, neįstengia nuosekliai ir sistemingai dirbti. 
Dėl savo būdo bruožų ir mokslus labai apleido - iš namų išeidavo, tačiau į gimnazi- 
ją nenueidavo ir, aišku, nesimokydavo. Vieną dieną yla išlindo iš maišo, regis, buvo 

ketinta Juleką pašalinti iš gimnazijos, o vaikis, labai bijodamas tėvo, kamuojamas 

gėdos jausmo, bandė nusižudyti. Apsinuodijo migdomaisiais narkotikais - verona- 
liu?“. Sirgo kelias savaites, kurį laiką kabojo tarp žemės ir dangaus. Ir kai galų gale 

pasveiko, nebuvo nė kalbos apie tolesnius mokslus. Tėvai išsivežė jį namo. Nuo tada 

darbo ūkyje, bet Julekas jau būdavo ne toks. Vis dėlto daug skaitė, siekė žinių jam 

pačiam tinkamu būdu. Studijavo tai, kas jį domino, o jo protas tikrai labai imlus 

ir jautrus. Kilus karui Julekas įstojo į kariuomenę, tarnavo savo dėdės - generolo 

Daubaro-Musnickio** — divizijoje, rusų gretose. Iš pradžių jis buvo sanitaras, vė- 
liau kariuomenės biuro tarnautojas - ir taip iki pat karo pabaigos. Vėliau sugrįžo 

į Kavoliškį, o per bolševikų išpuolį 1919 metais buvo areštuotas ir išvežtas į Rusiją 
kartu su kitais sulaikytaisiais iš Lietuvos. Rusijoje jis vargo iki 1920 metų, o paskui 

per Lenkiją grįžo į Kavoliškį. Karas ir nelaisvė jam išėjo į naudą. Julekas savo išsila- 
vinimu ir mąstymu tikrai nenusileidžia eiliniam inteligentui - sakyčiau, priešingai, 
daugeliu atžvilgių yra labiau išprusęs už tą eilinį inteligentą. Vis dėlto sistemingam 

darbui jis ir toliau netinka, tad neįsivaizduoju, kaip tvarkysis savo ūkyje - Kavoliš- 
kio dalyje. Ten iki šiol visus reikalus tvarkė Hektoras, o dabar broliai atsiskyrė ne 

tik formaliai, bet ir faktiškai. 

Svarbiausia vestuvių puotos dalis buvo šokiai. Kadangi aš nešokau, tai ir 
nuobodžiavau, užtat jaunimas šėlo iš peties. Buvo kelios šokėjų poros. Iš jauni- 
mo šokiams tiko Loranas (Leonas) Komorovskis““ - visų šokėjų vedlys, Hektoras 
Komorovskis - jau kiek per sunkus vikriai suktis šokio ritmu, Vincentas Komo- 
rovskis - nešokantis, Česius ir Vladzio Zabielos - Karolio Zabielos iš Apytalaukio 
sūnūs, Stanislovas Daugėla, vadinamas Stasiunečeku - smulkutis, kaip ir mažy- 


353. Veronalis (pranc. vėronal - pagal Veronos miesto Italijoje pavadinimą), migdomasis vaistas, 
dar vadinamas barbitaliu. 

354. Komorovskis Zygmuntas Leopoldas (Zysius, Komorowski Zygmunt Leopold), Juleko Ko- 
morovskio tėvas, Mykolo Pijaus Paskalio Romerio sesers Elizos vyras. 

355. Daubaras-Musnickis Juzefas (Dowbor-Mušnicki Józef, 1867-1937), Rusijos imperijos ir Len- 
kijos kariškis, generolas. 

356. Originale - Komorowski Loran (Leon). Komorovskis Loranas (Leonas, 1900-1959), grafas, 
Skrobiškio dvaro paveldėtojas, Jaroslavo Jano (Komorowski Jarostaw Jan, 1865-1919) ir Izabelės 
Antoninos iš Kotvičių (Iza Antonina Kotwicz, 1872-1956 ) sūnus. Buvo susituokęs (1934 m. spalio 
14 d.) su Irena Marija Leitgeber (1912-1975). Pastarosios tėvas buvo Leitgeberis Česlovas Kazimie- 
ras (Leitgeber Czesław Kazimierz, 1877-1947), architektas, visuomenės ir politikos veikėjas. 

binė jo vardo forma, labai teisingas ir taurus berniukas, galingai sudėto tėvo - p. 
Dominyko Daugėlos iš Siesikų - sūnus. Šalia tėvo sūnus atrodo visiška miniatiū- 
ra. Toliau, Antanas Gorskis??, jaunosios brolis, Stanislavas Pliateris-Zyberkas* iš 
Kurtuvėnų, veiklus žmogus, pavyzdinis ūkininkas, sportininkas, puikus pilietis, 
nors visa savo esybe ir yra lenkas, Mykolas Pliateris-Zyberkas?*, Stanislavo pus- 
brolis, ir Vladislavas Montvila*““, senstantis kavalierius - dabar jam 38-eri metai. 
Iš panelių šokiams tiko: dvi jaunosios sesutės, dar paauglės, Litka Komorovska 
ir Renia Komorovska - taip pat paauglės, Zitka Komorovska, panelė Melžinska, 
gražiausia ir įdomiausia iš visų panelių, senstanti panelė Perkovskaš“, p. Tomo 
Gorskio dukterėčia, ir panelė Potulicka, irgi ne pirmos jaunystės, tos ponios Potu- 
lickos, apie kurią vakar pasakojau, dukra - beje, labai inteligentiška, labai plačių 
pažiūrų, apsišvietusi. Nuo savo motinos visais atžvilgiais skiriasi kaip dangus nuo 
žemės. Šokiams daugiausiai fortepijonu grojo p. Janas Pšezdzeckis*“ ir šiek tiek p. 
Vladislavas Montvila. 


1924 metų liepos 13 d. 
Sekmadienis 


Man labai svetimi pasilinksminimai, vakarėliai (niekada nebuvau aktyvus jų da- 
lyvis, o mano tvirti santykiai su įvairiais žmonėmis - kartu ir jaunystėje patirtos 
meilės - buvo puoselėjami tiesiog artimai bendraujant, o ne linksminantis gausioje 
draugijoje), neturiu daug progų stebėti žmones, susirinkusius ką nors švęsti. Ypač 


357. Gorskis Antanas Aleksandras (Gorski Antoni Aleksander, 1903-1973), dvarininkas. 
Tėvas Tomas Petras Gorskis (Gorski Tomasz Piotr, 1869-1940), motina Ona Gorskaitė (Gor- 
ska Anna, 1878-1959), seserys Magdalena Marija Komorovska (Komorowska Maria Magdalena, 
1900-1989), Ona Kraševska (Kraszewska Anna, 1906-1983), Teresė Kučevska (Kuczewska Tereza, 
1909-2003) ir Janina Nagurska (1921-?). 

358. Originale - Zyberk-Plater Stanisław. Pliateris-Zyberkas Stanislavas (1889-1955), grafas, dva- 
rininkas, Kurtuvėnų dvaro savininkas. 

359. Originale - Zyberk-Plater Michal. Pliateris-Zyberkas Mykolas (1903-1985), grafas, dvarinin- 
kas. Tėvas - Pliateris-Zyberkas Viktoras Kazimieras (Plater-Zyberk Wiktor Kazimierz, 1855- 
1918) iš Liksnų dvaro, motina - Pliater-Zyberk Marija, mergautinė Pass (Plater-Zyberk Maria z 
Passów, 1872-1964). 

360. Originale - Wladyslaw MontwiH. Montvila Vladislovas (Montwilt Władysław, 1885-1942), 
Mitėniškių dvaro Kėdainių apskrities Šėtos valsčiuje (dabar - Jonavos r., Šėtos seniūnija) savi- 
ninkas, Lenkų komiteto vicepirmininkas, Kėdainių lenkų banko valdybos pirmininkas, bolše- 
vikų suimtas 1940 m. ir ištremtas, mirė Kodino lageryje netoli Archangelsko. Minėtajame dvare 
1850 m. gimė žinomas filantropas Juozapas Montvila (Józef Montwit!). 

361. Perkowska. 

362. Przeždziecki Jan. 

retai matau besilinksminančius dvarininkus. Su pastaraisiais susiduriu daugiau- 
sia Bagdoniškyje ir jo kaimynystėje. Matau kartais dvarininkijos atstovus kavinėse, 
gatvėse ar šiaip atvykusius su reikalais. Todėl per Juleko vestuves Biržuvėnuose 
turėjau ypatingą progą pasimėgauti stebėdamas žmones. Kaip anksčiau minėjau, 
į vestuves susirinko mūsų lenkų lietuvių dvarininkų grietinėlė - Komorovskiai, 
Gorskiai, Zyberkai-Pliateriai, Pšezdzeckiai, Potulickiai, Zabielos, Melžinskiai, 
O'Rurkės, Daugėlos, Montvilos. Šioji grietinėlė yra atskira visuomenė, faktiškai 
viena didelė šeima, labai drausminga, čia, Lietuvoje, išsiskirianti tiek iš tautinės lie- 
tuvių visuomenės, tiek iš smulkiosios kilmingosios šlėktos. Minėtieji dvarininkai 
labai susiję su aristokratų giminėmis iš tolimesnių istorinės Lietuvos ir Baltosios 
Rusios teritorijų, šiandien jos išskaidytos tarp Lenkijos ir Sovietų Rusijos. Politiniai, 
visuomeniniai ir valstybiniai perversmai, kurie vyko minėtosiose žemėse pasta- 
raisiais metais, ko gero, jokios kitos klasės taip stipriai, skausmingai ir tragiškai 
nepalietė, kaip aukščiausio rango dvarininkų visuomenės. Istorinė šalis buvo su- 
draskyta į tris dalis, toji šalis, kuri šitai visuomenės daliai sudarė realią visumą, 
dabar neegzistuoja. Viena dalis - rytinė - atiteko Rusijai, kurioje dvarininkai buvo 
brutaliai ir besąlygiškai sunaikinti, antra dalis atiteko Lietuvai - čia dvarininkai 
labiausiai nukentėjo materialiai ir apskritai skriaudžiami kiekviename žingsnyje, 
praranda savo tradicijas, istorinį prieraišumą. Galų gale trečioje - Vilniaus ir Gar- 
dino - lenkiškoje dalyje dvarininkai yra palaikomi, globojami, mat jie šiame krašte 
yra viso krašto sulenkinimo garantas. Taigi, tas senasis, be abejo, keistas daugeliu 
atžvilgių, bet įdomus istorinės kultūros žiedas buvo sutryptas. Nėra ko ir stebėtis, 
kad Lietuvos dvarininkija ilgisi lenkiškosios Vilnijos - ten ji apgaubta šilumos. Juk 


Neitralėį juostoj. 


(Maskaradas) 


Karikatūra „Neįtralėj 
juostoj (Maskaradas). 
Lietuvos dvarininkas, 
karininkas, į lenkų 
legionierius. Greičiau 
Chlopcy, persirėdykite 
driskiais, ir aida! Plėšti 
tuos chamus Lietuvos!“ 
Lietuvos žinios, 1923, 
balandžio 15, nr. 84. 

kiekvienas žiedas, kiekvienas žalias lapelis ilgisi saulės ir linksta ton pusėn, kurią 
ji apšviečia. Iš tiesų šiltnamio sąlygos minėtajai visuomenės daliai dabar yra tik 
lenkiškajame Vilniaus krašte - na, bet tos sąlygos irgi nėra sveikos, į jas patekusi 
visuomenė pradeda parazituoti. Ir, žinoma, negali užsitikrinti ilgalaikių pozicijų. 
Kita vertus, Lietuvos dvarininkai negali nesiilgėti Vilniaus krašto, nes mūsų šalyje 
jie engiami iš visų pusių. Deja, aplinkybės taip susiklostė, kad šioji visuomenės gru- 
pė, ko gero, išnyks, nes visur jos pozicijos yra nenormalios, nepalankios sveikam 
vystymuisi, neleidžiančios išlaikyti senųjų formų, prie kurių minėtoji grupė yra 
prisitaikiusi. Be to, gaila, kad Lietuva nesugebėjo šitos visuomenės grupės panau- 
doti valstybingumo tikslams, kad ir kaip būtų, minėtoji grupė turi tvirtų charak- 
terių, labai stipraus prisirišimo prie šalies ir jos žmonių. Galėjo iš jos išsivystyti ne 
viena gili istorinė tradicija. 


1924 metų liepos 14 d. 
Pirmadienis 


Vasarą budžiu Tribunole - nuo liepos pradžios iki rugpjūčio vidurio, - per tą laiką 
vyks tik du teismo posėdžiai: šiandien ir rytoj. Dviem dienoms iš atostogų į Kauną 
sugrįžo Janulaitis, tad turėsime teisėjų komplektą. Šiandien Janulaitis buvo teismo 
posėdžio pirmininkas, o teisėjai aš ir apygardos teisėjas Fridmanas. Nagrinėjome 
civilines kasacines bylas - kelios buvo sudėtingos. Didžiąją dalį nuosprendžių pa- 
naikinome. Visas bylas aš referavau. Iki 2 valandos baigėme posėdžiauti. Dar liko 
rytdiena, ir daugiau iki atostogų, prasidėsiančių rugpjūtį, Tribunolo teismo posė- 
džių nebebus. 

Janulaitis į Kauną atvyko iš užsienio ir rengėsi dar važiuoti pailsėti į Palangą. Jis 
lankėsi Prancūzijoje ir Šveicarijoje. Lione kartu su Ignu Jonynu atstovavo Lietuvai 
Draugijų sąjungos Tautų Lygai remti kongrese. Pabuvojo ir Paryžiuje, ten Didžių- 
jų Lietuvos Rytų vardu su Didžiaisiais Prancūzijos Rytais aptarė mūsų tarpusa- 
vio galimybes bendradarbiauti. Janulaitis sako, kad prancūziškojo Grand-Orient'o 
broliai elgėsi labai mandagiai, mielai su juo kalbėjosi (pokalbyje dalyvavo Didysis 
meistras ir Generalinis sekretorius), klausinėjo apie lietuviškąją veiklą, tačiau galų 
gale pareiškė: faktas, kad esame užsikonspiravę, bendradarbiavimą daro betikslį, 
todėl nenumato ilgalaikio ir nuolatinio kontakto su mumis - kadangi laikomės 
konspiracijos, galime veikti tik savo viduje, ne tarptautiniu mastu. Janulaitis ir pats 
pritaria tokiai nuomonei. 


185 


1924 metų liepos 15 d. 
Antradienis 


Naujasis, birželį priimtas įstatymas numato, kad, Apygardos teismuose ir Aukš- 
čiausiajame Tribunole pritrūkus teisėjų ir esant reikalui, į pavienius posėdžius gali 
būti kviečiami ir prisiekusieji advokatai. Kauno apygardos teismo darbai itin vė- 
luoja, tad teismas labai intensyviai dirba ir mielai naudojasi nauja galimybe. Vie- 
name Tribunolo posėdyje, vykusiame birželio mėnesį, taip pat dalyvavo kviestinis 
advokatas - Cimkauskas?“ Šiandien ir man teko pasinaudoti naujuoju įstatymu. 
Pirmiausia kreipiausi pagalbos į Apygardos teismą - prašiau, kad į Tribunolo posė- 
dį deleguotų vieną teisėją, bet gavau atsakymą, kad šiandieną nėra nė vieno laisvo 
teisėjo. Kadangi esame tik dviese - aš ir Janulaitis - negalime posėdžiauti be trečio 
teisėjo. Tada kreipiausi į Advokatų tarybą prašydamas deleguoti kurį nors advoka- 
tą. Taryba atsiuntė Kalnietį. Ir va tas pats Kalnietis, kurio paskyrimas prieš dvejus 
metus į Tribunolą sukėlė didžiulį mano ir Janulaičio pasipriešinimą, dėl kurio jis 
pats atsisakė nominacijos, dabar, kad ir vieną kartą, atsidūrė Tribunolo posėdyje 
kartu su manimi ir Janulaičiu. Patikėjau Janulaičiui referuoti kelias bylas - tikriau 
nustūmiau nuo savęs šį darbą. Abu, aš su Janulaičiu, turėjome galimybę stebėti, 
kaip dirba Kalnietis. Silpnas jis - nors ir sąžiningai pasiruošė ir stengėsi prisitaikyti 
prie mano ir Janulaičio darbo stiliaus - labai norėjo mums pademonstruoti savo 
gebėjimus. Vis viena jis silpnas teisėjas. 


1924 metų liepos 16 d. 
Trečiadienis 


Po kelių dienų turiu progą nuvažiuoti į Klaipėdą. Nuo šio mėnesio 24 iki 26 dienos 
Klaipėdoje vyks Tribunolo posėdžiai. Tribunolo posėdžiuose, skirtuose Klaipėdos 
krašto byloms, privalo dalyvauti teisėjai klaipėdiečiai, t. y. Pliumikė ir Hesė (pri- 
reikus vieną jų gali pakeisti kuris nors kitas Klaipėdos teisėjas), o trečiuoju teisėju 
visuotinis Tribunolo susirinkimas delegavo Janulaitį. Tribunolui nusprendus Janu- 
laitį gali pakeisti kitas Tribunolo teisėjas - pastarąjį deleguoja pirmininkas. Taigi 
dabar Janulaitis išvyksta į Palangą ir nenori per atostogas važinėti su darbo reika- 
lais. Aš labai mielai sutikau jį pakeisti, tad Janulaitis, pavadavęs pirmininką, ir pa- 
vedė man jį patį pakeisti. Kadangi vykstu į teismo posėdžius, visas tris dienas - 24, 
25 ir 26 - privalėsiu būti pačioje Klaipėdoje, vis dėlto pasistengsiu šiek tiek anksčiau 
išvažiuoti iš Klaipėdos, kad bent dienelę galėčiau praleisti Juodkrantėje. Nežinau, 


363. Cimkauskas Viktoras (1896-1944), teisininkas, advokatas, bibliofilas. 

ar man pavyks į Klaipėdą arba iš Klaipėdos į Kauną sugrįžti laivu, plaukiančiu 
Nemunu. Toks laivas kursuoja, bet, atrodo, tik kartą per savaitę; neaišku, ar mano 
išvyka sutaps su jo grafiku. 

Vėl buvau nuėjęs į Policijos departamentą dėl leidimo Stefanui Mečkovskiui at- 
vykti. Vargšė Elizka labai nerimauja, ar nekils kokių nors sunkumų. Ji labai baimi- 
nasi, neįsivaizduoja, kaip išsiversti be Stefano, nes pačiai labai sunku ūkininkauti ir 
prižiūrėti vaikus. Jai atrodo, kad vyras bus tikras išganymas. Stefanas Mečkovskis 
irgi nerimauja. Jis jau atsisakė darbo pas Mečį Bohdanovičių*“* Obodovcuose, lau- 
kia, kada galės važiuoti į Bagdoniškį, o leidimo vis dar neturi. Bagdoniškis man 
rašo: gavo Stefano Mečkovskio žinutę, kad šito mėnesio 15 dieną (vadinasi, vakar) 
jis atvyksta į Subačių?“ ir ten, Lietuvos ir Latvijos pasienyje, lauks leidimo važiuoti į 
Lietuvą. Policijos departamente sužinojau, kad Užsienio reikalų ministerija dar ne- 
sugrąžino mano prašymo, tačiau su manimi kalbėjęs tarnautojas (mano studentas) 
paskambino Jonynui“““ ir pastarasis pažadėjo kuo skubiau sutvarkyti reikalą. Tad, 
manau, viskas bus gerai. Dėl visa pikta rytoj pats nueisiu pas Jonyną. 

Didžiųjų Lietuvos Rytų statuto tęsinys: 

48. Į prezidiumą išrinktas brolis gali atsisakyti šių pareigų tik sutikus ložei. 

V skyrius. Apie kandidatus ir jų priėmimą į Didžiųjų Lietuvos Rytų gretas. 

49. Kandidatas per paprastąjį ložės posėdį gali teikti kokią nors kandidatūrą į 
ložę; teikdamas kandidatūrą, privalo broliams papasakoti viską, ką apie siūlomą 
asmenį žino. 

50. Broliams išsakius nuomonę apie kandidatą, pirmininkaujantis brolis paskel- 
bia balsavimą; jeigu yra bent vienas balsas prieš - kandidatūra nėra patvirtinama. 

Bus daugiau. 


1924 metų liepos 17 d. 
Ketvirtadienis 


Stefanui Mečkovskiui kliūtys nedaromos, atrodo, leidimas jau sutvarkytas. Buvau 
pats nuėjęs pas Jonyną, kuris Užsienio reikalų ministerijoje yra atsakingas už Vil- 
niaus kraštą. Jonynas sakė, kad dar reikia sulaukti ministro pritarimo, bet, atsižvel- 
gęs į mano pareigas, pats savo atsakomybe pasirašė pritarimą ir pažadėjo tuoj pat 


364. Originale - Mieczyslaw Bohdanowicz. 

365. Subačius (latviškai - Subatė), miestas pietryčių Latvijoje, Alūkstos savivaldybėje, 40 km 
nuo Daugpilio, netoli Lietuvos sienos, ties Obeliais, Rokiškio rajone. Pro gyvenvietę eina pa- 
grindinis kelias tarp Panevėžio ir Daugpilio. 

366. Jonynas Ignas. 

išsiųsti dokumentus į Policijos departamentą. Netrukus į Tribunolą paskambino 
Danauskas*? ir pranešė, kad mano prašymas jau patenkintas ir Lietuvos konsu- 
lui Dineburge (Daugpilyje) išsiųstas pranešimas išduoti Stefanui leidimą atvykti į 
Lietuvą per Obelius. Iškart puikią naujieną pranešiau Elvyrai - kad tik ji nurimtų 
ir apsidžiaugtų. Rytoj, o gal poryt užsuksiu į Policijos departamentą ir sužinosiu, 
kokius formalumus dar reikia atlikti prieš atvykstant į Lietuvą. 

Marynia laiške pranešė, kad Stefanas Romeris, jos sūnus, pasipiršo Marychnai 
Vasilevskai“““, Brunono, jau žmonos parduoto Narvydiškio dvaro buvusio pavel- 
dėtojo?“?, dukrai. Na, nenustebino manęs tokia žinia, nes mačiau Gačionyse, per 
Petrines, kokius jausmus Stefanas puoselėja Marychnai, beje, labai gražiai merginai, 
bet dar tik 17-metei. Kita vertus, Stefano Römerio širdis labai plati, jis labai greitai 
įsimyli. Dar prieš metus vaikinas man atviravo, kad labai karštai myli panelę Mari- 
ją Narbutaitę?"?, buvusią Elvyros vaikų mokytoją. Vargšas Stefanas sulaukė panelės 
motinos griežto „ne“. Aišku, tai buvo galima numatyti, nes mergaitė labai jauna, 
Stefanas neturi jokios pofesijos, dirbti nesugeba, be to, jo praeitis labai negraži — 
buvo smulkių vagysčių, apgavysčių. Visi juk tai žino. Be to, dar yra įtarimų, kad 
sirgo sifiliu, nors Stefanas tai neigia, neprisipažįsta. 

Didžiųjų Lietuvos Rytų statuto tęsinys: 

51. Vienbalsiai pritarus kandidatui, ložė tuoj pat išrenka brolį, duodantį užduo- 
tis, ir du brolius seklius, o brolis venerable susisiekia su broliais venerable iš kitų 
ložių (41 str.) ir įsitikina, ar kandidatas nėra kurios nors kitos Didžiųjų Lietuvos 
Rytų ložės narys. Paaiškėjus, kad priklauso kitai ložei, per kitą balsavimą privalo 
balsuoti „prieš“. 

52. Brolių seklių užduotis yra surinkti bet kurią naudingą informaciją apie kan- 
didatą, ypač apie jo kvalifikacijas ir tinkamumą tapti Didžiųjų Lietuvos Rytų nariu, 
kas numatyta 3 ir 4 str., esant reikalui asmeniškai susipažinti su kandidatu ir apie jį 
susidaryti nuomonę. Per vieną iš artimiausių ložės posėdžių - jeigu įmanoma per 
artimiausią - broliai sekliai ložei papasakoja visą informaciją, susijusią su asmens 
tyrimu. 

Bus daugiau. 


367. Danauskas Jonas (1887-7), teisininkas, buvęs Kariuomenės (Armijos) teismo narys, Polici- 
jos departamento direktorius. 

368. Originale - Marychna Wasilewska. 

369. Kalbama apie Brunonienės Vasilevskos (Vasiliauskienės, Brunonowa Wasilewska z Norwi- 
dyszek) Narvydiškio dvaro savininkės dukrą. 

370. Originale - Maria Narbutowna. 

Krivulė, 1924, nr. 3, p. 3. 


1924 metų liepos 18 d. 
Penktadienis 


Žaliakalnyje mano gyvenimas teka ramia ir monotoniška vaga - esu vienišas, daug 
dirbu. Išėjęs į miestą, į darbą dar jaučiu šiokią tokią įvairovę, o namie dienas pra- 
skaidrina tik tarnaitė Jadzė. Myli ji mane, bendrauja su manimi. Daugiau su niekuo 
savo namuose ir nepasikalbu. Labai retai kada kas nors užsuka į svečius. Niekas iš 
pažįstamų ar bičiulių nesivargina pakilti į mano Žaliakalnį. Kartais užsuka pake- 
leiviai, bet ir tai dažniausiai tik turėdami kokių neatidėliotinų reikalų ir dėl kokių 
nors priežasčių negalėję manęs „pasigauti“ mieste - Tribunole. Na, o šiandien buvo 
net dvi išimtys: į namus užsuko Juozas Petrulis iš Rokiškio ir p. Adrianas Mazars- 
kis". Tiek vienas, tiek kitas užsibuvo apie dvi valandas. Atitraukia mane nuo darbo 
tokie vizitai, kartkartėmis jie būna ir nemalonūs - jeigu per ilgai užsitęsia, - bet vis 
tiek šiokia tokia pramoga, o vasarą, kai darbo turiu mažiau, net ir neerzina. 


1924 metų liepos 19 d. 
Šeštadienis 


Policijos departamento skyriuje, atsakingame už leidimų Vilniaus krašto gyven- 
tojams išdavimą atvykti į šalį ir įtartinų asmenų ištyrimą, dirba jaunasis Olech- 
novičius?, V kurso teisės studentas, buvęs mano klausytojas, vilnietis, 1919 ar 


371. Originale - Adrian Mazarski. 
372. Originale - Olechnowicz. Gali būti Aleknavičius(?). 

1920 metais buvęs Mykolo Biržiškos sekretorius, kuris tuo metu Vilniuje nuo re- 
presijų gelbėjo Helią Ochenkovską*"“. Taigi jis man padavė Užsienio reikalų mi- 
nisterijos tarnybinį raštą, kuriuo patvirtinamas leidimas Stefanui Mečkovskiui 
atvykti į Lietuvą. Rašte yra ir prierašas, kad Stefanui išduodamas leidimas tris 
mėnesius gyventi Lietuvoje. Olechnovičius padarė man paslaugą ir įteikė Stefa- 
nui labai vertingą raštą - dabar jis galės įvažiuoti į šalį net neužsukęs pas Lietu- 
vos konsulą Dineburge (Daugpilyje), neparodęs Lenkijos paso, kas vėliau galėtų 
jam sutrukdyti gauti Lietuvos pilietybę. Ko gero, netrukus Stefanas Mečkovskis 
pasieks Bagdoniškį. Neaišku, ar pasiliks dvare visiem laikam. Man atrodo, kad 
Elvyra labai to norėtų, greičiausiai ir Stefanas, kai įgrius, tai nebenorės niekur 
judėti. Nedidelėje Elvyros dalyje Stefanas neturės daug veiklos, kažin ar net ir la- 
bai rūpestingai ūkininkaudamas turės pajamų išmokslinti vaikus, gydyti Helcią, 
na, gal ras būdų dar kur nors kitur užsidirbti. Elvyra labai tikisi, kad taip ir bus. 
Rudenį, ko gero, vėl reikės padėti Stefanui ir parūpinti leidimą nuolat gyventi 
Lietuvoje, o gal net gauti Lietuvos pilietybę. Man atrodo, kad Elvyra norėtų iš- 
sinuomoti mano ir Marynios dalis. Aš asmeniškai nelabai norėčiau, Mečkovskis 
yra gobšus ir nuomodamas mūsų žemę norės mus apiplėšti. Bent aš baiminuosi 
jam leisti nuomotis savo žemę. Taigi, po truputį Bagdoniškio name atsiranda vis 
daugiau žmonių, šeimyninių lizdų. Elvyrai ir turbūt visam Bagdoniškiui bus ge- 
riau, jeigu Mečkovkis ten apsigyvens, o man nebebus taip malonu grįžti į tėviškę. 
Man asmeniškai Mečkovskis yra svetimas žmogus - žinau, kad kaskart sugrįžus 
namo mane erzins jo buvimas. Reikia prisipažinti ir dėl kito fakto, kad jo atvyki- 
mas man nemalonus: aš labai myliu Elvyros ir Stefano sūnų Andžėjų. Vaikas prie 
manęs taip pat be galo prisirišęs ir pastaruoju laiku mane myli labiau nei savo 
tėvą, kurį vos prisimena, su kuriuo jo nesieja tokie artimi ir glaudūs saitai, kaip 
su manimi. Aišku, sugrįžęs tėvas atsikariaus vaiko širdį, tačiau labai gaila mūsų 
santykių, kurie veikiausiai pasikeis. Dar man gaila, kad Stefanas darys įtaką to- 
kiam mylimam ir subtiliam vaikui - Stefanas yra visiškai nesubtilus, storžievis, 
trivialus. Na, aš paskubėsiu pasistatyti savo namelį Bagdoniškyje ir jausiuos pats 
šeimininkas ant savos žemės lopinėlio. 


373. Originale - Hela Ochenkowska. Romer-Ochenkovska Helena, Romer-Ochenkovska Helena, 
Helia, Baltoji Helia (Romer-Ochenkowska Helena, Rėmer-Ochenkowska Helena, Helia, Hela, 
Helcia, Hela Biala). 

1924 metų liepos 20 d. 
Sekmadienis 


Pasinaudojau senos savo pažįstamos, p. Marijos Micevičuvnos-Masalskos??“, iš Par- 
yžiaus laikų kvietimu ir išsiruošiau į nedidukę ekskursiją už miesto - į Romainius. 
Devintą valandą ryto išplaukiau garlaiviu iki Veršvų, o ten jau leidausi pėstute. La- 
bai maloniai praleidau dieną p. Marijos draugijoje, pasikalbėjome, o vakare pėstute 
parėjau į Kauną. P. Marija Micevičuvna, dabar ponia Masalska, ką tik - tiksliau 
prieš dešimt dienų - sugrįžo iš Lenkijos (ji visuomet pusmetį (žiemą ir pavasarį) 
praleidžia Lenkijoje, o kitą pusmetį (vasarą ir rudenį) - Lietuvoje, dėl pelno iš savo 
palivarko). Pakarpatėje, Rytų Galicijoje gyvena jos brolis - kažkur apie Nadvirną?"5 
jis eksploatuoja naftą. Jos vyras gyvena Vilniaus krašte, ten nuomojasi kažin kokį 
dvarelį. Dar ji turi artimų pažįstamų Poznanėje ir kitose Lenkijos vietose, keliauja 
iš vienos į kitą, o sugrįžusi į Lietuvą visada turi papasakoti įdomios informaci- 
jos. Kadangi ji inteligentiška ir pastabi moteris, tad ir kalbėtis su ja be galo įdomu. 
Marija pasakojo apie sudėtingą finansų politiką Lenkijoje, dabar įvesta pastovi va- 
liuta - zlotas, beje, apie tuos sunkumus pasakoja visi, kas tik turi ryšių su Lenkija. 
Pasakojo ir apie Pilsudskį - paminėjo įdomų ir netikėtą faktą, kad tuo laiku, kai 
Pilsudskis buvo pašalintas iš šalies vado pareigų ir pasitraukė iš viešojo gyvenimo, 
pasidarė visiškai nereikšmingas ir beveik visų pamirštas. Ir iš tiesų, per pirmuosius 
Lenkijos nepriklausomybės metus Pilsudskis Lenkijoje buvo labai galingas, net at- 
rodė, kad jei ne visa Lenkija, tai tikrai didžioji jos dalis palaiko savo vadą. Atrodė, 
kad Pilsudskis Lenkijoje valdo sielas, kad jo valiai ir įsakymui paklus visi, kad be 
savo vado tauta būtų tarsi kūnas be galvos. Vis dėlto Pilsudskis pasitraukė ir šian- 
dien Lenkija apie jį nebekalba. Endekų valdžiai oponuoja tie, kuriuos anksčiau Pil- 
sudskis suvienijo. Šiandien tie žmonės toliau veikia, turi savo vadus, o Pilsudskis 
atsidūrė visiškame šešėlyje. Didžiulis Pilsudskio populiarumas, kuriuo šis žmogus 


374. Micevičuvna Joana Marija, Masalska (Micewiczowna Joanna Maria, ištekėjusi - Masalska), 
lenkų veikėja Lietuvoje, Kauno lenkų gimnazijos direktorė. 1904-1905 m. studijuodama Pary- 
žiuje priklausė „Lithuanios“ draugijai kaip M. Rėmeris, Juozas Petrulis, Petras Rimša ir kt. 

375. Nadvirna (Nadwirna arba Nadvorna, ukrainiečių: Hansipna, lenkų: Nadwėrna) — mies- 
tas Ivano Frankivsko srityje, Vakarų Ukrainoje. Nuo XIV a. vidurio iki 1772 m. buvo Lenkijos 
karalystės dalis. 1772 m. ją aneksavo Habsburgų imperija. 1919-1939 m. priklausė Lenkijai. Po 
1939 m. sovietų invazijos į Lenkiją buvo prijungta prie Ukrainos SSR (pagal Molotovo-Riben- 
tropo paktą). Nadvirną vokiečiai okupavo 1941 m. per Antrąjį pasaulinį karą. Po karo ji vėl buvo 
įtraukta į Ukrainos SSR. Miestas yra šiek tiek kalvotoje, žalioje vietoje, dvidešimt mylių (32 km) 
į šiaurės rytus nuo Karpatų kalnų. Didžiausią eksportą ir žaliavas sudaro druska, nafta ir naftos 
produktai bei mediena. XX a. pradžioje miestelis buvo populiarus kaip vasaros kurortas, kuria- 
me buvo restoranų ir viešbučių. 

dar visai neseniai mėgavosi, kuris gąsdino endekus, vystėsi ir išliko galbūt tarsi 
tradicija, bet jau nebe įkvėpimas, skatinęs veiksmą. 

P. Marija įdomių faktų papasakojo ir apie kašubus Pamaryje. Pasirodo, ten nuo- 
taikos visiškai tokios pačios, kaip mūsų, Lietuvos ūkininkų Klaipėdos apskrityje. 
Kašubai nesidžiaugia Lenkijos tautine valstybe - jie ilgisi Vokietijos, norėtų gyventi 
Vokietijos, o ne Lenkijos valstybėje. 


1924 Metų liepos 21 d. 
Pirmadienis 


Staigmena. Pas mane užsuko bičiulis iš Vilniaus - dr. Adolfas Narkevičius*"“. Nar- 
kevičius turi paveldėtą nedidelį palivarką Žemaitijoje, Tauragės apylinkėse, valdo 
maždaug 30-40 hektarų žemės. Labai prisirišęs prie minėtosios vietos. Į Lietuvą 
atvyko dėl to palivarko. Turėdamas ryšių su Vilniaus lietuviais, gavo laikiną lei- 
dimą atvažiuoti į Lietuvą, jau lankėsi savo palivarke, o dabar pasiekė Kauną ir per 
Latviją važiuos į Vilnių. Neseniai vedė našlę Voitkevičovą Umiastovską??? (kilusią 
iš Vilniaus Umiastovskių?*, dr. Vitoldo ir Francišeko Umiastovskių??? sesuo. Jau- 
nystėje jos broliai aktyviai dalyvavo baltarusių judėjime, jiems iškėlus politinę bylą 
apie 1909 metus aš pats įdėjau daug pastangų brolius gindamas). Narkevičius turi 
planų galbūt jau kitais metais atvažiuoti į Lietuvą ir visiems laikams apsigyventi 
savo palivarke, derinti darbą ūkyje su gydytojo praktika. Nepaisant fakto, kad tar- 
navo Lenkijos kariuomenėje karo gydytoju ir vėliau Želigovskio pulkuose Vilniuje. 


376. Originale - Adolf Narkiewicz. Narkevičius Adolfas (Narkiewicz Adolf, apie 1880-1944), gy- 
dytojas, tarpukario Vilniaus sanitarijos gydytojas.. 

377. Originale - Wojtkiewiczowa Umiastowska. 

378. Kalbama apie Jano Umiastovskio (Jan Umiastowski, ? - ?) šeimą. Janas Umiastovskis gyve- 
no Vilniuje name, kuris stovėjo to meto Minsko ir Varšuvos gatvių kampe. Turėjo penkis sūnus 
ir dvi dukras. Apie vieną iš jų čia ir rašoma. 

379. Originale - dr Witolda i Franciszka Umiastowskich. Umiastovskis Francišekas (Umias- 
towski Franciszek, 1882-1940), lenkų ir baltarusių prozininkas, publicistas, politikas, Baltarusių 
tautinio judėjimo veikėjas, filantropas. Studijuodamas Sankt Peterburge priklausė baltarusių 
jaunimo organizacijoms, 1903 m. buvo vienas Baltarusių revoliucinės (vėliau - socialistinės) 
Hromados Vilniuje kūrėjų. Už veiklą šioje organizacijoje triskart teistas ir kalintas kalėjime. 
1906 m. bendradarbiavo baltarusių laikraštyje Nasza Dolia, kuris buvo leidžiamas Vilniuje, o 
1908-1914 m. buvo vienas pagrindinių aktyvistų, kurie rūpinosi baltarusių laikraščio Nasza 
Niwa leidyba. Lenkų ir bolševikų karo metais kovėsi Lenkijos kariuomenės gretose, 1927-1929 m. 
Vilniuje leido laikraščius Bialoruski dzień ir Bialoruska kultura. Rėmė finansiškai baltarusius, 
studijavusius Vilniaus Stepono Batoro universitete. Nužudytas kaip Lenkijos karys Katynėje. 
Vitoldas Umiastovskis (Witold Umiastowski), gydytojas, jaunystėje veikė kartu su broliu Fran- 
cišeku, už tai buvo teisiamas ir kalinamas. 

Jeigu šitai Lietuvoje išaiškėtų, tikrai jam būtų iškelta baudžiamoji byla ir grėstų 

mažiausiai dveji metai sunkaus kalėjimo ir palivarko konfiskavimas. Kol kas niekas 

prie jo neprikibo. Narkevičius yra lenkas, tačiau turi labai didelį valstybingumo 

jausmą ir priklauso prie tų, kurie visa širdimi siekia Lietuvos susivienijimo, trokšta 

stipraus kontakto tiek su lietuviais, tiek su baltarusiais. Vis dėlto teisiniu požiūriu 

jo simpatijos nesušvelnintų padėties ir nesumažintų nusikaltimo - „savanoriškos 

tarnybos priešo kariuomenėje“ - jeigu byla jam būtų iškelta. Labai apsidžiaugiau 

Narkevičiaus vizitu — bičiulis ir apsistojo pas mane. Kalbėjomės visą vakarą iki 

vėlyvos nakties. Su Narkevičiumi turime labai daug bendrų pažįstamų ir bičiulių 
Vilniuje, mat jis priklauso tai pačiai Vilniaus demokratų grupei, kuriai priklauso ir 
dauguma senųjų mano pažįstamų, su kuriais ilgus metus itin artimai bendravome 

ir bendradarbiavome. Pasakojo jis apie Vitoldą Abramovičių“*“, Kšyžanovskį““, Ba- 
ginskį?**, Zaštautą““ ir t. t. ir t. t. Besikalbėdamas pajutau didžiulį daugelio mylimų 
žmonių ilgesį, tiek daug prisiminimų sugrįžo. Be to, pokalbis atskleidė daug nauja 

apie Vilnių, apie jo gyventojų tarpusavio santykius, apie politinę situaciją Lenkijoje. 
Labai įdomus faktas - iš bičiulio pasakojimų paaiškėjo, kad Vilniuje tarpusavio 

santykiai yra visai kitokie nei pačioje Lenkijoje. Lietuvių ir baltarusių problemos 

Vilniuje, priklausančiame Lenkijai, anaiptol nėra antraeilės. Klausydamas nuošir- 
daus pasakojimo iš lenko lūpų susidarau įspūdį, kad tautinės problemos, ypač bal- 
tarusiškosios, niekada anksčiau rusų laikais Vilniaus krašte nebuvo tokios reikš- 
mingos kaip dabar, nors Vilnius teisiškai priklauso juk Lenkijai. Mane tai labai 
džiugina, manau, kad Vilnius vis dar yra didžiulė šalies problema, vienas iš mūsų 
problemos raktų ir kad Lenkija su tokia problema nesusitvarkė ir nepavertė krašto 
vienu iš povincijos užkampių. Tad ir pats Vilniaus krašto likimas dar anaiptol nėra 
nulemtas. Tai didžiulis istorinis klausimas, kuris tik bręsta, nuo jo priklausys Lie- 
tuvos ir Baltosios Rusios likimai. 


1924 metų liepos 22 d. 
Antradienis 


Vakare šiek tiek pavedžiojau Narkevičių po Kauną. Nuvedžiau į Karo muziejų, kur 
kaip tik vyko vėliavų nuleidimo ceremonija. Šioji iškilminga ir originali ceremonija 
labai patiko Narkevičiui. Patiko ir parkelis prie muziejaus su Basanavičiaus ir aukų, 


380. Abramowicz Witold. 

381. Krzyžanowski Bronislaw. 
382. Baginski Stanislaw. 

383. Zasztowt Aleksander. 

žuvusių už nepriklausomybę, paminklais, su dekoratyviniais lietuvių kryžiais, ir t. 
t. ir, žinoma, nuostabus rožynas. Paskui mudu kartu su Herbačiausku nuėjome pa- 
vakarieniauti į „Versalį“. Man pasirodė, kad Narkevičius su Herbačiausku nelabai 
sutarė. Nors Narkevičius Vilniuje atstovauja krajovcinei (kraštietiškai) pakraipai ir 
taikos su lietuviais bei baltarusiais principams, vis dėlto jaučiasi Lenkijos valstybės 
įtaka, po truputį naikinanti krašto atskirumo“ pojūtį. Tas atskirumas liko tik kaž- 
kokia sritimi, neturinčia valstybinės lygybės bruožų. Jeigu Lenkijos valstybė daro 
poveikį tokiems žmonėms kaip Narkevičius, tai ką jau kalbėti apie lenkų tautinin- 
kus. Laimei, be lenkų ten esama ir lietuvių, ir ypač baltarusių. Man labai liūdna, 
kad dingsta lenkų krajovcinis kraštietiškas pradas, kad Lietuvos nepriklausomybė 
ir vientisumas gali gyvuoti tik per pasipriešinimą lenkiškajam pradui. 


1924 metų liepos 23 d. 
Trečiadienis 


Kelioms dienoms išvykstu į Klaipėdą - Tribunolo posėdyje pavaduosiu dabar atos- 
togaujantį Janulaitį. Šiandien sparnus kelia ir Adolfas Narkevičius - grįžta į Vilnių 
per Rygą. Turėjome vilties važiuoti tuo pačiu traukiniu net iki Šiaulių. Kai kelerius 
metus nesimatėme, kai taip sudėtinga bendrauti ir palaikyti ryšius su vilniečiais, 
tarp kurių turiu nemažai draugų, norėtųsi kuo daugiau laiko skirti pokalbiui. Ro- 
dos, labai daug kalbėjomės su Narkevičiumi, tačiau iš tiesų visiškai nedaug. Tad 
abudu labai gailavome, kai traukinių stotyje sužinojome, kad privalome važiuoti 
skirtingais traukiniais. Iki stoties mus — o tiksliau Narkevičių - palydėjo Boles- 
lavas Stadzevičius?“, taip pat vilnietis, kurį Kaune kamuoja ilgesys tarsi paukštį 
narvelyje. Visi trys buvome kartu - trys minties ir prigimties broliai, prigimties, 
kuri jau miršta, nes ją pasiglemžia arba lietuviai, arba lenkai. Mūsų prigimtis ar 
rasė - ne kraujo, o kultūros ir mąstysenos, veikianti tiek mąstymą, tiek charakte- 
rį. Mūsų rasė neturi vardo, ji neįsisąmoninusi savo individualumo, o jeigu net kai 
kurie atstovai yra sąmoningi, jeigu jaučia savo kitoniškumą, vis dėlto netrokšta 
jo puoselėti, nes netiki, kad gali gyvuoti, todėl svarbiausiu būties klausimu išlieka 
pasyvūs ir, ko gero, pasmerkti numirti. Anksčiau šioji rasė buvo vadinama lietu- 
viais, kartais Baltosios Rusios gyventojų porūšiu, o šiandien, kai lietuviai, o paskui 


384. Turimi galvoje Istorinės Lietuvos valstybingumo rudimentai. 

385. Stadzevičius Boleslavas (Boleslaw Stadziewicz, ?-?), krajovcas, Vilniaus krašto veikėjas, len- 
kų kalbos ir kultūros atstovas, laikęs save lietuviu. 1919-1920 m. dalyvavo leidžiant prolietuviš- 
kus leidinius lenkų kalba Vilniuje. Priklausė Echo Litvy redakcijai - buvo jos administratorius, 
o leidinio redaktorius M. Biržiška. 1922 m. kovo 4 d. deportuotas iš Vilniaus, apsigyveno Kaune. 

juos ir baltarusiai sukonstravo tautą, paremtą 
grynu etniniu pradu ir lietuvių kalba (arba bal- 
tarusių), pasisavindami vardą, minėtoji senoji 
krajovcų (šalies gyventojų) rasė, kurioje jungėsi 
lietuviškoji prigimtis (lietuviškoji arba lietuviš- 
koji ir baltarusiškoji) su lenkų kalba ir kultūra ir 
sudarė atskirą kultūros junginį, bet, deja, jau pra- 
rado ankstesnį pavadinimą, prarado vardą - da- 
bar pati nežino, kas ji tokia ir kokia turėtų būti, 
ir - miršta. Turėti vardą yra be galo svarbu. Šian- 
dien kai kurie tą rasę vadina „Lietuvos lenkais“, 
kai kurie (amžiną atilsį Jurgis Daujotas) bando 
vadinti „senaisiais lietuviais“, o jos vaikai, tarsi pa- 
siklydusios avys, išsibarstė į visas puses bandyda- 
mi susilieti tai su lietuviais, tai su lenkais... O juk 
tai ne bet kokia rasė - tai rasė, į pasaulį išleidusi 
Adomą Mickevičių ir Tadą Kosciušką, rasė, kuri 
ir dabar gimdo didžiuosius Žmones, nors ir pasi- 
klydusius, ir aklai puolančius į kurią nors veiklą, 
siekiančius nuveikti didelius darbus, bet neturin- 
čius savo vėliavos ir tarnaujančius tik savo pačių 
idėjos priešams ir tų priešų istorijai - kalbu apie 
didį ir tragišką žmogų, apie mūsų Juzefą Pilsuds- 
kį. Buvome tryse - Boleslavas Stadzevičius, Adol- 
fas Narkevičius ir aš. Visi trys vienos prigimties, 
tačiau kiekvienas truputį kitoks - tarsi simboli- 
zuotume mūsų rasės žūtį: Stadzevičius pasivadi- 
no lietuviu, aš stoviu pusiaukelėje tarp Lietuvos ir 


pate garh, Miam 


Atvirukas su Adomo Mickevičiaus portretu. Mykolo 
Kazimiero Römerio įrašas: „Slawny nasz poeta Adam 
Mickiewicz“ 

Reprodukcija iš Konstancijos Riomerytės albumo. 


Lenkijos, tarytum tiltas, saugantis galbūt artimiausias mūsų prigimties tradicijas, 
ir Narkevičius, pasivadinęs lenku. Vis dėlto visi trys susitikę jautėmės lyg vieno 
lizdo broliai, artimesni vienas kitam nei lietuviams ar lenkams, kuriais vienas ar 
kitas save laiko. Mes skiriamės nuo vienų ir kitų, tačiau jaučiamės artimi tiek vie- 
niems, tiek kitiems, o artimiausi esame vienas kitam. Antai „lietuvis“ Stadzevičius, 


„lenkas“ Narkevičius ir aš geriau vienas kitą suprantame ir lengviau bendraujame 
nei „lietuvis“ Stadzevičius su lietuviais, o „lenkas“ Narkevičius su lenkais. „Lietuvis“ 


386. Dowiatt Jerzy. 

Stadzevičius, lenkų išvarytas iš Vilniaus, nesugeba kartu su lietuviais nekęsti Len- 
kijos, kuri yra jam artima, „lenkas“ Narkevičius nemoka kartu su lenkais nekęsti 
Lietuvos, kuri jam širdimi artima, o aš - apie mano nesugebėjimą nekęsti Lietuvos 
arba Lenkijos net ir kalbėti nėra ką. 


1924 metų liepos 24 d. 
Ketvirtadienis 


Rytą atvažiavau į Klaipėdą ir iš stoties iškart patraukiau į teismo posėdį. Teisėjai 
Pliumikė ir Hesė manęs jau laukė. Tiesą pasakius, jiedu tikėjosi, kad atvyks Janulai- 
tis, o ne aš, iš principo koks skirtumas. Tuojau pat ir pradėjome posėdžiauti. Dieve! 
Kaip nuobodu ir kartu kokia kvaila mano padėtis! Pagal įstatymus aš privalau būti 
teismo posėdžio pirmininkas, nes Tribunole seniau dirbu teisėju už Pliumikę ar 
Hesę. Tad man be jokių klausimų ir buvo pavesta pirmininkauti. Iš tiesų esu tik 
„popierinis“ pirmininkas, marionetė, nes prastai kalbu vokiškai, nežinau procedūrų 
ir Klaipėdoje galiojančio kodekso - dėl to negaliu efektyviai pirmininkauti. Visas 
mano darbas yra sėdėti garbingoje vietoje, o einant į teismo salę arba iš jos išeinant 
būti priekyje, kad už manęs galėtų išsirikuoti Pliumikė ir Hesė. Aš praktiškai ne- 
kalbu ir nevadovauju teismo darbui. Mane pavaduoja tas teisėjas, kuris ir referuoja 
bylą. Negaliu vadovauti posėdžiui, nes, pirma, nežinau procedūros, nelabai žinau, 
ką ir kaip reikia daryti, o antra, nedrįstu viešai prabilti vokiškai, nes tai būtų tik 
vokiečių kalbos parodija. Klausydamasis teisėjų ir šalių pasakojimo negaliu tiksliai 
suvokti pačios bylos, tad ir per teisėjų pasitarimą jaučiuosi tuščia vieta. Hesė ir Pliu- 
mikė patys nusprendžia, koks bus nuosprendis. Bylos nagrinėjamos vien vokiškai, 
vokiškai surašyti ir bylų dokumentai. Teisėjai - ne tik mūsų Pliumikė ir Hesė, bet 
ir visi Klaipėdos teisėjai, advokatai yra vokiečiai, nė vienas jų nė žodžio lietuviškai 
pasakyti negali. Įstatymas dėl lygių lietuvių ir vokiečių kalbų teisių Klaipėdoje už- 
rašytas tiktai popieriuje ir bent teismuose visiškai nepraktikuojamas. Dar neseniai 
čia buvo visiškai normalu, kad ne tik teisininkai, bet ir visa inteligentija, su labai 
nedidelėmis išimtimis, buvo vokiečiai, daugiausiai atvykėliai, o lietuviai vien liau- 
dis - ūkininkai ir labai mažas procentas miesto darbininkų ar amatininkų. Net ir 
tos nedidelės inteligentų išimtys, t. y. inteligentai lietuviai, dažniausiai yra suvo- 
kietėję pastoriai, ko gero, dar aršesni už pačius vokiečius. Mūsų teisėjai Pliumikė 
ir Hesė yra grynakraujai vokiečiai - Hesė lyg kilęs iš Bavarijos, o Pliumikė prūsas, 
tačiau ne vietinis (įtariu, kad jis gali būti kilęs iš Mozūrijos prūsų ir galbūt jo pavar- 
dė, tariama „Plūmicke“, gali būti kilusi iš lenkų „Plumicki“ arba panašios). Visame 
teisme tik vienintelis sekretorius Gelčius yra lietuvis, bet ir jis geriau kalba vokiškai 

nei lietuviškai, o jo pavardė vokiškai transkribuojama „Geltschus“. O juk daugelis 
šalių, dalyvaujančių bylose, yra gryni lietuviai - tai rodo pavardės. Antai šiandie- 
nos dalyvių pavardės. 


Vokiškai užrašytos pavardės: Lietuviškai turėtų skambėti taip: 

1. Schwillus - Einars. 1. vilius - Einars. 

2. Kattuschies - idem”. 2. Katušys - idem. 

3. Tareilus - Funkat. 3. Tarėlis - Funkaitis, arba Punkaitis. 
4. Schröder - Hirschberg. 4. Vokiškos pavardės. 

5. Mickeleit - Naujoks. 5. Mikėlaitis - Naujoks, arba Naujokas. 
6. Jacksteidt - idem. 6. Jakštaitis - idem. 

7. Schakinnis - idem. 7. Šakėnis arba Šakinis - idem. 

8. Jagschas - Baitis. 8. Jakšas - Baitis. 

9. Stolz - idem. 9. Tikrai vokiška pavardė. 

10. Nelaimischkies - Friedman. 10. Nelaimiškys - vokiška pavardė. 
11. Mattuttis - Gelszinnis. 11. Matutis - Gelžinis. 


12. Lewin und Siratzky - Landau. 12. Vokiškos slavų žydų pavardės. 
13. Smilgies - Mikschas. 13. Smilgys - Mikšas. 


Nors bylose dalyvavo daug lietuvių, nė vienas nepareikalavo kalbėti lietuviškai. 
Teisme visi kalba vokiškai ir žmonėms tai atrodo visiškai natūralu. Manau, labai 
nustebtų, jeigu būtų atvirkščiai ir teismo procesas vyktų lietuvių kalba. Vokiškasis 
teismas atrodo rimtas ir įprastas, o lietuviškasis - netikras, tarsi lėlių teatras. Kita 
vertus, reikia pabrėžti, kad vokiečiai geriau transkribuoja lietuviškas pavardes nei 
lenkai: tarkime, vokiečiai skiria lietuvių pavardžių galūnes, pasibaigiančias „ys“ („i“ 
ilgoji), vokiškai jas užrašo „ies“, nuo „is“ („i“ trumpoji), kurias taip ir parašo. Len- 
kai nemoka kirčiuoti paskutinio skiemens ir lietuvišką galūnę „ys“ ir „is“ transkri- 
buoja vienodai - „is“. Tai tik vienas pavyzdys, jų galima rasti ir daugiau. 


1924 metų liepos 25 d. 
Penktadienis 


Šiandienos Tribunolo teismo posėdis Klaipėdoje truko trumpiau nei vakar. Dau- 
gelis bylų dėl vienokių ar kitokių priežasčių yra atidedamos, tad teismo posėdis 
galėjo pasibaigti dar anksčiau, jeigu teisėjai Pliumikė ir Hesė nebūtų taip smulkme- 


387. Idem (lot.) - tas pats, taip pat. 

niškai jų nagrinėję - ypač skaitydami bylą be galo pedantiškai svarstė kiekvieną 
smulkmeną, ilgai ir nuobodžiai aiškinosi su advokatais ir šalimis. Šiuo atžvilgiu 
tiek proceso įstatymas, tiek vokiškoji teismo praktika labai skiriasi nuo mūsų, pasi- 
skolintos iš Rusijos. Mūsų procesas yra tikrai dialektinis - beveik visa iniciatyva ir 
rizika priklauso nuo šalių, kurios varžosi teisme tarsi du gaidžiai prieš vištą, o teis- 
mas yra pasyvus - klausosi ir priima sprendimą. Ypač vyresnioji mūsų teisėjų kar- 
ta, pratusi prie praėjusio amžiaus septintojo dešimtmečio rusų teismų tradicinės 
reformos, labai sąžiningai laikosi pasyvumo principo ir mano, kad teisėjai neturi 
teisės kištis į bylos eigą, reaguoti į šalių pasakojimą, kol nepaskelbtas nuosprendis. 
Taigi, pas mus nagrinėjant bylą, šalys negali tikėtis teismo pagalbos, o pats nuos- 
prendis joms yra tarsi sfinkso sentencija, kurią supranta tik perskaičius nuospren- 
džio motyvus. Teismas klausosi - nei pritaria, nei nepritaria - ir tiktai sakydamas 
nuosprendį pasako savo žodį, kuris neretai nukrenta tarytum perkūnas iš giedro 
dangaus. Mūsų liaudis tokios teismo metodikos nesuvokia. Čia yra visiškai kitaip. 
Čia teismas diskutuoja su šalimis, laisvai bendrauja, dalija patarimus, aiškina, išsa- 
ko savo abejones ir mintis, o kartu teismo procese yra labai daug priemonių, skirtų 
materialinei tiesai atskleisti, bet mes jomis nesinaudojame. Todėl ir visa bylos eiga 
yra suprantamesnė. Be to, byloje dalyvaujančios šalys ir advokatai turi galimybę su- 
žinoti, ką galvoja teisėjai, ir paveikti jų nuomonę tam tikrais argumentais, ir nuos- 
prendis nenukrenta tarsi perkūnas iš giedro dangaus, jis nėra kruopščiai slepiamas, 
o logiška debatų, kuriuose dalyvauja ir teismas, išvada. Be abejo, tokia taktika turi 
daug privalumų, vienas jų - kaip jau minėjau - suinteresuoti asmenys geriau su- 
pranta teismo sprendimą. Tai labai svarbu, nes teismo darbas būna sėkmingas ir 
kūrybingas tik tada, kai šalys supranta, kodėl jis buvo toks, o ne kitoks. Priešingu 
atveju žmonėms teismo sprendimai atrodo vien teisėjų malonė ar nemalonė, tarsi 
laimėtas ar nelaimėtas loterijos bilietas. Tačiau Klaipėdoje praktikuojama vokiškoji 
sistema turi ir minusą - vysto teisėjų pedantiškumą, į kurį vokiečiai ir taip yra lin- 
kę. Labai sunku kantriai ir ramiai išsėdėti, kai Pliumikė ir Hesė kartu su advokatais 
gilinasi į bylą, vis ratu ir ratu tą patį kalba, kramto, ryja, virškina visas detales ir 
detalytes, o iš tiesų viskas jau seniausiai aišku. Mane tikrai ima siutas, kai papras- 
čiausia detalė taip narpliojama iki begalybės. Beje, nei buvusio Kauno apygardos 
teismo pirmininko Mačio, klasikinio nuobodylos, nei mūsų teisėjo Čepo, turinčio 
didžiulį polinkį į pedantiškumą ir smulkmeniškumą, nė lyginti negalima su Pliu- 
mike ir Hese. Na, turiu pripažinti, kad Klaipėdos teisėjai savo pareigas vykdo labai 
sąžiningai, kad yra kruopštūs ir profesionalūs. Kartu jie puikūs teisės žinovai, tikri 
profesionalai - ypač Hesė. Kita vertus, per šią teismo sesiją ir nuobodžiauju — o 
nuobodžiauju dar ir dėl to, kad dėl kalbos barjero ne viską suprantu, dėl tos pačios 

priežasties negaliu visu pajėgumu dirbti su Pliumike ir Hese, - ir su siaubu laukiu 
kankinančio rytdienos nuobodulio, vis dėlto esu laimingas, kad atvykau į Klaipėdą, 
nes gavau progą stebėti čionykščių teisėjų darbą, randu įdomių dalykų ir turėsiu ko 
pasimokyti. 

Šiandien dirbome be pietų pertraukos iki ketvirtos valandos po pietų. Tad dar 
spėjau išvykti į Smiltynę ir trumpai pasigėrėti jūra. 


1924 metų liepos 26 d. 
Šeštadienis 


Galvojau, kad šios dienos posėdis niekada nesibaigs. Iki pirmos valandos po pietų 
buvo išnagrinėtos vos keturios bylos, o dienotvarkėje numatyta dar 12 bylų! Tuo- 
met pasipylė advokatų prašymai atidėti bylų nagrinėjimą, tad 1.30 ėjome pietauti, o 
3.30 valandą buvo likusios tik penkios bylos. Po pietų darbas ėjo gana greitai ir 6 
valandą jau buvome laisvi. Lengviau atsidusau. Baigėsi trijų dienų teismo posėdžių 
maratonas, kuris mane pribaigė nuoboduliu, bet kartu ir nemažai išmokė. Klaipė- 
dos teismas yra vis dar visiškai vokiškas. Nors šis kraštas oficialiai yra dvikalbis, vis 
dėlto iki šiol viešajame gyvenime karaliauja vokiečių kalba. Tribunolas yra vienas 
visoje valstybėje, atrodytų, kad teisme turėtų galioti dviejų kalbų taisyklė. Na, bet 
apie tai nė kalbos negali būti, kadangi Klaipėdos teisėjai nemoka lietuviškai, bent 
kol kas lietuviškai nekalba ir nė vienas Klaipėdos advokatas. Ilgainiui padėtis pa- 
sikeis. Janulaitis labai to siekia. Tačiau viena svarbiausių sąlygų, kad lietuvių kalba 
turėtų tokias pat teises kaip vokiečių - net ir Tribunole, ką jau kalbėti apie vietinius 
teismus, - yra ta, kad Klaipėdos bylos, patekusios į Tribunolą, būtų nagrinėjamos 
Kaune ir kad jose galėtų dalyvauti ne tik Klaipėdos, bet ir visos Lietuvos advokatai. 
Prieš abi minėtąsias sąlygas protestuoja klaipėdiečiai, tikriau vokiečiai, kurie va- 
dovauja Klaipėdos teisėtvarkai. Tribunolas priėmė nutarimą: Klaipėdos bylos turi 
būti nagrinėjamos Kaune, o Klaipėdoje laikinai bus nagrinėjamos apeliacinės bylos 
(ateityje į Tribunolą pateks Klaipėdos bylos tik kasaciniu būdu), vis dėlto teisėjai 
Pliumikė ir Hesė vėl kelia klausimą, kad kasaciniai posėdžiai vyktų Klaipėdoje, 
argumentuodami - besiteisiančioms šalims taip yra patogiau. Kol posėdžiai vyks 
Klaipėdoje, tol teismuose ir advokatūroje karaliaus vokiečių kalba, o lietuvių kal- 
ba nepateks dar ilgus metus. Klaipėdos teismo rūmuose ant durų kabo dvikalbiai 
užrašai, tačiau tai vienintelis lietuvių kalbos akcentas - visa kita vyksta tik vokiš- 
kai. Teismo tarnautojai nemoka ir nenori kalbėti lietuviškai, o jeigu į juos kreipiesi 


ysa 


net į pareiškėją. Pats tai patyriau, susitikęs su tarnautoju, kuris dar nežinojo, kas 

aš esu. Teismo posėdžių salėje - ko gero, ir visame teisme - nėra jokių lietuviškų 
emblemų, niekur nemačiau Vyčio. Kur ne kur ant sienų kabo (pavyzdžiui, teisėjų 
pasitarimo kambaryje) seni vokiški patriotiniai skelbimai (Klaipėdoje toks faktas 
nieko nestebina, nes čia normalu ant sienų kabantys Vilhelmo II portretai, tarkime, 
restorane „Fišerio vyninė“ - „Fischers Weinstube“). Per teismo posėdį niekas iš 
liaudies - nors dauguma buvo lietuviai - nedrįso prabilti lietuviškai, o juo labiau 
reikalauti, kad būtų išklausyti be vertėjo (gilioje provincijoje esama žmonių, kal- 
bančių tik lietuviškai, ir tokiu atveju būtinai kviečiamas vertėjas). Pastaruoju laiku 
kitaip ir būti negali. Išties Klaipėdos krašte neapleidžia jausmas, kad čia dar ne Lie- 
tuva, o Vokietija. Bylose, bylų dokumentuose, kuriuose rašoma apie praėjusių metų 
lietuvių sukilimą Klaipėdoje, o tiksliau apie ginkluotąjį lietuvių pasipriešinimą ir 
Klaipėdos išplėšimą iš prancūzų okupantų rankų, šitas faktas vadinamas ne kokiu 
„sukilimu“, o lietuvių organizuotu išpuoliu ar užpuolimu. 

Advokatams ir teisme dalyvaujančioms šalims Janulaičio, o juo labiau mano 
pirmininkavimas per posėdžius atrodo tarsi prievartos aktas, nors iš tiesų mes pir- 
mininkaujame ne todėl, kad esame iš centro, o todėl, kad buvome paskirti į Tribu- 
nolą anksčiau už Pliumikę ir Hesę. Janulaičio padėtis dar geresnė, jis deleguotas 
nuolatos dalyvauti Klaipėdos bylose, moka vokiečių kalbą ir aktyviai veda teismo 
posėdį. O aš - mano vokiečių kalba labai skurdi, mažai ką suprantu ir esu labiau 
pirmininkas marionetė nei realus. Ko gero, keistai vokiečiams atrodau, tarsi sveti- 
mos jėgos atsiųstas barbaras. Na, bet manęs tai nejaudina: lai vokiečiai mano, kad 
esame barbarai, o aš žinau, kad mes čia simbolizuojame ne prievartą ar svetimą 
jėgą, kad atsiėmėme kryžiuočių užgrobtą Lietuvos plotą - nes Klaipėda iš esmės 
yra lietuviška ir jau pradeda busti iš gilaus miego. Ir tikrai prabus. Ir bus lietuviška. 
Mes ne užpuolikai, ne barbarai šiame krašte. Mes broliai, pas kuriuos sugrįš Klai- 
pėda, kai vokiškosios drumzlės nusės giliame jūros dugne. 


1924 metų liepos 27 d. 
Sekmadienis 


Klaipėdoje jau baigiau darbus. Tiesa, dar rytoj ar poryt įvyks trumpas darbinis 
posėdis su teisėjais Pliumike ir Hese. Galėjome posėdį organizuoti ir praėjusiomis 
dienomis, bet aš pats perkėliau į kitą dieną, mat dar negrįžtu į Kauną. Naudojuosi 
proga, kad esu Klaipėdoje, ir labai noriu nuplaukti į Juodkrantę, prie jūros. Į šią 
išvyką vežuosi ir savo tarnaitę Jadzę Čepaitę, kuriai paliepiau vakar vakare išva- 
žiuoti iš Kauno. Šįryt ji atvažiavo į Klaipėdą. Vargšė mergina turi labai mažai progų 
atitrūkti nuo kasdienybės, pasilinksminti, pakeisti aplinką, o yra taip karštai, taip 

nuoširdžiai prie manęs prisirišusi, kad tikrai nusipelnė tokio malonumo. Jai išvyka 

į Klaipėdą ir prie jūros, o dar kartu su manimi mano palydovės, ne tarnaitės, vai- 
dmeny - didžiulė laimė, gyvenimo rojuje epizodas. Lai pasilinksmina mergaitė, lai 

būna laiminga. Rytą nuėjau į traukinių stotį pasitikti Jadzės. Ji atvažiavo. Visą rytą 

lijo. 130 didžiuliu laivu „Kranz“ išplaukėme į Juodkrantę. Apsistojome pas Majų?** - 
išnuomojau du atskirus kambarius, nenoriu apkalbų, kad važinėjuosi su meiluže. 
Mano amžiuje jau tapčiau pajuokos objektu. Su Jadze nuėjome prie jūros — aiš- 
ku, ją apėmė manija rinkti akmenėlius, kriauklytes ir gintarą. Vakare sugrįžome į 

viešbutį. Majaus restorane pilna žmonių. Žydų galybė. Vakarą vienoje Majaus salių 

vyko kažkoks sionistų susirinkimas, o vėliau turėtų vykti šokiai. Tokiu metų laiku 

Juodkrantė yra žydų karalystė, o pas Majų pagrindinis jų štabas. 


1924 metų liepos 28 d. 
Pirmadienis 


Visą dieną su Jadze praleidau Juodkrantėje. Oras buvo puikus. Nuo pat ryto švietė 
saulė - tokia kaip prie Adrijos - ir buvo šilta pajūryje. O smėlis toks karštas, kad ga- 
lima jame maudytis, tarsi saulėtuose Atlanto vandenyno pliažuose. Aš maudžiausi 
jūroje. Vanduo buvo maloniai šiltas, jūra švelniai bangavo, maudynės tarsi pasako- 
je. Ant kranto daug žmonių, vieni vaikštinėja, kiti guli smėlyje ir šildosi saulėje, dar 
kiti maudosi. Labai sunku rasti vietą išsimaudyti be kostiumo. Jadzė maudėsi su 
kostiumėliu, kurį išsinuomojo viešajame paplūdimyje. Vakare garlaiviu sugrįžome 
į Klaipėdą, bet tik rytoj galėsime važiuoti atgal į Kauną. Rytoj dar laukia minėtasis 
posėdis, o po pietų dar noriu parodyti Jadzei Smiltynę. 

Nors Klaipėdos vokiečiai šaukia, kad lietuviai daro jiems spaudimą - žinoma, 
iš dalies jie teisūs, nes krikščionys demokratai iki šiol vilkina Klaipėdos konven- 
cijos ratifikavimą ir nerealizuoja Klaipėdos autonomijos, - vis dėlto vokiečiai čia 
dar patys tvarkosi, o lietuvių valdžia vos vos juntama. Žinau, ne tik Kaunas, bet 
ir tam tikra vietos liaudis stiprina čia lietuvių valstybingumą, čia pradeda augti 
elementai, besipriešinantys germanizacijai (žinau tai iš pokalbio su senuoju Ma- 
jumi, kuris sakė, kad ir Juodkrantėje atsiranda lietuvių tautininkų, neleidžiančių 
vokiečiams ramiai miegoti), vis dėlto tokios lietuviškos srovės turi būti dar labai 
silpnos ir jas galima aptikti pačioje šito krašto glūdumoje - kaimuose. Čia tarp 
Klaipėdos ir Juodkrantės visiškai nesijaučia Lietuvos valstybingumo. Labai retai 
stotyje pasirodo koks nors lietuvių karininkas ar kokia nors lietuvių ekskursija — 


388. Originale - May. 

Nuotraukos „Šių dienų klaipėdietė 
lietuvaitė gražiais tautiškais rūbais“ 
reprodukcija, 

Mažosios Lietuvos kalendorius 1936 me- 
tams, Klaipėda, 1935, p. 169. 


tai ir viskas, kas susiję su lietuviškumu. Visa kita alsuoja vo- 
kiška dvasia. Susidaro įspūdis, kad lietuvių valdžia krašte yra 
netikra, laikina. Dabar tvyro tokios nuotaikos, kad jeigu tik 
vokiečių nebūtų nualinęs pralaimėtas karas, jiems tereikėtų 
vieno gesto ir lietuvių valdžia Klaipėdos krašte būtų akimirks- 
niu likviduota. Lietuvos valstybingumo čia - trumpai atvykęs 
į šį kraštą, o tikriau į pačią Klaipėdą ir Kuršių neriją - pro- 
fanas visiškai nemato ir nejaučia. Veikiama, suprantama, ta 
kryptimi, tačiau tai tik lašas jūroje. Ne taip paprasta suvienyti 
ir prilipdyti kraštą, kuris labai skiriasi nuo Lietuvos. Tokiam 
žingsniui prireiks bent kelių kartų. Daug dalykų ir dabar da- 
roma, tačiau tie darbai dar nejaugo į krašto kultūrą ir kraują. 
1923 metais, po Didžiojo karo inscenizavus „sukilimą“, nebuvo 
sudėtinga užimti Klaipėdą, kur kas sudėtingiau buvo įtvirtinti 
valstybingumą, atlietuvinti taip itin suvokietėjusius lietuvių 
gyventojus. Būčiau labai laimingas, jeigu galėčiau savo akimis 
išvysti nuostabų kraštą prie Baltijos, apsivilkusį lietuviškais 
rūbais. 


1924 Metų liepos 29 d. 
Antradienis 


Diena, kai tenka palikti Klaipėdą. Ryte dar buvau nuėjęs į 
trumpą posėdį Tribunole aptarti Klaipėdos reikalams su tei- 
sėjais Pliumike ir Hese. Laimė, Pliumikė labai skubėjo kaž- 
kokius savo pažįstamus palydėti į stotį, tad posėdis neužsitęsė 


tiek, kiek kiti. Kita vertus, visi reikalai su jais jau buvo aptarti, beliko tik pasirašyti 


dokumentus. 


Iki traukinio dar buvo kelios valandos, jas su Jadze skyrėme išvykai į Smilty- 


nę, Oras ir vėl buvo nuostabus - šimtai klaipėdiečių skubėjo prie jūros. Pajūryje 
žmonių minios - tiek pliaže, tiek jūroje. Nors man labiau patinka jūra Juodkrantėje, 


kurioje krantas yra statesnis, tad ir jūra ūmesnė, pati gamta labiau laukinė, su kal- 


napušėmis ir rožiniais dykumos smėliais, vis dėlto turiu pripažinti, kad plokščias 
Smiltynės pliažas yra ypatingai žavus - puikiai tinka vaikų maudynėms ir žaidi- 
mams. Smėlis čia smulkus tarsi dulkės, kietas, labai patogu vaikščioti, bangos švel- 

niai banguoja, nekelia jokios grėsmės, o horizonte visuomet matomi laivai, plau- 
kiantys į uostą arba, priešingai, iš jo išplaukiantys ir palengva dingstantys jūroje, 
kažin kur toli už horizonto. Maudantis galima nubristi toli į jūrą, nes labai negilu. 

Šiek tiek po šeštos valandos traukiniu išvažiavome iš Klaipėdos į Kauną. Išva- 
žiuojant ėmė lyti - tarsi pagal užsakymą - ir lijo visą vakarą iki vėlyvos nakties. Na, 
bet mums jau nereikėjo gero oro. 

Vos išvažiavus iš Klaipėdos, traukinyje susipažinau su vienu ponu - labai ko- 
munikabilus klaipėdietis, maždaug 30-35 metų lietuvis nuo Bajorų, Juozaitis, kuris 
man pasirodė tautininkas ir patriotas. Kelis kartus demonstratyviai pabrėžė, kad 
jis yra dvarininkas, valdantis didelius žemės plotus. Visgi tie jo „plotai“ nėra dide- 
li - keliasdešimt, o gal iki 100 margų”, bet Klaipėdos krašte toks plotas jau vadi- 
namas kultūringu ūkiu, galinčiu vadintis dvaru. Pats p. Juozaitis nėra itin aukšto 
intelekto ar išsilavinimo, neturi puikių bendravimo manierų, tačiau sudaro įspūdį 
apsukraus žmogaus, sugebančio pasinaudoti susiklosčiusiomis aplinkybėmis. La- 
bai gyrėsi savo patriotine veikla, sakė, kad turi didžiulių nuopelnų Lietuvai, pui- 
kuodamasis ir perdėdamas gyrėsi, kad jo portretas kabo Kauno karo muziejuje ša- 
lia Vytauto Didžiojo ir Gedimino portretų. Bandė padaryti man įspūdį savo pažin- 
timis ir įtakomis. Tai ne gilus ar didžiai kultūringas žmogus, bet labai ambicingas 
ir gyvenimiškai apsukrus. Tokie Klaipėdos krašto veikėjai Lietuvai yra labai nau- 
dingi, kadangi su Lietuva jie sieja savo ambicijas ir asmeninius poreikius. Jie tampa 
propagandos įrankiais ir naujojo gyvenimo atstovais. Kadangi jie nei protu, nei 
išsilavinimu nesiskiria nuo visos aplinkos, yra dar naudingesni. Tai ne idėjos žmo- 
nės, tai ambicingi karjeristai. Tokie pirmieji atsitrauktų nuo veiklos Lietuvos labui, 
jeigu tik suuostų, kad vokiečiai gali sugrįžti, o kol kas jie daro savo darbą. Juozaitis 
tvirtino, kad per seimo rinkimus Klaipėdos kraštas turės šešis deputatus ir bent du 
iš jų bus lietuviai. Na, žiūrėsim, ar tai nėra pernelyg optimistiškos prognozės, kad ir 
kaip ten būtų, tokį faktą sako blaivus žmogus, realiai su Klaipėda susijęs ir tikrai ne 
svajotojas. Kiek stebėjau vietos gyventojų nuotaikas, susidariau nuomonę: Lietuvai 
nesimpatizuoja ne tik vokiečiai, bet ir patys lietuviai, tad tikėtis 1/3 deputatų yra 
visiškai nerealu. Aišku, viską laikas parodys. Kad ir kaip būtų, lietuviškasis tautinis 
fermentas tai ten, tai šen žembėja, ypač kaimo masių aplinkoje. 


390. Margas - Europos šalių žemės ploto matavimo vienetas, LDK lygus 0,71 ha. Lietuvoje imtas 
naudoti per Valakų reformą XVI a. viduryje. Iš pradžių atitiko plotą, kurį vienas žmogus galėjo 
suarti ar nupjauti nuo ryto iki pietų. Mažojoje Lietuvoje margo dydis prilygo 0,25-0,56 ha. Už- 
nemunėje nuo 1819 m. paplito lenkiškasis margas (0,56 ha). 

1924 metų liepos 30 d. 
Trečiadienis 


Pasiekiau Kauną. Važiavau „plackarto“ vagone ir galėjau numigti ant suoliuko, 
bet kažin kodėl jaučiuosi pavargęs. Vis dėlto nuėjau į Tribunolą ir dirbau kaip vi- 
sada. Taip pat iš konstitucinės teisės egzaminavau vieną studentą - tokį Šapirą?*", 
žydą iš Šiaulių. Mačiausi tik su vienu pažįstamu, Toliušiu, iš jo ir sužinojau, kad 
seimas šiandien ratifikavo Klaipėdos konvenciją - beveik vienbalsiai, nes savo 
balsų neatidavė tik Šilingas ir Draugelis. Labai gerai, kad minėtasis klausimas 
pagaliau išspręstas. Nieko tokio, kad tiesioginės ratifikacijos pasekmės (Klaipė- 
dos autonomijos realizavimas) pristabdys krašto sulietuvinimą. Nieko tokio, nes 
tautinis lietuvių fermentas jau juda pačiame Klaipėdos krašte ir anksčiau ar vė- 
liau (nepaisant to, kad paskutiniu laiku akivaizdžiai tradiciškai tebėra stiprios, 
netgi stipriausios vokiškų orientacijų srovės) jis dar paūgės ir augs toliau, daugės 
sąmoningų žmonių. Taip geriau, reikia kantriai žingsnis po žingsnio veikti, o 
ne prievarta, dirbtinai, lietuviškos valdžios potvarkiais iš išorės bandyti kraštą 
padaryti lietuvišką. 

Krikščionys demokratai vilkino ratifikaciją ne todėl, kad bijojo Klaipėdos kraš- 
to vokiečių reakcijos, o nenorėdami keisti jėgų pasiskirstymo seime. Krikščionys 
demokratai turi vos dviejų balsų persvarą ir kartu su ruso Jerino, kuris ją parėmė 
(greičiausiai ne už dyką), keturių balsų. Prisidės dar šeši deputatai iš Klaipėdos. 
Opozicija tikisi, kad tai bus žmonės, pasisakantys prieš valdančiuosius krikščionis 
demokratus. Tikisi, kad klaipėdiečiai puls į opozicijos glėbį. Krikščionys demokra- 
tai nėra įsitikinę, kad klaipėdiečiai prisijungs prie opozicijos, kadangi praktiškieji 
vokiečiai už atitinkamas paslaugas gali paremti ir krikščionis demokratus - vis 
dėlto tai dar neaišku, tad ir krikščionys demokratai nenori pernelyg skubėti. Jau 
geriau patiems valdytis, nei tikėtis klaipėdiečių paramos - taip, net jeigu tokios 
paramos sulauktų, tai tikrai ne iš meilės, ne dėl gražių akių. Tokią paramą tektų 
pirkti, tektų ką nors duoti, o duoti juk niekas nemėgsta, ypač kai yra dar tretieji, 
kurie stebės ir garsiai šauks apie tai, ką mato. Todėl ir vienaip, ir kitaip yra blogai. 
Klaipėdiečiai gali prisijungti prie opozicijos arba paprašyti užmokesčio, tad savai- 
me aišku patogiausia šitai partijai vilkinti laiką. Na, bet Anglija laukti nenorėjo ir 
privertė Lietuvą paskubėti su ratifikacija. 


391. Originale - Szapiro. 

1924 metų liepos 31 d. 
Ketvirtadienis 


Bagdoniškiečiai rašo, kad Stefano Mečkovskio vis nėra Latvijoje. Prieš tai jis pra- 
nešė, kad maždaug liepos 15 dieną atvažiuos į latviškąjį Subačių ties Lietuvos siena 
(prie Obelių), bet taip ir nepasirodė. Henrysius Volovičius** iš Vilniaus rašė El- 
vyrai, kad Stefanas iki šiol yra Obodovcuose. Elvyra nerimauja, kadangi jau yra 
leidimas Stefanui atvykti į Lietuvą, o jo paties dar nėra ir neaišku, kur jo ieškoti ir 
kaip paskatinti atvykti. Iš pradžių jis pats skubino, žadėjo tuoj pat atvažiuoti, prašė 
siųsti telegramą, kai tik galės važiuoti, pranešti, per kur važiuoti, bet tada dar ne- 
buvo leidimo. Dabar leidimas yra, o Stefanas kažkur pradingo. Su Lenkija susisiekti 
sudėtinga, surasti jį nėra lengva. Gaila Elvyros, ji griaužiasi, neranda ramybės ir 
gyvena be grašio kišenėje. 

Sulaukiau ir liūdnų žinių iš Prušanovskių““, gyvenančių Bydgoščiuj. Kotun- 
ka?** laiškuose lieja ašaras. Elvyra jau pardavė miško likučius iš Kotunkos dalies 
Mataučiznoje - pernai buvo gautas leidimas kirsti medžius. Siunčia Kotunkai laiš- 
kuose po 10 dolerių. Prušanovskiai irgi gyvena iš tų grašių, iš 10-ies dolerių, tačiau 
jų nepakanka nuo laiško iki laiško. Netrukus pinigai pasibaigs. Neaišku, kas bus 
toliau. Du Prušanovskių žentai - Tanajevskis?“ ir Venglovskis*“ - vos suduria galą 
su galu, vos sugeba savo šeimas išlaikyti, o uošviams padėti jau negali. Genio??? 
užsidirba savo išlaikymui, tačiau Halia” ir Juzia“? neturi darbo ir yra tėvų išlai- 
kytinės. Staska*“* dar mokosi. Senasis Ezechielis*“' jau perkopė per septyniasdešimt, 
yra fiziškai neįgalus ir negali net pasvajoti apie kokį nors uždarbį. Labai gaila Ko- 
tunkos, kuri daug dirba, neturi sveikatos ir nežino, ką toliau daryti ir kaip išgyven- 
ti. Pardavė paskutinę cukrinę ir staltiesę. Vienintelis pragyvenimo šaltinis yra tie 


392. Originale - Henrys Wollowicz. 

393. Pruszanowscy. 

394. Prušanovska Konstancija Michalina Marija, Romerytė (Kotunia, Kotunka, Pruszanowska 
Konstancja Michalina Maria, mergautinė pavard. Römer), Mykolo Pijaus Paskalio Romerio sesuo. 
395. Tanajewski. à 

396. Wẹgłowski. 

397. Prušanovskis Eugenijus, Genius (Pruszanowski Eugeniusz, Genio), Mykolo Pijaus Paskalio 
Römerio seserėnas. 

398. Prušanovska Halina, Halia (Pruszanowska Halina, Hala), Mykolo Pijaus Paskalio Römerio 
dukterėčia. 

399. Prušanovska Juzefa, Juzia, Römerienė, antrą kartą ištekėjusi Cisvinskienė (Pruszanowska 
Józefa, Józia, Römerowa, 2 voto Ciswińska), Mykolo Pijaus Paskalio Römerio dukterėčia. 

400. Prušanovska Stanislava, Stasia, Staska (Pruszanowska Stanisława), Mykolo Pijaus Paskalio 
Römerio dukterėčia. 

401. Prušanovskis Ezechielis (Pruszanowski Ezechiel). 

kapsintys Bagdoniškio doleriai, kurių pakaks neilgai. Jokių perspektyvų. Gyvena 
jie pusrūsyje, neturi tarnų. Baisi, varginga senatvė tokių žmonių, kurie dar prieš 
kelerius metus buvo turtingi ir laimingi. 


1924 metų rugpjūčio 1 d. 
Penktadienis 


Manau, kad pagaliau turėčiau skirti bent vieną dienoraščio puslapį gerajai savo 
tarnaitei Jadzei Čepaitei, su kuria neseniai važiavome į Klaipėdą, prie jūros. Jadzė 
yra senojo Kavoliškio tarno, Čepo*“*, pastaruoju metu ūkininkaujančio savo pusė- 
je valako Salduitiškio*“* (?) kaime netoli Kavoliškio, dukra ir Elizkos Komorovskos 
krikštaduktė. Per karą, būdama vaikas, kartu su tėvais išvyko į Rusiją, Peterburge ir 
jo apylinkėse Čepai gyveno kelerius metus. Į šalį sugrįžo 1918 metais, o 1919 metais 
Jadzė su savo seserimi mokėsi Kavoliškio liaudies mokyklėlėje, kurioje mokytoja 
dirbo Zitka Komorovska. Tad Jadzė yra Zitkos mokinė. 1921 metų pavasarį Jadzė, 
būdama šešiolikos, pradėjo tarnauti Bagdoniškyje pas Marynią. Čia su ja ir susipa- 
žinau. Buvo ji labai gyvybinga ir apsukri mergaitė, ne tiek graži, kiek apdovanota 
labai išraiškingu žvilgsniu, liekna, žavi, atkreipė mano dėmesį ir iš principo man 
labai patiko. 1921 metais nusprendžiau pasiimti į Kauną tarnaitę ir pasirinkau ją. 


Ignotas Čepas su 
šeima: žmona Uršulė 
Strumskytė-Čepienė 
(1880-1960), sūnus 
Jonas Čepas (1908- 
1990), sūnus Balys 
Čepas (1910-1986). 
Abu pastarieji Jadvy- 
gos Čepaitės broliai. 
Nuotrauka daryta apie 
1913 m. Čepų šeimoje 
buvo keturi vaikai: 
Jadvyga (1905-1988), 
Stefanija (1906-1987). 
Pastaroji buvo 
teisininko Mykolo 
Bareišio motina, kuri 
buvo pagimdžiusi dar 
Vandą ir Vytautą. Beje, 
Čepų šeima turėjo dar 


vieną dukrelę Birutę, 
= kuri mirė. 
402. Cepas Ignas (1876-1962). Nuotrauka iš Konstanci- 
403. Originale - Sałdujciszki. jos Riomerytės albumo. 

Jadzė taip pat norėjo pas mane važiuoti, o Marynia ją perleido. 1921 metų spalį par- 
sivežiau Jadzę į Kauną. Ji buvo gera ir sumani tarnaitė, tinkanti tiek patarnauti, tiek 
nusiųsti sutvarkyti kokius nors reikalus, buvo stropi ir vikri. Tarnavo pas mane visą 
žiemą ir 1922 metų pavasarį ir vasarą. Iš esmės buvau ja patenkintas. Mūsų santykiai 
nebuvo ypatingi. Tuomet, liepos pabaigoje, o gal rugpjūčio pradžioje apsižiūrėjau, 
kad išvogti beveik visi mano baltiniai. Tas faktas mane paskatino atsisakyti Jadzės. 
Turėjau įtarimų, kad tai Jadzės darbas, kad ji po truputį pardavinėjo mano baltinius. 
Ir dabar negaliu šimtu procentų tvirtinti, kad tai jos kaltė, tačiau tuomet įtarimai 
buvo labai stiprūs. Jadzė sakė, kad ji nieko dėta, bet aš pareiškiau: atsisakau jos pas- 
laugų. Išvažiuodamas iš Bagdoniškio pasiėmiau ir ją ir išleidau namo. Nenorėjau jai 
pakenkti ir nebuvau visiškai įsitikinęs dėl jos kaltės, tad leidau jai, jeigu tik panorės, 
atvažiuoti į Kauną, laikinai pas mane apsistoti ir ieškoti kitos tarnystės vietos. Jadzė 
pasinaudojo mano siūlymu ir pasirodė dar tų pačių metų rugsėjį. Na, o aš į jos vietą 
nusisamdžiau kitą mergaitę - Heleną Boguslavską iš Rūkelių. 


1924 metų rugpjūčio 2 d. 
Šeštadienis 


Nutrauksiu pasakojimą apie Jadzę, nes šiandien, kai sėdėjau namie ir dirbau, staiga 
žvilgtelėjęs pro langą pamačiau kažkokios moters siluetą - nepažinau jos, o paskui 
ją žengė solidi ponia. Pastaroji man pasirodė lyg ir Marynia. Nespėjęs atsitokėti iš- 
girdau barbenimą į duris ir tada, kai priėjau prie durų ir jas atvėriau, man, nustebu- 
siam, į glėbį puolė, kaklą apsivijo, glaudė ir bučiavo Eva Mejerienė*“*, Marynios du- 
kra. Eva labai sublogusi, labai liekna, ypač iš veido sulysusi, tačiau linksma ir miela, 
nuoširdi ir sava. Nemačiau jos, rodos, ketverius metus. Ji birželį rašė Maryniai, kad 
planuoja atvažiuoti. Tad Marynia visą liepą jos laukė, bet jokių žinių nebuvo. Ir 
staiga, šiomis dienomis ji išdygo Bagdoniškyje. Perėjo Lietuvos-Latvijos sieną ties 
Subačiumi, be jokių dokumentų ir leidimų. Dabar Marynia kartu su dukra pasiekė 
Kauną, nori kaip nors legalizuoti vizitą, bent jau laikinai. Eva dar turi sugrįžti pas 
vyrą į Lenkiją, o jeigu būtų galimybė, norėtų kartu su juo visiem laikam atvažiuoti 
į Bagdoniškį ir pasilikti ten, motinos ūkyje. Duok, Dieve, kad joms pavyktų, na, o 
kol kas svarbu bent legalizuoti dabartinį jos vizitą. Taigi, nuo pirmadienio imsimės 
veikti ta kryptimi. Teisiniu požiūriu tai nėra paprasta, vis dėlto turiu vilties, kad 
kaip nors mums pavyks. Marynka jaučiasi laiminga, ir man be galo malonu čia ma- 


404. Mejerova Eva, mergautinė pavardė Rėmerytė (Mejerowa Ewa, Rėmerėwna), Autoriaus duk- 
terėčia. 

tyti Evą. Eva myli Bagdoniškį, susijaudino ir vėl jį 
išvydusi, svajoja sugrįžti su visam ir apsigyventi 
su vyru dvare. Tauri moteris, mylima ta mūsų Eva. 
Taigi, Marynia ir Eva apsistojo pas mane. 


1924 Metų rugpjūčio 3 d. 
Sekmadienis 


Sekmadienis. Negalime pradėti veikti, kad Evos 
atvykimas į Lietuvą būtų įteisintas. Laukiame 
rytdienos. Marynia su Eva buvo nuėjusios pas 
Boleslovą Sližį, dabartinį susisiekimo ministrą, 
gerą pažįstamą ir bičiulį dar nuo karo laikų. Ti- 
kėjosi gauti Evos tapatybę patvirtinantį raštą. Ne- 
rado jo namie, pasirodo, Boleslovas yra išvykęs 
kelioms dienoms. Vakarop, tik praūžus audrai ir 
nušniokštus liūčiai, Marynią ir Evą nusivedžiau 
į kasdienes vėliavų nuleidimo iškilmes prie Karo 


Marija Rėmerienė-Rėmerytė su vaikais muziejaus. Tokios gražios iškilmės, simboliškos, 


Eva ir Stefanu. 


Nuotrauka iš Stefanijos Romer albumo. 


didingos savo motyvais, nuostabių rožynų ir lie- 
tuviškų liaudies kryžių apsupty, su mistine ugni- 
mi prie žuvusių karių paminklo, su karo invalidų 
paradu ir jaunomis mergaitėmis, vilkinčiomis tautiniais drabužiais, tarsi vaidilu- 
tės besimeldžiančios ugniai, kiekvienam, stebinčiam pirmą kartą, palieka didžiulį 
įspūdį. Tegul mato pasiklydę Lietuvos sūnūs, kaip Lietuva garbina savo didvyrius, 
kaip poetiškai pagerbia prie jiems skirto paminklo. Lai išvysta ir pajunta, kokia 
meilė sunkiasi iš šios žemės, kaip žmonių širdys suaugusios su Nepriklausomybė 
ir dega lietuviškojo atgimimo ugnimi. Jaučiu pagarbą ir dėkingumą generolui Na- 
gevičiui*“, kuris taip subtiliai ir taip stipriai, su tokiu lietuviškuoju susikaupimu ir 
rimtimi surežisavo nuostabų tautinės misterijos aktą, kuris jau tampa vienu gra- 
žiausių Kauno renginių, tokiu originaliu ir vis labiau žmonių mėgstamu renginiu. 
Šis aktas yra Lietuvos kulto paveikslas, viešoji Tautos komunija. 

Kartu su mumis Karo muziejaus iškilmėse dalyvavo ir dr. Sližys, ministro Bo- 
leslovo brolis. Marynia iš tiesų nėra Lietuvos priešė. Tik jos liežuvis ilgas, o prisi- 
klausiusi, ką apie ją kalba perpykę dėl savo turto dvarininkai, ir pati kalba ir rašo tai, 


405. Nagevičius-Nagius Vladas. 

kas ant liežuvio užplaukia - svarbu bobiškai paburnoti. Šiandien ji ėjo į lenkiškas 
mišias bažnyčioje, tačiau pati prisipažino, kad giliai širdyje, dėl vaikystės prisimi- 
nimų jai gražiausia yra liaudies - lietuvių - kalba ir kad atsidūrusi Amerikoje, ku- 
rioje galėtų rinktis lietuvišką ar lenkišką bažnyčią, rinktųsi lietuviškas mišias, nes 
jaustųsi esanti savo gimtose religinėse apeigose. Eva jau labai sulenkėjo, bet ji irgi 
labai jautri savo vaikystės prisiminimams, kurie susiję su lietuvybe. Tai juk mūsų 
kraujas - mūsų, Lietuvos lenkų, besivadinančių lenkais, bet iš tiesų esančių labai 
originalios prigimties, glaudžiai susijusios su Lietuva. Būk palaiminta, Tėvyne! 


1924 Metų rugpjūčio 4 d. 
Pirmadienis 


Pavyko legalizuoti Evos Mejerienės atvykimą. Ryte su Marynia ir Eva nuėjome į Po- 
licijos departamentą („Piliečių apsaugos departamentas“)**“. Ten man į galvą šovė 
mintis ne iškart kreiptis į Danauską““", o pirmiausia pasikalbėti su sekretoriumi 
Aleknavičiumi*“*, Teko pastarajam prisipažinti, kad Eva Lietuvos sieną kirto nele- 
galiai, neturėdama jokių dokumentų, ir kad ji turi Lenkijos pasą. Iš pradžių pama- 
nėme, kad nieko nepešime ir kad apskritai mūsų padėtis yra labai bloga. Marynią 
net karštis išmušė. Aleknavičius pareiškė: laikantis neseniai gautų Užsienio reikalų 
ministerijos nurodymų, niekas iš atvykusių vilniečių negali gauti leidimo apsigy- 
venti Nepriklausomoje Lietuvoje ir visi, kurie čia atvyksta iš Vilniaus krašto, yra 
siunčiami atgal į Lenkiją. Sakė, kad pastaruoju laiku labai daug žmonių atvažiuoja 
iš Vilnijos, kasdien maždaug dešimt bando legalizuotis, bet jie yra išsiunčiami atgal. 
Aš atkreipiau dėmesį į nenuoseklumą, kad Lietuva juk Vilnių laiko savo teritorija, 
vadinasi, ir vilniečius turi laikyti savo piliečiais, o apskritai Vilniaus ir Kauno at- 
skyrimas slegia abiejų pusių žmones tarsi nuolatinė, negyjanti žaizda. Aleknavičius 
atrėžė: kaip tik dėl to Lietuvos vyriausybė ir laikosi nuostatos, kad žmonės pri- 
valėtų pajusti tą dabartinės padėties sudėtingumą ir kad nebūtų ja patenkinti. Aš 
tai žinau, Lietuva nuolat laikosi tokios politinės linijos. Lietuva negali su ginklu iš 
Vilniaus išvaryti lenkų okupantų, tad kovoja sukurdama sunkumų žmonėms ben- 
drauti, kad dėl Vilniaus krašto okupacijos žmonės nesidžiaugtų, kad neapsiprastų 
su minėtuoju faktu. Tai labai aštri linija. Klausydamiesi Aleknavičiaus manėme, 
kad nieko nepešime. Tačiau Aleknavičius, prigąsdinęs mus, o tikriau atsakydamas 
į Marynios prašymą leisti Evai nuolatos gyventi Lietuvoje ir suteikti leidimą atvyk- 


406. Lietuviškas įrašas lenkiško teksto originale. 


407. Danauskas Jonas. 
408. Originale - Olechnowicz. 

ti jos vyrui, vėliau pasiūlė išduoti Evai pasą - leidimą mėnesiui atvykti į Lietuvą. 
Mums pasiderėjus, sutiko išduoti laikiną pasą trims mėnesiams. Viskas baigėsi ge- 
rai. Eva bent jau iki lapkričio galės pabūti Bagdoniškyje, o gal paskui bus įmanoma 
dar pailginti terminą. Eva su Marynia išėjo tvarkyti formalumų laikinam pasui 
gauti - nuotraukos, Evos gimimo liudijimo kopijos ir susimokėti baudą už nelega- 
liai kirstą sieną. Mat reikia sumokėti baudą, tačiau nedidelę - 150 litų. 


1924 metų rugpjūčio 5 d. 
Antradienis 


Eva jau turi pasą. Iš tiesų tai pasas, skirtas atvykti į Lietuvą, galiojantis keturis me- 
nesius. Marynia tikisi, kad bus įmanoma terminą pratęsti, o gal tai bus precedentas 
ir kitą kartą gauti leidimą įvažiuoti į šalį. Departamento sekretorius Aleknavičius 
(V kurso teisės studentas, 1922-1923 metais buvęs mano mokinys, 1919-1920 buvęs 
Mykolo Biržiškos sekretorius Vilniuje) labai maloniai su mumis elgėsi ir nuošir- 
džiai padėjo Maryniai ir Evai. Marynia buvo tokia sujaudinta, tokia dėkinga, kad 
išeidama palaimino Aleknavičių. Taigi rytoj Marynia su Eva grįžta į Bagdoniškį. 
Eva labai miela, labai gyvybinga ir temperamentinga, impulsyvi, individuali 

savo mąstysena ir jausmais, egzaltuota, žodžiu, visiškai tokia pati, kokia buvo anks- 
čiau. Žiūrėdamas į ją nepasakysi, kad gyvenimas ją glostė kieta savo ranka. Tik 
sulyso labai, tačiau vis dar graži. Kita vertus, ji dar labai jauna, jai vos 26-eri (gimė 
Visų šventųjų dieną 1898 metais). Tad nieko keista, kad jos veide neįsispaudė gyve- 
nimo žymės - jos gyvenimas teka ramiai, lygiai, be rūpesčių. Turi ji jauną, gražų ir 
sveiką vyrą, kurį myli ir kuris ją myli. Vyras yra karininkas, turi tarnybą kariuome- 
nėje. Gyvena jiedu Lukove*“? iš vyro atlyginimo, nedidelio, bet jo pakanka patogiai 
gyventi, ypač kai jokių kitų rūpesčių ar ypatingų poreikių nėra. Vaikų neturi (Eva 
tikina, kad jie nenori vaikų, o aš manau, kad katras yra nevaisingas, dėl kokių nors 
organinių priežasčių). Gyvena jiedu tipiškai miesčioniškai. Mano nuomone, toks 
gyvenimas Evai daro blogą įtaką, skatina pamėgti patogumus, skanų maistą, šiokį 
tokį tuščią gerbūvį, kartu naikina bet kokius siekius, ambicijas, pasiaukojimą, rim- 
tesnius pomėgius, ilgesį, kūrybinę energiją. Šiuo atžvilgiu Eva, temperamentinga iš 
prigimties, eina netinkamu keliu. Man atrodo, kad ir vyras jai daro įtaką. Jos vyras 
gražiai nuaugęs, tačiau iš kitų neišsiskiria nei gabumais, nei ypatingu charakteriu. 
Atrodo, kad jis yra grynas smulkus miesčionis, tiek pagal kilmę, tiek pagal mąsty- 
seną, o Eva iš meilės jam ir pati nusileidžia iki jo lygio, nors pačios prigimtyje glū- 


409. Originale - Zukowo. 


di kur kas didesnės svajonės ir ambicijos. Ir ji pa- 
lengva virsta praktine miesčione, maisto sandėliukų 
šeimininke, puikia virėja ir vaistininke, patenkinta 
pačia savimi ir savo aplinka. Vaikai tikrai jai išeitų į 
naudą ir sveikatą - šiek tiek problemų ir skausmo su- 
teiktų šitai moteriai taurumo. Manau, santuokoje su 
Konstantu Mejeriu“"* Eva praranda pati save ir nuže- 
mina kartelę savo gyvenimo skrydžiui. Šiandien dar 
nevisiškai tai pastebima, tačiau yra tam tikrų požy- 
mių. Būtų labai gaila prarasti Evą. Kalbama, kad Evos 
vyras yra geras, bet nudrėbtas iš antraeilio molio. 


1924 metų rugpjūčio 6 d. 
Trečiadienis 


Greituoju traukiniu per pietus Marynia su Eva išva- 
žiavo į Bagdoniškį. Abi patenkintos, abi laimingos. 
O man labai gaila, kad Evos vyras, Konstantas Me- 
jeris, tarnauja Lenkijos kariuomenėje. Jeigu ne šis 


faktas, ko gero, Eva ir jis jau seniai būtų apsigyvenę 
Bagdoniškyje arba bent lengviau būtų jiedviem dabar Sėdi Eva Rėmerytė, stovi Marija 
atvykti čia visiem laikam. Abu apie tai svajoja, tačiau Aiko a e s iaa 
jų padėtis labai sudėtinga. Ypač dėl tokio fakto: net Nuotrauka iš Stefanijos Romer albumo. 
jeigu Konstantas Mejeris sugebėtų legaliai atvažiuoti 

į Lietuvą, vis viena anksčiau ar vėliau išaiškėtų, kad tarnavo Lenkijos kariuomenė- 
je, o tuomet jam grėstų teismas ir sunkiųjų darbų kalėjimo bausmė. Tarnavimas 
kariuomenėje visais atžvilgiais kenkia Mejeriui. 1918 metais kartu su Eva, kuri tada 
dar buvo panelė, studijavo Varšuvos universitete. Iš Lenkijos išvijus vokiečius ir su- 
sikūrus jaunai lenkų armijai, jaunos, tik susikūrusios valstybės tykojo daug pavojų 
tiek iš vokiečių, kurie per Lietuvą ir Baltarusiją traukėsi iš Ukrainos, tiek iš bolše- 
vikų Rusijos, kuri galėjo pulti Lenkiją, galų gale iš ukrainiečių, ketinusių atplėšti 
iš Lenkijos Rytų Galiciją su Lvovu, kurį Lenkija laikė tautiniu savo paveldu - taigi, 
tuo metu akademinis Varšuvos jaunimas priėmė įstatymą dėl kolektyvinio stojimo 

į kariuomenę. Tie, kurie nepakluso šitam įstatymui, buvo boikotuojami, o vėliau 
nepriimami į universitetą. Beveik visas akademinis jaunimas, o kartu ir Konstantas 


410. Originale - Konstant Meyer. 

Mejeris įstojo į kariuomenę. Universiteto senatas, solidarizuodamasis su jaunimu, 
atšaukė paskaitas. Tada Eva, neturėdama tikslo gyventi Varšuvoje, bet negalėdama 
sugrįžti pas motiną į Vilnių, kur kaip tik buvo bolševikai, atvažiavo pas mane į 
Lomžą ir apsigyveno. Taigi Mejeris, kaip ir daugelis kitų jaunuolių, paragavęs ka- 
riškio duonos, jau nenorėjo grįžti prie mokslų. Po kelerių metų, 1920-1921, pavojus 
Lenkijai buvo seniai praėjęs ir universitetas vėl atvėręs duris, o norintieji sugrįžti 
mokytis buvo atleidžiami iš kariuomenės - Mejeris pasiliko. Turėjo jau karininko 
laipsnį, šiokią tokią poziciją, vedė, priprato prie dalinio patogumo ir savarankiš- 
kumo, paragavo malonumų įsakinėti, aptingo. Nebetraukė jo mokslas, kova, namų 
darbai. Kiek jį pažįstu, niekada nepuoselėjo didelių siekių ar ambicijų. Eva, įsimy- 
lėjusi jį ir pripratusi prie garantuoto grašiaus, prie virtuvės ir sandėliuko, taip pat 
neįkalbinėjo vyro atnaujinti studijas. Ir Konstantas Mejeris liko ūkio ar apskaitos 
tarnybos karininku. Man labai gaila ne tiek Mejerio, kiek Evos ir ne tik dėl kilusių 
sunkumų jiems sugrįžti į šalį, o dėl to, kad lenkų kariuomenės atmosfera tolima- 
jame Lukove automatiškai skiepija Evai lenkiškumą ir atitraukia ją nuo to gražaus 
lietuviškojo lenkiškumo, kuris ir taip pasiduoda lietuvybės ar lenkiškumo įtakai. 
Eva savo prigimtimi, bagdoniškuoju auklėjimu turėjo daug lietuviškai lenkiškojo 
mąstymo ir buvo šiuo atžvilgiu labai vertinga. Šiandien ji dar turi minėtosios pri- 
gimties pėdsakų, tačiau jie labai neryškūs. Ji viena iš tų, kurie ten, Lenkijoje, yra 
praryjami, kurie pasiduoda asimiliacijai. 


1924 metų rugpjūčio 7 d. 
Ketvirtadienis 


Šiandien, eidamas 74-uosius, mirė namo Žaliosios gatvės 23, Žaliakalnyje, kuria- 
me aš gyvenu, savininkas Mickevičius*". Tai buvo labai taurus žmogus. Jis kosėjo, 
skundėsi nuolatiniu bronchitu plaučiuose, tačiau jautėsi dar stiprus, energingas ir 
iš principo sveikas. Mirė staigia mirtimi: rytą atsikėlė, gerai jautėsi, per pusryčius 
išgėrė kakavos, kartu su žmona nuėjo į turgų parduoti šiek tiek užaugintų savo kra- 
pų ir nusipirkti grietinės. Staiga, sukiodamasis su žmona po turgų, krito ant žemės, 
griūdamas prasiskėlė galvą ir mirė. Matyt, jam plyšo širdis. Jis buvo malonus žmo- 
gus, tipiško lietuviško charakterio - buvo paprastas žmogelis, be išsilavinimo, bet 
išlavintas ilgo gyvenimo mieste. Greičiausiai jo kilmė lietuviška, nes labai puikiai 
kalbėjo lietuviškai, o namie kalbėjo lenkiškai. Jo žmona, dvarininkaitė, nemokanti 
nė žodžio lietuviškai, jis pats, kaip ir didžioji dalis vyresnės lietuvių kartos, ypač 


411. Originale - Mickiewicz. Mickevičius Juozas. 

miestiečių, buvo skeptiškas lietuvybei - 
manė, kad visa, kas lietuviška, yra antros 
rūšies. Būdamas jau senas negalėjo taip 
greitai, čia ir dabar persismelkti patri- 
otizmo, apie kurį nieko nenutuokė visą 
gyvenimą. Jo žmona, gerokai jaunesnė, 
stambi boba, itin persiėmusi savo šlėktiš- 
kumu, jau nuo šiandien galvojanti apie 
mirusiojo pakaitalą savo guolyje, visiems 
pasakoja apie staigios mirties nuojautą, 
kuri atseit pastarosiomis dienomis ją 
kamavo. Būdingus prietarus čia pacituo- 
siu. Pirmasis - mažiausiai įdomus - tai 
sapnas: Mickevičienė sapnavo, kad ant 
krosnies atsisėdo kažin koks keliolikos 
metų ginkluotas žydukas, kuris nutaikė 
ginklą tiesiai jai į širdį. Ji vis atstumia jo 
ranką, o jis ir vėl taikosi. Sapno reikšmė - 
smūgis tiesiai į širdį, artimo žmogaus 
mirtis. Antrasis — višta užgiedojo gai- 
džio balsu: tai mirties pranašas. Trečia- 
sis - mažas šunytis, augantis kieme, pas- 
tarosiomis dienomis kasė žemę; atseit tai 
reiškia, kad šuniukas jaučia „puvinį“, t 
y. yrantį kūną žmogaus, kuris netrukus 
mirs. Negalėdamas aptikti, iš kur sklin- 
da kvapas, nuolatos kasa ir ieško. 
Nepamenu, ar rašiau dienoraštyje, 
kad rugsėjį ketinu savaitei nuvykti į Vil- 
nių ir Gardiną. Važiuoju tiktai su priva- 
čiais, asmeniniais reikalais. Noriu atsi- 


KRIVUL Ė 5 
Naujasis Ministeriu Kabinetas. 


tai. O Sitya, Seniainkimo Mesijo 


+ Lameckia Užsanių Resaių Mimsereria 


Naujasis Ministerių Kabinetas. 


rre’ Kan M. Krupavičios, Žemės Ūkio » 
brel L Bistras, Šeieias Minieieris Ar 


Nuotraukų kompozicija „Naujasis ministerių kabinetas“, 
žurnalas Krivulė, 1924, nr. 6, p. 13-14. 


imti Vilniuje, pas Tadą Vrublevskį saugomus prieškario ir karo metų dienoraščius, 
atsiimti iš Stasiaus Volodkovičiaus*“ ir galbūt duoti palaikyti Juodajai Heliai Rome- 
rytei ** savo baldus, knygas ir įrangą, galų gale ką nors nuveikti dėl savo sklypelio 
412. Wolodkowicz Stanisław. 


413. Originale - Hela Czarna Römerówna. Felicijono Antonio ir Michalinos Rėmerių dukra, 
dailininkė, netekėjusi, gyveno tuo metu Antakalnyje (Vilnius). 

Antakalnyje, kurį nusipirkau 1912 metais. O Gardine noriu gauti informacijos apie 
savo dukrytę** — ji ten mokosi. Į Vilnių ir apskritai į Lenkiją iš Lietuvos negalima 
važiuoti legaliai. Žinau tai ir neketinu prašytis išimties. Kita vertus, dėl mano posto 
Tribunole ir profesoriaus titulo universitete būtų neetiška paslapčiomis vykti į Len- 
kiją, nuslėpus nuo valdžios tokį faktą. Negali būti tai ir tarnybinė kelionė, oficiali, 
tačiau noriu, kad apie ją žinotų Lietuvos valdžia. Todėl šiandien nuėjau pas minis- 
trą pirmininką Tumėną““, norėjau jį įspėti apie savo ketinimus ir kartu atsiklausti, 
ar mano kelionė jam nepasirodys itin piktinanti ir nepriimtina. Jeigu būtų pasakęs, 
kad elgiuosi netinkamai, tikrai nebūčiau važiavęs. Na, bet Tumėnas nieko prieš 
neturi. Tad dabar dėsiu pastangas gauti pasą ir vizą į Latviją, o rugsėjo pradžioje iš 
Bagdoniškio išvažiuosiu į Daugpilį. Nesu tikras, ar Lenkijos konsulas Daugpilyje 
duos man leidimą įvažiuoti į Vilnių. Parašiau Zosei Romerienei*“, kuri šį mėnesį 
planuoja būti Vilniuje, kad paprašytų savo tėvo dr. Dembovskio*7 man pagelbėti. 


1924 metų rugpjūčio 8 d. 
Penktadienis 


Prieš kelias dienas laikraščiai rašė, o dabar visas Kaunas kalba, kad Klaipėdo- 
je atsitiktinai buvo atskleistas sąmokslas, kurio tikslas šiomis dienomis įvykdyti 
perversmą, atplėšiant Klaipėdą nuo Lietuvos ir prijungiant ją prie Vokietijos**. 
Perversmas turėjo sutapti su Didžiojo karo pradžios metinėmis. Minėjimas turi 


414. Kalbama apie dukrą iš santuokos su Regina Rėmeryte (Rėmerėwna) - Celiną, Cesią. 

415. Tumėnas Antanas. 

416. Romerienė Zofija, Zosė, Zosia, Dembovskytė (Rėmerowa, Romerowa, Roemerowa Zofia, 
Zosia, Dembowska). 

417. Dembovskis Tadeušas (Dembowski Tadeusz), žymus Vilniaus chirurgas. 

418. Kalbama apie 1924 m. naktį iš rugpjūčio 4-osios į 5-ąją planuotą pučą, kuriam vadovavo 
vokiečių kariuomenės feldfebelis Blumenau. Buvo planuota pulti Lietuvos kariuomenės dislo- 
kacijos vietas, neutralizuoti ją, suimti policijos pareigūnus, sunaikinti administracijos vadovus, 
gubernatorių ir direktorijos pirmininką. Vėliau, šia informacija pasinaudojusi Lietuvos žval- 
gyba, pučistus suėmė ir teisė. Pagal sukilimo planą rugpjūčio 5 d. vienas iš sukilimo vadų ir 
vienas iš paimtų belaisvių vyktų į Kauną, kuriame būtų pareikalauta, kad Lietuvos vyriausybė 
pripažintų Klaipėdos kraštą nepriklausomą. Priešingu atveju, buvo numatyta sušaudyti suim- 
tus Lietuvos valdžios atstovus. Tą patį rytą turėjo pakilti lėktuvas be jokių atpažinimo ženklų, jis 
pasuktų Lenkijos link. Ten būtų pasiūlyta Lenkijai prie demarkacijos linijos surengti ginkluotą 
demonstraciją, taip sukaustant Lietuvos kariuomenę. Už tai Lenkijai buvo pažadėta pusė Klai- 
pėdos krašto. Lietuvių žvalgyba sąmokslininkus susekė ir rugpjūčio 1 d. suėmė. Jie buvo teisiami 
Karo teismo. Blumenau buvo nuteistas 12 metų kalėjimo. Kiti gavo lengvesnes bausmes. Lietu- 
vos valdžia siekdama išvengti įtampos eskalavimo Klaipėdos krašte po kelerių metų pučistus 
paleido ir šie, tarp jų ir Blumenau, išvyko į Vokietiją. 

Cietuwos Releimis 


Gina ju nebeliniu, WBaizdais dabintu Priedu „Kaimynas“. 


ių Roktymos vės Gurksimss veikų 

Lai k S 
pas EE, Aye 
Taino eis Good V „Tarnas Diaea" Konie 


Savaitraščio Lietuvos keleivis 


vinjetė. er aE eunas aae wa 
Lietuvos keleivis, 1924, rugpjūčio 9, L nas ia ao EI | ESS r a a ai ika A 
nr. 95. Nr. 95 pras Klaipėda. Subatoj. 9. Nugpjūcgio (Auguft) 1924 1. Metas 


vykti arba jau įvyko Tilžėje, o jame turėjo dalyvauti Hin- 
denburgas**. Klaipėda būtų nusimetusi lietuvių pries- 


Apie nejijetujyjį Sutilimą. 


Upie nefijetujųjį Sutilima Klaipėdoje praneja Vie 
tuviktoji Telegrapų Vgentura jetancziai: 

Sulilėlių Komiteto Priekatoj Įtamėjo wiens buwes 
prūjištas Aelbmebelis, Wardu Blumenau. Ais pra 35 
Metų fens ir be palikto Pawadinimo. Jam gelbėjo bu 
„Abjutaniu“, Beed it Rugull. Komiteto Raktwedys 
bumo nefurjai Regler. Wyriaujias Wadowas ir Wyf 
dintojis wijo to Rajitėlimo buwo rotpriiijtajis Tauti- 
nintų Wadas, Mupimonas Ammon, Jis gywena Til 
jėė. Sutilėliai buwo patikt, Piang ikidirbe, pagal 
tą norėjo tūlus pratiineinius Klaipėdos Rrajto Lietu 
wius bei Upcyrus juimti ir tuos tada Taip Laidus wars 
toti. Wijai upacgiai baijiai pafielati Norėjo Vugijtai 
ju Krajto Gubernatorius Ponu Buoriu, Krajio Prezi» 
bentu (bailiu, Bajnycziy Komifaru Gailiu ir Ponais Ei» 
monaicgiu ir Wanagaicztu. Prie Elonos wijo to 
Sutilimo pirm mijų tity labai nujipelnė Policijos Kos 
mijaras Warkuts, Suimtiefiems grumydáia Twirtomės 
Kalėjimas ir Priewartos Darbas 

Rrahto Gubernatorius it Krajjto Direftorija avias 
tadina, tad wif Kujijenaimai ih arciau paminèty Pa 
tagrajų ir priekį Židamima zalnieriğgfy Pajfapcziy, jet 
ir pirm Ifleidimo pio Padawadyjimo padaryti, pareina 
ant Yijūdojimo per Lietuvijtąjį Karo Sūdų 

Klaipėdos Gacialijių Laitrahtis „Boltsitimme” fas 
tos tyręs, fad 27 Perjonos fuimtos, furios tam Suli» 
timai dalymawufos ir tad tūli titi dar juimti büfian: 
tis. Tarp vajiųjų Popieriy aes vpatiktas Surakas, tus 
tis D00 Wardy. Pagal Sulilėlių Plang buwo tetama 
Walare 11. Mal, Kazerng turmuoti, Kareiwiug nus 
aintiuoti ir Geljtetbmari bei Pujta pajijaminti. Tada 
norėjo bumęjis uptim, Ammon ih Tiljès per Rubejiy 
maheriuoti ir Klaipėdą apitatyti. Tarp Apfaltujy nra 
ir feli Wpenrai bumujiojios wofiktojios Armijos. Gal 
Dut, fad def to Dalnto dar ir biptomatijtos Baines pas 
fidare. Ammons yra piftame Garfe cigs Baltitumo 
Kareimių Wadas, furto Gaujos Mete 1919 iğ Baltijos 
arnjdamos Klaipėdoj kaudyt pagawo ir Taip titri Bam 
ditai fmartamo. — Minėtas Laifraktis apgailia, tab 
Ykyriaujobė ne placiau apie mijlab tai praneja, tur ale 
pats pripažinti, tad totiai Vajėktojimą trifdinty. 

Gereboj tape dar 15 ir Ketmetge dar 4 juimti ir ant 
Gibiios nugabenti, Südjios Namai bumo Laife Per- 
tlaujinėjimo galnieriġtai apitaioti. 

Aiaipėnos Dampibootui mijas tas Dalytas rodos ias 
bai nefmagus. Jis jato, tab pagal tai, tq jis tirti qa- 
węs, neigrodnta, fad Motietijos žmonės tieñogiu ar 
netiejiogiu Büudu tam Wağfèlimui dalywawe. Jis ne- 
norįs wprieufybiġtam Vajektojimui ug Atiu hofti, bet 
titias patifrinti galis, fad tas wijas Dalnfas be upa- 
tilo Swarbumo ir tad tif teli Jaunitaicztai politii 
tiems Rlafioriams i piera puolę. Mejubrende Elemen 
tai teibos fawo RZaunajtės Upjetime teliy Perjony, furie 
doriġtei nictam werti, netitujiems Dalntams naubolis 
ia tifrajis Wadas iy „Wadowu” iurès Paieklojinus 

teithti. 


paudą ir per šias iškilmes būtų susijungusi su gimtąja 
Prūsija. Sąmokslo gijos iš Tilžės vijosi į Karaliaučių. Są- 
mokslininkai buvo įkūrę organizaciją, kuriai, sakoma, 
priklausė per 7000 žmonių, jie buvo ginkluoti. Į minė- 
tąjį sąmokslą įsipainioję tarnautojai, policija, labai daug 
vietos jaunimo, neišskiriant ir vietos lietuvių. Sakoma, 
kad tai labai rimtas įvykis. Sąmokslas buvo visiškai at- 
sitiktinai demaskuotas ir tikrai būtų pavykęs. Pasekmių 
numatyti neįmanoma. Sąmokslininkai turėjo veikti ne- 
paisydami, ar Europa verstų Vokietiją grąžinti Klaipėdą 
Lietuvai ir reikalautų grąžinti teisėtą status guo, ar ne. 
Pastaruoju atveju, paliekant problemą natūraliai spręsti, 
vokiečiai galėtų tikėtis lokalaus prūsų ir lietuvių karo, 
o jeigu vokiečiams pavyktų faktiškai išlaikyti Klaipė- 
dą - tai būtų smūgis ne tik Lietuvai, kuri Vokietijai ma- 
žiausiai rūpi, bet ir Versalio sutarčiai, ir kartu tai būtų 
pirmasis precedentas, kai laužoma padėtis, sukurta 
dėl vokiečių. Priešingu atveju, jeigu Klaipėda grįžtų į 
Lietuvą, vokiečiai laimėtų morališkai, nes pademons- 
truotų Lietuvai, kokia trapi jos valdžia Klaipėdoje, kad 
šitas kraštas žmonių širdyse yra prūsiškas, o ne lietu- 
viškas. Tad būtų įspėjimas Lietuvai: savavališkai negali 


lietuvinti to krašto, eksperimentuoti, ypač bažnyčiose, Informacinė žinutė „Apie neįvykusį sukilimą“, 
Lietuvos keleivis, 1924, rugpjūčio 9, nr. 95. 


419. Hindenburgas Paulius fon (Hindenburg von BeneckendorfT 
Paul, 1847-1934), vokiečių feldmaršalas ir politikas, 1924-1934 m. 
Reicho prezidentas. 

Egistas apie „Pucgą“. 


Klaipėdos Dampibootas rüpinas Dalgtus taip mwe 
įtatydinti, taip fad mijiab, tas apie Sutilimo Pritaijo 
mus pranekama, tif wieni Wèjai ir Niefai, o jeigu tofs 
Arijlas Tiejos, tai toftai tif Weitimas feliy nenubre 
dufiy Yšailegų, furie ihjiwadáioti leido per totius ten wi 
iay nufgywenufus Amonas, furie Ge jotios tvorigtos 
Werczios. Tam prieğais jatos Boltsitimme ih tolejmiy 
iniy perfitifrinuji, fad tas Planas ih tifrujy fwarbej 
nis, neĝu Pradžioj rodès, norint jis titrai waifiġfas it 


politiktai twailas, nes jeigu ir ih tilto būt paiijefęs, tai“ 


iš to būt Nauda buwuji ne „Bucgijtams“. Muėptojis 
wijo to Tubėjimo ejąs be Abejonės žinamajis ir pittamė 
Garje jtowigjis „Aupimonas“ Ymmon ih Tiljės ir bi- 
tinai reitalinga i Wotietijos Malbiios veitatauti, fad 
ji Rita Vatrą patotamotų. 1 

Karaliaucgiaus Rolfszeitungą apie tą banbutajį Site 
tilimga pranekuii prijungia: „Amonitai“ pra toliu Bidu 
be Mtbojimo ant to, tad Woftietijai mijotios diploma: 
tifos Painès pajidaro, jei ji totius Pagiejos Prifitaijy 
mus užfencita, mijai bejąžiniktu Büdu Karą prabėję 
Tapailęjis Auptmons Ammon iğ Tilžės yra prie to pa» 
jtutiniame Vaite tief daug iawo Sébry prapuldes, lad 
totiai Planas, ant Klaipėdos makeriuott, tit Papaitèlio 
ikdirbtas būti gali. Kaip ilgai dar nufes taip labai ne» 
temtajį Darbą kito Pono? 

Tada pareina labai dywna inia Iš Kauno, turi nus 
manyti leidáia, tab ant Galo Lentai tame Dalyte jawo 
Ragus ifike yra. Kaune leidžiamajis motijfajis Qaif- 
tatis „Ritauijhe Rundidau“ bütent rako: 

Klaipėda, 1. Muguita. M. W). Pietumviktoji Pos 
licijos Yšoriaujnbė Klaipėdoje praneja, fad ji ititi 
mus Dofumentus radufi apie Pritaijyma wotikto Pa- 
jitėtimo Rlaipėdoje. Policija ani to placiai fiefian= 
caius Padawadyjimus ikleido, Lietuwihtiems Kareis 
wiams duotieji Jafymai tur Wotieczius nuo Maiğto 
Kėlimo julaityti. Bet Wotiecştai titias ir taip Qie- 
tuwiams Klaipédoje Valtvamietaus Natti pritaifyti. 

| Prim. Réd. MWirkutinis Pranekimas ir Wirağas 
| hra jobiktas Wertimas ik „Raecapospolita“ nuo 1. 
Augujto, matarinė Qaida. A. W., yra Nutrumpinimas 
poacgiai Kowai lenfikfuoje Parubejiuoje paffirtofios 
„Mpencia Whodnia“. Büty interciingas Dalntas 
patirti, taip tai Watare 1. Šugujto jau Warhawos 
wafariniame Qaitrahtnje įtomėt galėjo. „Memel Jei+ 
tunga“, furi, taip žinoma, taip pirmas Klaipėdos Kr. 
|  Qaitraktis apie tą Pucaa Dranekjė, darè tai 3, YAugujtą. 
| Pagal „Memel-Zeitungą“ nujibamė to Puczo Mtihen- 
aimas 1. Viuaujtą, Watare 7. Walandoj Roniktėj prie 
Klaipėdos. YRarkamoj įtomėio tottai lygiu Qaifu jau 
Waldjios Vailrajinie. 
Berods, tai labai dywnas Dalotas, rako „Memel 
| Jeitunga“. Būtinai reifalinga iktirti, i} totios rie 
| dairies lentiktaiis Malbios Qaifrağtis taip qeras intas 
apie tą Yiucgą turėjo. Vižliai ik to matyti, fad Ventai 


Straipsnio „Šis tas apie Pučą“ faksimilė, 
Lietuvos keleivis, 1924, rugpjūčio 12, nr. 96. 


nes tai vietos gyventojus labai smarkiai nuteikia 
prieš Lietuvą. Galėtų būti ir kitokia pabaiga - Len- 
kijos intervencija prisidengus pretekstu, kad Lie- 
tuva pasirodė neįgali išsaugoti Klaipėdos ir nuo 
vokiečių apsaugoti Versalio sutarties toje dalyje, 
kuri jai priklauso. Galėtų išsirutulioti dar kito- 
kie scenarijai, kuriuos net ir numatyti sunku, ką 
jau kalbėti apie tai, kad lietųsi kraujas. Bet kuriuo 
atveju sąmokslas, net ir neįvykęs, yra rimtas įspėji- 
mas Lietuvai. Klaipėdos problema labai sudėtinga. 
Klaipėdos autonomija Lietuvai suteikia itin mažai 
priemonių, kuriomis tame krašte būtų galima sti- 
printi lietuvių judėjimą - kol kas jis tik tik pradeda 
dygti. Vokiečiai pasiryžę bet kokiomis priemonė- 
mis atgauti persvarą Klaipėdoje ir ją išlaikyti, o 
pasitaikius mažiausiai progai susigrąžinti minėtą- 
jį kraštą. Vietos gyventojai, neišskiriant ir lietuvių, 
svajoja ir ilgisi tik Vokietijos... Šiandien advokatas 
Nargelevičius*** ir apygardos teisėjas Buika** pa- 
sakojo, kad į Klaipėdą ištirti minėtojo sąmokslo 
Teisingumo ministerija išsiuntė apygardos teisėją 
Penkaitį**, kuris vadovaujant ką tik paskirtam 
Tribunolo prokuroro pavaduotojui, buvusiam vi- 
daus reikalų ministrui Žalkauskui turi atlikti ty- 
rimą. Nargelevičius su Buika piktinasi, kad tokiai 
specialiai užduočiai atlikti išsiųstas Penkaitis, jie- 
du teigia, kad tai netaktiška ir gali pakenkti visam 
reikalui, ir klausia, ar tai neprieštarauja autonomi- 
nės Klaipėdos statutui. Nekalbėsiu čia apie tokio 
komplikuoto tyimo teisinius aspektus - tiksliau 
nenoriu čia ir dabar spręsti apie teisėtumą, - bet 
man atrodo, kad valstybės išdavystė, siekis atplėšti 


sritį yra jau ne lokalus, o valstybinis reikalas ir kad autonomija negali sutrukdyti 
ar bent jau tapti trukdžiu atlikti ypatingąjį tyrimą - ne vietos, o valstybinės reikš- 


420. Nargelevičius Domininkas, advokatas. 
421. Buika Janas (Buyko Jan), teisininkas. 
422. Penkaitis Antanas Algirdas (1877-1931), teisininkas, rašytojas. 


216 


mės. Dėl Penkaičio ir man kyla rimtų abejonių: išties netaktiškas žmogus, smul- 
kus karjeristas, ambicingas, siekiantis visais būdais įtikti. Tokie tipai labai dažnai 
sužlugdo svarbius reikalus. Tas pats Penkaitis 1920 metais Vilniuje dėl savo kar- 
jerizmo ir nacionalinio uolumo labai pakenkė lietuviams. Pakanka paklausyti, ką 
apie pastarojo veiklą Vilniuje kalba lietuvis Balys Stadzevičius - taigi jis tvirtina: 
Penkaitis nusipelnė, kad lietuviai Vilniuje jį sušaudytų. 


1924 mety rugpjūčio 9 d. 
Šeštadienis 


Ryte buvau amžinatilsį Juozo Mickevičiaus, namo, kuriame gyvenu, šeimininko, 
laidotuvėse. Toks namelis Žaliakalnyje atskira visuomenė ir visi jos nariai, t. y. butų 
nuomininkai, nepaisydami savo kilmės, užimamų pareigų, turto, išsilavinimo, 
tautybės, yra susieti kažkokiais kiemo saitais, visi jie puikiai žino vienas kito gyve- 
nimo būdą ir papročius, juos vienija pletkai, surinkti stebint aplinką. Kita vertus, 
išskyrus mane, visuomeninė nuomininkų padėtis nelabai skiriasi ir, ko gero, ma- 
žiausiai svarbi yra tautybė, nepaisant fakto, kad vieni kalba beveik vien lietuviškai 
ir kategoriškai laiko save lietuviais (ne tik laiko, bet ir yra jais visa burna), kiti kalba 
lenkiškai ir širdyje laiko save lenkais, o lietuviams girdint prisistato lietuviais. Tai- 
gi, šiuo tautiniu atžvilgiu mūsų namas Žaliakalnyje, veikiausiai kaip ir visi kiti šio 
priemiesčio namai, yra tikslus šalies senosios „tuteišystės“ paveikslas iš tų patriar- 
chalinių, dar nesenų laikų, kai nebuvo skirtumo tarp lenko ir lietuvio, nes visi buvo 
viena ir vieninga liaudis. Šiame name negyvena žydų nuomininkų, o pastarieji iš 
tiesų būtų svetimi. Visa namo visuomenė, išskyrus tuos, kurie privalėjo eiti į darbą, 
atėjo į šeimininko laidotuves. Tokia neįprasta mirtis visiems gyventojams sukėlė 
sensaciją. Na, ne mažesnę sensaciją šiems namo gyventojams ir kaimynams sukėlė 
laidotuvių aplinkybės bei našlės elgesys - plačiai komentuojamas, keliantis apkal- 
bas ir pasipiktinimą. Pačiose laidotuvėse dalyvavo nedaug žmonių - beveik vien 
namo gyventojai ir keli seniai. Žaliakalnio kaimynai ir velionio pažįstami demons- 
tratyviai neatėjo į laidotuves, taip rodė šeimininkei savo protestą ir pasmerkimą. 
Priežastis - našlė Mickevičienė neparvežė vyro palaikų namo, iš skūpumo pasi- 
tenkino vargingomis vyro laidotuvėmis ir palaikų eksportavimu į kapines tiesiai 
iš ligoninės lavoninės. Pasipiktinimo banga nuvilnijo per kelias Žaliakalnio gatves, 
esančias šalia Žaliosios. Tai buvo negirdėto pasipiktinimo banga. Ypač bobos ne- 
tvėrė savo kailyje - jos taip supyko ant našlės, kad, ko gero, niekada jai neatleis ir 
sutikusios ją bet kurioje gatvėje primins, kokią skriaudą padarė mirusiam savo vy- 
rui. Jeigu Juozas Mickevičius būtų miręs namie arba jeigu žmona būtų bent trum- 

pai parsivežusi namo jo palaikus - visą naktį ir dieną būtų skambėjusios giesmės 
prie mirusiojo palaikų, būtų susirinkusi žmonių minia. Velionį Juozą Mickevičių 
Žaliakalnis pažinojo ir mėgo. Jo netikėta mirtis turguje visus paveikė. Policija pri- 
vertė nuvežti palaikus į lavoninę - tai suprantama, bet neparsivežti iš lavoninės 
palaikų nors trumpai namo, vežti į kapines tiesiai iš lavoninės - skandalas ant viso 
Žaliakalnio! Taigi, įvykis išgarsėjo visame Žaliakalnyje. Į našlę žiūrima su neapy- 
kanta, kaip į kokią raganą. Tie, kas šiandien nuėjo į šermenis ir laidotuves, nuėjo 
vedini savo pasipiktinimo ir noro susirinkti naujų argumentų prieš našlę. Na, o 
laidotuvės išties buvo labai skurdžios - lavoninėje šalia lavono degė viena žvakelė, 
karavaną traukė tik vienas arklys, našlė visiškai neverkė ir iki pat pabaigos nebuvo 
aišku, ar dalyvaus kunigas, nes našlė svyravo - kviesti jį ar ne. 


Klaipėdos kraštas. 


Ruoštas sukilimas. Klaipėdoj susektas vokie- 
čių nacionalistų sąmokslas padaryti sukilimą. Tam 
maištui sukelti Klaipėdos krašte buvo sudarytas tam 
tikras komitetas. | maištininkų planus tarp kita ko 
įėjo suėmimas įžymesnių Klaipėdos krašto lietuvių vei- 
kėjų Ir karininkų, kaipo įkaitų. Sąmokslo vadai su- 
imti ir sėdi kalėjime. 

Įsikūrė vietos ūkininkų bankus. Šilutėje lie- 
pos 29 d. š. m. įvyko viešbuty „Germania“ apylinkės 
ūkininkų susirinkimas tikslu įkurti Šilutėje smulkaus 
kredito draugiją. Dalyvaujant Lietuvos Koperacijos Banko 
atstovui p. Butkui. tapo įkurta minėtoji draugija. Draus 
gijos vardas — „Šilutės Ūkininkų Bankas“. Nariais 
prisirašė 19 ūkininkų. Dauguma užsirašė po 4 pajus, 
keli -—- po du paju. J. Toliušis — net 20 pajų. iki- 
nojon valdybon įėjo pirmininku — p. J. Toliušis, ju- 
ristas ir prisiekusis advokatas, 17 metų gyvenęs Ame- 
rikoje, pirmininko padėjėju p. Burba, ūkininkas, sek- 
retoriu — p. Tarutis, valdybos nariais — p. p. Tėvelis, 
Macnorius, ūkininkai. 

Tame pačiame susirinkime buvo pasiūlyta įkurti 
ir žemės ūkio draugija, bet susirinkimas išreiškė, jog 
pirma reikia išvystyti įkurtąją kredito draugiją, o pa 
skum kurti ir kitą. 

Basanavičiaus atsišaukimas į Anglų tautą. 
Anglų literatas — žurnalistas p. Major Owen Rut- 
ter, šiomis dienomis viešįs Klaipėdoj, kreipėsi į dr. Basa- 
navičių, pasiūlydamas parašyti į Anglų Tautą atsišaukimą, 
kuriame būtų išdėstyta, ko trokšta Lietuvių Tauta iš 
Anglų Tautos. Tą atsišaukimą p. Rutter žadėjo iš- 
platint po visą Angliją P. Dr. Basanavičius sutiko 
tokį atsišaukimą parašyti. 


al? 


Žinutė apie vokiečių nacionalistų sąmokslą 
Klaipėdoje, faksimilė, 


Lietuvos ūkininkas, 1924, rugpjūčio 12-18, nr. 33, p. 5. 


1924 metų rugpjūčio 10 d. 
Sekmadienis 


Jau ir Tribunolo prokuroras Kalvaitis išvažiavo į Klai- 
pėdą atlikti tyrimo dėl pučo siekiant įvykdyti valstybės 
perversmą. Tai labai rimtas klausimas, tyrimas kom- 
plikuotas ir atsakingas. Lietuvai rūpi šioji byla tiek dėl 
vidaus saugumo, tiek dėl vidinių santykių. Užvakar 
šiuo klausimu ilgai kalbėjosi Kalvaitis su Tumėnu. Tą 
pačią dieną Žalkauskas, kuris tyrimui vadovauja Klai- 
pėdoje, skambino į Kauną ir paprašė Kalvaičio asme- 
niškai atvažiuoti, nes su kai kuriais klausimais pats ne- 
gali susidoroti. Kalvaitis išvyko. Tribunolo prokuroro 
pavaduotojas Valtys pasakojo, kad Klaipėdos guberna- 
torius Budrys** išleido dekretą perduoti šią bylą Karo 
teismui. Valčio nuomone, toks potvarkis yra neteisėtas, 
kaip neteisėta perduoti tyrimą Penkaičiui. Galų gale 
Valtys nežino, kokiomis teisinėmis nuostatomis buvo 
vadovaujamasi priimant tokius sprendimus. 


423. Budrys (Polovinskas) Jonas, Lietuvos žvalgybininkas, diplomatas, Klaipėdos sukilimo karo 
vadas. Oficialiai Klaipėdos pirmuoju krašto gubernatoriumi buvo paskirtas Prezidento dekretu 
1924 m. spalio 21 d. Šiame poste išbuvo iki 1925 m. lapkričio 8 d. Kalbamuoju laikotarpiu jis (nuo 
1923 m. balandžio 1 d.) buvo faktinis Klaipėdos krašto Lietuvos aukštasis įgaliotinis, pakeitęs 
atsistatydinusį iš šitų pareigų Antaną Smetoną. 

1924 metų rugpjūčio 11 d. 
Pirmadienis 


Jau turiu užsienio pasą ir įvažiavimo vizą į Latviją. Pasas ir viza į Latviją galioja 
visus metus, nėra jokių apribojimų, taigi galima daug kartų važinėti į Latviją (tai 
palengvinimas, kurį per Kauno konferenciją pasirašė Lietuva ir Latvija). Su tokiu 
pasu rugsėjo pradžioje važiuosiu į Daugpilį, ten užeisiu pas Lenkijos konsulą ir 
bandysiu gauti leidimą įvažiuoti į Vilnių ir Gardiną. Pasinaudosiu pasu jeigu ne šį- 
kart, tai kitą kartą ir aplankysiu Rygą bei kitas Latvijos vietoves. Galbūt kai kuriuos 
lietuvius papiktins mano kelionė į Vilnių, tačiau važiuoju žinant ir neprieštaraujant 
vyriausybės vadui Tumėnui, keliauju tik su asmeniniais tikslais, tad manau, kad 
kelione valstybei nepakenksiu ir man dėl jos nekils jokių problemų. 

Vis dėlto spauda pranešė apie Jurgio Daujoto mirtį. Apie šitą netektį tyli vyriau- 
sybinė spauda, kairieji, su kuriais Daujotas niekada neturėjo artimų ryšių, nes buvo 
nuoseklus konservatorius, buvo dabartinių krikščionių demokratų valdžios opo- 
zicijoje, tačiau apie jį rašo dešinieji tautininkai ir nepriklausomi publicistai. Apie 
Daujotą ir jo tragediją didžiulį straipsnį Vaire išspausdino Antanas Smetona, ten 
pat emocionaliai pasisakė ir Juozas Albinas Herbačiauskas. Pastarasis trumpame 
ir išraiškingame straipsnyje, parašytame su tik jam būdingu įkvėpimu, rašo, kad 
dėl Jurgio Daujoto mirties kalti dabartiniai Lietuvos vadovai, nemokėję įvertinti 
kultūrinių ir tautinių istorinių vertybių, kurioms atstovavo Jurgis Daujotas, o savo 
brutaliu ir storžievišku vadovavimu, neigiančiu tokius kultūros atstovus kaip Dau- 
jotas, iš tiesų sudarančius Lietuvos žiedą - taigi šie žmonės liks prasikaltę istorijai. 
Paskutiniame literatūros savaitraščio numeryje Krivulė įžanginį straipsnį, skirtą 
Daujoto mirčiai paminėti, parašė Puida - savaitraščio viršelyje išspausdintas miru- 
siojo portretas. Puidos ir Smetonos straipsniuose išsakoma panaši mintis: didžiulė 
nesąmonė ir skriauda buvo agrarinės reformos pjūklais persekioti „žemvaldį“ Dau- 
jotą, kadangi šis žmogus visą savo širdį ir mintis skyrė Lietuvai. Taip, jis visada 
buvo vienišas tais laikais, kai dar niekas nerodė ištikimybės ir patriotizmo Lietuvai, 
kai niekas, kaip šiandien, nesinaudojo patriotizmu siekti karjeros ar garbės bei tur- 
tų. Jurgis Daujotas, Lietuvos mylėtojas, vienišas tarp dvarininkų, tačiau tautinio 
jų atgimimo šauklys, nepalaužiamas tautinės aristokratijos Mohikanas, atstumtas 
ir iškoneveiktas valdančiųjų atgimusią Tėvynę, patyrė visą klerkų, naujosios rū- 
šies bankininkų ir plutokratų, demagogiją. Juk tie žmonės naudojosi dvarininkais, 
kad pelnytų samdinių ir zakristijonų malonę. Į Jurgio Daujoto legendą buvo įpin- 
ti žodžiai, kuriuos Donatas Malinauskas teigia esant jo žodžiais: „Jeigu tai vyksta 
vardan Lietuvos, negaila man paaukoti ne tik savo vardo, bet ir gyvenimo, tačiau 

kodėl aukojant iš vienų paimama viskas, o kiti be jokios aukos lobsta iš Lietuvos 
ir Tėvynę paverčia privačios spekuliacijos krautuvėle! Deja, bet tai tiesa. Dešimtys 
fortūnų išdygo tarsi grybai po lietaus, išaugo palaistytos nepriklausomybės lietumi. 
Tie nudriskę išsišokėliai nemėgsta varžovų - senosios aristokratijos atstovų. Negali 
atleisti jiems už didesnius titulus ir trokšta juos sunaikinti. Ką jiems rūpi Jurgis 
Daujotas!“ Bytauto“**, Donato Malinausko ir dar kelių kitų asmenų iniciatyva kilo 
mintis iškalti tariamus Daujoto žodžius jo antkapyje. Taip, Jurgis Daujotas vertas 
legendos, nes buvo neeilinis žmogus ir vertas, kad Lietuva gerbtų ir įamžintų jo 
vardą, tačiau man nelabai patiktų, jeigu iniciatyva ir įamžinimo forma priklausytų 
Donatui Malinauskui. 


1924 metų rugpjūčio 12 d. 
Antradienis 


Lietuvos bankai, kurių pridygo vokiečių markės laikais, buvo skirti ne tiek įvai- 
rioms bankinėms operacijoms, kiek spekuliacijoms, dabar jau merdi. Kai kurių 
padėtis yra išties kritinė, jeigu ne šaliai brangiai atsieinanti parama, kurią skiria 
Lietuvos emisijos bankas, tikrai ne vienas jau būtų skelbęs bankrotą. Net ir pui- 
kusis Ūkio bankas, priklausantis Lietuvos magnatams - broliams Vailokaičiams, - 
nėra stabilus. Tarp sunkiausiai besiverčiančių yra Lietuvos prekybos ir pramonės 
bankas, vadinamas dar Yčo (Martyno Yčo) banku, o prieš porą metų šis bankas 
dar klestėjo. Minėtųjų bankų klestėjimo ir žlugimo istorija yra labai įdomi ir pa- 
mokanti; ji parodo, kokia parazitinė buvo bankų karštinė pirmaisiais Lietuvos eg- 
zistavimo metais, kokia šaliai nesveika buvo nestabili vokiškoji valiuta ir koks an- 
tivisuomeninis buvo spekuliacijos vėžys, kurio vienas simptomų ir buvo tie bankai. 
Aš asmeniškai esu suinteresuotas Prekybos ir pramonės banko likimu, mat laikau 
jame, einamojoje sąskaitoje, dalį savo santaupų doleriais. Turėjau 334 dolerius, kas 
iš mano santaupų - 1000 dolerių - sudaro nemažą dalį. Kol kas bankas išmoka 
pinigus, galbūt ir nebankrutuos, vis dėlto atsarga gėdos nedaro - išties nesu paten- 
kintas, kad laikau banke savo santaupų dalį. Veikiausiai dalimis atsiimsiu pinigus. 
Šiandien jau pasiėmiau 77 dolerius, kurių man prireiks Bagdoniškyje. 

Didžiųjų Lietuvos Rytų statuto tęsinys: 

53. Ložė gali nuspręsti, kad tyrimas (52 str.) gali būti nereikalingas, jeigu kandi- 
datas yra pakankamai gerai žinomas broliams ir jeigu jo kvalifikacijos nekelia jokių 
abejonių; jeigu vis dėlto bent vienas brolis reikalauja tyrimo, jis privalo būti atliktas. 


424. Bytautas Stanislavas (Bitowt Stanislaw). 

54. Siūlantysis brolis stengiasi ištirti kandidatą ir stebi, kaip pastarasis reaguoja 
į tokio tipo organizaciją, kokia yra Didieji Lietuvos Rytai, ir ar būtų pajėgus tapti 
jos nariu; tyrimas privalo būti atliktas itin taktiškai, iš anksto per daug neįtrau- 
kiant kandidato ir jokiu būdu neįvardijant organizacijos pavadinimo; apie tokio 
tyrimo rezultatus siūlantysis brolis praneša artimiausiame ložės posėdyje. 

55. Išklausius brolių tyrėjų ir siūlančiojo brolio ataskaitos, ložė dar kartą balsuo- 
ja, ar kandidatas bus priimtas; teigiamam sprendimui reikalingas vienbalsis prita- 
rimas; priešingu atveju kandidatūra atkrenta. 

56. Jeigu ložė akceptuoja kandidatą, siūlantysis brolis paruošia jį įžengti į ložės 
namus ir įsitikinęs, kad jau galima, slapta pasako organizacijos pavadinimą, išaiš- 
kina jos pobūdį ir paklausia, ar apsispręs stoti į organizaciją; jeigu kandidatas atsi- 
sako, siūlantysis brolis sprendimą praneša ložei ir šioji kandidatūra atkrenta. Jeigu 
atsakymas yra teigiamas - siūlantysis brolis praneša apie sprendimą broliui vene- 
rable, kuris sušaukia ložės posėdį, praneša siūlančiajam broliui, kada, kur ir kelintą 
posėdis vyks. Nustatytu laiku siūlantysis brolis atveda kandidatą į ložės būstinę. 

Bus daugiau. 


1924 metų rugpjūčio 13 d. 
Trečiadienis 


Labai laukiu atostogų - dabar jų metas ir Kaunas pastebimai ištuštėjęs. Tribunole 
darbo beveik neturiu, nes baigiau tvarkyti tuos nuosprendžius, kurių buvo prisi- 
kaupę, liko vos keli neužbaigti. Tribunole dabar beveik nevyksta posėdžiai, nes aš 
vienintelis iš teisėjų dabar esu Kaune, tad visas mano darbas rašyti senųjų nuos- 
prendžių motyvus, peržvelgti kasdienę korespondenciją, adresuotą Tribunolui. Iki 
šiol tokiam darbui skirdavau po dvi, kartais ir daugiau valandų per dieną, o dabar 
neužtrunku net ir valandos. Kitas darbas, kurį atlieku namie - pernai metais da- 
rytų masoniškų užrašų redagavimas. Minėtuosius užrašus turiu duoti spausdinti 
leidybos draugijai „Varpas“. Šį darbą taip pat jau beveik baigiu, nors gali būti, kad 


425. „Varpas“, knygų ir laikraščių leidimo akcinė bendrovė Kaune, leidykla (1920-1940) ir spaus- 
tuvė (1920-1954). Steigėjai: F. Bortkevičienė, K. Grinius, J. Makauskis, V. K. Račkauskas, A. Rimka, 
M. Sleževičius, J. Staugaitis, J. Šimkus, kiti aktyvūs valdybos nariai: J. Vileišis, V. Lašas, J. Audėnas. 
Bendrovės direktorė F. Bortkevičienė. Leido laikraščius Lietuvos žinios, Lietuvos ūkininkas su prie- 
dais, žurnalus Varpas (nuo 1920), Jaunimas, Moksleivis ir kitus. Išleido daugiau kaip 100 pavadini- 
mų knygų, susijusių daugiausia su kooperacijos, žemės ūkio, socialine tematika. „Varpo“ spaustu- 
vė spausdino Lietuviškąją enciklopediją, tęstinius leidinius Darbai ir dienos (abu 1931-1940), Karo 
archyvas (1935-1940), Mūsų senovė (1921-1922 ir 1937-1940). 1940 m. bendrovė buvo nacionalizuota. 
Spaustuvė veikė iki 1954 m., sujungta su K. Požėlos spaustuve tapo pastarosios cechu. 


221 


teks jį vežtis ir į Bagdoniškį. Užrašai yra informacinio pobūdžio - juose sukaup- 
ta trumpa informacija apie masonų veiklą tam tikrose valstybėse, ir tarptautinį 
masonų judėjimą pokariu. Išties dar nesu tikras, ar tokį mano darbą išspausdins 
„Varpas“. Draugija „Varpas“ yra liaudininkų rankose - tarp jų esama ir mūsų brolių. 
Kitados pats Sleževičius siūlė man išspausdinti tuos užrašus. Tačiau „Varpo“ leidy- 
bą kuruoja ne Sleževičius, o jaunasis Strimaitis**“, teisės studentas, nepriklausantis 
ložei. Jis žino apie mano darbą, bet dar jo nematė. Naišku, ar nepageidaus tiksles- 
nės informacijos apie pačias taisykles, apeigas ir masoniškuosius simbolius - tada 
reikėtų nuodugnesnių studijų, kurioms nerasčiau laiko. Tikėjausi, kad vasarą bū- 
damas Kaune galėsiu pradėti sudarinėti konstitucinės teisės vadovėlį, tačiau kol kas 
darbo nepradėjau. Vis dėlto pasistengsiu pradėti rudenį. Kita vertus, ir dabar laiko 
neleidau veltui: išsinagrinėjau kapitalinį Diugi“? veikalą, pasidariau užrašus, pa- 
sirašiau komentarus. Jeigu mano darbas apie masonus bus išspausdintas, šia tema 
bus pirmasis darbas, pasirodęs lietuvių spaudoje. 

Didžiųjų Lietuvos Rytų statuto tęsinys: 

57. Kandidatui atvykus į būstinę, kurioje turi vykti ložės posėdis, kandidatas pa- 
liekamas atskirame kambaryje, o siūlantysis brolis jam įteikia tokio turinio anketą: 

„I. Koks yra Jūsų santykis su 

a. šeima? 

b. visuomene? 

c. tėvyne (ir ypač su Jūsų tauta ir tautiniu klausimu Lietuvoje)? 

d. žmonija? 

II. Kokie Jūsų politiniai įsitikinimai? 

III. Koks Jūsų santykis su tikėjimu ir morale (etika)?“ 

Į kiekvieną klausimą kandidatas privalo pateikti raštišką atsakymą, neišeida- 
mas iš kambario, kuriame buvo paliktas. 

58. Kandidatui baigus atsakinėti į anketos klausimus, siūlantysis brolis paima 
jo anketą ir, paprašęs kandidato palaukti, atsakymus atneša į ložės posėdį; brolis ve- 
nerable juos viešai perskaito; jeigu atsakymai savo bendrais bruožais tenkina bro- 


426. Strimaitis Jonas (1891-1933), žurnalistas, redaktorius, visuomenės veikėjas. 1921-1922 m. Lie- 
tuvos ūkininko redaktorius. Lietuvių rašytojų ir žurnalistų sąjungos signataras. 1924 m. įsteigė 
studentų draugiją „Varpas“. 1929-1930 m. redagavo Lietuvos žinias, žurnalą Jaunimas. Bendra- 
darbiavo leidiniuose Trimitas, Savivaldybė ir kt. Nuo 1923 m. mokėsi Lietuvos universiteto Teisės 
fakultete. Išklausė tris kursus. Aktyviai dalyvavo organizuojant Lietuvos valstiečių liaudininkų 
sąjungos rinkimus į seimus. Dalyvavo Lietuvos valstiečių liaudininkų sąjungos frakcijos veiklo- 
je - Spaudos ir literatūros, Organizacijos ir laikraščio platinimo, Jaunimo komisijų darbe. Nuo 
1926 m. birželio 2 d. iki 1927 m. balandžio 12 d. Trečiojo seimo narys, priklausė LVLS frakcijai. 
427. Duguit Léon. 

lius, ložė liepia siūlančiajam broliui įvesti kandidatą; priešingu atveju - nusprendus 
ar nubalsavus, kad atsakymai yra netenkintini, kandidatas neįleidžiamas į ložę, 
kandidatui tai praneša siūlantysis brolis, kuris kandidatui matant sunaikina anke- 
tą. Kandidatas palieka pastatą. 

59. Kandidatas jokiu būdu, net iki to momento, kai yra priimtas į ložę, negali 
žinoti nei ložės pavadinimo, nei jai priklausančių brolių pavardžių. 

Bus daugiau. 


1924 metų rugpjūčio 14 d. 
Ketvirtadienis 


Dešimtą valandą ryto buvau Karo klubo „Ramovė“ patalpose, kuriose vyko karo spau- 
dinių parodos atidarymas. Turėjau kvietimą į šią Karo mokslo skyriaus, vadovauja- 
mo kapitono (ar majoro) Steponaičio, organizuotą parodą. Į atidarymą asmeniškai 
atvyko Respublikos prezidentas, Jo Ekscelencija Aleksandras Stulginskis. Šiaip susi- 
rinko nedaug žmonių. Buvo 20-30 karininkų su karo ministru Daukantu“?* ir Kari- 
nių kursų vedėju generolu Radus-Zenkavičiumi*? - pažinau kelis asmenis: Velykį*°, 


428. Daukantas Teodoras (1884-1960), politikos ir karo veikėjas, brigados generolas, 1936 m. ge- 
nerolas leitenantas. 1903-1918 m. tarnavo Rusijos imperijos kariniame laivyne. 1914 m. bai- 
gė Sankt Peterburgo karinę jūrų akademiją. 1922 m. grįžo į Lietuvą. 1922-1924 m. Aukštųjų 
karininkų kursų Kaune mokslo dalies vedėjas. 1924 m. birželio 18-1925 m. rugsėjo 25 d. X ir 
XI ministrų kabineto ir 1927 m. rugpjūčio 9-1928 m. spalio 6 d. XIV kabineto krašto apsau- 
gos ministras. 1941 m. suimtas. Prasidėjus Vokietijos ir SSRS karui išlaisvintas, per nacistinę 
okupaciją komiteto Vilnijai remti „Vieninga kova“ pirmininkas. 1944 m. pasitraukė į Vokietiją, 
nuo 1949 m. gyveno Argentinoje. 1997 m. jo palaikai perlaidoti Karmėlavoje. 

429. Radus-Zenkavičius Leonas (1874-1946), karo veikėjas, generolas nuo 1921 m., Rusijos ka- 
riuomenėje nuo 1916 m. Per Pirmąjį pasaulinį karą 1914 m. kovėsi Rytų Prūsijoje, 1914 m. gruo- 
dį paskirtas pėstininkų pulko vadu. Nuo 1916 m. pradžios būdamas divizijos štabo viršininku 
kovėsi Rumunijos fronte, 1917-1918 m. divizijos vadas. 1918-1920 m. tarnavo Sovietų Rusijos 
kariuomenės Generalinio štabo Karo istorijos skyriuje. 1920 m. dirbo Lietuvos atstovybėje Mas- 
kvoje. 1921 m. grįžęs į Lietuvą mobilizuotas į jos kariuomenę, paskirtas ypatingųjų reikalų ge- 
nerolu prie krašto apsaugos ministro. 1921-1922 m. Krašto apsaugos ministerijos Karo mokslo 
skyriaus, 1922-1928 m. Aukštųjų karininkų kursų (nuo 1923 m. Aukštieji karininkų Didžiojo 
Lietuvos kunigaikščio Vytauto kursai) viršininkas. 

430. Velykis Mykolas (1884-1955), generolas, nuo 1927 m. generolas leitenantas. Nuo 1921 m. va- 
sario ėjo Antrosios pėstininkų divizijos vado pareigas, 1921-1923 m. divizijos vadas, 1923-1927 m. 
Antrosios karo apygardos viršininkas. Nuo 1923 m. kartu ėjo Kauno įgulos viršininko pareigas. 
Buvo Karo mokslo draugijos valdybos narys, dėstė Karo mokykloje, Aukštuosiuose karininkų 
kursuose. 1927 m. paleistas į atsargą. 1944 m. suimtas NKVD, kalintas Kaune, Vilniuje. 1946 
m. nuteistas 8 metams, kalintas Marijinske, nuo 1950 m. kalintas Vilniuje. 1951 m. nuteistas 
25 metams lagerio ir 5 metams tremties. Nuo 1952 m. kalintas Karlage (Karagandos sritis). 1954 
m. paleistas, 1955 m. grįžo į Lietuvą. 

dr. Brundzą*“, Steponaitį*“*, Ružancovą*s, adjutantą Gurevičių“*. Be to, buvo ir sau- 
jelė kviestinių civilių, tarp jų kun. Tumas“, prelatas Dambrauskas“, dr. Staugaitis*?, 
Dominykas Semaška, Rapolas Skipitis, Mykolas Biržiška ir keli kiti. Civilių svečių 
buvo tik keliolika. Išilgai didžiulės, ko gero, ilgiausios Karo klubo salės Kaune buvo 
sustatyti mediniai stalai, ant kurių pagal tam tikrą sistemą išdėlioti eksponatai - visi 
lietuviški leidiniai, susiję su karo menu, su lietuviškosios armijos organizavimu ir 
Šaulių judėjimu, taip pat populiarūs, kareiviams skirti leidiniai, periodinė spauda, 
rašanti karo klausimais, kareiviškos skrajutės, leidžiamos ir improvizuojamos pul- 
kuose, kitų šalių leidinių apie karą ir lietuvių karo literatūros recenzijos, ir t. t. Iš es- 
mės paroda nebūtų įtaigi ar įdomi seniau egzistuojančiose valstybėse, tačiau jaunoje 
Lietuvoje, kurios kariuomenės istorija skaičiuoja tik šeštuosius metus, parodo, koks 
didžiulis ir sistemingas darbas buvo atliktas šitame lauke. Sisteminius paaiškinimus 
Prezidentui, o kartu visiems svečiams teikė simpatiškasis Steponaitis, kuris, sako, 
turi daugiausiai nuopelnų tame darbe. Vėliau Prezidentas Stulginskis pasakė kalbą, 
pabrėžė žinių svarbą kariuomenei ir karo menui, išsakė savo susižavėjimą paroda. 
Prezidento kalba parodos atidarymo iškilmes ir baigė. 

Karšta, danguje nuolatos švyti saulė, ten, viršuje, tokia saulės nutvieksta mėly- 
nė, be jokio debesėlio. Be abejo, šitoks oras skatina dar labiau ilgėtis kaimo. 

Vakare stebėjau puikų visišką mėnulio užtemimą. 


1924 metų rugpjūčio 15 d. 
Penktadienis 


Šiandien teoriškai turėtų prasidėti antroji mano atostogų dalis. Tačiau pirmininkas 
Kriščiukaitis ir Janulaitis iš atostogų Palangoje sugrįžta tik 19 ar 20 šio mėnesio die- 
ną, o man išvykus Tribunolas kelias dienas liktų be teisėjo, tad susitariau atostogas 
pradėti rugpjūčio 20 dieną. Aš nieko neprarandu, mat iš atostogų sugrįšiu rugsėjo 
20 dieną. Galiu prarasti tik gerą orą, šiomis dienomis tvyro pasakiška kaitra, kaip 
reta lepinanti, o mūsų klimato orai juk permainingi, sunku tikėtis, kad šis grožis 


431. Brundza Jonas, gydytojas. 

432. Steponaitis Vytautas (1893-1957), karininkas, pulkininkas leitenantas. Nuo 1921 m. dirbo 
Kariuomenės štabo Spaudos ir švietimo skyriuje, drauge su kitais ilgus metus redagavo karo 
mokslų ir istorijos žurnalus Mūsų žinynas ir Karo archyvas. 

433. Ružancovas Aleksandras (1893-1966), karininkas, majoras. 

434. Gurevičius Vincentas, Vincas. 

435. Tumas-Vaižgantas Juozas. 

436. Dambrauskas-Jakštas Aleksandras (Dambrauskas Adomas). 

437. Staugaitis Jonas, gydytojas. 

ilgai užsitęs. Tokios dienos kaip pastarosios apskritai yra retenybė. Dienos saulėtos, 
be jokio debesėlio, su karštu ir sausu žemyno vėju. Taigi be šiandienos, dar keturias 
dienas praleisiu Kaune. Kiekviena tokia diena - tarsi prarastas perlas. 

Šiomis dienomis turėdamas laisvo laiko vis išeinu pasivaikščioti po miestą, už- 
suku į kavines, dažnai sutinku Donatą Malinauską ir Dominyką Semašką. Jiedu la- 
bai bičiuliaujasi ir kaip klasikiniai dykaduoniai didžiąją dienos dalį leidžia cukrai- 
nėje. Minėtųjų dviejų žmonių bičiulystė nėra atsitiktinė. Juos abu sieja kvailumas, 
piktybiškumas ir keršto troškimas. Abu yra ambicingi ne pagal savo galimybes ir 
nuopelnus, abu išpuikę, galų gale abu liežuvautojai ir dykaduoniai. Dar labiau juos 
suartina faktas, kad abudu yra išsižadėję savo lenkiškumo, kad nekenčia lenkų ir 
Lenkijos, nors patys iki šiol faktiškai taip ir neišmoko lietuvių kalbos. Tragiškame 
Lietuvos lenkų likime Semaška ir Malinauskas turi tam tikrą savotišką atspalvį. 
Didžioji Lietuvos lenkų dalis sąmoningai sulenkėjo, nutraukė ryšius su Lietuva ir 
susiliejo su Lenkija. Dalis atsidūrė kryžkelėje - nedidelė dalis, tokie kaip aš arba 
vilnietis Liudvikas Abramovičius - toliau sąmoningai laikosi Mickevičiaus kelio, 
tokio savito. Ta dalis, t. y. mes, myli Lietuvą, kuri mums, kaip ir lietuviams, mo- 
tina. Šitai daliai būdinga visai kitokia kultūra, broliška čionykščiams lietuviams, 
tačiau nesvetima Lenkijai. Dar kita didelė grupė - tokie Lietuvos lenkai - gyve- 
nantys ypač nepriklausomos Lietuvos teritorijoje, - kurie netiki savo kitoniškumu 
ir nemoka prisitaikyti prie sudėtingos, Mickevičiaus aprašytos prigimties, pavirto 
kategoriškais lietuviais, bando visiškai susilieti su jais. Vieni taip pasielgė iš idėjos - 
būtina paminėti brolius Biržiškas, Stadzevičių“*, mirusį Daujotą, - kiti atsivertė 
pastaraisiais metais - dėl karjeros Lietuvos valstybėje. Vis dėlto paprastai „idėji- 
ninkai“, kaip ir „karjeristai“, netapo renegatais. Iš Lietuvos lenkų virtę lietuviais 
idėjininkais paprastai išlaikė didžiulį sentimentą lietuviškajai lenkų kultūrai, kuri 
išaugino gražiausius XIX amžiaus vaisius - tokiais ir pati Lenkija gali didžiuotis. 
Šitie žmonės, net ir kovodami su Lenkijos išpuoliais prieš Lietuvą, negali savyje nu- 
galėti kitokios Lenkijos ilgesio, tokios Lenkijos, kuri jų sąmonėje egzistuoja. Taip, 
jie priekaištauja Lenkijai, kad jau nebėra tokia, kokią mylėjo, kokią sugebėtų mylėti, 
apie kokią svajojo. Apsupti tikrų lietuvių, tų lietuvių, su kuriais susiliejo, pasąmo- 
ningai jie jaučiasi vieniši, nes išties susiliejo su lietuviais, bet nenugalėjo kitokios 
savo prigimties. Jų kova su Lenkija, jų pyktis ant Lenkijos yra kitoks nei lietuvių 
kova ar pyktis: jie labiau gailisi, nei nekenčia. Visiškai kitokiai grupelei priklauso 
tokie žmonės kaip Dominykas Semaška ir Donatas Malinauskas. Juos pavadinčiau 
renegatais. Iš tiesų tai jie jaučiasi vienišiausi tarp lietuvių, kokiais save laiko, tačiau 


438. Stadzevičius Boleslavas. 

jų santykis su Lenkija ne gailestis ar pasąmonėje vykstanti vidinė drama, o papras- 
čiausia neapykanta, labiau išreikšta nei pačių lietuvių, neturinčių jokių ypatingų 
ryšių, kurie skaudintų nutraukus ryšius su Lenkija. Tokių žmonių, kaip Semaška ir 
Malinauskas, neapykanta Lenkijai yra kerštinga, kandi ir beveik tokia pat aistringa 
kaip ir lytinis suartėjimas. Turi Lenkija tokių ex lietuvių kaip Staniškis*? ir daugelis 
pastaruoju metu Vilniaus krašte, turi Lietuva tokių ex lenkų, kaip Donatas Mali- 
nauskas ir Dominykas Semaška. 


1924 metų rugpjūčio 16 d. 
Šeštadienis 


Na, štai! Pasikeitė oras! Šiandien šalta ir debesuota. Aišku, tokios retos mūsų kli- 
mato juostoje nuostabaus oro dienos, apie kurias mes, Šiaurės gyventojai, svajoja- 
me, kurių ilgimės tarsi gyvenimo rojuje, manęs nelepins Bagdoniškyje. Praleidau 
jas Kaune. Kad bent man nuvažiavus būtų šilta lietuviška vasara, kad rudens vėsa 
nesugadintų poilsio prieš ilgą ir sunkų žiemos darbą! 

Labai stebiuosi, kad nuo tada, kai Marynia su Eva išvažiavo iš Kauno, t. y. prieš 
dešimt dienų, negavau nė vieno laiško iš Bagdoniškio. O man taip smalsu, kas ten 
vyksta, kas nauja: ar Stefanas Mečkovskis dar neatvažiavo, ar yra kokių nors žinių 
išjo, ar Elvyra jau su juo susisiekė? Kokie Evos įspūdžiai būnant Bagdoniškyje, kaip 
ji ten jaučiasi, kaip lepinama mamos, ar jai įdomus motinos ūkis, ką veikia ir t. t.? 
Žinoma, netrukus pats visa išvysiu, bet jau norėčiau ką nors sužinoti iš laiškų - o 


439. Originale šioji pavardė parašyta kaip Staniškis. Staniškis Vitoldas Teofilis (Staniszkis 
Witold Teofil, 1880-1941), lenkų agrotechnikas, politikas, profesorius. Gimė Marijampolėje. 
Tėvas Vincas Staniškis miesto gimnazijoje dėstė kalbas, buvo varpininkas. Motina Veronika 
Šmitaitė anksti mirė, tad liko gyventi su tėvu ir pamote. Baigė biologijos mokslus Varšuvos uni- 
versitete, vėliau mokėsi žemės ūkio technologijų Krokuvos universitete. Nuo jaunystės priklau- 
sė įvairioms slaptoms organizacijoms, siekusioms šalies nepriklausomybės. Priklausė Tautinei 
lygai, kuri 1905 m. pasivadino kaip Lenkijos tautinių demokratų (endekų) partija. 1908 m. su 
žmona Vanda Piotrovska (Wanda Piotrowska) susilaukė sūnaus, būsimo inžinieriaus Vitoldo 
Vincento (Witold Wincent Staniszkis), o 1914 m. - būsimo architekto Ježio (Jerzy Staniszkis). 
Po studijų liko dėstyti Krokuvos universitete, rašė mokslinius straipsnius apie žemės ūkį. Pir- 
mojo pasaulinio karo metais buvo Kutno miesto vicemeras. 1919 m. išrinktas į Lenkijos stei- 
giamąjį seimą, kuriame dirbo iki 1922 m. Taip pat 1922-1935 m. buvo I, II ir III Lenkijos seimo 
narys. 1937-1939 m. dirbo „endekų“ iždininku. Vokiečiams okupavus Lenkiją, įsitraukė į rezis- 
tencinių organizacijų veiklą. 1941 m. gegužės 17 d. suimtas ir išvežtas į Aušvico koncentracijos 
stovyklą, kurioje 1941 m. lapkričio 21 d. buvo nužudytas. Varšuvos Povonzkų kapinėse pastaty- 
tas simbolinis antkapis. Jo sūnaus Vitoldo Vincento Staniškio dukra ir jo anūkė Jadviga Marija 
Staniškis (Jadwiga Maria Staniszkis, 1942), žymi lenkų sociologė, Varšuvos universiteto profeso- 
rė, publicistė, ne kartą reiškusi simpatijas Lietuvai. 


226 


kaip tyčia nieko, nė žodžio. Tiesa, Marynia ir Eva džiaugiasi viena kita, jos taip su- 
augusios viena su kita, tarsi du įsimylėję balandėliai; manau, dėl to ir Marynia tyli, 
nors paprastai yra labai greita rašyti laiškus! 

Šiandien gatvėje sutikau p. Mariją Micevičuvną“““, Ji man užsiminė, jog kažku- 
ris iš jos pažįstamų ką tik buvo Vilniuje ir sakė, kad Kaunas jau panašesnis į sostinę 
nei Vilnius. Bus labai įdomu, ar ir man taip pasirodys. Kaunas išties keliasi, tvarko- 
si, alsuoja gyvenimu, o Vilnius turi būti labai apleistas ir purvinas, o dar praradęs 
pagrindinio šalies miesto tempą, kuris dabar būdingas Kaunui. Jau seniai man rašė 
Helia Ochenkovska**', kad Vilnius tampa tipišku provincijos tarnautojų miestu. 

Didžiųjų Lietuvos Rytų statuto tęsinys: 

60. Gavęs leidimą įvesti kandidatą, siūlantysis brolis nueina pas kandidatą, už- 
riša jam akis skara ir, atvedęs prie kambario, kuriame posėdžiauja broliai, durų, 
pabeldžia į jas; išgirdęs beldimą, brolis sargas klausia: „Kas ten?“; siūlantysis brolis 
atsako: „Aklasis brolis prašo leidimo įeiti“; brolis sargas atsako: „Prašom įeiti“, po 
to siūlantysis brolis įveda kandidatą ir pasodina jį į laisvą kėdę šalia brolio vene- 
rable“** arba to brolio, kuris ložės vardu kalbins kandidatą; šis brolis informuoja 
kandidatą, kad jis atsidūrė Didžiųjų Lietuvos Rytų ložės posėdyje, tada užduoda 
kandidatui klausimus, susijusius su jo atsakymais anketoje, kurie atrodė nelabai 
aiškūs; kiekvienas brolis taip pat gali tikslinti informaciją, esančią anketoje; tuo- 
met brolis venerable arba kitas kalbantysis brolis trumpai informuoja kandidatą 
apie Didžiųjų Lietuvos Rytų prigimtį ir užduotis; kandidatas taip pat gali reikalauti 
informacijos ir tikslesnių paaiškinimų, jeigu jam ne viskas aišku; tai neliečia pa- 
čios organizacijos technikos; tuomet trumpai paaiškina kandidato įsipareigojimus, 
įtrauktus į iškilmingos priesaikos tekstą. 

Bus daugiau. 


1924 metų rugpjūčio 17 d. 
Sekmadienis 


Orai pasitaisė, vis dėlto jau nėra tokie puikūs, jau taip nelepina, kaip prieš kelias 
dienas. 

Pagaliau sulaukiau žinių iš Bagdoniškio. Gavau Elvyros laišką. Vargšė sesė la- 
bai susikrimtusi, o kartu pasipiktinusi savo vyru Stefanu Mečkovskiu, kuris nere- 
aguoja į jos laiškus, neatsiliepia, nesiima jokių veiksmų. Visai neskuba pasinaudoti 


440. Maria Micewiczowna. 
441. Hela Ochenkowska. 
442. Meistro. 

turimu leidimu atvykti į Lietuvą. Be materialių priežasčių ir vaikų, Elvyrą vyro 
abejingumas nervina dar ir dėl asmeninių ambicijų. Visi, turintys Lietuvoje šeimas 
arba kokią nors nuosavybę, bet kokiais būdais bando atvažiuoti čia iš Lenkijos ir 
iš Vilniaus krašto, nugali bet kokias kliūtis, dažnai atvyksta nelegaliai, neretai rizi- 
kuodami kalėjimu ar kitokiais nemalonumais, o vat Stefanas Mečkovskis Lietuvoje 
turi žmoną, kuriai per sudėtinga vienai ūkininkauti, turi sergančių vaikų (Helcia) 
arba kuriuos būtina lavinti (Andžėjus) ir, be to - dėl mano protežė - turėdamas 
leidimą, galėdamas visiškai saugiai atvykti, kuo ramiausiai lindi Obodovcuose pas 
Mečį Bohdanovičių** ir mėgaujasi kavalieriaus gyvenimu. Ir visiškai nesirūpina 
šeima - lindi ten neturėdamas jokio tikslo, pasiteisinimo, nes neturi ten nei rimtų 
reikalų, nei uždarbio, iš kurio galėtų padėti šeimai. Lindi ten atsikratęs visų pareigų 
ir net neatsiliepia. Iš pradžių jis vaidino, kad atseit ruošiasi atvažiuoti, ir teisinosi, 
kad dar neturi leidimo atvykti, o nelegaliai važiuoti jis negali, o dabar, kai jau netu- 
ri kaip pasiteisinti, tyli tarsi bailys. Elvyrai dėl to ir pikta, ir skaudu. Visi atvažiuo- 
ja - jeigu yra reikalas, ir būdų susiranda, juk atvažiavo Bagdoniškio kaimynai, p. 
Paulina Veisenhofienė*** ir Valunio Veisenhofas*“, o dabar neseniai ir p. Liudvika 
Ropaitė**“, praėjusiais metais į Kavoliškį buvo atvažiavusi panelė Jadvyga Komo- 
rovska iš Varšuvos, šią žiemą kelis mėnesius viešėjo Juzia Prušanovska, prieš dvejus 
metus į Bagdoniškį atvažiavo Stefanas Romeris, dabar - Eva Mejerienė, o Stefano 
Mečkovskio, nepaisant, kad turi leidimą - nėra. Nėra ir žinių apie jį. Elvyra sako, 
kad jai ir prieš žmones gėda; juk jie mato, kad ja nesirūpina, ir tyčiojasi iš legendos 
apie vyro atvykimą, kuris važiuoja, važiuoja, bet niekaip neparvažiuoja. Na, bet aš 
tikiuosi, kad nėra taip jau blogai ir Stefanas atvažiuos. Rugsėjį iš Latvijos arba Vil- 
niaus parašysiu jam laišką - išsiųsiu Mečiui Bohdanovičiui. Rašysiu gana griežtai, 
kad Stefanas privalo paisyti savo pareigų šeimai, o jeigu Stefanas neatvažiuos, ką 
gi, iš savo kišenės kas mėnesį mokėsiu Elvyrai po 100 litų subsidijas - dabar tokią 
sumą moku Maryniai, tačiau be vyro pagalbos Elvyra labiau vargsta už Marynią. 
Be savo dalies, Marynia dar naudojasi mano žeme, kurią teoriškai iš manęs nuo- 
mojasi, bet faktiškai toji žemė yra jai labiau nei nemokama, nes šiemet aš jai dar 
mokėjau po 100 litų per mėnesį. Elvyra turi perpus mažiau žemės negu Marynia, o 
pareigų daugiau. 

Šiandien susitikau su dailininku Antanu Žmuidzinavičiumi, buvau pas jį už- 
sukęs su reikalais. Žmuidzinavičius neseniai sugįžo iš Amerikos, ten gyveno šiek 


443. Bohdanowicz Mieczysław. 
444. Weyssenhoffowa Paulina. 
445. Weyssenhoff Walunio. 
446. Roppówna Ludwika. 

tiek ilgiau nei dvejus metus. Niekada man neteko girdėti taip įdomiai ir išraiškingai 
pasakojamų įspūdžių apie Ameriką. Žmuidzinavičius nepralenkiamas. Norėčiau 
papasakoti apie juos dienoraštyje. 


1924 Metų rugpjūčio 18 d. 
Pirmadienis 


Baigiau rengti spaudai savo lietuviškai rašytą darbą apie masonus. Rankraštį at- 
nešiau į Lietuvos žinių redakciją ir įteikiau p. Felicijai Bortkevičienei. Nors p. Bort- 
kevičienė užsiminė, kad pastaruoju laiku liaudininkai, kurių rankose yra leidybos 
draugija „Varpas“, planuojanti išleisti minėtąjį darbą knygelės formatu, privalo elg- 
tis itin atsargiai, kad nesuteiktų klerikalams progos į juos nutaikyti ginklą, vis dėlto 
atrodo, jog yra apsisprendę išleisti mano darbą. Liaudininkams ir „Varpo“ draugi- 
jai vadovauja p. Bortkevičienė ir Mykolas Sleževičius, kurie ir patys yra broliai, tad 
palankiai žiūri į laisvųjų mūrininkų organizacijos populiarinimą. Bet kokiu atveju 
knygelės likimas galutinai išaiškės tik rudenį, nes kol kas visas dėmesys skirtas 
netrukus Kaune pradėsiančiai veikti parodai ir savivaldybių rinkimams. Aišku, su 
mano rankraščiu dar reikia padirbėti ir kalbos redaktoriui. 

Šiandien Latvijos konsulate atsiėmiau savo užsienio pasą ir metinę Latvijos vizą. 
Galėsiu ne tik dabar, važiuodamas į Vilnių, keliauti į Latviją - net iki 1925 metų 
rugpjūčio. Taigi tikrai organizuosiu ekskursiją į šitą šalį. 

Dar dienoraštyje noriu papasakoti savo vakarykščio pokalbio su Antanu 
Žmuidzinavičiumi įspūdžius, tiksliau jo pasakojimą apie Ameriką. Niekada per- 
nelyg nesižavėjau Jungtinėmis Amerikos Valstijomis ir nejutau joms ypatingo sen- 
timento. Labai mėgstu keliauti - man nėra didesnio malonumo už važinėjimą po 
įvairiausias šalis, už galimybę pažinti vis naujas vietas. Esu apvažiavęs praktiškai 
visą Europą ir turiu vilties, kad dar ne kartą keliausiu ir pamatysiu tai, ko dar nesu 
matęs. Kita vertus, mane viliojo ir kitos vietos, ypač Afrika, įvairios salos, didžioji 
Azijos dalis, Pietų Amerika, na, bet niekada manęs netraukė Jungtinės Amerikos 
Valstijos. Aš vertinu jų visuomenines institucijas, energiją ir gyvenimo pulsą, vis 
dėlto blaivus ir praktiškas, visiškai proziškas jų vystymosi būdas niekada neveikė 
mano vaizduotės ir ypatingai nedomino. Jaučiau net tam tikrą nepasitenkinimą 
ta šalimi, gal dėl europietiško požiūrio į tą materialią amerikiečių civilizaciją, kuri 
man siejasi su pašėlusiu tempu, reklamomis, kažin kokiu mechaniniu padaru, ku- 
ris viską pasiglemžia, suvartoja, suvirškina ir auga, gyvendamas tokį gyvenimą, 
kuris manęs visiškai nežavi. Apie Ameriką skaičiau ir girdėjau, tačiau jokios ži- 
nios manęs nesudomino. O pasirodo tereikėjo pasiklausyti jautraus artisto, koks ir 

yra Žmuidzinavičius, kad trumpas pokalbis su juo apie Jungtines Amerikos Vals- 
tijas leistų pajausti ypatingą visiškai kitokio gyvenimo būdo žavesį. Pirmą kartą 
pajutau tenykščio gyvenimo poeziją, tokią neįprastą mums, bet gražią ir įdomią. 
Tiesa, Žmuidzinavičius, gyvendamas dvejus metus Amerikoje, daug dolerių už- 
sidirbo iš savo paveikslų ir portretų, bet jis pasakojo, kad Jungtinėse Amerikos 
Valstijose niekas nevertina paveikslų, niekam nereikia jais puošti namų sienų, nie- 
kas net ir supratimo neturi apie tokius šūkius, kurie skamba Europoje - „menas 
vardan meno“ ir t. t. Niekas tapybos nevertina estetiniu požiūriu. Ir visi juoktųsi 
išgirdę europiečių nuomonę apie meną. Ten net namuose nėra tokių sienų, kurios 
tiktų paveikslams, nes sienos, kaip ir visa kita namie, turi tarnauti praktiškiems 
tikslams. Ten paveikslas - meno kūrinys - privalo tarnauti žmogui: artistas nuta- 
po nuostabų peizažą ir tuoj pat kokia nors automobilinių kelionių firma jį nuperka, 
aišku, su visom autorinėm teisėm ir gamina plakatus, ant kurių reklamuojamos 
kelionių kainos į paveiksle nutapytą vietovę. Menininkas nutapo moters portretą 
ir kokia nors kosmetikos firma jį nuperka ir naudoja reklamoms: kas nori atrodyti 
kaip moteris portrete, privalo įsigyti tokios ir tokios kosmetikos. O pats portretas 
ar paveikslas keliauja į muziejų, nes amerikiečiai įsitikinę: tas, kas nori žiūrėti į 
meno kūrinius, turi tai daryti ne savo namuose, skirtuose kitiems tikslams - ti- 
krai nekabinti meno kūrinius ir neleisti į juos žiūrėti kitiems žmonėms, - o mu- 
ziejuje, kuriame menas yra masiškai sukoncentruotas ir skirtas visiems, kas nori 
jį matyti. 


1924 metų rugpjūčio 19 d. 
Antradienis 


Žmuidzinavičiaus pasakojimas apie meno kūrinių likimą Amerikoje galėjo dar la- 
biau sutvirtinti mano nepasitenkinimą šita šalimi ir amerikiečiais. Kai ėmė pasakoti 
apie didžiulį valstybinį parką Yellow“, kuriame gamta - išskyrus puikius kelius - 
yra žmogaus nepaliesta, be jokių miestų ar gyvenviečių, išskyrus kelis viešbučius 
turistams, kad tas parkas yra toks didelis kaip prieškario Suvalkų gubernija, kai 
man ėmė piešti visus didelius amerikiečių sumanymus ir nuveiktus darbus, naują 


447. Jeloustono nacionalinis parkas - esantis JAV Vajomingo, Montanos ir Aidaho valstijo- 
se. Tai pirmas ir seniausias nacionalinis parkas pasaulyje. Parko plotas apie 8980 km?. Žymus 
savo geizeriais, karštaisiais šaltiniais ir kitais geoterminiais reiškiniais, taip pat turtingas gyvū- 
nijos - grizliai, vilkai, bizonai ir elniai. 1978 m. parkas įtrauktas į UNESCO Pasaulio paveldo 
sąrašą. Parko pavadinimas kilo iš Jeloustono upės pavadinimo. Taip upę pavadino anglai, maty- 
dami geltonos spalvos uolienas kanjone. 

amerikietišką architektūrą be formų stilizavimo, būdingo praėjusiems amžiams, o 

spontanišką, pritaikytą šiuolaikinio žmogaus poreikams - iš stiklo, betono ir gele- 
žies, - fabrikus, didžiules sales, didžiules centrines traukinių stotis ir dangoraižius, 
kai man pasakojo apie komunikaciją Niujorko gatvėse - išraiškingame Žmuidzina- 
vičiaus pasakojime pajutau išties skirtingą pasaulį, su savo ritmu ir poezija, iš ku- 
rios savotiško grožio atimti neįmanoma. Tarkime, didžiulis kelių dešimčių aukštų 

namas Niujorke - į jį vieną sutilptų visas mūsų miestas su dešimtimis ir šimtais 

institucijų, biurų, kontorų ir t. t. Tai yra kažkas tokio, apie ką mes nesame girdėję, ko 

nenutuokiame. Įeini į tokį namą ir matai visą eilę liftų - vidinė komunikacija, tarsi 

geležinkelis, tik bėgių sistemos kyla į viršų. Visur kabo užrašai apie liftų judėjimo 

grafiką, apie būstinių išsidėstymą tam tikruose aukštuose. Antai vienas liftas skirtas 

tiesiogiai susisiekti su 40-uoju aukštu, važiuojantis į viršų ir į apačią be sustojimo, o 

kitas kelia į 60-ą aukštą, tačiau sustoja kas 10 aukštų, antai įvairūs kiti liftai ir būs- 
tinės. Tiesioginės komunikacijos liftai važiuoja į viršų ir žemyn pasiutišku greičiu, 
tarsi traukiniai. Reikia būti pratusiam prie jų. Pasitaiko, kad moterys, dar niekada 

nekilusios liftais, alpsta. Dieną, kai judėjimas didžiausias, prie kiekvieno lifto durų 

driekiasi žmonių eilė. Liftas atvažiuoja, sustoja, durys atsidaro, išlipa tie, kurie juo 

nusileido, ir laukianti minia sulipa į liftą - šis kaipmat prisipildo ir skrieja į viršų. 
Niujorko gatvėse automobilių judėjimas mums, europiečiams, yra negirdėtas. Kin- 
kinių ten visiškai nėra. Jeigu kur nors kelyje pasirodo arklių traukiamas kinkinys, 
vaikai bėga iš paskos; arklys ten toks pats stebuklas kaip pas mus Kaune asilas. Di- 
džiosiose susisiekimo arterijose automobiliai sudaro vieną masę, tokią glaudžią, kad 

tarp jų neišvysi laisvo kvadratinio metro. Judėjimas toks intensyvus, kad jam regu- 
liuoti nepakanka vieno policininko; yra sukurti „automatiniai policininkai“ - aukš- 
ti bokštai, šviečiantys įvairiomis spalvomis ir duodantys vairuotojams signalus. Kai 

tame aukštame bokšte pasirodo, sakykim, voletinė spalva, visa automobilių virtinė 
tam tikroje atkarpoje pradeda judėti 50 km per valandą greičiu, o tai labai didelis 

greitis. Visi automobiliai privalo važiuoti vienodu greičiu, nes jeigu vienas pavėluotų 
arba važiuotų greičiau, visa masinio judėjimo harmonija sutriktų. Jeigu kuris nors 

automobilis sulėtintų tempą, vairuotojas iškart būtų areštuotas ir nubaustas. Tam 
tikru momentu bokšte vietoj violetinės spalvos pasirodo geltona šviesa - kokias tris 

sekundes, per kurias visa masė stabdo automobilius, o po trijų sekundžių pasiro- 
džius, tarkime, baltam šviesos signalui sustoja. Tuo pat metu kitoje stulpo pusėje už- 
sidega violetinė spalva ir kitoje sankryžos dalyje ligi šiol stovėję automobiliai pajuda. 
Tokiose didžiulėse arterijose vyksta tik tranzitinis judėjimas. Negalima vykstant 
tokiam judėjimui atvažiuoti prie kurio nors namo ir sustoti. Yra specialios vietos 
sustoti ir palikti automobilį, o iš jų jau reikia eiti pėsčiomis. 

Trumpas Žmuidzinavičiaus pasakojimas leido man pajusti būdingo ameri- 
kiečių gyvenimo skonį ir sugebėjo mane nežmoniškai sudominti. Mums visa tai 
skamba kaip pasaka. Ką jau kalbėti apie tą judėjimą Niujorke, kai grįždamas iš 
Amerikos mūsų europietiškame Londone Žmuidzinavičius pasijuto kaip gūdžiau- 
sioje provincijoje. O man Londonas prieš 20 metų padarė tokio neregėtai judraus 
miesto įspūdį, kad net galva susisuko. Su- 
dėtinga būtų mūsų kultūros zonos žmogui 
apsiprasti su Niujorku, bet reikia pripažinti, 
kad tas miestas turi daug spalvų ir daug įdo- 
maus žavesio. 


1924 metų rugpjūčio 20 d. 
Trečiadienis 


Šiandien išvykstu atostogų — tai antroji jų 
dalis. Šiomis dienomis, kai kaip tik iškeliau- 
ju, į Kauną suguža daug žmonių, norinčių 
dalyvauti poryt atidaromoje III lietuvių pra- 
monės ūkio parodoje. Kartu vyks ir „Dai- 
nos dienos“ šventė, į kurią suvažiuoja keli 
tūkstančiai dalyvių, priklausančių įvairioms 
dainininkų draugijoms, be to, dar vyks kelių 
lietuvių artistų — Žmuidzinavičiaus, Petro 
Rimšos, Mackevičiaus***, sugrįžusio po ke- 


lerių metų iš Kaprio, Šimonio** ir dar kelių 
kitų - paveikslų ir skulptūrų paroda. Bus ir 


„Centrinis Parodos Paviljonas“. 


Raižinio faksimilė žurnalo Krivulė viršelyje. Krivulė, 1924, nr. 8. , oji ia , . A . k 
lietuviškųjų kryžių, ir lietuvių liaudies or- 


448. Mackevičius Jonas (1872-1954), dailininkas. 1894 m. baigė Maskvos mokyklą dailei skatinti, 
1896 m. kunigaikštytės Taniševos dailės studiją, o 1901 m. Dailės akademiją. Gyvendamas Pe- 
trapilyje, J. Mackevičius priklausė tuo metu pagarsėjusiai realistų žanrininkų dailininkų gru- 
pei „Peredvižniki“. Artėjant Romanovų dinastijos trijų šimtų metų jubiliejui, J. Mackevičius 
nutapė caro Nikolajaus II portretą, kuris paties caro buvo pripažintas geriausiu; paskui leista jį 
spausdinti jubiliejiniuose leidiniuose. 1907 m. dalyvavo pirmojoje lietuvių dailininkų parodoje 
Vilniuje, o vėliau įstojo į Lietuvių dailės draugiją. Ilgą laiką, 1914-1929 m., gyveno Kaprio saloje, 
Italijoje. 1926 m. buvo surengtos jo kūrinių parodos Kaune ir kituose miestuose. J. Mackevičius 
iki 1940 m. ėjo Meno mokyklos mokytojo pareigas, dėstė akvarelę ir piešimą. Per tą laiką daly- 
vavo dailės parodose Lietuvoje ir užsienyje. Buvo vienas Lietuvos dailininkų draugijos steigėjų. 
449. Šimonis Kazys (1887-1978), dailininkas, tapytojas, grafikas, poetas. 

namentikos paroda, kurią organizuoja 
Varnas**. Taip pat opera, drama, „Vilko- 


LIET. ŽEMĖS ŪKIO IR PRAM. PARODOS KOMITETAS 


lakis“. Žodžiu, Kaune vyks visos Lietu- 
vos prezentacija. Būtų labai įdomu viską 
pamatyti, bet, kita vertus, gaila ir tų kelių 
atostogų dienų. 

Iš Kauno išvažiavau neišsimiegojęs, 
du vakarus iš eilės vakarieniavau „Ver- 
salyje“ - užvakar su Herbačiausku ir jo 
žmona, vakar su Jadze Čepaite. Ir abu 
vakarus labai vėlai guliausi, o dėl Jadzės 
glamonių ir iš to sekusio susijaudinimo 
užmigau dar vėliau. Jadzei didžiausia lai- 
mė kur nors su manimi išeiti, ypač užeiti 
į kavinę ar restoraną. Labai retai ji tokios 
laimės sulaukia, nes aš vengiu viešai su ja 


rodytis, bet kartais ir jai padarau šventę. Parodos Kone 
Jadzė labai svajojo apie „Versalį“, nes ži- 


nojo, kad ten per vakarienę yra rodomas Nuotraukų kompozicija „Liet. žemės ūkio ir pramonės 
parodos komitetas“, 


kabaretas. Ji iki šiol nebuvo mačiusi ka- | | 
žurnalas Krivulė, 1924, nr. 8, p. 6. 


bareto, tačiau žinojo, kad per pasirodymą 

skamba nesudėtingos dainos ir šokama atviroje scenoje. Vakar apsisprendžiau nu- 
sivesti Jadzę į „Versalį“. Ji, žinoma, pasijuto devintame danguje. Kabaretas „Versa- 
lyje“, kaip ir kiti restoranų kabaretai, yra labai šabloniškas, bet Jadzei jis buvo tikra 
sensacija: labiausiai ją sužavėjo plastiškos, gražiai sudėtos šokėjos, beje, pusnuogės 
ir demonstravusios kitas kūno dalis po permatomais blizgančiais kostiumais, išryš- 
kinusiais moteriškas linijas ir moterišką grožį. Tokie erotiniai pasirodymai veikė 
Jadzę. Jai labiau patinka kabaretas negu teatras ar kitos meno rūšys. 

Iš Kauno išvažiuoju visam mėnesiui. Jadzę vežuosi į Bagdoniškį. Išvažiavome per 
pietus greituoju traukiniu. Stotyje sutikau apygardos teisėją, senąjį Juozapavičių“! - 
jis vyko į Rokiškio išvažiuojamąjį teismo posėdį. Tad visą kelią keliavome kartu, o 
kad žmogus mėgsta kalbėti, tai ir kelionė neprailgo. 11 valandą pasiekėme Rokiškį. 


450. Varnas Adomas (1879-1979), dailininkas, tapytojas, grafikas, fotografas, liaudies meno rin- 
kėjas, propaguotojas ir puoselėtojas, dailės pedagogas, scenografas. 

451. Originale - Józefowicz. Juozapavičius Edvardas, 1924 m. buvo Kauno apygardos teismo na- 
rys, 1924-1925 m. Kauno apygardos Panevėžio skyriaus teismo narys, 1925-1928 m. Panevėžio 
apygardos teismo narys. 

Laisvės Alėja Kaune. 


Karikatūra „Laisvės alėja“ 
iš satyros ir kritikos žurnalo Spaktyva. 1925, nr. 1 (4), p. 6 


Mane pasitiko Stefanas Romeris ir pasigyrė, kad gavo piešimo ir kaligrafijos moky- 
tojo darbą Panevėžio lenkų gimnazijoje. Tai būtų labai gera naujiena, bet baiminuosi, 
kad savarankiškas gyvenimas nepastūmėtų jo ir vėl imtis kokių nors niekšybių. 


1924 Metų rugpjūčio 21 d. 
Ketvirtadienis 


Bagdoniškyje, seserų ūkiuose viskas gerai. Derlius geras, rugiai jau suvežti, pašaro 
gausu. Marynia turi nemažai vaisių ir pomidorų parduoti. Marynia džiaugiasi Eva, 
o Eva - motina ir Bagdoniškiu. Marynia su Eva taip įsikibusios viena kitos, tarsi 
įsimylėjėlių pora. Elvyros vaikai gerai laikosi, net Helcia geriau atrodo ir kažkaip 
kitaip, tvirčiau laiko galvą. Elvyra labai sielojasi dėl vyro, pyksta, kad nieko nerašo, 
bet tikisi, kad aš, važiuodamas į Vilnių, ką nors nuveiksiu, paveiksiu Stefaną atvykti. 

Dieną praleidau dalindamas dovanas vaikams ir žaisdamas su jais - žaidimuo- 
se dalyvavo ir Eva su Stefanu Römeriu. Po pietų su Jadze nuėjome į Gojų ir tęsėme 
birželį pradėtą darbą - valėme mišką. Maskoliai lentpjoviai jau baigia pjauti lentas 
namui iš žiemą paruoštų medžių. Žiemą dar reikės paruošti 50 eglių iš Gojaus - nu- 
kirsti ir atvežti. Mano sode, pasodintame prieš dvejus metus, viena jauna obelaitė 
pradžiugino penkiais obuoliukais - pirmieji mano sodinukų vaisiai. 

Pasinaudosiu vieta dienoraštyje ir užrašysiu kelis sakinius apie tyrimą, atlie- 
kamą dėl Klaipėdos sąmokslo - tai sužinojau iš Kalvaičio, prieš išvažiuodamas iš 
Kauno. Kaip ir buvo galima numatyti, Penkaitis pasirodė visiškai netinkamas to- 
kiai sudėtingai užduočiai. Kalvaitis pats buvo nuvykęs į Klaipėdą, grįžo pasipikti- 
nęs Penkaičiu, labai susierzinęs, nes Penkaitis ne tik neturi supratimo apie tai, kaip 
reikia atlikti tyrimą (ne tik kad net neturi supratimo, kaip tą tyrimą pradėti, kokių 
veiksmų imtis), bet ir yra išpuikęs, pavydus, nesiklauso prokuroro Žalkausko“*, 
kuris vadovauja tyrimui, nurodymų. Kalvaitis kaltina Tumėną, kuris pats vienas, 
su juo nepasitaręs, delegavo Penkaitį, o motyvas vienintelis - šis žmogus moka 
vokiečių kalbą. Su Žalkausku Penkaitis elgėsi labai arogantiškai, nesiklausė pasta- 
bų, tad Žalkauskas ir pasikvietė Kalvaitį. Na, o pastarasis jau vietoje įsitikino, kad 
Penkaitis visiškai netinka tokiam darbui, ir sugrįžęs į Kauną viską papasakojo Tu- 
mėnui. Tumėnas, dabar jau pasitaręs su Kalvaičiu, ryžosi nusiųsti tardytoją Stanke- 
vičių*“, vieną gabiausių ir ištvermingiausių Kauno apygardos teismo kriminalistų. 
Stankevičius buvo iškviestas iš atostogų ir jau nuvažiavo į Klaipėdą. Žalkauskas 
iš Klaipėdos atsiuntė telegramą prašydamas, kad būtų atšauktas, nes negali kartu 
dirbti su Penkaičiu ir jam vadovauti. Pasirodo, Penkaitis ir vėl iškėlė skandalą dėl 
tyrimo, ėmė šaukti ant Žalkausko, daužė kumščiu stalą. Tai sužinojęs Tumėnas 
asmeniškai nuvyko į Klaipėdą daryti tvarkos. Greičiausiai Penkaitis bus atšauktas 
tis nežmoniškai piktinasi Penkaičiu, sako, kad tokios ir būna pasekmės, kai labiau 
žiūrima į pavardės galūnę „aitis“ (Penkaitis - ne Stankevičius), ne į žmogaus kvali- 
fikacijas ir bylos sėkmę. Penkaitis ne tik neturi supratimo apie tyrimo eigą (jis yra 
civilinis tyrėjas, prieš tai niekada netarnavęs teismuose, niekada gyvenime nesusi- 
dūręs su realiu tyrimu), tačiau dar yra žmogus be jokio takto. Atvykęs į Klaipėdą 
Penkaitis kreipėsi į gubernatorių Budrį** su labai rimtu prašymu - gauti dirbtinius 
ūsus, barzdą ir peruką, kad niekas jo gatvėje nepažintų ir nesumanytų keršyti. Be 
visų blogybių, Penkaitis yra ir didžiulis bailys. Šioji istorija su ūsais, barzda ir pe- 
ruku jau žinoma visoje Klaipėdoje ir tapo madingu anekdotu. Toks pajuokos vertas 
pareigūno, atsiųsto iš Kauno sąmokslui ištirti, elgesys tikrai visam reikalui nesutei- 
kia rimtumo ir visą valdžią paverčia pajuokos objektu. 


452. Žalkauskas Karolis (1892-1961), teisininkas, politikos ir visuomenės veikėjas. 1924-1926 m. 
buvo Vyriausiojo Tribunolo prokuroro padėjėjas, o vėliau - 1926-1927 m. - Klaipėdos krašto 
gubernatorius. 

453. Stankevičius (Stanka) Vladimiras (Stankiewicz). 

454. Budrys (Polovinskas) Jonas. 

1924 Metų rugpjūčio 22 d. 
Penktadienis 


Vakar vakare dangus apniuko, naktį ėmė pasiutusiai lyti, siautėjo vėjas. Smarkiai 
lijo visą naktį ir šią dieną. Tai ne rudens lietus, o vasaros, kuris pila tarsi iš kibiro, 
rodos, tuoj tuoj debesys atpliš nuo dangaus ir su visu vandeniu tėkšis į žemę. Lau- 
ke buvo tamsu, rūkas gaubė net arti namo buvusius daiktus. Vėjas kaukė, apie 
vidurdienį dar ir audra atėjo su perkūnija, vietomis krito ledai, o lietus tekėjo 
ir tekėjo iš dangaus. Visos pievos užlietos, upeliai pakilo kaip pavasarį tirpstant 
sniegui. Nė pasvajoti nebuvo įmanoma apie pasivaikščiojimą, o juo labiau apie 
darbą Gojuje. 


1924 metų rugpjūčio 23 d. 
Šeštadienis 


Šiandien pagaliau oras leido maloniai papramogauti Gojuje. Prieš pietus lietus 
mus su Jadze dar išvijo iš Gojaus, tačiau po pietų sugrįžome ir dirbome iki vaka- 
ro. Iškirtome nemažai krūmokšnių. Toks darbas mane įtraukia tarsi puikiausias 
sportas. 

Prieš porą savaičių pradėjau rašyti apie Jadzę, paskui pasakojimą nutraukiau, 
nes atsirado aktualesnių temų. Na, o dabar pasinaudosiu proga ir vieta dienorašty- 
je ir nupiešiu savo gana savitą ir mielą santykį su Jadze. Taigi, kai 1922 metais atlei- 
dau Jadzę iš darbo, iš Bagdoniškio parsivežiau kitą tarnaitę - Heleną Boguslavską 
iš Rūkelių (jos mama Jakimavičiūtė*“ iš Bagdoniškio). Vis dėlto su Jadze ryšių 
nenutraukiau. 1922 metų rudenį ji atvažiavo į Kauną ieškotis darbo ir pasinaudojo 
leidimu pas mane pagyventi, kol susiras vietą. Helena Boguslavska, be jokios gy- 
venimo patirties mergaitė, atvežta į miestą tiesiai iš namų kaime, neturėjo žalio 
supratimo apie namų ūkį ir negalėjo net lygintis su Jadze - lanksčia, paslaugia, 
vikria, pripratusia tarnauti pas mane. Tad ilgėjausi Jadzės, o kai ji pasirodė, labai 
apsidžiaugiau ir nuoširdžiai įsileidau į savo namus. Padėjau jai susirasti darbą, nes 
negalėjau jos pasilikti ir be jokios priežasties atleisti Helenos. Tačiau tos kelios die- 
nos, kurias tuomet Jadzė pas mane praleido, labai mus suartino. Jadzė visuomet 
man jautė kažkokią trauką, simpatiją, kurią dabar papildė prarasto darbo gailestis. 
Na, o mano nuoširdumas ir glamonės, kurios anuomet nevirto jokiais artimais 
lytiniais žaidimais, dar labiau kurstė jos gailestį ir simpatijas man. Jadzė susirado 


455. Originale - Jachimowiczėwna. Matyt, ji buvo Bagdoniškio kaimo ūkininko Antano Jaki- 
mavičiaus (Jachimowicz Antoni) sesuo. 

Jadvyga Čepaitė Laisvės alėjoje, Kaune, apie 1932-1933 m. 

Nuotraukos antra pusė su užrašu „+-1932-1933 m. Jadzė Čepaitė Laisvės alėjoje Kaune. 
Mykolas Rėmeris. 1937.X.20". 

Nuotrauka iš Konstancijos Riomerytės albumo. 


vietą, kiekvieną sekmadienį mane lankė ir susidraugavo su Helena. Jadzė apskritai 
labai greitai užmezga naujas pažintis, o Kaune neturi nei draugių, nei pažįstamų. 
Aš su Jadze visuomet elgiausi nuoširdžiai, buvau svetingas, linksmas - juokavau, 
kalbėjau, juokiausi, vaišinau ją. Paskui 1922-1923 metų žiemą Jadzė tarnavo kaime 
prie Kauno, pas kaimo mokytoją. Du kartus per mėnesį ištrūkdavo į Kauną ir 
visuomet aplankydavo mane, neretai pasilikdavo nakčiai. Tarp mūsų užsimezgė 
toks flirtas juoko forma, bet niekada nepasistūmėjo toliau už bučinius. O bučiuo- 
davomės mes ir anksčiau, kai Jadzė pas mane tarnavo. 1923 metų pavasarį Jadzė 
metė tarnaitės darbą kaime ir pradėjo ieškotis Kaune. Ji ir vėl pas mane laikinai 
apsistojo. Tuomet pragyveno porą savaičių, per kurias mūsų santykiai dar labiau 
pasistūmėjo. Naktimis, kai Helena užmigdavo, Jadzė ateidavo pas mane - mes 
glamonėjomės, jausdami, kaip virpėjo mūsų kūnai. Taip - mes vis subtiliau ir ais- 
tringiau vienas kitą lietėme, o mūsų elgesį jau buvo galima vadinti ir paleistuvyste, 
vis dėlto niekada nenuėjome per toli - nenuplėšiau jai mergystės. 

1924 Metų rugpjūčio 24 d. 
Sekmadienis 


Apniukusi ir nemaloni diena. Sekmadienis, tad neičiau į Gojų net ir esant geram 
orui. Bent jau nuostolių man toks oras nepridarė. Prieš pietus iš Kazliškio atvažiavo 
Zigmantas Rutkauskas““ su savo sese Basia Rutkauskaite*?. Zigmantas rytoj plana- 
vo kartu su Elvyra važiuoti į Narvydiškį““, pas ponią Vasilevską paskolos. P. Vasi- 
levska dabar gyvena pilnas kišenes dolerių prisikišusi, mat pardavė Narvydiškį. Pas 
ją dabar traukia ištisos „piligrimų“ voros skolintis dolerių. 

Jaučiuosi blogai. Turiu rūpestį, apie kurį nepasakosiu. Mano išdidumas yra pa- 
žeistas ir neleidžia man skųstis. 


1924 metų rugpjūčio 25 d. 
Pirmadienis 


Oras pagerėjo. Rytą dar buvo niūrus, sunkus, žemai dangumi plaukė alaviniai 
debesys. Visą dieną - iki pietų ir po pietų, iki vakaro - kartu su Jadze dirbome 
Gojuje. Padarėme didelį žngsnį pirmyn, rodos, tuoj abudu baigsime valyti tą miš- 
ko plotą, kuriame dirbti pradėjome birželį. Taip pat pradėjau kasti duobes ku- 
riamame savo sode ir sodinsiu vaismedžius. Lentpjoviai jau baigė pjauti balkius 
ir lentas iš medžiagos, suvežtos šią žiemą namui statyti. Pjovimas man kainavo 
apie 800 litų. 

Šiandien mano santykius su Jadze papildė karšta audra, kurią išreiškė mano 
emocingi pykčio protrūkiai ir Jadzės ašaros bei skausmas. Na, Jadzė, kaip ir dera 
moteriai, vadovaudamasi lankstumu ir instinktu ištirpdė visus nervų ir šūksnių 
kamuolius ir pavertė juos saldžia glamonių harmonija. Viskas gerai, kas gerai 
baigiasi. 

Elvyra gavo vyro laišką, šis tikina atvyksiantis. Žino apie leidimą įvažiuoti į 
Lietuvą ir rašo, kad jau stengiasi gauti pasą įvažiavimui iš Lenkijos į Latviją, o tada 
čia atvyks. Šioji žinia nuramino Elvyrą. 


456. Zygmunt Rutkowski. 
457. Originale - Basia (Barbara) Rutkowska. 
458. Originale - Norwidiszki. 

1924 metų rugpjūčio 26 d. 
Antradienis 


Ryte su Marynia buvome nuvažiavę į Rokiškį. Turėjau asmeninių reikalų pas Pei- 
sachą Ruchą, o Marynia kelionei parinko šitą dieną, kadangi šiandien Rokiškyje 
pas taikos teisėją buvo nagrinėjama jos ir Viveliškių kaimo ūkininkų civilinė byla 
dėl ganiavos Matiekų miške. Marynia labai norėjo, kad ir aš dalyvaučiau teisme, 
nors ir nesu suinteresuotas - Bagdoniškyje niekada nebuvo ir nėra jokių gany- 
klinių servitutų, priklausiusių ir priklausančių kaimyniniams kaimams dabar ir 
niekada anksčiau, dar esant gyvam Papai joks kaimas nebandė pasisavinti teisės 
į ganyklą Bagdoniškio dvarui priklausiusiuose miškuose. Nebuvo nė vieno įvy- 
kio, kad kas nors ten ganytų gyvulius, nė vienos teismo bylos dėl to. Na, o dabar, 
po karo aplinkiniai kaimai, padrąsinti agrarinės reformos ir valstybinės politikos 
demagoginių srovių, pradėjo kelti įvairias pretenzijas ir bandyti jas įgyvendinti. 
Prieš ketverius metus taip pasielgė Buniškiai“?, Kumšose ganydami galvijus, ta- 
čiau buvo teismo nubausti ir privalėjo sumokėti kompensaciją. Šiemet pretenzijas 
reiškia Viveliškės, kurios visą vasarą viešai ganė arklius ir galvijus Mataučiznoje, 
Marynios ir Elizkos Komorovskos miške, ir Stačiaragyje, Elizkos ir Elvyros miš- 
ke. Marynia (ir Elvyra) padavė Viveliškių ūkininkus į teismą. Ji privalėjo laimėti 
šitą bylą — ir laimėjo, nes Viveliškės neturėjo kaip pagrįsti savo pretenzijų. Teisme 
iki soties prisiklausiau atsakovų ir viveliškiečių melo. Mane taip labai tas melas 
papiktino, kad išėjęs iš teismo aštriai, pakeltu balsu ėmiau plūsti viveliškiečius už 
melą. Labiausiai buvau šokiruotas melagingų atsakovo Jovaišio parodymų. 1921 
ar 1922 metais Jovaišis iš Kotunios Prušanovskos nusipirko Bagdoniškiui priklau- 
siusį žemės valaką Viveliškėse. Mūsų padedamas jis po kelerių metų laimėjo bylą 
prieš anksčiau tą žemę nuomojusį Beinaravičių ir šių metų pavasarį apsigyveno 
Viveliškėse. Jis puikiai žinojo, kad pirkdamas žemę iš Prušanovskos neįsigijo jokių 
ganiavos teisių Marynios miške, tad jo melas ir atsikalbinėjimai mane labiausiai 
piktino. Bardamas pakeltu tonu viveliškėnus Jovaišą išvadinau žuliku. Pastarasis 
supyko, nes tai pasakiau viešai, gatvėje, o vienas iš atsakovų - jaunasis Kondro- 
tas - pradėjo kurstyti paduoti mane į teismą dėl įžeidimo. Įtariu, tokią bylą pra- 
laimėčiau, mat kad ir kaip būtų, įžeidimas lieka įžeidimu. Nebijau nei kaltinimo, 
nei galimos piniginės bausmės, tačiau man būtų labai nemalonu, jeigu paaiškėtų, 
kad dėl karšto būdo sukėliau konfliktą gatvėje. Beje, pastebiu, kad su amžiumi 
atsiranda ūmus polinkis šaukti ir pykti - visiškai toks, koks buvo būdingas Papai 


459. Originale - Boniuszki. 

ir seneliui Severinui Rėomeriui““*. Matyt, tai paveldima. Teks susiimti ir valios jėga 
nugalėti tokį ūmų polinkį, nes tai nei geras, nei malonus charakterio bruožas. O 
kai apima pyktis, kai pradedu šaukti, norisi ir muštis - visiškai nevaldoma. Bijau 
iš pykčio būti neprognozuojamas. Labai keista, kad tokie pykčio priepuoliai man 
pasitaiko, nes iš esmės mano prigimtis labai švelni. 


1924 metų rugpjūčio 27 d. 

Trečiadienis 

Visą dieną praleidau su Jadze - toliau kirtome krūmokšnius ir nereikalingus me- 
delius Gojuje. Daug darbo miške, birželį jį valė darbininkai, dabar mes, aš su Jadze, 
o dar pasamdžiau Adamavičių““, kalvį Blaževičių““* ir krikštasūnį Nemeikšį - kie- 
kvienam paskyriau po miško sklypą. Taigi šiais metais bus išvalyta maždaug pusė 
Gojaus - labai jau prižėlę visokių krūmokšnių, trukdančių jauniems, tauriems me- 
deliams augti. O miškas auga labai gražus, vertas rūpesčio. Daugiausia yra drebulių 
ir uosių, antroje vietoje - beržai ir eglės, retesni ąžuolai, o rečiausios - tarsi perlai 
jūros dugne - tankynėje pasirodo liepaitės. Visas kitas medžių ir krūmokšnių rū- 
šis - riešutus, ievas, šermukšnius, karklus, baltuosius alksnius, putinus - kertu be 
pardon'o. Pasitaiko Gojuje ir laukinių obelaičių - jas palieku. Jaunųjų pušelių kol 
kas suradau tik dvi ir vieną vienintelį klevą. 


1924 metų rugpjūčio 28 d. 
Ketvirtadienis 


Dienos pakankamai gražios, tačiau jau kvepia rudeniu. Nebuvo dar šalnų, bet me- 
džių lapai gelsta. Atostogos tokiu metu, kai gamta rudenėja, nėra tokios malonios 
kaip vasaros pradžioje arba vidurvasarį. Saulė žemiau dangumi ritinėjasi ir dienos 
trumpėja. Ir vis dėlto - dar nenoriu į Kauną. Ten manęs laukia sunkus darbas, apie 
kurį su nerimu galvoju. Kalbu apie darbą universitete. Jis bus dvigubas ir labai su- 
dėtingas. Jau dabar privalau pradėti ruošti spaudai konstitucinės teisės paskaitas, 
be to, dar pasiruošti einamosioms paskaitoms. Ir vienas, ir kitas darbas bus su- 
dėtingas. Turiu ankstesnių paskaitų rankraščius, bet pats studijuoju, gilinu žinias, 


460. Romeris Severinas Justinas (Römer Seweryn Justyn, 1814-1890), Mykolo Juozapo Romerio 
ir Rachelės de Raös sūnus, Mykolo Pijaus Paskalio Romerio tėvo - Mykolo Kazimiero, Papos 
(1845-1920) - dėdė, kuris kartu su broliu Edvardu Jonu Rėmeriu (Römer Edward Jan, 1806-1878) 
rūpinosi ir auklėjo Mykolą Kazimierą kaip sūnėną mirus jauniausiajam broliui, Papos tėvui, 
Mykolui Steponui Antanui Romeriui (Römer Michał Stefan Antoni, 1816-1846). 

461. Originale - Adamowicz. 

462. Originale - Blažewicz. 

nuolatos turiu ką keisti ir tobulinti, keičiu ir savo pažiūras, pagrindinių teiginių 
ir tam tikrą šitos disciplinos analizę - negaliu jau naudotis savo prieš dvejus me- 
tus rašytais užrašais bei mokslinėmis tezėmis. Turiu perrašyti tiek paskaitų, tiek 
spausdintinos medžiagos tekstus. Didžiausią įtaką man turėjo Diugi. Nors nesu- 
tinku su daugeliu jo pažiūrų, vis dėlto veikiamas jo kritikos privalau išanalizuoti 
visus ankstesnius savo tvirtinimus, kuriuos rašiau remdamasis Jelineku*“* - būtent 
jo mintimis skaitydamas Diugi ėmiau labai abejoti. Su baime galvoju apie tą darbą, 
kuris manęs laukia. Prieš grįždamas į Kauną dar aplankysiu Vilnių - labai laukiu 
šitos suplanuotos kelionės. Dar laukiu, kol atsiųs iš Kauno mano atlyginimą ir ga- 
lėsiu kelti sparnus į Vilnių. Tikiuosi maždaug kitą penktadienį išvažiuoti. Na, bet 
išvyka į Vilnių ir greičiausiai į Gardiną bus trumputė - važiuoju vos savaitei, o po 
jos jau netrukus turėsiu grįžti į Kauną. 


1924 metų rugpjūčio 29 d. 
Penktadienis 


Labai išvargino darbas Gojuje. Labai daug dirbame su Jadze, forsuojame, kadangi 
norėtume iki sekmadienio baigti darbą - t. y. baigti valyti birželį pradėtą miško 
dalį. Ir pakaks šiemet. Nuo tokio darbo skauda ne tiek rankas, kiek nugarą, nes 
tenka dirbti pasilenkus. Jadzė labai daug man padeda. Dirbame pakaitomis, bet ji 
dirba daugiau. Kartu labai maloniai leidžiame laiką. Dirbdama su manimi Jadzė 
jaučiasi ne tarnaitė, o partnerė - aš su ja taip ir elgiuosi, nes išties juk tokio darbo 
dirbti negali reikalauti iš tarnaitės. 

Kai sugrįžtu po tokios dienos miške, svajoju tik apie vieną dalyką - apie miegą. 
Bagdoniškyje nesudėtinga šią svajonę įgyvendinti, nes jau 7 valandą vakaro (tiesa, 
pagal geležinkelių laiką, kuris, palyginti su Vidurio Europos laiku, vėluoja 40 mi- 
nučių nuo saulės laiko) visi per vasaros dieną išvargę namai panyra į sapną, nes 
rytojaus rytą - beveik kartu su saule - ir vėl pakils dirbti. 

Šiandien gavau laišką iš Eugenijaus Rėmerio“““, kuris rašo dėl mano suplanuo- 
tos kelionės į Vilnių. Pasirodo, neseniai jis buvo Rygoje (panašu, ir Vilniuje) ir pa- 
tikino, kad gausiu tenykščiuose Lenkijos konsulatuose leidimą vykti į Vilnių. Tad 
man pataria važiuoti ne į Daugpilį, o į Rygą. Vis dėlto manau, kad pabandysiu iš 
pradžių nuvažiuoti į Daugpilį - tai gerokai arčiau, o jeigu nieko nenuveiksiu, jau 
tuomet kelsiu sparnus į Rygą. 


463. Jelinekas Georgas (Jellinek Georg). 
464. Römer Eugeniusz. 

1924 metų rugpjūčio 30 d. 
Šeštadienis 


Jau norėjau baigti švarinti Gojų, nes mes abu, aš ir Jadzė, persisotinome šito darbo, 
abu esame pervargę. Darbas pats savaime yra malonus, bet pernelyg forsuojamas, 
atliekamas be jokios pertraukos tampa d la longue*“ praktiškai nepakeliamas. Vis 
dėlto tokį darbą reikia dirbti su tam tikromis pertraukomis. Šičia slypi panaši ais- 
tra kaip ir degtinėje. Kol geri, norisi dar ir dar gerti, o jeigu tektų gerti kasdien, po 
kelių dienų atsibostų. Tačiau po tam tikros pertraukos vėl geriama su tokiu pat ma- 
lonumu ir aistra. Kitais metais ir vėl su pasitenkinimu pjausiu krūmokšnius Gojuje, 
bet šiandien net pagalvoti apie tai nenoriu. 

Vis dėlto nebaigėme tvarkyti suplanuoto sklypo. Jadzė susižeidė pirštus, o aš 
jaučiausi išsekęs, taip skaudėjo kryžių ir nugarą, kad vos vos įstengiau judėti. Tad 
šiandien namo sugrįžome anksčiau nei įprastai - nusprendėme darbą baigti pir- 
madienį. 


1924 metų rugpjūčio 31 d. 
Sekmadienis 


Vėl ėmiau tvarkyti didžiulį korespondencijos archyvą, kuris po vokiečių okupacijos 
taip ir liko nesutvarkytas. Šūsnys laiškų, rašytų daugiausia mano Tėvui, Motinai, 
Elvyrai Mečkovskai jos mergavimo laikais ir man. Dėlioju laiškus pagal adresatus 
ir kartu chronologiškai pagal datas. Paskui susisteminsiu juos pagal metus, mėne- 
sius, dienas. Tai didžiulis darbas ir, tiesą sakant, neįsivaizduoju, ar suspėsiu jį atlik- 
ti, kol esu gyvas, juolab kad retai kada galiu skirti laiko tokiam darbui. Vien mano 
Tėvo korespondencija didžiulė, apimanti maždaug 60-ies metų laikotarpį - nuo 
XIX amžiaus septintojo dešimtmečio iki 1920 metų. Asmeninė mano korespon- 
dencija irgi nemenka, apimanti per 30 metų - nuo XIX amžiaus dešimtojo dešim- 
tmečio iki dabar, Mamos ir Elvyros korespondencija apima maždaug 30-40 metų 
tarpsnį - daugiausia laiškų, rašytų XIX amžiaus pabaigoje-XX amžiaus pradžioje, 
iki Didžiojo karo 1914 metais. Esama ir šiaip laiškų, rašytų įvairiems žmonėms. 
Korespondencijos archyvas yra tik dalis viso Bagdoniškio archyvo, t. y. įvairūs, iki 
šiol nesutvarkyti popieriai. Korespondenciją tvarkyti pradėjau prieš kelerius metus, 
bet praėjusiais metais nė karto prie minėtojo darbo neprisiliečiau. 

Į Kauną pasiimsiu senų nuotraukų klišes - maždaug nuo 1901 metų. Išmokysiu 
Jadzę ryškinti nuotraukas ir jos padedamas pasidarysiu visas nuotraukas. Prieš karą 


465. A la longue (pranc.) - ilgainiui. 

turėjau tokį nuotraukų rinkinį, tačiau vokiečių okupacijos metais jį praradau. Sena- 
sis mano fotoaparatas, kuris jau ne visai gerai veikė, kažkur pasimetė per okupaciją. 
Dabar jau turiu naujų klišių rinkinį, tai Stefano Romerio fotografijos naujuoju foto- 
aparatu - jį pirkau šiemet. Labai geras aparatas - turime nemažai puikių nuotraukų. 


1924 Metų rugsėjo 1 d. 
Antradienis 


Marynia su sūnumi Stefanu išvažiavo į Rokiškio turgų. Nusivežė parduoti obuolių, 
pomidorų, miežių, kiaušinių. Rudenį Marynia nepraleidžia nė vieno Rokiškio tur- 
gaus - visuomet veža savo derlių, pati pardavinėja jį tiesiai iš vežimo ir labai gerai 
užsidirba. Ji apsukri ir versli, sesė iš prigimties turi plačių užmojų - gal tai susiję su 
jos verslumu, nes, užuot taupiusi pinigus ar jų gailėjusi, užuot turėjusi kokį grašį at- 
sargai, Marynia viską, ką uždirba, tuoj pat išleidžia kažkokiems pašaliniams pirki- 
niams arba deda į ūkio apyvartą, realizuodama kokį nors savo sumanymą. Reikia 
pripažinti, kad ir jos ūkis auga, plečiasi, o pati amžinai be grašio, nuolatos turi skolų 
ir amžinai jai trūksta pinigų. Marynia, kaip mano Bagdoniškio žemės nuomininkė, 
yra man patogi ir kartu nepatogi. Patogi, nes nenualina žemės ir esu ramus, kad dėl 
šios nuomos nekils jokių nesusipratimų, o nepatogi, kadangi už nuomą man nemo- 
ka, aš, darydamas jai visokias nuolaidas, neturiu jokių pajamų iš savo žemės. Pir- 
muosius dvejus metus neėmiau jokio nuomos mokesčio, bet trečiaisiais ūkininka- 
vimo metais - t. y. pernai - jau ne tik kad neėmiau mokesčio, bet ir pats primokėjau 
jai po 100 litų kas mėnesį, matydamas, kad sesė nuolatos „sėdi“ be grašio kišenėj. 
Šiais metais piniginės pagalbos jai jau neteiksiu, nes derlius iš tiesų puikus ir pats 
ūkis sutvirtėjo. Na, nuomos mokesčio kol kas dar nereikalausiu. Vis dėlto matau: 
jos padėtis tikrai nėra tokia, kad negalėtų man mokėti už žemės nuomą. Tarkime, 
iš nedidelio daržo mano Liepų parke vien už pomidorus užsidirbs kelis šimtus litų. 
Taigi gavusi pinigus už pomidorus galėtų susimokėti už visą mano pievų ir laukų 
nuomą - už visus 70 hektarų žemės. Kai man nemoka, tai tos pajamos nueina į 
bendrą apyvartą ir atrodo, kad jų nė nebuvo. Be to, esu suteikęs jai kreditą. Prieš 
dvejus metus paskolinau 100 dolerių Stavskio“““ sodų nuomai. Skolą man mokėjo 
daugiausia darbu - samdė darbininkus kirsti medžius Gojuje ir suvežti statybines 
medžiagas būsimam mano namui. Šių metų birželį, išgirdęs, kad Marynia planuoja 
skolintis pinigų iš p. Vasilevskos*“, pasiūliau jai pigesnę paskolą metams, t. y. 100 


466. Stavskis Juzefas. 
467. Vasilevska Brunonienė (Wasilewska Brunonowa). 

dolerių su 15 proc. palūkanų. Ji paėmė mano pinigus, tačiau pasiskolino ir iš p. Va- 
silevskos. Kitąmet, ko gero, ir vėl bus sudėtinga atsiimti iš jos skolą. 

Šiandien suderėjau su savo krikšto sūnumi Michasiu Nemeikšiu*“, kad šis pa- 
dirbės girininku Gojuje už 25 litus per mėnesį, jam bus mokama grynaisiais. Gi- 
rininką privalėjo išlaikyti Marynia, tačiau nuo šių metų pavasario nesamdė, atseit 
liepė Gojų prižiūrėti samdiniams. Man tai nepatinka, tad pats nusamdžiau girinin- 
ką, o Marynia privalės man padengti išlaidas. 


1924 Metų rugsėjo 2 d. 
Antradienis 


Daug žmonių nori valyti Gojų, nes dalinuosi per pusę iškirstų nereikalingų mede- 
lių ir krūmų. Kiekvienam paskiriu po sklypą. Sklypus gavo Adomavičius, kalvis 
Blaževičius, Mykolas Nemeikšis, Konstantinas Zybalis, Sadauskas iš Prapultynės ir 
Jonas Juodelė, o dar atvyko vienas iš Juozo Tumėno sūnų ir jaunasis Jakimavičius, 
Motiejaus sūnus*“?, 

Na, o aš toliau tvarkiau korespondenciją. 


1924 metų rugsėjo 3 d. 

Trečiadienis 

Tvarkiau laiškų archyvą. Aptikau įvairiausių „curiosa“?? arba bent jau man pasiro- 
džiusių „kuriozais“ žvelgiant iš šiandienos perspektyvos. Antai viename laiške Regina, 
jau būdama mano sužadėtinė, pasipasakojo Elvyrai apie meilę man, kitame Kotunia 
Prušanovska kviečia seseris mylėti viena kitą ir taip kompensuoti „šaltą brolio širdį“, 
t. y. mano (!), antai karšti laiškai Elvyrai, rašyti visokių ją įsimylėjusių jaunuolių, o 
vat ir liūdni, verksmingi, kupini analizės, ilgi Eugenijaus Falejevo*? laiškai Elvyrai su 
dūsavimais dėl Marijos Rosenuvnos-Stavskos** ir visos šitos katastrofiškos meilės is- 
torija. Čia saulėti ką tik po vestuvių aštuntajame XIX amžiaus dešimtmetyje Mamos 


468. Nemeikšis Mykolas. 

469. Jakimavičius Antanas. 

470. Curiosum (lot.) - keistas, įdomus dalykas, neįprastas reiškinys, komiškas įvykis. Lietuvių k. 
vartojamas kaip „kuriozas“. 

471. Falejew Eugeniusz. 

472. Rosenuvna-Stavska Marija, Rosenaitė (Rosen6ėwna-Stawska Maria), Juozo Stavskio žmo- 
na, Gačionių dvaro savininko Justino Roseno (Rosen Justyn, 1822-1908) dukra. Prieš tėvo valią 
buvo ištekėjusi už kaimiečio Juozo Stavskio, su kuriuo išvyko į Rusiją. Į Lietuvą, Gačionis, grįžo 
1920 m. 

laiškai Papai, antai kupini skausmingo pa- 
sipiktinimo Kazimiero Romerio“ laiškai 
Papai ir man Gazeta Wilenska laikais, o čia 
mano seserų ir Zunkos Volodkovičuvnos- 
Chelchovskos** apie Rygos ir Vilniaus kar- 
navalus, ir t. t., ir t. t. Tuose laiškuose telpa 
visas mūsų šeimos gyvenimas - susipynę 
kiekvieno mūsų asmeninio gyvenimo epizo- 
dai. O jie dar kupini ir prisiminimų. 


1924 metų rugsėjo 4 d. 
Ketvirtadienis 


Išvažiuodamas iš Kauno prašiau Tribuno- 
lo sekretoriaus Vaidelio paimti mano kaip 
dėstytojo ir Tribunolo teisėjo atlyginimą, 
kuris mokamas rugsėjo 1 dieną, ir išsiųsti 
iškart čia, į Rokiškį, Peisacho Rucho vardu. 
Apskaičiavau, kad Peisachas jau turėtų būti 
gavęs pinigus, tad kartu su Eva šiandien nu- 
važiavome į Rokiškį. Pinigai išties jau atėjo. 
Dalį jų — 1000 litų - Peisachas mano pra- 


šomas buvo iškeitęs į dolerius (100 dolerių). 
Doleriai bus reikalingi keliaujant į Vilnių. 


iA ja (AoHga. Kariya Aamegr si 

Rokiškyje aplankiau ir notarą Urbanavi- 
čių“, su kuriuo visuomet nuoširdžiai pa- 
bendraujame. Šiandien mane pasitiko labai 
svetingai, pavaišino pusryčiais. Nuotrauka iš Konstancijos Riomerytės albumo. 
473. Romeris Kazimieras Ignotas Liucijonas (Römer Kazimierz Ignacy Lucjan, 1848-1921), Seve- 
rino Justino Romerio (Römer Seweryn Justyn, 1814-1890) ir Anelės Burbaitės (Burbianka Anie- 
la) sūnus. Studijavo užsienio universitetuose (Getingene, Vroclave), parašė veikalą Beieškant at- 
sakymo į Mikalojaus Koperniko tautybės klausimą (Beiträge zur Beantwortung der Nationalität 
des Nicolaus Kopernik), apgynė disertaciją „Apie Jodoko Liudviko Dacijaus gyvenimą ir raštus“ 
(„De Jodoci Luvici Decii vita scriptisgue“) ir 1874 m. gegužės 24 d. Vroclavo universitete gavo 
filosofijos daktaro laipsnį. Nuo 1878 m. gyveno Janapolyje, užsiėmė dvaro tvarkymu. 1888 m. 
Pinske vedė Kazimierą Bronislavą Skirmuntaitę (Skirmunttėwna Kazimiera Bronisława, ?-1938). 
Palaidotas Vilniuje, Antakalnio kapinėse. 

474. Zunka (Zuzanna) Wotodkowiczėwna-Chetchowska. 

475. Urbanavičius Boleslovas, Rokiškyje notaru dirbo 1921-1926 m. 

Kazimieras Romeris ir Marija Romerytė, 1861 m. ruduo, Vilnius. 

„Stryjeczno - rodzony brat Kazimierz Römer i stryjeczno — 
rodzona siostra Maria Römerówna; wyfotografowani w jesieni 
1861 r. w Wilnie” Įrašas - Mykolo Kazimiero Romerio. 


Kadangi jau turiu pinigus, rytoj ryte iškeliausiu. Važiuosiu į Daugpilį, tenai 
bandysiu gauti leidimą įvažiuoti į Lenkiją. Nuvešiu Kotuniai Prušanovskai 242 do- 
lerius už parduotą jos mišką ir kelis šimtus litų Henrysiui Volovičiui. Jaudinuosi dėl 
išvykos į Vilnių. Jaučiu tam tikrą nerimą - rodos, ir noriu važiuoti, ir nenoriu. Kad 
tik sėkmė lydėtų, kad galėčiau pasiimti dienoraščius ir aplankyti dukrą! 


1924 metų rugsėjo 5 d. 
Penktadienis 


Naktį labai mažai miegojau. Prabudau 12.30 po vidurnakčio ir negalėjau užmigti, 
1.30 jau atėjo manęs žadinti Jadzė. Turėjau išvažiuoti trečią valandą, kadangi iki 
Obelių važiuoju su Jadze - išleidžiu ją atostogų, kol pats nebūsiu. Jadzė važiuoja 
kartu iki Obelių, iš ten traukiniu iki Rokiškio - traukinys išvyksta penktą valandą 
ryto, tad ir išvažiuoti reikėjo anksčiau, nes mano traukinys į Latviją išvyksta tik 
6.30 valandą. Švito, kai palikome Bagdoniškį. Nuo lankų, plytinčių žemumoje tarp 
Obelių ir Kriaunų, nuo pelkynų ir vandenų didelėje dauboje kilo rūkas, kuris ne- 
trukus uždengė visas apylinkes. Nesimatė net šitoms apylinkėms būdingų kalvų. 
Drėgmės lašeliai sklandė ore, krito ant drabužių, medžių lapų ir t. t. Greičiausiai 
jau baigėsi saulėtas ir sausas oras, kuris taip mus lepino pastarosiomis savaitėmis. 
Labai greitai su Jadze pasiekėme Obelius. Obelių kelias, priklausantis Obelių vals- 
čiui, yra rekonstruotas, paverstas plačiu vieškeliu, tad važiavome kaip niekada pa- 
togiai. Tai vieškelio iš Obelių iki Kamajų pradžia, tačiau vieškelis nutiestas tik iki 
Obelių, iki Rokiškio valsčiaus ribos. Rokiškio valsčius nėra suinteresuotas tranzi- 
tiniu vieškeliu, tad nenori paprasto kelio pertvarkyti. Pirmą kartą važiavau nau- 
juoju Obelių vieškeliu. Jadzė labai mėgsta važiuoti kartu su manimi, buvo linksma 
ir ekspansyvi. Visą kelią mane linksmino savo čiulbėjimu ir žaismingu humoru. 
Beveik pamiršo išsiskyrimo su manimi liūdesį ir nuolatinius savo pavydo priepuo- 
lius, kurie ją apninka, kai vos kur nors susiruošiu važiuoti. Vaidenasi jai keistos 
vizijos apie mano meilės nuotykius ir vargšė mergaitė visai pameta galvą. Netru- 
kus Jadzė išvažiavo. Įsėdau ir aš į savo traukinį, kuris jau seniai stovėjo Obeliuose. 
Prieš išvykstant traukiniui lietuvių muitininkai atliko bagažo patikrą, o žandarai 
patikrino keleivių pasus. Traukinys pajudėjo. Sustojo nedidelėje lietuviškoje sto- 
tyje Šapeliai*“, kuri buvo pastatyta karo metais, ir netrukus įvažiavo į Latvijos te- 
ritoriją - į istorinę Žemgalą, kurios dabartinę dalelytę nuo dabartinės valstybinės 
476. Šapelių geležinkelio stotis (pustotė) - gyvenvietė Rokiškio rajono savivaldybės rytuose, pa- 


sienyje su Latvija, Radviliškio-Daugpilio geležinkelio stotelė. Dabar keleiviniai traukiniai čia 
nebevažiuoja, pusstotė apleista, gyventojų nėra. 

sienos už Įlaukės 1919 metais lietuvių kariuomenė atsikovojo iš bolševikų. Vis dėlto 
Lietuvai minėtosios žemės priklausė iki 1920 metų spalio, mat latviai, naudoda- 
miesi Želigovskio išpuoliu prieš Vilnių ir Lietuvos ir Lenkijos karu, jėga išstūmė 
lietuvius iš to Žemgalos lopinėlio, kurį prijungė prie savo valstybės teritorijos, kas 
vėliau buvo sankcionuota Lietuvos-Latvijos sienų arbitražo. Antai ir Įlaukė, arba 
Eglainė - pirmoji lietuviškoji stotis. Šiose žemėse gyvena mišrių tautybių gyven- 
tojai - nemažai lietuvių, sakoma, kad daugiausia yra rusų sentikių, šiek tiek latvių, 
šiek tiek sulenkėjusios liaudies - ypač link Kalkūnų ir Zarasų. Stotyje dažniausiai 
girdžiu skambant rusų kalbą. Vyksta trumpas bagažo patikrinimas. Lietuvių trau- 
kinys atvažiuoja net iki Kalkūnų, kuriuos latviai vadina „Gryva“, nuo Daugpilio 
priemiesčio pavadinimo, esančio žiemgališkoje Dvinos (Dauguvos) pusėje. Latviš- 
ki traukiniai neaptarnauja Įlaukės. Traukinys pajuda toliau. Tarp Įlaukės ir Kalkū- 
nų, miškuose kertame Didžiojo karo mūšio laukus: čia ėjo milžiniška fronto linija, 
nusidriekusi nuo Baltijos iki Juodosios jūros. Šioje linijoje dvejus ilgus metus - nuo 
1915 iki 1917 - stovėjo rusų ir vokiečių armijos. Tai buvo nesibaigiančios nejudrios 
kovos, dvejus metus trukęs apkasų frontas. Važiavau minėtosiomis vietomis 1920 
metais. Karo pėdsakai neišnyko iki šiol, o kadangi čia yra miškas, matyt, pasiliks 
visiems laikams. Kelerių, o gal keliolikos kilometrų plote visas gruntas skylėtas ir 
apkasų sudarkytas, griovių, granatų pėdsakų išvagotas. Dar styro kulkų suvarpyti 
medžiai nulaužtomis viršūnėmis, tačiau visoje šitoje karo zonoje jau auga jaunas 
miškas, daugiausia beržynas, kuris jaunu savo gyvenimu slepia žmogaus mirties 
dauburius. Artėjame prie Kalkūnų. Visas kelias nuo Obelių iki Kalkūnų man taip 
gerai pažįstamas iš vaikystės, kad, ko gero, nėra nė vienos jo atkarpos, kuri atro- 
dytų svetima. Visą savo gyvenimą važinėjau šituo geležinkeliu ir nėra pasaulyje 
man žinomesnio kelio už šį. Ką tik atsisveikinau su Lietuva ir vat, vos po kojomis 
pajutus Latvijos žemę, Lietuvos ilgesys ima man širdį spausti. Nežinau, kodėl jis 
įsisuko mano širdin, galbūt todėl, kad vykstu į Vilnių - tik savaitei, tačiau jaučiu, 
kad būsiu atskirtas nuo mylimos nepriklausomos Lietuvos, kad netrukus Vilniu- 
je susidursiu su lenkų valdžia ir būsiu nuo Lietuvos taip toli, tokiomis sienomis 
atskirtas, tarsi atsidurčiau Kinijoje. O gal ir dar toliau. O Lietuva! Vis dėlto nėra 
man mielesnės šalies ir saldesnio gyvenimo nei po Tavo nepriklausomais sparnais. 
Nors man - Lietuvos lenkui - artimesni yra Lietuvos lenkai nei vietos lietuviai, bet 
Vilnius, valdomas Varšuvos rankomis ir gyvenamas tų pačių Lietuvos lenkų, man 
yra kur kas tolimesnis ir svetimesnis už vietos lietuvių valdomą Kauną, kurio val- 
dyme Lietuvos lenkai beveik nedalyvauja. Mano tėvynė yra Lietuva. Tik Lietuva. 
Skirtumas tarp vietos lietuvio ir vadinamojo Lietuvos lenko, mano supratimu, yra 
tik lietuviškumo atspalvių skirtumas, tik šalies etninių spalvų fragmentai, na, o 

Lenkija ir tikrieji lenkai yra tiktai kaimynai. Taip, man jie artimesni už kitas tautas 
ir mylimi, vis dėlto ne savi, ne tautiečiai. | 

Netrukus iš Kalkūnų vietiniu traukiniu nuvažiavau į Daugpilį“?. Dabar Daug- 
pilyje traukiniai sustoja senoje Rygos stotyje. Vos išlipau iš traukinio, mane api- 
puolė Daugpilio žydai - jie kažkokiu būdu suuodė, kad iš Lietuvos vykstu į Lenkiją. 
Ir nepaliko manęs nė minutės ramybėje, įkyriai siūlė savo paslaugas gauti Latvijos 
vizą ir leidimą važiuoti į Lenkiją, per prievartą kišo pinigus keisti, dalijo patarimus. 
Žydai elgėsi nepakenčiamai - nežinojau kaip jų atsikratyti. 

Lenkijos konsulate jokių problemų nekilo. Konsulato tarnautojas paklausė, su 
kokiu tikslu ketinu važiuoti į Lenkiją ir į kurią vietą. Atsakiau, kad į Gardiną, ap- 
lankyti dukros. Tuomet paprašė parodyti Lietuvos pasą. Perskaitęs mano pavardę 
paklausė, ar turiu giminių Rėzeknės paviete. Atsakiau, kad turiu giminaitį Janapo- 
lyje - Antaną Rėomerį*". To visiškai pakako, kadangi Antanas Romeris, amžinatilsį 
dėdės Kazimiero“? sūnus, buvęs lenkų karininkas, turi artimų ryšių su Lenkijos 
valdžia ir su Lenkijos konsulatais Latvijoje. Pats taip pat užima kažkokį lenkišką 
postą arba turi glaudų kontaktą su Lenkijos pasiuntinybe Rygoje - registruoja Len- 
kijos piliečių patirtus nuostolius Latvijoje. Be to, ir Tadeušas Rėmeris*** (iš Anta- 
našės Rėmerių) užima aukštą lenkų diplomato postą Varšuvoje ir lankosi Latvijoje 
Užsienio reikalų ministerijos vardu, taigi jis irgi yra tikra rekomendacija Lenkijos 
atstovybėse visiems Rėmeriams. Netrukus man buvo išduotas leidimas, su manimi 
pasisveikinti atėjo pats konsulas ir elgėsi labai mandagiai. Vėliau užsukau į Latvijos 
miesto prefektūrą, kurioje ant leidimo vykti į Lenkiją buvo užklijuota Latvijos viza. 


1924 metų rugsėjo 6 d. 
Šeštadienis 


Jau vakar galėjau išvažiuoti iš Daugpilio, tačiau nenorėjau skubėti. Atidėjau kelionę 
šiandienai. Nakvojau Centriniame viešbutyje. Vis dar esu Daugpilyje, išvažiuosiu 
5 valandą po pietų. Naudodamasis proga vakar ketinau susitikti su Kraskovskiu“*", 
čia dirbančiu baltarusių gimnazijos direktoriumi, bet paaiškėjo, kad jis išvykęs į 


477. Originaliame tekste - Dyneburg. 

478. Römer Antoni (1889-1973). 

479. Romeris Kazimieras Ignotas Liucijonas (Kazimierz Lucjan Ignacy Römer, 1848-1921), Seve- 
rino Justino Romerio (Seweryn Justyn Römer, 1814-1890) sūnus. 

480. Römer Tadeusz, Antanašės linija, antras Bronislavo Romerio ir Marijos Dunin-Jundzilaitės 
sūnus, diplomatas. 

481. Kraskovskis Ivanas (Kraskowski Iwan, 1885-1955), pedagogas, baltarusių visuomenės ir po- 
litikos veikėjas, masonas. 

Rygą. Esu čia visiškai vienišas. Koks nuobodus 
Daugpilis buvo, toks ir liko. Šiandien, ko gero, dar 
nuobodesnis nei anksčiau, nes prieš karą čia buvo 
pramonės ir prekybos centras, o pats miestas vie- 
nas penkių didžiausių miestų teritorijoje, anksčiau 
vadintoje Lietuva (t. y. istorine Lietuva - tikrąja 
Lietuva ir Baltąja Rusia su Livonija arba Latgala). 
Priklausė jis penkiems didiesiems miestams (Vil- 
nius, Gomelis, Minskas, Balstogė ir Daugpilis), 
kuriuose gyveno per 100 000 gyventojų. Šiandien 
tai nedidelis Latvijos Respublikos pasienio mies- 
tas netoli trijų sienų - Rusijos, Lenkijos ir Lietu- 
vos. Susisiekimo sunkumai pasienyje, sienos už- 
darymas su rusais keleivinių traukinių judėjimui 
linija Daugpilis-Vitebskas, Peterburgo žlugimas 
ir daug kitų naujosios politinės bei ekonominės 
santvarkos veiksnių lėmė, kad Daugpilis tapo eili- 
niu provincijos miestu. Niekada jis nebuvo gražus, 


kultūriniu požiūriu turtingas ar malonus miestas, 
o dabar dar ir apmirė. Tautiniu atžvilgiu Daugpi- 


lis visuomet buvo joks, kitaip pasakius - niekieno. 


Nuotrauka „Janas Kraskovskis 1922 m“ Nuotraukos 
antra pusė su Mykolo Romerio įrašu: „moj przyjaciel 
Białorusin Jan Kraskowski w r. 1922. Michal Römer. 


Šitame mieste, kuriame susiduria kelios kultūros š 
Kowno, 20.lll.1922: 


ir kelių etninių teritorijų ribos, visuomet buvo Nuotrauka iš Konstancijos Riomerytės albumo. 


susipynusios kalbos ir tautybės, iš kurių nė viena 
negalėjo miesto pavadinti savu. Čia skambėjo rusų, žydų, lenkų, vokiečių, latvių, 
lietuvių ir baltarusių kalbos, tačiau nė viena besąlygiškai nedominavo. Artimiau- 
sios Daugpilio apylinkės taip pat buvo mišrios. Šiandien Daugpilį prisijungė latviai. 
Teisingai, kadangi istoriškai kaip tik jie turi daugiausiai teisių į šitą žemę - ekono- 
miškai Daugpilis su Dauguva susijęs logiškiausiai, o etniškai artimiausia teritorija 
Daugpiliui yra latviška, su kuria galėtų konkuruoti nebent baltarusiai, neturintys, 
beje, nepriklausomos valstybės. Beveik visi užrašai ir iškabos yra dviem arba trim 
kalbomis - latvių valstybine ir rusų, o dar labai dažnai žydiškuoju žargonu ar he- 
brajų kalba. Gatvėse girdėjau daugiausiai kalbant rusiškai, be jokios abejonės, ir la- 
tvių kalba padarė pažangą, mat yra nemažai ir ja kalbančių: žinoma, tai tarnautojų 
ir kariuomenės įtaka. Lenkiškai irgi nesunku čia susikalbėti. 

Labai blogai jaučiausi vakar tvarkydamas leidimą važiuoti į Vilnių ir kitus for- 
malumus. Tiek lenkų konsulate, tiek latvių prefektūroje visi gerai pažįsta tuos po- 

nus - Lietuvos piliečius, kurie prasmunka į Lenkiją per Latviją nepaisydami savo 
tėvynės draudimo. Daugelis tokių ponų yra Lietuvos tėvynės priešai, manantys, 
kad šioji tėvynė jiems primesta, prievartinė, kurią pakenčia tik dėl turimo turto, 
siejančio juos su Nepriklausomos Lietuvos teritorija. Lenkijos konsulatai ir Latvijos 
valdžia, padėdama minėtiesiems ponams patekti į Lenkiją, vykdo tylųjį sąmokslą 
prieš Lietuvą, piktybiškai apeina Lietuvos įstatymus ir nepaiso draudimų. Aišku, ir 
aš, tokiu keliu norėdamas pasiekti Vilnių, Lenkijos atstovybėje ir latvių prefektū- 
roje turėjau būti palaikytas tokiu nelojaliu Lietuvos krajovcu, pasirengusiu išduoti 
savo tėvynę ir susijungti su jos priešais kovai prieš ją. Man, mylinčiam Lietuvą 
labiau už viską pasaulyje, tokia pozicija atrodė šlykšti. Ne tik įstaigos, su kurio- 
mis susidūriau, bet ir žydai, kurie mane apipuolė ir siūlė savo paslaugas, patarimus, 
elgėsi kaip su vienu iš tų nelojalių Lietuvos piliečių. O juk sudėtinga kiekvienam 
paaškinti tikrąsias savo simpatijas ir pagrįsti, kodėl vykstu į Lenkijos užvaldytas 
teritorijas - kad turiu kitų tikslų nei tie ponai, kurie tyliai prasmunka pro sienas, 
o paskui giriasi savo žygdarbiais. Mane toks vaidmuo labai žemino ir liūdino. Ir 
tikrai, vien dėl pramogos niekada taip nesielgčiau. 

Jau metas išvažiuoti iš Daugpilio. 5 valandą traukiniu iškeliavau į Lietuvos- 
Lenkijos pasienio stotį Zemgalę*®, visai prie Turmanto, kuris jau yra Lenkijos pu- 
sėje. Pravažiavau Kalkūnus ir Grivą, užmečiau akį į stovėjusį ten lietuviškąjį mūsų 
traukinį, paskutinį matomą Lietuvos ženklą, kuris išnyks, kai įvažiuosiu į Lenki- 
jos teritoriją. Ir galiausiai esu Žiemgaloje. Stotis nauja, latviai pastatė ją pasienio 
poreikiams. Jau laukia lenkiškas traukinys, aplink sukasi lenkų geležinkeliečiai su 
būdingomis kvadratinėmis kepurėmis. Įlipu į lenkišką traukinį. Vyksta trumpa 
latvių ir lenkų muitinės patikra, abiejų šalių žandarai tikrina ir registruoja pasus. 
Traukinys pajuda. Netrukus atsiduriame Turmante*s - vietovėje prie Lenkijos pri- 
jungtame ginčytiname Vilnijos krašte. Tad oficialiai čia jau Lenkija, bet man tai ta 
pati mūsų Lietuva, tik Lenkijos užgrobta, tik ginčytina, tik neišlaisvinta iš evoliuci- 
nio lenkėjimo atgyvenų. Tai teritorija, kurioje krašto savitumas dar nesugrįžo, dar 


482. Originale - Zemgale. Zemgalė - gyvenvietė Latvijoje, dabar Daugpilio savivaldybės Deme- 
nės valsčiuje, šalia Zemgalės ežero, prie Sankt Peterburgo-Varšuvos geležinkelio, 5,5 km nuo 
valsčiaus centro Demenės, 21 km nuo Daugpilio. Yra Zemgalės vidurinė mokykla, Zemgalės 
geležinkelio stotis, Zemgalės Švento Kryžiaus garbinimo bažnyčia. 

483. Turmantas - dabar miestelis Zarasų rajone, 1 km į pietus nuo dabartinės Lietuvos ir Latvijos 
valstybės sienos, 15 km į rytus nuo Zarasų, prie Turmanto ežerėlio. 1789 m. minimas Turmanto 
dvaras ir kaimas. Manoma, kad vietovės pavadinimas kilęs nuo dvaro savininko Tūro pavardės. 
Turmanto apylinkėse apsigyveno sentikiai. 1862 m. pro Turmantą nutiestas geležinkelis Sankt 
Peterburgas-Varšuva, įrengta stotelė, gyvenvietė ėmė augti. Nuo XIX a. vidurio Turmanto dva- 
ro savininku kurį laiką buvo žymus Rusijos dailininkas peizažistas, Peterburgo meno akademi- 
jos profesorius S. Vorobjovas. 1920-1939 m. Turmantas priklausė Lenkijai. 

politiškai nesusiformavo. Tad tegul taip būna kurį laiką á l’ancien règime*** Lenkija, 
kol neišsikristalizuos riba tarp Lietuvos ir Baltosios Rusios. Tegul būna šioje terito- 
rijoje Lenkijos valstybė, nors čia ne Lenkija - ir niekada Lenkija nebuvo. 
Turmante, maždaug už kilometro į vakarus prasideda Nepriklausoma Lietuva, 
viskas stotyje yra pagal lenkų maldelę: skamba vien lenkų kalba, lenkų uniformos, 
kampuotos kepurėlės, pati stotis neseniai atstatyta lenkiškuoju stiliumi - architek- 
tūriškai ji labai graži, tačiau jos formos, ypač stogas, labai svetima šitam kraštui, 
nepritaikyta snieguotoms Šiaurės Lietuvos žiemoms. Čia stogai turi būti nuolaidūs 
ir vientisi, ne kelių aukštų stogeliai su įdubimais, kuriuose kaupsis sniegas. 
Turmante ir tolimesnėse stotyse įlipa daug keleivių. Važiuoju trečiąja greitojo 
traukinio klase. Šeštadienis, tad žydų nėra. Keliauja dvarininkai, reemigruojantys 
vasarotojai, geležinkeliečiai, kažkoks jaunimas ir krikščionys spekuliantai. Žmo- 
nės čia iš Breslaujos“, Švenčionėlių, Gluboko“““ apylinkių ir t. t. Atsiranda kažkoks 
jaunas baltarusis, kuris, nors daugiausia kalba lenkiškai, vis dėlto kelis kartus pade- 
monstruoja savo simpatijas baltarusiškumui ir apskritai skiriasi nuo aplinkos. Tarp 
geležinkeliečių skamba ir rusų kalba. Lenkų kalboje dominuoja vietos akcentas. 


1924 metų rugsėjo 7 d. 
Sekmadienis 


Na va, esu Vilniuje. Atvažiavau vakar, 11 valandą vakaro. Traukinys, beje, vėlavo 
maždaug valandą. Vėlavimą sukėlė gana keistas įvykis - užsidegė dviejų vagonų 
ašys, iš pradžių viena, paskui kita. Jau nuo pat Turmanto vagono, kuriuo važiavau, 


484. A Vancien rėgime (pranc.) - pagal seną santvarką. 

485. Breslauja (blrs. Bpacnay, rus. bpacna6) - dabar miestas Druveto ežero pakrantėje (Vitebsko 
sritis, Baltarusija), netoli Lietuvos ir Latvijos sienų, Breslaujos rajono centras. Breslaujos apylin- 
kės priklauso senosios lietuvių etninės teritorijos šiaurės rytinei daliai. Čia nuo seno gyventa 
lietuvių: į rytus nuo Breslaujos - Drujos, Ikaznės, Jodų apylinkėse. Manoma, kad baltarusių 
kaimai buvo įsiterpę tarp lietuvių gyvenamųjų vietų palei Drujos upę ir prie Breslaujos. Dau- 
gelis kaimų pavadinimų slaviški, tarp gyventojų vyrauja stačiatikiai, dažniausiai buvę unitai. 
Breslaujos apylinkėse ir į rytus nuo Breslaujos apsigyveno rusų sentikių. 1920 m. liepos 12 d. 
Lietuvos ir Rusijos sutartimi numatytos Lietuvos sienos apie Paguostą, Jodus, Miorus, Leonpolę. 
Manoma, kad minėtųjų žemių lietuviai dar XVII a. ėmė slavėti. Breslaujos valsčiaus vakarinėje 
dalyje lietuvybė išliko ilgiausiai - čia tik XX a. pradėta nutautėti. Iki 1927 m. apskrityje veikė 8 
lietuviškos mokyklos, jas uždraudus įsteigti 9 lietuvių vaikų darželiai, vėliau veikė tik Šv. Kazi- 
miero draugijos skyriai 1933 m. - 28, 1934 m. - 36, bet iki 1937 m. visi uždaryti. Lenkų kalba tapo 
oficialia kalba, lietuviškai kalbėta namie, iš dalies ir bažnyčioje. 

486. Glubokas (bltr. Hlybokaje, rus. Glubokoje) - dabar miestas šiaurės Baltarusijoje (Vitebsko 
sritis), prie plento Vilnius-Polockas ir geležinkelio į Pabradę; rajono centras. Pirmojo pasau- 
linio karo metais iki Gluboko nutiesta geležinkelio linija. Nuo 1921 m. iki 1939 m. rugsėjo 17 d. 
Glubokas priklausė Lenkijai (lenk. Głębokie), nuo 1939 m. Baltarusijai. 

ratai girgždėjo, iš ašies kilo vis tirštesni dūmai - tai ženklas, kad kažkas dega. Šven- 
čionyse tas vagonas buvo atkabintas, o mums liepta persėsti į kitą. Vis dėlto ir kita- 
me netrukus ėmė cypti ratai, vėliau pasirodė dūmai ir galų gale raudonos liepsnos. 
Bezdonyse turėjo ir antrą vagoną atkabinti, o mes persėdome į pustuštį pirmosios 
klasės vagoną, kuriuo pavyko pasiekti Vilnių. Gaisro vagonuose priežastis neaiški. 
Vienas geležinkelietis aiškino, kad lenkų geležinkeliams įsakyta itin taupyti tepalus, 
sakė, kad visam traukiniui skirta tik 5 kilogramai tepalų. Kiti geležinkeliečiai ir 
keleiviai įtarinėjo tyčinį padegimą, atseit sąmoningai buvo pripilta smėlio į vagonų 
ašis: kalbėjo, kad tai kas nors padarė Zemgalėj, latvių pusėj, nes tas pats traukinys, 
atvykęs iš Lenkijos į Žiemgalą, puikiai veikė, o pastovėjęs tenykštėje stotyje pradėjo 
cypti ir degti. Žmonės ėmė kaltinti geležinkelių tarnybą, kad praleidžia tokį trauki- 
nį į užsienį ir leidžia jam ten kelias valandas stovėti. Nežinau, ar minėtosios kalbos 
pagrįstos, tačiau šnekama, kad dažniausiai nelaimingi įvykiai nutinka geležinkelio 
linijoje Daugpilis-Vilnius-Gardinas, kuri driekiasi nepriklausomos Lietuvos pa- 
sienyje. Galbūt atsakymas yra Lietuvos „šauliai“, zujantys abiejose sienos pusėse. 

Vilniuje planavau apsistoti pas dr. Adolfą Narkevičių“*?, bet namie jo neradau, 
tad nakvojau „Europos“ viešbutyje, o šiandien mane pasikvietė Helia Romerytė- 
Ochenkovska“**. Pas ją ir apsistojau. Pirma, ką šiandien nuveikiau Vilniuje - ap- 
lankiau Aninkos*** kapą evangelikų kapinėse. Lai Tavo, Aninka, šventieji kauleliai, 
prie kurių fiziškai priartėjau, stovėdamas prie Tavojo kapo, lai tie, kurie dar liko 
materialiai, suvirpa nuo mano jausmų. Myliu ir mylėsiu Tave visada. Šventoji Tu 
mano! Tai Tavo Mykoliukas, Aninka, su Tavimi sveikinasi, tai jis vargšas stovi prie 
Tavo kaulelių. O Tavoji siela, Aninka, lai mane laimina ir lai man padeda rasti kelią 
pas dukrą. Labai gaila, kad keliaudamas negalėsiu Trakuose aplankyti kitos savo 
mylimosios kapo - Mamos, kurios didžiulė širdis visuomet mano gyvenime švietė, 
kurios milžiniška meilė lai ir toliau mane veda per gyvenimą, jeigu yra Dvasios 
jėga, kuri išsivaduoja iš kūno, tai veiksmingesnės ir šventesnės jėgos už Mamos 
meilę negaliu pasikviesti, ir ta jėga, geroji jėga turėtų suteikti man tai, ko prašau. 
Švarios mano maldos, o mano nelaimės matas labai didelis, tad pasitikiu Dievo Tei- 
singumu, o dvasių jėga, susipynusi didžiąja Meile su manimi - tarsi brangakmenis, 
tarsi mano gyvenimo derlius, - negali manęs nelaiminti ir nebūti mano kelrode 
žvaigžde. O, Aninka ir Mama, padėkite man surasti ir išvysti dukrą! 

Apie mano atvykimą giminės jau žinojo. Girdėjo ir daugelis mano pažįstamų 
bei draugų. Giminės žinojo net atvykimo datą, nes Kotunka Prušanovska, pra- 
487. Adolf Narkiewicz. 


488. Helena (Hela) Rėmer-Ochenkowska. 
489. Volberg Ana (Aninka, Wolberg Anna). 

leidusi su jauniausia dukra Stasia atostogas pas Karolius O'Rurkus Vseliube, prieš 
grįždama į Bydgoščių užsuko į Vilnių ir tikėjosi čia susitikti su manimi. Vakar 
Naugarduke ji gavo telegramą su mano atykimo data: Ezechielis Prušanovskis*99 
atvykimo dieną sužinojo iš Elvyros laiško ir pranešė O'Rurkams, o pastarieji - Ko- 
tunkai į Vilnių. Jau vakar traukinių stotyje mane pasitiko Kotunios dukros - Ju- 
zia ir Stasia Prušanovskos. Iš jų ir sužinojau, kad Kotunka apsistojo Niškovskio 
viešbutyje, laukė manęs ir, savaime aišku, dolerių. Tikisi, kad juos atvešiu iš Bag- 
doniškio. Pati išvažiuoja šį vakarą. Tad rytą nuskubėjau pas Kotunką. Gyvena ji 
dabar labai skurdžiai, atrodo labai susenusi, susitraukusi, na, bet dar gerai juda, 
neprarado energijos ir tam tikro lankstumo. Atvežiau jai 242 dolerius, gautus už 
parduotą jos Bagdoniškio miško dalį. Tai beveik paskutiniai pinigai, kurie papildys 
jos šeimos biudžetą už tą miško dalį, kuriai kirsti praėjusiais metais buvo gautas 
leidimas. Dalį sumos dar turi Komorovskiai, dalimis moka naujieji žemės sklypų 
savininkai, dar nesumokėti pinigai už medžius, tačiau pinigai labai greitai pasi- 
baigs, o tada vargšė Kotunka su pasenusiu Ezechieliu ir vėl liks be grašio kišenėje. 
Labai sunku tikėtis, kad greitu laiku bus gautas leidimas kirsti kitus miško sklypus. 
Tuomet senųjų Prušanovskių padėtis pasidarys išties tragiška. Jie patys ir jų vaikai 
kažkaip neįvertina artėjančio pavojaus ir peni vienas kitą optimistinėmis viltimis, 
kad bus įmanoma parduoti daugiau miško, arba tokiais sapaliojimais, kad Kotunia 
apsigyvens Subačiuje prie Lietuvos sienos ir ten vadovaus miško pardavimui, ir t. t. 

Pas Kotunią, be Juzios ir Stasios, buvo vyriausioji jos dukra Elizka su vyru ir 
pusantrų metų sūneliu Mareku. Klausimas, ar Elizkos Tanajevskos padėtis nėra 
tragiškesnė už senųjų jos tėvų padėtį. Pastaruosius jau netrukus išlaisvins mirtis, 
o gal kas nors iš giminių priglaus, gal vaikai sugebės jais pasirūpinti, nors iki šiol, 
išskyrus Irenką Venglovską““', jie dar patys naudojasi tėvų pagalba, o tėvams nie- 
ko neduoda. Elizkai Tanajevskai dar visas gyvenimas prieš akis, o likimas labai 
sudėtingas. Jos vyras Stasius Tanajevskis**, kilęs iš smulkiosios šlėktos Giedraičių 
apylinkėse, Vilniaus apskrityje (lietuvių pusėje) yra visiškai neišauklėtas, grubus, 
brutalus, girtuoklis ir melagis. Žodžiu, bjaurių ydų rinkinys. Pažįstu jį, nes prieš 
penkerius metus buvau jų vestuvėse Lomžoje. Jis iškart man nepatiko, bet Pruša- 
novskiai taip naiviai juo žavėjosi, kad buvo neįmanoma įtikinti, koks iš tiesų būsi- 
masis žentas. 


490. Ezechiel Pruszanowski. 
491. Irena Węglowska (Irka). 
492. Tanajewski Stanisław (Staś). 

1924 metų rugsėjo 8 d. 
Pirmadienis 


Kotunka vakar išvažiavo į Bydgoščių, tačiau su jos šeima susitikau dar šiandien, 
nes vakar Tanajevskiai pakvietė mane tapti jų sūnelio Marko Benedikto krikštatė- 
viu. Nebuvau sužavėtas tokio pasiūlymo, bet privalėjau sutikti. Krikštynos įvyko 
šiandien, 11-12 valandą Bernardinų bažnyčios zakristijoje. Krikštamote tapo Ma- 
rynia Henrikienė Valavičienė*“. Prisiklausiau pasakojimų apie Tanajevskių šeimą 
ir manau, kad sutuoktiniai netrukus pasuks skirtingais keliais. Stasius Tanajevskis 
meluoja žmonai, neduoda jai pinigų, geria, skolinasi, su Elizka blogai elgiasi, sako, 
kad net ją muša. Prieš tuokdamasis melavo, kad Tomsko universitete baigė teisės 
studijas. Paskui paaiškėjo, kad nieko nėra baigęs. Išėjęs iš kariuomenės iki šiolei 
dirbo kažkokiame menkai apmokamame poste Trakuose, bet jau prarado ir tą dar- 
bą. Trakuose jis tiek prasiskolino, kad negali rodytis ir dabar atseit ieško Vilniuje 
buto ir darbo. Mes, aš su Kotunia, patarėme Elizkai važiuoti su vaiku pas vyro tė- 
vus - jie gyvena Lietuvos pusėje, prie Giedraičių turi gabalėlį žemės, - tačiau Elizka 
nesiklausė, sakė, kad pati pasiieškos darbo. Abejoju, ar turėdama mažą vaiką ir jo- 
kio išsilavinimo gaus kokį nors darbą. Neturi ji nei tarnautojo rutinos, nei gebėjimų 
tokį darbą dirbti. O ir atrodo paliegusi, silpna, per anksti susenusi, be energijos, o 
dar su kaprizais ir Prušanovskiams būdingu pasipūtimu. Kaip realybė pasityčiojo 
iš didingų Ezechielio svajonių apie kunigaikščius, kurie susigrums dėl jo dukrų 
rankos, apie nuostabias žentų karjeras. Kai pritrūko fortūnos ir kunigaikščių, ver- 
čiau Elizka būtų ištekėjusi už paprasto mirtingojo, darbo žmogaus, už paprasto 
šlėktos iš mažo dvarelio arba inteligento, turinčio kokių profesinių kvalifikacijų, 
nei už tokio Tanajevskio, kuris nėra nei ponas, nei inteligentas, nei ūkininkas; kilęs 
iš smulkiosios šlėktos, bet atitrūkęs nuo žemės, valkatavęs po svietą, išbalamutin- 
tas, išsiderinęs: neturi profesijos, nėra kultūringas, o nuo smulkiosios kaimo šlėk- 
tos atitrūkęs ir praradęs jos vertybes, pametęs prigimtinę jos psichiką. 

Vaikštinėju po Vilnių ir dairausi. Tiek daug Kaune prisiklausiau kalbų, koks ap- 
leistas yra Vilnius, koks purvinas ir t. t. Įsivaizdavau jį kur kas prastesnį, nei yra iš ti- 
krųjų. Pastaruoju metu kažkas Kaune man sakė, kad dabar jau ne Vilnius, o Kaunas 
atrodo kaip sostinė (dėl išorinio vaizdo). Visiškas absurdas. Vilnius buvo ir visada bus 
Vilniumi. Gražus, didelis miestas, o Kaunui, nors dabar ir gerokai susitvarkė, visuo- 


493. Originale - Marynia Henrysiowa Wottowiczowa. Valavičienė Marychna, Mykolo Pijaus 
Paskalio Rėmerio sesers Elenos Zuzanos Rachelės Rėmerytės-Valavičienės (Volovičienė, He- 
lena Zuzanna Rachela Rėmerėwna, Wołłowiczowa, 1874-1894) ir Juozo Valavičiaus (Volovičius, 
Woltowicz Jozef, 1860-?) sūnaus Henriko (Henrysius, Woltowicz Henryk, 1894-1976) žmona 
Marija Zykus (Zykus Maria, 1899-1995). 

met bus iki jo kaip iki Mėnulio. Man Vilnius yra dvigubai žavus, ne tik dėl sostinės 
titulo, bet ir dėl asmeninių prisiminimų, kurie su šituo miestu kiekviename žingsnyje 
siejasi. Vilnius man palieka gilų gilų įspūdį. Oficialiai Vilnius priklauso Lenkijai, o aš 
oficialiai esu čia svetimšalis, kitos valstybės pilietis. Vis dėlto tokia situacija man labai 
dirbtinė: niekada nesugebėsiu Vilniuje jaustis svetimšaliu. Galbūt ateities Nepriklau- 
somos Lietuvos kartos, jeigu Vilnius ir Kaunas bus išskirti, jausis čia svetimšaliais, 
bet aš jau nemoku prisitaikyti prie tokios padėties. Esu čia, savo namuose, ant savo 
šiukšlių, ir baigta. Nors Lenkija daro labai didelę kultūrinę ir valstybinę įtaką, pats 
miestas Vilnius ir miesto gyventojai išlaikė visas „tuteišų“ (čionykščių) savybes. Savo- 
tiška lenkų kalba ir žmonių prigimtis niekaip nepasikeitė. Prasčiau yra su inteligen- 
tais ir tarnautojų sfera, labai jaučiasi, kad yra atvažiavusio, gryno lenkiško elemento, 
neigiančio ir naikinančio čionykščius bruožus. Aš Vilniuje bendrauju daugiausia su 
inteligentais, tad man labai krenta į akis atvykėliai. Apskritai pastebiu, kad gatvėse 
sutinku mažai pažįstamų, daugiausia žmonių, turinčių inteligento bruožų, man yra 
visiškai nepažįstama, svetima. Erzina Vilniuje ir negražios kampuotos lenkiškos ke- 
purėlės („rogatkos“) - jos visiškai nedera prie Vilniaus, o gatvėje jų pilna. 

Tarp kitų pažįstamų, gyvenančių Vilniuje, aplankau ir p. Tadą Vrublevskį. Jis 
ir toliau nuosekliai jaučiasi Lietuvos, ne Lenkijos, pilietis ir dėl to yra didžiosios 
dalies savo pažįstamų bei bičiulių tiesiog boikotuojamas. P. Vrublevskis man sakė, 
kad toliau saugo visus mano dienoraščio sąsiuvinius. Pasiimsiu juos į Kauną, nes 
bijau ilgiau laikyti toli nuo savęs. P. Tadas Vrublevskis gali ir numirti, o tada jau gali 
kilti keblumų atsiimant depozitą. 

Vilniuje sutikau nemažai Rėmerių giminės atstovų. Šiandien po pietų Helia 
Baltoji Ochenkovska, naudodamasi mano vizitu, surengė giminės arbatėlę, kurioje 
dalyvavo pati, Helia Juodoji*?*, Stasius Romeris“, Ania Romerytė Virionova““, jos 
vyras Adamas Virionas*?, kuris su Ania atvyko kelioms dienoms į Vilnių, Leosiai 
Rėmeriai** su vaiku, aš ir čia laikinai viešinti Zosė Eugeniušova Romerienė“? su 


494. Originale - Hela Czarna. 

495. Romeris Stanislavas, Stasius (Römer Stanisław, Staś), Izidoriaus ir Celinos Romerių sūnus, 
Eugenijaus Romerio brolis, Tytuvėnų dvaras. 

496. Originale - Ania z Römerów Wirionowa. 

497. Originale - Adam Wirion. 

498. Originale - Leosiowie Rėmerowie. Kalbama apie Leoną Römerj (Römer Leon, Livonijos linija, 
1863-1944) ir jo žmoną Ireną Svidaitę (Šwidėwna Irena), kurią Leonas buvo vedęs 1916 m. Leonas, 
Felicijono Antano Rėmerio (Römer Felicjan Antoni, maj. Ciskady, 1824-1893) sūnus, baigęs Ry- 
gos politechnikos institutą ilgą laiką dirbo Vilniuje, Draudimo nuo gaisrų draugijoje. Kalbamuo- 
ju laikotarpiu dirbo Žemvaldžių sąjungoje, Vilniuje (Związek Ziemian). Pora turėjo dvi dukteris: 
Ireną Joaną, gimusią 1917 m. birželio 28 d., ir Mariją Magdaleną, gimusią 1920 m. rugsėjo 29 d. 
499. Originale - Zosia Eugeniuszowa Romerowa. Kalbama apie Rėmerienę Zofiją, Zosę Dem- 
bovskytę, Eugenijaus žmoną, dailininkę iš Tytuvėnų. 

dviem vyresniaisiais vaikais - Redziu*““ ir Zosienia““, kuriuos atvežė mokytis į 
Vilnių. 

Su Helia Juodąja kalbėjausi apie ketinimą nuvykti į Gardiną aplankyti ir galbūt 
užmegzti nuolatinius ryšius su vaiku. Pasitariau su Helia, kokių žingsnių turėčiau 
imtis. Helia patarė kreiptis į kun. Černiavskį“*, kuris dabar gyvena prie Aušros 
Vartų, o prieš tai buvo Gardino dekanas. Lyg mano dėdienė Boleslavova Romerie- 
nė” kunigui pasakojusi apie mano santykius su Regina ir vaiku. Kun. Černiavskis 
galėtų mane nusiųsti pas atitinkamus žmones (kunigus) Gardine, kurie turi įtakos 
Reginai ir gali palengvinti susitikimą su dukra. Kun. Černiavskis mane labai malo- 
niai sutiko, patarė pasiekus Gardiną kreiptis į gimnazijos kapelioną, kun. Hrinke- 
vičių?“*. Bandysiu nuvykęs į Gardiną eiti šiuo keliu. 


1924 metų rugsėjo 9 d. 
Antradienis 


Kaip Vilnius žiūri į Lietuvos problemą? Tai labai sudėtingas klausimas, į kurį ne- 
įmanoma atsakyti dviem kategoriškais žodžiais. Mano stebėjimai irgi nėra labai 
tikslūs, nors ir susiduriu su daugeliu žmonių, tačiau kategoriško atsakymo nesu- 
gebu pateikti. Rašau tik tai, ką įstengiau pastebėti, bet mano pastebėjimai yra atsi- 
tiktiniai. Negalėjau stebėti didžiosios gyventojų dalies, nes juos tik sutinku gatvė- 
je - apie juos mažiausiai ir kalbėsiu. Visuomenės nuomonę išgirdau tik iš padavėjų 


500. Edward Roch Romer. 

501. Sofija Ona, būsimoji Zofia Anna Hempel. 

502. Originale - ks. Czerniawski. Černiavskis Antonis (Czeniawski Antoni), kunigas. Pirmojo 
pasaulinio karo metais buvo Gardino „Piliečių komiteto“ pirmininko, kunigaikščio Eustachi- 
jaus Sapiegos, pavaduotojas. 

503. Romerienė Elžbieta, Boleslavova (Elžusia, merg. Romerytė, Rėmerowa Elžbieta, Bolestawo- 
wa, Romerėwna), Boleslavo Liudviko Romerio žmona. 

504. Hrinkevičius, Grinkevičius Francišekas (Hrynkiewicz Franciszek, 1884-1933), kunigas, 
Gardino gimnazijos kapelionas, švietėjas, rėmė baltarusių tautinį judėjimą. Baltarusių tauti- 
niame sąjūdyje aktyviai veikė XX a. pradžioje ir Pirmojo pasaulinio karo metais. Mokydamasis 
1901-1904 m. Vilniaus kunigų seminarijoje suartėjo su klierikais lietuviais ir tapo apsisprendu- 
siu baltarusiu. Studijuodamas 1905-1909 m. teologiją Peterburge, Insbruke, Miunchene artimai 
bendravo su lietuviais, ukrainiečiais. Tai dar labiau sustiprino tautinę jo orientaciją. Jo inici- 
atyva į baltarusių tautinį judėjimą įsitraukė kun. Vladyslavas Toločka (Tołłoczko Władysław). 
Gardine gyveno ir veikė organizuodamas jaunimą į baltarusių tautines kultūrines organizacijas 
(„Hurtok-Chatka“ ir kt.) nuo 1909 m. Karo metais, reaguodamas į baltarusių tautinio judėjimo 
radikalizaciją, aktyviai įsitraukė į lenkų švietimo organizacijų veiklą Gardine („Polska Macierz 
Szkolna“). Po karo, gyvendamas Gardine, užsiėmė religiniu švietimu. 1932 m. išvyko gydytis į 
Adrijos pajūrį, po to apsistojo Tarnopolio Kosove ir 1933 m. liepos 26 d. mirė. Palaidotas Gardino 
Bernardinų kapinėse. 

(kelnerių) lūpų, iš vežėjų, gatvės prekiautojų, tarnautojų ir parduotuvių savininkų 
arba pirkėjų. Tiktai pastebėjau, kad dar žmonės nėra tikri, ar Vilniaus klausimas 
jau galutinai išspręstas, kad žmonės dar svarsto, ar „ateis lietuviai“, ar ne. Tarp gy- 
ventojų esama Lietuvos priešų, ypač davatkos, tačiau apskritai požiūris į lietuvius 
man neatrodo nepakeičiamas. Įdomu, kad beveik visi rodo tam tikrą nepasitikėji- 
mą Vilniaus spauda, rašančia apie Lietuvą ir lietuvius, kai informacija yra perdėtai 
neigiama lietuvių atžvilgiu. Vietos gyventojai manęs klausė, ar tokios žinios nėra 
tendencingos, ar tai ne lietuvių šmeižimas? Sutikau ir tokių, kurie aiškiai simpati- 
zuoja lietuviams, nors patys nėra lietuviai ir tokiais savęs nelaiko. Na, o vadinamoji 
inteligentija, žmonės, susiję su politika, ko gero, yra mažiausiai suinteresuoti sąjun- 
gos su Lietuva problema. Tie inteligentų sluoksniai yra susižavėję Lenkijos valstybe 
ir linkę matyti viską per jos prizmę. Jeigu kalba apie sąjungą su Lietuva ar apskritai 
apie santykius su ja - turi omeny ne Kauno susiliejimą su Vilniumi, o Lenkiją, ku- 
riai priklauso Vilnius, ir dabartinę Lietuvą su šiandienos faktinėmis sienomis. Net 
buvę Vitoldo Abramovičiaus ir panašaus tipo federalistai laikosi panašios nuomo- 
nės, tik papildo ją teiginiu apie Vilniaus krašto ir Baltosios Rusios decentralizaciją 
ir autonomiją Lenkijos valstybės sudėty arba geriausiu atveju svajoja apie Lietuvos 
suvienijimą po Lenkijos sparnu. Tai, aišku, nubraukia patį valstybingumą, kurį su- 
kūrė Kaunas. Kita vertus, šiose ir kitose gyventojų grupėse (kalbu apie vilniečius) 
galima pajusti tam tikrą nepasitenkinimą, kad Vilnius virsta eiliniu provincijos 
miestu, nepasitenkinimą čia siunčiamais tarnautojais iš Lenkijos - ypač biurokra- 
tais iš Galicijos. Tačiau inteligentija, atrodo, jokių valstybinių separatistinių išvadų 
Lenkijos atžvilgiu ir nepasidaro, o dvarininkija, kilusi iš Baltosios Rusios arba Vil- 
niaus krašto, demonstruoja akivaizdų nepasitenkinimą Lietuva. Žemesni, vietiniai 
tarnautojėliai jaučiasi nevykėliais, nekenčia kvalifikuotesnių tarnautojų iš Galici- 
jos ir rodo aiškų nepasitenkinimą Lenkijos politika - jiems nepatinka, kad vietos 
gyventojai laikomi antrarūšiais lyginant su atvykėliais į Vilniaus kraštą. Vis dėlto 
įdomiausia yra „kovienčiukų“ (kauniečių) pozicija. O jų Vilniuje nemažai - ypač 
lenkų ir lietuvių kilmės jaunimo maždaug nuo dvidešimties iki trisdešimties metų, 
kuris prieš 4, 5 ar 6 metus, per vokiečių okupaciją ir tuoj po karo nerasdamas vietos 
pasidavė visuotiniam užsidegimui, o neretai ir tinginystei, ir įstojo į lenkų kariuo- 
menę. Kadangi minėtieji žmonės kilę iš Kauno krašto ir yra su juo susiję materialiai, 
t. y. turi savo turto ar tėvų žemės, o kartais tiesiog šeiminiais ryšiais, sentimentais, 
vis labiau ir labiau linksta prie Lietuvos, vis šiltesnius jausmus jai rodo. Negali su- 
grįžti arba bijo, nes nusikalto tarnaudami lenkų kariuomenėje. Jie labai ilgisi Lie- 
tuvos, mėgaujasi lietuvių kalbos skambesiu, pyksta ant likimo, jaučiasi nusivylę, 
nes ne apie tokį išsiskyrimą svajojo. Jie pyksta ant Lietuvos, kad šioji neatsižvelgia į 

Derybos su Lenkais. 


Lenkas (lietuviui). Rašykis, psia- 
krev, kad nori su mumis „zgadoje“ 
gyvent!.. 


Karikatūra „Derybos su Lenkais“, 
satyros laikraštis Garnys, 1925, nr. 9 (76), p. 11. 


atgailą, į nesąmoningą jaunystės elgesį. Pyksta 
ir ant Lenkijos, kad juos atskyrė nuo tėvynės, 
kad šiandien, po visų „įvykusių faktų“ jie atsi- 
dūrė kryžkelėje. Tokie žmonės kelia nuoširdų 
gailestį. Aš kelis tokius sutikau, o išties jų yra 
daug. Jie atskirti nuo Lietuvos, tačiau su Len- 
kija taip ir nesuaugę. Ne vienas jų galėtų tapti 
labai naudingu Lietuvos darbuotoju ir piliečiu. 
Tragiško nesusipratimo ir staigių istorijos įvy- 
kių aukos. Kitai kategorijai priklauso pabėgę 
iš Lietuvos „peoviakų“ judėjimo dalyviai. Jie 
taip pat ilgisi Lietuvos, kartais jaučia sentimen- 
tus lietuvių kalbai, neretai ir kalba kaip lietu- 
viai, bet jie išlaikė įprotį, kad Lietuva privalo 
paklusti Lenkijai - jie mato Lietuvos vienybės 
idėją tik šalį valdant lenkams. Jie nekenčia Lie- 
tuvos valdančiųjų, pasakoja pasenusias versijas 
apie Lietuvos parsidavimą vokiečiams, yra lin- 
kę į saviapgaulę ir insinuacijas. Tai liūdni žmo- 
nės, kurių Vilniaus krašte taip pat nemažai. Kai 
kurie mąstantys žmonės įžvelgia didžiulį skir- 


tumą tarp lenkiškojo Vilniaus ir Vilniaus krašto kaimų, kurie nėra lenkiški. Tai 


labai svarbi problema, kadangi žemės ūkio krašte galutinis sprendimas priklausys 


kaimui. Labai lėtai skverbiasi mintis, kad Vilniaus klausimą spręs ne Lietuva ir 


Lenkija, o Lietuva ir Baltarusija. 


1924 metų rugsėjo 10 d. 
Trečiadienis 


Šiandien išvažiavau iš Vilniaus ir dvi dienas praleisiu Gardine. Bandysiu susitikti 
su savo dukra. Labai abejoju, kad įstengsiu pralaužti klasikinį Reginos užsispyrimą 
ar kad kunigo intervencija padės. Jeigu Regina nesutinka leisti man net susiraši- 


nėti su dukra, jeigu iki šiolei visaip kaip trukdė palaikyti kokius nors ryšius, jeigu 
turi tik vieną atsakymą, kurį išreiškė nemandagiame laiške Kotuniai, kad „teisė“ į 


vaiką priklauso vien jai, o mums - t. y. mano šeimai ir man - pataria savo jausmus 
nukreipti kita linkme (? sic!), tai kaip aš galiu viltis, kad staiga Regina panorės 
mano prašoma parodyti bendrą mūsų vaiką. Regina ne iš tų žmonių, kurie leidžiasi 

paveikiami akimirkos, kurie leidžiasi nešami kokio nors akimirkos įspūdžio. Jinai 
yra tvirta ir nepalaužiama, tiek mylėdama, tiek nekęsdama, o jos apsisprendimai ir 
nuosprendžiai yra tokie besąlygiški ir neatšaukiami, tokie atsparūs ir stiprūs, tarsi 
kalėjimo mūrai. Vargas tam, kurį tas mūras atskiria nuo brangaus žmogaus. Na, iš- 
bandysiu visus įmanomus būdus, o jeigu nieko nelaimėsiu, jeigu Regina nenusileis, 
galbūt kokia laiminga žvaigždė man nusišypsos ir leis pamatyti bei apkabinti Ce- 
sią Reginai nematant, pavyzdžiui, gimnazijoje arba pas kunigą kapelioną. Iki šiol 
žinau apie dukrą tik tai, ką man Helia Juodoji Rėmerytė pasakojo - Cesia mokosi 
mergaičių gimnazijoje, gyvena pas motiną, prieš mėnesį sirgo skarlatina. 

Vilnių palikau 9 valandą ryto paprastuoju traukiniu. Traukinys Vilnius-Gar- 
dinas važiuoja visai šalia Lietuvos sienos, kuri kai kuriuose taškuose, tarkime, prie 
Valkininkų yra taip arti geležinkelio, kad žmonės kalba, jog, iškišus galvą pro langą, 
galima gauti kulką į kaktą nuo Lietuvos šaulių. Todėl geležinkelio bėgius, tiltus ir 
kitas svarbesnes konstrukcijas šioje atkarpoje pasieniečiai itin saugo. Daug pasie- 
niečių važinėja traukiniais, nors - pagal mano pastebėjimus - jie važinėja ne tiek 
su tarnybos reikalais, kiek spekuliuoja, nes nuolatos paslapčia įkrauna ir iškrauna 
iš vagonų kažkokius maišus, lagaminus, kuprines, prikimštas prekių ir produktų. 
Slapstosi jie nuo traukinių tarnybos ir savo viršininkų, yra labai įnikę į panašias 
operacijas. Keli varstai nuo Valkininkų stoties, visai šalia tilto per Merkį vakar pa- 
ryčiais įvyko traukinių katastrofa, apie ją Vilniuje pranešė specialūs spaudos prie- 
dai, o Vilniuje buvo aistringai komentuojama: du sujungti lenkų kariniai šarvuoti 
traukiniai - „Danuta“ ir „General Sosnkowski“ - visu greičiu skubėję nuo sovietų 
sienos į Lenkijos gilumą, įvažiavo ne į tuos bėgius ir sukėlė avariją. Nemažai įgulos 
narių žuvo ir buvo sužalota. Šiandien kaip tik važiavome šalia katastrofos vietos. 
Tarnybiniuose pranešimuose rašoma, kad vienintelė katastrofos priežastis buvo 
mašinistų klaida, tačiau Vilnius kalba kitką. Katastrofos vieta yra labai arti Lietu- 
vos sienos, vadinasi, čia buvo įvykdytas lietuvių pasikėsinimas. Kitomis versijomis 
vilniečiai tikėti nenori. Sudaužyti vagonai, sugadinti šarvuoti garvežiai, katilai iš- 
plėšti iš garvežių, metalo krūvos ant bėgių - visas avarijos pasekmes dabar likvi- 
duoja darbininkai ir techninių dalinių kareiviai, kurie privalo elgtis itin atsargiai 
dėl sprogstamųjų medžiagų, besimėtančių kur nors tarp nuolaužų. Važiuojame to- 
liau. Taip, kaip ir geležinkelio linijoje Turmantas-Vilnius, taip ir čia vietoj per karą 
sudegusių stočių buvo pastatytos naujos lenkų tautiniu stiliumi, efektingai atro- 
dančios nudažytos balta ir raudona spalva, gražios ir architektūriškai, bet, manau, 
dėl stogų formos mūsų klimate nepraktiškos. 

Maždaug trečią valandą po pietų atvykstu į Gardiną. Užsukau pas Henrysių 
Volovičių, kuris turi kambarį Bernardinų gatvėje 13. Neseniai Henrysius buvo per- 

keltas iš Vilniaus į Gardiną. Jo žmona Marychna gyvena Vilniuje, nuomojasi butą, 
o Henrysius važiuoja pas ją per šventes ir savaitgaliais, o šiokiadieniais nakvoja ir 
dirba Gardine. Man, suprantama, labai patogu - ne tik todėl, kad Gardine turiu 
nemokamą nakvynę, bet ir dėl to, kad Henrysius man pagelbės pasimatyti su du- 
kra. Po pietų abu nuėjome į mergaičių gimnaziją, kurioje mokosi Ceska, ir susitikti 
su kunigu Hrinkevičiumi, kurį man rekomendavo kun. Černiavskis iš Vilniaus. 
Vis dėlto sužinojme, kad kun. Hrinkevičius yra tik berniukų gimnazijos prefektas, 
o mergaičių - kun. Savonevskis*“. Pastarąjį susiradome kitoje gimnazijoje, tačiau 
jis buvo užsiėmęs egzaminais. Pokalbį teko atidėti rytojui, susitikimas paskirtas 11 
valandą ryto. Na, žiūrėsime, ką man atneš rytdiena. Ilgiuosi ir bijau. 

Gardinas nėra didelis, bet pakankamai gražus miestelis, labai gražiai išsidėstęs 
prie Nemuno. Žinodamas, kad čia gyvena mano dukra, dar kitomis akimis žiūriu į 
šį miestą ir jis man atrodo ypatingas, nors pažįstu jį itin menkai. Gardine labai jau- 
čiasi etninis lenkų, lietuvių ir baltarusių pasienis. Miesto aikštėje ir skvere mačiau 
dabininkų grupeles, žmonės kalbėjosi gryna baltarusių tarme. Daugiausiai mačiau 
žydų, matyt, jų procentas čia išties didžiulis. 

Vakare su Henrysiu nuėjome vakarienės pas jo kolegą ir bičiulį poručiką Da- 
niševskį>“* (Danišauską?). Tiek Daniševskis, tiek jaunoji jo žmona yra kilę iš Kauno 

apylinkių - Ukmergės apskrities. Daniševskis ir priklauso tiems mano minėtiems 
žmonėms, kurie labai ilgisi Lietuvos ir niekaip negali savosios nostalgijos atsikraty- 
ti. Labai maloniai pabendravome ir išgėrėme. 


1924 Metų rugsėjo 11 d. 
Ketvirtadienis 


Šiandien buvo taip. Paskirtą valandą su Henrysiu nuėjome pas kun. Savonevskį - 
Gardino mergaičių gimnazijos prefektą. Kun. Savonevskis nelabai man patiko. Vi- 
dutinio amžiaus žmogus, linkęs tukti, blondinas, veidas be išraiškos, atrodo, kad 
visiškai niekuo nesirūpina. Tokiam žmogui nėra malonu atverti širdį, pasakoti 
tokius subtilius ir gilius jausmus, kokius jaučiu dukrai, sunku atsiverti ir apie san- 
tykį su žmona. Na, reikėjo, jeigu jau ryžausi eiti šiuo keliu. Trumpai atskleidžiau 
kunigui mano su Regina santuokos epizodus, papasakojau apie savo bandymus 
užmegzti bet kokį kontaktą su dukra, apie Reginos nenorą leisti man su ja matytis. 
Prašiau kunigo, kad padėtų, padarytų įtaką Reginai laikytis krikščioniškų verty- 
bių ir leisti man matytis su dukra - kad ir pas kunigą, jai dalyvaujant. Kad leistų 
susirašinėti, net jeigu mano laiškai būtų cenzūruojami Reginos ar kunigo. Kun. 
Savonevskis žino ir atsimena mano dukrą, vadina ją Celinka. Ta mažybinė forma 
„Celinka“ man labai patinka - dabar ir aš taip ją vadinsiu, juk gražiau skamba už 
„Cesia“, „Ceska“, gražiau nei „Dzidzi“, taip ją motina vadina. Kun. Savonevskis sako, 
kad Celinka yra geras vaikas, gerai mokosi. Tiesa, jos gebėjimai vidutiniai, tačiau ji 
darbšti, rami, prastos sveikatos, todėl dažnai praleidžia pamokas gimnazijoje. Ku- 
nigas pažadėjo šiandien po pietų nusiųsti raštelį Reginai ir pakviesti ateiti pas jį 
šeštą vakaro, o kvietimo tikslo nerašyti. Jeigu Regina ateis, kunigas pabandys ją pa- 
skatinti leisti man pasimatyti su dukra, o aš turiu ateiti pas kunigą aštuntą valandą 
vakaro ir galėsiu sužinoti, kaip klostėsi kunigo ir Reginos pokalbis. 

Išėję iš kunigo namų, su Henrysiu leidomės ieškoti Reginos namų. Norėjau dėl 
visa pikta žinoti, kur gyvena Regina su dukra, ir įsiminti tos vietos detales. Nuėję 
į policiją sužinojome Reginos adresą: Saperna gatvė 18. Susiradome gatvę. Iki jos 
reikia eiti Ožeškovos gatve - viena pagrindinių Gardino gatvių, tada per gražią 
aikštę, kurioje stovi cerkvė - su minėtąja aikšte ribojasi per karą sunaikintų senųjų 
gubernatoriaus rūmų skveras. Sapernos gatvė prasideda nuo šios aikštės ir baigiasi 
ne priemiesčiu, o atvirais laukais. Namas nr. 18, kuriame gyvena Regina, stovi ant 
kažkokios skersinės gatvelės kampo, jau netoli tos vietos, kurioje baigiasi miestas 
ir prasideda laukai. Kai iki Reginos namo liko visai nedaug, aš sustojau, vaikštinė- 
jau pirmyn atgal šaligatviu ir laukiau Henrysiaus, pastarasis nuėjo apžiūrėti 18-o0jo 

namo. Nenorėjau prieiti prie pat Reginos namo, kad ji manęs nepastebėtų. Vis dėlto, 
kai taip vaikštinėjau pirmyn atgal šaligatviu, pamačiau iš miesto atvažiuojančią 
puskarietę. Puskarietei priartėjus pažinau joje sėdinčią moterį. Tai buvo... Regina. 
Regina žvelgė į tolį, šiek tiek nuleidusi akis. Ji šypsojosi. Man atrodo, kad manęs 
kampo, kur buvo jos namų durys. Po kurio laiko iš už kampo išniro Henrysius. Jis 
kalbėjosi su kažkokia boba, kurią ir nusiuntė patyrinėti reikalų pas Reginos tarnai- 
tę, tačiau ta boba, sutikusi ant laiptų pačią Reginą, buvo priversta pasiaiškinti, ko 
eina įjos namus. Primelavo apie moterį, kuri turėjo reikalų pas Reginą ir kuri prašė 
bobos pasidomėti, ar Regina su prancūze ir dukra jau sugrįžo iš kaimo. Susistab- 
džiau puskarietę - tą pačią, kuria važiavo Regina, ir įsėdau su Henrysiu. Henrysius 
sužinojo, kad Reginos butas yra antrame aukšte, yra balkonas su vaizdu į Sapernos 
gatvę. Taigi, kai įsėdome į puskarietę, Henrysius pastebėjo, kad balkono durys pra- 
sivėrė ir kad buvome stebimi. Henrysius sakė, kad pro balkono duris mus stebėjusi 
aukšta brunetė, įtaria, Regina. Kadangi labai įdėmiai mus stebėjo, įtaria, kad mane 
pažino. Henrysius mano, kad tai didžiulė nesėkmė, nes Regina, žinodama, jog esu 
Gardine ir buvau šalia jos namų, susipras, su kokiu reikalu kunigas ją kviečiasi ir, 
žinoma, nenueis ir rytoj neleis dukros į gimnaziją, kad aš su ja ten nesusitikčiau. Na, 
ką darysi. Ar matė mane, ar nematė, ar nueis pas kunigą, ar ne - vis tiek esu tikras, 
jog nenorės parodyti dukros ir padarys viską, kad išvykčiau nieko nepešęs. Žinau, 
ji piktinsis, kad ją „persekioju“ ir kad nuolatos kabinėjuosi prie jos. Ką gi, mano 
ponia, jeigu jau turi su manimi vaiką, privalai susitaikyti su pasekmėmis, mano 
tėvyste ir su mintimi, kad vaikas yra ne tik tavo, kad jis - mūsų. Nepaliksiu Tavęs 
ramybėje, kol neužmegsiu nuolatinio bendravimo su dukra. Deja! 

Aštuntą valandą vakaro pats, be Henrysiaus, nuvažiavau pas kun. Savonevskį. 
Kai pasibeldžiau į duris, kunigas jas pravėrė ir paprašė palaukti laiptinėje. Akimir- 
ką vyliausi, kad galbūt pas kunigą yra Regina arba Celinka ir manęs laukia lem- 
tinga akimirka. Veltui vyliausi: pas kunigą buvo kažkoks žmogus, kuris netrukus 
išėjo, o kunigas man pasakė, kad Regina neatsiliepė į kvietimą ir neatėjo. Vadinasi, 
ne tas kelias. Pasak kunigo, škarlatina persirgusi Celinka dar nelanko gimnazijos, 
pasirodys mokykloje tik po 20 dienos. Vadinasi, negaliu tikėtis su dukra pasimatyti 
gimnazijoje. Nelieka nieko kita, tik laukti rytdienos ir važiuoti tiesiai į Reginos 
namus. Neturiu iliuzijų, kad šis kelias bus veiksmingas, galiu tikėtis vien Reginos 
ir prancūzės skandalo, o ne susitikimo su dukra. Na, o ką aš prarasiu? Juk akių 
man Regina neišdraskys, galvos nenukirs. Baisiausia, kas gali nutikti, tai riksmai 
ir skandalas, jeigu Regina man neužtrenks durų prieš nosį, gal bent su ja galėsiu 
pasikalbėti. O gal, Dievui leidus, duris man atvers pati Celinka. Tada aš ją išvysiu, 

tada pabučiuosiu, peržegnosiu, pasakysiu, kad esu jos tėvas - o tada apsisuksiu ir 
išeisiu. Nedaug turiu vilčių, bet esu čia ir privalau pabandyti. 

Rytoj trečią valandą išvažiuosiu pas Reginą. Dėl visa pikta parašiau laišką du- 
krai ir padaviau jį Henrysiui, kuris - jeigu man nepavyks išvysti dukros - patykotų 
Celinkos gatvėje arba aplankytų ją gimnazijoje ir susipažintų - juk jie tikri pusbro- 
liai — o tada įteiktų tėvo laišką. Štai laiško dukrai tekstas: 

„Gardinas, 1924.IX. Mylimoji Celinka! Tai aš, Tavo tėvas, rašau Tau, mylimoji 
mano mergaite. Tavo tėvas, kurio Tu iki šiol nepažįsti, kuris myli Tave visa savo 
širdimi, kuriam esi vienintelis vaikas, kuris amžinai Tavęs ilgisi ir laimina iš visos 
širdies! Oi, Celinka, nėra man didesnės laimės už galimybę pamatyti Tave ir pa- 
bučiuoti. Tik dėl to atvažiavau iš Kauno į Gardiną. Kaune aš gyvenu, tačiau, deja, 
aplinkybės taip susiklostė, kad nesugebėjau su Tavimi susitikti, nes šiomis dieno- 
mis nelankai gimnazijos, o man jau reikia grįžti į Kauną. Tad atsisveikinu kol kas, 
Celinka, o Tu nešiok širdyje prisiminimą apie tėvą. Lai Dievas Tave saugo. Nea- 
bejoju, suaugusi pati norėsi susipažinti su savo tėvu, o tuomet ne tik jis Tavęs, bet 
ir Tu jo ieškosi. O kol kas parašyk man, Celinka, keletą žodžių ir įteik laišką Tavo 
giminaičiui Henrysiui Volovičiui - jis man laišką persiųs. Laišką Tau taip pat įteiks 
Henrysius Volovičius. Henrysius yra mano mirusios sesers Helenos Romerytės Vo- 
lovičovos**? sūnus, kitaip Tavo tikrasis pusbrolis. 

Sudie, Celinka. Gerai mokykis ir saugok savo sveikatą. Tavo tėvas Mykolas 
Romeris.“ 


1924 metų rugsėjo 12 d. 
Penktadienis 


Diena, kurią atsiminsiu labai ilgai. O gal ir visą likusį gyvenimą. Mačiau savo du- 
krą, mačiau ir kalbėjausi su Regina. Maža to, Regina nejaučia man neapykantos, 
kaip kad maniau, ir mano atžvilgiu nepuoselėja jokių baisių jausmų. Su manimi ji 
elgėsi labai maloniai. Svarbiausia - kas man pačiam buvo labai netikėta - pasima- 
tymas su Regina paliko nepalyginti didesnį ir stipresnį įspūdį nei pasimatymas su 
dukra. Su dukra pasimatyti siekiau nugalėdamas visas kliūtis, jos labai ilgėjausi ir 
tarsi beprotis lėkiau pas ją, o pasimatyti su Regina net nesvajojau, juk dabar, susi- 
tikęs tiek su viena, tiek su kita, jau žinau, kad paaukočiau pasimatymą su dukra 
vardan pasimatymo su jos motina. Tas įspūdis, kurį man paliko pasimatymas su 
Regina, yra, be jokios abejonės, stipresnis nei įspūdis, kurį patyriau pernai skris- 
damas aeroplanu. Esu labai stipriai paveiktas šito fakto, jaučiuosi pasikeitęs, vos 

ne iš naujo gimęs. Manau, dukra yra dar vaikas, dar baltas neužrašytas popieriaus 
lapas, toks blyškus, su kuriuo mane sieja tik kraujo ryšiai, na, o Reginos gyvenimas 
kupinas tragiško turinio, labai stipriai susipynęs su mano gyvenimu. Galėčiau net 
sakyti, kad Reginos gyvenimas yra mano rašytas, nes viskas, kas jame yra, susiję su 
mūsų santykiais. Aš persmelkiu visą Reginos gyvenimą. 

Vis dėlto neužbėkim visam pasakojimui už akių. Taigi ryte atsikėliau ir išėjau į 
miestą - patraukiau ten, kur vakar buvome, link Reginos namų, į Sapernos gatvę 18. 
Ėjau tokia sunkia širdimi, tikėdamasis skandalo ir skausmingų žodžių. Stengiausi 
nutolinti akimirką, kai jau teks atsidurti ant Reginos namų slenksčio, kai privalėsiu 
pasibelsti į jos duris ir peržengti namų slenkstį. Todėl pakeliui užsukau į cukrainę, 
gėriau kavą, skaičiau dienraščius, užėjau nusiskusti pas kirpėją, išsukau iš kelio 
norėdamas nuošalioje vietoje nusilengvinti, gana ilgai sėdėjau ant suoliuko miesto 
skvere. Ir vis dėlto po truputį artėjau link Sapernos gatvės. Iš namų išėjau 8 valan- 
dą ryto, o tik 11-ą atsidūriau Sapernos gatvėje. Eidamas galvojau, kokiais žodžiais 
kreipsiuosi į Reginą, prancūzę, Celinką arba tarnaitę, nelygu kuri man atvers duris. 
Greičiausiai dar būčiau sukęs ratus apie Reginos namą, kol būčiau pasiryžęs užlipti 
laiptais ir paskambinti į duris, jeigu nebūčiau pastebėjęs, kad esu stebimas iš Re- 
ginos balkono - matyt, tai prancūzės ir Reginos stebėjimo vieta. Balkone pasirodė 
pati Regina, o paskui tarpdury pasirodė kita galva - greičiausiai prancūzės - abi 
žiūrėjo į mane. Tada jos atsitraukė ir po akimirkos vėl pasirodė tarpdury. Žinojau, 
kad mane atpažino, kad esu stebimas, tad nebeliko nieko kita, kaip tik eiti tiesiai į 
tikslą, o kas jau bus, tas. Paspartinau žingsnį, pasukau už kampo, žengiau į kiemą, 
užlipau laiptais. Laiptinėje persižegnojau ir pakilau į antrą aukštą. Atsidūriau prie 
Reginos buto durų. Man pasirodė, kad už durų, bute kažkas vaikšto greitais žings- 
niais, bėgioja. Paskambinau. Po akimirkos durys atsivėrė ir pamačiau moters gal- 
vą - greičiausiai tarnaitės. Buvau labai susijaudinęs. Žemu kurčiu balsu paklausiau: 

„Ar galėčiau pasimatyti su ponia Romeriene?“ Išgirdau kažką panašaus į „tuojau 
pasiteirausiu“ - ir tarnaitė dingo, palikusi praviras duris. Jaučiau, kaip man linksta 
kojos, tarsi būtų pakirstos, o širdį tarytum kas kūju daužė, negalėjau net racionaliai 
mąstyti. Bijodamas nugriūti ranka įsikibau į laiptų turėklą. Netrukus durys plačiai 
atsivėrė ir tarpdury pasirodė prancūzės siluetas - panelė Eliza Kurto“. Išvydau ge- 
rai pažįstamą, jau smarkiai pasenusį panelės Elizos veidą, tokį blyškų, išsigandusį. 
Panelės akys atrodė didžiulės, plaukai susivėlę, tarytum staiga būtų piestu atsistoję. 
Žiūrėjo ji į mane ir nieko nesakė. Kilstelėjau skrybėlę ir tariau: Madame, je vou- 
drais demander á Madame de Römer le permission de lui parler”. Prancūzė dingo 

netarusi nė žodžio, tačiau paliko plačiai atvertas duris. Aš stovėjau už jų, tačiau jau 
pasidarė jaukiau ir šilčiau, nes durys nebuvo užtrenktos man prieš nosį. Taip, dar 
nebuvau pakviestas užeiti vidun, bet mano prašymas buvo išklausytas, mane pali- 
ko laukti atsakymo prie plačiai atvertų durų. Man atrodė, kad tai pasitikėjimo ma- 
nimi ženklas, įrodymas, kad su manimi elgiamasi žmoniškai. Pajutau, Regina skirs 

man laiko. Nors iš tiesų net tikėtis to nedrįsau. Netrukus vėl duryse pasirodė panelė 
Eliza ir ištarė: Passez donc au salon*“. Nusiėmiau skrybėlę ir įžengiau į prieškam- 
barį, o tada nusekiau paskui panelę Elizą į nedidelį koridorių. P. Eliza man ranka 
parodė salono duris kairėje. Įėjau ir atsistojau už vienos iš kėdžių. Skrybėlę laikiau 
rankoje. Kol kas salone buvau pats vienas. Nesėdau ir nepasidėjau skrybėlės, ma- 
niau, kad taip galiu pasielgti tik išgirdęs aiškų leidimą, nes šiuose namuose esu ne 

namiškis, ne teisėtas svečias, o kažkuria prasme įsibrovėlis, neturintis jokių teisių 
jaustis svetingai. Dabar laukiau tik pasirodant Reginos. Jaučiau jai nuoširdų dėkin- 
gumą vien už tai, kad įsileido į savo namus ir sutiko išklausyti. Tai pranoko drą- 
siausias mano svajones. Laukdamas dairiausi aplinkui. Reginos salonas didelis, bet 

taip tankiai sustatyti baldai, kad atrodo beveik mažas. Pažinau jos baldus, kitados 

stovėjusius uošvės, Reginos motinos, name Bokšto gatvėje. Keli minkštieji baldai, 
salono stalai su foteliais. Ant vidurinio stalo gulėjo nuotraukų albumas, prie vienos 

sienų stovėjo didžiulė otomanė, ant sienų gausu paveikslų, tapytų dėdės Edvardo 

Romerio - Reginos tėvo - plunksna. Prie vieno iš langų pianinas, ant jo gėlės ir 
mūsų su Regina bendro prosenelio Mykolo Romerio biustas, ant etažerės tarp durų, 
tarp kitų daiktų ir knygų didelė lėlė, matyt, Celinkos, ant pianino didelis arlekinas, 
prie vienos sienos stiklinė spintelė, kambaryje dvi gyvos katytės - ruda ir juoda - 
su rožiniais kaspinėliais ant kaklo. Šis Reginos kambario, kuris yra mano vaiko na- 
mai, vaizdas, tie savi baldai ir įranga, namų tyla ir ramybė - visa tai atrodė taip sava, 
taip žavu, taip kilnu, kad jaučiausi sujaudintas iki pat sielos gelmių. Mano širdyje 

degė kažin kokia šventoji ugnis, mano siela kaupėsi maldai, mano jausmai pakito. 
Stovėjau tarsi mistinė arfa tarp minėtųjų daiktų. Jaučiausi dėkingas Reginai, kad 

mane įsileido, kad leido man visa tai pamatyti. 


1924 metų rugsėjo 13 d. 
Šeštadienis 


Vakar po vizito pas Reginą ir pasimatymo su Celinka grįžau iš Gardino į Vilnių. 
Toliau pasakosiu apie vizitą pas Reginą, o apie Vilnių, kiek spėsiu, papasakosiu su- 
grįžęs į Bagdoniškį. 


510. Prašom užeiti į saloną. 

Kol stovėjau Reginos salone ir laukiau jos pasirodant, net nesvajojau apie tai, 
kad galėsiu pasikalbėti maloniai ir atvirai. Jaučiausi laimingas vien dėl to, kad įsi- 
leido į savo namus ir sutiko išklausyti. Maniau, į kambarį įeis demonstratyviai, šal- 
tu veidu mane išklausys. Norėjau parodyti jai pagarbą, laikytis iš tolo, kaip ir dera 
po to, kas su mumis nutiko, ir nė akimirką nepasiduoti jausmų antplūdžiui, nes 
tai galėtų ją įžeisti arba gal būčiau klaidingai suprastas. Būčiau buvęs jai dėkingas 
už mažytę audienciją, be jokių lūkesčių. Jaučiau, kad man bus suteikta tai, ko labai 
trokštu ir vardan ko išdrįsau pabelsti į jos duris - bus leista pasimatyti su dukra 
arba bent jau su ja susirašinėti. Man atrodė, kad Regina jau demonstruoja savo 
gerumo viršūnę, juk tiek daug girdėjau apie jos neapykantą man, apie jos nepa- 
laužiamą charakterį. O, kaip aš klydau, kaip neteisingai galvojau apie Reginą, kaip 
nutolau nuo tiesos, kuri visai netrukus man atsivėrė, juk apie visa tai nė pasvajoti 
negalėjau! Na, atsivėrė durys ir prieš mane išniro Regina. Aukšta - didelė kaip ir 
aš - gražios figūros, didingo stoto. Ji nuostabi, vilki kasdiene suknele. Tokia man 
pasirodė Regina. Pačiame žydėjime, 35-erių, aukšta ir didinga, tačiau nenutukusi. 
Taip, Regina labai išgražėjo. Jos veidas nuotaikingas, lūpose žaidžia šypsena. Žemai 
jai nusilenkiau ir įsmeigiau į ją akis. Priėjau, paėmiau jos ranką ir pabučiavau. „Po- 
nia!.. - ištariau. - „Ponia!.“ - pakartojau žiūrėdamas jai į akis, veidą ir negalėjau 
rasti tinkamų kitų žodžių. Buvau taip susijaudinęs, kad amą praradau ir negalėjau 
nė žodžio ištarti. Akyse tvenkėsi ašaros, spazmai spaudė gerklę. Jau galvojau, kad 
tuoj pravirksiu, neįstengiau nusiraminti. Matydama mano susijaudinimą Regina 
parodė man fotelį, rimtu ir nuotaikingu balsu, švelniai švelniai pasakė: „Nurimki- 
te, Pone.“ Atsisėdau netaręs nė žodžio, nusiėmiau akinius, nosinaite nusišluosčiau 
ašaras ir bandžiau nurimti, susiimti, susidėlioti mintis, bet dar kurį laiką buvau la- 
bai labai susijaudinęs. „Visų pirma, - pradėjau, - norėčiau padėkoti Poniai iš visos 
širdies, kad įsileidote mane į namus, už tai, kad kalbatės su manimi“ Taręs šituos 
žodžius atsistojau, priėjau prie Reginos ir pabučiavau jai ranką. Manau, ir Regina 
susijaudino. Neatsakė nieko, bet akyse sužibo labai miela, sakyčiau, net nuoširdi 
liepsnelė. Vėl atsisėdau, o tada dar susijaudinusiu, dar lūžtančiu balsu, dar su aša- 
romis akyse, po truputį valdydamasis, pradėjau kalbą: „Ponia! Man labai rūpi du 
dalykai, kurių paprašyti atėjau: pirmasis, kaip ponia puikiai supranta, norėčiau pa- 
simatyti su dukra, su Celinka - taip ją vadinu - žinau, kad ponia ją vadina Dzidzi. 
O kitas reikalas - norėčiau susirašinėti su dukra. Ponia žino, kad gyvenu Kaune, o 
iš ten susirašinėti su Lenkija labai sudėtinga, tad ir mano laiškai nebus labai dažni, 
man pakaktų porą kartų per metus parašyti Celinkai ir poniai tarpininkaujant, t. y. 
siunčiant laišką poniai, gauti iš Celinkos atsakymą.“ Ir štai čia Regina labai protin- 
gai, labai kilniai ir labai tauriai išdėstė savo požiūrį į tokį mano prašymą. Anksčiau 

nežinojau jos motyvų, kurių ji laikėsi jau 14 metų. Jai pasipasakojus supratau: iki 
šiolei klaidingai maniau, kodėl Regina neleidžia man bendrauti su dukra. Reginai 
atsakiau: jeigu ir bandžiau užmegzti ryšius su dukra per trečiuosius asmenis arba 
jeigu ir prašiau tarpininkauti kitų, kad gaučiau informacijos apie Celinką, tai tik 
todėl, jog girdėjau ir pats maniau, kad Regina nekenčia manęs ir elgiasi su manimi 
žiauriai. Paaiškinau, kad jai pačiai dėl galimybės bendrauti su dukra rašiau 1919 
metais ir nesulaukiau jokio atsakymo, o kai Regina gimdė 1910 metais ir kai mūsų 
dukra išvydo pasaulį, Regina neleido man jos pamatyti, nes bijojo, kad pavogsiu 
kūdikį. Regina prisipažino: išties po gimdymo buvo labai susierzinusi ir nederamai 
pasielgė, 0 1919 metais rašyto laiško negavo ir nieko apie jį nežino. 

Taigi, Regina papasakojo, kokiais motyvais vadovaujasi auklėdama dukrą: ji 
neketina man drausti bendrauti su dukra - matytis su ja ar susirašinėti. Tačiau 
dukrą auklėja pati ir tol, kol dukrą globoja, negali leisti jai su manimi bendrauti per 
trečiuosius asmenis - jai pačiai nežinant ar nedalyvaujant tame bendravime. Vie- 
nintelė tarpininkė tarp manęs ir dukros yra ji pati, nes ji atsakinga už dukros auklė- 
jimą ir tik jai, motinai, žinant gali vystytis mano ir dukros santykiai. Regina kalba 
ne apie mūsų bendravimo kontrolę arba apie tėvo pareigų sumenkinimą, ji tiesiog 
rūpinasi vaiko gerove ir moraline sveikata. Tokio amžiaus vaikas neturi žinoti visų 
detalių, susijusių su motinos ir tėvo išsiskyrimu, jaudinti protą ir širdį pavojingais 
išsigalvojimais. Regina neleis, kad lygiagrečiai su santykiais vaiko ir motinos, kuri 
yra jo auklėtoja ir kurios namuose vaikas auga, egzistuotų kokie ypatingi santykiai 
su tėvu. Jau pats faktas, net jeigu ir nepriešinčiau dukros su motina ir jeigu mano 
pasimatymai ir laiškai būtų labai lojalūs Reginai, vis tiek demoralizuotų vaiką ir 
darytų jam žalą. Vaikas priprastų prie dviejų skirtingų santykių su kiekvienu iš 
tėvų, o realiai vaiko jausmai turi koncentruotis į tą, kuris jį augina. Negalima vaiko 
protui ir širdžiai leisti per anksti stebėti tėvų konflikto ir ieškoti priežasčių, kodėl 
tėvai nesutaria. 


1924 Metų rugsėjo 14 d. 
Sekmadienis 


Paskutinė diena Vilniuje, bet vis dar pasakoju apie Gardiną, apie vizitą pas Reginą. 

Buvau labai nustebęs, kai išgirdau apie Reginos pasirinktus vaiko auklėjimo 
principus ir apie požiūrį į mano ryšius su dukra. Man tai buvo tikras stebuklas. 
Nepasitvirtino visi mano įtarinėjimai dėl didžiulės Reginos neapykantos man, dėl 
piktybiško nenoro leisti su manimi bendrauti. Paaiškėjo, kad nieko panašaus ir ne- 
buvo. Pats įsitikinau: Regina nejaučia man neapykantos. Jau vien tai, kaip Regina 

mane sutiko, kaip draugiškai, kaip nuoširdžiai su manimi kalbėjosi, paneigia bet 
kokias mintis apie neapykantą. Aišku, bijau prieš laiką daryti kokias nors išvadas, 
man pasirodė, kad Regina mane dar myli. Kai kurie jos žodžiai skambėjo itin jaus- 
mingai, gal tai ir ne meilė, bet jausmas labai artimas. Regina yra labai gilus žmogus, 
labai pastovus ir tas jausmas, kurį man jautė eilę metų prieš vestuves, nedingo stai- 
ga, be jokių pėdsakų. Dėl įvairių aplinkybių ir išgyvenimų meilė keičiasi, keičiasi 
tam tikri jos elementai, tačiau kažkur giliai, dugne išlieka jausmas, organinis sielos 
bruožas, neišblunkantis pėdsakas. Įsitikinau, nesu abejingas Reginai ir visiems lai- 
kams pasilikau artimas jos sielai. Ji nejaučia man neapykantos, niekada nesugebės 
išmesti manęs iš savo širdies. Esu jos fatum, esu jos sielos demonas ar dievas, kurio 
jau niekada nesugebės išstumti iš savo širdies. Tas demonas ar dievas iki mirties 
gyvens joje, nes virto jos pačios dalele. Visuomet žinojau, kad Regina yra neeilinė 
moteris. Nežinau kietesnės ir labiau užgrūdintos moters už Reginą. Jeigu jos širdyje 
ar mintyse kas nors kartą išdygsta, pasilieka visą gyvenimą. Prieš 14 metų Regina 
suprato, kad į mūsų santykius su vaiku negali įsikišti joks trečiasis asmuo, ir tos 
nuomonės tvirtai laikosi iki šiol, iki momento, kai aš, jau praradęs bet kokią viltį 
užmegzti ryšius su dukra, kreipiausi tiesiai į ją. Visi mano bandymai, kurių ėmiausi 
visus tuos metus, buvo nevaisingi - tiek bandymai pasimatyti su dukra, tiek susi- 
rašinėti arba gauti informacijos apie ją. Visi bandymai atsimušdavo į Reginos už- 
sispyrimą tarsi į sieną ir jau atrodė, kad Regina ant manęs užsisėdo ir nusprendė 
neigti mano tėvystės teises ir nesiekti jokio kompromiso. Ir tuomet, kai aš visai su- 
sisielojęs, pasiruošęs priimti skaudžiausias pasekmes, pasibeldžiau į jos duris toks 
tiesus ir beginklis, be jokios institucijų ar trečiųjų asmenų pagalbos, turėdamas tik 
vieną argumentą - vaikas yra ir mano, paaiškėjo, kad viskas yra taip paprasta, ir 
kurį laiką net patikėti negalėjau. Regina taip paprastai manęs išklausė, ji šypsojosi, 
elgėsi natūraliai, galėjai pamanyti, kad ji tik ir laukė tokios akimirkos ir kad visi 
mano ankstesni bandymai ir kliūtys, kurių maniau jau neįveiksiąs, buvo tik iliuzija. 
Niekaip nesitikėjau tokios atomazgos. Niekaip. Na, o Regina išties 14 metų laukė 
šitos akimirkos. Ji turėjo man rezervuotą ir atvirą vieną kelią - būtent tą papras- 
čiausią, o aš vaikštinėjau visokiais keliais, išskyrus šį, kuris man, savaime aišku, 
atrodė uždarytas. Iš tiesų uždari buvo visi kiti keliai ir takeliai, kuriuos išbandžiau. 
Tik tuomet, kai atėjau tiesiuoju keliu, atvedusiu pas Reginą, iš karto pasiekiau tiks- 
lą. Labai lengvai, taip lengvai, kad mano protui, išvargintam nuolatinių nevykusių 
bandymų, buvo sunku tai suvokti. O nuostabioji Reginos išmintis, o saldus šitos 
moters paprastumas, o taurus kelias į vaiką per motiną! Galbūt kas nors iš tre- 
čiųjų asmenų, tarkime, Kotunka Prušanovska prieš dvejus metus, norėdama man 
gera, pabandė prieiti prie Celinkos, be Reginos žinios, per įvairius kitus žmones, o 

Regina atrėmė bet kokius veiksmus. Kai kas nors iš trečiųjų asmenų, iš mano šei- 
mos, kreipėsi į Reginą aiškindamas, kad ji privalo leisti man susirašinėti su dukra, 
Regina užsispyrusi tylėjo. Žmonės manė, kad ji užsispyrusi ir atsisako leisti man 
bendrauti su vaiku. Iš tiesų tai buvo ne nenoras leisti man bendrauti, o griežtas 
nusiteikimas prieš tarpininkus, prieš bet kokią intervenciją, prieš bet kokį trečiųjų 
asmenų tarpininkavimą. Regina kantriai laukė, kol aš pats į ją kreipsiuosi. O kai tą 
padariau, pamačiau ir tiesų, platų, atvirą kelią. Regina laimėjo, o aš šiandien lai- 
minu jos laimėjimą ir pripažįstu: jos vienintelės pozicija buvo teisinga ir protinga. 
Dievas man padėjo, jeigu būčiau sutikęs dukrą gimnazijoje, o ne Reginos namuose 
arba jeigu dukra būtų pravėrusi duris, o aš Reginai nežinant būčiau ją apkabinęs, 
prisistatęs tėvu, atsisveikinęs ir išėjęs, niekada nebūčiau sužinojęs, kad egzistuoja 
paprastas, teisingas ir natūralus kelias pas vaiką. Tas, kurį man rezervavo nuoširdi 
ir protinga Regina. Jeigu būtų įvykę kitaip - ir pats nejausčiau pasitenkinimo ir 
dar dukros širdį būčiau apnuodijęs kažkokiais įtarinėjimais, jos galvelę ir širdelę 
būčiau pripildęs neteisingų minčių ir spėlionių apie tėvų santykius, būčiau jai už- 
minęs mįslę, kuri jos mintyse nuolatos kunkuliuotų. Pats Dievas norėjo, kad dukra 
tuo laiku nebūtų gimnazijoje ir kad Regina iš anksto pastebėtų, jog esu Gardine, ir 
nesudarytų sąlygų dukrai su manimi pasimatyti be jos žinios ir jai nedalyvaujant. 
Koks neprotingas, koks neatsargus aš buvau, juk galėjau sudrumsti vaikui ramybę, 
tyrus dukros ir motinos santykius vien pataikaudamas savo troškimui susitikti su 
vaiku. Juk toks paslaptingas ir keistas susitikimas nepažįstamo tėvo su dukra-vaiku 
pažeistų vaiko jausmus, taip ramiai motinos saugomus jaukiuose namuose. Tikrai 
buvau kvailas ir piktas. Dievas mane apsaugojo - Regina mane pakylėjo. Esu be 
galo jai už tai dėkingas. Mano egoizmas, padiktuotas skausmo, buvo kilęs tiesiai iš 
pragaro, o jinai - moteris - nutraukė galvą pragaro hidrai ir ėmė veikti kaip angelas. 
Ji davė man dukrą, sugrąžino man tėvo teises ir leido jausmams natūraliai vystytis. 

Klausiausi Reginos ir aš, atseit protingas žmogus, profesorius, patyręs teisėjas 
ir gyvenimo vėtytas, mokiausi tiesos iš moters, kuri visai nėra laikoma protinga, 
bet apdovanota natūralia žmonos ir motinos išmintimi. Klausiausi, mokiausi ir 
stebėjausi tokia paprasta jos išmintimi. Regina sakė: jeigu mūsų santuoka buvo ne- 
laiminga, jeigu mūsų gyvenimas lūžo perpus, tai ne mes esame kalti, daugiausia 
kaltės tenka fatalizmui - juk į mūsų santykius kišosi tiek daug trečiųjų asmenų. 
Ji teisi. Tiek mūsų santuoką, tiek Reginos meilės istoriją, tiek mūsų skyrybas vi- 
suomet lydėjo nesuskaičiuojamos intrigos ir trečiųjų asmenų (giminių ir panelės 
Elizos Kurto intrigos - nežinau, ar Regina suvokė, kiek kišosi panelė Eliza, juk 
pastaroji daugiausiai nuveikęs trečiasis asmuo). Regina suvokė, ką reiškia trečiųjų 
asmenų kišimasis, ir ateity nusprendė auginti dukrą ir neleisti niekam, išskyrus ją 

pačią, kištis. Ir labai tvirtai laikėsi minėtosios nuostatos. Net iki dabar. Iki šiandie- 
nos. Anksčiau jos nesupratau, neteisingai aiškinau jos elgesį, pykau, tiesiogiai į ją 
nesikreipiau, tad ir negalėjo savo apsisprendimo man paaiškinti. Vis dėlto ji žinojo, 
kad kada nors atvyksiu - ir dabar man jau viskas aišku. Atgavau dukrą, esu tėvas 


ir laiminu Reginą. 


1924 metų rugsėjo 15 d. 
Pirmadienis 


Šįryt išvykau iš Vilniaus. Grįžtu į Nepriklausomos Lietuvos teritoriją - pirmiausia 
važiuoju į Bagdoniškį, nes mano atostogos baigsis tik šio mėnesio 20 dieną. Vilniuje 
sutvarkiau beveik visus reikalus, pamačiau beveik visus žmones, kuriuos norėjau 
pamatyti. Dalį Vilniuje saugomų baldų pardaviau Stasiui Volodkovičiui", kitą dalį - 
Heliai Juodajai Römerytei”?. Iš Tado Vrublevskio atsiėmiau dienoraščius. Nespėjau 
tik nieko nuveikti dėl sklypo Antakalnyje ir dėl lėšų trūkumo nenusipirkau tiek tei- 
sinių knygų, kiek Kaune reikėtų. Apie Vilnių ir savo įžvalgas pasistengsiu papasa- 
koti Bagdoniškyje, kai jau išsemsiu svarbiausią temą - pasakojimą apie pasimatymą 
Gardine su Regina ir dukrele. Na, o kol kas vos keli žodžiai apie šiandienos kelio- 
nę iš Vilniaus iki Obelių. Anksčiau tokia „kelionė“ būtų buvusi eilinė, net neverta 
skambiai vadintis kelione, tačiau šiandien, susiklosčius tokiems Lenkijos ir Vilniaus 
santykiams, šiedu taškai — Vilnius ir Obeliai - yra atskirti tokia siena, kad, atrodo, 
jie yra skirtinguose pasaulio pusrutuliuose. Taigi, dabar tai yra kelionė. Išvažiavau iš 
Vilniaus aštuntą valandą ryto greituoju traukiniu. Į stotį sa manimi atsisveikinti ir 
išlydėti atėjo gerasis Adolfas Narkevičius. Traukinio vagonai buvo pustuščiai. Gele- 
žinkelis iš Vilniaus ir net iš Gardino iki Turmanto kerta faktiškai gryną, etniškai lie- 
tuvišką kraštą, kuris yra priskiriamas Vilniaus kraštui tik dėl šito geležinkelio, dėl to, 
kad, be jo, Lenkijai turėti Vilnių su vakarų ir katalikų baltarusių žemės lopinėliais 
būtų visiška nesąmonė. Šitie lietuviški etniniai Vilniaus krašto plotai, be kurių ir 
pats Vilnius negalėtų priklausyti Lenkijos valstybei, yra vienas geriausių pavyzdžių, 
kaip dirbtinai Vilnius buvo prijungtas prie Lenkijos. Tad į Nepriklausomą Lietuvą 
važiavau per lietuviškąjį kraštą, kurio motina yra tiktai Lietuva, o stotyse ir trau- 
kinyje skamba vien lenkų kalba - tarsi Lenkijos valstybės valdymo rūbas. Lietuvos 
lenkai iš Nepriklausomos Lietuvos nuolatos kalba, kad Nepriklausomoje Lietuvoje 
lenkų kalba, kurią vartoja dalis gyventojų, yra labai engiama, kad viešosiose vieto- 
se, tarkime, traukinių stotyse, įstaigose ir institucijose gėda prabilti lenkiškai, kad 

lietuviai yra netolerantiški, tad lenkiškai kalbama tik pašnabždomis. Atrodo, kad 
lenkų pusėje padėtis yra ne tik niekuo ne geresnė, bet ir blogesnė. Kalbu apie lietu- 
vių kalbą. Tiek Lietuvoje lenkų kalba, tiek Lenkijos teritorijoje lietuvių kalba nėra 
valstybinės, bet nėra ir draudžiamos, vis dėlto patys gyventojai vengia viešai jomis 
kalbėtis, kadangi su kalbančiaisiais gimtąja kalba blogai elgiamasi. Tarnautojai ir 
funkcionieriai kalba vien valstybine kalba, nes jeigu Vilniaus krašte kalbėtų lietu- 
viškai, o Nepriklausomoje Lietuvoje lenkiškai, jų elgesys būtų laikomas nelojaliu, 
tarnybiniu nusižengimu. Aišku, toks elgesys turėtų ir tam tikrų neigiamų pasekmių. 
Panašu, kad Vilniaus krašte lietuvių kalba yra dar labiau engiama nei Nepriklauso- 
moje Lietuvoje lenkų kalba. Tik tiek, kad lenkai labai jautrūs lenkų kalbos skriau- 
dai Nepriklausomoje Lietuvoje, nejaučia ir nemato, kokia skriauda daroma lietuvių 
kalbai Lenkijos teritorijoje. Turmante girdėjau pokalbį: du vietiniai, ėję žemesnes 
pareigas geležinkeliečiai, šnabždėdavosi lietuviškai, o kai prie jų kas nors priartėda- 
vo - nutildavo ir vienas kitam nedrįsdavo ištarti nė žodžio lietuviškai. Lenkija tikrai 
jautresnė lietuvių kalbai tame užgrobtame žemės plote nei Lietuva savo nepriklau- 
somoje teritorijoje lenkų kalbai - ir tai suprantama: Lietuva jaučiasi savo namuose, 
o Lenkija jaučia, kad jos teisės gali būti ginčijamos dėl etninių priežasčių, ir mąsto 
kaip atvykėlis. Lietuvius gali erzinti lenkų kalba, o lenkams lietuvių kalba yra pavo- 
jinga dėl savo teisėtumo. Lenkai remiasi jėga, persvara, kurios Lietuva negali atimti, 
tad jausminiu požiūriu yra švelnesni lietuviams nei lietuviai lenkams, tačiau yra 
labiau suinteresuoti drausti ir persekioti, tildyti lietuvių kalbą nei lietuviai ir todėl 
elgiasi ryžtingiau. Pasienio stotyje Turmante lenkų muitininkai atliko keleivių daik- 
tų reviziją. Tiesą pasakius, bijojau dėl tų 19 dienoraščio sąsiuvinių, kuriuos vežiausi. 
Vilniaus muitinėje mane patikino, kad dienoraščiai, prieškario ir karo laikų užrašai, 
gali būti be jokių problemų iš Lenkijos išvežami, vis dėlto nesijaučiau saugiai. Ran- 
kraščiai muitininkams gali sukelti įvairiausių įtarimų, jeigu ne kultūriniu istoriniu 
atžvilgiu, tai politiniu. Vis dėlto, mano laimė, Turmanto muitininkai, kurie didžiai 
mano nuostabai labai aistringai vartė iš Lenkijos išvežamas knygas, nors atrodytų, 
kad šiuolaikinių knygų išvežimas nekelia valstybei jokio pavojaus, o gal ir priešin- 
gai - turėtų būti pageidautinas, nes išvežamos lenkiškos knygos, propaguojančios 
lenkišką kultūrą užsienyje - mano dienoraščių nesurado. Muitininkai labiausiai do- 
mėjosi baltarusių leidiniais, vežiausi kelis, įterpęs tarp lenkiškų knygų. Giliai atsi- 
kvėpiau, į Lietuvą įsivežęs savo dienoraščius. Dar galėjo kilti keblumų Lietuvos pusė- 
je, bet jau nebijojau taip, kaip per lenkų muitininkų patikrą. Žiemgaloj muitininkai 
labai greitai atliko patikrą. Užsukau į Daugpilį, turėdamas porą valandų laisvo laiko 
aplankiau Kraskovskį baltarusių gimnazijoje. Vakare išvažiavau į Obelius. Obeliuo- 
se muitininkai labai įdėmiai tikrino visas lenkiškas knygas ir spaudą, kurias vežiau 

ir deklaravau kaip pirkinį Lietuvos universitetui, tačiau - to tikrai nesitikėjau - ne- 
kilo keblumų įvežti nei vieną knygą ar leidinį. Mano dienoraščius muitininkai matė, 
bet į juos net nepažvelgė. Ačiū Dievui, visi mano dienoraščių sąsiuviniai jau yra 
Lietuvoje. Man palengvėjo. 

Iš Obelių stoties užsukau nakvynės pas pažįstamą pirklį Zaką?5. Bagdoniškį 
pasieksiu rytoj. 


1924 metų rugsėjo 16 d. 
Antradienis 


Aš ir vėl Bagdoniškyje. Čia viskas taip pat, kaip buvę. Na, aš tik prieš dešimt dienų 
iš čia išvykau, o kadangi Vilnius yra atskirtas nuo Nepriklausomos Lietuvos tikra 
kiniško mūro siena, net trumpas vizitas Vilniuje kažkokia mistine skraiste aptrau- 
kia viską, kas čia vyksta arba gali įvykti, kažkokia paslaptimi aptraukia ir, kai grįžti, 
atrodo, kad grįžti iš kitos planetos, o čia tik Dievas žino, kas galėjo įvykti. 

Dabar toliau pasakosiu apie vizitą pas Reginą Gardine. Taigi, kaip jau minėjau, 
Regina iš karto man atvėrė akis, parodė, koks buvau aklas, ir pareiškė, kad tiesio- 
giai bendrauti su dukra visada turėjau ir turiu galimybę. Galiu su vaiku matytis, 
galiu susirašinėti. Taigi, kol nežengiau šiuo keliu, tol neturėjau tokios galimybės, 
o kelias man visada buvo ir bus atviras. Bet kokį trečiųjų asmenų tarpininkavi- 
mą, bet kokius mano ryšius su dukra, apie kuriuos motina nežino, kurie pakenk- 
tų motinos ir vaiko ryšiui, Regina kategoriškai draudžia. Aš visiškai supratau jos 
nuostatą ir labai nuoširdžiai jai pritariau. Regina visiškai teisi ir jos nuostata vaikui 
yra geriausia, o jeigu dukrai tektų slėpti faktą, kad palaiko ryšius su tėvu, jai tek- 
tų meluoti, pačiai jos sielai susidvejinti. Aiškindama savo poziciją Regina pabrėžė: 
ji turi galvoje tą laikotarpį, kai vaikas vystosi ir kai auklėjimas priklauso tik nuo 
Reginos. Mano ryšiai su dukra nekenkia auklėjimui, jeigu Regina žino. Tuomet 
tai visiškai natūralu, maža to, teisinga ir pageidautina vaikui. Tačiau tik tuomet. 
Na, kai Celinka suaugs, kai išskris iš po mamos sparno, tuomet Regina neturės 
jokių reikalavimų, kokį bendravimo būdą su dukra man pasirinkti. Sako, net jeigu 
ateityje dukra norėtų apsigyventi su manimi, ji neatkalbinėtų, netrukdytų, nes Ce- 
linka yra tiek jos, tiek mano vaikas. Celinka jau žinojo, kad atvykau. Visos tiesos ji 
apie mane nežino, nėra tiksliai informuota apie mūsų, mano su Regina, santuoką, 
apie mūsų išsiskyrimo aplinkybes, nes yra dar per jauna. Ji apie tėvą žinojo ir buvo 
pasiruošusi susitikti, mat paaiškėjo, kad tą dieną, kai sutikau Reginą, važiavusią 
puskariete namo, ji mane matė ir pažino, suprato, kad norėsiu pasimatyti su dukra, 

tad ir paruošė vaiką susitikti. Tuo laiku, kai atėjau į Reginos namus, Celinkos nebu- 
vo. Regina sakė, kad dukra išėjo pas drauges, o man atrodo, kad Regina, tikėdamasi 
mano vizito ir nežinodama, kaip elgsiuos, ko reikalausiu, sąmoningai išsiuntė du- 
krą (tai suprantama, iš kur Reginai žinoti, kaip elgsiuosi po 14 nesimatymo metų), 
kad pastaroji nebūtų galimo konflikto liudininkė. Manau, Celinka buvo išsiųsta 
iš namų sąmoningai ir tik tada, kai Regina įsitikino taikiomis mano intencijomis, 
po pirmojo mūsų pokalbio, išsiuntė tarnaitę pakviesti mergaitės. Negaliu pykti ant 
Reginos. Ji pasielgė apdairiai, saugodama Celinką. Negaliu pykti ir už tai, kad aklai 
manimi nepasitikėjo, nors niekada nemėgau kelti skandalų, niekada nebandžiau 
neigti Reginos teisių į dukrą, vengiau bet kokios prievartos mūsų santykiuose, vis 
dėlto labai puikiai suprantu: iki šiol netinkamai interpretuodamas Reginos inten- 
cijas galėjau tam tikromis aplinkybėmis, jausdamas nuoskaudą žengti kokį nors 
netinkamą žingsnį, dukrai kenksmingą žingsnį dar prieš išsikalbėjęs su Regina ir 
supratęs jos poziciją. Tarkime, toks netinkamas žingsnis galėjo įvykti, jeigu būčiau 
pats prisistatęs dukrai ir pabučiavęs ją, o tada apsisukęs, nepasikalbėjęs su Regina 
ir nuėjęs. Jau buvau nusprendęs kaip tik taip pasielgti, jeigu duris būtų atvėrusi Ce- 
linka. Galėjo būti ir kitų neprotingų žingsnių, kilusių iš fatališko nesusipratimo ir 
tikrosios situacijos nesuvokimo. Taigi pripažįstu, kad viskas buvo labai protingai?4 
iš anksto apgalvota ir pasiruošta situacijai. Aš ne tik neturiu jokių priekaištų Regi- 
nai, bet ir žaviuosi ja, ir stebiuosi jos išmintimi. 

Regina nepasakojo nelaimingos mūsų santuokos subtilybių. Ir teisingai elgiasi. 
Jeigu Regina mūsų santykius aiškintų dalykiškai, vaiko atžvilgiu elgtųsi drastiškai, 
galų gale dukra dar per jauna, kad visą tą painiavą suprastų. Na, jeigu aiškintų 
subjektyviai, privalėtų išlaikyti savo autoritetą ir kaltinti mane, iškreipti vaiko įsi- 
vaizdavimą apie tėvą. Regina yra pernelyg tauri, kad taip elgtųsi. Tad vaikas apie 
mane žino tik paviršutiniškas informacijas. Regina nepasakoja Celinkai jokių tiks- 
lių detalių, kurios galėtų paveikti mūsų santykius ir skatintų dukrą kaip nors ne- 
tinkamai apie mus galvoti. Tai labai subtili ir sudėtinga užduotis. Pasak Reginos, jai 
užduotį palengvina dvi aplinkybės: a. ta, kad aš gyvenu Lietuvoje, o ji Lenkijoje ir 
b. kad ji gyvena Gardine. Gardine nėra nieko iš mūsų šeimos ir apskritai čia mažai 
kas mus pažįsta. Niekas čia, motinai už nugaros, nepripasakos vaikui apie tėvų 
santykius, nes tų santykių niekas nežino. Tie, kas pažįsta Reginą, galvoja: Regina 
gyvena atskirai tik todėl, kad čia turi turto, o aš - Kauno krašte, tad mes pasidali- 
nome ir saugome savo turtą. Maždaug taip manoma Gardine apie Reginos santuo- 
ką. Regina iš prigimties nėra mėgėja atsiverti, todėl niekam nieko ir neaiškina, ypač 

kad minėtoji versija ir vaikui palanki. Net jeigu kas nors ką nors ir girdėjo, žino per 
mažai, kad skleistų gandus. Todėl niekas vaikui neperša jokių minčių apie tėvų san- 
tykius. Važiuodama į Vilnių pas gimines, Regina arba nesiveža savo dukros, arba 
visur kartu su ja vaikšto, kad ir ten niekas nedrįstų nieko prikalbėti. 


1924 metų rugsėjo 17 d. 
Trečiadienis 


Esu Bagdoniškyje, vis dar pasakoju apie vizitą pas Reginą. 

Iki pasirodant dukrai kalbėjomės su Regina maždaug dvi valandas. Regina ke- 
lis kartus atsistojo, trumpai išėjo iš kambario, tačiau labai greitai sugrįžo ir palaikė 
man draugiją. Visą pokalbio laiką atmosfera buvo rami, beveik nuoširdi, nors vie- 
nas į kitą kreipėmės „pone“ ir „ponia“. Tiek daug temų palietėme, tiek daug išsikal- 
bėjome po keturiolikos nesimatymo metų! Kalbėjome ir apie mūsų santykius, apie 
labai asmeninius dalykus, o daugiausia apie dukrą - Regina pasakojo ir pasako- 
jo apie ją, ir dar apie savo pačios turtinius reikalus. Vienu metu kalbantis Regina 
paklausė: „Kodėl ponas nesutiko skirtis - juk ponas galėjo vesti, turėti vaikų ir 
būti laimingas?“ „Ponia, - atsakiau, - neturėjau ketinimų tuoktis. Tik kartą mano 
santykiai buvo tokie, kuriuos būčiau norėjęs sutvirtinti santuoka, bet toji mote- 
ris mirė prieš dešimt metų, karo pradžioje. Jos mirtis buvo viena priežasčių, dėl 
kurios apsisprendžiau įstoti į Legionus. O dabar jau, ko gero, per seni esame, kad 
apie vedybas galvotume.“ Regina atsakė į mano žodžius: „Ponas juk visiškai nepa- 
sikeitė, - o po akimirkos pridūrė: - Na, taip, šiek tiek ponas priaugo svorio, tačiau 
iš esmės yra visiškai nepasikeitęs“ Regina pabrėžė ir tariamą mano panašumą į 
bendrą mūsų prosenelį Mykolą Rėmerį, kurio bronzinis biustas stovėjo mums prieš 
akis ir kurį Regina labiausiai mėgo iš visų savo protėvių. Aš Reginai pasakiau labai 
nuoširdų komplimentą. Pasakiau, kad ji labai išgražėjusi ir atrodo nuostabiai. Jai 
tai patiko - patenkinta šypsojosi. Kai pasakojau apie užimamas pareigas Kaune, ji 
manęs paklausė, ar negaila, kad visų savo jėgų neskiriu Lenkijai, o kai atsakiau, kad 
mano tėvynė, kurią myliu visa širdimi, yra Lietuva, kad priklausau tiems Mohika- 
nams, kuriems lenkiškumas labiausiai siejasi su lietuviškumu, kurie, kilus Lietuvos 
ir Lenkijos konfliktui, negali stoti Lenkijos pusėn, nes Lietuva jiems brangiausia 
tėvynė. Regina patikino, kad ir pati labai myli Lietuvą ir lietuvius ir kad labai prie jų 
prisirišo per dešimt gyvenimo metų Tytuvėnuose. Reginai išliko gražiausi ir nuo- 
širdžiausi prisiminimai apie Žemaitijos miestelį Tytuvėnus ir saujelę draugų. Daug 
šiltų žodžių ji pasakė apie tenykščius vikarą ir dekaną, vaistininką ir pašto virši- 
ninką. Tenai ji pralaukė karą ir vokiečių okupaciją, tenai prabėgo gražūs mano du- 

kros vaikystės metai, tenai patyrė minėtųjų žmonių nuoširdumą ir vienišame savo 
gyvenime pasaulio krašte ji geriausiai jautėsi. Ji iki šiol palaiko ryšius su Tytuvė- 
nais, gauna žinių, visuomet nuoširdžių. Pas tuos žmones liko ir supakuoti Reginos 
daiktai. Na, apie Tytuvėnų dvarą Regina jau kitokios nuomonės, ypač ji nemėgsta 
Zosės Eugeniušovos Rėmerienės, kuri, anot jos, labai šykšti, egoistė ir spekuliantė 
moteris, visiška Reginos priešingybė. Gardinas Reginai patinka, ji džiaugiasi, kad 
čia gyvena, nors - sako — „ir čia jau mane žmonės susiranda ir nežinau, kur dar ga- 
lėčiau nuo jų pabėgti“. Regina nėra mėgstantis draugiją žmogus, geriausiai jaučiasi 
būdama viena, kai nereikia galvoti, kad kas nors ją stebi ar kritikuoja. Pabandžiau 
įkalbėti Reginą leisti man finansiškai prisidėti prie dukros išlaikymo. Žinau, kokia 
išdidi ir jautri šiuo klausimu yra Regina, kaip reaguoja į viską, kas susiję su pinigais. 
Ji verčiau jau pasitenkins tuo, ką turi, nei prašys ar priims pagalbą. Nuo 1911 iki 
1915 metų, pagal susitarimą su Eugenijumi Rėmeriu, mokėjau Reginai kokią nors 
sumą kartą per mėnesį (jau neatsimenu kiek), skirtą dukrai išlaikyti. Kiek žinau, 
jau tada Regina nenorėjo priimti pinigų. Tuomet ji apskritai neturėjo jokių pajamų, 
vertėsi iš nedidelės sumos, kurią jai šykščiai išskirdavo motina, tad Eugenijus ją 
įkalbėjo paimti pinigus, kurie būtini vaikui išlaikyti. Sutartą sumą aš įmokėdavau į 
Vilniaus prekybos banką, einamąją Reginos sąskaitą, o Regina pinigus atsiimdavo. 
Nuo 1915 metų, kai išvykau į Legionus, jau nieko nebemokėjau. Po karo taip pat 
nemokėjau, nes maniau, kad Regina mane skriaudžia ir kol man neleidžia matytis 
su vaiku, tol nieko jai duoti ir neprivalau. Būčiau labai mielai mokėjęs, jeigu tik 
būčiau galėjęs matytis su dukra. Dabar, kai tokią didžiulę problemą taip gražiai 
išsprendėme, nutariau pasikalbėti apie pinigus. Vis dėlto Regina kategoriškai atsi- 
sakė priimti finansinę pagalbą. Ji pasakė: kai jai pakanka, turi pakakti ir vaikui, ir 
nieko iš manęs neims. Veltui jai aiškinau, kad turėtų priimti pinigus, juk kalba eina 
apie vaiką, o aš galiu jį paremti, nes uždirbu daugiau, nei man reikia pragyventi. 
Įtikinėjau: faktas, kad prisidėčiau pinigais prie dukros išlaikymo, nereiškia, jog rei- 
kalausiu kokių nors teisių, kelsiu kokius nors reikalavimus. Neperkalbėjau Reginos. 
Ji jau tokia - jeigu ką nors nusprendžia, yra nepalaužiama ir neperkalbama. Len- 
gviau kalną pernešti į kitą vietą, nei pakeisti Reginos sprendimą. Jeigu pasakė taip 
arba ne, tai ir bus taip arba ne. Žinau, materialinė Reginos padėtis nėra labai gera, 
ji turi didelių turtinių problemų. Apie jas jau girdėjau būdamas Vilniuje, apie jas 
pasakojo ir pati Regina. Vis dėlto nesutiko paimti mano pinigų, skirtų dukros iš- 
laikymui ir ugdymui. Atrodytų, kad mirus motinai ir broliui Jurekui*5 1919 metais, 
515. Romeris Jurgis, Jurekas (Römer Jerzy, Jurek, 1896-1920), dailininko Edvardo Mato Romerio 


(Römer Edward Mateusz, 1848-1900) ir Juzefos Čechovskytės (Czechowska Józefa) sūnus, jau- 
nesnysis Reginos brolis, mirė susirgęs džiova. 

Regina, kaip vienintelė turto paveldėtoja, yra labai turtinga ar bent tokia laikoma. Jai 
priklauso Lunos dvaras Gardino apskrityje, prie Nemuno ir istorinis Römerių namas 
Bokšto ar Savičiaus gatvėje, populiariai šeimoje vadinamas „Būda“, jau dvylika metų 
priklausantis Rėmeriams. Luna buvo gražus ir didelis dvaras, bet karo metais visas 
Lunos miškas išlaužytas ir dvaro žemės (rodos, neskaičiuojant miško, kuris Lenkijoje 
nebuvo nusavintas) susitraukė iki 400 hektarų. Likusios žemės buvo nusavintos vei- 
kiant agrarinei reformai, o savininkei atiteko tik neliečiamoji norma, kuri lenkiško- 
se Lietuvos ir Rusios žemėse, kitaip tariant, „Kresuose“ sudaro 400 hektarų. Regina 
man pasakojo: kai buvo parceliuojama Lunos žemė, ji bandė sutrukdyti, tačiau jai 
buvo atsakyta, kad į ją lenkų valdžia tikrai neprivalo atsižvelgti, kadangi jos vyras - t. 
y. aš - turi turto Lietuvoje, užima aukštas pareigas Lietuvos valdžioje, tad iš tokio 
lietuvio žmonos turtas privalo būti atimtas ir išparceliuotas. 1921 metais Regina iš Ty- 
tuvėnų Žemaitijoje persikėlė į Gardiną ir 12 metų išnuomojo Luną kažkokiam žydui, 
bet nuomos sutartis surašyta labai nepalankiai, dabar Regina už tai, kad nuominin- 
kas atsisakytų nuomos, privalo jam išmokėti 8000 dolerių! Ir moka ji tuos pinigus, 
mat jeigu nuoma nesibaigtų, būtų dar blogiau. Už minėtąją sumą Regina ne tik at- 
sisako nuomos, bet ir įsigyja nuomininko inventorių. Kad gautų tokią sumą, Regina 
parduoda 160 hektarų žemės Lunoje. Parduotų ji ir visą Luną, tačiau sentimentai 
neleidžia, labai prie šios vietos prisirišusi. Visas pajamas Regina gauna iš minėtojo 
namo Vilniuje, bet jos nėra didelės. Dabar ji turi 800 dolerių skolų, paimtų užstačius 
namą, ir negali tos sumos išmokėti. Mielai parduotų tą kelių aukštų namą Vilniuje 
ir nusipirktų namą Gardine. Regina labai susidomėjo, kai pasakiau, kad Eugenijus 
Rėmeris norėtų pirkti minėtąjį namą Vilniuje, ir prašė manęs paklausti, ar Eugenijus 
turėtų 50 000 dolerių (sic!) grynaisiais, kurių vertas namas Vilniuje. Aišku, namas 
absoliučiai nevertas tokios sumos, o penkiasdešimt tūkstančių yra tokia milžiniška, 
kad apie tokią sumą grynaisiais šiandien praktiškai niekas nė pasvajoti negali. 


1924 metų rugsėjo 18 d. 
Ketvirtadienis 


Niekada nebaigčiau pasakojimo, jeigu norėčiau čia, dienoraštyje pakartoti viską, 
apie ką kalbėjomės su Regina per dviejų valandų pokalbį. Tad jau pakaks to, ką 
papasakojau. Prabėgo dvi valandos laukiant dukros. Per tas valandas kelis kartus 
suskambo laukujų durų skambutis. Regina atsistodavo, trumpai išeidavo iš salono 
ir sugrįžusi visada pasakydavo, kad tai dar „ne Dzidzi“. Galų gale - po dviejų va- 
landų - ir vėl skambutis. Regina vėl atsistojo ir netrukus sugrįžo sakydama, kad 
mažoji jau sugrįžo ir netrukus galėsiu ją pamatyti. Tai pasakiusi išėjo. Mane vėl 

užliejo susijaudinimo banga, nes tuoj, po akimirkos pamatysiu ir apkabinsiu savo 
vienintelį vaiką, kuriam jau keturiolika ir kurio ligi šiolei nepažįstu. Geras penkio- 
lika minučių pats vienas laukiau salone. Manau, tą laiką Celinka persirenginėjo, 
nes atėjo pas mane pasipuošusi gražia šventine suknute. Galiausiai durys atsivėrė ir 
išvydau Reginą su Celinka. Tuo momentu tarpdury pats savaime susikūrė gyvasis 
paveikslas: durų staktoje tarsi paveikslo rėmuose stovėjo aukšta Regina, užpildžiusi 
savo kūnu visą durų erdvę, linksma ir rami, o Reginos fone, priešais Celinka, mer- 
gytė vaikiškų formų, tokia jaunutė paauglė, aukšta, siaurais pečiais, rimtos veido iš- 
raiškos - matyt, dėl ypatingos progos, kai pirmą kartą turi pamatyti savo tėvą. At- 
sistojau ir priėjau prie vaiko, kurį lėtai link manęs vedė Regina. Pabučiavau Celinką 
į kaktą ir skruostą, o ji, motinos išmokyta, pabučiavo man ranką. Tada ją peržegno- 
jau ir vėl pabučiavau. Šioji scena vyko visiškoje tyloje. Už mūsų ir virš mūsų stovėjo 
Regina, vaiko motina, tarytum mus laiminusi dvasia. Atsisėdome - iš vienos stalo 
pusės Regina, iš kitos Celinka, o tarp jų aš. Sėdėjau arti Celinkos, liečiau ją, glos- 
čiau jai plaukus, tokius tamsius ir gražius, supintus į dvi storas kasas. Iš pradžių, 
vos išvydęs Celinką šiek tiek nusivyliau, tas didžiulis susijaudinimas, kuris buvo 
mane apėmęs prieš susitinkant su Celinka, kažkur dingo, nes mergaitė man atrodė 
negraži ir ne tokia, kokios tikėjausi. Ji buvo susijaudinusi, nuliūdusi, tad ir atrodė 
kažkaip ne taip, neryškiai. Jos, ko gero, nesužavėjo tas tėvas - didelis ir storas vyras, 
plinkantis ir ko nors iš jos besitikintis. Celinka žinojo: esu jos tėvas, vis dėlto ji, 
augusi vien moteriškoje draugijoje, matyt, nejautė malonumo, kad aš, t. y. nepažįs- 
tamas vyras, bučiuoju jai skruostą ir spaudžiu prie savęs, kad glostau ir liečiu. Juk 
ji prie to nėra pratusi. Viena teoriškai žinoti apie tėvą, kas kita turėti tėvą: Celinka 
žinojo, kas yra tėvas, ir žinojo, kad jį turi, tačiau neturėjo jokios patirties su tėvu 
bendrauti. Kita vertus, aš juk nežinau, ką vaikas pajuto tą akimirką, kai pirmą kar- 
tą mane pamatė. Ji atrodė per daug susijaudinusi, pernelyg nedrąsi, per daug susi- 
kaupusi ir suvaržyta, kad galėčiau iš kūno kalbos suprasti, ką juto. Ėmiau klausinėti 
Celinkos, kalbėti žaismingai - man labai pagelbėjo Regina. Tas linksmas tonas šiek 
tiek išjudino mergaitę - ji ėmė šypsotis, kalbėti, atrodė gyvybingesnė. Celinkai pra- 
linksmėjus ir jos veidas įgavo išraišką, pasidarė gražesnis, net, sakyčiau, patrauklus. 
Apskritai jos toks veidas, kurį išraiškos labai keičia. Mergaitės akys didelės (tą dieną 
ant vieno voko buvo iššokęs „miežis“), antakiai šiek tiek pakilę - dėl jų atrodo šiek 
tiek nustebusi, lūpos gražios, atrodo, į maniškes panašios, tokios aistringos, nosies 
galiukas šiek tiek apvalus, sakyčiau, panašus į mano senelio Edvardo Rėmerio ar 
Celinkos dėdės Edziaus (Edvardo)““, vyresniojo Reginos brolio. Apskritai jos tipas 
kažkoks toks, sakyčiau, žydiškas, nepanaši ji nei į Reginą, nei į mane. Kalbama, 


516. Romeris Edvardas, Edzis (Römer Edward, Edzi, 1881-1900), vyresnysis Reginos brolis, mirė 
nuo džiovos. 

kad Celinka turi gebėjimų piešti, tokie talentai būdingi mūsų giminei. Paprašiau 
parodyti kelis piešinius, dukra atnešė kelis sąsiuvinius su savo piešiniais, vis dėlto 
nors jie ir neblogi, tačiau nieko ypatinga nevaizduoja, daugiausia perpiešti piešiniai 
ir karikatūros iš įvairių šaltinių, daugiausia iš prieškariu satyrinės humoristinės 
Plotka Wilenska“". Apie Celinkos grožį dar anksti spręsti, ji dabar tokio nedėkingo 
amžiaus, kai mergaitė jau tampa nebe vaiku, bet dar nėra nei panelė, nei paauglė. 

Reginai dalyvaujant su Celinka kalbėjausi apie 15-20 minučių. Nenorėjau per- 
nelyg išvarginti, sukelti nuobodulį. Tad atsistojau ir atsisveikinau su dukra ir Re- 
gina. Atsisveikindamas pabučiavau Celinką, paprašiau pabučiuoti mane ne tik į 
ranką, bet ir į veidą, ji nedrąsiai pakštelėjo man į skruostą. Ir vizito pabaiga. Regina 
palydėjo mane net iki laukujų durų. Išeidamas padėkojau jai už viską, o ypač už 
vaiką. Vis dėlto privalau pripažinti: gerokai didesnį, stipresnį įspūdį paliko pokal- 
bis su Regina nei pasimatymas su Celinka. Labai norėčiau sužinoti, ką apie mane ir 
mūsų santykius, mano ir Reginos, galvoja Celinka. Ar tikrai ją tenkina versija, jog 
gyvena tik su Regina todėl, kad turime turto skirtingose valstybėse, ar jai nekyla 
jokių klausimų? Ar jos širdelėje ir mintyse nesikaupia abejonės? Tarkime, ar ji pa- 
stebėjo, ar nesistebėjo, kad aš ir Regina vienas kitą vadinome „ponu“ ir „ponia“? Juk 
tokie kreipiniai sutuoktiniams nebūdingi. Kalbėdamasis su vaiku Reginai, dukros 
motinai, netyčia vietoj „ponia“ du kartus pasakiau „tu“ ir tik tada taisiau klaidą, pa- 
vadindamas ją „mama“ (vaiko mama, kas Reginą pralinksmino). Pokalbio atmosfe- 
ra su mūsų vaiku nori nenori privertė atitrūkti nuo tokio dirbtinio „ponas“, „ponia“ 
ir nuteikė artimesniam tonui, kai tinkamesni kreipiniai yra „tu“, „tave“, „tavo“. 


1924 metų rugsėjo 19 d. 
Penktadienis 


Esu be galo dėkingas Reginai už priėmimą, už tą šilumą, kurią patyriau, už leidi- 
mą nuolatos bendrauti su dukra, galų gale už tai, kad atvėrė man akis ir parodė 
visiškai paprastą kelią, patikimą kelią ir kartu vienintelį, kuris susiklosčiusiomis 
aplinkybėmis gali plėtotis saugiai, nekenkiant vaikui, nedarant jam moralinės ža- 
los. Tiek metų bergždžiai klaidžiojau klystkeliais, tiek metų griaužiausi ir ilgėjausi, 
o dabar va stoviu ant tvirto vieškelio, kuris mane grąžina į man priklausančius 
jausmus. Buvau nelaimingas tėvas ir vyras, dabar esu tėvas, kuris gali pažinti ir 
mylėti vaiką, būti vaiko pažintas ir galbūt pamiltas. Sutuoktinio teisių nesusigrą- 
žinu, bet mūsų santykiai su Regina yra žmoniški, grindžiami pagarba ir simpatija. 


517. Plotka Wilenska - satyrinis-humoristinis žurnalas, leistas Vilniuje 1906-1909 m. 

Už visa tai esu dėkingas Reginai. Dar prieš savaitę visa, kas įvyko, man atrodė nej- 
manoma, aš net svajoti nedrįsau apie svetingus Reginos namus. Ir ne tik už tai esu 
dėkingas. Privalau pripažinti: dorai gyvendama, nesiskųsdama Regina nusipelnė 
didžiausios pagarbos, kokia tik gali būti jaučiama moteriai. Ir jaučiu pagarbą jai, 
buvusiai žmonai, mano pavardės savininkei, mano vaiko motinai. Taip, Regina yra 
atsiskyrėlė, nemėgsta draugijos, šurmulio, mėgaujasi vienatve, ji laukinė ir nedrąsi, 
vengia žmonių susibūrimo vietų, pažinčių su atsitiktiniais žmonėmis. Laimingiau- 
sia jaučiasi tuomet, kai yra toli nuo žmonių, nuo susitikimų, kai gali užsisklęsti ne- 
didelėje namų aplinkoje, kuri paskutiniu metu yra prancūzė panelė Kurto ir dukra, 
dar keli metų išbandymus išlaikę pažįstami, kurie kartu yra ir jos bičiuliai. Tokį 
namų jaukumą, nedidelį, bet nuoširdų draugų būrį ji turėjo Tytuvėnuose. Tačiau ar 
galima pasakyti, kad dėl tokio gyvenimo būdo Reginos netykojo jokios pagundos, 
kad nėra jos didžiulis nuopelnas, jog gyvendama atskirai nesusigundė jokiu meilės 
nuotykiu, jokiu net nekaltu flirtu? Tikrai ne. Juk ji buvo tokia jauna, kai pradėjome 
gyventi atskirai - jai tebuvo 22-23 metai. Dabar vos 36-eri. Ji visada buvo graži, 
patraukli, galėjo ir dar gali kam nors patikti. Ji labai trumpai gyveno santuokoje, 
bet paragavo vyro skonio, pagimdė vaiką, tad negali būti, kad niekada daugiau ne- 
pajuto aistros. Lengviau aistrai atsispirti panelei, kuri dar nepatyrė lytinių santykių 
su vyru, nei jaunai ištekėjusiai moteriai. Tikrai Regina turėjo susidurti su pagun- 
domis ir turėjo joms atsispirti. Nėra tokio vienatvės uosto, tokios nuošalios vietos - 
išskyrus dykumą - kurioje nesutiktum vyro, norinčio pasinaudoti jos jaunyste ir 
aistra. Jeigu tai nebuvo meilužis tikrąja to žodžio prasme, tai turėjo būti koks nors 
gerbėjas ar asistentas, kuris paprastai atsiduria tokios moters pašonėj ir „kabo“ kaip 
koks prižiūrėtojas, bičiulis ar pan. Beveik kiekviena vieniša moteris, ne tik jauna, 
bet ir sena, turi savo aplinkoje tokį „kabantį“ asistentą, pasivadinusį giminaičiu, 
valdytoju, bičiuliu, rezidentu ar pan. Regina tokio niekada neturėjo. O kad galėjo 
patikti ir patiko, kad galėjo rasti gerbėjų ir asistentų, kurie mielai būtų tapę realiais 
meilužiais arba platoniškais meilužiais jo pasaulyje - tikrai žinau. Vokiečių ir rusų 
kovų laikais Žemaitijoje ir vokiečių okupacijos metais Tytuvėnuose buvo vokiečių 
karininkų, kurie turėdavo progą susipažinti su Regina, kartais jie net darydavo jai 
tam tikrų paslaugų. Ir ji tiems karininkams labai patiko. Kelis tokius karininkus 
vėliau sutiko Helia Ochenkovska ir Marynia Romerienė“*. Jie pasakojo apie Reginą, 
žavėjosi ja, kalbėjo su didžiausiu palankumu ir simpatijomis. Jeigu Regina būtų 
norėjusi, jie būtų tapę jos gerbėjais. Vis dėlto Regina niekada nesusitepė garbės ben- 
draudama su jais. Ji buvo dora. Kaip galiu viso to nevertinti? Neturiu Reginai jokių 


518. Autoriaus sesuo. 

sutuoktinio pretenzijų, ji buvo mano žmona, pasiliko mano pavardę, yra mano vai- 
ko motina, tad nesu jai abejingas. Net menkiausias šešėlis, mažiausia kaltė jos nesu- 
tepė. Praleido ji savo jaunystę vienatvėje, tarsi tyriausia namų židinio deivė. Niekas 
net flirtuojančios jos nėra matęs, nes flirto niekada ir nebuvo. Štai taip auklėjama ir 
mano dukra, tokia dorovė jai skiepijama! Celinka, auganti su tokia motina, tokio- 
je tyroje ir švarioje atmosferoje, tokioje nepriklausomoje nuo aistrų, yra nekaltos 
sielos, iki šiol vaikas, žaidžia su lėle, myli savo katytes ir nesapnuoja berniukų, ne- 
svajoja apie aistringus žaidimus, kurie jau sukasi ne vienos jos amžiaus mergaitės 
mintyse. Jeigu matytų motinos puošnias suknias, kvepalus, vyrų draugiją, flirtą ir 
t. t., tai ir jos širdutėn aistrų troškimas įsimestų, per anksti nerimą keltų. Regina 
saugo mūsų dukros dvasios nekaltumą. Lai už tai ji būna palaiminta. 

Už daug ką, daug ką laiminu Reginą. Pasakojau giminėms Vilniuje ir čia, Bagdo- 
niškyje, apie vizitą pas Reginą, apie dėkingumą, kurį jai jaučiu, apie įspūdį, kurį man 
paliko mudviejų pokalbis, kad šis įspūdis yra stipresnis už įspūdį, kurį paliko pasi- 
matymas su dukra. Giminės stebisi ir daro išvadas, kad Mykolas keturiolika metų 
ilgėjosi dukros, o kai ją pagaliau išvydo pas žmoną, tai... įsimylėjo žmoną. Jie tikisi, 
kad pirmojo pasimatymo pasekmės bus tokios: jau netrukus aš ir Regina vėl pradė- 
sime kartu gyventi. Na, man atrodo, tokios išvados yra klaidingos. Labai džiaugiuosi, 
kad mano santykiai su Regina ir vėl yra geri, labai norėčiau, kad tokie išliktų, tačiau 
nenoriu ir neketinu nuolatos gyventi su ja kaip su žmona. Pirmoji kliūtis yra prancū- 
zė. Niekada nesutikčiau gyventi su Regina ir kartu su prancūze. O būčiau nežmoniš- 
kas, jeigu reikalaučiau, kad ją Regina išvarytų - net jeigu teoriškai Regina ir sutiktų, 
tikrai netikiu. Be to, Regina yra per kieta, pernelyg individuali ir atspari įtakai, kad 
mūsų sugyvenimas kada nors būtų darnus. Regina niekada nebus lanksti mano in- 
dividualumui, ji nesugeba jausti ir mąstyti mano jausmais ir mintimis, o be viso to 
nebūtų geros santuokos. Regina per kieta ir per daug individuali. Nesvarstydamas 
apie nuolatinį gyvenimą su ja, gyvenimą santuokoje, mielai norėčiau su ja susitikti, 
kartais drauge kur nors išvažiuoti, kartu praleisti laiką, norėčiau, kad ji atvažiuotų 
pas mane į svečius ir pan. Ir jeigu po tokio bendravimo mums gimtų sūnus, kuris 
papildytų dukrą - ne tik neturėčiau nieko prieš, bet ir būčiau be galo laimingas. 


1924 metų rugsėjo 20 d. 
Šeštadienis 


Praėjus dviem dienoms po vizito pas Reginą, dar būdamas Vilniuje, parašiau jai 
laišką, kurį visą ir pacituosiu. Prie laiško pridursiu ir paprastą banalų laiškelį Ce- 
linkai. Pagal mūsų susitarimą su Regina laiškas pradeda mūsų susirašinėjimą su 

dukra ir privalo būti nusiųstas Reginai. Iš tiesų laiškelis Celinkai buvo tik preteks- 
tas parašyti pačiai Reginai. Norėjau laiške įvardyti jausmus ir įspūdžius, apėmusius 
per mūsų susitikimą po 14 nesimatymo metų. 

Štai laiško tekstas: 

„Vilnius, 1924.IX 14. 

Mieloji Ponia! 

Tai, ką jaučiu pasisvečiavęs pas Ją, Gardine, buvo ir bus vienas ryškiausių, vie- 
nas šilčiausių mano gyvenimo epizodų. Lai Ponia man atleidžia, kad leidžiu sau šia- 
me laiške į Ponią kreiptis tiesiogiai, nors prašiau Ponios leidimo susirašinėti tik su 
mūsų dukra, aišku, Poniai tarpininkaujant. Neprašiau ir Ponia manęs neįpareigojo 
rašyti laiškus Jai pačiai. Prašau Ponios nepykti, nes tokiu gerumu, tokia šilta ra- 
mybe Ponia užpildė man širdį, taip gražiai su manimi pasielgė, gerbdama tėviškus 
jausmus, tokį gilų įspūdį paliko ta kilnumo, teisingumo ir namų židinio aplinka, 
kurioje, šalia kilnios ir doros Motinos, auga mūsų dukra, kad negaliu atsispirti no- 
rui išsakyti Poniai savo nuoširdų dėkingumą, nuolankumą ir pagarbą! Taip elgiuo- 
si vienintelį kartą ir ateityje - lai Ponia manimi patiki - prie laiškų Celinkai nepri- 
dėsiu laiškų jos Motinai. Lai Ponia tiki manimi, kad neturėjau ir neturiu ketinimų 
pasinaudoti nuoširdžiu vizitu ir brutaliai lįsti į Ponios sielos šventovę ir drumsti 
ramybę, kurią po nelaimingo ir sulaužyto gyvenimo Ponia taip tauriai, taip gražiai 
susikūrė. Šį vienintelį kartą kreipiuosi į Ponią, nes mano širdis ir galva persipildė 
gerumu. Vėliau užsidėsiu apynasrį ir tylėsiu, kalbėdamas tik mūsų dukrai, bet jau 
ne Tau. Lai šie mano žodžiai bus Poniai mano Jos vienatvės profanacijos išraiška, 
malda, kuri nesutepa dievybės. 

Nebūčiau drumstęs Poniai ramybės ir niekada nebūčiau išdrįsęs net prabilti ar 
užsukti į Ponios namus, jeigu ne tas kankinantis dukros ilgesys. Žinau, yra neliečia- 
mų ir šventų dalykų, tarp jų man yra Ponios ramybė ir Ponios sudužusio gyvenimo 
nelaimė. Ir jeigu buvau giliai, iki ašarų sujaudintas, kai peržengiau Ponios namų du- 
ris ir atsistojau su Ponia veidas į veidą, tai ne tiek dėl atsiveriančios perspektyvos pa- 
galiau išvysti Celinką, kiek dėl to, kad pajutau palaimintą Tavo, Ponia, taurių sparnų 
dvelksmą, nuo kurio sudrebėjau tarsi piligrimas, besiartinantis prie šventovės. 

Atleiski man, Ponia, ir būki palaiminta už savo gyvenimą, tylų ir gražų, už 
mūsų vaiką, kurį apsaugojai pati pasiaukodama. 

Žinau, kad neturiu jokių teisių dalyti pagyrimus Poniai, tačiau ir ne vardan tei- 
sės tai rašau. Prašau patikėti, kad niekada per tuos ilgus 14 metų nesutepiau jokiais 
priekaištais Ponios ir niekada nė akimirką nepraradau tikėjimo ir pagarbos Poniai, 
nors ir maniau, jog Ponia jaučia man begalinę neapykantą ir dėl to elgiasi žiauriai. 
Jeigu kas nors iš mano šeimos ar tariami Ponios draugai bandydavo Ponią pašiepti 

ar pasityčioti, aš visada stodavau ginti Ponios garbę. O kadangi Ponia yra tyra, tai ir 
aš niekada nėjau ir neisiu link Ponios neteisėtais keliais. Tad lai Ponia būna visiškai 
rami: niekada nepasinaudosiu man parodytu pasitikėjimu. 

Su didžiausia pagarba, dėkingas 

Mykolas Romeris.“ 

Cituotąjį, Reginai rašytą laišką išsiunčiau paštu, o Vilniuje, prieš išvykdamas, 
nupirkau saldainių dėžudę Štralio cukrainėje ir padaviau juos Henrysiui Volovi- 
čiui, kad šis trečiadienį (rugsėjo 17 dieną) nueitų su vizitu pas Reginą ir įteiktų juos 
nuo manęs Celinkai. Pamiršau paminėti: kalbėdamasis su Regina prašiau jai leisti 
Henrysiui užsukti į svečius - Regina mielai sutiko. Man svarbu, kad per Henrysių 
Celinka turėtų ryšį su mano šeima, užmegztų su ja ir kartu su manimi artimesnius 
ryšius. Henrysius pažadėjo pasakoti apie savo apsilankymus pas Reginą. Tad, kol 
jis yra Gardine, tol turėsiu daugiau žinių apie Reginą ir Celinką. Man labai įdomu, 
kokį įspūdį Reginai paliks mano laiškas, bet nesu tikras, kad tai sužinosiu. 

Aišku, paprašiau Henrysiaus nenešti Celinkai mano laiško, rašyto rugsėjo 11 
dieną (to, kurį pacitavau dienoraštyje), prieš vizitą pas Reginą. 


1924 metų rugsėjo 21 d. 
Sekmadienis 


Kadangi šiandien sekmadienis, likau kaime iki šiandienos imtinai, nors mano atos- 
togos pasibaigė jau vakar. 

Prieš dvi dienas į Bagdoniškį atvažiavo Stefanas Mečkovskis - turi leidimą tris 
mėnesius paviešėti Lietuvoje. Elvyra jau labai seniai laukė Stefano, nes leidimą jam 
atvykti Kaune sutvarkiau dar liepą. Nuvažiavęs į Vilnių parašiau Stefanui į Obo- 
dovcus, kuriuose jis dar gyveno, ir paraginau kuo skubiau keliauti į Bagdoniškį. 
Buvo gaila žiūrėti į Elvyrą, kuri pamačiusi, kad iš Vilniaus grįžtu be Stefano, la- 
bai nusivylė ir negalėjo sutramdyti ašarų bei kūkčiojimų. Ji išvadino Stefaną niek- 
šu ir liovėsi tikėjusi, kad jis kada nors pasirodys. Vis dėlto sulaukė vyro naktį iš 
penktadienio į šeštadienį. Stefano Mečkovskio buvimas Bagdoniškyje nesuteikia 
namams jaukumo. Stefanas vaikštinėja toks nuobodžiaudamas, kritikuoja Elvyros 
ūkį ir netvarką namuose, dažnai tarp jųdviejų įsiplieskia konfliktas. Pats Stefanas 
dar nežino, ką čia veiks. Galvoja apie kokį nors bizniuką, kuriam atsivežė įgalioji- 
mą - sako, užsiims Jano (Jono) Hrehorovičiaus** palikimo likvidavimu - tikriau 


519. Originale - Jan Hrehorowicz. Lietuviškuose tekstuose jis dažnai pristatomas kaip Jonas Gri- 
goravičius. 

tais neliečiamais 80 hektarų Kapėnų dvare, Žemaitijoje ir popieriaus fabriku ten 
pat, ties Virvytės upe*“. Visų brolių Hrehorovičių, kurių buvo keli ar keliolika, bet 
nė vienas neturėjo vaikų, turtų paveldėtoja yra jų sesuo, senoji Gerlovičovas*, ji 
Stefanui ir parašė įgaliojimą. Stefano honoraras, viena ketvirtoji palikimo dalis, 
gaunama natūra. Jeigu popieriaus fabrikas dar bus tinkamas eksploatuoti, Stefa- 
nas pats jį turi nupirkti, o 24 dalį įneš Mečys Bohdanovičius. Stefanas galvoja apie 
kokį nors valdytojo darbą didesniame dvare arba apie rūpinimąsi šalyje nesančių 
dvarininkų turtu, dvarais, kuriuos norėtų likviduoti po visų agrarinės reformos 
peripetijų. Bagdoniškyje, ūkyje, Stefanas net negalvoja apsistoti visiem laikam. Jei- 
gu jam šalyje atsivers geros perspektyvos, nori gauti Lietuvos pilietybę, nors man 
tai neatrodo paprasta, mat leidime įrašyta, kad jis Lenkijos pilietis. Kad ir kaip 
būtų, dabar jau Stefanas privalės pasirūpinti Elvyra ir vaikais ir rasti jiems lėšų 
pragyventi. Iki šiol - per pastaruosius trejus metus - Elvyra buvo priversta pati 
viena suktis ir su vaikais išgyventi iš Bagdoniškio dalies. Privalėjo rengti vaikus, 
samdyti mokytojas vyresnėliams, gydyti Helcią, ūkininkauti. Pavargusiai, silpnai 
Elvyrai buvo nelengva, o Stefanas materialiai visiškai neprisidėjo. Tie keli šimtai 
dolerių, kuriuos iš jo gaudavo kurį laiką, ir išlaidos, kurias teko padengti už Helcios 
gydymą Varšuvoje, buvo iš lėšų, gautų likviduojant Venzaveco mišką, tad iš princi- 
po tie doleriai priklausė Elvyrai. Lengva dabar Stefanui kritikuoti Elvyrą, kai viską 
tvarkyti teko jai, o juk pati nepajėgė susidoroti su tiek užduočių. Dabar Elvyra yra 
pasiryžusi tvirtai laikytis Stefano atžvilgiu, neleisti jam išsmukti be jos ir dar kartą 
išsisukti nuo šeimos problemų. 

Po pietų atsisveikinau su Bagdoniškiu, palikau Jadzę pakuoti daiktus, su ku- 
riais rytoj rytą ji važiuos tiesiai į geležinkelio stotį, o aš pats nuvažiavau į Kavoliškį. 
Pirmą kartą Kavoliškyje, nuosavame ūkyje išvydau Madzią Julekienę Komorovską, 


520. Kapėnų dvaras yra Kapėnuose, Viekšnių seniūnijoje (Mažeikių rajone), prie Virvytės upės. 
Išlikusios tik statinių liekanos: tvartas, užtvanka, parko fragmentai. Žinoma, kad po Lenkijos 
ir Lietuvos valstybės trečiojo padalijimo 1795 m. šias žemes Rusijos imperatorė Jekaterina II pa- 
dovanojo buvusiam Mscislavlio vaivadai P. K. Chominskiui, tačiau dvaras greit išdalintas jo 
kreditoriams. Dvaras atiteko kunigaikščiui Liubeckiui. Pirmojo pasaulinio karo išvakarėse mi- 
nimas dvaro savininkas Jonas Grigoravičius (Jan Hrehorowicz). 1926 m. dvaras išparceliuotas. 
Jo centrą nupirko kaimyninio Kairiškių dvaro savininkas Vladas Sirutavičius, kuris užtven- 
kė Virvytę, pastatė kartono fabriką, nutiesė per upę tiltą. Kartono fabrikas uždarytas 1931 m., o 
tiltas 1960 m. įgriuvo. Pokariu prie užtvankos įrengta nedidelė hidroelektrinė, kuri nunyko plė- 
tojantis visuotinei elektrifikacijai ir stambių elektrinių statyboms. Nuo 2005 m. čia veikia pri- 
vati nedidelio galingumo hidroelektrinė, priklausanti UAB „Jūrpa“ (plačiau žr.: Lietuvos dvarai, 
enciklopedinis žinynas. Ingrida Semaškaitė. Vilnius, 2010; Ten kur dvaro būta, naujienų portalas 
Budas.lt 2020 m. balandžio 2 d., ketvirtadienis, puslapį parengė Gajutė Abelkienė). 

521. Originale - Gierlowiczowa. 


283 


kurios padėtis jau atrodo rimta. Elizka su Zitka netrukus važiuos į Vilnių - Zitka 
į universitetą, o Elizka, regis, su visam į Vilnių, kuriame norėtų atnaujinti savo 
prieškario veiklą - gaminti saldainius ir jais prekiauti Rusijoje. 


1924 metų rugsėjo 22 d. 
Pirmadienis 


Kartu su Jadze sugrįžome į Kauną. Baigėsi vasara, atostogos, kelionės, prasidėjo 
darbinė kasdienybė universitete ir Tribunole. Jaučiuosi kaip sraigė, kuri traukiasi ir 
kaupiasi sulįsti į savo kiautą. Kaunas, universitetas ir Tribunolas - mano narvas: va- 
sarą jis atsidaro ir tada jaučiuosi pasaulio pilietis, mėgaujuosi laisve, kur nors skubu, 
ieškau įspūdžių, gyvenu tarsi paukštis nūdiena. Rudenį narvas užsidaro ir ilgai ilgai 
neleidžia atverti savo grotų - net iki pavasario. Į Kauną atsivežiau šiek tiek kilimų, 
kelias spinteles, tad truputį papuošiu ir padarysiu patogesnį tylųjį savo butelį. 

Dėl Bagdoniškio skauda širdį. Visuomet labai labai norėjau, kad mano seserys - 
Elvyra ir Marynia - visiems laikams apsigyventų Bagdoniškyje, kad aklimatizuo- 
tųsi, kad susirastų savo darbo vietą ir gerovės šaltinį, nuo kurio jų jau niekas neati- 
trauktų. Aš pats žemės ūkio, kaip nuolatinio darbo, nemėgstu, nemoku ir neturiu 
jam pašaukimo. Tačiau Bagdoniškį myliu labiau už viską pasaulyje ir norėčiau čia 
turėti savo ramybės uostą, kuriame gyventų kas nors iš mūsų šeimos. Noriu pa- 
sistatyti nuosavą namą, savo sklype, susikurti savo poilsio vietą, laikyti porą ar- 
klių ir karvių, užsiimti sodininkyste, medžių sodinimu, rūpintis Gojaus miškeliu 
ir galbūt - jeigu dar kada nors turėsiu sūnų - jam perleisti savąją dalį. Senąjį dvarą 
norėčiau rezervuoti seserims ir jų šeimoms. Daug jėgų skyriau šiam tikslui pasiekti 
ir vis nesu tikras, ar man pavyko. Po Papos mirties prisikviečiau į Bagdoniškį sese- 
ris, užleidau joms gyvenamąjį namą, dvaro centrą, visą gražųjį sodą, padėjau joms 
kiek tik išgalėdamas, išgelbėjau Bagdoniškio mišką nuo suvalstybinimo. Maryniai 
išnuomojau savo žemę, dvejus pirmus metus neėmiau jokio užmokesčio, o trečiai- 
siais metais, kai praktiškai nebuvo derliaus ir atsirado visokių kitokių sunkumų, 
dar jai mokėjau po 100 litų per mėnesį iš savo kišenės. Iki šiol Elvyra su Marynia 
materialiai sunkiai verčiasi. Iš pradžių trūko inventoriaus - dar ir dabar karvių yra 
labai mažai, nes po karo, po vokiečių okupacijos, po Jakšuko valdžios ūkis buvo 
suniokotas. Buvo labai labai daug sunkumų - skolų ir rekvizicijų, mokesčių, di- 
džiulių mokesčių natūra nesuskaičiuojamam samdinių skaičiui, skolos jiems, nulis 
paklausos tam, kas užauga, pavyzdžiui, vaisiams, ir t. t. Ūkio kasa tuščia, jokių 
pajamų šaltinių, tik skolos ir didžiuliai mokesčiai. Po kelerių metų jau matosi šviesa 
tunelio gale. Šie metai jau geresni. Atrodytų, kad seserys turėtų stipriau suaugti su 

Bagdoniškis. Marijos 
Rėmerienės-Rėme- 
rytės namas apie 
1923 m. 

Nuotrauka iš Stefanijos 
Romer albumo. 


Bagdoniškio žeme. Bet taip nėra! Dabar jas veikia įvairūs moraliniai ir jausminiai 
veiksniai. Ir komplikuoja padėtį. Elvyra savo mažoje dalyje apskritai turi mažai 
galimybių išsilaikyti, bet jai labiausiai rūpi laikytis vyro, o tas nė per nago juodymą 
nėra prisirišęs prie Bagdoniškio. Jeigu Stefanas Mečkovskis susiras pelningą darbą 
kur nors Lietuvoje, tai, ko gero, Elvyra pasiliks Bagdoniškyje, o jeigu ne - neleis vy- 
rui dingti iš Lietuvos be jos ir vaikų. Taigi visiškai neaišku, ar Mečkovskiai apsistos 
Bagdoniškyje, tai priklauso nuo Stefano perspektyvų. Be to, abi seserys - Elvyra ir 
Marynia - jaučiasi tokiomis lenkėmis, kad joms sunku gyventi Lietuvoje. Jas trau- 
kia Lenkija, o ypač Vilniaus kraštas, kuris šiandien oficialiai priklauso Lenkijai ir 
su ja yra tapatinamas. Taip, jos myli Bagdoniškį, bet čia jaučiasi kaip tremtyje, kaip 
svetimoje šalyje. Galvojau, kad Marynia stipriau prisirišusi prie Bagdoniškio. Jos 
ūkis stipresnis - ypač kad mano žemę dirba. Na, be lenkiškumo, ją iš čia vilioja 
ir kita aplinkybė - Lenkijoje gyvena jos dukra Eva Mejerienė. Liepą važiuodama 
į Bagdoniškį aplankyti mamos Eva turėjo minčių pasilikti su visam, bet tokias 
mintis sudėtinga įgyvendinti, nes jos vyras, Konstantas Mejeris, tarnauja Lenkijos 
kariuomenėje. Eva, viešėdama Bagdoniškyje, pirmomis savaitėmis dar puoselėjo 
tokias mintis, kad Marynia išsinuomotų ne tik mano, bet ir Elvyros dalį, o po kurio 
laiko, pajutusi ilgesį vyrui, ir dėl savo nepastovumo, jau nebenorėjo Bagdoniškio. 
Pati nori ištrūkti ir motiną traukia. Įtikinėja Marynią, kad Bagdoniškyje ir aps- 
kritai Lietuvoje nėra jokios „ateities“ (greičiausiai turi omeny materialinę) ir kad 
Marynia turėtų parduoti savo Bagdoniškio dalį, už tuos pinigus nusipirktų kokį 
nors palivarką kuriame nors Lenkijos priemiesčių ir ten apsigyventų su Eva ir jos 
vyru. Eva turi didžiulę įtaką Maryniai. Marynia dar nepasiduoda pagundai, bet 
Evos įkalbinėjimai ją nuginkluoja. Pastaruoju laiku Marynia vaikšto tarsi slegiama 

naštos, prarado energiją, niekas Bagdoniškyje ar ūkyje jos nedžiugina ir nedomina. 
Ir pati atrodo taip, tarsi būtų keliasdešimt metų pasenusi. Pasenėjo dvasiškai, ją 
apėmė apatija, liūdesys. Sunku ją tokią matyti. 


1924 metų rugsėjo 23 d. 
Antradienis 


Privalau galų gale ir apie Vilnių papasakoti. Tiek daug vietos užėmė pasakojimas 
apie vizitą pas Reginą, kad Vilniui teko per mažai dėmesio. Taigi reziumuojant 
mano mintis apie Vilnių, pirmiausia reikia pabrėžti, kad Vilniuje nėra vieningos 
nuomonės jo valstybingumo klausimu - kalbu ne tik apie visus miesto gyventojus, 
bet ir apie tuos, kurie įsivardija lenkais. Taip vietos miestiečiai tarnautojai puoselėja 
stiprius antagonistinius jausmus atvykėliams iš tikrosios Lenkijos, stiprius skriau- 
dos ir nepasitenkinimo jausmus - tai pats asmeniškai įsitikinau ir dienoraštyje jau, 
regis, rašiau. Politiniai vietos veikėjai, sąjungos su Lenkija šalininkai, tvirtina, kad 
tarp gyventojų - tarp jų ir vietos lenkų, o ne kokių nors žydų, baltarusių ar lietu- 
vių - labai išaugo savivaldos ar net autonomijos siekiai. Jie sako, kad prieš trejus 
metus, kai inscenizuotame Vilniaus seime buvo keliamas klausimas, kuriai valsty- 
bei priklausys Vilnius, tie gyventojai pasisakė už prijungimą prie Lenkijos, be jokių 
sąlygų ir reikalavimų, ir net galvoti nenorėjo apie kokią nors Vilniaus autonomiją 
ar savivaldas, apie ką nors, kas galėtų lemti savarankišką Vilniaus valstybingumą. 
Buvo baiminamasi Vilniaus savarankiškumo, baiminamasi Lietuvos valstybės 
šmėklos. Vadinamieji federalistai, kurie pirmines politines koncepcijas jau buvo su- 
siaurinę iki Vilniaus krašto decentralizuotos savivaldos Lenkijos valstybėje, buvo 
visiškai nepopuliarūs. Šiandien, rodos, minėtosios radikalios nuotaikos pasikeitė. 
Vietos gyventojai pamatė ir įsisąmonino savo priešstatas su tikrąja Lenkija, jiems 
jau įgriso „kresų“ administracija, žmonės panoro remtis savomis jėgomis. Dar ne- 
kalbama apie atsiskyrimą nuo Lenkijos valstybės, tačiau po truputį kelią skinasi 
mintys apie sritinę autonomiją. Vis daugiau vilniečių pasisako, kad Vilnius turėtų 
daugiau vietos valdžios galių ir kaip dabar nepriklausytų nuo Varšuvos valdžios. 
Tai nėra mano pastebėjimai, tai žmonių pasakojimai, beje, tokių žmonių, kurių nė 
neįtartum nepalankumu Lenkijai. Ypač daug tokių kalbų girdėjau iš Vitoldo Abra- 
movičiaus lūpų ir iš buvusio Respublikos delegato p. Romano”. Jie visa tai sakė ne 
man, nes p. Romanas, su kuriuo esu šiek tiek pažįstamas nuo 1920 metų, manęs 
neprisiminė ir nesusigaudė, kad esu Lietuvos pilietis ir palaikau idėją, jog Vilnius 
522. Romanas Valerijus (Roman Walery, 1877-1952), teisininkas, Lenkijos seimo ir senato (1928- 
1935) narys. Pirmą kartą išrinktas į Seimą kaip „Vidurio Lietuvos“ delegatas 1922 m. 

privalo priklausyti Lietuvai. Kaip tik viešėjau pas Vitoldą Abramovičių Vilniuje, 
kai, laikydamasis etiketo taisyklių, atvyko su juo atsisveikinti p. Romanas, ką tik 
atšauktas iš delegato posto - toks postas lygus vaivados postui. Tuomet pasisuko 
kalba apie ką tik įvykusią kadrų kaitą „kresuose“ - delegatų ir vaivadų. Paskyrimai 
yra simptominiai, jie rodo, kad Varšuva neturi jokios „kresų“ - lietuvių, baltarusių, 
rusų - žemių valdymo politikos, neturi net jokių gairių. Vaivadų postai buvo pa- 
keisti labai staiga, nepasitarus su žmonėmis, kuriuos tokie pokyčiai liečia tiesiogiai. 
Toks sprendimas vilniečiams buvo visiškai netikėtas. Romanas Vilniuje dirbo nuo 
to laiko, kai Vilniaus kraštas buvo prijungtas prie Lenkijos, o dabar staiga, be jokio 
įspėjimo buvo atšauktas į kitas pareigas - sekretoriaus pavaduotojo Rytų Kresuose, 
o kai minėtojo posto, apie kurį nieko nėra girdėjęs, atsisakė, jam buvo pasiūlyta 
sudaryti Rytų Kresų sekretoriaus pavaduotojo projektą ir bendrąjį Kresų valdymo 
planą. Šis faktas aiškiai įrodo: kai Romanui buvo kuriamas valstybės sekretoriaus 
pavaduotojo postas, niekas nežinojo, kas tai per postas ir ką jame veikti. Tarp dau- 
gelio naujųjų postų Kresų vaivadijose yra, pavyzdžiui, skirtas ir generolui Janušai- 
čiu?'“* - Naugarduko vaivados postas. Janušaitis neturi žalio supratimo apie kraštą, 
apie susiklosčiusius santykius tarp gyventojų, neturi supratimo apie administraci- 
nį darbą - niekada tokio ir nedirbo. Gimė jis Čenstakavoje, jo tėvas kilęs iš Lietuvos, 
bet jau visiškai sulenkėjęs. Jaunystėje Janušaitis buvo šaulių judėjimo dalyvis, vė- 
liau Legionų karininkas. Inteligentiškumu nepasižymėjo, Legionuose pasitarnavo 
NKN*** ir Austrijai paklusniems Legionų vadams. Leidosi veikiamas srovių prieš 
Pilsudskio liniją ir galų gale 1919 metais įsivėlė į Sapiegos'* sąmokslą vykdant vals- 


523. Žegota-Janušaitis Marijanas Juzefas (Žegota-Januszajtis Marian Józef, 1889-1973), inžinie- 
rius, agronomas, Lenkijos karinis veikėjas, „Lenkijos armijos“ ir Lenkijos šaulių sąjungos, va- 
dovaujamos Juzefo Pilsudskio, komendantas (1912-1914), paskutinis Lenkijos legionų I brigados 

vadas (1916-1917), Lenkijos kariuomenės divizijos generolas. 

524. Vyriausiasis tautinis komitetas (Naczelny Komitet Narodowy) 1914 m. rugpjūčio 16 d. įkur- 
tas Krokuvoje, Austrijos-Vengrijos kariuomenėje organizavo lenkų legionus. 

525. Sapiega Eustachijus Kajetonas (Sapieha Eustachy Kajetan, 1881-1963), Lenkijos visuomenės 

ir politikos veikėjas, diplomatas, kunigaikštis iš Sapiegų giminės. Ciuriche studijavo miškinin- 
kystę, 1904 m. baigė aukštąją technikos mokyklą. Nuo 1916 m. buvo Vyriausiojo globos komiteto 

pirmininkas Varšuvoje. 1917 m. Laikinosios valstybės tarybos narys Varšuvoje. Suartėjo ir ben- 
dradarbiavo su J. Pilsudskiu. Regentų tarybos pavedimu 1917 m. lapkritį Šveicarijoje vedė derybas 

su Paryžiuje veikusiu Lenkijos tautiniu komitetu. Už dalyvavimą Lenkijos antivalstybiniame 

perversme 1919 m. pradžioje suimtas, kalintas. 1919-1920 m. Lenkijos pasiuntinys Didžiojoje Bri- 
tanijoje, 1920-1921 m. Lenkijos užsienio reikalų ministras. 1921 m. gegužę Briuselio konferencijoje 

dalyvavo derybose su Lietuvos atstovais. 1928-1930 m. Lenkijos Respublikos seimo narys. 1939 m. 
rugsėjį SSRS okupavus dalį Lenkijos NKVD suimtas, kalintas Lubiankos kalėjime, Maskvoje; 

1941 m. liepą Lenkijos emigracinei vyriausybei pasirašius susitarimą su SSRS ir atnaujinus diplo- 
matinius santykius, iš kalėjimo paleistas. Evakuotas į Iraną, vėliau išvyko į Keniją. 

tybės perversmą, kuris neįvyko. Be visa ko, tai dar jaunas žmogus. Kokios jo kva- 
lifikacijos tapti Naugarduko vaivada? Turbūt jokios, išskyrus generolo žvaigždutes. 
Koks skirtumas tarp tokio generolo vaivados ir rusų generalgubernatorių? Manau, 
jokio. Varšuvai, ko gero, svarbu išlaikyti vien „stiprią valdžią“ su aiškiu represijų 
atspalviu, o tai jau niekaip nedera su pozicija, kad šitas kraštas ir jo gyventojai yra 
tikrai lenkiški. Toks valdymo būdas, tokie metodai naudojami užgrobtoje šalyje, 
aneksuotoje svetimoje teritorijoje, o kokioje nors Lenkijos vaivadijoje - Lenkijos 
etnografinėse žemėse - tokie postai, tokia kadrų kaita ir valdžios elgesys būtų vi- 
siškai nesuprantamas ir netoleruotinas. 


1924 metų rugsėjo 24 d. 
Trečiadienis 


Šiandien kartu su pirmininku Kriščiukaičiu ir teisėju Čepu jau dalyvavau Tribuno- 
lo teismo posėdyje. Baigėsi atostogos - prasidėjo normalus žiemos darbas. 

Universitete pradėsiu skaityti paskaitas apie spalio 10 dieną. Oficialiai mokslo 
metai prasidėjo rugsėjo 15 dieną, tačiau bent mūsų fakultete dar beveik niekas ne- 
pradėjo dėstyti paskaitų. Fakulteto tarybos posėdžiai nuo rugsėjo 1 dienos vyksta 
reguliariai. Praėjusią savaitę profesorių grupė surengė atsisveikinimo pietus dabar 
jau buvusiam rektoriui Čepinskiui. Čepinskis buvo mėgstamas, vertinamas ir ger- 
biamas. Prieš metus tokios atsisveikinimo vaišės buvo sukviestos prof. Šimkaus 
garbei, o pastarasis rektorius nesidžiaugė populiarumu, tad ir pats atsisveikinimas 
buvo šaltas ir dirbtinis. Simboliškai atsisveikinti su Čepinskiu susirinko daug pro- 
fesorių, pietūs prabėgo labai nuoširdžiai šnekučiuojantis. Pasisakė dešinieji, t. y. 
teologai - jie reiškė esdekui Čepinskiui didžiausią pagarbą, pabrėžė jo pavyzdinį, 
nepriekaištingą požiūrį į universitetą ir įrodytą faktą, kad politinių ir visuomeni- 
nių požiūrių skirtumai nekenkia universitetiniam bendravimui. Suprantama, toks 
nuosaikus ir „mandagus“ socialistas kaip Čepinskis, kuris, beje, pirmiausia yra 
džentelmenas ir kurio socialistinės pažiūros neperžengia revoliucinės agitacijos 
ribų, sugeba prisitaikyti prie visų kitų požiūrių ir pozicijų. 

Mūsų Teisės fakultete yra naujienų, kurias aš asmeniškai vertinu negatyviai. Iš 
dėstytojo pareigų buvo pašalintas Janulaitis. Esu minėjęs, kad Janulaitis nesutiko 
priklausyti fakultetui, nes laikėsi nuomonės, kad jis įkurtas neteisėtai, pažeidžiant 
statutą. Janulaitis visuomet reikalavo universiteto statutą modifikuoti arba papil- 
dyti tokiais straipsniais, kurie leistų fakulteto nariais tapti - bent per pirmuosius 
penkerius metus - mokslinio laipsnio neturintiems dėstytojams. O kol tokių pa- 
taisų nėra, fakultetai veikia neteisėtai. Todėl pats Janulaitis nenorėjo priklausyti 

fakultetui ir atsisakė profesoriaus titulo. Sutiko dėstyti tik kaip lektorius, pasirašęs 
privačią sutartį. Su tokia sutartimi jis išdirbo dvejus metus ir savo nuostatos ne- 
pakeitė. Į bet kokius kvietimus įstoti į fakultetą atsakydavo neigiamai. Taigi šiais 
metais, regis, Tumėno iniciatyva buvo iškeltas klausimas, ar Janulaitis ir toliau gali 
dėstyti. Pasak pareiškėjo, negalima toleruoti Janulaičio pirmiausia todėl, kad sta- 
tutas nenumato, jog su tokiomis sutartimis gali būti įdarbinami dėstytojai, o antra, 
kad universitetas negali sudaryti sutarties su Janulaičiu, kuris nenori pripažinti 
fakulteto teisėtumo ir jį boikotuoja. Balsų dauguma buvo nuspręsta neatnaujinti 
sutarties su Janulaičiu, pasiūlyti jam tapti fakulteto nariu, o jeigu šis nesutiks - ap- 
sieiti be jo paskaitų. Janulaitis, aišku, pasiūlymą atmetė. Tad jam nebus leista dės- 
tyti. Labai gaila, kad taip nutiko, Janulaitis buvo vienas stipriausių Teisės fakulteto 
dėstytojų. Visa eilė mūsų profesorių, tokių kaip Kriščiukaitis, Mačys ir kai kurie 
kiti, yra tik praktikai, labai mažai bendra turintys arba apskritai nieko neturintys 
su mokslu. Mūsų sąlygomis, kai universitetas žengia pirmuosius žingsnius, kai Lie- 
tuvos mokslas žengia pirmuosius žingsnius, Janulaitis buvo viena fakulteto žvaigž- 
džių. Jo atsisakęs pats fakultetas labai daug praranda. Kai, tarkime, manęs Vilniuje 
žmonės klausinėdavo, kas pas mus dėsto teisę, visuomet paminėdavau Janulaitį ir 
žinodavau, kad jo pavardė yra žinoma ir gali patį fakultetą kilstelėti į tam tikrą lygį. 
Kriščiukaičio, Mačio, Tumėno, Šalčiaus, Moravskio ir net mūsų dekano Leono ar 
Vaclovo Biržiškos pavardžių už Kauno ribų niekas nežino, universitetui reklamos 
nedaro. Visų kitų ir indėlis į mokslą yra labai menkas. 

Janulaičio praradimas atsilieps dviem katedroms - Lietuvos teisės istorijos ir 
Tarptautinės teisės. Nežinau, kas dabar galės dėstyti Lietuvos teisės istoriją. Leonas 
minėjo: fakultetas tikisi, kad aš sutiksiu dėstyti tarptautinę teisę. Aš tikrai nesutik- 
siu, nesu pasiruošęs tokioms paskaitoms ir nematau galimybių užsiimti šita mokslo 
sritimi. 


1924 Metų rugsėjo 25 d. 
Ketvirtadienis 


Pabuvęs Vilniuje pajutau, koks stiprus magnetas yra šitas miestas, traukiantis viską, 
kas šiose istorinėse Lietuvos žemėse yra lenkiška, ypač dvarininkiškai lenkiška, ir 
atitraukiantis tokį elementą nuo Lietuvos. Lietuvos lenkai, o tiksliau bajoriškieji 
krašto?*“ dvarininkai visuomet buvo atskira visuomenė, labai aiški ir ryški. Liau- 
dies judėjimai šalyje - pirmiausia tautinis lietuviškasis - kėlė grėsmę dvarininkų 


526. Autorius turi galvoje Istorinę Lietuvą (etnografines Lietuvą ir Baltarusiją). 

interesams, sukūrė konkurencingą, nepageidaujamą, lygiagrečią krašto visuomenę. 
Priešindamiesi naujai, augančiai jėgai, keliančiai grėsmę jų, šeimininkų, ir krašto 
valdovų padėčiai, bajoriškieji krašto dvarininkai, kurie dar prieš dvejus metus arba 
net praėjusioje kartoje vadino save lietuviškąja bajorija (istorinės Lietuvos rytuose 
dar atsimenu, kad kartais save įvardydavo rusėniškąja bajorija), ėmė vis labiau ieš- 
koti atspirties taško Lenkijoje ir apskritai visame, kas lenkiška, prarasdami savo 
krajovciškai lietuviškąją prigimtį. Šioji srovė nuo lietuviško krajovciškumo iki len- 
kų kolonistų padėties daugiausia buvo padiktuota bajoriškųjų dvarininkų reakcijos 
prieš šalies demokratėjimą, prieš gimstančias naujas tautines lietuvių sroves. Tiesa, 
kartu su šia srove ėmė ryškėti ir kita, siekianti sukurti lenkų liaudies formaciją, 
darinį šalyje, kuriai priklausytų kultūriškai sulenkėję liaudies elementai, tačiau 
bajoriškųjų dvarininkų bendruomenėse lenkiškumas kristalizavosi ne veikiamas 
lenkų liaudies judėjimo, o atvirkščiai, kaip jam besipriešinanti jėga. Savivardžiai 
„Lietuvis“ arba „Rusėnas“ labai greitai dingo iš dvarininkų luomo, mat minėtasis 
visuomenės sluoksnis ėmė prisistatinėti lenkais. Po karo, jau nepriklausomybės lai- 
kais bajoriškieji dvarininkai masiškai telkėsi po Lenkijos valstybės sparnais, prieši- 
nosi minčiai apie savarankišką Lietuvos valstybę, kuri ją priverstų paklusti krašto 
liaudies judėjimams?*?, ypač stipriausiai veikiančiam vakaruose tautiniam lietuvių 
judėjimui. Iš tiesų jiems rūpėjo ne tiek Lenkija arba Varšuva, kiek pačių situacija 
šalyje. Šiandien - išskyrus sovietų Baltarusiją - tikroji Lietuva su Baltosios Rusios 
vakarų žemių lopinėliais susiskirstė į dvi stovyklas: į lenkiškąjį Vilniaus kraštą ir 
lietuviškąjį Kauno kraštą. Vilniaus kraštas priklauso nuo Lenkijos, o Lenkija pri- 
valo atsižvelgti į bajoriškuosius dvarininkus, kadangi jie yra rimta jėga, galinti pa- 
laikyti politinius Lenkijos siekius. Be to, Vilniaus krašte susibūrė bajoriškieji dvari- 
ninkai iš visos šalies. Bajoriškųjų dvarininkų likučiai, neišvykę iš nepriklausomos 
Lietuvos ir pasilikę Kauno krašte, yra įsitikinę, kad Lenkijai priklausantis Vilniaus 
kraštas yra pažadėtoji žemė, į kurią visi svajoja persikelti. Bajoriškieji dvarininkai 
simpatizuoja ne tikrajai Lenkijai, o Vilniaus kraštui, kuriame jų visuomenė suge- 
bėjo apsisaugoti nuo liaudies judėjimų, kuriame tikisi susikurti palankią tėvynę. 
Jeigu Vilniaus kraštas - Lenkijos provincija - taptų nepriklausomos Lietuvos arba 
Baltosios Rusios dalimi, mūsų dvarininkų siekiai radikaliai pasikeistų. Vilniuje 
ir aneksuotos Baltosios Rusios vakarinėse teritorijose pradeda populiarėti naujas 
savivardis — vietoj senojo „lietuvių“ arba „rusėnų“, kurie anksčiau buvo priešprie- 
šinami tikrosios Lenkijos lenkams, kitaip dar vadinamiems „koroniažais“**. Atsi- 


527. Autorius turi galvoje ir baltarusius. 

sakius savivardžio „lietuviai“ arba „rusėnai“ kurį laiką nebuvo randamas tinkamas 
pavadinimas ir bajoriškieji dvarininkai buvo vadinami tiesiog lenkais. Šiandien toji 
krašto dalis pavadinta „Kresais“, o gyventojai imti vadinti „kresovcais“, arba „kre- 
soviakais“. Be abejo, iškreipiamas senasis istorinis „Kresų“ pavadinimas - tai lauki- 
nėse Rusios stepėse žmogaus rankų nepaliestos teritorijos. Niekada Žečpospolitos 
laikais, prieš padalijimą, lietuvių sostinė Vilnius arba lietuviškosios Rusios sritis 
nebuvo vadinamos „Kresais“ - ir negalėjo būti. Tai visiška nesąmonė. 

Tačiau Vilniaus krašte ir Baltosios Rusios vakariniuose „Kresuose“ apsigyvenę 
mūsų bajoriškieji dvarininkai tikėjo, kad kaip tik čia susikurs naują tikrą tėvynę, 
kurios dėka galbūt atgaus likusias Lietuvos ir Baltosios Rusios teritorijas — na, iš 
tiesų ta jų idilija nežada būti tvari. 

Tik pačiame Vilniaus mieste ir savo rūmuose bajoriškieji dvarininkai gali puo- 
selėti iliuziją, kad atgaus senąjį visuomeninį status guo. Pačiame krašte labai spar- 
čiai plečiasi baltarusių liaudies judėjimas, ko gero, dar priešiškesnis dvarininkams 
už lietuvių liaudies judėjimą, be to, šalia yra Lietuvos valstybė, laukianti progos 
susijungti su stipriu Vilniaus krašto liaudies judėjimu ir, maža to, dar auga liaudies 
lenkų krajovcų judėjimas - visiškai svetimas ir nepalankus dvarininkams. 


1924 Metų rugsėjo 26 d. 
Penktadienis 


Negalėjau patikėti, kad keli mano pažįstami, su kuriais susitikau Vilniuje, pasida- 
rė visiškai abejingi toms problemoms ir reikalams, kurie, atrodytų, mums visiems 
turėtų labiausiai rūpėti. Labiausiai nustebino Zygmuntas Jundzilas'*, mano didis 
bičiulis, žmogus, kurį labai mėgstu ir vertinu, vienas iš nedaugelio, visuomet pa- 
laikiusių Lietuvos nedalomumą, nepritardavusių visokioms keistoms „kresų“ kon- 
cepcijoms, besiilginčių suvienytos ir nepriklausomos Lietuvos. Paprastai Jundzilas 
būdavo labai jautrus ir nuoširdus, o šį kartą atrodė keistai nuobodžiaujantis, surū- 
gęs, bejausmis. Visiškai nieko manęs neklausinėjo, niekuo nesidomėjo, nesiteira- 
vo jokios informacijos, nepasidalino, kaip paprastai, savo įžvalgomis ir mintimis. 
Vietoj to užsipuolė mane, aštriai kritikavo lietuvius, kad sukūrė Kinijos sieną tarp 
Kauno ir Vilniaus, kad laukia patys nežinodami ko, kad per savo kvailumą ken- 
kia krašto vienybei, nes Vilnijoje praranda savo šalininkus ir taip silpnina čia savo 
poveikį. Pasak Jundzilo, lietuviai galėtų turėti daug naudos iš to nepasitenkinimo, 
kuris Vilniuje auga, tačiau jie boikotuoja Vilniaus kraštą, o taip niekada neprisibels 

į gyventojų širdis. Lietuviai įžeidė Vilniaus krašto gyventojus ir dėl to čia kyla dar 
didesnis nepasitenkinimas Lietuva, ypač kad kaip tik vilniečiams daugiausia tenka 
patirti visas neigiamas atskyrimo nuo Kauno pasekmes. Lietuviai su savo politika 
pasiekė tik to, kad lietuvybė Vilniaus krašte nesiplečia, o traukiasi, prarasdama 
savo šalininkus ir struktūras. Visa, kas lietuviška, perkeliama į Kauną, o lietu- 
viai Vilniui ir Vilniaus kraštui darosi vis svetimesni ir tolimesni. Tokia padėtimi 
naudojasi lenkai ir baltarusiai, bet ne lietuviai, ne nedalomos Lietuvos su sostine 
Vilniumi idėja. Jundzilas tokią politiką vadina kvailu lietuviškuoju užsispyrimu, 
trumparegiškumu, bukumu. 

Galbūt jo žodžiuose ir yra tiesos, bet kritikuodamas per mažai dėmesio skiria 
perspektyvoms ir galimybėms, kurias turi Lietuva Europos rytuose, galinčiuose 
panaikinti įvykusius faktus, privertusius Lietuvą susitaikyti ir prisitaikyti prie sta- 
tus guo. Kol kas lietuviai labai daug praranda, bet kas žino, ar neatsiras kada nors 
sąlygos, kuriomis jie galėtų prarasti dar daugiau, jeigu siekdami didelės naudos 
atsisakytų savo kategoriško ir užsispyrusio „non possumus“ Vilniaus klausimu. 
Tarp Kauno lietuvių - pirmiausia tarp krikščionių demokratų ir galbūt liaudinin- 
kų - egzistuoja srovės, kurios mielai eitų Jundzilo siūloma linija. Man nepatiko ir 
erzino ne Jundzilo žodžiai ir ne jo mintys, o sausas, lengvabūdiškas, nemalonus 
išsakomos kritikos tonas. Labai sausai ir paviršutiniškai su manimi kalbėjosi ir 
Vitoldas Abramovičius, ir Stanislavas Baginskis***. Pastarasis dar toliau, nei pra- 
ėjusį kartą, pasistūmėjo nacionalizmo linija, derinama su PPS socializmu. Užtat 
labai gerą įspūdį paliko Zygmuntas Nagrodzkis**. Jo protas išliko toks pats, jis vis 
dar gyvybingas, nešabloniškas, bendrauja nuoširdžiai - taip, jis didesnis Lenkijos 
valstybingumo su Vilniumi šalininkas nei Vitoldas Abramovičius arba konvena- 
liškasis Baginskis. Nagrodzkis domisi Nepriklausoma Lietuva, nors nenorėtų, kad 
jai priklausytų Vilniaus kraštas, jam viskas rūpi, jis labai nuoširdžiai nori suprasti, 
nesivadovauja išankstinėmis nuomonėmis, nes labai gerai jaučia: nepaisant fakto, 
kad Kaunas ir Vilnius priklauso skirtingoms valstybėms, šiedu miestai privalo 
bendrauti, o todėl kovoti su tokiomis dviem sritimis nenaudinga niekam. Nors 
mūsų nuomonė ir skiriasi valstybingumo klausimu, vis dėlto buvo labai malonu 
ir įdomu pasikalbėti. 


530. Bagiński Stanisław. 

1924 Metų rugsėjo 27 d. 
Šeštadienis 


Šiek tiek papasakosiu ir apie kitus Vilniuje gyvenančius savo bičiulius. Bronisla- 
vo Kšyžanovskio“* nesuradau, nes su žmona ir sūnumis atostogavo Rumunijoje. 
Mudviejų keliai ir politiniai įsitikinimai smarkiai nesutampa, bet šį žmogų mėgs- 
tu. Gyvybingas, jautrus ir veiklus žmogus, niekada nepanyra į mieguistą apatiją, 
niekada nepasiduoda rutinai. Paskutiniu laiku Kšyžanovskis yra senatorius, t. y. 
Aukštųjų rūmų? deputatas, čia pateko su liaudies partija „Piast“ kaip Vilniaus at- 
stovas. Dabar dėl Dombskio“* grupės secesijos išstojo iš „Piast“, tačiau į frakciją 
„Wyzwolenie“ neįstojo ir nepriklauso jokiai partijai. Daro politinę karjerą, turi daug 
ryšių. Kalbama, kad jis dar taps ministru. Be to, jis nuolatos tobulinasi politikoje, 
daug skaito, atidžiai analizuoja politinius judėjimus ir sroves, dažnai vyksta į užsie- 
nį. Kita vertus, galvoja ir apie savo kišenę. Neatsisakė advokato duonos, nors, aiš- 
ku, teismo bylose beveik nedalyvauja, nes paprasčiausiai neturi laiko, užsiima tik 
tais reikalais, kuriuos reikia sutvarkyti Varšuvoje - paprastai įvairiose valstybinėse 
įstaigose (vadinamoji administracinė praktika), dėl savo ryšių veiksmingai pasi- 
tarnauja klientams ir už paslaugas ima didelius honorarus. Šiandien jis turtingas 
žmogus, supirkinėja namus. Turtai ir politinės karjeros ambicijos jį visiškai užval- 
dė. Gazeta Wilenska laikais jis buvo „krajovcas“ ir savo pažiūromis išliko ištikimas 
maždaug iki 1912 metų, bet dabar mažai ką išsaugojo iš anų laikų. Jis puikus lenkų 
valstybininkas, lietuviškųjų, baltarusiškųjų ir rusėniškųjų „kresų“ sujungimo su 
Lenkija šalininkas, o Vilniaus klausimu pasisako už decentralizaciją Lenkijos vals- 
tybės ribose. Tokia karjera ir evoliucija šito gabaus Vilniaus advokato, vargingojo 
ekonomo Petkevičiaus?“ iš Obelių sūnaus. Jo tėvas alkoholikas niekada nė pasvajoti 
negalėjo, kad turės sūnų senatorių Lenkijoje. 

Labai trumpai mačiausi ir su kitu bičiuliu iš Vilniaus - Aleksandru Zaštautu“““, 
"Tuo metu, kai atvykau į Vilnių, jis buvo kaime. Paskui sugrįžo, sužinojęs, kad esu, 
užsuko pas mane, bet man reikėjo skubėti, o kitą dieną išvykti, tad pas jį nueiti jau 
nespėjau. Zaštautas išsiskyrė su pirmąja žmona, vedė jaunutę merginą, jaunesnę už 
paties dukrą, kuri jau yra ištekėjusi. Sako, jaunutė žmona jį aklai myli ir bando pasi- 
sendinti, kad taip neišryškėtų metų skirtumas. Zaštautas nė kiek nepasikeitė - toks 
pat nuoširdus, toks pat temperamentingas, karštas tarsi lenktyninis žirgas, tačiau 

veikloje jau apsileidęs ir neištvermingas. Zaštautas yra labai pasipiktinęs lietuviais, 
jis ir buvo vienas tų, kurie atsakingi už Želigovskio veiksmus, kadangi priklausė 
Pirmajai laikinajai „Vidurio Lietuvos“ valdančiajai komisijai??? - jo politiniai siekiai, 
susiję su Lenkija, niekur nedingo. Na, bet jis niekada nepasižymėjo sistemingomis 
ir konsekventiškomis nuostatomis. Kitados daug nuveikė Ligonių kasose, jo ėmė 
nekęsti Vilniaus buržuazija, Vilniaus PPS buvo Varšuvos centrinės valdžios opo- 
zicijoje ir pasisakė prieš jos nacionalizmą, kartu su tarėju Godvodu sukėlė vietos 
secesiją ir įkūrė savarankišką partiją. Tuomet buvusių kolegų partiečių iš PPS buvo 
apšauktas komunistu. Jis daug kentėjo, o šiandien jau nedalyvauja ir Ligonių ka- 
sose, materialiai, sako, laikosi neblogai. Jo ir Godvodo įkurta socialistų partijėlė 
Vilniuje, sako, neturi galimybių plėstis, nes vienas jos vadų - Zaštautas - apskritai 
nesugeba sukurti nieko, kas tarnautų ilgai. Vienu metu net Kauno lietuvių spauda 
rašė apie minėtąją Zaštauto ir Godvodo secesiją Vilniaus PPS, pabrėždama sepa- 
ratistinę secesionistų ir Varšuvos centralizmo opoziciją. Tačiau vadų ydos neleis 
minėtajam judėjimui plėtotis. 


1924 metų rugsėjo 28 d. 
Sekmadienis 


Buvau Teisės fakulteto tarybos posėdyje. Pagal tvarką, nustatytą prieš dvejus metus, 
posėdžiai vyksta sekmadieniais nuo 10 valandos ryto iki 1 valandos po pietų. Daly- 
vavo dekanas prof. Leonas, sekretorius prof. Vaclovas Biržiška, profesoriai Mačys, 
Kriščiukaitis, Beliackinas ir aš, docentai Rimka, Stankevičius, Šalčius, Moravskis 
ir Biuchleris. Iškilo klausimas, kas vietoj Janulaičio galėtų užimti laisvą vietą Tarp- 
tautinės teisės katedroje. Lietuvos teisės katedroje, atsisakius Janulaičio paslaugų, 
taip pat yra laisvas etatas, tačiau šiais mokslo metais buvo nuspręsta, kad paskaitos 
nebus skaitomos, o kitais metais dėstomos I ir III semestrą. Na, o tarptautinė teisė 
yra dėstoma VII ir VIII semestrų studentams, kurie pavasarį baigia universitetą, 
tad atidėti paskaitų neįmanoma. Siūlyta man apsiimti dėstyti tarptautinę teisę. Le- 
onui labai rūpi, kad universiteto katedrose dirbtų lietuviai, mat jis nemėgsta sve- 
timšalių, labai tikisi, kad po kelerių metų į minėtąją katedrą pasikvies Sidzikaus- 
ką, lietuvių diplomatą, su kuriuo Leonas jau kalbėjosi. Kol kas Sidzikauskas yra 
tik studentas, pirmiausia privalo baigti studijas, be to, vardan profesūros privalė- 
tų atsisakyti diplomatinės karjeros. Vadinasi, Sidzikausko kandidatūra dar nėra 


537. Originalus pavadinimas - Tymczasowa Komisja Rządząca „Litwy Środkowej“. 
538. Originale - Gotwod. 

aktuali ir apskritai yra problematiška. Į šitą vietą kandidatuoja labai rimta teisinė 
jėga - prof. Jaščenka“*, žinomas rusų mokslininkas, vienas garsiausių tarptautinės 
teisės žinovų. Jaščenka kalbasi su mūsų universitetu tarpininkaujant Stankevičiui. 
Jis jau atsiuntė oficialų pareiškimą ir curriculum vitae. Leonas nepalankus Jaščen- 
kai vien dėl pastarojo tautybės. Žinoma, jis ir paskaitas dėstytų rusiškai, nes lietu- 
vių kalbos nemoka. Na, o Leonas pageidauja rasti laikiną dėstytoją, kad Jaščenka 
laikiną dėstytoją. Aš atsisakiau pasiūlymo, paaiškinau, kad negaliu imtis dėstyti 
tarptautinės teisės, kadangi nesu pasiruošęs, nežinau, net kokia literatūra naudo- 
tis, o kita priežastis, kad nepalaikau Fakulteto tarybos, kuri atsisakė Janulaičio, o 
dabar liko be dėstytojo. Stankevičius ir vėl siūlė pamąstyti apie Jaščenką. Leonas 
su Kriščiukaičiu buvo prieš, vis dėlto nuspręsta vienerius metus įdarbinti Jaščenką 
ir neįsipareigoti išlaikyti jam darbo vietos ilgesnį laiką. Gaila, kad Jaščenka dėstys 
rusiškai, tačiau fakultetas turės bent garsų mokslininką, savaime suprantama, jeigu 
šis sutiks su vienerių darbo metų kontraktu. Stankevičius patikino: susipažinę su 
Jaščenka jį įvertinsime ir tikrai nenorėsime atsisakyti jo paslaugų po metų, sakė, 
kad Jaščenka greitai išmoks lietuvių kalbą - juk anglų kalbą išmoko ir dabar net 
mokslo darbus rašo angliškai. 

Beliackinas man sakė, kad Teisingumo ministerija ketina sukurti senatą - Spe- 
cialųjį aukščiausiąjį kasacinį teismą, o Tribunolas liktų tik apeliaciniu teismu by- 
loms, kurias nagrinėja I instancijos apygardos teismai. Teisingumo ministro taryba, 
į kurios sudėtį įeina Beliackinas, advokatas Šalkauskas ir Balcevičius, jau aptarė 
minėtąjį klausimą ir buvo įpareigota sukurti atitinkamą projektą. Greičiausiai į 
naująjį senatą būtų pakviestas dirbti visas mūsų dabartinis Tribunolas. 


1924 metų rugsėjo 29 d. 
Penktadienis 


Šiandien mano vardadienis, tačiau niekas manęs nepasveikino, išskyrus Piotrą Ro- 
seną, kurio laišką su sveikinimais gavau. Visą dieną tvarkiau įvairius reikalus, bu- 
vau užsukęs ir pas Mykolą Biržišką - jis taip pat varduvininkas. Tačiau jo vardadie- 
nis švenčiamas labiau nei mano. Biržiškos neradau, p. Biržiškienė mane pakvietė į 
vyro vardinių šventę vakare. „Aušros“ gimnazijos, kurios direktorius jis yra, mo- 


539. Jaščenka Aleksandras (1877-?), teisininkas, nuo 1924 m. lapkričio 1 d. Lietuvos universiteto 
Tarptautinės teisės katedros profesorius. 1907-1908 m. Maskvos universiteto docentas, profeso- 
riaus pareigas ėjo 1909-1912 m. Dorpato, 1913-1917 m. Petrapilio ir 1917-1918 m. Permės universi- 
tetuose. 

kiniai ir mokinės surengė gimnazijoje vakarėlį su dainomis ir šokiais, o Vilniečių 
ratelis, kuriam daugiausia priklauso Kauno akademinis jaunimas, kilęs iš Vilniaus, 
periškilmingą posėdį įteikė Mykolui Biržiškai „adresą“. Mykolo Biržiškos namuose 
buvo susirinkę apie 15 žmonių, ponų ir ponių, iš kurių mažai ką pažįstu. Pažįstu 
tik du brolius - Vaclovą ir Viktorą Biržiškas — ir Janulaitį. Žmonės nuotaikingai 
kalbėjosi, o pokalbį labai linksmai ir simpatiškai palaikė ponia Mošinska, Petkevi- 
čiūtė pagal mergautinę pavardę“““, ir linksmuolis dr. Nasvytis**. Po vakarienės, apie 
vidurnaktį išsmukau namo. 

Janulaitį labai papiktino faktas, kad Teisės fakultetas kviečiasi dirbti prof. Jaš- 
čenką. Sako, tai monarchistas, kuris pasisako už Lietuvos ir kitų buvusios imperi- 
jos „pakraščių“ valstybėlių aneksiją prie Rusijos. Sako, kad Jaščenka kadaise rašė 
darbą, kuriame neigė Suomijos teisinius valstybinius pamatus***, o tuo metu kaip 
tik Rusijos valstybė pažeidinėjo šitos šalies konstituciją ir bandė visiškai pajungti ją 
savo valdžiai. Jeigu Jaščenka mūsų universitete ims dėstyti tarptautinę teisę, Janu- 
laitis nusiteikęs viešai spaudoje pasisakyti apie šį žmogų ir apie fakultetą, kuris tokį 
dėstytoją pasikvietė. Aš asmeniškai nieko nežinojau nei apie politines Jaščenkos 
pažiūras, nei apie jo mokslinę paramą Rusijai, kai buvo grobiama Suomija. Žinojau 


540. Originale - Moszyniska, Pietkiewiczowna z domu. 

541. Nasvytis Motiejus (1890-1971), gydytojas, pedagogas, Lietuvos ir JAV lietuvių visuomenės 
veikėjas. 1916 m. baigė Maskvos universitetą. 1917 m. išrinktas į Rusijos lietuvių seimą Petrogra- 
de. 1918 m. grįžęs į Lietuvą vadovavo Raseinių ligoninei. 1919-1921 m. Valstybinio higienos ir 
bakteriologijos instituto direktorius, jame įkūrė Skiepų nuo raupų skyrių. Kovojo su Lietuvoje 
siautusia vidurių šiltinės epidemija. 1921-1923 m. ir 1925-1929 m. Lietuvos kariuomenės epide- 
miologas. 1920-1922 m. kartu su kitais organizavo Aukštuosius kursus, jų Medicinos skyriaus 
vedėjas, dėstytojas. 1929-1940 m. Kauno karo ligoninės laboratorijos vedėjas. 

542. Pagal 1809 m. Fredrikshamno taiką visa Suomija ir Alandų salos atiteko Rusijai. 1809 m. 
Suomija tapo Rusijos imperijos autonomine Suomijos didžiąja kunigaikštyste. XIX a. viduryje 
Suomijos autonomija buvo varžoma - Seimas nebuvo šaukiamas iki 1863 m., sustiprinta cenzūra, 
1850 m. uždrausta leisti knygas suomių kalba (išskyrus agrarinę ir religinę literatūrą). Rusijai 
nusilpus po 1853-1856 m. Krymo karo, valdant imperatoriui Aleksandrui II (1855-1881) politinė 
padėtis suliberalėjo. XIX a. pabaigoje Rusijoje nutarta panaikinti Suomijos valdymo ir teisės 
ypatumus. 1899 m. imperatoriaus Nikolajaus II manifestą represijomis įgyvendino generalgu- 
bernatorius N. Bobrikovas. 1905 m. kilusi revoliucija privertė Rusiją keisti politiką - 1905 m. grą- 
žinta iki 1899 m. buvusi administracinė sistema. 1906 m. įvykdyta Suomijos parlamento refor- 
ma: luominį seimą pakeitė vienų rūmų parlamentas Eduskunta, tiesiogiai renkamas visuotiniais 
rinkimais (pirmąkart Europoje rinkimų teisę gavo ir moterys). Rusifikacijos procesą carinė val- 
džia atnaujino 1908 m., o jau 1910 m. pradėta silpninti Suomijos konstitucija. Pirmojo pasaulinio 
karo išvakarėse Suomija buvo valdoma kaip eilinė Rusijos provincija. 1914 m. spaudoje pasirodę 
nutekinti carinės valdžios rusifikacijos planai ir beveik 100 tūkst. Rusijos karių Suomijos teri- 
torijoje nemotyvavo suomių atsisakyti nepriklausomybės planų. 1917 m. įvykus Vasario (pagal 
Grigaliaus kalendorių - Kovo) revoliucijai ir kritus cariniam režimui, bolševikai tų pačių metų 
gruodžio 31 d. pripažino Suomijos nepriklausomybę. 

tik tiek, kad tai žinomas ir garsus tarptautinės teisės profesorius. Jeigu faktai tokie, 
kokius išsakė Janulaitis, žinoma, netikslinga Jaščenką įdarbinti, nes dalykas labai 
glaudžiai susijęs su galimais Rusijos siekiais atgauti nuo jos atitrūkusias valstybes. 
Kvietimas Jaščenką dirbti gali mesti tam tikrą šešėlį pačiai Lietuvai, o tam tikromis 
sąlygomis ir minėtojo žmogaus buvimas Kaune gali būti visiškai nepageidautinas. 
Vis dėlto keista, kad jį rekomendavo Stankevičius, kuris nors ir pats save laiko rusu, 
vis dėlto jokiu būdu negali būti kaltinamas palankumu rusų monarchistams. Janu- 
laitis taip pat stebisi, kad Fakulteto taryba nusprendė, jog privati Janulaičio sutartis 
yra netikslinga, kol pats Janulaitis nepriklausys fakultetui, o vat Jaščenką gali įdar- 
binti su tokia pačia sutartimi. Aš vakar tą patį argumentą išsakiau per Fakulteto 
tarybos posėdį, tačiau Vaclovas Biržiška ir kiti tvirtino, kad Universiteto statutas 
ar reglamentas numato tokią išimtį tik kitataučiams. Nepasižiūrėjau statute, ar tai 
tiesa. Vis viena nesuprantu, kam reikėjo iškelti klausimą, jeigu nenorėta atšaukti 
Janulaičio. Jis juk dvejus metus dėstė pagal tokias taisykles, ir nieko nenutiko. Argi 
negalėjo viskas likti po senovei? Jeigu ir trūko teisinės precizikos, juk ji niekam 
nedarė žalos, o ir niekas į tai nekreipė dėmesio. 


1924 metų rugsėjo 30 d. 
Antradienis 


Vakare egzaminavau grupę studentų, kurie šiandien atėjo į konstitucinės teisės 
egzaminą. Kadangi vyriausybės kabineto pirmininkas Tumėnas yra labai užimtas 
ir neturi laiko egzaminuoti, jo paprašytas apsiėmiau išegzaminuoti iš viso dalyko, 
t. y. iš bendrosios dalies, kurią aš dėstau, ir iš lietuvių konstitucinės teisės, kurią 
dėsto Tumėnas. Į egzaminą atėjo devyni studentai - užpernai buvę mano studen- 
tai, dabar jau lankantys V semestrą. Čia jų pavardės: Leonas, Aleknavičius, Požėla, 
Alšauskas, Abramovičius, Kijauskas, Trimokas, Goštautas ir Šimulionis. Iš esmės 
vaikinai buvo neblogai pasiruošę, ypač kad iki šiol nėra vadovėlio, o jie turi ruoštis 
iš tokių knygų, kokias gauna. Gerą knygą gauti nėra lengva. Labai puikiomis žinio- 
mis nustebino du studentai: Abramovičius**, žydas, buvęs lietuvių karininkas, ir 
Alšauskas, labai gabus vaikinukas, buvęs Akademinės broliškosios paramos sąjun- 
gos pirmininkas, kairiųjų pažiūrų, tad prieš jį kolegos tautininkai rengė aršią kam- 
paniją, kaltino dalyvavus bolševikų akcijoje 1918-1919 metais, kai buvo emigracijoje 
Rusijoje. Be minėtųjų dviejų, įvertinimą „labai gerai“ parašiau Leonui ir vilniečiui 
Aleknavičiui. Na, o studentas Kijauskas gavo „pakankamai“, likę keturi - „gerai“. 
Devynis studentus egzaminavau nuo 6.30 iki 10.30 valandos. 


543. Abramavičius Izraelis. 

Šių metų pavasarį, kai lietuvių valdžia iš Lietuvos ištrėmė Kaune žinomą lenkų 
tautinį veikėją ir publicistą Velhorskį“*, kuris, patikrinus asmenines kvalifikaci- 
jas, buvo įvardytas svetimos valstybės veikėju, Vilniaus ir čionykščiai lenkai sukėlė 
didžiulį triukšmą, o faktą pavadino aiškiu lenkų persekiojimu „Kauno Lietuvoje“. 
Dabar Velhorskis gyvena Vilniuje ir vaidina lietuvių priespaudos auką. Patys len- 
kai - nesant jokiam lietuviškų „intrigų“ ar „provokacijų“ šešėliui - Vilniuje pranešė 
tokias sensacingas žinias apie Velhorskį, kurios rodo, kad, ištremdama Velhorskį, 
vyriausybė pritaikė jam švelniausią bausmę, nes galėjo — ypač jeigu būtų pripaži- 
nusi, ko pats Velhorskis reikalavo, Lietuvos piliečiu - teisti ir bausti už valstybės 
išdavystę. Taigi rugpjūčio pabaigoje Vilniaus konservatorių federalistų leidinys 
Slowo išspausdino žinomo veikėjo, kilusio iš Mohilovščiznos, Miroslavo Obezers- 
kios dienoraščius, kuriuose rašoma apie lenkų ir rusų taikos derybas Rygoje. Obe- 
zerskis kartu su Bronislavu Kšyžanovskiu ir Vitoldu Bankovskiu kaip Vilniaus bal- 
tarusių „Kresų“ atstovai dalyvavo kaip „ekspertai“, turėję patariamąjį balsą lenkų 
delegacijoje. Minėtieji trys „kresiniai“ ponai lenkų delegacijoje pasisakė už tai, kad 
nuo Rusijos būtų atplėšta visa Baltarusija su 1772 metų sienomis ir tos žemės būtų 
prijungtos prie Lenkijos pagal kažkokias decentralistines taisykles arba įkuriama 
atskira, pusiau savarankiška Baltarusijos valstybė su Lenkijos protektoratu. Jų ban- 
dymai nepavyko, kadangi kategoriškos pozicijos prieš padalijimą laikėsi Stanisla- 
vas Grabskis**“. Obezerskis aprašo taikos derybas ir „kresovcų“ bevaises pastangas, 
labai aštriai kritikuoja lenkų delegaciją, o ypač Dombskį ir Grabskį. Esama dieno- 
raščio puslapių, skirtų Lietuvai ir Vilniui. Viename jis aprašo, kaip į Rygą atvyko 
Kauno lenkų deleguotas Velhorskis, kaip tarėsi su lenkų delegacija per konferenci- 
ją, skirtą Lietuvai ir lenkams Lietuvoje. Toks posėdžiavimas su valstybės, su kuria 
Lietuva stovi ant karo slenksčio, delegacija ir sąmokslas prieš Lietuvą buvo, aišku, 
daugiau nei nelojalus. Už jį Velhorskis galėjo būti teisiamas. Lietuvos valdžiai Obe- 
zerskis pateikė puikų argumentą prieš kaltinimus persekiojant Velhorskį. Išva- 
žiuodamas iš Vilniaus labai norėjau kartu pasiimti ir perskaityti tuos Obezerskio 
dienoraščius, o dabar skaitydamas įsitikinau, kad Helia Ochenkovska, kuri man 
parūpino reikiamus leidinio Słowo numerius, tyčia neįdavė to, kuriame Obezerskis 
pasakoja apie Velhorskio vizitą Rygoje. Žinoma, ji bijojo, kad tas numeris nepakliū- 
tų į Lietuvos valdžios rankas. 


544. Wielhorski Władysław. 
545. Obiezierski Mirosław. 
546. Grabski Stanisław. 

1924 metų spalio 1 d. 
Trečiadienis 


Janulaitis labai skeptiškai ir įtariai vertina Tumėno projektą dėl Tribunolo svar- 
bos sumenkinimo iki apeliacinės instancijos byloms, nagrinėjamoms I instancijos 
apygardos teismuose, ir naujojo specialiojo kasacinio teismo įkūrimo, pavadinto 
„senatu“. Pasak jo, jau pats pavadinimas „senatas“ yra netikslingas, nėra jokios 
prasmės aukščiausiąjį teismą vadinti ne Tribunolu - juk pavadinimas paimtas iš 
aukščiausiojo teismo, kuris funkcionavo prieš Lietuvos padalijimą?*. Nėra jokios 
prasmės keisti dabartinį kasacinį Tribunolą atimant apeliacines jo funkcijas ir su- 
kurti naują teismą toms pačioms apeliacijoms. Jeigu apeliacinės funkcijos privalo 
būti griežtai atskirtos nuo kasacinių, kodėl naujasis teismas turi būti skirtas ka- 
sacinėms byloms, o žemesnio lygio apeliacinės bylos likti Tribunolui, o ne ape- 
liacinėms, paliekant Tribunolui kasacines? Tumėnas ketina sumenkinti Tribunolo 
funkcijas, o Janulaitis įsitikinęs, kad iš tiesų Tumėnui nepatinka dabartinė Tri- 
bunolo sudėtis ir jis kažką spekuliuoja su krikščionimis demokratais. Janulaitis 
apskritai yra blogos nuomonės apie Tumėną, kuris buvo pagrindinis iniciatorius 
Teisės fakulteto nutarimo, kuriuo remiantis Janulaitis buvo faktiškai pašalintas 
iš dėstytojo pareigų. Visiškai teisingai Janulaitis Tumėnui prikišo, kad pastarasis 
laikosi griežtos partinės linijos, ypač dėl teismų, ir prikiša sistemingai bandant pa- 
daryti teismo administraciją paklusnią. Tai aiškėja iš daugelio Tumėno ministeri- 
jos potvarkių ir daugelio pavienių įvykių, kurie nutiko pastaruoju laiku. Janulaitis 
netiki, kad į kuriamą „senatą“ - aukščiausią kasacinį teismą - būtų pakviesti dirbti 
Tribunolo teisėjai, sako, jeigu intencija būtų būtent tokia, nereikėtų nužeminti Tri- 
bunolo, pakaktų jį paversti aukščiausiu kasaciniu teismu, galbūt dar pakeisti jo 
pavadinimą į „senatą“. Janulaitis įtaria, kad į kuriamą senatą bus pakviestas Kriš- 
čiukaitis ir Čepas, bet tik jau ne aš ir ne Janulaitis, be to, bus pasinaudota proga į 
senatą sukviesti krikščionims demokratams palankius žmones, tarkime, Kalnietį, 
Oleką, gal Petrauską, suprantama, ir patį Tumėną, kai baigsis jo kadencija ministe- 
rijoje. Šitaip mąsto Janulaitis. Aišku, iš dalies jis gali būti teisus. Kita vertus, įdar- 
binti Aukščiausiajame teisme šiek tiek krikščionių demokratų, kurie padėtų sude- 
rinti teismo veiklą su valdančiųjų norais, galima ir nepaisant mūsų su Janulaičiu, 
esant tokiai kompanijai, šiaip ar taip būtume nukenksminti - būtume mažuma ir 
nelabai pasipriešintume. Janulaitis dar mano, kad tokie Tumėno užmojai susiję su 
Purickio byla, kurios eiga Tribunole netenkina krikščionių demokratų ir nuteikia 
juos prieš Tribunolą. 


547. Turimas galvoje 1795 m. ATR padalijimas. 

Prieš dvi dienas kalbėdamasis su Beliackinu sakiau, kad, mano nuomone, sena- 
to pavadinimas netinka kasaciniam teismui. Man atrodo, kad tik Rusijoje kasacinis 
teismas buvo vadinamas senatu, tačiau tenykščio senato genezė buvo kita, o pava- 
dinimas išliko „Valdantysis senatas“, nes vykdė tam tikras funkcijas, nesusijusias 
su teismu. Savo prigimtimi senatas yra visai kas kita, tai ne grynas teisėtvarkos 
organas, tai aukštesniųjų rūmų, dviejų rūmų sistemos atitikmuo, arba tam tikra 
kolegijos institucija vyriausybėje. Beliackinui sakiau, kad atskiras apeliacinis teis- 
mas, skirtas toms byloms, kurios buvo nagrinėtos apygardos teismuose, man at- 
rodo visiškai nereikalingas, ypač kad bus kuriama prisiekusiųjų teisėjų institucija 
(„jury““**) sudėtingoms baudžiamosioms byloms nagrinėti. Taigi, tose bylose ape- 
liacijos nebus teikiamos, o civilinių bylų, pradėtų nagrinėti apygardos teismuose, 
nėra tiek daug ir būtų tikslingiausia visas jas perleisti taikos teismams. 


1924 metų spalio 2 d. 
Ketvirtadienis 


Šiandien pirmą kartą buvau Kauno cafė-chantanie „Miramara“. Tikriau buvome 
penkiese - Mačys su žmona, Beliackinas, Baloga ir aš. Mačys sumanė, kad reikia 
eiti kur nors išgerti, nes būtina aplaistyti akademinių mokslo metų pradžią. Jau 
ne pirmą kartą išeiname į „knaipę“ išlenkti taurelės kitos. Ir mūsų kompanija jau 
nusistovėjusi. Na, atrodo, kad tik Baloga ją gadina, nes jis be galo neįdomus žmo- 
gus ir dar, kaip teko įsitikinti, visiškai kvailas. Šioje mūsų kompanijoje jis kaip 
šuniui penkta koja. Be to, tikras skupickelis - jam niekada net į galvą nešauna už 
save susimokėti, ką jau kalbėti, kad už ką nors kitą. Jam atrodo visiškai natūralu, 
kad kas nors už jį sumoka, taip natūralu, kad net padėkoti nemato reikalo. Jis dvi- 
gubai nemalonus - maža to, ne tik šykštus, bet ir nevalyvas, neetiškas, nesugeba 
deramai elgtis. Ponia Mačienė, sužinojusi iš vyro, kad einame išgerti, pati įsiprašė 
į mūsų kompaniją. Planavome eiti vakarieniauti į „Metropolio“ restoraną, tačiau 
Beliackinas įkalbėjo užsukti į „Miramarą“. Tai kabaretas ar kas panašaus į prieš- 
kario Vilniaus „Šumaną“, tik kur kas skurdesnis. „Miramara“ įsikūrė prieš metus, 
kaip Karaliaučiaus kabareto filialas. Patalpos Kaune atrodo labai varganos - siau- 
ra ilga salė be langų, nors įrengta ir apstatyta baldais, apšviesta gana komforta- 
biliai. Priešais kabareto salę pailga bufeto salė, kuri kartu tarnauja - kaip ir nak- 
tiniuose Paryžiaus kabaretuose - kabareto kuluarams su taburetėmis, ant kurių 
prie bufeto gali sėdėti flirtuojančios merginos ir svečiai. Buvau daug girdėjęs apie 


548. Žiuri. 

„Miramarą“, nes kitados tai buvo Kauno sensacija, 


Naujieji šokiai. 


tačiau šiandien įsitikinau: ten nėra nieko ypatin- 
ga. Žmonių mažai, nes Kaune nėra daug naktinių 
pagundų ieškančių klientų. Galbūt sekmadieniais 
susirenka daugiau žmonių, šiokiadienį vos pusė 
salės prisirinko. Programa rodoma labai trumpai, 
publika pradeda rinktis dešimtą, scenoje artistai 
pasirodo apie 10.30, o dvyliktą valandą kabaretas 
pasibaigia, vakarienė taip pat. Policijos nurodymu 
kabaretai privalo būti uždaryti dvyliktą valandą - 
nurodymų labai griežtai laikomasi, tiesiog užge- 


sinama šviesa ir svečiai nori nenori privalo išeiti Fokstrotas. Carlestonas. 

lauk. Kabareto spektaklis yra labai trumpas, susi- 

deda vos iš 4-5 numerių - mažiau negu „Versalio“ Karikatūra „Naujieji šokiai. Fokstrotas. Carlestonas“ 

š i sa > n iš satyros ir kritikos žurnalo Spaktyva. 1925, nr. 6-7 (9-10), p. 7. 
kabareto restorane. Scenoje pasirodė vien šokėjos, 
nebuvo nė vienos dainininkės. Šokėjos gana gra- 
žios merginos, efektingesnės už „versalietes“, gražiai sudėtos, pasiryškinusios akis, 
kai kurios labai šviesiai nusidažiusios plaukus. 

Ypač viena man į akį krito, tokiomis gražiomis kojomis, šokant spyruokliuojan- 
čiomis, stangriomis, jautriomis. Šokėjos daugiausiai basakojės. Tos pačios šokėjos 
vėliau sukiojosi po salę, sėdėjo bufete, ne kartą prisėdo prie pažįstamų žmonių. Pa- 
sibaigus šokėjų programai, scenoje dainavo „kabareto“ direktorius - balsas stiprus 
ir labai gražaus tembro. Paskui daugiausia su kabareto šokėjomis salėje šoko pu- 
blika. Šoko madingus modernius šokius, lėtus, tylius tarsi meilės aktas, egzotiškus 
užgesus šviesoms, salę apšviečiant tik žvakėms. Tie šokiai buvo kažkuo panašūs į 
chimerą. „Miramaroje“ vynas puikus, kava taip pat skani, šokiai scenoje išraiškingi 
ir jaudinantys, o salėje - saldūs ir žadinantys aistras, tačiau trūksta linksmumo, 
trūksta šurmulio ir Paryžiaus šantanų tempo. 


1924 metų spalio 3 d. 
Penktadienis 


Vakar gavau Zosės Rėmerienės iš Tytuvėnų laišką. Užrašysiu tik du dalykus, ku- 
rie mane sudomino. Pirmasis - žinutė, kad Zosės vyras, Eugenijus Romeris, rašo 
Rėmerių giminės istoriją remdamasis visais istoriniais įvykiais. Labai norėčiau 
paskaityti. Eugenijus gali gerai atlikti tokį darbą, aišku, jeigu nenudažys jo ende- 
kiškomis spalvomis, pasakodamas apie istorinį kontekstą. Eugenijus yra protingas, 

mąstantis, tvirtas žmogus, tad išties gali labai gerai parašyti giminės istoriją. Na, 
įtariu, norės išryškinti ne tik mūsų giminės tautinius lenkiškus nuopelnus, bet ir 
šaliai, ypač liaudžai, kas sumažins pamėgtas endekiškas spalvas. Įtariu, kad Euge- 
nijus gali turėti daug medžiagos, kadangi Romeriai labai kruopščiai kaupė visus 
dokumentus, susijusius su gimine, be to, ir Antanašės Romerių archyvas, dabar 
esantis Vilniuje (išvežtas karo metais), jam yra žinomas. Jau buvo tyrusių mūsų gi- 
minės istoriją, ypač praėjusios kartos studijavo ir šiek tiek rašė apie giminę, paliko 
rankraščius dėdės Alfredas Romeris?“ ir Kazimieras Romeris*“. 

Kitas dalykas Zosės laiške mane nuliūdino. Taigi, neseniai jai rašiau ir užsi- 
miniau apie savo vizitą pas Reginą Gardine, apie susitikimą su Celinka. Rašiau, 
kaip Regina mane sutiko, kaip priėmė, kad paaiškino priežastis, dėl kurių vis 
nepavykdavo pamatyti dukros ar bent su ja susirašinėti. Rašiau, kokį stiprų įspū- 
dį man paliko mūsų susitikimas. Zosė mane sveikina, džiaugiasi sėkme, labai 
taikliai rašo, kad vaikas su manimi bendravo matant motinai, nes - sako - „vaiko 
atminty liks visiškai kitoks įspūdis, nei būtumėt susitikę kur nors kitur, ne na- 
muose, tarsi prieš motinos valią“. Toliau Zosė rašo: „Privalau Tau nuoširdžiai pri- 
sipažinti, kad nesitikėjau tokios baigties, nes prisimenu pokalbį su Regina tuoj po 
Tavo Tėvo mirties, kai norėjai, kad Celinka Tau parašytų.“ Zosė necituoja pokal- 
bio su Regina, tačiau iš jos žodžių galiu numanyti, kad Regina buvo griežtai nu- 
sistačiusi prieš mano susirašinėjimą su dukra, o gal ir prieš mūsų pasimatymus. 
Kuo ir kodėl turėčiau tikėti? Ar Reginos žodžiais ir tam įspūdžiui, kuriam pasi- 
daviau, kuris šildo mane iki šiol, ar Zosės pasakojimui apie kažkokį pokalbį su 
Regina, vykusį 1920 metais, ir jos interpretacijas dėl Reginos ketinimų? Verčiau 
jau tikėsiu Regina ir savo įspūdžiu, kuris gali būti arčiau tiesos, nei žodžiais, ku- 
riuos apie tokius subtilius mūsų santykius Regina kalbėjo tretiesiems asmenims, 
ypač Zosei, kuriai nejaučia simpatijos - tai patvirtino pati Regina. Nenoriu, kad 
dabar kokios nors trečiųjų asmenų kalbos kiršintų, kartintų tokią gražią mano 
ir Reginos susitaikymo pradžią, kad neigiamomis spalvomis nudažytų jautrius 
prisiminimus iš Gardino. 


549. Romeris Alfredas (Römer Alfred, 1832-1898), Edvardo Jono Rėmerio (Römer Edward 
Jan, 1806-1878) sūnus, Autoriaus tėvo Mykolo Kazimiero Rėmerio pusbrolis, Helenos Römer- 
Ochenkovskos tėvas. 

550. Romeris Kazimieras (Römer Kazimierz, 1848-1921), Severyno Justino Romerio (Römer Se- 
weryn Justyn, 1814-1890) sūnus, Autoriaus tėvo Mykolo Kazimiero Romerio pusbrolis. 

1924 metų spalio 4 d. 
Šeštadienis 


Mane į svečius pasikvietė docentas Stankevičius. Iš Beliackino jis girdėjo, kad kar- 
tais su Mačiu ir Baloga renkamės ir leidžiame kartu vakarus, o Beliackinas ir jam 
pasiūlė su mumis kur nors nueiti. Iš pradžių Stankevičius nusprendė visus pasi- 
kviesti į savo namus. Atėjome ir nuobodžiavome. Tai nebuvo joks pagėrimas, ne- 
buvo nei alkoholio, nei vakarienės, tik arbata, nebuvo ir jokios profesorių diskusi- 
jos, kadangi dalyvavo ponios, kurias teko užimti - ypač nuobodžią, senstelėjusią 
Mačienę. Stankevičius kilęs iš Biržų, nors nėra rusas, vis dėlto surusėjęs - girdė- 
jau, kad net pats save laiko rusu, o vedęs grynakrauję rusę iš Peterburgo, kuri taip 
ir neišmoko lietuvių kalbos. Per pirmąjį rusų revoliucijos laikotarpį Stankevičius 
buvo artimas ir patikimas Kerenskio** bendražygis, o vėliau rusų emigracijoje ti- 
kėjo atgimsiančia didžiąja Rusija, kurioje vietos rastų tie „pakraščių“ gyventojai, 
kurie šiandien susikūrė savo valstybėles. Girdėjau, kad kažką yra ir publikavęs šia 
tema. Tai buvo vienas momentų, dėl kurių baimintasi įdarbinti Stankevičių mūsų 
fakultete. Stankevičius paskaitas skaito lietuvių kalba (lyg ta jo lietuvių kalba yra 
smarkiai supinta su rusų), tačiau labai jaučiasi jo polinkis į rusų kultūrą, kurią per 
paskaitas skiepija savo klausytojams. Kol kas jis nedemonstruoja politinių rusų 
tendencijų, kadangi neturi kur tai daryti, pats mokosi ne iš Vakarų Europos, o 
iš rusiškų mokslo šaltinių. Panašiai persismelkęs rusų kultūra ir rusams būdinga 
mąstysena yra ir Beliackinas. Taigi, jeigu mūsų universitete dirbtų tik jie ir į juos 
panašūs, būtų vos ne rusų universitetas, kuriame dėstomieji dalykai išversti į lie- 
tuvių kalbą. Tai dar viena priežastis, kad Janulaičio tikrai nedera pakeisti Jaščenka, 
net jeigu pastarasis ir yra didis mokslininkas, kurio vardas plačiai nuskambėjęs. Ir 
taip universitete labai daug yra rusiškojo prado, bet apie Jaščenką dar pakalbėsiu. 
Šiandien gavau laišką iš Bagdoniškio, rašė dar pas mamą besisvečiuojanti Eva 
Mejerienė. Ji pasipiktinusi ir susijaudinusi pasakoja, kad Stefanas Mečkovskis mir- 
ties nuosprendį paskelbė Bagdoniškio liepų parkui, t. y. numatė žiemą iškirsti miš- 
ku apaugusią dvaro dalį, kuri yra už arklidžių ir kurią mes vadinome „liepų parku“. 
Ta dalis dabar priklauso Elvyrai Mečkovskai. Eva rašo, kad apsiverkė tokias naujie- 
nas išgirdusi, Mečkovskį vadina barbaru ir vandalu, piktinasi, kad tai, ką „ištisos 
kartos sodino, puoselėjo ir mylėjo, tai, kas miela mūsų širdžiai, kažkas ateina ir 
pasako „tai mano“, išgalanda kirvį ir viską nukerta“. Ir toliau šaukia: „Visa tai daro 
norėdamas pabrėžti savo teises į minėtąją žemę... Ar Mečkovskis pagerins savo šei- 


551. Kerenskis Aleksandras (1881-1970), Rusijos politikas, Laikinosios vyriausybės vadovas 1917 
m. liepą-lapkritį, masonas. 

mos gerovę iškirtęs tuos medžius ir laimėjęs mažą lopinėlį žemės?.. Atėjo įsibrovė- 
lis, barbaras ir net ranka jam nesudrebėjo skelbiant mirties nuosprendį medžiams 

galiūnams, kurie tiek daug matė ir išgyveno baisesniais metais... Teta (Elvyra) tėra 

savo vyro šešėlis. Jam girdint nenori ir negali net žodžio ištarti. O aš visa širdimi 

jo nekenčiu: kvailas ir brutalus.“ Manęs asmeniškai pats faktas labai nejaudina ir 
nenervina. Senųjų liepų, kurios auga liepų parką ir vaismedžių sodą skiriančioje 

linijoje, Stefanas nelies - tai yra to didžiojo liepų kvadrato, kuriuo kitados buvo 

apsodintas senasis dvaras, atkarpa. Iš tiesų tik toji atkarpa vertinga ir žavi. Visi kiti 

medžiai liepų parke sudygo savaime jau daug vėliau, laukinių obelų ir kriaušių - 
kurios kitados ten augo - vietoje. Manau, anuomet, XVIII amžiuje ir XIX amžiaus 

pabaigoje dabartiniame liepų parke augo Bagdoniškio vaismedžių sodas. Stefanas 

tą žemės plotą nori panaudoti daržui ar dar kam nors kitam. Manęs tikrai nepik- 
tina toks pasirinkimas. Taip, aš irgi jaučiu sentimentus liepų parkui, kurį iškirtus 

pasikeistų viso Bagdoniškio vaizdas, tačiau kiekvienas dvaro epizodas negali būti 

amžinas. Kiekviena karta, o tai priklauso nuo poreikių, nuo sąlygų, gali vienus ele- 
mentus naikinti, svarbiausia, kad sukurtų kitus. Ir apskritai svarbu juk ne tai, kad 

Mečkovskiai viską užkonservuotų, o kad savo dalyje, keisdami jos formas, sukurtų 

ką nors vertinga. Taigi, mane liūdina ne tai, kad bus iškirstas liepų parkas, mane 

liūdina, kad tiek Mečkovskiai, tiek Marynia su dukra - labiausiai, ko gero, Mary- 
nios dukra, ta pati Eva - nemyli Bagdoniškio dėl to, kad jis yra Lietuvoje. Kas iš to, 
kad Bagdoniškiui jaučia sentimentus, kad tai tik gražus jos vaikystės prisiminimas, 
oliks jis be gyvybės, kai su Bagdoniškiu niekas nesies savo gyvenimo. Taip, praėju- 
sios kartos formavo ir puoselėjo tą mūsų lizdą, puošė jį ir mylėjo, bet jų meilė buvo 

kitokia. Tos kartos save laikė šio krašto piliečiais, dirbo Bagdoniškyje dėl šeimos 

gerovės, savo gyvenimą siejo su krašto istorija. O Eva, šiandien liejanti ašaras dėl 

liepų parko, galvoja tik apie tai, kaip motiną ištraukti iš Bagdoniškio ir į Lenkiją 
išsivežti. Bagdoniškis tik daiktas, kurį galima prarasti, kurio galima atsikratyti. Ne 

taip dvarą mylėjo ankstesnės kartos, sodinusios tuos medžius. Tai man kaip tik ir 
skauda, o ne kad bus iškirsta saujelė medžių. 


1924 metų spalio 5 d. 
Sekmadienis 


Vakare didžiojoje universiteto salėje vyko Lietuvių draugijos Tautų Lygai remti 
viešasis posėdis su viešomis paskaitomis. Šioji draugija, vadovaujama Janulai- 
čio, planuoja pradėti didžiųjų posėdžių ciklą, kurį kasmet organizuoja užsienio 
politikos temomis, užsienio problemų klausimais, susijusiais su Lietuva, taip po- 

puliarindama susidomėjimą jais ir veikdama viešąją nuomonę klausimais, labai 
glaudžiai susijusiais su Lietuvos nepriklausomybe. Šiuo požiūriu draugijos veikla 
labai svarbi ir be galo naudinga - ir visai nesvarbu, ar kam nors patinka draugijos 
propagandos kryptis, ar ne. Svarbiausias draugijos veiklos principas yra pripra- 
tinti visuomenę domėtis tarptautine politika, turinčia įtakos ir mūsų šalies Ne- 
priklausomybės raidai. Draugijos tikslas paskatinti visuomenę daryti įtaką diplo- 
matų veiklai, kad Nepriklausomybė būtų visų kūrinys, o ne vien priklausytų nuo 
diplomatinių spekuliacijų, gaubiamų paslapties, arba dar nuo kokių nors kieno 
nors kaprizų. Tai didžiulis draugijos vadovų nuopelnas - pirmiausia, žinoma, Ja- 
nulaičio, kuris kaip draugijos pirmininkas, remdamasis europine metodika visuo- 
menei aktyvinti, rengia tokias viešas paskaitas visiems svarbiomis temomis. Šioji 
veikla, aišku, nepatinka krikščionims demokratams, na, tiek jau to, o draugijos 
veiklos kryptį diktuoja žmonės - griežti nepriklausomybininkai, daugiausia deši- 
niųjų pažiūrų. Janulaitis nepriklauso dešiniesiems, ypač kas liečia visuomeninius 
klausimus, tačiau solidarizuojasi su jais užsienio politikoje. Tad viešose draugijos 
paskaitose dalyvauja tokie žmonės kaip Antanas Smetona, Voldemaras (jeigu tuo 
metu būna Kaune), Krėvė-Mickevičius, Stasys Šilingas, Herbačiauskas (pastarasis 
nėra dešinysis) ir kiti. Šiandien referatą, skirtą Vilniaus problemai, iškeltai Tautų 
Lygos rugsėjo sesijoje, turėjo skaityti Sidzikauskas, kuris kartu su Galvanausku 
priklausė lietuvių delegacijai. Norėjau išgirsti minėtąjį referatą ir tai, kaip lietu- 
viai pagrindžia savo veiklą, nes Sidzikauskas atstovauja vyriausybei šiuo klausimu. 
Tie žmonės, kuriuos aukščiau išvardinau ir kurie paprastai skaito paskaitas per 
viešuosius draugijos posėdžius, dažniausiai yra rusofiliškos politikos šalininkai 
ir skelbia taikos su Rusija idėją, motyvuodami, kad tai būdas kovoti su Lenkija 
dėl Vilniaus. Paprastai jie aršiai puola vyriausybę, kuri nedrįsta laikytis taikos su 
Rusija linijos ir ieško kelių komplikuotoje Vakarų žaidimų politikoje, remdamasi 
Tautų Lyga. Pernai per viešuosius draugijos posėdžius vyriausybė buvo taip pik- 
tai ir stipriai puolama, kad universiteto prorektorius Bučys, pavasarį pavadavęs 
Čepinskį, atšaukė leidimą draugijai rengti universiteto salėje viešąsias paskaitas. 
Šį kartą Bučys, jau dabartinis universiteto rektorius, leido draugijai naudotis sale, 
nes, matyt, tikėjosi, kad Sidzikausko (vykusio su vyriausybės delegacija) referatas 
nekritikuos ir nekoneveiks vyriausybės. Vis dėlto Sidzikauskui kažkas sutrukdė 
ateiti į posėdį ir jo referatas buvo neperskaitytas. Kalbėjo Janulaitis - jis informavo 
susirinkusiuosius apie Draugijos Tautų Lygai remti principus ir tikslus, apie tokių 
draugijų, įsteigtų įvairiose šalyse, suvažiavimą, kuris įvyko birželį Lione. Suva- 
žiavime dalyvavo Lietuvių draugijos nariai Janulaitis ir Jonynas. Išklausius Janu- 
laičio referato diskusija nekilo, nes niekas neužsirašė kalbėti. Niekas iš įprastai 

kalbančiųjų - nei Krėvė, nei Smetona, nei Herbačiauskas, nei dar kiti nedalyvavo 
šios dienos posėdyje. 

Rytoj parašysiu apie šiandienos Fakulteto tarybos posėdį, kuriame kalbėta apie 
Jaščenką ir Janulaitį. 


1924 metų spalio 6 d. 
Pirmadienis 


Vakar Teisės fakulteto tarybos posėdyje dalyvavo Leonas, Kriščiukaitis, Mačys, Ba- 
loga, Vaclovas Biržiška, Tumėnas, Šalčius, Rimka, Stankevičius, Biuchleris**, Mo- 
ravskis ir aš. Pirmasis svarstytas klausimas dalyvaujant studentų atstovams buvo 
dėl septynių stipendijų paskyrimo ir atleidimo nuo mokesčio už mokslą. Paskui 
buvo svarstomas prof. Jaščenkos įdarbinimas. Aš paprašiau balso ir išsakiau abe- 
jones bei motyvus, kodėl turėtų ir toliau dėstyti Janulaitis. Mano kalba skambėjo 
maždaug taip: prieš savaitę, kai buvo iškeltas klausimas dėl prof. Jaščenkos įdar- 
binimo tarptautinės teisės dėstytoju, aš nepasisakiau prieš, kadangi neturėjau jo- 
kių ypatingų žinių apie politinę Jaščenkos veiklą, nebuvau skaitęs jo mokslo darbų, 
žinojau tik tiek, kad jis žinomas mokslininkas, vienas buvusių tarptautinės teisės 
dėstytojų Rusijoje, kad laikomas žymiu mokslininku. Vis dėlto dabar sužinojau 
tam tikrų faktų, kurių dar neturėjau galimybės patikrinti. O faktai tokie, kad tuo 
metu, kai Rusija gviešėsi į Suomijos valstybingumo daigus ir bandė jai primesti 
savo teises, kai Suomija protestavo ir kovojo, Jaščenka rėmė carinę valdžią ir moks- 
liškai pagrindė prievartos aktą. Jeigu patikrinus minėtoji informacija pasitvirtintų, 
manyčiau, universitetas negali sau leisti samdyti Jaščenkos. Prieš devynerius metus, 
kai kilo Didysis karas, mes negalvojome, kad taip greitai turėsime Nepriklausomą 
Lietuvą. Šiandien taip pat negalime numatyti ir tiksliai pasakyti, kas gali įvykti dar 
po devynerių metų. Nors mūsų šalies santykius su Sovietų Rusija apibrėžia 1920 
metų Maskvos taikos sutartis, vis dėlto pačios Rusijos klausimas dar nėra visiškai 
išspręstas. Viena vertus, Sovietų Rusija neišsižadėjo visuotinės revoliucijos idėjos, 
kuri užlietų šiandien nepriklausomas šalis, be abejonės, su Lietuva imtinai, kita 
vertus, pačioje Rusijoje gali įvykti perversmas ir vietoj Sovietų Rusijos gali susikurti 
monarchinė arba demokratinė Rusija. Niekas nežino, ar monarchinė Rusija arba 
demokratinė Rusija laikysis sovietų valdžios pasirašytų sutarčių ir ar pripažins ša- 
lių, atsiskyrusių nuo buvusios Rusijos valstybės, nepriklausomybę, ar pasinaudo- 
jusios revoliucijos sukelta suirute, pačios pasiskelbė nepriklausomos. Tarp Rusijos 


552. Büchler Oscar. 

emigrantų populiarus požiūris, kad šių šalių nepriklausomybė nesankcionuota 
monarcho ar Rusijos Steigiamojo seimo yra laikoma neteisėtu faktu ir laikina pa- 
dėtimi tol, kol tvers sovietų valdžia Rusijoje. Tad kas gali garantuoti, kad po ke- 
lerių metų, Rusijoje atsiradus naujoms aplinkybėms, nebus bandoma susigrąžinti 
tas šalis, tarp jų ir Lietuvą, kaip savo paveldą, ir ar dar neateis laikas, kai teks ginti 
nuo Rusijos jei ne savo jau prarastos nepriklausomybės, tai bent tų įstaigų, kurias 
nepriklausomybės metais sugebėjome įkurti - tarp jų ir mūsų universiteto? Mūsų 
padėtis gali panėšėti į prieš kelerius metus buvusią Suomijos padėtį, kai Suomija 
buvo priversta kovoti už valstybingumą arba bent autonomiją su į ją pasikėsinusia 
Rusija. Ar Suomijai būtų buvę palanku tokiu metu savo Helsingforso* universitete 
turėti profesorių rusą, kuris moksliškai pagrįstų jos priešų poziciją? Analogiško- 
je situacijoje tai ir mums būtų nepalanku. Galbūt visa tai ir neįvyks, tačiau mes 
privalome būti apdairūs ir atsargūs. Jeigu kalba eitų apie profesorių olandą, anglą, 
amerikietį, jo politiniai įsitikinimai, jo „monarchizmai“ ir kitokie -izmai mums 
nerūpėtų, o kadangi kalbame apie profesorių rusą - viskas atrodo kitaip. Mes turi- 
me paisyti ir kaimynų, esančių analogiškoje kaip mūsų situacijoje, nuomonės. Jeigu 
ta informacija, kurią girdėjau apie Jaščenką, yra teisinga, tai kas žino, kokį įspūdį 
Kauno lietuvių universitetas, įdarbinęs prof. Jaščenką tarptautinės teisės dėstytoju, 
paliks suomiams ar latviams. Rytoj pratęsiu. 


1924 metų spalio 7 d. 
Antradienis 


Vakar dar sakiau - prof. Jaščenkos klausimu - kad kalbu tik tai, ką girdėjau. Netvir- 
tinu, tiesiog įspėju. Galbūt prof. Jaščenka, pasisakydamas prieš Suomijos pretenzi- 
jas**, neturėjo omenyje kokių nors politinių tendencijų, o tiesiog išsakė mokslinę 
savo nuomonę apie tos valstybės teisinę valstybinę padėtį, remdamasis įstatymais 
apibūdino Suomijos santykį su Rusija. Galima juk buvo rasti ir daugelį Vakarų Eu- 
ropos mokslininkų, kurie panašiai mąstė apie Suomijos ir Rusijos santykį, kurie 
neigė Suomijos valstybingumą, nors tie mokslininkai neturėjo jokio intereso kenkti 
Suomijai kovojant su Rusija ir negali būti laikomi carinės valstybės sąjungininkais 
kenkiant Suomijai. Galbūt, bet vis tiek Jaščenką įdarbinti yra pavojinga, kadangi 
mums gresia pavojus iš Rusijos. Taigi tokios ruso nuomonės, net ir grindžiamos 
mokslinėmis išvadomis, virsta politinėmis, keliančiomis pavojų. Galbūt ligi šiol ir 


553. Helsinkio. 
554. Turima galvoje Suomijos pretenzijas plėsti savo politinės autonomijos teises. 

Jaščenkos įsitikinimai yra pasikeitę. Stankevičius pasakojo, kad Jaščenka šiandien 
yra labai nutolęs nuo monarchizmo ir priklauso toms grupėms, kurios emigraci- 
joje buriasi apie leidinį Hakanynė“5 — tai grupės, vadinamos „cmenosexosųes“. Tie 
„smienoviechovcai“ propaguoja kompromiso su bolševikais idėją, sovietų valdžios 
pripažinimą ir kviečia rusų emigrantus sugrįžti į Rusiją, pasiduoti bolševikams. 
Jeigu Jaščenka kada nors buvo monarchistas, jo dalyvavimas „smienoviechovcų“ 
grupėje keltų nuostabą ir klausimus, ar jo įsitikinimai yra sąžiningi. Pernelyg di- 
delis kontrastas tarp šių dviejų stovyklų pažiūrų. „Smienoviechovcams“ priklauso 
daug žmonių, kurie kapituliavo prieš bolševikus dėl karjeros, dėl pinigų, dėl tikslų, 
neturinčių nieko bendra su įsitikinimais. Rusų emigracija paskelbė „smienovie- 
chovcams“ boikotą, mat jų veikla yra labai nutolusi nuo bendros emigracijos po- 
zicijos. Paprastai juo labiau nutolusi, juo didesnis kontrastas tarp dabar skelbiamo 
lojalumo bolševikams ir jų ikirevoliucinės praeities. Dėl visų minėtųjų priežasčių 
manau, kad Jaščenkos kandidatūra turėtų būti dar svarstytina, kad būtina iš pra- 
džių pasidomėti jo veikla, jo asmenybe. 
Tokia buvo mano kalba dėl Jaščenkos kandidatūros. Pasisakiau ir apie Janulaitį. 
Jo klausimas jau buvo išspręstas per praėjusį Fakulteto tarybos posėdį, sprendimas 
buvo priimtas man nedalyvaujant ir todėl, kad iki šiol į Janulaičio vietą dar niekas 
nėra priimtas, panorau tą klausimą dar kartą iškelti. Mano bandymas buvo visiškai 
bergždžias. Kaip minėjau, pagrindinė Janulaičio pašalinimo priežastis buvo ta, kad 
jis nesutiko gauti profesoriaus etato ir priklausyti Fakulteto tarybai, o Fakulteto 
taryba, siūlydama jam profesoriaus ir fakulteto nario pareigas, nesutiko Janulaičio 
laikyti su privačia sutartimi. Janulaitis nesutinka priimti profesoriaus titulo, mat, 
anot jo, pats fakultetas yra įkurtas neteisėtai. Statutas kategoriškai numato, kad pro- 
fesoriais ir docentais gali tapti mokslo laipsnį turintys asmenys, o išimties tvarka 
fakultetas gali skirti profesoriumi arba docentu asmenį, neturintį mokslo laipsnio, 
tačiau pasižymėjusį savo mokslo darbais. Mūsų fakultete nėra nė vieno žmogaus 
(galbūt išskyrus Balogą, nors nesu tikras), turinčio mokslo laipsnį, visoje Lietuvoje, 
ko gero, nėra nė vieno mokslo laipsnį turinčio teisininko. Mokslo darbais taip pat 
retas kuris fakulteto narys gali didžiuotis, o apie tokius nuopelnus jau sprendžia 
fakultetas, kuris pats yra mokslo įstaiga, kompetentinga priimti tokius sprendimus. 


555. Hakanyne (Išvakarėse) - rusų emigrantų laikraštis, leistas 1922-1924 m. Berlyne. Laikraštis 
aktyviai skleidė „grįžimo“ į Sovietų Rusiją idėjas ir buvo sovietinės Rusijos užsienio politikos 
propagandos įrankis. Anuomet buvo vienintelis emigrantų laikraštis, kurį leista importuoti į 
Sovietų Rusiją. Nuolatiniai bendradarbiai buvo M. Bulgakovas, S. Jeseninas, V. Katajevas, K. 
Fedinas, A. Neverovas, O. Mandelštamas, M. Zoščenka, B. Pilniakas, A. Jakovlevas, Z. Vengero- 
va ir daugelis kitų. 

Vis dėlto fakulteto narius paskyrė Respublikos prezidentas, kuris, aišku, nėra jokia 
mokslo įstaiga, galinti įvertinti mokslo darbų vertę. Todėl reikia manyti, kad Prezi- 
dentas, neturėdamas kvalifikacijų ir įgaliojimų vertinti kieno nors mokslo darbus, 
negalėjo teisėtai skirti fakultete dirbti pirmuosius žmones, turėjusius teisėtą statuto 
numatytą cenzą - t. y. mokslo laipsnį. Šitaip mąsto Janulaitis. 


1924 metų spalio 8 d. 
Trečiadienis 


Respublikos Prezidentas 1922 metais paskyrė penkis žmones - Leoną, Janulaitį, 
Beliackiną, Biuchlerį ir mane - Lietuvos universiteto Teisės fakulteto nariais. Sta- 
tutas numato, kad pirmuosius fakulteto narius paskiria Respublikos Prezidentas, 
o pirmųjų narių skaičius yra penki. Jie jau sukuria branduolį, ir toliau fakultetas 
jau didėja savarankiškai. Tačiau, kaip minėjau, Prezidentas negalėjo rinktis iš kan- 
didatų, turėjusių mokslo laipsnius; išimtis humatoma tik ypatingus mokslo dar- 
bus parašiusiems žmonėms, ir vėl bėda, Prezidentas nėra kompetentingas spręs- 
ti, kokio lygio yra tie mokslo darbai. Vienintelis teisėtas paskyrimo kriterijus yra 
kandidato mokslo laipsnis. Tačiau Lietuvoje nebuvo teisininkų, turėjusių mokslo 
laipsnius, tad iš principo padėtis tapo be išeities. Taigi švietimo ministras, o gal 
universiteto rektorius kreipėsi į Lietuvos teisininkų draugiją, vienintelę teisininkų 
organizaciją šalyje, prašydamas pateikti kandidatus į Teisės fakultetą. Per visuotinį 
susirinkimą Teisininkų draugija rekomendavo anksčiau paminėtus penkis asme- 
nis, kurie ir buvo Prezidento nominuoti. Per nominacijos aktą nebuvo paminėta, 
kad nominantus siūlė Teisininkų draugija, net jeigu šitas faktas ir būtų akcentuo- 
tas, teisiškai neturėtų jokios reikšmės, kadangi universiteto statutas neįgalina Tei- 
sininkų draugijos skirti kandidatus. Niekas nekeičia fakto, kad Prezidentas pats, 
savo sprendimu kvalifikavo mus, penkis žmones, dirbti fakultete, nepaisydamas 
mokslo laipsnių trūkumo. Janulaitis laikosi nuomonės, kad nominacijos priešta- 
rauja statutui ir dėl to yra neteisėtos. Jis pats atsisakė nominacijos. Aš pasielgiau 
taip pat. Į mūsų vietas buvo paskirti du kiti asmenys, rodos, Vaclovas Biržiška ir 
Tumėnas, tad penki žmonės atsirado ir fakultetas pradėjo funkcionuoti. Fakulte- 
tas pirmiausia pasikvietė mane su Janulaičiu. Tuomet aš, atsižvelgęs į faktą, kad 
statutas leidžia fakultetui kviestis žmones, neturinčius mokslo laipsnio, kvietimą 
priėmiau. Aš laikiausi nuomonės: fakultetas jau funkcionuoja ir ne mano reikalas 
aiškintis, kokiu būdu jis buvo suformuotas - pakanka, kad jo užuomazga formaliai 
įteisinta Prezidento nominacija. Visai kitaip minėtąjį reikalą vertina Janulaitis. Jo 
nuomone, jis turi teisinio pagrindo neigti fakulteto branduolį sudarančių žmonių 


309 


titulatūrą ir yra įsitikinęs, kad jie nominuoti pažeidžiant statutą, todėl atsisakė jų 
siūlymo teigdamas, kad pats fakultetas įkurtas neteisėtai. Janulaitis reikalavo statu- 
tą pakeisti arba papildyti straipsniais, kurie leistų fakultetą įkurti taip, kaip ir buvo 
įkurtas; ir tai buvo jo sąlyga tapti fakulteto nariu. Minėtoji sąlyga nebuvo įvykdyta, 
tad Janulaitis ir vėl liko nuošaly. 


1924 metų spalio 9 d. 
Ketvirtadienis 


Visi universiteto fakultetai deleguoja savo atstovus į tris universiteto komisijas: re- 
glamento, bibliotekos ir vadinamosios intelektinės kooperacijos. Šiemet Teisės fa- 
kultetas mane delegavo į intelektinės kooperacijos komisiją. Praėjusiais metais mūsų 
atstovas šioje komisijoje ir reglamento komisijoje buvo Baloga, tačiau jis savo ilga 
nosimi visiems taip įkyrėjo, kad norėta jo atsikratyti. Todėl šiais metais, pasinaudo- 
jus, nežinau, Senato ar Universiteto tarybos potvarkiu, aiškinama, kad universiteto 
komisijose gali dirbti tik Lietuvos piliečiai, ne svetimšaliai. Šis sprendimas atėmė 
iš Balogos galimybę dalyvauti komisijose. Kol kas apie intelektinės kooperacijos ko- 
misijos veiklą, kurioje turėsiu dalyvauti, nelabai ką ir išmanau. Na, žinau tiek, kad 
tokia komisija (Commission de Coopėration Intellectuelle), regis, lenkų iniciatyva 
buvo sukurta prie Tautų Lygos ir, jeigu neklystu, jos generalinis sekretorius yra prof. 
Oskaras Haleckis. Aiškinama, kad tokia komisija prie Tautų Lygos reikalinga dėl 
mainų paslaugų ir tarptautinio solidarumo mokslo srityje, dėl protiniam darbui 
reikalingų priemonių, galbūt, jeigu neklystu, ir dėl protinį darbą dirbančių žmonių 
poreikių. Komisija prie Tautų Lygos turi organizuoti tokius mainus ir jiems tar- 
pininkauti, palaikyti kontaktus su universitetais ir mokslinėmis organizacijomis 
visose šalyse. Taigi, šioji mūsų universiteto intelektinės kooperacijos komisija buvo 
sukurta tokiems kontaktams plėtoti už Lietuvos ribų. Tuo metu, kai minėtoji komi- 
sija kūrėsi, dėl jos reikalingumo kilo daug abejonių. Kai kas manė, kad tai niekam 
nereikalingas darbas, kai kas - kad lenkų intrigos. Komisija pasitikėjimo nekėlė. 
Vis dėlto buvo nuspręsta ją įkurti. Praėjusiais metais Paryžiuje vyko tarptautinis 
intelektinės kooperacijos komisijos suvažiavimas, kuriame Lietuvai atstovavo prof. 
Tadas Ivanauskas. Šiandien pirmą valandą vyko mūsų universiteto intelektinės ko- 
operacijos komisijos posėdis. Jos pirmininkas yra Senato paskirtas prorektorius dr. 
Avižonis*“. Posėdyje dalyvavo Avižonis, dalyvavau aš, Ignas Jonynas iš Humani- 
tarinių mokslų fakulteto ir dar du nariai, kurių pavardžių kol kas nepamenu. Be 


556. Avižonis Petras. 


310 


mūsų, komisijai priklauso ir prof. Tadas Ivanauskas iš Gamtos mokslų fakulteto, ir 
prof. Kolupaila - pastarieji šiandien posėdyje nedalyvavo. Posėdis buvo trumpas, 
nes dar neturime komisijos aktų, kurie liko pas Balogą. Komisijos sekretoriumi 
išrinkome Jonyną. 

Toliau tęsiu vakarykštę temą. Taigi, Janulaitis, būdamas tikras, kad Teisės fa- 
kultetas yra sukonstruotas neteisėtai, atsisakė ne tik Respublikos Prezidento nomi- 
nacijos, bet ir fakulteto pasiūlymo. Aš, priešingai, atsisakiau nominacijos, kadangi 
maniau, kad ji prieštarauja statutui, tačiau sutikau su fakulteto pasiūlymu. Na, o 
Janulaitis, atsisakęs fakulteto pasiūlymo ir profesoriaus titulo, sutiko dėstyti pa- 
sirašęs su universitetu privačią sutartį. Jam buvo aiškinama, kad, pasirašydamas 
sutartį su fakultetu ir gaudamas pagal tą sutartį atlygį, jis iš tiesų pripažįsta, jog 
fakultetas veikia teisėtai, ir dėl to galėtų sutikti tapti profesoriumi, bet Janulaitis 
tvirtino, kad tai du skirtingi dalykai. Pagal privačią sutartį jis dvejus metus Teisės 
fakultete dėstė Lietuvos teisės istoriją, o šiais metais planavo dėstyti ir tarptautinę 
teisę. Reikia pripažinti, finansiškai jam minėtoji sutartis buvo palanki, jeigu būtų 
tapęs etatiniu profesoriumi, o kartu fakulteto nariu ir dirbtų valstybinį darbą Tri- 
bunole, galėtų gauti tik pusę profesoriaus algos, na, o dirbdamas pagal privačią su- 
tartį, neturėdamas etato, gaudavo visą profesoriaus atlyginimą, t. y. keliais šimtais 
litų per mėnesį daugiau. Janulaitis griežtai laikėsi savo nuomonės ir nepasidavė 
jokiems įkalbinėjimams, visada tvirtino, kad etatiniu darbuotoju taps tik tuomet, 
kai bus pakeistas statutas (ir pagal statutą bus įmanomos nominacijos be mokslo 
laipsnio). 


1924 metų spalio 10 d. 
Penktadienis 


Ar Janulaitis, sakydamas, kad fakultetas veikia nelegaliai, ir atsisakydamas etato va- 
dovaujasi materialiniais sumetimais? Juk, kaip rašiau, dirbdamas pagal privačią su- 
tartį jis gauna dvigubai didesnį atlyginimą, nei gautų turėdamas profesoriaus etatą 
ir būdamas fakulteto nariu. Taip mano mūsų fakulteto kolegos - jie kaltina Janulaitį 
spekuliacija prisidengus motyvu, kad fakultetas įsteigtas neteisėtai. Negaliu neig- 
ti, kad pinigai neturėjo įtakos nepalenkiamam Janulaičio užsispyrumui, kadangi, 
priešingu atveju, prarastų vos ne pusę dėstytojo atlyginimo, kita vertus, pažino- 
damas Janulaitį ir jo klasikinį lietuvišką užsispyrimą, labai puikiai žinau, kad jam 
557. Kolupaila Steponas (1892-1964), hidrologas, inžinierius, Lietuvos upių hidrologijos pradi- 


ninkas; Lietuvos (nuo 1930 m. Vytauto Didžiojo) universiteto profesorius, Notre Dame universi- 
teto (JAV) profesorius (1948-1963). 

nereikia net tokių svarių argumentų savo nuomonei nekeisti. Adomas Mickevičius 

poetiniame pasakojime „Golono, strzyžono“** vaizduoja moters užsispyrimą - be 

jokios abejonės, tokio klasikinio užsispyrimo pavyzdžių jis sėmėsi iš lietuviškosios 

prigimties. Nuolatos stebiu lietuvius, taigi tokie žmonės, kaip Janulaitis, mūsų teisė- 
jas Čepas, ministras pirmininkas Tumėnas - tokių kaip jie yra labai daug - yra tvirti 

ir užsispyrę, ryžtingi, o jeigu ką nors nusprendžia, nekeičia nuomonės. Jie tarsi uola, 
tarsi į jūrą tekanti upė. Jeigu jau priims kokį nors sprendimą, jeigu įsikals į galvą 
kokią nors mintį - niekas jos nebepakeis. Jie neužsidega, nesikarščiuoja, neeikvoja 

savo energijos šiaudinei ugniai, kas būdinga slavams ir ypač lenkams, iš pažiūros jie 

ramūs, atrodo minkšti ir švelnūs, geranoriški ir, atrodytų, nuolankūs arba, kaip ru- 
sai sako, „NMoKAaj(MCTPI“, tačiau giliai viduje jie susikaupę, kieti ir užsispyrę, o to už- 
sispyrimo niekaip neįmanoma palaužti. Šiuo atžvilgiu lietuviai yra tokie iracionalūs, 
kad, ko gero, jų negalima lyginti su jokia kita tauta. Jeigu kuris nors yra nuolankus, 
linkęs nusileisti ar lengvabūdiškai keisti nuomonę, neužsispyręs, tikrai galima įtarti, 
kad jo gyslomis teka ir lenkiškas kraujas. Lietuvį galima palyginti tik su moterimi. 
Aš žaviuosiu šiuo lietuvių charakterio bruožu ir turiu pripažinti, kad tai didžiulis 
privalumas, kurio dėka ir lietuvių darbai yra pastovūs, tęstini, nors, kita vertus, dėl 
minėtosios būdo savybės lietuviams labai sunku taisyti savo klaidas. 

Šiandien į Kauną atvažiavo Stefanas Mečkovskis. Lankėsi jau Kapėnuose, do- 
mėjosi, ar jam verta užsiimti dvaro likvidavimu. Sako, kad yra susidomėjęs. Dabar 
Kaune norėtų pradėti tvarkytis Lietuvos pilietybę (man atrodo, tai nebus paprasta), 
Ūkio ministerijoje pasiteirauti apie Kapėnų dvaro padėtį, kokiomis sąlygomis būtų 
įmanoma susigrąžinti žemes iš valstybės, na, ir užsiimti Gerlovičovos palikimu. 
Žinoma, jis tikisi mano pagalbos visais šiais klausimais. 


1924 metų spalio 11 d. 
Šeštadienis 


Turiu Karinės mokslo draugijos valdybos kvietimą dalyvauti čekų didvyrio Jano 
Žižkos“? 500-ųjų metinių minėjime. Minėjimas vyko Kariniame klube. Buvo skai- 
tomi trys referatai apie Žižką, jo veiklą husitų judėjimo, karo veiksmų, visuomeni- 
nių ir tarptautinių santykių fone. Referatuose kalbėta apie čekų ir lietuvių santy- 


558. Kalbama apie Adomo Mickevičiaus pasakėčią „Nuskusta ir nukirpta“ (1836 ar 1840 m.?), 
kurioje nepiktai pasijuokiama iš sutuoktinių kivirčo dėl kalės, kurios namuose nebuvo matę 
visą savaitę. 

559. Žižka Janas (Žižka Jan, apie 13607—1424), žymus husitų vadas, karvedys, čekų nacionalinis 
didvyris, Žalgirio mūšio dalyvis. 

KRIVULĖ i 17 


Kruvinas Habsburgų darbas. Prieš 300 mtey. Aikštėje Staromiestke 
namiesti 1621 m. Nužudimas 27 čechų bajorų, kurie gynė Cechijos laisvę 

Kruvinas Habsburgų darbas. Po 300 metų. 1921 m. Laidojimas 70 - =- 
(echo-siovakų legionierių, kurie buvo nužudyti Austrijos budelių Italijos fronte. Jan Žižka, žinomas Cechy istorijoje lais 
Widuryje magistro Jono Huso paminklas) vės kovotojas. (Šiais metais sueina 500 m 


nuo jo mirimo dienos) 


Kelias, kurį perėjo 100.000 čecho-štovakų legionierių. Kelionė per Sibirą tėcynėn 


Iliustracijų prie Dr. Ant Hartl straipsnio „Čecho-Slovakų tautos kovos už nepriklausomybę“ 
faksimilė iš Krivulės numerio, skirto Čekoslovakijai. 1924, nr. 10, p. 17. 

kius, vokiečių ir slavų problematiką, ir t. t. 
Minėjime dalyvavo ir Čekijos atstovas Lietuvo- 
je p. Galia“““, Jo dalyvavimas suteikė minėjimui 


G-a5udtruot politinės reikšmės, akcentavo čekų ir lietuvių 


Spatio mès. 
Redakcijos ir 
N 10 


„Šv. Vaclovas Čechijos patronas“ (Mikulašo Alešo piešinys), 


EINA KAS MĖNĖSį 
2 mest 


aiun, m T anas AO brolybės poreikį. Didžiulė Karinio klubo salė - 
A dans ras ko gero, didžiausia visame Kaune - buvo pilnut 
E pilnutėlė. Nemačiau nė vienos tuščios kėdės. 
| Dalyvavo karininkai, saujelė civilių, daugiau- 
sia politikų, ypač kairiųjų. Daugiausia susirin- 

ko liaudininkų, buvo ir jų lyderiai, Mykolas 

| Slevičius, dr. Kazys Grinius ir dr. Staugaitis. 
| Nepaisant lietuvių politinių simpatijų čekams, 
minėjime nedalyvavo valdantieji, kadangi ka- 
talikiškiesiems krikščionims demokratams 
| tema, susijusi su husitų judėjimu, yra sunkiai 
sje suvirškinama. Tai, kas čekams yra didžiausias 


pasididžiavimas - laisvamaniškasis ir egalita- 


Sm Vaclonas Coijos paronan MinteksAinės pietini) 


riškasis husitų judėjimas, davęs pradžią kur kas 
vėlesnei Prancūzijos revoliucijai ir reformaci- 


faksimilė iš Krivulės numerio, skirto Čekoslovakijai. jai, - šiandien Lietuvoje vyraujančiai reakcijai 


1924, nr. 10, p. 1. 


yra svetima ir priešiška. Minėjime Lietuvai ats- 
tovavo jos armija ir jos opozicija. Estradoje stovėjo du staliukai. Prie vieno sėdėjo 
Karinės mokslo daugijos prezidiumas: generolas Radek-Zenkovičius ir dar kažkoks 
karininkas, prie kito staliuko - du lietuviai kariškiai ir trečiasis Čekijos atstovas p. 


560. Galia Jaroslavas (Galia Jaroslav, 1875-1941), Čekoslovakijos diplomatas, čekų muzikos teo- 
retikas ir kompozitorius. 1921 m. pradėjo dirbti šalies Užsienio reikalų ministerijoje, kaip diplo- 
matas buvo pasiųstas į Estiją ir Lietuvą. Paskirtas vicekonsulu J. Galia į Kauną atvyko 1921 m. 
spalį. Tuo metu Čekoslovakija dar nebuvo pripažinusi Lietuvos Respublikos de jure, todėl šis 
paskyrimas sukėlė kai kurių Kauno politikų susierzinimą. Ne be Jaroslavo Galios pastangų 
1921 m. gruodžio 29 d. diplomatinis pripažinimas buvo pasiektas, o 1922 m. kovo 24 d. konsuli- 
nė agentūra buvo pertvarkyta į konsulatą. Pradžioje prisiglaudusi Kauno „Metropolio“ viešbu- 
tyje, vėliau J. Galios vadovaujama įstaiga persikėlė į pastatą Laisvės alėjoje 14. 1928 m. sausio 31 
d. J. Galia patvirtintas reikalų patikėtiniu Kaune, o tų pačių metų rugpjūčio pabaigoje jau buvo 
atšauktas į Prahą, kurioje laukė paskyrimas diplomatinėn tarnybon į Taliną. 1928 m. rugsėjo 
1 d. naujuoju reikalų patikėtiniu Lietuvoje patvirtintas Miloslavas Niederlė. Už aktyvią veiklą 
suartinant Lietuvos ir Čekoslovakijos piliečius J. Galia apdovanotas Vyčio kryžiaus trečiojo 
laipsnio ordinu. Glaudžiai bendradarbiavo su Lietuvos kompozitoriais J. Tallat-Kelpša, Č. Sas- 
nausku ir kt. J. Galia 1938 m. Prahoje įkūrė Čekoslovakų-lietuvių draugiją, buvo išrinktas jos 
pirmininku. 

Galia. Didžiulis piešinys per visą sieną estrados gi- 
lumoje, vaizdavęs žygiuojančią Lietuvos kariuome- 
nę į atgautą Vilnių - lietuvių armijos idėją, - buvo 
uždengtas draperija. Manau, tai padaryta tyčia, atsi- 
žvelgiant į p. Galią, mat nenorėta, kad paveikslas su- 
kompromituotų Vilniaus klausimu neutralią Čekiją. 
Lietuviai prelegentai iš rankraščių perskaitė refera- 
tus apie Žižką, p. Galia iš rankraščio perskaitė savo 
referato įžangą ir pabaigą čekiškai, o patį referatą 
rusiškai. Čekišką tekstą į lietuvių kalbą vertė vienas 
referato bendraautorių, karininkas Grudzinskas“, 
kuris ką tik Čekijoje baigė, rodos, vienintelę Karo 
intendantūros akademiją Europoje. Įžangoje p. Ga- 
lia kalbėjo apie praeityje buvusius čekų ir lietuvių 
santykius, kurie ypač stipriai vystėsi Čekijos ir Lie- 


tuvos klestėjimo metais, kurie išnyko abiejų tautų 
nuosmukio metais ir dabar, Lietuvai ir Čekijai atga- | Nuotrauka,T. Masaryk, Respublikos Prezidentas“. 
vus nepriklausomybę, vėl įgauna pagreitį. Na, pats žurnalas Krivulė, 1924, nr. 10, p. 2. 
referatas buvo apie Vytauto Didžiojo santykius su 
Čekija ir apie Žižkos vaidmenį tuose santykiuose. Publika gausiai plojo p. Galiai, 
taip demonstruodama savo simpatijas Čekijai. Rytuose čekai vykdo labai intensy- 
vią politiką, Baltarusijoje, Ukrainoje ir Lietuvoje renkasi pliusus, tokius, kuriuos 
kitados Lenkija rinkosi, o šiandien dėl grobuoniškos politikos praranda. Dabar Če- 
kija pradeda vadovauti šioms tautoms ir tampa vienu centrinių punktų politinėje 
orientacijoje. Rusijos krizė, aišku, labai palengvina minėtąjį vaidmenį. 

Vakare su Stefanu Mečkovskiu buvau vakarieniauti „Versalio“ restorane. Atsipa- 
laidavome kalbėdamiesi, žiūrėdami kabaretą ir šokius su publika salėje, programa 
man vis labiau patinka. Iš pradžių šokiai man nepatiko, tačiau jie turi labai artistiškai 
įdomų jaudulio momentą - laukinė aistra virsta diskretiška ir susikaupusia palai- 


561. Grudzinskas Vladas (1895-1967), Lietuvos karinis veikėjas, pulkininkas leitenantas. Per Pir- 
mąjį pasaulinį karą mobilizuotas į Rusijos kariuomenę, dalyvavo kovojant su Vokietijos ka- 
riuomenės daliniais Rumunijos fronte. 1917 m. kariuomenės valdininkas. 1918 m. vasario mėn. 
lietuvių karininkų išrinktas į 6-osios armijos karinį komitetą. Grįžęs į Lietuvą 1918 m. savanoriu 
stojo į Lietuvos kariuomenę, dirbo Krašto apsaugos ministerijos Tiekimo skyriuje. Nuo 1919 m. 
spalio kariuomenės intendanto padėjėjas, 1920 m. liepos-1926 m. sausio mėn. intendantas (iš- 
skyrus laikotarpį nuo 1921 m. gruodžio mėn. iki 1922 m. vasario mėn.). 1924 m. baigė Čekoslova- 
kijos karo intendantų akademiją. 1926 m. pulkininkas leitenantas. 1926 m. sausio-1928 m. liepos 
mėn. kariuomenės tiekimų viršininkas. 

Kazys Puida 


KRIVULĖ 3 


Nūdieniai Lietuvių-Cechų santykiai, 


Pasaulinis karas, naujai suraižęs ir pertvarkęs Europos 
žemėlapį, suteikė galimybės daugeliui tautų, ne tik aiškia 
ir garbinga istorine pracitim, istorinėmis tradicijomis, bet 
ir mažesnėms, gyverti savu gyvenimu, nepriklausomai, 
kurti savo tautinę kultūrą. Ir apsitvarkiusios šiek tiek 
viduje, įstačiusios savo valstybinį gyvenimą į galimai 
normales vėžes, pradeda jos dairytis susidariusiose ap- 
linkybėse, rausiasi savo tautos istorijoje, ieškodamos 
artimųjų bei tolimųjų kaimynų ir draugų. Artimas kai- 
mynas visuomet buvo ir Taliks artimuoju kaimynu su 
visomis kaimynui privaliomis ypatybėmis. Tolimesnis 
kaimynas, su kuriuo sienos nesusieina — visai kitoks. 

Tokiu tolimuoju kaimynu, draugingai mūsų tautai 
nusistačiusiu, mūsų praeityje ir dabar yra čechoslovakų 
tauta. Jau pirmomis mūsų tautinio atgimimo kovų die- 
nomis ėmėmės iš jų as pavyzdžių, mokėmės iš čechų: 
-— mūsų pirmomis spaudos kovos dienomis pasisavinom 
iš čechų jų abėcėlės ženklus, už ką labai pyko ant mūs 
lenkai. Spaudą gi atgavus, kai Vilniuje ėmė spiestis 
apie „Vilniaus Žinias“ neskaitlinga tuomet lietuvių inte- 
ligentija, Donato Melinausko paakinta, kreipė savo akis 
ton tolimon, mums nežinomon Cechijon. Silpnai žino- 
jom čechų tautos istoriją, bet mums pakako tuomet 
žinoti, kad čechai lygiai taip pat engiami vokiečių ir 
madjarų, kaip mes rusų, kad savaime atsirastų mumyse 
gilios simpatijos, širdingos užuojautos jos vargams ir 
nelaimėms. Ilgainiu, pasaulinio karo sukeltoje suirutėje, 
kai ir čechai ir mes pasijutom išblaškyti neapimamuose 
Rusijos plotuose, kur tik susidurdami, susitikda- 
mi eiliniai čechų armijos kareiviai, dar neatskirdami 
lietuvių nuo latvių, rodė mums ir simpatijos ir užuo- 
jautos: — ir juose buvo instinktyvusis besivaduojančioms 
iš vergijos jungo tautoms simpatijos jausmas, kaip kad 
ir mumyse, 

Susikūrus gi ir čechų ir mūsų nepriklausomoms val- 
stybėms, kaip tik aprimo suirutė vidurinėje Europoje, 
ryšiai tarp dviejų jaunučių respublikų vyriausybių buvo 
tuojau užmegsti. Iš mūsų pusės atstovu 
Čechijon buvo pasiųstas karštas čechų 
prietelis, agronomijos mokslus joje ėjęs 


Donatas Malinauskas, pirmasis Lietu- 
vos atstovas Čecho-54ovakijai 


L 


D-ras Dovas Zaunius, dabartinis Lie- 
tuvos atstovas Cecho-Slovakijai 


toli dar prieš pasaulinį karą, Donatas Malinauskas. Iš 
čechų vyriausybės atvyko į mus, nūnai visų gerbiamas 
ir tikrai mylimas prof. Jaroslavas Galia. Nuo to laiko 
prasidėjo tai m i oficialūs prietykiai tarp abiejų 
respublikų, Tie prietykiai iš čechų pasireiškė ištisa eile 
konkrečių įvykių: mūsų jaunimui LŽ atidarytos čechų 
universitetų durys; mūsų karininkams atsirado vietos če- 
pa gon: štabo akademijoje, intendantūros ir gimnastikos 
mokyklose; sekė kvietimai mūsų gen. štabui atsilankyti 
čechy armijos manevruose, o mūsų universitetui — daly- 
vauti mokslo kongresuose. Pagalios Cocho Slovaki Resp. 
Prezidentas apdovanojo mūsų karius gen. Radus-Zenkavi- 
Si pulk. Skorupski ir majorą Steponaitį karo ordenais. 
š mūsų gi vyriausybės pusės sekė žygiai, kurie rodė, 
jog draugingumą ji moka suprasti, įvertinti ir pagerbti: 
— mūsų nuolatiniai, šiandien esantieji apyvartoje, pini- 
gai buvo spausdinami čechuose; gen. insp. čechų armi- 
jos gen. Machar buvo apdovanotas Vyties kryžium mūsų 
rezidento; Klaipėdos Fanaka neieškojo muzikos 
profesorių kur kitur, bet čechuose ir susilaukė iš tenais 
net 9 žymių muzikų pedagogų; pagalios mūsų karių 
„Ramovė“ pasiuntė čechų karių kiy ui J. Žiškos 500 
metų sukaktuvių dienai portretą D. L. K. Vytauto, to 
pačio, kurį čechai taip labai norėjo turėti savo karalium. 
Visiems tiems draugingumo ryšiams, kuriuose reiš- 
kiasi daugiau simpatijos negu konkretaus pozityvizmo, 
sekė ir visiškai pozityvūs įvykiai, kaip prekybinės su- 
tarties sudarymas. O iš to išėjo, kad nūnai mūsų užsie- 
ninėje ESM iiS Čecho-Slovakija užėmė eksporte — 3 
vietą, o importe — 4 vietą, 
Visa tai yra džiugūs ir malonūs dviejų tautų oficialūs 
santykiai, kuriems, be abejo, abiejų tautų visuomenė 
ilnai pritaria. Daug svarbiau tuose santykiuose yra tai, 
kad simpatijos jausmus viena kitai reiškia pačios tautos, 
Ir dar svarbiau, kad tie simpatijos jausmai neturi savo 
pagrinde nieko suinteresuoto, nieko tokio, kas jų nuo- 
širdumą galėtų įtarti. Mūsų tautas skiria svetimos val- 
stybės, mes nesusisiekiam betarpiai ir 
neturim nė klausimų, nė ginčų, kurie 
kartais geriausius draugus suerzina ir 


Prof. Jurostavas Galia, Čecho-Slova- 
kijos atstovas Lietuvai 


Kazio Puidos straipsnio „Nūdieniai Lietuvių-Čechų santykiai“ 
faksimilė iš Krivulės numerio, skirto Čekoslovakijai. 1924, nr. 10, p. 3. 

ma: akimirką viskas nutyla, kaip karštos vasaros vidurdienį ir palaimoje pradedamas 
rimtas veiksmas, iš kurio išaugs naujas vaisius. Tas gilus susijaudinimo momentas, ta 
kova tarp geidulingos aistros ir jos vykdymo - vat kas yra šiuolaikiniai šokiai. 


1924 Metų spalio 12 d. 
Sekmadienis 


Vakare su Stefanu Mečkovskiu buvome teatre, Krėvės-Mickevičiaus dramos „Skir- 
gaila“ premjeroje. Tai buvo premjera ir kartu valstybinio teatro režisieriaus Dau- 
guviečio, vaidinančio šioje dramoje vieną pagrindinių vaidmenų, jaunąjį kryžiuo- 
tį Kelerį, benefisas. Pirma Krėvės-Mickevičiaus dramos dalis nuostabi - autorius 
labai nuodugniai išanalizavęs istorinį epochos foną, labai puikiai pabrėžia nuola- 
tines istorines Lietuvos problemas, kilusias dėl geografinės padėties, kaimynystės, 
išorinės ir vidinės kultūros įtakos, kultūrinių sąlygų. Minėtoji drama turi didžio- 
jo veikalo bruožų, retkarčiais atrodo net geniali. Nykstančios tautinės pagonybės, 
kovojančios iš paskutinių jėgų su laimėjusia krikščionybe, tragedija. Krikščionybė 
užliejo šalį iš visų pusių - ne tik iš išorės, bet ir iš vidaus. Tai skausmingas dviejų 
tautinių koncepcijų susidūrimas. Viena jų saugo praeitį, kuri Lietuvai slysta iš po 
kojų ir renkasi verčiau žūti, nei pasiduoti ar eiti į kompromisą, kita susitaiko su 
krikščionybe, nors ja netiki, kamuojama graužaties, teisinasi, kad rinkosi iš bū- 
tinybės išlikti, tačiau nė akimirką nemano atsisakyti lietuviškojo individualumo, 
mano, kad tai tėra manevras, nuginkluosiantis priešą. Didžiojo Lietuvos kuni- 
gaikščio Skirgailos laikus vaizduojančioje dramoje kalbama apie politines lenkų 
ir kryžiuočių spekuliacijas, tiek vienų, tiek kitų siekius išdraskyti Lietuvą. Deja, ta 
gelmė, tokia stipri pradžioje, antroje dalyje nublanksta, o drama, praradusi didybę, 
virsta aštria meilės tragedija - stipri tarsi dramoje „Grand Guignol“ ir sensacinga 
kaip nuostabus kriminalinis romanas (finale Keleris palaidojamas gyvas), tačiau 
jau neturinti pirmai daliai būdingų istorinių vertybių. Aktoriai vaidino nuostabiai. 
Iki šiol nesu matęs vaidinančio Dauguviečio, o jis turi Dievo dovaną - tikras scenos 
meistras. Kubertavičius*“* atliko titulinio Skirgailos vaidmenį, Ona Rimaitė vaidi- 
no Lydos kunigaikštytę, Petrauskas atliko vienuolio vaidmenį - visi buvo šaunūs. 
Vis dėlto pati drama yra nepakeliamai ilga, susidedanti iš 15 veiksmų ir trunka nuo 
730 iki 1 valandos nakties. Į pabaigą pavargo ne tik aktoriai, bet ir publika. Žiūro- 
vai persisotino spektakliu ir pabaigoje tenorėjo ištrūkti iš teatro. Man atrodo, šis 


562. Kubertavičius Petras (1897-1964), lietuvių teatro aktorius, vienas profesionaliojo lietuvių 
teatro kūrėjų. 


317 


spekltaklis dėl trukmės ir dėl tam tikrų kitų dalykų ilgai neužsibus repertuare arba 
bus rodomas labai retai. Tie kiti dalykai tai dvasininkai - dramoje ir jie, ir visa 
krikščionybė pavaizduota labai neigiamai. Katalikų dvasininkija dramoje užsiima 
intrigomis, melu, politinėmis spekuliacijomis, nevengia bet kokios apgaulės. Pu- 
blika elgėsi nekultūringai, juokėsi išgirdusi kalbant kunigus, taigi publikos elgesys 
dar labiau pabrėžė neigiamą požiūrį į dvasiškius ir krikščionybę. Pats Krėvė-Mic- 
kevičius sako, kad aktorių interpretacijos ir publikos elgesys jo dramą nuspalvino 
tokiomis spalvomis, apie kurias jis nė nepagalvojo. 


1924 metų spalio 13 d. 
Pirmadienis 


Vakar dienoraštyje neužsiminiau apie Teisės fakulteto tarybos posėdį, kuriame 
dalyvavo Leonas, Kriščiukaitis, Mačys, Baloga, Beliackinas, Vaclovas Biržiška, 
Rimka, Tumėnas, Šalkauskis, Šalčius, Moravskis, Stankevičius, aš ir pirmą kartą 
lektorius Veryga-Darevskis, pakviestas į Tarybos posėdį kaip patariamasis balsas. 
Šiame posėdyje buvo išspręstas prof. Jaščenkos klausimas. Balsų dauguma - išsky- 
rus mano, Kriščiukaičio, Vaclovo Biržiškos, Šalčiaus ir Moravskio balsus - buvo 
nutarta vieneriems metams pasikviesti prof. Jaščenką neįsipareigojant pratęsti 
darbo sutarties ilgesnį laiką. Mes, oponentai, balsavome apskritai prieš Jaščenkos 
įdarbinimą. Ne visi dėl tų pačių motyvų. Šalčius, Kriščiukaitis, Vaclovas Biržiška 
balsavo ne todėl, kad tai Jaščenka, o kad jie pasisako apskritai prieš svetimšalių 
įdarbinimą. Jeigu yra bent menkiausia galimybė įdarbinti katedroje lietuvį, nors 
jo vertė būtų prastesnė, jie rinksis lietuvį, o aš nesu kategoriškai nusiteikęs prieš 
svetimšalius. Anksčiau esu aprašęs motyvus, dėl kurių balsavau prieš Jaščenkos 
kandidatūrą - regis, rašiau prieš savaitę. Vaclovas Biržiška, kuris kartu su Tumėnu 
aršiausiai prieštaravo mano žodžiams prieš Jaščenką ir bandymui užtarti Janulai- 
tį, vakar balsavo prieš Jaščenkos kandidatūrą ne dėl mano išsakytų nuogąstavimų, 
o tikėdamiesi, kad minėtoji vieta atiteks Jonui Vileišiui. Tad nors vakar su Vaclovu 
Biržiška balsavome solidariai, vis dėlto būtent su juo vakar susiginčijau. Aš jau 
nebandžiau kelti klausimo dėl Janulaičio sugrąžinimo, nes praėjusiame posėdyje 
taryba aiškiai patvirtino, kad Janulaičio klausimas nesvarstytinas. Vis dėlto Va- 
clovas Biržiška, išklausęs mano argumentus prieš Jaščenką, užsipuolė, kad vado- 
vaujuosi Janulaičio pateikta informacija, o Janulaitis ruošiasi užsipulti Jaščenką 
spaudoje, jeigu pastarasis bus įdarbintas mūsų fakultete. Taigi, pasak Biržiškos, aš 
palaikau Janulaičio intrigas. Išgirdęs mano protestą, Vaclovas Biržiška atrėžė, kad 
viską papasakos Janulaičiui. Tuomet aš pareiškiau: jeigu Biržiška neatšauks savo 

žodžių, aš reikalausiu juos įrašyti į protokolą ir kartu pabrėžti mano protestą, nes 
per Fakulteto tarybos posėdį pasisakydamas prieš Jaščenkos kandidatūrą atlikau 
savo, tarybos nario, pareigą lygiai taip gerai, kaip ir tie, kurie minėtąjį kandida- 
tą palaiko. Mano veiksmus pavadinti kažkieno „intrigomis“ niekam neleisiu, jie 
mane žeidžia ir menkina mano kompetencijas. Kolegos ėmė prašyti Biržiškos atsi- 
imti savo žodžius - jis dar kartą viską apgalvojęs taip ir padarė, o po posėdžio ma- 
nęs atsiprašė. Sakė, neturėjęs omeny mano kalbos, o pats po kurio laiko supratęs, 
kad nesąmoningai mane įžeidė. 

Janulaitis jau parašė straipsnį apie Jaščenką. Dabar, kai nuspręsta pastarąjį 
žmogų įdarbinti, jis atiduos straipsnį spaudai (Lietuvos žinioms). 

Galbūt dar kada nors daugiau papasakosiu apie Jaščenką, o kol kas noriu pa- 
minėti vieną precedentą, įvykusį vakarykščiame Fakulteto tarybos posėdyje. Taigi 
buvo nagrinėjamas jaunojo Tanskio*“* iš Svirnų?“ dvaro Ukmergės apskrityje pa- 
reiškimas priimti jį į Teisės fakulteto V semestrą. Tanskis baigė lenkų Žygiman- 
to Augusto gimnaziją Vilniuje ir studijavo teisę Lenkijoje, Poznanės universitete. 
Semestrai, kuriuos išklausė Poznanės universitete, buvo įskaityti, bet neįskaitytas 
abitūros egzaminas, laikytas Vilniaus Žygimanto Augusto gimnazijoje, kadangi 
lenkų universitetai neįskaito lietuviškosios Vytauto Didžiojo gimnazijos Vilniuje 
abitūros egzamino - žodžiu, mes elgiamės taip pat. Tanskis buvo priimtas į V se- 
mestrą laisvuoju klausytoju. O dėl lenkiškų universitetų, buvo nutarta, kad Vil- 
niaus universiteto studijų mes nepripažįstame. 


1924 metų spalio 14 d. 
Antradienis 


Gavau Reginos laišką, siųstą paštu per Rygą. Laiškas stulbina, laiškas tampa mano 
gyvenimo poezija, galbūt pavirs atskira mano gyvenimo epocha. Lai šis laiškas kal- 
ba savo žodžiais, nes aš nemoku geriau prabilti. Antai nukopijuotas Reginos laiškas: 


563. Originale - Tański. Kalbama apie Liucijaus Tanskio sūnų. 

564. Svirnų dvaras yra Svirnų I kaime (seniau - Aukštieji Svirnai), dabar Kavarsko seniūnijo- 
je, Anykščių rajone. Dvaro sodyba 5 km į pietus nuo Kavarsko, plentu Ukmergės link. Dvaro lai- 
kotarpio pastatai: rūmai, svirnas, du kumetynai, du tvartai, du gyvenamieji namai. Sodyba buvo 
kuriama XIX a. pirmojoje pusėje. Svirnų dvaras minimas nuo 1593 m., savininkai dažnai keitėsi. 
Nuo XIX a. pradžios iki 1944 m. dvarą valdė Tanskių giminė, kilusi iš Mazovijos (dab. Lenkijos 
dalis Vyslos vidurupyje). 1919-1939 m. dvaro savininkas buvo Liucijus Tanskis. 1932 m. buvo 
vykdoma Aukštųjų Svirnų dvaro parceliacija, dvaro savininkai Tanskiai valdė 219,27 ha žemės. 
Pokariu dvaro sodybos pastatais naudojosi kolūkis. 2006 m. išdegė rūmų vidus, išliko tik sienos. 

„Gardinas, Saperna 18. 

1924.IX.29 

Šiandien Tavo vardadienis ir aš mintimis esu su Tavimi! Tad išklausyki, ką Tau 
pasakysiu, ir patikėki manimi, nes tą dieną, kurią priėmiau Šventąją Komuniją, ne- 
susitepsiu savo lūpų melu! Nuo tos akimirkos, kai Tu išvykai, kelias dienas pati su 
savimi kovojau, kovojau su savo ambicijomis, su savo sąžine! Dar privalau paminė- 
ti, kad visiškai išseko mano energija ir ištvermingumas nuolatos grumtis su vargais 
ir bėdomis; taip, man yra blogai, taip blogai, kad jau negaliu ištverti!.. Vieną nelai- 
mẹ seka kita, o pagalbos ir paramos negaliu tikėtis iš niekur!.. Tad, jeigu manęs ne- 
atstumsi, ištiesusi ranką einu pas Tave. Jeigu kada nors būdama jauna ar neapdairi 
nusikaltau, atleisk man ir pamiršk! Per visus tuos ilgus metus nejaučiau Tau nea- 
pykantos, galbūt tik apgailestavimą dėl sugadinto savo gyvenimo, apgailestavimą 
dėl laimės, kurią iš manęs atėmei, apgailestavimą dėl namų židinio, apie kurį visą 
savo jaunystę svajojau! Jeigu esi širdies žmogus, žinai, kad tokio gyvenimo, kaip 
mano, gyvenimu pavadinti neįmanoma, o mano išorinis linksmumas ir šypsena 
gali slėpti didžiulį skausmą, kiekviena šypsena reikalauja sielos virpesio, kiekviena 
vėliau išspaudžia ašarų upes! Nesiūlau Tau gyventi kartu su manimi. Taip, aš trokš- 
tu visiems laikams pasilikti Gardine, o Tu pasilik savo darbe, ten, kur įsitikinimai 
Tave laiko. Tačiau būkime draugai, rašykime vienas kitam, lankyki mus dažnai... 
Dabar, kai rašau šį laišką, kaip tik Tavo vardadienis. Aukoju Tau savo širdį ir visą, 
visą dieną galvoju vien tik apie Tave!.. Prašau man atleisti, kad galbūt pernelyg atvi- 
rai atsakau į Tavo laišką, rašytą man iš Vilniaus, bet iš tiesų mano galvoje sukasi 
per daug minčių! Puodas laiko vandenį tol, kol jam asa nenutrūksta! Mano nervai 
iki tokio lygio pakriko, kad verkiu šiandien visą dieną, nes Lunoje sudegino visus 
mano šių metų javus! Neturime duonos, neturime pašaro inventoriui, neturime 
pinigų, jau nebežinau, ko griebtis! O dar ir mūsų senoji ištikimoji Malvina (Mamos 
virėja) kaip tik dabar prarado mylimą dukterėčią. Šiai susirgus turėjau didelių išlai- 
dų ir daug vargo, ką jau kalbėti apie gailestį senajai Malvinai! Mūsų dukra sveika, 
tačiau labai daug dirba. Stropi ji labai, todėl neturi daug laisvo laiko. Būki geras, 
aplankyki mus per Kalėdas. Būčiau tokia laiminga, nes tikrai jokio pykčio ant Ta- 
vęs nelaikau ir taip norėčiau dar bent trumpai užsimiršti ir pasimėgauti tyliosios 
laimės akimirkomis! Jeigu išties mano namų atmosfera, mano ramusis kampelis 
paliko Tau įspūdį, tai žinoki, kad bet kada čia esi laukiamas, bet visada tik Tu vie- 
nas, nes mūsų giminės man jau tiek įkyrėjo, kad neįsileisiu jų į savo namus! Jeigu 
mes rasime bendrą kalbą, jeigu tarp mūsų atsiras kokia nors simpatijos gija, labai 
norėčiau, kad tai būtų be tarpininkų, be jokios tetų, seserų ar giminių pagalbos! Jau 
esame per seni, kad mus tampytų už virvučių! Šiandien Tavo vardadienis, mano 

namai jau miega, o man taip liūdna, taip bloga, kad, rodos, kažkokia jėga verčia 
pasikalbėti su Tavimi! Lauksiu atsakymo, nesu tikra, kaip į mane kreipsies. Jeigu 
gerai supratau skaitydama Tavo laišką, Tavo širdis man dar nėra mirusi. Taip atvi- 
rai parašei, kad gavai visą mano pasitikėjimą! Negaliu kreiptis į Tave Gerbiamasis 
Pone, o kad parašiau Tau šiandien, kad atvėriau slapčiausias savo sielos kerteles, tai 
tiesiog yra Tavo mylimo laiško vertas atsakymas! 

„„Nutraukiu laišką, nes senoji Malvina taip verkia, kad man plyšta širdis. 
Liūdna man šioji diena, nors gamta, rodos, ir šypsosi žmonėms! Pavargau nuo 
gyvenimo, norėtųsi priglausti galvą prie kieno nors širdies ir išverkti visą savo 
skausmą!“ 

Rytoj baigsiu cituoti Reginos laišką. 


1924 Metų spalio 15 d. 
Trečiadienis 


Reginos laiško pabaiga: 

„Dievas Tau neatleis, jeigu man pamelavai laiške, o jeigu sakei tiesą, kada nors 
Dievas apdovanos Tave už tai, kad tiek daug paguodos suteikei mano sielai! Aš vi- 
suomet Tave mylėjau, nors niekas niekas to nežinojo, ir niekada nejaučiau neapy- 
kantos, nenorėjau keršyti! Mano jaunystė, tie ilgi kančių metai buvo švarūs, niekada 
niekuo jų nesutepiau, nors, ko gero, kaip ir kiekviena moteris ilgėjausi meilės! Tūks- 
tančius kartų dėkoju Tau už tai, kad visuomet mane gindavai; žinau, kaip skaus- 
mingai buvo dergiamas mano geras vardas. Tad niekada nereikalauki iš manęs, kad 
paduočiau ranką tiems, kurių vardų čia neminėsiu, nes Tu juos puikiai žinai! Visa 
tai, ką parašiau, yra tiesa. Šiandien buvau išpažinties ir priėmiau Kristų į savo širdį 
su ta intencija, kad tarp mūsų įsivyrautų taika ir draugystė. Jeigu norėtum, galėčiau 
atsiųsti Tau mūsų nuotraukas, nueitume su tuo tikslu nusifotografuoti! Labai lauk- 
siu laiško ir meldžiu Dievo, kad suteiktų man tai, ko taip karštai meldžiu! Atleiski 
man, jeigu įskaudinau Tave šiuo laišku, o jeigu turiu teisę ko nors prašyti, maldauju, 
kad apie šį laišką niekam nepasakotum ir niekam neduotum jo skaityti. Leiski Tavi- 
mi nenusivilti. Tariu sudie. Prisimink bent retkarčiais Tavąją Reginą. 

Taip labai norėčiau, kad atvyktumei pas mus per šventes, jeigu važiuosi, paimk 
mano daiktus iš Tytuvėnų klebono, o iš p. Putramento laikrodį ir dėžutę ir atvežki 
man. Na, o jeigu negalėsi atvykti, mums bus be galo liūdna! 

Tokia liūdna šiandien diena, palaidojome Juzią, sunku apsakyti senosios Malvi- 
nos skausmą! Pabandyki kokiu nors būdu perduoti mūsų bagažą ir būsime amžinai 
dėkingos. Greitai man atrašyki šiuo adresu, o laišką, prašau, sudegink.“ 

Ir ką man pasakyti apie šį Reginos laišką?! Aš tikrai jo nesudeginsiu, tačiau 
paklusiu Reginos valiai ir niekam jo neduosiu skaityti. Nesitikėjau tokių“ žodžių 
iš Reginos, net ir tuomet, kai rašiau jai laišką Vilniuje. Ir nesitikėjau net tokių Regi- 
nos jausmų! Gardine įsitikinau, kad ji nejaučia man neapykantos. Viešėdamas pas 
ją net pajutau, kad mane „quand mėme“““ myli. Aišku, nebuvau tuo tikras. Man 
atrodė, kad tai per drąsūs žodžiai, kad užuot sakius „myli“ reikėtų sakyti kukliau, - 
„nesu nieko jai nereiškiantis“. Niekada nebūčiau drįsęs tvirtinti ar pamanyti, kad 
jos jausmai tokie gilūs. Jie paaiškėjo tik tada, kai skaičiau laišką. Regina visuomet 
man yra paslaptis. Pažįstu ją gana gerai, bet ji savo prigimtimi ir jausmais visuo- 
met sugeba mane nustebinti ir visiškai pakeisti mano nuomonę apie ją. Keista ir 
nepaprasta moteris! Reginos laiškas negali meluoti, negali būti ir kokia nors bjauri 
spekuliacija. Kai vakar jį gavau ir pradėjau skaityti, tiesiog už galvos susigriebiau, 
o kai pasiekiau tą vietą, kurioje rašo, kad tiesia man delną susitaikyti - išsigan- 
dau, pasirodė, kad Regina pasidarė labai paprastą išvadą ir pasiūlys man vėl kartu 
su ja gyventi. Labai gerai žinau, kad mūsų bendras gyvenimas mums abiem būtų 
nelaimingas ir dėl daugelio priežasčių neįmanomas, tačiau po to, kas įvyko, dabar 
atmesti tokį pasiūlymą būtų labai nemalonu, sunku ir Regina galėtų pamanyti, kad 
melavau jai Vilniuje rašydamas laišką. Laimė, tokios išvados Regina kaip protinga 
moteris nepasidarė. Nemanau, kad laišką Regina rašė dėl pinigų. 


1924 metų spalio 16 d. 
Ketvirtadienis 


Regina laiške kelis kartus užsiminė apie sudėtingas sąlygas, materialinius sunku- 
mus, apie pinigų stygių, apie nuostolius - galima būtų pamanyti, kad mane provo- 
kuoja dar kartą pasiūlyti piniginę paramą. Žinau, šiuo klausimu Regina yra labai 
jautri ir išdidi. Ji niekada nepainiojo širdies ir piniginių reikalų. Prieš karą, pir- 
maisiais mūsų gyvenimo atskirai metais ji ėmė iš manęs pinigus, tačiau tik todėl, 
kad Eugenijus ją įtikino, tikriau - pareikalavo, kad juos imtų. Žinau, kad visiškai 
nenorėjo tokios mano pagalbos. Ir šiemet, kai, kalbėdamas su ja, kelis kartus už- 
siminiau apie pinigus - ne jai, o parodžiau norą finansiškai prisidėti prie dukros 
mokslų - Regina kategoriškai atsisakė, sakydama, jeigu jai pakanka pinigų, privalo 
pakakti ir dukrai. Ji atsisakė, nors tikrai turi problemų. Man nereikia ir minėtųjų 
pavyzdžių, nes žinau, kokia jautri pinigų klausimu yra Regina: aš tikrai labai gerai 


565. Pabraukta Autoriaus. 
566. Quand même (pranc.) - neatsižvelgiant į nieką, kad ir kas būtų. 

ją pažįstu. Su Regina gyvena prancūzė - panelė Kurto - protinga ir praktiškesnė 
už Reginą. Nežinau, ar kas nors pasikeitė šių dviejų moterų santykiuose, bet jeigu 
nepasikeitė, vadinasi, prancūzė turi milžinišką įtaką Reginai: ji įsako, o Regina 
vykdo. Tad galėjo būti ir toks scenarijus: prancūzė apibarė Reginą, kad nepriėmė 
mano pagalbos, ir liepė ištaisyti klaidą, kurią Regina ir taiso šiuo laišku, neprašy- 
dama tiesiai šviesiai, o provokuodama mane dar kartą pasiūlyti jai finansinę pa- 
ramą. Na, kiek pažįstu Reginą, negaliu patikėti, kad ir tai buvo tikroji priežastis, 
dėl kurios ji ryžosi parašyti laišką. Tiesiog laiškas, rašytas įsakius prancūzei, būtų 
kitoks. Nepainiotų Regina savo jausmų, taip aiškiai, taip gražiai laiške išreikštų. 
Jausmų srityje Regina yra visiškai nuoširdi. Nepatinka man laiške rodomas didžiu- 
lis nepasitenkinimas mano šeima, ypač - žinau, ką sakau - mano seserimis. Regi- 
na visada jomis nepasitikėjo ir kaip tik čia labiausiai ją paveikė prancūzė. Panelė 
Kurto visuomet sistemingai siekė iškasti didžiulį nepasitikėjimo griovį tiek tarp 
manęs ir Reginos, tiek tarp Reginos ir mano šeimos. Manau, ji turėjo didžiulių 
ambicijų vadovauti mūsų šeimai. Jos didžiausia aistra — supriešinti mus su mūsų 
šeimomis, giminėmis. Regina aklai klausė prancūzės, o man minėtoji veikla at- 
vėrė akis apskritai į jos vaidmenį ir ketinimus. Dabar irgi matau prancūzės įtaką. 
Apskritai ta prancūzė, kurią nuolatos jaučiu už Reginos nugaros - nors ir slapstosi 
Reginos šešėlyje - yra toks nežinomasis iksas, kuris man trukdo atskleisti ir pačios 
Reginos mįslę. Žinau, kad didžiąją laiško dalį Regina rašė pati, niekieno nevei- 
kiama. Puikiai atpažįstu taurią Reginos prigimtį, kurios jokia įtaka negali sutepti, 
atpažįstu jos jausmus, stiprius ir nepajudinamus tarsi uola, jos užsispyrimą, jos 
charakterį, jos mąstymo ir argumentavimo būdą. Tai tikrai jos rašytas laiškas. Vis 
dėlto gali jame būti ir prancūzės įtakos elementų, jos politikos ir intrigų, visuomet 
labai suktų ir sunkiai iššifruojamų dėl panaudoto tauraus įrankio - Reginos. Ir tai 
amžinasis elementas, kuris sutepa ir drumsčia mūsų santykį su Regina. Jaučiu šalia 
jos stovinčią prancūzę ir nesugebu suprasti, kur baigiasi mano taurioji, mano šva- 
rioji Regina, o kur prasideda prancūzės intrigos. Myliu Reginą - tiesa, ne mylimojo 
meile, bet ne mažiau tikru draugystės, pripažinimo ir pagarbos jausmu, jausmu, 
kuriam būdingas vos ne religinis kultas. Taigi, myliu Reginą, o paslėpta prancūzės 
įtaka man yra šlykšti. Labai džiaugiuosi, kad Regina ieško būdų ateityje bendrauti 
su manimi taip, kaip ir man patiktų, t. y. kad nesiūlo ir vėl susieti mudviejų gy- 
venimų. Tai neįmanoma - labiausiai dėl prancūzės. Na, o mūsų santykiai, įgavę 
tokias formas, kaip aš jas įsivaizdavau po vizito pas Reginą ir kokias pati Regina 
savo laiške man atskleidė, gali būti labai gražūs. Gali suteikti daug šviesių akimir- 
kų ir laimės gyvenime. Nuoširdūs santykiai, kupini pasitikėjimo - mes lankytu- 
me vienas kitą, leistume kartu atostogas, tačiau gyventume atskirai. Tie santykiai 

būtų šildomi mūsų jausmų, mūsų vaiko, mūsų pačių tragedijos, mus išskyrusios ir 
jungiančios, mūsų tarpusavio kulto... Reginos laiškas yra viena didžiausių mano 
gyvenimo paguodų. Atrašysiu jai šiomis dienomis, o laišką nukopijuosiu į dieno- 
raštį. Mano vizitas rugsėjį pas Reginą Gardine ir šie laiškai, kuriais papildėme savo 
pokalbį, gali atverti naują mūsų gyvenimo erą. Jau nesijaučiu toks našlaitis, koks 
visai neseniai jaučiausi. Pradedu išties jaustis tėvu ir jeigu ne eiliniu vyru, tai bent 
žmogumi, giliai įsitraukusiu į šeimos gyvenimą su moterimi, kurią teisėtai galiu 
vadinti savo moterimi. Regina yra labiau mano nei milijonai kitų žmonų savo vy- 
rams, kurie niekada su jomis neišsiskyrė. Nuo Anos mirties niekada nesijaučiau 
taip su moterimis susijęs, kaip dabar su Regina. 

Kartu su laišku Regina atsiuntė ir trumputį dukros laiškelį. Tai pirmasis jos 
laiškas. Pirmasis mano gyvenime. Kopijuoju ir jį: 

„Mylimasis Tėveli, 

Labai dėkoju už saldainius, man jie buvo labai skanūs. Būčiau anksčiau atrašiu- 
si, tačiau iki šiol nežinojome adreso. Dabar jau neturiu tiek daug laiko piešti, nes 
turiu labai daug pamokų, o kadangi stengiuosi gerai mokytis, pamokos man užima 
daug laiko. Labai gailiuosi, kad mylimas Tėvelis nebus per mano vardines, nes tą 
dieną labai linksmai leidžiu laiką su savo draugėmis, kurias Mamytė leidžia pasi- 
kviesti. Bučiuoja rankas brangiam Tėveliui - mylinti dukrytė Dzidzia.“ 


1924 metų spalio 17 d. 
Penktadienis 


Šiandien pirmą kartą dėsčiau paskaitą šiais mokslo metais. Visą paskaitą kalbėjau — 
neskaičiau jos iš užrašų. Norėčiau jau šiemet vien žodžiu skaityti paskaitas, o praė- 
jusių ir užpraėjusių metų rankraščiais naudotis tik namie, ruošiantis paskaitoms ir, 
žinoma, perskaičius tam tikrus mokslo darbus, įtraukti tam tikras pataisas. Tiesą 
pasakius, tokių ketinimų turėjau jau ir pernai, kai pradėjau skaityti paskaitas, bet 
manau, kad šiemet man pavyks, nes profesoriaudamas trečiuosius metus jau jau- 
čiuosi stipresnis. Šiandienos paskaita esu patenkintas. Turėjau šiek tiek problemų 
su pasakymais lietuvių kalba, nes nesugebu taip gerai kalbėti, kaip lenkų, bet ma- 
nau, kad paskaitos turinys buvo geras, kad mintis man pakluso - o tai svarbiausias 
dalykas. Didžioji universiteto salė, kurioje vyksta I teisės semestro paskaitos, buvo 
pilnutėlė. Šiais metais labai daug studentų įstojo į Teisės fakultetą, girdėjau, kad 
daugiau nei į bet kurį kitą. Klausytojų yra 300 arba dar daugiau. Per vieną dieną 
nesugebėjau susipažinti su visa auditorija. Geriau su studentais susipažinsiu tik po 
kolokviumų, kuriuos pradėsiu maždaug antroje lapkričio pusėje - tikrai ne anks- 

čiau. Na, o kol kas mačiau tik studentų masę per paskaitą ir išdalinau studento 
knygeles pasirašyti. Iš visų vienu metu surinkti parašų negaliu, todėl per kiekvieną 
paskaitą paimsiu po 20 knygelių. Iš tų 20-ies šiandien pasirašytų mačiau tik dvi pa- 
žįstamas pavardes. Viena - Aleksandras Tornau’, pagal kilmę baltvokiečių bajo- 
ras, dvarininkas iš Žemaitijos, veiklus lietuvių liaudininkų partijos atstovas, buvęs 
seimo deputatas toje pačioje frakcijoje, o dabar pagarsėjęs dėl tam tikro įvykio, su- 
sijusio su vieno kunigo agitavimu, pjudomas klerikalinės spaudos. Antrasis Rach- 
malis Orlukas (lietuviškai būtų Arliukas), žydukas iš Vilniaus, kuris, kiek girdėjau, 
pabėgo iš Vilniaus baimindamasis lenkų, nes lyg dalyvavo kažkokioje bolševikų 
veikloje jų invazijos laikais. Čia, įveikęs tam tikras kliūtis Apygardos teisme, suge- 
bėjo gauti leidimą dirbti privačiu advokatu, išmoko lietuvių kalbą, gerai uždirba, 
nors teisininkai - nežinau teisingai ar ne - jį vadina suktu. Dėl kažkokio elgesio 
ar veiksmų buvo jam priekaištaujama, kalbėta, kad reikia pašalinti, atimti leidimą 
verstis privačia advokato praktika, tačiau Orlukas stengiasi - bent jau dabar - elgtis 
atsargiai, kad niekas jam negalėtų iškelti kokių nors kaltinimų. Į Teisės fakulte- 
tą užsirašė laisvu klausytoju, yra baigęs šešias gimnazijos klases, greičiausia prieš 
baigdamas studijas universitete pasistengs išlaikyti abitūros egzaminą, o tada galės 
gauti diplomą. Kitų 18 studentų aš nepažįstu. Iš minėtųjų dvidešimties pirmosios 
dvi panelės (Elena Vaivadaitė ir Magdė Ambrozaitė). Yra ir penki žydai. 

Dėstyti žodžiu kur kas sudėtingiau, nei skaityti paskaitą iš rankraščio. Ir nuo- 
vargis nepalyginti didesnis. Po dviejų valandų jaučiuosi labai pavargęs, nors šį kartą 
jau nebijojau, netrukdė didelis jaudulys. 


1924 Metų spalio 18 d. 
Šeštadienis 


Vakare buvau nuėjęs į Teisininkų draugijos posėdį, vykusį Tribunolo salėje. Posė- 
džio pirmininkas buvo Beliackinas, o sekretorius Toliušis. Nors susirinko nedaug 
dalyvių, manau, posėdis buvo pakankamai vykęs. Susirinko maždaug 25 draugijos 
nariai. Už prezidiumo stalo atsisėdo ir Tumėnas - ministras pirmininkas pavėlavo 
į posėdį, tačiau posėdžio pirmininkas Beliackinas jį iškilmingai pakvietė užimti 
garbingą vietą prie prezidiumo stalo. Posėdžio tema buvo kodifikacija. Pagrindinį 
referatą perskaitė docentas Stankevičius, o gana aistringoje diskusijoje dalyvavo 
Janulaitis, Tumėnas, Šalkauskis. Aš išėjau dar nesibaigus posėdžiui. 


567. Tornau Aleksandras Haroldas (1895-1938), inžinierius, teisininkas, publicistas, kooperaci- 
nio judėjimo aktyvistas, politikas. 

Pakalbėsiu dar apie Jaščenką. Nepaaiškėjo, ar Jaščenka užims profesūrą, ku- 
rią jam savo nutarimu pasiūlė Fakulteto taryba (na, tiksliau ne profesūra, o lekto- 
ratas vieneriems metams). Stankevičius, pranešęs Jaščenkai apie Tarybos spren- 
dimą, kartu įspėjo ir apie visas komplikacijas, kilusias pateikus jo kandidatūrą. 
Neaišku, ar visa tai sužinojęs Jaščenka sutiks metus pas mus dirbti. Jau anksčiau 
apibūdinau Jaščenką, bet dar pridursiu, kad 1905 metais jis prisigretino prie revo- 
liucionierių, o vėliau, reakcijos laikais, moksliškai argumentavo Rusijos preten- 
zijas engti Suomiją ir tokiu būdu siekė profesoriaus karjeros. Neseniai sužinojau, 
kad 1919 metais jis buvo juriskonsulas sovietų pasiuntinybėje Berlyne - tai rodo, 
kokie „elastingi“ politiniai šio žmogaus įsitikinimai. Tuo pat metu jis palaikė 
draugiškus santykius su tuomečiu Lietuvos užsienio reikalų ministru Voldema- 
ru ir teikė - manau, tikrai ne už ačiū - tam tikras paslaugas Lietuvai. Gali būti, 
kad Jaščenka yra gabus, kad eruditas, tačiau net ir mokslinius jo darbus aptemdo 
jo gebėjimai lengvai keisti politines pažiūras ir prisitaikyti prie įvairiausių vie- 
na kitai prieštaraujančių tendencijų. Jaščenkos ir Voldemaro santykiai irgi labai 
įdomūs. Žinoma, kad dabartinė Voldemaro žmona, prancūzė, nei jauna, nei pa- 
traukli, regis, nekvaila, anksčiau buvo Jaščenkos žmona. Girdėjau, kad 1918-1919 
metais Jaščenka, Voldemaras ir ta ponia buvo vadinamajame „meilės trikampy- 
je“, kuriame vyras, žmona ir meilužis puikiai sutarė, ir jų visiškai nevaržė tokia 
padėtis. Jeigu tai tiesa - kartoju, kad tai žinau iš trečiųjų lūpų - irgi Jaščenkai 
neprideda pliusų. Sužinojęs, kad Jaščenką samdo mūsų fakultetas, Janulaitis pa- 
rašė straipsnį ir perskaitė man rankraštį. Iš pradžių straipsnį nunešė į Lietuvos re- 
dakciją, tačiau šis leidinys yra vyriausybės spaudos organas, todėl nusprendė, kad 
straipsnį, kuris kritikuoja Teisės fakulteto nutarimą, spausdinti nepridera. Tada 
Janulaitis straipsnį perdavė Lietuvos žinioms, bet jis dar nepasirodė. Daug kas 
Lietuvoje nepatenkintas Jaščenkos pakvietimu dirbti universitete. Toliušis sakė, 
kad pats svarsto galimybę seime iškelti klausimą švietimo ministrui, ar Jaščenka 
nekelia pavojaus universitete. 


1924 metų spalio 19 d. 
Sekmadienis 


Rytą universitete vyko Teisės fakulteto tarybos posėdis. Buvo aptarinėjami įvairūs 
einamieji klausimai, daugiausia dėl stipendijų skyrimo, dėl kai kurių studentų at- 
leidimo nuo mokesčių, svarstomi studentų prašymai užskaityti egzaminus, semes- 
trus ir t. t. Dekanas Leonas informavo, jau gavęs prof. Jaščenkos atsakymą - profe- 
sorius sutinka su fakulteto sąlygomis. 

Šį vakarą Jonas Vileišis mane kvietė į dviejų dukrų vestuves. Abi išteka tą 
pačią dieną. Viena - Birutė“ - už dr. Jurgelionio*“, kita - Elenytė - už dr. Deve- 
nio??“. Retos vestuvės, kai vieną dieną išteka dvi seserys. Į vestuves nėjau, išsiun- 
čiau abiem poroms vestuvinius sveikinimus. 

Prieš kelias dienas Jonas Vileišis man sakė, kad nuo kitų metų norėtų dirbti 
universiteto Tarptautinės teisės katedroje. Manęs prašė oficialiai pranešti apie jo 
norą kandidatuoti. Kadangi Jaščenka yra kviečiamas dirbti tik vienerius metus, 
profesoriaus vieta katedroje yra vis dar laisva, tad gali būti keliamos ir kandida- 
tūros. Užsiminiau apie Vileišio norą dekanui Leonui ir kai kuriems kolegoms, 
tačiau tiek jie visi, tiek aš turime tam tikrų abejonių, ar Vileišis tinkamas šiam 
darbui. Puikus žmogus, puikus sostinės burmistras - juokais vadinamas „Lor- 
das-Meras“ - tačiau tikrai ne puikus mokslininkas ar kandidatas į profesorius. 
Kažin ar Vileišis gebės gilintis į mokslines studijas, savarankiškai parašyti kokią 
nors knygą arba vadovėlį, o tai būtina mūsų darbe. Kaip mokslininkas Vileišis 
yra per daug tingus, be to, jau atpratęs nuo knygos ir plunksnos. Iš pradžių, kai 
buvo kuriami Aukštesnieji mokslo kursai, tapę dabartinio universiteto embrionu, 
Jonas Vileišis buvo kviečiamas dėstyti - iš pradžių pasižadėjo, o paskui nuo paža- 
do išsisuko ir visą reikalą apleido. Dabar jau norėtų dėstyti, pernai taip pat buvo 
užsiminęs; vėlgi į dėstytojo duoną jis žiūri kaip į tam tikrą progą, ir kas žino, ar 
vėl situacija nepasikartotų, jei dabartinis jo siūlymas būtų priimtas. Tad oficialiai 
Vileišio kandidatūros nepristačiau. 


568. Vileišytė Jurgelionienė Tursiene Birutė Marija (1904-1966). 1932 m. antrą kartą ištekėjo už 
Karolio Tursos (1901-1999). 

569. Jurgelionis Antanas (1894-1976), gydytojas, tarpukario Lietuvos karininkas (pulkininkas), 
tautinės kūno kultūros sistemos kūrėjas, sporto medicinos ir gerontologijos pradininkas, geron- 
tologas, medicinos mokslų kandidatas. 

570. Devenis Mykolas (1891-1978), gydytojas, Lietuvos ir JAV lietuvių visuomenės veikėjas, Evan- 
gelikų reformatų bažnyčios kuratorius. Katalikė Elena Vileišytė (1904-1999) turėjo gauti Žemai- 
čių vyskupo leidimą tuoktis su evangeliku reformatu. Leidimas buvo gautas, ir jaunuosius Kau- 
no Vytauto bažnyčioje sutuokė kanauninkas Juozas Tumas-Vaižgantas. Susilaukė sūnų Algirdo 
ir Keistučio bei dukros Dalios (gydytojo, politiko Kazio Bobelio žmona). Nuo 1924 m. Valstiečių 
liaudininkų sąjungos centro komiteto narys. 1925 m. už 16 ooo dolerių iš Taidos Radvilaitės 
įsigijo parceliuojamą Leonpolio dvarą. Čia įkūrė pavyzdinį ūkį, dvi spirito varyklas, koopera- 
tinę pieninę. 1926 m. išvyko į JAV. 1928 m. su šeima grįžo į Lietuvą, vertėsi gydytojo praktika, 
pavyzdingai tvarkė savo ūkį, rinko vertingas knygas, surinko paveikslų kolekciją, archeologijos 
rinkinį, rūpinosi Lietuvos evangelikų reformatų bažnyčios reikalais. 

1924 metų spalio 20 d. 
Pirmadienis 


Rytą vėl buvau universiteto posėdyje - šį kartą Tarptautinės intelektinės koopera- 
cijos komisijos. Jame dalyvavo tik pirmininkas prorektorius dr. Avižonis, komisi- 
jos sekretorius Jonynas ir nariai dr. Jurgeliūnas ir aš. Nariai Ivanauskas, Kolupaila 
ir Gylys į posėdį neatėjo. Ir šį kartą komisija negalėjo atlikti savo darbo, kadangi 
dar negalime susiorientuoti praėjusių metų komisijos darbuose ir pratęsti pradėto 
darbo. Per ankstesnį posėdį komisija įpareigojo sekretorių Jonyną perimti doku- 
mentus iš pernai šias pareigas ėjusio prof. Balogos. Paaiškėjo, kad Baloga atidavė 
tik posėdžių protokolus, ir daugiau nieko. Sakė, kad visus raštus ir spausdintą 
medžiagą perdavinėjo universiteto bibliotekai, o raštų nuorašų komisijoje nepasi- 
liko. Mes nusprendėme, kad vieni protokolai, be jokių priedų ir aktų mums nelei- 
džia susiorientuoti apie komisijos veiklą, ir darbų oficialiai negalime perimti. Nu- 
sprendėme į kitą posėdį pasikviesti prof. Balogą, rektorių prof. Bučį, kuris pernai 
buvo komisijos pirmininku, ir universiteto bibliotekininką prof. Vaclovą Biržišką. 
Perduotų protokolų turinys yra chaotiškas ir neretai keistas. Neaišku, kas labiau 
stebina, ar tai, kad juos redagavo teisininkas, ar tai, kad šitaip rašantis protokolus 
žmogus gali būti laikomas teisininku ir dar dėstyti teisę universitete. Kyla įtarimų, 
kad Baloga sąmoningai neatidavė pernykštės korespondencijos, manydamas, kad 
ji yra jo asmeninė nuosavybė. Atrodo, jis nuolatos painiodavo savo ir komisijos 
korespondenciją, naudodavosi komisijos vardu norėdamas praplėsti asmeninius 
ryšius, pasireklamuoti tarptautiniu mastu mokslo pasaulyje. Jo manija turėti kuo 
daugiau ryšių, girtis jais, kištis visur - vienu žodžiu, klasikinio žydų stiliaus lan- 
dumo ir tarpininkavimo tarnas. Jis labai daug juda, daug kalba, o nieko nedaro. 
Kaune šis žmogus jau visiems įkyrėjo ir visiškai susikompromitavo. Kai tik atvyko 
į Kauną, visus žavėjo begaline energija, buvo manoma, kad jis universalaus proto 
žmogus, vunderkindas. Na, antraisiais metais žmonės pastebėjo, kad jis tik daug 
kalba, bėgioja, kaišioja nosį, bet nieko nedaro, todėl pabandė įkinkyti į darbą įvai- 
riose universiteto komisijose. Dalyvavo Intelektinės kooperacijos ir Reglamento 
komisijose. Ir vienoje, ir kitoje pasirodė niekam tikęs. Labai aiškiai buvo matoma, 
kad žmogus absoliučiai nieko nesugeba, nieko negali. Tad iš visų komisijų buvo 
pašalintas, manau, netrukus ateis laikas, kai bus ieškoma galimybių pašalinti jį ir 
iš universiteto. 

1924 metų spalio 21 d. 
Antradienis 


Šiandien turėjau skaityti antrą paskaitą. Buvau jai pasiruošęs, nuėjau į universite- 
tą, tačiau paaiškėjo, kad supainiojau paskaitos valandas: tvarkaraštyje įrašyta, kad 
mano paskaita prasideda šeštą valandą, o aš nuėjau septintą ir klausytojų jau nera- 
dau. Labai gaila, per žioplumą praradau dvi valandas. 

Lietuvos žiniose pasirodė Janulaičio straipsnis apie prof. Jaščenką, pakviestą 
mūsų universitete dėstyti tarptautinę teisę. Janulaitis rašo, kad Jaščenka yra kar- 
jeristas, linkęs pataikauti bet kuriai rusų valdžiai vardan karjeros. Kartu kaltina 
daugumą Teisės fakulteto narių už nesąmoningą ar sąmoningą universiteto rusi- 
fikavimą. Šis Lietuvos žinių numeris buvo išgraibstytas - įtariu, studentai išpirko 
būtent dėl Janulaičio straipsnio. Universiteto sargas jau neturėjo parduoti nė vieno 
numerio, negavau laikraščio ir pas du Laisvės alėjos laikraščių pardavėjus, nusi- 
pirkau tik pas trečiąjį. Tumėnas, nutaisęs rūgščią grimasą, mane informavo apie 
pasirodžiusį straipsnį - matyt, jam labai nepatiko, kad buvo išspausdintas. 

Ar verta buvo kelti Janulaičio klausimą, žinant, kad jis tikrai atsistatydins, o 
kito, savo kandidato jo vietai užimti nebuvo ir galų gale Janulaičio vieta atiteko 
Jaščenkai? Prieš dvi savaites kaip tik tokį klausimą iškėliau per Teisės fakulteto 
posėdį. Bandžiau įkalbėti kolegas dar peržvelgti kandidatūrą ir pergalvoti, pagal- 
voti apie tai, koks naudingas yra Janulaitis. Išties Janulaičio darbas universitete 
pagal privačią sutartį buvo nenormalus ir ne visai atitiko universiteto statuto rei- 
kalavimus. Tačiau pagal tokią sutartį jis dirbo dvejus metus ir niekam neužkliuvo, 
gyvename tokiais laikais, kai tenka paisyti sąlygų ir aplinkybių. Tikrai Janulaitis 
dar kurį laiką galėjo dirbti pagal privačią sutartį. Vis dėlto Janulaitis yra teisus 
sakydamas, kad ir mūsų fakultetas neatitinka visų statuto reikalavimų, bet buvo 
įkurtas ir veikia. Janulaičio pozicija niekam iš išorės nekrito į akis, nieko neer- 
zino - 0 studentus išties mažiausiai, nes būtent iš jo paskaitų jie turėjo daugiau 
naudos nei iš daugelio kitų dėstytojų. Toji privati sutartis, ko gero, erzino tik kai 
kuriuos kolegas, kurie pyko ant Janulaičio už tai, kad nenori tapti fakulteto nariu 
ir geriau už juos uždirba, kaip esu anksčiau minėjęs, pagal „privačią sutartį“ Janu- 
laitis gaudavo faktiškai dvigubai didesnį atlyginimą, nei jo kolegos gauna turėda- 
mi etatą. Janulaitis niekur oficialiai nesikreipė su argumentais, kad fakultetas yra 
įkurtas neteisėtai. Tad ar verta buvo kelti tą klausimą? Mes nesame turtingi moks- 
lininkai, teisininkai, turintys kvalifikacijų tapti profesoriais, o Janulaitis vis dėlto 
yra vienas geriausių visuomenės istorijos teisės specialistų. Be to, labai darbštus, 
turi puikią mokslinių studijų metodiką ir, aišku, gerą galvą. Lietuvos teisės istorija 


329 


yra ta sritis, kurioje Janulaitis jau ilgą laiką specializuojasi, ir tarptautinėje teisėje 
jis eruditas, jį traukia studijos, tad ir šioje srityje būtų buvęs be galo naudingas. Kol 
kas šiose srityse su juo niekas negali konkuruoti. Tačiau iniciatyva iškelti Janulai- 
čio klausimą kilo ne pačiame fakultete - jį iškėlė Tumėnas, vadinasi, vyriausybė 
arba krikščionys demokratai. 


1924 Metų spalio 22 d. 
Trečiadienis 


Vakar pasakojau, kad iniciatyvą Teisės fkultete kelti Janulaičio klausimą parodė 
Tumėnas, vadinasi, ne kuris nors fakulteto narys. Tumėnas yra docentas ir kar- 
tu fakulteto narys, o visų pirma jis Ministrų kabineto pirmininkas, Vyriausybės 
galva. Janulaitis yra ryžtingas ir kategoriškas, jeigu užsispirs dėl ko nors, niekas jo 
neperkalbės. Ne mažiau lietuviškai užsispyręs yra ir Tumėnas. Kai Tumėnas Fa- 
kulteto taryboje iškėlė Janulaičio klausimą ir pareiškė, kad toliau pagal privačią 
sutartį jo laikyti neįmanoma, nes tai prieštarauja statutui, todėl būtina pasiūlyti 
Janulaičiui etatinio profesoiaus vietą (kas, suprantama, buvo provokacija, norint 
pašalinti Janulaitį, kuris nieku gyvu nesutiks dirbti pagal etatą), visi suprato: net 
jeigu Taryba tokio pasiūlymo nepriimtų ir norėtų atnaujinti sutartį su Janulaičiu, 
vis tiek vyriausybė su Tumėnu tokios sutarties nepatvirtins ir atsisakys apmokėti 
Janulaičio paskaitas. Didžioji tarybos narių dalis pritarė Tumėno pareiškimui ne 
todėl, kad neturėjo galimybės pasipriešinti vyriausybės sprendimui, bet dėl to, kad 
pati - pirmiausia Vaclovas Biržiška, kuris aštriausiai pasisakė prieš Janulaitį - pyko 
ant Janulaičio ir mielai palaikė Tumėną. Aš nebuvau tame posėdyjė, kuriame buvo 
priimtas sprendimas, o vėliau, kai vėl iškėliau minėtąjį klausimą ir kalbėjau apie 
neigiamas Jaščenkos savybes, apie Janulaičio reikalingumą, įsitikinau, kad nieko 
neperkalbėsiu. Į mano žodžius tuoj pat ir labai aštriai sureagavo Tumėnas - taip aš- 
triai ir piktai su manimi jis dar niekada nekalbėjo. Aš galėjau net supykti ant jo, bet 
jau nenorėjau konfliktuoti. Galų gale priimtas sprendimas, nepažeidžiantis statuto, 
ir mes visi praradome vieną geriausių mūsų profesorių lietuvių Teisės fakultete, o į 
jo vietą pakvietėme... Jaščenką, maskolių, abejotinos moralinės vertės žmogų, po- 
litiškai pavojingą. Nenorėjome laikyti Janulaičio pagal privačią sutartį, tačiau su 
Jaščenka privačią sutartį pasirašysime, nes tokias sutartis su svetimšaliais leidžia 
ir statutas. Manėme, kad Janulaičiui per daug mokame, bet Jaščenkai tiek pat mo- 
kėsime. Galų gale pakeitė boba kirvį į lazdą, tačiau šiuo atveju lazda yra blogesnė 
už kirvį. Na, Janulaičio nebėra, ponas Tumėnas gali triumfuoti, statutas išgelbėtas. 
Kažin, kodėl taip labai nerūpėjo statutas prieš dvejus metus, kai buvo kuriamas 

fakultetas? Jeigu jis buvo įkurtas nesilaikant statuto, jeigu Janulaitis su privačia su- 
tartimi dirbo dvejus metus, kodėl taip staiga prisimintas statutas, ypač kai nebuvo 
kuo pakeisti Janulaičio? Negerai įvyko. Pažiūrėsime, ar Janulaičio straipsnis apie 
Jaščenką neturės pasekmių, kaip reaguos VII semestro studentai, sužinoję kas tas 
Jaščenka, kuris jiems dėstys tarptautinę teisę. 


1924 metų spalio 23 d. 
Ketvirtadienis 


Pastarosiomis dienomis rašiau, o šiandien baigiau rašyti straipsniuką į Przegląd 
Wilenski, rytoj per Rygą išsiųsiu jį Liudvikui Abramovičiui. Tai Lietuvos lenkų, sa- 
votiškos formacijos, tarpinės tarp lenkų ir lietuvių, analizės škicai. Straipsnį išsiun- 
čiau be pavadinimo, siunčiu jį kaip „Laišką iš Kauno“. 

Przegląd Wilenski vienintelis lenkų leidinys, kuris nebūdamas komunistinis 
nepataikauja lenkiškajam nacionalizmui ir net nesilaiko tautinės lenkų pozicijos. 
Tai krašto idėją?" palaikantis leidinys. Šalies, t. y. istorinės Lietuvos arba bent jau 
Lietuvos ir Lietuviškosios Rusios, kitaip tariant, Vakarų Baltarusijos — tas lietu- 
vių baltarusių žemes, kurios šiandien priklauso Nepriklausomai Lietuvai ir kurios 
šiandien priklauso Lenkijos Rytų kresams. Lietuvių, baltarusių ir net žydų tautinės 
problemos leidinyje yra vienodai svarbios kaip ir lenkų problemos krašte. Jos visos 
vienodai savos, visos sudaro vieną krašto problemą. Przegląd Wilenski Liudvikas 
Abramovičius šalies lenkų klausimu laikosi labai panašios pozicijos į manąją. Jis 
nesupaprastina Lietuvos lenkų problemos iki formuluotės „lietuviai, kalbantys len- 
kiškai“. Abramovičius yra linkęs atskirti sąvokas Lietuvos lenkai ir Lenkų tauta, 
priešpastato jų kultūrinį prigimtinį savarankiškumą lenkams, kovoja su lenkų na- 
cionalizmu, norinčiu pasiglemžti šiuos žmones ir šias žemes. Panašiomis mintimis 
vadovaujuosi ir aš, rašydamas šitą straipsnį. 

Jau labai seniai nebuvau rašęs į Przegląd Wilenski. Man atrodo, kad paskutinį 
straipsnį jiems nusiunčiau 1922 metais. Rašyti trukdė mano užimtumas ir labai 
sunki komunikacija su leidiniu. Dabar, rugsėjį viešėdamas Vilniuje, vėl atnaujinau 
kontaktus. Liudvikas Abramovičius davė visą pluoštą Przegląd Wilenski numerių. 
Man atrodo, kad šis leidinys, vienintelis, beje, toks yra labai pozityvus. Nežinau, 
iš kokių lėšų Liudvikas Abramovičius leidžia leidinį ir kaip jam pavyko išsilaiky- 
ti trejus metus. Tarp inteligentų, kurie užsiima publicistika ir politika, Przegląd 
Wilenski neturi šalininkų. Leidinys laikosi tik dėl trijų žmonių - Liudviko Abra- 


571. Kalbama apie krajovcinę idėją, krajovcus. 

movičiaus, Tado Vrublevskio ir kunigo Toločkos**. Be minėtųjų, dar rašo lietuviai, 
baltarusiai ir žydai, kurie teikia informacijos apie atitinkamus tautinius judėjimus. 
Abramovičius sako, kad leidinys turi savo skaitytoją ir būtent šios krypties šalinin- 
kų būrį. Tų žmonių nėra labai daug, bet jie stiprūs savo įsitikinimais ir simpatijo- 
mis. Galbūt šioji kryptis yra tik pereinama, kaip pereinamą ir pasmerktą myriop 
daugelis laiko Lietuvos lenkų tipą. Mano nuomone, toks tipas neišnyks - lai vykdo 
jis savo misiją, lai būna tiltas tarp dviejų kultūrų, užuot buvęs priešiškumo ir ginčų 
ginklu, kuriuo šiandien jis neretai ir yra. 


1924 metų spalio 24 d. 
Penktadienis 


Šiandien buvo antroji mano paskaita universitete. Kalbėjau, nieko neskaičiau iš užra- 
šų. Po dviejų valandų jaučiuosi labai pavargęs, išsunktas. Lietuvių kalba man vis dar 
kietas riešutėlis. Atrodo, gerai ją valdau ir paprastai gerai kalbu, bet kai reikia dėstyti 
tik lietuviškai, pritrūkstu žodžių, o sakinių konstrukcija pasidaro sunki ir paini. La- 
bai daug dėmesio ir energijos skiriu paskaitos formai atitrūkdamas nuo pačios min- 
ties. Taigi, dar negaliu pasigirti, kad esu visiškai patenkintas savo paskaitomis. 


1924 metų spalio 25 d. 
Šeštadienis 


Buvau „Vilkolakio“ teatro sezono atidaryme. Vaidinta premjera „Chlestakovas Lie- 
tuvoje“ - perfrazuotas Gogolio”? „Revizorius“. Pjesės idėja tokia: atgimusioje šalyje, 
Lietuvos provincijoje yra labai daug skaudulių, bloga administracija, kyšininkavi- 
mas. Ta provincija be galo panaši į XIX amžiaus pirmosios pusės Rusijos provinci- 
jas. Kaip ir visos „Vilkolakio“ pjesės, ir šioji neturi užrašyto teksto. Aktoriai vaidina, 
improvizuoja. Na, kaip tik šioji pjesė nebuvo labai vykusi, vaidyba per daug šaržuo- 
ta. Salė buvo sausakimša. 

Prieš kelias dienas užsirašiau į eilę žemei gauti. Kauno priemiesčiuose valstybė 
dalina tarnautojams sklypus namams statyti. Ko gero, man bus išskirtas sklypas 
Aukštojoje Fredoje, už Nemuno, tarp Aleksoto ir geležinkelio tilto. Sklypas turėtų 


572. Toločka Vladislovas (Tołłoczko Władysław, Tanouka Ynagsicnay, 1887-1942), kunigas, pu- 
blicistas, baltarusių kultūros veikėjas. 

573. Gogolis Nikolajus (Torons Hnkonaii Bacnnbesus, 1809-1852), ukrainiečių kilmės rusų rašy- 
tojas, prozininkas ir dramaturgas. Didžiausias XIX a. rusų komiškos literatūros autorius ir kartu 
vienas garsiausių XIX a. rusų rašytojų. Revizorius yra pirmoji rusų visuomeninė komedija, kuri 
pasižymi ne tik moralizavimu visuomenės ydų temomis, bet ir tikru komizmu bei juoku - vienin- 
teliu teigiamu herojumi, anot autoriaus. Revizorius kritikavo visus valdininkus ir juokėsi iš visų. 

2 KR!IVULEĖ 


Straipsnio „Vilkolakio“ žygiai 

faksimilė iš žurnalo Krivulė, 1924, nr. 1, p. 22-23. 
būti maždaug 1/3 hektaro dydžio, miesto sąlygomis tai išties daug. Sklypai dalina- 
mi ne visiškos nuosavybės teisėmis, o pasirašant 99 metų nuomos sutartį ir įsipar- 
eigojus per penkerius metus pasistatyti būstą. Aukštoji Freda yra gana toli, galbūt 
ateity bus koks nors susisiekimas su miestu. Aš taip dėl visa pikta užsirašiau į tą eilę. 
Dar turiu laiko pamąstyti - imti ar atsisakyti. Statyboms valstybė skiria paskolas 


iki 15 ooo litų dešimčiai metų su 6 proc. palūkanų. 


1924 metų spalio 26 d. 
Sekmadienis 


Atrašiau Reginai. Laišką rašiau nuo 10 valandos ryto iki 1 valandos po pietų. Cituo- 


ju laiško tekstą: 

„Mano brangioji Regina! 

Susisiekimas tarp Gardino ir Kauno yra toks sudėtingas, kad Tavo laišką, ra- 
šytą šv. Mykolo dieną, gavau tik prieš kelias dienas. Tai ir yra priežastis, dėl ku- 

rios vėluoju atsakyti. Jeigu ne tai, tai jau seniai būtumei gavusi mano atsakymą 
ir būtum apsaugota nuo skausmingų baimių, kad aš Tavo laišką - tokį laišką! — 
suignoravau. 

Nemelavau Tau Vilniuje rašydamas laišką. Tuomet buvau kupinas įspūdžių, 
mane užplūdusių po 14-0s nesimatymo metų. Nuskriaudei mane, jeigu bent aki- 
mirką pagalvojai, kad melavau. Laiminau Tave ir laiminu, dievinu ir žaviuosi. Ta- 
vyje yra didybė ir stiprybė. Šie bruožai visada mane žavėjo, kėlė nuostabą - dar 
prieš mums susituokiant. Jie mano širdyje uždegė stiprų jausmą Tau, ypatingą jaus- 
mą, kitokį, nei įprastai vadiname įsimylėjimu. Remdamasis šiuo jausmu kitados 
kūriau mūsų sąjungą. Nebuvai man meilužė, nebuvai mergina, dėl kurios rankos 
virpa jaunuolio širdis. Buvai Moteris-Likimas, Vienintelė, Didžioji, kurioje telpa tai, 
kas, mano supratimu, yra amžinasis Grožis ir Tiesa. Ko gero, mano jausmai Tau 
buvo - ir galbūt yra - pernelyg intelektualūs, pernelyg simboliški. Galbūt per daug 
man buvai Sąvoka, Simbolis, Tiesa, o ne kūną ir kraują turinti mergaitė. Mano san- 
tykis su Tavimi, ko gero, buvo labiau religija nei meilė, kultas nei aistra užvaldyti. 
Atleiski, Regina, kad visa tai rašau Tau, tačiau pati mane išprovokavai būti atviram. 
Galbūt Tau nemalonu tai girdėti, bet gal mane suprasi ir liausiesi smerkusi, nes vis 
dėlto Tavo laiške įžvelgiau, kad smerki mane, o aš esu pasiryžęs bučiuoti tavo rūbo 
kraštelį ir melstis Tau tarsi šventajai, nes Tu man ir esi šventoji. 

Dar nestovime ant gyvenimo krašto, esame kažkur mūsų kelio pusiaukelėje, 
o atnaujinęs santykius Gardine su tavimi, taip gražiai ir taip tauriai, taip netikė- 
tai man, gavęs tokį atvirą laišką, jaučiu: atsiveria naujos mūsų tolesnio bendra- 
vimo perspektyvos. Tad gal dar anksti rašyti šių santykių istoriją arba ką nors 
kategoriškai tvirtinti tai, kas dar nėra baigta. Tačiau tie 14 išsiskyrimo metų ir 
prieš juos įvykusi katastrofa šiuose santykiuose užvėrė vieną didžiulį lapą, kurį 
privalome skaityti sąžiningai ir sąžiningai prisipažinti sau tai, ko jis mus išmokė. 
Tad uždėjęs ranką ant širdies, o kitą pakėlęs priesaikai, sakau Tau, ką aš išmokau 
iš minėtojo lapo. Galbūt mano akys mane apgauna, tačiau tai, ką kalbu, man 
atrodo tiesa. 

Man atrodo, Regina, kad prieš 14 metų Tu manęs nesupratai. Kai pasukome 
skirtingais keliais, Tu buvai įsitikinusi, kad aš Tave apgavau, kad apgavau Tave 
siūlydamas santuoką. Man atrodo, kad ir iki šiol taip manai. Nesugebėjau Tavęs 
įtikinti, kad tai netiesa, nes man atrodo, kad tuomet ir pats ne viską supratau. 
Deja, žmogui būdingas stipresnis jausmų instinktas, nei minties logika...“ Rytoj 
baigsiu. 

1924 Metų spalio 27 d. 
Pirmadienis 


Laiško Reginai tęsinys. 

„Per tuos 14 metų labai daug patyriau ir daug, labai daug galvojau apie Tave ir 
apie mūsų nelaimingą santuoką. Taip, nelaimingą, bet vis dėlto nepasmerktą, mano 
neprakeiktą. Nekeikiau jos ir nekeikiu, o širdyje laiminau ir laiminu, nes jos dėka - 
nori Tu to, ar nenori - Tu Esi Mano. O, kad tai tiesa, patvirtina Tavo vaikas, kuris 
yra ir - mano vaikas. Manai, kad vesdamas Tave Tave apgavau? Ne. Tekėdama už 
manęs manei, kad gausi vyrą. Ar jį gavai? Ne. Nes nebuvai man meilužė, nebuvai 
žmona. Buvai Tiesos ir Grožio įsikūnijimas. Aš vien Tavo idealą turėti norėjau. Tu 
buvai mano Šventoji, Regina. 

Ar su dievybe įmanoma susituokti, ar įmanoma religinius santykius - kultą — 
paversti vyro ir moters santykiais? Tai beprotybė. Ne melagis buvau, o beprotis, 
manoji Regina. 

Taip, mano beprotybė pavertė Tave, moterį, turinčią kūną ir kraują, nelaiminga. 
Likai su vaiku, be vyro, namų, jauna, pasmerkta vienatvei ir kraujo šauksmui. Ais- 
trų vilionėms pasmerkta. Savo jėga ir didybe susikūrei švarų gyvenimą, tokį, ku- 
ris vienintelis yra Tavęs vertas. Tapai Tavojo Michasio, kurį kitados mylėjai, auka. 
Laimėjai prieš pagundas. Savo didybe ir jėga susikūrei savęs vertą gyvenimą. Ar 
manai, kad bent akimirką pamaniau, kad tas gyvenimas bus kitoks? Ne. Tu kitokio 
gyvenimo negalėtum susikurti ir negalėtum pakelti. Nes Tu, be kūno ir kraujo, iš 
tiesų esi tai, ką Tavyje pamačiau prieš daugelį metų, kas mane apakino, ką pamilau. 
Tu Sąvoka, Tu Simbolis - Tiesa ir Grožis. Tu, Regina, esi Šventoji mano. Visus tuos 
14 metų nesiliovei būti Šventąja. Aš tik dėl vieno klydau. Maniau, kad nekenti ma- 
nęs ir kad dėl savo neapykantos esi man žiauri, kad ta neapykanta verčia Tave tap- 
ti besąlygiška, atsparia bet kokiems bandymams, nepalaužiama, kaip ir visi Tavo 
bruožai, dėl kurių ir esi didi. Todėl niekada nebandžiau suminkštinti Tavo širdies. 
Jau žinojau, kad bet kokia mintis apie mūsų santuoką yra beprotybė, kuri pasibaig- 
tų tokia pat katastrofa, kaip baigėsi prieš 14 metų, tad Tau net nemaniau siūlyti, o 
susitaikyti su Tavimi - manydamas, kad manęs nekenti - nesitikėjau. Žinojau ir 
žinau, kad savo jausmus ir įsitikinimus semiesi tik pati iš savęs ir kad Tavęs jokiais 
žodžiais perkalbėti neįmanoma, jeigu jau turi savo nuomonę. Be to, maniau: jeigu 
sugebėčiau įgauti Tavo pasitikėjimą ir įtikinčiau, kad esu vertas pasitikėjimo, vis 
tiek privalėčiau pakartoti jau buvusią beprotybę ir pasiūlyti atnaujinti santuoką, 
kas sukeltų naują tragediją, o tuomet ir vėl būčiau kaltinamas išdavyste ir melu — 
šį kartą jau neatšaukiamai. Puikiai prisimenu Tavo paskutinį pasiūlymą prieš 14 

metų. Tai įvyko mano kabinete, prieš galutinai mums pasukant skirtingais keliais. 
Tuomet man pasakei: „Ar nori, kad likčiau su Tavimi ir išsiųsčiau panelę Kurto? Aš 
tai padarysiu ir pasiliksiu, tačiau atmink, kad nei meilės, nei pagarbos Tau nejau- 
siu, kad liksime vyru ir žmona tik dėl žmonių akių.“ Tokia santuoka būtų didesnė 
beprotybė už mano pirmąją beprotybę, o pats pasiūlymas tokios „santuokos“ nu- 
skambėjęs iš Tavo lūpų būtų man baisesnis pažeminimas nei fiziškas antausis. Taigi 
nemaniau, kad dabar, nekęsdama manęs - aš taip maniau - galėtumei ir norėtum 
net ir „geriausiu“ atveju suteikti man kitą pasiūlymą. 

Tokiomis sąlygomis niekada net nebandžiau į Tave kreiptis. Žinojau, kad nieko 
Tau pasiūlyti negalėjau, nes tai, apie ką svajojau - susitaikymas be tikro gyvenimo 
santuokoje, - man atrodė tiesiog neįmanomas. O tai, ką Tu, maniau, „geriausiu“ 
atveju man pasiūlyti galėtum, būtų baisiau už antausį ir didesnė beprotybė už pir- 
mają...“ Tęsinys - o gal jau ir pabaiga - rytoj. 


1924 metų spalio 28 d. 
Antradienis 


Laiško Reginai tęsinys. 

„„„Galvodamas, kad tarp mūsų jau jokie santykiai negalimi - nors niekada ne- 
silioviau Tave mintyse ir širdyje laikyti Šventąja, tenorėjau galimybės matytis su 
dukra, pažinti ją. Bandžiau šio tikslo siekti įvairiausiais būdais - visuomet nesė- 
kmingai. Visi mano bandymai atsimušdavo į Tavo užsispyrimą. Aš - aklas - nura- 
šydavau tai Tavo neapykantai ir jos pasekmei - negailestingumui. 

Ir kai pagaliau Gardine paskutinis kelias - per kunigą - nuvylė, apsisprendžiau 
ateiti pas Tave. Ėjau tik dėl dukros. Tu mane priėmei ir parodei dukrą. Kartu įsitiki- 
nau, kad neteisingai Tave kaltinau neapykanta ir negailestingumu. Ar žinai, Regina, 
kad nors ėjau pas dukrą - pasimatymas su Tavimi man paliko tokį įspūdį, kurio 
jėga ir gelme niekaip negaliu palyginti su įspūdžiu pasimatymo su dukra. Ta jėga ir 
gelmė sklido iš Tavęs. Dukra dar vaikas, dar baltas popieriaus lapas man. Myliu ją, 
bet tai kas kita. Tu esi mano šventenybė, Tu esi nuostabioji paskirtis - ne žmona, bet 
Tiesa ir Grožis. Galimybė priartėti prie Tavęs, prie mano Šventosios, man suteikė 
tokio virpulio, kurį tik malda sukelti gali. 

Ir Tu, Tiesa manoji, Regina manoji, davei man pamoką, kurios aš, protingas 
žmogus, pats vienas suvokti nesugebėjau. Išbandžiau įvairius kelius, vedančius pas 
dukrą, ir kankinausi, kad jie nesėkmingi. Tik Tu man akis atvėrei ir parodei, kad 
kelias pas dukrą - net ir jos tėvui - yra tik vienas - paprastas ir platus: tai kelias 
per jos motiną. Sužinojau, kad tas kelias man visada buvo atviras, o aš klaidžiojau 

šalikelėmis, tikslo taip ir nepasiekdamas. Dėkoju Tau už tą tikrąją išmintį, kuri vėl- 
gi yra verta Tavęs. Per Tave patekau iš karto pas dukrą ir žinau, kad jeigu ir būčiau 
patekęs kitu keliu, tai būtų buvę blogai vaikui ir neskanu man. 

Laiške, kurį rašiau Vilniuje, jau išreiškiau Tau dėkingumą ir susijaudinimą. 
Nedrįsau nieko Tau siūlyti, nors jau žinojau, kad nejauti man neapykantos. Ne- 
drįsau, nes negalėjau pakartoti beprotybės, o tos susitaikymo formos, kuri man 
atrodė priimtina, nesuprastum. Ir ką gi? Tu savo laiške būtent tokį susitaikymą 
man siūlai - be beprotybės (santuokinio gyvenimo) - man siūlai. Pati - Savo su 
niekuo nepalyginama intuicija - suvokei tiesą, kurią aš suvokiau sunkiai su savimi 
dirbdamas, Tu, Regina, Tiesa! 

Dabar keli žodžiai, kuriais atsakysiu į Tavo klausimus. Sakai: „Jeigu manęs ne- 
atstumsi - einu pas Tave su ištiesta ranka.“ „Jeigu manęs neatstumsi “!!?? Kaip aš 
galiu Tave atstumti? O, Regina, ar dar po mano laiško, rašyto Vilniuje, Tau reikia 
aiškinti? Kita vertus, atsakymą turi ir šiandienos laiške. Tu - mano. Atstumti ga- 
lėtum Tu, ne aš. Nesu tikras, ar galėsiu atvykti per Kalėdas, deja, pažadėti tikrai 
negaliu. Pabandysiu, bet nesu tikras. Gal greičiau per Velykas, o kitų metų vasarą 
tai jau tikrai. 

Būsiu Tau labai dėkingas už nuotraukas. 

Liūdna man, kad taip blogai galvoji apie mano šeimą. Man atrodo, kad šiuo 
atžvilgiu Tu klysti. Aš apie ją blogai galvoti negaliu ir negalvosiu.“ Laiško pabaiga 
rytoj. 


1924 metų spalio 29 d. 
Trečiadienis 


Laiško Reginai pabaiga: 
„„„Tavojo laiško — šio ir kitų - niekam neskaitysiu, tačiau nesudeginsiu. Šito 
Tavo prašymo neišpildysiu. Iškilmingai pažadu. 

Na, ir paskutinis reikalas, apie kurį Tu nerašai laiške, tačiau aš parašysiu. Regina, 
tau yra sunku materialiai. Tavo reikalai prastai klostosi, daug ką praradai. Leiski Tau 
padėti. Manau, kad po šito laiško jau nemanysi, kad pinigais noriu atimti iš Tavęs 
laisvę. Kita vertus, dukra yra mūsų, tad ir mano pareigas galėtumei pripažinti. Pa- 
rašyki man „taip“ - vieną vienintelį žodį - o aš jau rasiu būdų persiųsti Tau pinigus. 

Pasistengsiu išsiųsti ir tavo daiktus, tik reikia, kad parašytum man laišką, skir- 
tą Tytuvėnų klebonui ir p. Putramentui (kas jis toks ir kur jį rasti?), arba kad pati 
šiems žmonėms parašytum, nes antraip bus sudėtinga man į juos kreiptis. Jie turėjo 
žinoti apie mūsų santykius, tad, manau, neduos man daiktų be Tavo leidimo. 


337 


Yra dar labai daug dalykų, kuriuos Tau norėčiau pasakyti. Pasakyk man tik, 
Regina, ar pati savo iniciatyva priėmei mane Gardine, o vėliau man parašei. Žinau, 
kad nemelavai - nemeluotumei net ir nebuvusi išpažinties, nes Tu nemoki meluoti, 
o komediante niekados nebuvai ir nebūsi. Tačiau ar niekas Tau neturėjo įtakos? 
Jeigu panorėsi, atsakysi į šį klausimą, o jeigu galiu ko prašyti - tai prašau atsakyti. 

Bučiuoju Tavo rankas. 

Tavo Mykolas Romeris.“ 

Štai toks mano laiškas. Paskutinėje pastraipoje aliuzija į panelės Elizos Kurto 
įtaką, tai vienintelis man žinomas žmogus, kuris sugeba, bent jau anksčiau sugebė- 
jo daryti įtaką Reginai, kuri iš principo yra labai atspari bet kokiai įtakai iš išorės. 
Manau, Regina supras, apie kokią įtaką kalbu. Šis klausimas, rodos, prieštarauja 
kitiems laiško žodžiams, pavyzdžiui: „Žinojau ir žinau, kad savo jausmus ir įsitiki- 
nimus semiesi tik pati iš savęs ir kad Tavęs jokiais žodžiais perkalbėti neįmanoma, 
jeigu jau turi savo nuomonę“ Taip, Regina yra kaip tik tokia, beveik visada - tiks- 
liau išskyrus tada, kai jai įtaką daro panelė Eliza. Bent jau anksčiau taip buvo. Labai 
norėčiau žinoti, ar šį kartą panelė Eliza darė įtaką, ar ne, o jeigu darė, tai kokią. 
Visa, kas teka iš Reginos širdies, yra pakylėta ir iškilminga, tauru ir šventa - tad 
įtariu, kad prancūzė ir vėl čia prikišo nagus. 

Šiomis dienomis išsiųsiu Reginai laišką per Rygą. Prijungsiu ir laiškutį Celinkai, 
kurį taip pat jau esu parašęs. 


1924 metų spalio 30 d. 
Ketvirtadienis 


Keturios dienoraščio dienos buvo skirtos laiškui Reginai. Tad dabar noriu šiek tiek 
papildyti dienoraštį kitais įvykiais. Pirmasis: pirmadienį dalyvavau Tarptautinės 
intelektinės kooperacijos komisijos posėdyje universitete. Posėdyje dalyvavo ko- 
misijos pirmininkas, prorektorius prof. dr. Avižonis, komisijos sekretorius Jonynas 
ir nariai prof. Tadas Ivanauskas ir aš. Dalyvavo ir rektorius prof. kun. Bučys - jis 
buvo pakviestas paaiškinti mums apie pernykštę komisijos veiklą, apie dokumen- 
tus, kuriuos iš Balogos perėmęs Jonynas pastebėjo didelių trūkumų. Taigi, paaiš- 
kėjo, kad po pirmojo posėdžio Baloga įteikė Jonynui pluoštą protokolų priedų - tie 
dokumentai, kurių pritrūkome. Rektorius Bučys išsklaidė visas mūsų abejones ir 
įtarimus, kad Baloga pasisavino komisijos korespondenciją arba pametė dokumen- 
tus. Be jokios abejonės, Baloga naudojosi komisijos sekretoriaus postu norėdamas 
užmegzti kuo platesnius ryšius su įvairių šalių mokslininkais, politikos ir visuo- 
menės veikėjais iš Tautų Lygos, norėdamas užmegzti naujas pažintis su įtakingais 

žmonėmis iš viso pasaulio. Todėl labai gerai, kad komisija jo atsikratė. Vis dėlto jis 
nepiktnaudžiavo komisijos dokumentais ir nėra kaltas dėl aplaidumo. 

Per pirmadienį vykusį komisijos posėdį palaikėme Jonyno iniciatyvą ir nu- 
sprendėme kelti klausimą dėl naujos komisijos įkūrimo, jau už universiteto sienų. 
Tai būtų Visos Lietuvos tarptautinės intelektinės kooperacijos komisija, kurioje 
būtų koncentruojamos visos šalies mokslo užduotys. Tokia bendroji komisija, ku- 
riai, be mūsų, senato ir universiteto fakultetų atstovų, priklausytų įvairių mokslo 
draugijų, sąjungų ir kitokių organizacijų delegatai. Komisija palaikytų ryšius su 
atitinkama Tautų Lygos komisija, o per ją ir su kitomis tokiomis komisijomis bei 
mokslo organizacijomis, veikiančiomis užsienyje. Jonynas jau pradėjo rašyti tokios 
komisijos statutą, kuris taps pagrindu konkrečiam komisijos inicijavimui. 

Šį pirmadienį - iškart po Intelektinės kooperacijos komisijos posėdžio - iše- 
gzaminavau šešis studentus. Tris iš VII semestro ir tris iš V semestro. Egzaminas 
truko keturias valandas, o tai reiškia, kad išsamiai patikrinau studentų žinias. Po 
jojaučiausi labai pavargęs, tačiau laimingas. Egzaminai man kur kas labiau patinka 
už paskaitas. Per egzaminus taip pat privalau įtemptai mąstyti, gal net labiau nei 
per paskaitas - per egzaminą ne tik klausausi atsakymų, bet ir įsiterpiu su klau- 
simais, pastabomis, aiškinu ir sudėlioju tikslius taškus ant „i“ - kalbuosi su kon- 
krečiu žmogumi, žiūriu jam į akis, o per paskaitą matau pasyvią auditoriją, kuri 
manęs klausosi, tačiau neatsakinėja ir nesuteikia man pačiam progos diskutuoti, 
ką nors permąstyti. Man labai patinka egzaminai, labiau nei kolokviumai, nes per 
egzaminą paprastai bendrauju su pasirengusiu studentu, turinčiu tam tikrų žinių 
ir gebančiu mąstyti tam tikrais moksliniais klausimais, o per kolokviumus taip 
būna retai. Kartu vis labiau įsitikinu, kad, nepaisant nieko, esu stiprus savo dalyko 
žinovas, jau nesijaučiu toks naujokas, kaip pirmaisiais profesoriavimo metais. Iš 
šešių į egzaminą atėjusių studentų du - Augulis ir Kasakaitis - egzaminą išlaikė 
kukliai (gavo „gerai“), o keturi kiti - Tatarincevas, Naujokas, Baltušis ir Šapira — 
buvo puikiai pasiruošę ir puikiai išlaikė egzaminą. Žaviuosi mūsų studentų darbš- 
tumu, gebėjimais ir meile mokslui, juk taip sudėtinga gauti vadovėlius, mokymosi 
priemones, o jie vis tiek sugeba puikiai pasiruošti egzaminui. 


1924 Metų spalio 31 d. 
Penktadienis 


Šiais metais jau ketvirtą kartą skaičiau paskaitą universitete. Trečioji paskaita buvo 
antradienį - buvo sunku, pirmą valandą dar pakenčiama, o antrąją išties labai sun- 
ku. Nesugebu gerai valdyti auditorijos ir kalbėti ištisas dvi valandas. Prasidėjus 

antrai paskaitos valandai jaučiu nuovargį ir apskritai pirmąją paskaitos dalį ge- 
riau susidėlioju galvoje. Tad antradienį, po paskaitos prislėgtas ėjau namo. Buvau 
nusivylęs, abejojau, ar kada nors sugebėsiu ne tik žinoti, bet ir dalintis su studen- 
tais žiniomis, ar įsisavinsiu dėstymo metodiką, be kurios profesoriaus darbas yra 
nieko vertas. Sukaupęs visas jėgas bandžiau nugalėti abejones ir įtikinti pats save, 
kad ne šventieji puodus lipdo, jeigu sugebėsiu savo žinias kilstelėti iki tokio lygio, 
kad gebėsiu savarankiškai analizuoti mokslo sąvokas, tai mokymo techniką tikrai 
anksčiau ar vėliau įsisavinsiu. Kovodamas su depresija prisiminiau klasikinį pa- 
vyzdį - Demosteną*“, kuris oratoriaus meną įsisavino darbu ir pratybomis. Ne- 
turiu vilčių, kad kada nors sublizgėsiu kaip Demostenas, tačiau jo pavyzdys kelia 
optimizmą, rodo, ką gali nuveikti žmogaus darbas ir ką nenuilstamu darbu gali- 
ma nuveikti. Nusprendžiau: iškentėsiu, neleisiu triumfuoti nusivylimui, kad ir kas 
būtų, neatsisakysiu gyvu žodžiu kalbėti per paskaitas ir jau negrįšiu prie pigesnio ir 
iš pažiūros efektyvesnio būdo, tačiau pedagogiškai prastesnio - skaityti iš rankraš- 
čio. Nerimavau kelias dienas, kad per kitą, t. y. šiandienos, paskaitą teks dėstyti su- 
dėtingą medžiagą, kuri ir senajame rankraštyje buvo gana miglotai suformuluota. 
Reikėjo pasakoti apie didžiąją XVII-XVIII amžių doktriną, vadinamą prigimtine 
teise ir visuomenės susitarimo teorija. Reikėjo padaryti tos doktrinos apybraižą, 
nupasakoti jos visuomenines valstybines funkcijas, daug dėmesio skiriant raciona- 
liesiems bruožams, santykiaujantiems su valios veiksnio koncepcija istorinės ana- 
lizės metodikoje. Tai sudėtinga problema, kurią reikia apibūdinti aiškiai ir tiksliai. 
Įdėjau labai daug pastangų ruošdamasis šiandienos paskaitai, mintyse susidėliojau 
tikslias formuluotes, kuriomis turėjau operuoti. Ir šios dienos paskaita buvo pui- 
ki. Likau savimi absoliučiai patenkintas. Buvo geriausia mano visų laikų paskaita. 
Vis dėlto ruošdamasis paskaitai labai įsitempiau, labai prisinervinau, tad net ir po 
puikios paskaitos jaučiausi ne mažiau pavargęs nei po sunkaus fizinio darbo ar be- 
miegės nakties. Šios dienos paskaita truko tik vieną valandą - nuo septintos iki 
aštuntos - aštuntą prasidėjo Studentų teisininkų draugijos organizuojamas balius- 
koncertas Lietuvių klubo salėse. Apmaudu, kad balius nutraukė mano paskaitą, nes 
jaučiau - ir antrą paskaitos valandą galėčiau gerai dėstyti. Na, bet šioji paskaita 
šiaip ar taip man suteikė pasitikėjimo savimi ir nusiraminimo. Niekada nesibaimi- 
nau, kad mano galva gali „nepavežti“ mokslo, o dabar jau patikėjau, kad sugebėsiu 
įsisavinti ir mokymo techniką. Tiesiai iš paskaitos ir aš nuėjau į tą teisės studentų 
balių-koncertą. Kai atėjau, salėse švietė tuštuma, bet pamažu ėmė rinktis jaunimas, 
kuris mielai šoko ir puikiai linksminosi. Daugiausia abiejų lyčių jaunimas šoko se- 


574. Demostenas (Dėmosthenės, apie 384 pr. Kr.-322 pr. Kr.), Atėnų politinis veikėjas, oratorius. 

nojo tipo šokius, su figūromis, pavyzdžiui, tautinį suktinį ir kažkokį lietuvių liau- 


dies šokį, labai archajišką, panašesnį į liaudies simbolizuotą ritmingą darbą nei tai, 


kas vadinama šokiu. Daugiausia poros sukosi valso, polkos, kontredanso ritmais, 
šokius paįvairindamos įvairiomis šabloninėmis figūromis. Šokiai buvo masiški — 


tokie tinkamiausi jaunimui. Na, o modernūs šokiai nebuvo šokami (bent jau iki 


vidurnakčio, kol išėjau namo). Mes, aš su kitais profesoriais, šnekučiavomės. Iš 
profesorių atėjo Leonas, Kriščiukaitis, Mačys, Šalčius, Baloga, Beliackinas, Rim- 


kus, Moravskis, Veryga-Darevskis ir aš. Baliuje tvyrojo labai simpatiška atmosfera, 


tokia simpatiška, kaip ir mūsų universiteto jaunimas. Buvo ir koncertas, dainavo 


operos solistai Sodeika ir Grigaitienė, buvo atliekami ir smuiko solo numeriai. 


1924 metų lapkričio 1 d. 
Šeštadienis 


Rytą iš Panevėžio atvyko Stefanas Romeris. 
Nežinau, ko jis čia atvažiavo, nes jo žodžiais 
tikėti neįmanoma. Melas ir apgaulė yra šio 
vaikio gyvenimas. Šiandien jis nakvos pas 
mane, o rytoj, sako, kelioms dienoms garlaivių 
išplauks link Babtų - sako, pasisvečiuoti pas p. 
Mariją Narbutaitę (buvusią Elvyros vaikų mo- 
kytoją), kurią Stefanas yra įsimylėjęs, su kuria 
nuolatos susirašinėja. Antradienį, sakė, sugrįš 
į Kauną, o trečiadienį važiuos atgal į Panevėžį. 
Stefanas sako, kad yra patenkintas piešimo ir 
kaligrafijos mokytojo darbu Panevėžio lenkų 
gimnazijoje, sako, kad turi daug darbo, kad 
neblogai uždirba, kad įsirenginėja butą ir pan. 
Na, aš girdėjau kitokių kalbų - gimnazijoje jis 
nesusitvarko su mokiniais, mokiniai jo neger- 
bia, laiką leidžia loto klube, nepalaiko ryšių su 
pažįstamais p. Vasilevska ir Stavskiais, ben- 
drauja su kažkokiais naujais pažįstamais. Taip, 
naujos pažintys Stefaną visada labiau viliojo, 
nes naujiems pažįstamiems gali girtis, gali pa- 
sirodyti toks, koks pats nori, kas jam be galo 
patinka. 


Stefanas Romeris, 1925 m. 
Nuotrauka iš Stefanijos Romer albumo. 

Pavedžiojau Stefaną po Kauną, nusivedžiau į Karo muziejuje vykstančias vėliavų 
nuleidimo iškilmes, o antradienį jam nupirksiu bilietą į lietuvių teatrą. Patiko Ste- 
fanui Kaunas. Net labai. Įsivaizdavo, kad tai mažas skurdus miestpalaikis, maždaug 
tokio tipo kaip Panevėžys. Iš tiesų Kaunas labai greitai - ypač per pastaruosius dve- 
jus metus - išgražėjo. Miestas auga, darosi civilizuotas, keičiasi praktiškai kasdien. 

Prieš dvi dienas seimas priėmė specialų nutarimą dėl Purickio, kuris yra labai 
šiais laikais akualus ir pavojingas precedentas, galintis turėti labai neigiamų pa- 
sekmių. Kalbu apie garsiąją Purickio bylą, kuri vilkinama jau nuo 1921 metų. Visi 
1922 metai buvo skirti bylos tyrimui, 1922-1923 metų žiemą prokuratūra rašė kalti- 
namąjį aktą, o nuo 1923 metų pavasario byla guli Tribunole. Buvęs Lietuvos pasiun- 
tinys Berlyne, o vėliau užsienio reikalų ministras Purickis yra kaltinamas dviem 
nusikaltimais: 1. Dėl 11 milijonų markių išgrobstymo (1920 metais) - tai valstybi- 
niai ir visuomeniniai pinigai ir 2. Valdžios galių panaudojimas siekiant pasipelnyti. 
Pirmasis kaltinimas iš pažiūros atrodo sunkesnis, bet pačiam Purickiui yra mažiau 
pavojingas ir mažiau jį kompromituojantis, nes 1919-1920 metais, kai Lietuva dar 
tik organizavo valstybę ir jai kėlė grėsmę bolševikai, bermontininkų gaujos, Len- 
kija, į šalies iždą plaukė įvairios pinigų sumos - tai iš Amerikos lietuvių skirtos 
įvairiems tikslams, tai iš Kauno įvairiems pirkiniams ir t. t. Tos sumos plaukė per 
Lietuvos pasiuntinybę Berlyne, kuriame tuo laiku mūsų valstybės pasiuntiniu buvo 
Purickis. Tokiu būdu Purickio rankose atsirado didžiulės pinigų sumos, kuriomis 
buvo mokamos įvairios įmokos. Nemaža tų sumų dalis ilgą laiką buvo neliečiama. 
Vokietijos bankuose Purickis turėjo kelias einamąsias sąskaitas - tiek asmenines, 
tiek Lietuvos valstybines. Valstybiniai pinigai keliavo per įvairias sąskaitas, tarp jų 
ir per Purickio asmenines. Taigi pats faktas dar nerodė apgaulės, nes tam tikrais 
tarpsniais, kai nebuvo teisiškai normuoti Lietuvos ir Vokietijos reikalavimai atly- 
ginti žalą dėl okupacijos, kilo pavojus, kad vokiečiai gali areštuoti Lietuvos valsty- 
bės kapitalą, laikomą Vokietijos bankuose, tad Purickis privalėjo elgtis apdairiai 
ir kartais perkelti tiek valstybei, tiek visuomeninėms organizacijoms priklausan- 
čias sumas į asmeninę sąskaitą. Kartais gaudavo iš Kauno šifruotas telegramas su 
įsakymu perkelti pinigus į asmenines sąskaitas. Kadangi tos sumos buvo didelės 
ir jos nuolatos judėjo, atsirado tam tikras chaosas. Labai sudėtinga išsiaiškinti, ar 
Purickis turėjo tikslą spekuliuoti ir pasinaudojęs tokiu chaosu pasisavinti pinigus, 
ar tiesiog nesugebėjo jų sutvarkyti tokiais sudėtingais chaoso laikais. Kai 1921 me- 
tais per visą šalį nuskambėjo įvykis apie sacharino ir kokaino kontrabandą, išsiųs- 
tą į Rusiją su Užsienio reikalų ministerijos paženklintais vagonais (vagonai buvo 
areštuoti Joniškio muitinėje), buvo iškelta byla Purickiui. Tuometis bylos tyrėjas 
Toliušis aptiko minėtųjų pinigų, plaukusių per Purickio rankas Berlyne, pėdsakus 
ir nusprendė pats patikrinti, ar su lėšomis buvo elgtasi skaidriai. 

1924 Metų lapkričio 2 d. 
Sekmadienis 


Buvau Teisės fakulteto tarybos posėdyje, kuriame dalyvavo Leonas, Baloga, Mačys, 
Kriščiukaitis, Beliackinas, Tumėnas, Rimka, Šalčius, Stankevičius, Moravskis ir aš. 
Nutarėme įkurti specialią fakulteto terminologijos komisiją, kurios tikslas suvie- 
nodinti (o tiksliau parengti terminologijos projektą, nes sprendimas nepriklausė 
pačiam fakultetui) teisės mokslo terminologiją lietuvių kalba. Tai itin skubus reika- 
las, iki šiol kiekvienas susikuria savo terminus - taigi atsikratysime tam tikro cha- 
oso, kuris trukdo tiek mokyti, tiek mokytis. Egzistuoja Valstybinė terminologijos 
komisija, kuri siekia nustatyti visų mokslo sričių, amatininkystės, pramonės, meno, 
administracijos ir t. t. terminologiją, tačiau ji netenkina mūsų poreikių, ne visada 
tinka specializuotoms teisės sąvokoms. Dirbti mūsų terminologijos komisijoje iš- 
rinkome Kriščiukaitį (geriausias iš mūsų lietuvių kalbos žinovas ir mėgėjas), Mačį 
ir Rimką. Fakulteto dekanas Leonas pasiūlė parašyti Lietuvos žinioms mūsų fa- 
kulteto vardu atsakymą į Janulaičio straipsnį apie Jaščenką. Janulaičio straipsnyje 
išties buvo pernelyg stiprių ar net grubių pasakymų, tarkime, Jaščenka pavadintas 
„votimi“ - man buvo labai sunku argumentuoti prieš tokį atsakymą, kurio pro- 
jektą parengė ir mums pateikė Stankevičius. Taigi, prieštaravau tik dėl paskutinės 
straipsnio pastraipos, kurioje dėl Janulaičio kaltinimų, Jaščenkai siekiant materi- 
alinės gerovės keitus politines pažiūras, fakultetas atsako, kad tokie faktai fakul- 
teto nedomina. Minėtąją pastraipą pakoregavo Tumėnas - taigi dabar staipsnyje 
tvirtinama: fakultetas neturi duomenų, kad Jaščenka keitė politines pažiūras dėl 
materialinių paskatų ir tokie faktai fakultetui nėra žinomi. Buvo nuspręsta atsaky- 
mą duoti spaudai. Buvo tartasi pasiūlyti dėstyti tarptautinę teisę ir kursą apie Tau- 
tų Lygą žinomam rusų politikui ir teisininkui emigracijoje Mandelštamui, kuris 
pasitarnauja lietuvių diplomatijai ir kartu aktyviai veikia kai kurioje Tautų Lygos 
veikloje, sakoma, kad paskaitas dėsto ir Sorbonoje. Buvo nutarta Mandelštamui 
pasiūlyti kitais metais dėstyti specialųjį kursą mūsų universitete. 

Toliau pasakoju apie Purickį. Taigi, kai Toliušis ėmėsi tirti Purickio bylą, su- 
manė nuvažiuoti į Berlyną ir ištirti Purickio sąskaitas, t. y. pasižvalgyti, kas vyksta 
su valstybei ir visuomeninėms organizacijoms priklausančiomis lėšomis, kurias 
valdė Purickis 1919-1920 metais. Toliušis aptiko didžiulį chaosą tose sąskaitose, 
o neturėdamas laiko joms iki galo ištirti, sugrįžo į Kauną ir paprašė Valstybės 
kontrolės tarnybos specialistų nuvažiuoti į Berlyną ir viską iki galo išsiaiškinti. 
Kontrolės tarnyba išsiuntė du specialistus, kurie dirbo visą mėnesį. Baigus darbą 
paaiškėjo, kad trūksta 11 milijonų markių - Purickis niekaip negalėjo pagrįsti, kur 

dingo šioji suma. Nesu išsamiai susipažinęs su visa Purickio byla, kurią sudaro 
keli stori tomai, bet įtariu, kad nuo šio kaltinimo teisme Purickis sugebės išsisuk- 
ti - bus nuspręsta, kad tai aplaidumas tvarkant sąskaitas, o ne lėšų pasisavinimas. 
Sudėtingesnė padėtis yra dėl antrojo kaltinimo - valdžios galių panaudojimas tu- 
rint tikslą pasipelnyti. Purickis kaltinamas spekuliacijomis valiuta stambiu mastu 
ir prekyba juvelyriniais dirbiniais - tam reikalui Purickis naudojosi tam tikrais 
valdžios atributais ir priemonėmis. 


1924 metų lapkričio 3 d. 
Pirmadienis 


Nuo devintos valandos ryto iki antros po pietų egzaminavau. Susirinko aštuoni 
studentai, tarp jų buvo panelė Juškytė, V semestro studentė, Dargis, Kazlauskas, 
Puikūnas, Josiukaitis ir Švažas - taip pat V semestro studentai, VII semestro stu- 
dentas Dulskis ir III ekonomikos semestro studentas Inflanskis*". Šis egzaminas 
nebuvo toks sklandus ir įdomus, kaip praėjęs. Man taip pat pritrūko energijos ir 
įkvėpimo, gal kad už lango toks prastas rudens oras. Studentai irgi nebuvo taip 
puikiai pasiruošę, kaip prieš juos egzaminą laikęs jaunimas. Trys gavo įvertinimą 
„labai gerai“ (Dulskis, Švažas ir Inflanskis), visi kiti - „gerai“. Šiandien geriausiai 
išlaikę egzaminą buvo silpnesni už laikiusius prieš savaitę studentus. 

Vakare atvažiavo į Kauną ir kelioms dienoms pas mane apsistojo mano tarnai- 
tės Jadzės sesutė - Stefcia Čepaitė, labai graži ir miela mergaitė. 


1924 metų lapkričio 4 d. 
Antradienis 


Nuo šešių iki aštuonių vakaro universiteto studentams skaičiau paskaitą, o po jos 
dar surengiau pirmą kartą šį semestrą kolokviumą. Šiemet yra tiek daug I kurso 
studentų (trys šimtai, o gal net daugiau), kad labai sudėtinga paskelbti kolokviumą 
raštu, nes nesugebėčiau patikrinti ir ištaisyti tokio kiekio rašto darbų. Kita vertus, 
kolokviumas žodžiu turi privalumų, kadangi tai studento ir dėstytojo pokalbis - 
studentas ne tik žodžiu atsiskaito, nes profesorius jį pataiso, padeda jam susigau- 
dyti mokslinėse sąvokose. Na, o atsiskaitydamas raštu, studentas jau privalo įdėti 
daugiau savarankiško darbo, smulkiau išstudijuoti temą. Abi kolokviumų formos 
turi pliusų ir minusų, tačiau mūsų studentams yra sudėtingesni atsiskaitymai raštu, 


575. Originale - Inflański. 

Marija Narbutai- 
tė-Romerienė su 
dukra Stefanija ir vyru 
Stefanu Romeriu. Bag- 
doniškis, 1930 m. 
Nuotrauka iš Stefanijos 
Romer albumo. 


kadangi nėra vadovėlių, atitinkančių mano dėstomąjį dalyką. Šiais metais po kie- 
kvienos paskaitos pasikviesiu po 20 studentų, kurių pavardės iš anksto bus paskelb- 
tos, ir su kiekvienu atskirai aptarsiu įvairiausius klausimus, kuriuos pasakojau per 
praėjusias paskaitas. Šiandien pasikviečiau pirmąjį dvidešimtuką, be jų, salėje buvo 
daug studentų, norėjusių pasiklausyti kolokviumo, sužinoti, kaip jie vyksta, o gal 
kartu šiek tiek ir pasimokyti. Mačiau, kad daugelis užsirašinėjo mano pataisas ir 
paaiškinimus. Šiemet labai anksti pradedu kolokviumus, bet neturiu kitos išeities, 
mat pradėjęs vėliau niekaip nespėčiau pasikalbėti, apklausti tokio studentų būrio. 
Jeigu sąraše esantis studentas negalės dalyvauti kolokviume, privalės atsiskaityti 
raštu, o šiandienos pokalbis labai neblogai pavyko. Aš pajutau įkvėpimą, labai tai- 
kliai vadovavau pokalbiui - atrodo, ir studentai liko patenkinti. Iš studentų atsa- 
kymų susidariau nuomonę apie jų gebėjimus mąstyti ir suvokti elementarias vi- 
suomenės ir valstybės problemas. Kiekvieną iš iškviestų studentų įvertinau dviem 
kryžiukais, vienu kryžiuku arba minusu. 

Pasisvečiavęs pas panelę Narbutaitę, Stefanas Romeris sugrįžo į Kauną, tad bai- 
gęs darbą universitete pasiėmiau jį ir kartu nuėjome vakarienės į „Versalio“ restora- 
ną. Tiesa, Stefanas šiandien pasakė, kad susižadėjo su panele Narbutaite - ko gero, 
tai rimta, nes planuoja tuoktis apie Naujuosius metus. Duok, Dieve, jam laimės! 
Žinant Stefano prigimtį, nelengvas gyvenimas laukia būsimos žmonos - didelis 
nusivylimas, neretai ir skausmas, na, gal Stefanas paklus žmonai, gal žmona su- 
gebės jam vadovauti, jį valdyti. Panelę Mariją pažįstu labai mažai, tačiau ji man 
paliko labai gerą įspūdį. Ji graži, be to, atrodo dvasinga ir protinga. Manau, ji galėtų 
būti tvirta moterimi - žmona ir motina. Šiek tiek gaila, kad tokia moteris atiteks 
Stefanui, kurio charakteris gali neigiamai paveikti bet kurią, bet gal - jei Dievas pa- 
norės - gims vaikai, kurie užaugs dorais žmonėmis ir sustiprins šią mano giminės 

šaką. Jeigu aš nesusilaukčiau sūnaus, pasiryžčiau Stefano sūnui perleisti Bagdoniš- 
kio namą, kad tęstų Romerių tradicijas. Bet kokiu atveju džiaugsiuosi, jeigu panelė 
Narbutaitė taps mūsų šeimos nare - ji tikrai pakels giminės vertę. 

„Versalyje“ susitikau su Eustachijumi Ževuskiu?"“, savo senu pravoviedų laikų 
kolega. „Versalio“ restorano kabaretas vis geresnis — atsinaujino, pamodernėjo. 
Dainininkų nebeliko, visus numerius atlieka šokėjos ir šokėjai. Šokėjai nulipo nuo 
scenos, buvo pastumti keli staliukai į šalis, kad būtų vietos šokti. Tad kabareto šo- 
kius solistės ir solistai atlieka pačioje salėje, kartais pasikviesdami pašokti restora- 
no svečius. Nepaprasta naujovė - šokėjų kostiumai, o tikriau jų trūkumas. Šokėjos 
yra praktiškai nuogos. Šokėjų pečiai apnuoginti, kojos nuo apačios iki pat viršaus 
aptemptos triko, viena buvo visiškai nuoga, vienintelis rūbas — siaura juosta pri- 
dengtos krūtys. Elektros šviesos apšviesta spindi oda, mergina šoka nuoga, moters 
kūno kvapas papildo vaizdinius įspūdžius. Pirmą kartą mačiau tokį kabaretą. Par- 
yžiuje esama kavinių (rue Rubondel), kurių svečiams patarnauja nuogos merginos. 
Tačiau tokios kavinės iš tiesų yra sui generis’ tikri viešnamiai, nes patarnaujančios 
merginos kartu yra ir prostitutės, kurios tose pačiose patalpose - kabinetuose - at- 
siduoda kavinės svečiams. Kabareto, kuriame būtų tiek daug nuogo kūno, kuriame 
šokiai atliekami ne scnoje, o salėje ir dar su svečiais, kuriame aistra susipina su 
kūniškąja aistra ir visa pateikiama labai subtiliai bei estetiškai - dar nesu regėjęs. 


1924 metų lapkričio 5 d. 
Trečiadienis 


Mykolas Biržiška, universiteto Humanitarinių mokslų fakulteto dekanas ir pro- 
fesorius, dėstantis lietuvių literatūros ir kultūros istoriją, vakar manęs klausė, ar 
neprieštaraučiau, turint galvoje autorines teises, jeigu jo mokiniai, jam vadovau- 
jant ir prižiūrint, išverstų į lietuvių kalbą mano knygą Litwa’. Mykolas Biržiš- 
ka šiais metais mano knygą įtraukė į studijų programą, atsižvelgdamas į tai, kad 
knygoje plačiai panaudota lietuvių tautinio atgimimo laikų publicistika, apimanti 
1883-1905 metus. Knygos vertimas yra įtrauktas į šių metų jo skaitomo dalyko stu- 
dentų seminarinių užsiėmimų planą. Septyni studentai užsirašė šiam darbui. Kie- 
kvienam Biržiška duos versti atskiras knygos dalis. Pasakiau, kad neprieštarauju. 


576. Rzewuski Eustachy. 

577. Sui generis (lot.) - savitas, savotiškas, tam tikras. 

578. Kalbama apie Mykolo Rėmerio darbą Litwa. Studium o odrodzeniu narodu litewskiego, 
Lwów, 1908 (Lietuva. Studija apie lietuvių tautos atgimimą). Pirmą kartą monografija buvo iš- 
versta į lietuvių kalbą ir išleista 2006 m., o antrą - 2020 m. 

Aišku, džiaugčiausi, jeigu knyga būtų ne tik išversta, bet ir išspausdinta. Biržiška 
dar nežino, ar knyga bus išleista. Kol kas vertimas atliekamas universitete, laikas 
parodys, koks likimas laukia išverstos knygos. Galvoju, jeigu knyga būtų išleista, 
man priklausytų koks nors honoraras. Na, bet ne honoraras yra svarbiausias. Daug 
labiau norėčiau, kad visuomenė susipažintų su mano knyga. Šioji laikoma klasiki- 
niu veikalu apie Lietuvos tautinio atgimimo istoriją. Būtų naudinga, jeigu ji galėtų 
išvysti dienos šviesą lietuvių kalba, juo labiau kad lenkiškojo leidimo jau nėra pre- 
kyboje. Leidybos draugija „Švyturys“ prieš kelerius metus man siūlė išversti knygą, 
o draugija ją būtų išleidusi. Tačiau aš nesiryžau, nes neturėjau nei laiko, nei vertėjo 
į lietuvių kalbą kvalifikacijų - net savo paties knygos nesugebėčiau kokybiškai iš- 
versti. Manau: jeigu Biržiškos studentai išvers knygą, atsiras ir norinčiųjų ją išleisti. 

Paprastai mano butas Žaliakalnyje yra toks tylus - ilgus vakarus čia leidžiame 
tik dviese, aš su Jadze, o štai dabar čia neregėtas judėjimas. Yra Jadzės sesuo Ste- 
fcia, yra Stefanas Romeris. Stefanas rytoj išvažiuoja, tačiau atvažiuoja Eva Mejerenė, 
kuri jau ruošiasi vykti atgal į Lenkiją, pas vyrą. Į Kauną atvykę ir pas mane pietauti 
buvo Hektoras Komorovskis ir Stefanas Mečkovskis. Stefanui Rėmeriui ir Stefciai 
Čepaitei šiandien padovanojau bilietą į teatro spektaklį „Mirandolina“. Jadzė iš 
meilės ir pavydo jau puola į isteriją. Vakar sužinojo, kad buvau kabarete „Versaly- 
je“, staiga visa persimainė, verkė, veidą išmušė raudonos dėmės, joms dingus oda 
išblyško, mergina ištisas valandas atrodė kaip nesava arba labai nenatūraliai gyvy- 
binga. Vienu žodžiu, nuo vakar ji kažkokioje spazminėje būsenoje. 


1924 Metų lapkričio 6 d. 
Ketvirtadienis 


Stefanas Romeris jau išvažiavo į Panevėžį, o Stefanas Mečkovskis ir Hektoras Ko- 
morovskis - į Bagdoniškį ir Kavoliškį. Penktą valandą po pietų iš Bagdoniškio at- 
vyko ir pas mane apsistojo Eva Mejerienė. Ji ruošiasi važiuoti atgal į Lenkiją, pas 
vyrą: čia atvažiavo gauti Latvijos vizos, ją gavusi sugrįš į Bagdoniškį, o po savaitės — 
namo. Gaila Marynios, Evai išvykus jausis tokia vieniša. Ir jai bus be galo sunku, 
nes, atvykus Stefanui Mečkovskiui, mažiau bendrauja su Elvyra, nepasikalba taip 
nuoširdžiai ir atvirai kaip anksčiau. Marynia negali pakęsti Mečkovskio, Mečkovs- 
kis Marynią erzina, jai pavydi ir norėtų išgraužti iš Bagdoniškio. Na, galbūt pla- 
nuojamos sūnaus vedybos ją šiek tiek išblaškys, privers galvoti apie kitką. Nusive- 
džiau Evą vakarienės į „Versalį“. Ir vėl žavėjausi kabaretu su nuogomis šokėjomis, 
numerius atliekančiomis salėje, tarp publikos. Dar negaliu apsiprasti su gražiu ir 
efektingu kabaretu. Tais laikais, kai gyvenau Paryžiuje - kabareto sostinėje, - ka- 

bareto scenoje dominavo dainos, o šokiai buvo antraeiliai. Dabar karaliauja šokiai, 
o šokėjos yra beveik visiškai nuogos. Prie šokių ritmo dera švytinti odos spalva ir 
moters kūno plastika, o aštrus kvepalų skonis susimaišo su subtiliu ir jaudinančiu 
kūno kvapu. Tai nauja ir visiškai kitokia aistrų puota - tokios nebuvo ankstesnia- 
me kabarete. Kabaretą paįvairina „dancing“ - puikus intermezzo”? kabareto mene - 
kažkas panašaus į anksčiau per spektaklio antraktus grojantį orkestrą. Jaudinanti 
nerami naujųjų šokių muzika, civilizuotos ir mūsų muzikiniam suvokimui pri- 
taikytos amerikiečių juodaodžių melodijos, išreiškiama šokančių porų labai har- 
moningais šokio judesiais, kuriuose paklusnių besiglaudžiančių kūnų savo poza ir 
kontaktu atskleistas geidulingumas susipina su neįtikėtina kojų žingsnelių ir ma- 
nevrų improvizacijos įvairove. Tai tikras šokėjų spektaklis. 


1924 metų lapkričio 7 d. 
Penktadienis 


Vėl man nepavyko paskaita. Pritrūko kažkokios aistros, įkvėpimo. Iš paskaitos iš- 
ėjau prastai nusiteikęs. Tiesą pasakius, jau prieš paskaitą jaučiau, kad ji nepavyks, 
o dar kaip tyčia šiandien buvo kaip niekad daug auditorijos. Na, ką darysi! Kartais 
būna geriau, kartais blogiau. 

Dar nebaigiau pasakoti apie Purickio bylą. Antrasis jam inkriminuojamas kal- 
tinimas yra dėl valdžios galių panaudojimo siekiant pasipelnyti. Taigi tokie kaltini- 
mai jam inkriminuojami: būdamas Lietuvos pasiuntiniu Berlyne, o vėliau užsienio 
reikalų ministru, Purickis spekuliavo valiuta stambiu mastu ir užsiėmė juvelyrikos 
dirbinių prekyba. Jis tai darė ne vienas, turėjo daug bendrų. Įvairiuose miestuose ir 
įvairiose šalyse - Skandinavijoje, Anglijoje, Rusijoje, Baltijos šalyse - buvo super- 
kama, pervežama ir gaunama valiuta didelėmis sumomis. Rusijoje pardavinėtas 
sacharinas ir kokainas beprotiškomis kainomis - per sieną minėtosios prekės buvo 
vežamos be muito, o už gautus pinigus buvo superkamos brangenybės, kurios, per- 
vežtos į Vakarus, buvo labai brangiai parduodamos. Viena vertus, buvo spekuliuo- 
jama trūkstamomis prekėmis Rusijoje (pavyzdžiui, cukrumi), kita vertus, pasinau- 
dota tomis visuomenės klasėmis Rusijoje, kurios prieš revoliuciją buvo turtingos, 
turėjo brangenybių ir turtų, tačiau revoliucijos vėjo buvo nublokštos ir priverstos 
egzistuoti visuomenės dugne ir išparduoti savo turtą, kad išgyventų. Spekuliantai 
bendrininkai turėjo ne tik atitinkamų piniginių sumų, bet ir priemonių tarnybiš- 


579. Intermezzo (it. pertrauka) - muzikos žanras. Laisvos formos instrumentinė, dažnai fortepi- 
joninė, miniatiūra arba orkestrinė pjesė. 

kai pervežti prekėms, skirtoms spekuliuoti. Tie spekuliantai bendrininkai buvo 
diplomatai, važinėję su diplomatiniais lagaminais, paženklintais diplomatiniais 
antspaudais, žodžiu, netikrinamais. Valiuta buvo spekuliuojama analogiškai. Pa- 
vyzdžiui, Kristijanijoje?** arba Helsinkyje kuris nors iš spekuliantų diplomatų nu- 
pirkdavo didesnę kronų, markių arba kitos valiutos sumą. Berlyno biržoje išryškėja 
tendencijos smukti šiai valiutai, o kitai augti. Kristijanijoje arba Helsinkyje tokių 
tendencijų dar nėra. Tad Purickis iš Berlyno kitam diplomatui siunčia šifruotą tele- 
gramą apie Berlyno biržos tendencijas ir įsako kuo greičiau parduoti turimą valiutą, 
kurios kursas netrukus nusmuks, ir Kristijanijoje nupirkti kylančią valiutą, kol jos 
kurso augimas ten dar nėra pastebimas. Šifruotos telegramos buvo labai didelė pa- 
galba spekuliantams, kurie galėjo staiga reaguoti. Tačiau šifruotos telegramos yra 
tarnybinė priemonė, kuria pasinaudota asmeniniais pasipelnymo tikslais. Aišku, 
spekuliuojama buvo platesniu mastu - ne viską tyrimas atskleidė. Bylos medžiaga 
yra tik maža realybės dalis. Na, ir nestebina faktas, kad krikščionims demokratams 
Purickio byla yra nemaloni ir norėtų jos išvengti. Purickis buvo vienas partijos ly- 
derių, jos ministras, be to, dar yra ir kunigas. Byla, ypač jeigu būtų vieša, atskleistų 
labai daug skandalingų faktų. Tokia byla meta šešėlį ant pačios partijos, dvasinin- 
kijos, kompromituoja klerikalinę valdžią. Negana to, šioji byla kompromituoja ir 
partijos finansų magnatą kun. Vailokaitį, nes ne paslaptis, kad Purickis spekuliavo 
su Vaikolaičio žinia ir iš tiesų Purickis buvo Vailokaičio bendras. 


1924 Metų lapkričio 8 d. 
Šeštadienis 


Šią savaitę labai daug linksminuosi - šiandien jau trečią kartą buvau „Versalio“ ka- 
barete. Visą savaitę sukausi su giminaičiais, vakare turėjau svečių. Kaune viešėjo 
Stefanas Mečkovskis su Hektoru Komorovskiu, kelias dienas mano bute nakvojo 
Stefanas Romeris, paskui atvyko Jadzės sesutė Stefcia Čepaitė, po jos pasirodė ir Eva 
Mejerienė. Su Eva šiandien jau atsisveikinome, išlydėjau ją. Po kelių dienų pakels 
sparnus ir išskris pas vyrą į Lenkiją. Neįsivaizduoju, kada vėl ji pasirodys Bagdoniš- 
kyje. Tik atvažiavusi į Bagdoniškį Eva buvo tokia sujaudinta vaikystės prisiminimų, 
kurie užplūdo jos širdį, kad ėmė svajoti apsigyventi čia su vyru, bet netrukus su jai 
būdingu ryžtu persigalvojo. Vienatvė kėlė nuobodulį, sunkus darbas - baimę, o dar 
pamatė, su kokiais sunkumais susiduria motina ir jos ūkis, dar pasiilgo vyro, kurį 
labai myli. Apsigalvoti privertė ir Stefanas Mečkovskis, kurio Eva tiesiog nekenčia, 


580. Danijoje. 

ir dabar labai laukia, kada galės kelti sparnus iš Bagdoniškio. Dabar jai pagailo 
motinos, priverstos kęsti vienatvę ir nuolatinius Mečkovsių barnius. Eva norėtų 
Marynią įkalbėti parduoti Bagdoniškio dalį ir persikelti gyventi į Lenkiją. Evos 
nuotaikomis ir Marynia persiėmė - mano sesuo nėra patenkinta sūnumi, visa siela 
ir širdimi linksta prie dukros, gyvena dukros mintimis ir jausmais. Štai dabar Eva 
išvyksta, o Marynia pasijus kaip niekada vieniša. Stefanas Mečkovskis žino, kad 
Marynią kamuoja abejonės - parduoti savo dalį ar ne - ir norėtų nuolatinėmis kal- 
bomis dar sustiprinti norą atsikratyti dalies, nes jam labai būtų paranku perpus su 
manimi perpirkti Marynios dalį. 

Evai išvykus mano namuose iki antradienio dar svečiuosis Stefcia Čepaitė, Ja- 
dzės sesuo. Tai jau paskutinė mano viešnia. Šiandien vakare abiem merginoms - 
Jadzei ir Stefciai - pasiūliau kartu su manimi nueiti į „Versalį“. Mergaitės labai 
gražiai pasipuošė, susišukavo ir restorane atrodė nuostabiai - nė kiek ne prasčiau 
už kitus svečius. Niekas net nebūtų pagalvojęs, kad jos tarnaitės. O aštuonioli- 
kmetė Stefcia dar tokia graži, kad restorane visi į ją žvilgčiojo. Mergaitėms labai 
patiko kabaretas, jos liko tiesiog sužavėtos. Atsivedžiau jas į „Versalį“ faktiškai 
dėl mano Jadzės, arba „Ja“ - taip aš ją vadinu, nes mergaitė prieš kelias dienas 
sužinojusi, kad buvau kabarete su Stefanu Romeriu, net susirgo iš pavydo. Girdėjo 
mus kalbantis apie kabaretą su nuogomis šokėjomis ir įsivaizdavo, kad tai pagun- 
dų pragaras, tik ir tykantis manęs. Jai atodė, kad šokėjos sėdosi mums ant kelių, 
kad ėjome su jomis į kabinetus, ir t. t. „Ja“ švytėjo. Šokėjos - ypač viena - jaunutė 
blondinė juodomis akimis ir spindinčia gelsvai rožine spalva, išdykusi ir vaikiškai 
patraukli, mano mergaites užbūrė. 


1924 metų lapkričio 9 d. 
Sekmadienis 


Šiandien vyko Teisės fakulteto tarybos posėdis, tačiau jokie įdomūs klausimai ne- 
buvo svarstomi, jokie nutarimai nepriimami. 

Iki šiol nėra jokių žinių, kad Švietimo ministerija būtų patvirtinusi darbo sutartį 
su prof. Jaščenka. Baloga buvo užsiminęs, kad Švietimo ministerija ir nepatvirtins 
sutarties. Aš tuo abejoju, nes ministras pirmininkas Tumėnas palaiko Jaščenkos 
kandidatūrą ir, ko gero, darys spaudimą Švietimo ministerijai patvirtinti sutartį. 

Mačys pakvietė vakare užsukti į svečius. Labai nenorėjau eiti, o dar buvau per- 
šalęs, tačiau iš mandagumo nuėjau. Pas Mačį jau buvo Beliackinas, docentas Stan- 
kevičius su žmona, Baloga, dr. Rokas Šliūpas su žmona, notaras Škėma, advokatas 

Zabielskis. Aišku, ponia Mačienė visus - išskyrus kelis atkakliausius - pasodino 
prie kortų stalo „chemin de fer“. Laimėjau keliasdešimt litų. Buvo vakarienė su deg- 
tine. Taigi - namo grįžau jau po vidurnakčio. 

Na, o dabar vis dar apie Purickio bylą. Didžiajai daliai krikščionių demokra- 
tų labai nemaloni minėtoji byla, todėl ir vilkinama iki begalybės. Bylos tyrimas 
buvo pradėtas dar Steigiamojo seimo laikais - tuo metu Purickis buvo deputatas. 
Tiriantis bylą Toliušis kelis kartus kreipėsi į Steigiamąjį seimą „išduoti“ Purickį, 
t. y. leisti esant reikalui jį areštuoti, tačiau kaskart Seimas pateikdavo neigiamą at- 
sakymą. Galų gale 1923 metų pavasarį byla kartu su kaltinamuoju aktu pateko į 
Tribunolą. Na, ir kiekviename žinsnyje ėmė rastis nenumatytų kliūčių, stabdančių 
bylos nagrinėjimą. Kai paaiškėjo, kad teismo tardytojas reikalauja iš Purickio 2000 
litų užstato mainais į laisvę, Tribunolas, gavęs Janulaičio pareiškimą ir atsižvelgęs į 
nusikaltimo sudėtingumą, pareikalavo 100 ooo litų užstato. Galbūt toks Tribunolo 
sprendimas išties buvo netinkamas, nes Tibunolas, turėjęs nagrinėti bylą, neturėjo 
pats, be prokuroro paraiškos, didinti užstato sumos. Toks Tribunolo sprendimas 
kai kam gali kelti dvejopus jausmus - tarkime, kad yra nusiteikęs prieš kaltinamąjį. 
Išties Tribunolo sprendimas gali kelti abejonių dėl nešališkumo, o krikščionims 
demokratams gali suteikti argumentų, kad teismas veikia nešvariai, ypač žinant, 
kaip valdantieji „mėgsta“ mūsų teismą. Geriau, jeigu tai nebūtų įvykę, bet įvyko ir, 
tiesą sakant, nesukėlė komplikacijų šioje byloje. Aišku, sprendimas pareikalauti di- 
desnės užstato sumos buvo susijęs su sprendimu Purickį areštuoti, kol bus sumokė- 
tas užstatas. Tribunolas savo sprendimą kartu su kaltinamojo akto kopija nusiuntė 
policijai, kuri privalėjo jį įteikti Purickiui, paaiškėjo, kad nurodytu adresu policija 
Purickio nesurado. Vėliau paaiškėjo, kad Purickio nėra ne tik Kaune, bet ir Lietu- 
voje. Šis faktas buvo plačiai žinomas, o Tribunolas oficialiai apie jį sužinjo tik gavęs 
policijos pranešimą. Tuomet Tribunolas paskelbė tarptautinę Purickio paiešką ir 
išsiuntinėjo pranešimus apie ieškomą bėglį. 


1924 metų lapkričio 10 d. 
Pirmadienis 


Esu labai peršalęs. Vakare jaučiau lengvo karščiavimo požymius. Būtų labai ge- 
rai rytoj nesikelti iš lovos, bet negaliu, privalau būti Tribunole ir pasiruošti poryt 
vyksiančiam teismo posėdžiui, o po pietų universitete turiu dalyvauti Reglamento 
komisijos posėdyje, paskaitoje ir kolokviume. 

1924 metų lapkričio 11 d. 
Antradienis 


Vėl universitete dėsčiau paskaitą. Ji labiau pavyko už praėjusiąją, tačiau privalėjau 
dažniau žvilgčioti į rankraštį. Šiuo metu studentams dėstau visuomeninę valstybės 
konstrukciją - aiškinu valstybės, kaip visuomenės integracijos ir diferenciacijos 
produktą, priešpastatydamas tokį požiūrį žmonių sutarties viršenybės teorijai. Esu 
patenkintas protiniu darbu, t. y. moksline analize, per paskaitas, kad ir kaip no- 
rėčiau kilstelėti pačią dėstymo formą - to padaryti nesugebu. Nuolatos išgyvenu 
dėl prastos dėstymo formos. Aš toks jau esu - kad ir ką daryčiau, norėčiau daryti 
puikiai arba bent jau labai gerai. O dabar privalau tenkintis darbu, kuris galbūt ir 
yra vertingas pačiu mąstymu, tačiau dėl nesugebėjimo taikliai išsireikšti dalį vertės 
praranda. 

Vis dar nebaigiu pasakoti apie Purickį. Tribunolas paskelbė tarptautinę Puric- 
kio paiešką. Paieškos raštuose, kaip ir visada, buvo nurodytas nusikaltimas, dėl ku- 
rio kaltinamasis yra ieškomas, ir prašoma valdžios ir privačių asmenų teismui nu- 
rodyti kaltinamojo buvimo vietą arba kaltinamąjį suimti ir pristatyti į teismą. Bet 
še tau šunie devintinės! Paieška skelbiama valstybiniame dienraštyje Lietuva. Šiuo 
atveju ieškomasis yra žinomas valdančiųjų veikėjas, maža to - nuolatinis minėtojo 
dienraščio bendradarbis. Purickis ne be valdžios žinios gyvena Berlyne - valdžia 
juo dar ir naudojasi pavesdama vykdyti įvairias slaptas užduotis, o Lietuvoje nuo- 
latos spausdinami išsamūs straipsniai apie užsienio politiką ir tarptautinius santy- 
kius - pasirašo juos „Vygandas“. Reikia pripažinti: Vygando-Purickio straipsniai 
yra geriausi iš visų pasirodančių lietuvių spaudoje. Už tuos straipsnius Purickis 
gauna gerą honorarą - girdėjau, po 1 litą už eilutę - honorarai mokami iš valstybės 
fondo, kadangi dienraštis Lietuva yra biudžetinis leidinys. Taigi, ta pati Lietuva, 
kurios paskutiniame puslapyje, skelbimų rubrikoje rašoma apie Tribunolo ieškomą 
besislapstantį Purickį, pirmame puslapyje išspausdina to paties Purickio straipsnį. 
Redakcija puikiai žino minėtojo žmogaus gyvenamąją vietą, pati jam išmoka hono- 
rarus. Na, dar įdomiau, kad, pasirodžius pranešimams apie Purickio paiešką, kitą 
rytą, o gal po kelių dienų Lietuva išspausdino Purickio atvirą laišką, skirtą Tribu- 
nolui, kuriame Purickis stebisi, kad yra ieškomas - jis niekada nebandė slėpti savo 
gyvenamosios vietos ir neturėjo supratimo, kad jo byla pateko į Tribunolą. Puric- 
kio atvirame „laiške“ yra keli netikslumai ir klaidos arba iškreipti faktai, metantys 
tam tikrą šešėlį Tribunolui ir pajuokiantys šią įstaigą. Ar tinkamai elgiasi valstybi- 
nis laikraštis, spausdindamas teismo ieškomo asmens polemiką su tuo teismu? Ar 
toks elgesys nėra valdžios organų kompromitacija ir neatsiduoda anarchija? Jeigu 

Seimas. 


Spalių 29 d. posėdis. 


Purickio byla. Visą šį posėdį užima pragarsėju- 
sios kun. Purickio ir Voldemaro bylų svarstymas. 
Apie pačios bylos atsiradimą Seime esame rašę jau 
pereitame „L. Ūk.“ numeryje. Dabar nors trumpai 
paminėsime, kaip ta byla buvo svarstoma Seime. 

Min. Pirm. Tumėnas įrodinėjo, kad reikalas svar- 
bus yra politiniais ir juridinias motyvais. Lemianti ar- 
gumentai turi būti juridiniai, bet opozicija tur būt var- 
tos politinius. Kun. Purickio byla esanti politinė tik 
partijų tarpe, bet Seimo nariai į ją turi Žiūrėti tik ju» 
ridinėmis akimis. 

Toliau įrodinėja, kad kun. Purickio ir prof. Vol- 
demaro byloms reikia taikinti Konstitucijos 63 $, nes 
bylos užvestos be Seimo sutikimo 

Kai del to, kad jau bylos eigoje ir del jų išėmimo 
min. Tumėnas duoda tokį sulyginimą. Vyras išžagino 
moteriškę. Moteriškė iškėlė baudžiamąją bylą. Išža 
ginta moteriškė jei atsisakys — byla bus išimta. Tarp 
šios bylos ir kun. Purickio bylos yra pilna =nalogija... 

Atmetus juridinę analogiją, reikia laikyti pono 
Tumėno sulyginimą pilnai vykusiu: Lietuva-- tai išža 
ginta moteriškė, vyras—kun. Purickis. Sąmoningu ar 
pripuolamu p. Tumėno sulyginimu einant, tenka pažy- 
mėti, kad kun. Purickis Lietuvai daugiau gėdos suteikė, 
kaip vyras moteriai... 

Baigdamas p. Tumėnas siūlo Seimui išsitarti, kad 
63 § Konstitucijos yra taikomas kun. Purickio ir prof. 
Voldemaro byloms, nors jos ir Teisme iškeltos. 

Ats. Toliušis (v. I). Svarstomas klausimas yra 
juridinis ir kalbant juo teks vartoti juridiniai argumentai. 

Klausimo esmė tokia. Yra raštas, svarstytas ir 
Teisių K joj, kuriuo Teisin. M ris per Ministerį Pirmi- 
ninką praneša Seimui, kad Teismo įstaigose yra dvi 
bylos: kun. Purickio ir prof. Voldemaro del tarnybos 
nusikaltimų ir kad joms nebuvo Konstitucijos 63 $ 
pritaikintas, ir pareiškia nuomonę, kad reikėtų pritai- 
kinti Seimui. 

Formaliai — Seimas tokio rašto neturėjo teisės 
priimti. Seimas leidžia įstatymus, tvirtina biudžetą, gali 
duoti paklausimus, interpeliacijas ir t.t., bet kad Sei- 
mas būtų konsultacija, kad Seimas galėtų aiškinti js- 
tatymus ir daryti nutarimus del ministerių nuomonės, 
to mūsų Konstitucijoj nėra pasakyta ir tokios teisės 
Seimas neturi. Ministeris turi elgtis pagal įstatymų. 

Purickio byla del tarnybos nusikaltimo yra Vyr. 
Tribunole — reiškia Teisme. Ji pateko į teismą tei- 
sètu keliu, įstatyme nustatytais dėsniais, kurie nusta- 
tyti baudžiamojo proceso straipsniais. Byla pakliuvo 
į teismą su Valstybės Gynėjo kaltinamuoju aktu. 

Teisingumo Ministeris prašo padaryti nutarimą. 
Kas bus tai per aktas? Aišku, kad tai bus ¿statymo 
aiškinimo aktas. Atvirai kalbant—tai notacija iš Sei- 
mo pusės Vyriausiam Tribunolui ir Valstybės gynėjui. 
Tuo nutarimu Seimas pasakys Vyriausiam Tribunolui: 
„tu įstatymų nežinai, tu neteisingai tą įstatymą pritaikei“. 

Ar Seimas gali įstatymus aiškinti? Konstitucijoj 
nėra pasakyta, kad Seimas gali įstatymus aiškinti, taigi 
—jis įstatymų aiškinti negali. Parlamentas leidžia įs- 
tatymus ir gali vieną įstatymą aiškindamas išleisti kitą, 
bet aiškinti įstatymų iš esmės negali. 

Jei Seimas ir išneštų nutarimą, tai jis praktingos 
reikšmės neturės. Vyriausias Tribunolas meprivalėtų 
tokiu nutarimu vadovautis, nes Tribunolas privalo 
vadovautis ti įstatymais. Jis ir bylos galės neišduoti. 

Daleiskim, kad V. Tribunolas priims domėn tą 

nutarimą. Kas tuomet įvyks? Tuomet įvyks antras 
aktas — bus pareikalauta byla ir ta byla įeis Seiman, 
kad iš esmės būtų išspręsta. Pašalinė jėga duos vi- 
sai kitą pakraipą bylai, prievartos keliu ji iš Teismo 
bus išimta. Štai kur kėsinimasis į Teismą. Aktas vi- 
sai neleistinas teisinei ir demokratinei valstybei. Kon- 
stitucijos 2 $ sako, kad valstybės valdžia yra: Seimas, 
Vyriausybė ir Teismas. Iš šio seka — teismas nepri- 
klausomas. Jis ir turi būti nepriklausomas, nes jeigu 
tokie precendentai ir aktai turėtų vietos, tas būtų Teismo 
nepriklausomybės ardymas, mes griautumė mūsų val- 
stybės pamatus. 

Vienintelis išėjimas — priimti Teisių K-jos spren- 
dimą, tai yra pripažinti Teis. Ministerio raštą visai 
nesvarstytinu. Taip pasielgus, bus apsaugota Teismo 
nepriklausomybė ir Seimo garbė. 

Ats. Sleževičius (v. |) nurodė, kad Teis. M-ris 
daro spaudimą į Teismo darbus. Teis. M-ris kun. 
Purickio ir prof. Voldemaro bylose neturėjo teisės 
kištis, bet teismas instancijų tvarka turėjo išspręsti; jeigu 
ne instancijų — tai priežiūros tvarka. Einant įstatymais 
į teismo funkcijas niekas negali kištis iš šalies — jokia 
valdžia, ar tai administratyvinė, baigiant vyriausiąja, ar 
tai įstatymų leidžiamoji, būtent Seimas, negali kištis. 
Čia yra instancijų tvarka ir tąja tvarka minimos bylos 
yra rišamos. Jeigu išriš aukščiausioji instancija gerai ar 
negerai, jau yra taškas ir skųstis tegalima tik pačiam 
Ponui Dievui... 

Teis. M-ris, jei norėtų laikytis įstatymų, kaipo 
general - prokuroras, matydamas įstatymų laužymą, 
galėjo kreiptis į Vyriausiąji Tribunolą, kad apsvarstytų 
šį reikalą. Tai vienintelis kelias, įstatymais numatytas. 
Kitokio kelio nėra. Ir Teis. M-ris daro klaidą, kada 
jis padarė pasiūlymą Min. Pirmininkui įeiti į Seimą ir 
čia iškelti šitą klausimą. P. Tumėnas čia sako, kad jis 
galįs kištis į įstatymo aiškinimą. Kaip tai gali kištis? 
Kuo remiantis“ Kuriais įstatymais? Ministeris gali 
veikti įstatymų ribose. Parlamento pareiga, jei randa, 
kad ministeris įstatymus sulaužė, interpeliuot ir parei- 
kšti nepasitikėjimą. Jei ministeris mato, kad neteisingai 
padaryta, privalo kreiptis atatinkamon instancijon ir 
prašyti atitaisyti. 

P. Tumėnas nori pasikalbėti su Seimu, ar jo 
nuomonė gera ar ne. Kur gi tuomet parlamentarizmo 
prasmė, kad ministeris atsako už savo darbus? Jei 
eiti p. Tumėno galvojimu, tai kiekvienu atveju, kada 
reikės priimti tarnautoją arba prašalinti, kada reikės 
padaryti vieną ar kitą veiksmą, neišeinantį iš įstatymo 
ribų, ateis m-ris į Seimą ir pasakys: „Aš noriu sužinoti, 
ar mano nuomonė yra teisinga ar ne“. Kuriame kon- 
stitucijos straipsnyje, kuriame Seimo statuto paragrafe 
yra tokia teisė duota? Jos nėra! Parlamentarizmo 
prasmė taip pat negali leisti, kad ministeris iš anksto 
sužinotų Seimo nuomonę. Kas gi bus atsakomingas 
už veiksmus? Kas bus, jei Seimas leis įstatymus ir 
pasakys, kaip reikia kiekvieną punktą aiškinti? Tuomet 
ministeriai nebebus atsakomingi už savo darbus; tuomet 
griūva visas pamatas, ant kurio yra pastatytas visas 
dabartinis mūsų valdymas. Kada nėra atsakomingų 
žmonių, tada visoje tvarkoje yra chaosas. 


P. Teis. M-ris sako, nenoris kištis į Seimo dar- 
bus. Argi tikrai taip? Klausimas pastatytas ne del pra- 
mogos, bet turi tikslą priversti teismą jau po įvykusio 
fakto, išleidus dar post factum įstatymą, savo nutarimą 
pakeisti. Kitap mes suprasti negalime. Bet Seimo nuo- 
monė nėra įstatymas, nes ne ta tvarka priimtas bus 
toks nutarimas. Tai yra tik įstaivmo aiškinimas, bet 
Seimas neturi teisės įstatymų aiškinti. Einant Konsti- 
tucija — įstatymus aiškina tik teismas. Kadangi Seimas 


Straipsnio apie Purickio ir Voldemaro bylų svarstymą Seime faksimilė, 
Lietuvos ūkininkas, 1924, lapkričio 13-19, nr. 46, p. 5. 

publikacija apie ieškomą asmenį yra skirta visiems, kodėl tai neliečia vyriausybinio 
laikraščio? Kita vertus, savaime aišku, kad Aukščiausiasis Tribunolas nesivels ir 
negali veltis į polemiką su Purickiu spaudoje, tad laikraščio redakcijos elgesys su 
Tribunolu yra netoleruotinas - tai provokacija ir šaipymasis iš teismo, kuris žmo- 
nių akyse lieka kvailio vietoje ar pašaipos objektu. 


1924 metų lapkričio 12 d. 
Trečiadienis 


Toliau apie Purickį. Minėtasis Purickio „laiškas“ Tribunolui, paskelbtas vyriausy- 
binėje Lietuva, parašytas kaip atsakymas į Tribunolo skelbiamą kaltinamojo paieš- 
ką ir suėmimą - jau sena istorija. Tai praėjusios žiemos, o gal pavasario įvykiai. 
„Pikantiškas“ buvo ne tik faktas, kad vyriausybinis leidinys išspausdino ieškomo 
asmens „korespondenciją“, bet ir faktas, kad Vyriausybė ir toliau naudojasi Pu- 
rickio paslaugomis, skiria jam atlikti slaptas užduotis. Ką galvoti apie vyriausybę 
arba apie tvarką valstybėje, kai buvęs valstybės vadovas, kaltinamas pasisavinęs 11 
milijonų ir piktnaudžiavęs valdžia, ir toliau teikia paslaugas valdžiai, nors teismas 
neatšaukė savo kaltinimų? Arba ką galvoti, kai aukščiausioji šalies valdžia, žinoda- 
ma apie iškeltą bylą, leidžia sau ignoruoti teismą, laužyti įstatymus, kurie draudžia 
kaltinamajam be teismo žinios pakeisti gyvenamąją vietą? Ką galvoti apie valdžią, 
kuri kaltinamąjį išleidžia į užsienį, padeda jam išvykti, o gal ir pati išsiunčia. Ki- 
tas nepaprastų Purickio bylos peripetijų etapas buvo bandymas įteikti jam kalti- 
namojo akto kopiją ir bandymas atvesdinti jį į teismą. Mūsų pirmininkas paliepė 
įteikti Purickiui kaltinamuosius dokumentus ne visai prisilaikydamas teisės aktų 
dėl tų kaltinamųjų, kurie teismo sprendimu turi būti areštuoti. Tribunolo pirmi- 
ninkas kaltinamojo akto kopiją Purickiui nusiuntė per Lietuvos pasiuntinybę Ber- 
lyne, kuri dokumentus perdavė Purickiui. Pirmininkas suklydo - na, įvyko, kaip 
įvyko. Priėmę sprendimą dėl Purickio arešto, kol bus sumokėtas užstatas, turėjo- 
me imtis kokių nors veiksmų paaiškėjus, kad Purickis ramiausiai gyvena Berlyne. 
Tuomet kreipėmės į Teisingumo ministeriją su prašymu kreiptis į Užsienio reikalų 
ministeriją ir pareikalauti Vokietijos valdžios išduoti Lietuvai Purickį, savo tėvy- 
nėje kaltinamą paprastuoju (ne politiniu) nusikaltimu. Labai ilgai vilkinusi laiką 
vis dėlto Teisingumo ministerija (Tumėnas) parašė mums atsakymą, kad Lietuva 
su Vokietija nėra pasirašiusi konvencijos dėl ieškomų asmenų išdavimo, o nesant 
tokiai konvencijai ministerija „nemato reikalo“ kreiptis į Vokietiją. Janulaitis yra 
kategoriškas - nors ir nėra pasirašytos konvencijos dėl nusikaltėlių sugrąžinimo, 
vis dėlto Lietuva su Vokietija buvo pasikeitusi notomis, kuriose abi šalys pasižadėjo 

teikti tarpusavio pagalbą, ypač viena kitai išduoti kaltinamuosius baudžiamosiose 
bylose. O ką daryti, kai ministras „nemato reikalo“ paklusti teismo reikalavimams! 
Ir tai dar ne visos teismo kančios Purickio byloje. Svarbiausias dar papasakosiu. 


1924 metų lapkričio 13 d. 
Ketvirtadienis 


Gavau Reginos atsakymą į mano laišką, rašytą jai spalio 26 dieną. Ir įvyko tai, ko 
tikėjausi. Regina nori materialinės paramos, nori pinigų. Laiške prašiau, kad para- 
šytų vieną trumpą žodelį „taip“, jeigu jai reikia pinigų ir priims juos. Na, ir Regina 
tą žodelį „taip“ parašė. Skaitydamas jos aną laišką įtariau, kad taip ir bus. Tas laiš- 
kas buvo labai gražus ir taurus, vis dėlto man užkliuvo, kad tiek daug rašė apie ma- 
terialines savo problemas, apie pinigų stygių ir t. t. Jaučiau, kad Regina, kuri man 
paklausus apie pinigus Gardine kategoriškai atsisakė priimti bet kokią pagalbą, 
laiške nori ištaisyti savo klaidą, tačiau, pati nenorėdama prašyti, mane provokavo 
jai dar kartą pasiūlyti. Ji nenori prašyti, tačiau nori priimti. Šis manevras man ne- 
labai patinka. Būtų daug geriau, jeigu Regina klausimą būtų išsprendusi paprasčiau, 
atviriau, be tokios diplomatijos, be tokio noro turėti, bet, gink Dieve, neprašyti. Ne- 
patinka man tai. Būtų paprasčiau ir sąžiningiau, ir stilingiau tiesiog paprašyti tokiu 
pat tauriu tonu, kokiu rašė visą laišką. Suprantama, tai nekeičia mano sprendimo. 
Regina augina mano vaiką - tad visiškai teisinga man prisidėti prie jo išlaikymo. 
Laiške Regina tikino, kad niekas jai nedaro įtakos, o aš ja nelabai tikiu, įtariu, kad 
pirštus prikišo machinacijas mėgstanti panelė Eliza Kurto. 


1924 Metų lapkričio 14 d. 
Penktadienis 


Vakare pasnigo. Pirmą kartą šiemet. Mieste sniegas didelio pėdsako nepaliko, ta- 
čiau Žaliakalnio sodai baltuoja. Ilgas ir gražus ruduo buvo šiais metais, bet jau ko- 
kias dvi savaites vis labiau vėsta, vis labiau šąla. Jau ore juntamas žiemos artėjimas. 
Sniegas ir šaltis alsuoja į veidą. Nemalonus metų laikas. 

Vakare buvau paskaitoj - šį kartą vėl esu savimi patenkintas, paskaita pavyko. 
Ko gero, dar kokybiškesnis buvo kolokviumas, jo metu su studentais aiškinomės 
visuomenės sąvoką ir visuomenės santykį į valstybę. Per kolokviumą, kuris vyksta 
po kiekvienos paskaitos, pasikviečiu po 20 studentų, tačiau kolokviume dalyvauja 
ir pokalbių klausosi ne tik iškviestieji, bet ir beveik visi studentai, beveik visa au- 
ditorija. Labai retai kada nebūna paskaitoje iškviesto studento - beveik visi lanko 

paskaitas. Man atrodo, kad studentai patenkinti kolokviumais - labai daug jų pa- 
silieka pasiklausyti, užsirašinėja mano pastabas, reaguoja į įvykių eigą. Naudinga 
jiems klausytis, kadangi mano ir studentų pokalbis pagilina, pakoreguoja žinias, 
gautas per paskaitas. Kai kurie man jau sakė, kad kolokviumus labai mėgsta, tai 
tarsi žinių repeticija. Iš tiesų kolokviumai naudingi yra ne tik studentams, bet ir 
man. Mokausi preciziškai mąstyti, tinkamai suformuluoti sąvokas. 

Šiandien vyko Tribunolo posėdis ūkio reikalams, svarstėme labai charakterin- 
gą Klaipėdos teismų problemą. Klaipėdoje vyraujantys santykiai yra toli gražu ne- 
normalūs - iki šiol ne tik kad nerimsta konfliktai, bet dar ir auga, gilėja. Lietuvos 
vyriausybė vilkina realizuoti ratifikuotą Klaipėdos konvenciją ir vis neskelbia Klai- 
pėdos apskrityje rinkimų tiek į valstybinį seimą, tiek į autonominį seimelį. Kita 
vertus, Klaipėdos vokiečiai, naudodamiesi pretekstu kovos dėl autonomijos prieš 
primestą valdžią, besipriešindami vis stiprėjančiam krašto lietuvinimui, organi- 
zuojasi į kovą dėl šio krašto grąžinimo Vokietijai. Yra žinoma garsiojo, vadinamojo 
„pučo“ - neįvykusio sukilimo - byla, kurį organizavo didelė sąmokslininkų grupė. 
Minėtoji byla jau pateko į Karo teismą. Neseniai įvyko kitas incidentas, kurio pase- 
kmės auga ir yra labai sudėtingos. Tai vadinamasis Peteraičio incidentas. Klaipė- 
dą prijungus prie Lietuvos, Lietuvos šaulių sąjunga ėmė veikti ir Klaipėdos krašte. 
Šioji sąjunga yra pagalbinė karinė organizacija, priklauso valstybės ginkluotosioms 
pajėgoms. Šauliams priklauso patriotinis jaunimas. Klaipėdoje šauliai, vietos jau- 
nimas, yra vietos lietuvių judėjimo avangardas, todėl yra vokiečių labiausiai ne- 
kenčiamas. Ne tik vokiečių, beje, ir pasyvios lietuvių liaudies, kurią vis dar tampo 
vokiškosios virvelės. Šauliai turi teisę apsiginkluoti. Kadangi Šaulių sąjunga yra 
visoje valstybėje veikianti organizacija, tad jos narių veiklą reglamentuoja statutas, 
prilygstantis valstybės įstatymui, galiojantis visoje teritorijoje - autonominėje taip 
pat. Klaipėdos vokiečiai, kuriems šauliai yra krislas aky, kitaip interpretuoja įstaty- 
mą. Klaipėdos prokuratūra, kurioje dirba vien vokiečiai, ėmėsi ryžtingo žingsnio ir 
davė įsakymą nuginkluoti šaulius. Rytoj papasakosiu plačiau apie incidentą. 


1924 metų lapkričio 15 d. 
Šeštadienis 


Buvo užsukęs Kacenelenbogenas. Skundėsi žmogus, kad Panevėžio ložė žlunga, 
kad nėra jokių galimybių plėstis, nes tarp lietuvių nėra tinkamų kandidatų. Eliso- 
nas nuo pat įstojimo į ložę laikėsi skeptiškos nuomonės apie jos vystymąsi, trukdė 


581. Peteraitis Martynas. 

jai plėstis. Gabrielė Petkevičaitė yra labai tauri, 
tačiau sena ir nepajėgi imtis veiklos, o kitų tin- 
kamų lietuvių kandidatų ir nėra. Senasis dr. Ro- 
mas’® jau visiškai niekam tikęs. Taigi lieka vie- 
nas vienintelis Kacenelenbogenas. Tiesą sakant, 
žydų kandidatų galima rasti - ir nemažai, pasak 
Kacenelenbogeno, neteisinga kurti gryną žydiš- 
ką ložę, juolab kad ir patiems žydams ložė būtų 
vertinga tik tuo atveju, jeigu per ją galėtų turėti 
kontaktą su atitinkamais lietuvių visuomenės 
elementais. Reikia pripažinti, lietuvių masonų 
ložės vegetuoja. Čia, Kaune, per artimiausią lo- 
žės posėdį aš noriu atsisakyti venerable pareigų. 
Lai jas užima jaunesnis žmogus, veiklus, turin- 
tis daugiau laiko. Omeny turiu brolį Toliušį. Aš 
esu pernelyg įsitraukęs į universiteto ir Tribu- 
nolo darbus ir apskritai mano kontaktai su vi- 


suomeniniu kultūriniu gyvenimu yra menki. 
Faktiškai, išskyrus mokslo pasaulį, niekur ir 
nedalyvauju. Kacenelenbogenas labai užsidegė 
Janulaičio mintimi, kad reikėtų įkurti viešąją 
organizaciją, panašią į Žmogaus teisių lygą, kuri iš esmės ir dirbtų masonų darbą, o 


Vincui Kudirkai skirtas Krivulės numeris, 
viršelio faksimilė. Krivulė, 1924, nr. 11. 


ložės slapta jai vadovautų. 

Buvau teatre, didžiojo Lietuvos atgimimo apaštalo Vinco Kudirkos mirties me- 
tinių 25-mečio minėjime. Kudirka mirė 1899 metais. Minėjimą organizavo Vinco 
Kudirkos vardo švietimo draugija - ji yra liaudininkų rankose. Įėjimas su moka- 
mais bilietais - kaip į teatrą. Susirinko labai daug žmonių - daugiausia kairiųjų 
atstovų - liaudininkų, tačiau netrūko ir dešiniųjų, ir įvairių sričių tautininkų. Ren- 
ginio programa: visuotinai giedamas tautinis himnas, kurio autorius yra Kudir- 
ka, dr. Griniaus paskaita apie Kudirkos gyvenimą, Mykolo Biržiškos paskaita apie 
Kudirkos tapatybę, Mykolo Petrausko?“ pasakojimas apie Kudirkos muziką, o po 
to smuiko muzika ir dainos. Ypač gera buvo Biržiškos kalba, pabrėžusi du dalykus: 
1. Kad giliausia Kudirkos kūrybos ir tautinio darbo esmė buvo atverti tautai kelius 
į Europą, į Vakarų kultūrą, kovos ir veiklos kultūrą ir 2. Kad Kudirka, kaip ir kie- 


582. Romas Jurgis Gerasimas. 
583. Petrauskas Mikas. 

Vinco Kudirkos 25-ių metų sukaktuvės 
Universitete. 


Dvidešimt penkių metų nuo Kudirkos mir- 
ties minėjimas Lietuvos Universitete prasidėjo 
4 val. po piet Didžioji Universiteto auditori- 
a pilnintėlė. Pasirodo, kad ji per ankšta. 
škilmes pradeda Universiteto rektorius, prof. 
Būčys, pabrėždamas, kad šis 25 metų minėji- 
mas nėra linksmas, nes minimas didelio žmo- 
gaus atsiskyrimo iš mūsų tarpo laikotarpis 
Kudirka buvo pozitivistas, bet jis kartu buvo 
ir idealistas. aipo pozilivistas jis labiau bu- 
vo krypęs į tą srovę, kurios kūrėjas buvo 
Augustas Comte ir kuri griežtai priešinga buvo 
idealizmui. Kudirka idealistas ne del to, kad jis 
buvo idealizmui priešingoje, jo laikais labai 
madoje esamoje pozitivizmo srovėje, bet del to, 
kad jis mylėjo tėvynę, jai atsidėjęs dirbo, ne- 
reikalaudamas už tai jokio atlyginimo, jokio 
užmokesnio. Doc. Tumas kalba apie V. Ku- 
dirkos asmenį. Kudirkos raštuose nėra nieko 
ypatingesnio. Jie rodo, kad Kudirkos būta vi- 
dutinio žmogaus. Vidutinis žmogus Kudirka 
vis tuk nepaprastas. Gražus, skaistus Kudir- 
kiukas patenka į Mariampolę. Cia savo ener- 
gija, savo sumanumu, savo visapusiškumu pa- 
vergia visų mergaičių širdis. Ir kur gi ne! 
Juk jis gražus, jis lengvai ir sklandžiai kalba, 
Jis dainuoja, griežia ir... visados gimnazijos 
mokslą eina pirmuoju. Šį pirmą pavojų — 
mergaičių pavojų -— Kudirka išvengia. Bai- 
gęs gimnaziją, neima rusų gabesniems skiria- 
mą stipendiją, nevažiuoja į Maskvą, bet į Var- 
šuvą, kame visai sulenkėja ir net nutraukia 
ryšius su lietuviais studentais maskviečiais. 
Ir iš šio antro pavojaus Kudirka išsisuka, Tie- 
sa, „Varpą“ sumanė ne jis, bet Gaidamavičius; 
užtat pirmas „Varpo“ vedėjas yra Kudirka. 
Šis Kudirkos atsivertimas Tumui nesupranta- 
mas, stačiai — stebuklingas. Gyvendamas 
sodžiuje, Kudirka nesišalina nuo žmonių: pas 
juos buvoja, kartu buteliuką geria, kartu 
„Varpui“ rašo. Rašo gulėdamas ir tiek daug 
rirašo, pykdamas ant tų lietuvių inteligentų, 
urie nieko nerašo. Profesorius M. Biržiška 
kalba apie V. Kudirkos pozitivizmą.  Kalbėti 
apie Kudirkos pozitivizmą, vadinasi, kalbėti 
apie jo asmenį. Bet šis klausimas doc. Tumo 
nušviestas, Plačiai prof. Biržiška dėsto tas 


sąlygas, arba, geriau pasakius, tą filosofijos 
p kuri, be abejo, į Kudirką veikė. r 
srovė — tai pozitivizmas, ne la savo forma, 
kuria jis iš karto pasireiškia, kaipo viso puo- 
likas, kas tik ne pozitiviška, bet ta nublanku- 
sia forma, kada jis steigia mokyklas, Įeidžia 
knygas, enciklopediją. Kudirka labiau prakti- 
kos veikėjas, realistas, o ne pozitivistas. Taip 
at jis nebuvo antiklerikalas. Jei vieną kitą 
kuniks ir pabarė, tai tik užtai, kad šis būda- 
mas arti liaudies, nieko jai nedirba. Bet juk 
jis barė už apsileidimą ir inteligentus šviesuo- 
lius. Negi iš to išvestumėme, kad Kudirka 
buvo nusistatęs prieš inteligentus. Ne daug 
kas Kudirką rišo su romantizmu. Trumpai 
kalbant — Kudirka ne teoretiko, bet praktiko 
žmogaus tipas. 
Baigus prof. Biržiškai kalbėti, dėkoja pre- 
legentams, susirinkusieji gieda Kudirkos su- 
statytą Tautos Himną 


Straipsnio „Vinco Kudirkos 25-rių metų sukak- 
tuvės universitete“ faksimilė, 

Lietuvis. Visuomenės, politikos ir literatūros laikraštis, 
1924, lapkričio 21, nr. 2, p. 11-12. 

kvienas genijus, tampa tuo didesnis, kuo iš toliau į jį 
žiūrima. Juo toliau, juo labiau jo įtaka didėja, Kudirka 
buvo vienos krypties vėliavnešys, vos ne vienos partijos 
(dekomratų, dabartinių liaudininkų), tačiau šiandien jis 
tapo visos tautos nuosavybe, tapo ne partijos, o tautos 
pranašu ir visuotinės Lietuvos gerovės simboliu. 

Rytoj ir poryt Kaune vyks daug renginių, susijusių su 
Kudirkos mirties metinėmis (universitete, „Vilkolakyje“, 
įvairiose draugijose). 


1924 metų lapkričio 16 d. 
Sekmadienis 


Užvakar pradėjau pasakoti apie Peteraičio incidentą. 
Taigi minėtasis Peteraitis, Klaipėdos lietuvis, ūkininkų 
sūnus, priklausė Šaulių sąjungai. Kai Klaipėdos proku- 
ratūros įsakymu į jo namus atėjo policija ir pareikalavo 
atiduoti ginklą, Peteraitis atsisakė tai daryti ir pasiprie- 
šino policininkams, ketinusiems iš jo jėga jį atimti. Vie- 
ną policininką jis nušovė. Lietuvos valstybės valdžios at- 
stovai, vietinė Klaipėdos valdžia, vadinamoji direktorija, 
kuri šiuo metu, kol nėra Klaipėdos autonomija realizuo- 
ta, susideda iš elementų, pavaldžių centrinei Lietuvos 

valdžiai ir yra paklusnus jų politikos įrankis, nusprendė, 
kad Klaipėdos prokuratūros paliepimas sudėti ginklus 

yra neteisėtas — šios sąjungos nariai turi teisę laikyti 

ginklus. Šaulių sąjunga veikia visoje Lietuvoje, vadina- 
si, ir Klaipėdoje, dėl autonomijos išimtys nedaromos. 
Prokuroro pavaduotojas, įsakęs atimti ginklus iš šaulių, 
buvo pašalintas iš pareigų. Klaipėdos vokiečiai į situaci- 
ją žvelgia kitaip - o Klaipėdos prokuratūroje dirba vien 

vokiečiai, visi teisėjai yra vokiečiai, dirbę dar prieš Klai- 
pėdą prijungiant prie Lietuvos. Na, kad ir kaip ten būtų, 
Peteraitis nužudė policininką - privalo būti atliekamas 

tyrimas, kuris išaiškintų, ar Peteraitis įvykdė nusikalti- 
mą, ar turi būti patrauktas baudžiamojon atsakomybėn. 
Šaulių sąjunga priklauso valstybės ginkluotosioms pajė- 


goms, tad šaulių bylos keliauja į Karo teismą tokiais pačiais keliais, kaip ir kareivių. 
Todėl karinė valdžia areštavo Peteraitį ir įkalinusi jį perdavė Karo teismo tyrėjams. 
Klaipėdos teisėtvarka, kurioje, kaip minėjau, vis dar dirba vokiečiai, nenori pripa- 
žinti Karo teismo kompetencijų ir reikalauja, kad tyrimą atliktų Klaipėdos krašto 
autonominis civilinis teismas. Kilo smarkus konfliktas. Karinė valdžia ignoruoja 
Klaipėdos teisėtvarkos reiklavimus, o pastaroji reikalauja perduoti jai Peteraitį, nes 
Karo teisme jis kalinamas neteisėtai. Įprastinėmis sąlygomis tai būtų juridinis teis- 
mų ginčas, kuriam teismui priklauso bylos tyrimas ir nagrinėjimas. Tačiau Klaipė- 
dos teismas iškėlė didžiulį skandalą, kurį pavertė politiniu. Na, tiksliau jis pats sa- 
vaime tapo politinis, Klaipėdos teisėjai sudėliojo taškus ant „i“ ir incidentą pavertė 
politiniu manifestu. Viena vertus, Klaipėdos teismai sąmoningai ignoravo faktą, 
kad Peteraitis buvo sulaikytas, ir paskelbė Klaipėdoje jo paiešką. Pranešimuose 
rašoma, kad ieškomas Peteraitis kaltinamas arba įtariamas nužudžius policinin- 
ką. Tai toks pats pareiškimas, kaip ir kiekvienam ieškomam ir besislapstančiam 
įtariamajam, kurio buvimo vieta nežinoma. Be to, visas būrys Klaipėdos teisinin- 
kų - prokurorų ir vietos teisėjų, tarp jų ir du mūsų Tribunolo teisėjai, klaipėdiečiai 
Pliumikė ir Hesė - paskelbė pasirašytą atsišaukimą-protestą vietos laikraščiuose 
(Memeler Dampfboot). Šiame laikraštyje jie protestuoja prieš išpuolį, vykdomą no- 
rint sužlugdyti Klaipėdos autonominę teisėtvarką. Taip pat rašo, kad jie nepasitrau- 
kia iš pareigų ir ryžtasi toliau vykdyti savo pareigas tik dėlto, kad šiais sudėtingais 
nebaudžiamumo laikais savo krašto žmonėms užtikrintų teisinę ir asmeninę pa- 
galbą ir saugumą. Jeigu jie atsistatytų, žmonės prarastų bet kokias saugumo garan- 
tijas ir būtų palikti likimo valiai, bet kokiai prievartai. 


1924 metų lapkričio 17 d. 
Pirmadienis 


Šiandien gatvėje sutikau garbaus amžiaus dr. Joną Basanavičių, kuris Palangoje 
praleidęs ilgas atostogas, o vėliau Kaune stiprinęs susilpnėjusią sveikatą jau ruošiasi 
žiemai sugrįžti į Vilnių - į savo postą. Senolio išvaizda, kiekvienas susitikimas su 
juo palieka man be galo didelį įspūdį. Šis Žmogus - tai Simbolis, tai Vadas lygus 
pranašui. Žmogus, kuris turėjo ir turi Aukso ragą, kurio nė akimirką iš rankų 
neišleido. Šiame tyliame, susikaupusiame žmoguje slypi tvirtybės ir sąmoningos 
galios vienybė, kuri jį paverčia Didvyriu, visą gyvenimą einančiu tiesia linija. 1883 


584. Aukso ragas - kovos, veiklos simbolis, kovoti vienijantis visą visuomenę. Aliuzija į S. Vys- 
pianskio 1900 m. parašytą romantinę dramą „Vestuvės“ („Wesele“). (Vert. past.) 

— Jūs keturios dešimtis metų, kai pradėjo sušit, o saulės vis dir nesimato.. 


Karikatūra „J. Basanavičius - Jau keturios dešimts Nuotrauka „Fraternitas Lithuanica nariai su jos garbės nariu 
metų, kai pradėjo aušti, o saulės vis dar nesimato.“ D-ru J. Basanavičiu ties jo paminklu Karo Muzejaus sode", 

iš satyros ir kritikos žurnalo Spaktyva viršelio. 1925, nr. 8-9 žurnalas Krivulė, 1924, nr. 11, p. 17. 

(11-12). 


metais Basanavičius įkūrė Aušrą ir žadino lietuvių etninę tautą, tuo laiku Lietu- 
va dar miegojo, neįsisąmoninusi pati savęs, savo sielos grožį atiduodama svetimie- 
siems. Jam teko reta žmogaus gyvenime laimė matyti savo veiklos vaisių, matyti 
tautinę Lietuvą, matyti Lietuvos valstybę nepriklausomą. Kitas būtų Aušra pasiten- 
kinęs arba stojęs į visuomenei nusipelniusių žmonių gretas, arba dirbtų vieną ar 
kitą darbą tautinėje dirvoje. Taip pasielgė Martynas Jankus arba dr. Jonas Šliūpas. 
Basanavičiui, be abejonės, jau pakaktų ir nuopelnų, ir šlovės, kad būtų pagerbtas 
Lietuvių Tautos, kad turėtų savo asmens garbingą įrašą istorijos puslapiuose. Bet 
jis ne toks, jis vis dar monolitiškas, jis vis kuria savo Aušrą. Jo epochinis vardas vis 
pasirodo toje pačioje veiksmų, kuriančių Tautinę Lietuvą, grandinėje, to proceso 
persilaužimo momentais. 1883 metai, 1905 metai, 1920-1924 metai - Basanavičiaus 
datos. Nepaminėjau Nepriklausomybės paskelbimo, kuriame jis taip pat dalyvavo, 
tačiau tai ne to lygio jo darbas, kaip trys anksčiau paminėtos datos. Aušra - Didysis 
Vilniaus tautinis seimas - Vilniaus kaip sostinės patvirtinimas - štai trys didieji 
momentai, trys didieji Basanavičiaus nuopelnai. Būdamas jaunuoliu Aušroje žadino 

tautą, vyru - pakvietė engiamą Tautą į Lais- 
vą seimą, kuris tapo visos tautos seimu - visų 
liaudies masių seimu, o jau seniu - įsišaknijęs 
giliai Vilniuje tarsi ąžuolas savo buvimu Vil- 
niuje neguoja lenkų okupaciją. Taip - faktas, 
kad Basanavičius gyvena Vilniuje ir yra Auš- 
ros darbo tąsa. Nėra tas pats, ar Vilniuje gy- 
vena Basanavičius, ar kas nors kitas. Vilniuje, 
Sostinėje yra Vadas, yra Pranašas, yra Di- 
dvyris. Ten, kur Mahometo kapas, ten Meka. 
Sostinėje yra Tautos Dvasia. Vilniuje gyvena 
Basanavičius. 

Stovėjome su Basanavičiumi ant šaliga- 
tvio ir kalbėjomės kelias minutes. Pasakojau, 
kad aplankiau Vilnių, kad rašau knygą apie 
konstitucinę teisę, o kai atsisveikinome, Basa- 
navičius pareiškė, kad jam buvo labai malonu 
su manimi pasikalbėti. Man tai didžiulė garbė. 

Šiandien po pietų visame mieste buvo 
uždarytos žydų parduotuvės. Tai protestas 
prieš seime svarstomą įstatymų projektą dėl 
visuotinio draudimo prekiauti sekmadieniais 
ir švenčių dienomis. Protestą organizavo rabi- 

Lietuvių tautos dvasios saugotojo, 
D-ro Jono Basanavičiaus pasveikinimas. 

— no partijų 
tėvynės labą, josios gerovę, jai 
ta 


ir to pat 
laikraštis, 


adgs skaitytojų pritarimo 
del kaipo pirmesoio „Lietuvio“ buvęs redakto 

natas - tomis valandomis buvo meldžiamasi, kad įstatymas nebūtų priimtas. Pana- 
šu, kad valdžia už protestą ketina nubausti žydų parduotuves. Buvo surašomi pro- 
tokolai. Minėtasis projektas turi įteisinti vadinamąjį anglišką sekmadienį - pagal 
Anglijos ir Amerikos pavyzdį. Tokį įstatymą yra priėmusios ir jaunosios valstybės - 
Lenkija ir Latvija. Žydams įstatymas labai nepatinka, jie priversti arba išsižadėti 
tradicinio šabo, arba uždaryti parduotuves dvi dienas iš eilės. 


1924 metų lapkričio 18 d. 
Antradienis 


Ir vėl buvo puiki paskaita universitete, o po jos - kolokviumas. Paskaitos, pasako- 
jamos gyvu žodžiu, man vis geriau ir geriau pavyksta. Vienintelis minusas, kad 


paskaitos tempas lėtesnis, nei skaitant iš rankraščio. Vis dėlto turiu vilties, kad šiais 
akademiniais metais su konstitucinės teisės paskaitomis pasistūmėsiu toliau nei 

prieš metus ar dvejus. Nedarysiu jokių pertraukų, ypač sausį, kaip kad praėjusiais 
metais. 

Lietuvos žiniose pasirodė Janulaičio straipsnis - šį kartą tai gana aršus Teisės 
fakulteto puolimas. Janulaitis pirmą kartą spaudoje išsako priekaištą, kurį iki šiol 
išsakydavo tik per privačius pokalbius: taigi, jis tvirtina, kad fakultetas įkurtas pa- 
žeidžiant statutą, nes niekas iš fakulteto narių, išskyrus svetimšalį Balogą, neturi 
mokslo laipsnio, o apie darbuotojų mokslo straipsnių kokybę ir lygį negalėjo spręsti 
Respublikos Prezidentas, mat jis nekompetentingas teisės klausimais, o vat pirmieji. 
fakulteto branduolį sudarantys žmonės ir buvo paskirti Prezidento. Be jokios abe- 
jonės, Janulaičio straipsnis yra labai nemalonus fakultetui, kurio nariai kaltinami 
neturintys mokslinių kvalifikacijų ir dirbantys neteisėtai. Janulaitis aiškina, kad 
privalėjo viešai pasisakyti, nes fakultetas, atsakydamas į jo straipsnį apie Jaščen- 
ką, užsiminė, jog Tarptautinės teisės katedra buvo siūloma jam, Janulaičiui, ir tik 
atsisakius pasiūlyta Jaščenkai. Janulaičio manymu, šioji užuomina buvo provoka- 
cija ir sakosi esąs priverstas pasiaiškinti, kodėl atsisakė Teisės fakulteto etato: taigi 
todėl, kad fakultetas veikia neteisėtai, ir tai savo straipsnyje jis ketina įrodyti. Na, 
o straipsnio pabaigoje parašęs dar kelis žodžius apie Jaščenką. Kalbėjausi su Janu- 
laičiu - jis sakė, kad ketina išvystyti platesnę kampaniją prieš rusiškąjį elementą 
Lietuvoje. Remdamasis kai kuriais pastebėtais faktais, Lietuvos rusų suvažiavimo 
nutarimais (neseniai toks įvyko pirmininkaujant advokatui Bojevui, kuris dar ne- 
seniai vaizdavo esąs „baltarusis“), patvirtinančiais, kad rems Lietuvos krikščionių 
demokratų partiją (remti pasiūlė seime rusas deputatas Jerinas, kitų tautinių mažu- 
mų atstovai buvo prieš), Janulaitis daro išvadą: Lietuvos krikščionys demokratai su 
rusų elementais sudarę slaptą susitarimą. Krikščionys demokratai neturi savo žmo- 
nių stovykloje ir nesugeba jų susirasti lietuvių visuomenėje, nusprendė pasinaudoti 
rusais, kurių didžiulį rezervuarą gali atrasti tarp rusų emigrantų Europoje. Tarp 
minėtųjų rusų yra labai daug kvalifikuotų žmonių, pasiryžusių teikti savo pas- 
laugas Lietuvos valdantiesiems. Pastarieji mato, kad tai lankstūs ir patogūs tarnai, 
galvojantys ir veikiantys už pačius valdančiuosius, tačau Janulaitis yra įsitikinęs, 
kad, nepaisant skirtumų tarp šių rusų emigrantų, yra viena juos vienijanti nuos- 
tata - požiūris į Lietuvą, kaip į provinciją, kuri anksčiau ar vėliu privalės atitekti 
Rusijai. Taigi, tie paslaugūs krikščionių demokratų komandų vykdytojai - tie ponai 
bojevai, jaščenkos, beliackinai (Janulaitis ir Beliackiną priskiria šiai kategorijai) ir 
t. t. - šiandien labai mandagiai kelia kepurę ir žemai lenkia galvą prieš ponus tu- 
mėnus, bet iš tiesų jie tiesia kelią link Rusijos ir ruošiasi patys tapti Lietuvos ponais. 
Tokia tat Janulaičio nuomonė. 

1924 Metų lapkričio 19 d. 
Trečiadienis 


Klaipėdos teisėjų ir prokurorų atsišaukimas-protestas yra, be abejonės, politinis 
aktas, neleistinas esant valstybiniam vientisumui. Tai politinės kovos aktas, ypač 
neteisėtas aktas. Negana to, šis aktas, ši kova yra paskelbta prieš šalies valdžią. Gal- 
būt dar galima kaip nors pateisinti Klaipėdos apskrities taikos ir apygardos teisė- 
jus, kurie gali pasiaiškinti, kad gina autonominę Klaipėdos teisėtvarką, kurią jie ir 
vykdo, į kurios statuto numatytą savarankiškumą, jų supratimu, buvo įvykdytas 
pasikėsinimas - nors paskutinė protesto pastraipa, kaltinanti valstybės valdžią ne- 
teisėtais veiksmais, yra jau automatiškai politinė agitacija prieš valdžią ir neleistina 
jokiems teisėjams - na, jeigu dar jiems yra koks nors pateisinimas, tai aukščiausios 
šalies teismo institucijos, nepriklausančios Klaipėdos autonomijos teismų sistemai, 
teisėjams Pliumikė ir Hesė, negali būti net šio pasiteisinimo. Kol kas mūsų proku- 
roras Kalvaitis, reaguodamas į minėtąjį protestą, nusiuntė Tribunolui svarstyti jį 
pasirašiusių teisėjų drausminį elgesį. Per visuotinį penktadienio posėdį nagrinėjo- 
me šį klausimą. Kol kas atidėjome sprendimą dėl Klaipėdos teisėjų elgesio, kadangi 
Janulaitis, kuriam pirmininkas pavedė klausimą referuoti, dar neturėjo galimybės 
išsinagrinėti Klaipėdoje galiojusių teisės normų, numatančių drausminę teisėjų at- 
sakomybę. Kol kas klausimas dar nėra išspręstas. Iš Tribunolo teisėjų Pliumikės ir 
Hesės pareikalavome pasiaiškinti - suteikėme jiems septynių dienų terminą. Jeigu 
per tą laiką šie du teisėjai pasiaiškinimo nepateiks arba jeigu jis mūsų netenkins - ir 
tikrai net įsivaizduoti neįmanoma, kad koks nors tokio elgesio paaiškinimas galėtų 
tenkinti Tribunolą - kils klausimas abu teisėjus patraukti drausminėn atsakomy- 
bėn, nustatyti jos eigą, nes iki šiol Lietuvos įstatymuose ji nėra aiškiai apibrėžta. 
Yra tikimybė, kad klausimas dar labiau įkais, mat minėtasis protestas nėra vien im- 
provizacinis išsišokimas, bet neabejotinai vokiečių gerai apgalvotas ir suplanuotas 
veiksmas, kurį jo autoriai ir toliau tęs. Nors Pliumikė ir Hesė - ypač pirmasis - ne- 
atrodo apdovanoti didele drąsa, o Pliumikė ir labai materialiai pažeidžiamas, nes 
gyvena iš atlyginimo, iš kurio turi išlaikyti didelę šeimą, - akivaizdu, abu jaučia 
stiprių pečių paramą, jeigu nepaisydami nieko ryžosi pasirašyti tokį protestą. O ko- 
kios pasekmės jų gali laukti - jie tikrai suprato, tad nemanau, kad koks nors išgąstis 
privers juos pasitraukti iš pasirinkto kelio ir atgailauti už tai, ką jau padarė. Galima 
įtarti, kad visai šitai akcijai vadovauja ir ją diktuoja vokiečių politinės jėgos, kurių 
piltuvėlis Karaliaučiaus ir Berlyno rankose. Akivaizdu, tai yra vokiečių kovos už 
Klaipėdą aktas, kovos, kuriai vadovauja Karaliaučius ir Berlynas. Tokiai kovai ir 
jos „aukoms“ turi būti skirtos lėšos. Viskas juk kainuoja, o politika tikrai nėra pigi. 
Todėl galima teigti, - kaip kad buvo ir su Klaipėdos liaudies mokytojais - Vokie- 

tijos valstybė arba vokiečių organizacija, susijusi su Vokietija, užtikrino teisėjams 

atitinkamas - ne mažesnes už gaunamą atlyginimą - lėšas. Galbūt patikino, kad 

dėl minėtojo protesto materialiai nukentėję gaus postus Vokietijoje. Štai dėl to jie 

tokie saugūs ir drąsūs - nieko nepraranda, priešingai, netgi laimės nusipelniusiųjų 

vokiečių tautai ir valstybei aureolę. Labai sunku tikėtis, kad teisėjai išsigąs ar ka- 
pituliuos. Kad gavo garantijas iš atitinkamų Vokietijos tarnybų, rodo ir kitas fak- 
tas - Klaipėdos vyriausiasis prokuroras, dar visai neseniai dėl karjeros pataikavęs 

lietuvių teisėjams ir buvęs nekenčiamas kitų teisėjų klaipėdiečių, dabar radikaliai 
pakeitė toną, pasirašė protestą ir su Tribunolo prokuroru Kalvaičiu kalbasi tiesiog 

arogantiškai. Tokių pokyčių priežastis - Berlyno pinigai. 


1924 metų lapkričio 20 d. 
Ketvirtadienis 


Klaipėdos teismuose susidariusi padėtis dėl anksčiau minėtojo protesto yra kom- 
plikuota, jeigu šis nesutarimas didėtų ir tektų atstatydinti Klaipėdos teisėjus, ne- 
būtų tinkamų kandidatų į jų vietas. Klaipėdos krašto teismai pavaldūs krašto au- 
tonomijai, tad teisėjais negali būti paskirti teisininkai iš centrinės valstybės. Na, o 
Klaipėdoje visi alei vieno teisėjai yra vokiečiai. Aišku, kilus tokiam konfliktui, visi 
jie bus solidarūs ir nė vienas nesutiks užimti dėl tokių motyvų atleisto kolegos vie- 
tos. Klaipėdoje didžioji liaudies dauguma yra lietuvių kilmės, o inteligentai beveik 
vieni vokiečiai. Lietuvių inteligentus galima suskaičiuoti ant rankų pirštų, tarp jų 
nėra nė vieno teisininko. Peteraičio poelgis, tapęs pretekstu pasirašyti teisėjų pro- 
testą, ir toliau drumsčia klaipėdiečių protus. Peteraičio nužudyto policininko lai- 
dotuvės virto politiniu manifestu. Ant kapo sunešta 500 vainikų. Klaipėdos vietos 
spauda - išskyrus kelis leidinius, išlaikomus Kauno ir skirtus tautinei lietuvių vals- 
tybinei agitacijai, redaguojamus dr. Jurgio Šaulio - paskelbė: jeigu Klaipėdos vietos 
valdžia, veikiama pagal Kauno įsakymus, nepatenkins oponentų reikalavimų, tuo- 
met ji, laikydama šią valdžią neteisėta, ją ignoruos ir savo puslapiuose nespausdins 
jokių ataskaitų apie valdžios veiklą. 

Šiandien po pietų pas mane užsuko Lenkų švietimo draugijų sąjungos Lietu- 
voje, pasivadinusios „Promien““, atstovai Stanislavas Salmonovičius*““ ir inžinie- 
rius Kimontas. Minėtosios sąjungos valdyba planuoja Kaune suorganizuoti vietos 
lenkų inteligentijai skirtus skaitymų ir diskusijų vakarus, kurie vyktų šeštadienio 


585. „Spindulys“. 
586. Originale - Stanislaw Salmonowicz. 

vakarais. Skaitymų temos būtų įvairios, priklausytų nuo prelegento pasirinkimo, 
išskyrus politinius klausimus. Draugijos atstovai prašė ir manęs paruošti skaitymą 
vienam gruodžio vakarui. Iš esmės sutikau. Jie dar užsiminė, kad nori pasikviesti 
ir kun. Tuma, ir prof. Šilkarskį*"; pastarasis prieš kelerius metus buvo Vilniaus 
universiteto profesorius, o dabar dirba Kauno universiteto Humanitarinių mokslų 
fakultete. 


1924 Metų lapkričio 21 d. 
Penktadienis 


Vakare dvi valandas dėsčiau universitete, o paskui dar valandą skyriau kolokviu- 
mui. Kolokviumai paprastai man gerai pavyksta, o paskaita šį kartą buvo šiaip sau - 
pirmą valandą labai gerai kalbėjau ir ypač aiškiai mąsčiau, o antrą valandą jau labai 
sunkiai sekėsi. 

Rytą - tiksliau prieš pietus - Tribunole vyko įprastas penktadienio posėdis 
ūkio reikalams ir bendras susirinkimas. Kadangi šiuo metu Kaune vieši mūsų 
kolegos klaipėdiečiai - Pliumikė ir Hesė - atvykę į Tribunolo posėdį, skirtą Klai- 
pėdos reikalams, jie dalyvavo ir bendrajame, ir ūkio posėdyje, o pirmininkas 
iškėlė kelis klausimus apie Klaipėdos teismų veiklą; juos į dienotvarkę įtraukti 
pasiūlė Janulaitis. Klaipėdos teisėjų protesto problema, apie kurią neseniai rašiau, 
į dienotvarkę nebuvo įtraukta. Šiuo klausimu buvo reikalaujama Pliumikės ir 
Hesės pateikti pasiaiškinimą. Tribunolo reikalavimas buvo išsiųstas paštu į Klai- 
pėdą. Kol kas teisėjai klaipėdiečiai mums pasiaiškinimo nepateikė - na, bet dar 
nesibaigė jiems suteiktas septynių dienų terminas. Gali būti, kad prieš išvykdami 
į Kauną jie dar ir nebuvo gavę reikalavimo arba bent nieko apie jį neužsiminė. 
Mes klausimų jiems neuždavinėjome, tad protesto klausimas neiškilo nei oficia- 
liai, nei per privačius pokalbius. Na, o į dienotvarkę buvo įtraukti šie Klaipėdos 
teismus liečiantys klausimai: 


587. Šilkarskis Vladimiras (1884-1960), Lietuvos ir Vokietijos filosofas, klasikinis filologas, 
mokslo istorikas, VDU ir Bonos universiteto profesorius. Baigė Mintaujos gimnaziją. 1910 m. 
baigė Maskvos universiteto Istorijos-filologijos fakultetą. Po studijų buvo pakviestas ruoš- 
tis profesūrai, ėmė dėstyti Tartu universitete filosofiją. Tartu universiteto filosofijos dėstyto- 
jas. 1917 m. apgynė daktaro disertaciją „Būties problema“, nuo 1918 m. profesorius. Nuo 1921 m. 
dirbo Lietuvos (nuo 1930 m. Vytauto Didžiojo) universitete, dėstė graikų kalbą ir literatūros 
istoriją, antikinės kultūros istoriją. Skaitė paskaitas apie Aristotelį, Sokratą, Demosteną, Plato- 
ną ir kitus graikų mąstytojus bei literatus, taip pat vadovavo graikų literatūros seminarui. Čia 
dirbo iki 1940 m. Užėjus sovietinei okupacijai emigravo į Vokietiją. Nuo 1946 m. Bonos univer- 
siteto profesorius, slavų kultūrų istorijos dėstytojas. 

1. Klaipėdos teismai iki šiol palaiko tiesioginius ryšius su Vokietijos teismais, 
siunčia jiems rekvizicijas dėl liudininkų apklausos, bylos dokumentus ir pan. Patys 
taip pat priima tokias rekvizicijas iš Vokietijos teismų ir jas vykdo, nepaisydami 
fakto, kad toks „usus“** tų laikų, kai Klaipėda dar nebuvo prijungta prie Lietuvos, 
nėra pagįstas jokiu įstatymu ar konvencija, pasirašyta tarp Lietuvos ir Vokietijos. 2. 
Klaipėdos teismai skelbia nuosprendžius be jokio titulo, tuo tarpu Lietuvos valsty- 
bės konstitucijoje numatyta, kad nuosprendžiai privalo būti skelbiami „Respubli- 
kos vardu“ (aišku, Lietuvos). 3. Klaipėdos teismai nesinaudoja antspaudais su Vyčio - 
ženklu, kuris yra valstybės simbolis. 

Minėtieji trys klausimai buvo iškelti norint nustatyti, ar Klaipėdos teismų prak- 
tika yra teisėta. Pirmuoju klausimu jokių didelių ginčų ar nesusipratimų nekilo. 
Pliumikė ir Hesė nebandė mūsų įtikinti, jog „usus“ yra teisėtas, tik aiškino, kad to- 
kia praktika yra naudinga, kadangi nereikia imtis sudėtingos procedūros ir kaskart 
dėl rekvizicijos į Vokietijos teismus kreiptis diplomatiniais būdais. Teisėjai prašė 
būtent dėl šios priežasties neuždrausti ir toliau tęsti tokią praktiką. Mes nuspren- 
dėme, kad dėl praktinių sumetimų ne tik turėtų likti tokia procedūra, bet ir būtų 
perimta kitų Lietuvos teismų, tačiau su sąlyga, kad privalo būti įteisinta arba kon- 
vencija, arba Lietuvai ir Vokietijai pasikeitus notomis. Tad kol kas nestabdome ir 
nenutraukiame tokios Klaipėdos teismų praktikos, patys nutarėme kreiptis į teisin- 
gumo ministrą su iniciatyva įteisinti tokią procedūrą visoje Lietuvoje su Klaipėda 
imtinai. Sunkiau sekėsi aiškintis dėl nuosprendžių skelbimo būdo ir Vyčio herbo 
antspaude. Daugiausia diskutavome apie nuosprendžių skelbimo tvarką. Pliumikė 
ir Hesė oponuodami, kad minėtasis Konstitucijos įstatymas galiotų ir autonomi- 
niams Klaipėdos teismams, mėgino, analizuodami autonominį Klaipėdos statutą, 
suformuluoti tezę dėl... Klaipėdos apskrities valstybinio atskirumo, kurį riboja tik 
tam tikra apimtimi Lietuvos suverenumas. Aš prieštaravau ir mane palaikė kolegos 
lietuviai. Galutinai nusprendėme kol kas atidėti klausimą ir atidžiau jį išstudijuoti, 
o kol kas nepriimti jokio kategoriškio sprendimo. 


1924 metų lapkričio 22 d. 
Šeštadienis 


Šį rytą apie 710 visą Kauną sudrebino galingas sprogimas - tarsi perkūno trenks- 
mas supurtė miestą. Garsas pažadino mane iš rytinio snaudulio, maniau, kad dalis 
namo sugriuvo. Nuo trenksmo atsidarė mano kambario langas. Miesto centre su- 


588. Usus (lot.) - patirtis, paprotys. 

dužo daugelio namų langai. Laisvės alėjoje išdužo didžiosios parduotuvių vitrinos. 
Iš pradžių manyta, kad sprogo valstybiniai amunicijos sandėliai Fredoje. Vis dėlto 
vėliau paaiškėjo, kad sprogo senos granatos, kurias valstybė kaip netinkamas nau- 
doti pardavė kažkokiam karininkui Jodkai kaip metalą. Jodka privalėjo granatas 
nukenksminti. Greičiausiai sprogimas įvyko dėl darbininkų, pasamdytų šiam dar- 
bui, neatsargumo. Žuvo visi šeši darbininkai. 

Noriu pasinaudoti keliais likusiais dienoraščio puslapiais ir baigti kopijuoti Di- 
džiųjų Lietuvos Rytų statutą (žiūrėk šių metų rugpjūčio 16 d. dienoraštį): 

61. Atlikus visus 60 str. numatytus veiksmus, brolis venerable gestu brolių pa- 
klausia, ar jie pasiryžę priimti kandidatą į brolius; broliai sutikimą išreiškia gestu, 
aprašytu paskutinėje 30 str. pastraipoje; teigiamas atsakymas privalo būti vienbal- 
sis; priešingu atveju kandidatūra yra atmetama, o kandidatas išvedamas iš patal- 
py; jeigu atsakymas yra teigiamas, brolis venerable klausia kandidato, ar pastarasis 
nori būti priimtas į ložę ir ar pasirengęs duoti iškilmingą priesaiką; paaiškina, kad 
kandidatas turi teisę apsigalvoti. 

62. Kandidatui patikinus, kad nori būti priimtas į ložę ir pasirengęs duoti iškil- 
mingą priesaiką, brolis venerable atsistoja - kartu su juo atsistoja ir visi kiti broliai; 
brolis venerable įsako kandidatui atsistoti ir dešinįjį delną pridėti prie širdies; taip 
pat pasielgia visi kiti ložės broliai; brolis venerable perskaito iškilmingos priesaikos 
tekstą, kurią žodis žodin paskui jį pakartoja kandidatas. 

63. Iškilminga priesaika skamba taip: 

„Iškilmingai prisiekiu mylėti mano brolius Masonus, padėti jiems visomis gy- 
venimo aplinkybėmis, net ir rizikuodamas savo paties gyvybe, būti paklusnus vi- 
siems teisėtiems ložės ir Didžiųjų Lietuvos Rytų nutarimams ir potvarkiams, lai- 
kyti paslaptyje viską, kas man, Masonui, bus žinoma, neišduoti masonų organiza- 
cijos - net ir atsidūrus teisme neišduoti paslapties, net ir išstojus iš Masonų gretų 
išlaikyti paslaptį.“ 

Dėmesio. Šios sutarties tekstas privalomas visiems broliams. 

64. Iškilmingą priesaiką kandidatas visuomet duoda savo gimtąja kalba. 

65. Kandidatui davus iškilmingą priesaiką, brolis venerable iškilmingai pareiš- 
kia: „Didžiųjų Lietuvos Rytų vardu skelbiu, kad nuo šiol brolis (ištaria jo pavardę) 
yra ložės narys (ištaria ložės pavadinimą), broliui suteikiamas „mokinio“ laipsnis“, 
ištaręs šiuos žodžius brolis venerable klausia ložę: „Ko broliai linki naujajam bro- 
liui?“, tuomet visi atsako: „Šviesos!“; tuomet brolis venerable į ložę įstojusiam bro- 
liui nuima nuo akių raištį ir apkabina jį, po to kiekvienas ložės brolis apkabina 
naują ložės narį; taip baigiamos įstojimo į ložę apeigos ir ložė pradeda svarstyti 
einamuosius klausimus. 

Ložei nusprendus, akių raištį gali pakeisti užgesinta šviesa; tuomet broliai dėl 
kandidato priėmimo balsuoja paeiliui tris kartus pabelsdami į stalą - jeigu sprendi- 
mas yra teigiamas, o broliams palinkėjus „Šviesos!“ - patalpa nušvinta. 

Bus daugiau. 


1924 metų lapkričio 23 d. 
Sekmadienis 


Šiandienos Teisės fakulteto tarybos posėdyje, vykusiame universitete, jau dalyvavo - 
pirmą kartą - ir pats profesorius Jaščenka, kuris praėjusią savaitę atvyko į Kauną, o 
penktadienį skaitė inauguracinę paskaitą (suprantama, rusų kalba). Iš pirmo žvilgs- 
nio Jaščenka man nepatinka. Jis primena teisėją Penkaitį: toks putlutis, neaukštas, 
plikas, pasitikintis ir patenkintas savimi. Ir apskritai, jis panašesnis į pirkliuką ar 
sumanų spekuliantą nei į mokslininką. Dirbdamas mūsų fakultete sustiprins rusų 
partiją, kuriai priskiriu pirmiausia Beliackiną, Stankevičių, beje, ir Mačį. Tikėjausi, 
kad Leonas sureaguos į Janulaičio straipsnį, kuriame teigiama, jog fakultetas buvo 
įkurtas neteisėtai. Na, bet nesureagavo. Buvo kalbama apie pakviestus darbuotojus 
į kelias katedras, tarp jų ir apie Tarptautinės teisės katedrą, kurioje dėstys Jaščenka. 
Su juo sudaryta terminuota sutartis tik vieneriems metams, tačiau bijau, kad iškilus 
klausimui dėl nuolatinio etato paaiškės, jog lietuvių kandidatų nėra, ir bus įdar- 
bintas Jaščenka. Man jis daro iš bet kokios padėties išsisukti sugebančio žmogaus 
įspūdį; mano nuomonę patvirtina jo praeitis - ir kas jam uždraus žadėti, kad rudenį 
galės dėstyti lietuviškai. Matyt, pas mus tokiam įsipareigojimui neskiriama daug 
dėmesio, jeigu, tarkime, toks Beliackinas, kuris oficialiai atseit dėsto lietuvių kalba, 
o iš tiesų girdėjau, kad per paskaitas kalba rusiškai; taip pat elgiasi ir Stankevičius. 
Šiandien dar nebuvo iki galo išspręstas klausimas dėl Tarptautinės teisės katedros. Į 
Finansų teisės (finansų teorijos) katedrą buvo nusižiūrėtas kun. Jurgutis, dabartinis 
Lietuvos banko valdytojas ir buvęs užsienio reikalų ministras. Labai šviesus žmogus, 
rodos, turi mokslo laipsnį už darbą apie socializmą, tai jėga, kuri mūsų fakultetui 
išties labai vertinga. Į Teisės istorijos katedrą planuojama kviesti jaunąjį Jablonskį?*?, 
Kauno apygardos teismo teisėją, senojo Jono Jablonskio sūnų. Jaunasis Jablonskis 


589. Jablonskis Konstantinas (1892-1960), teisės istorikas. 1909-1911 m. studijavo Peterburgo 
psichoneurologijos institute, 1911-1916 m. Maskvos universiteto Teisės fakultete. 1922-1939 m. 
Kauno apygardos teismo teisėjas. 1933 m. baigė Vytauto Didžiojo universitetą. Nuo 1935 m. VDU 
neetatinis lektorius, nuo 1940 m. docentas, nuo 1941 m. profesorius. 1941 m. balandžio 25 d., 
įsteigus LSSR MA Istorijos institutą, tapo pirmuoju jo direktoriumi (iki 1943 m.). 1944-1960 m. 
VU Teisės fakulteto profesorius. 

yra rimtas žmogus, darbštus ir protingas, kalbama, kad labai geras lietuvių teisės 
istorijos specialistas, nors jis ir baigė teisės studijas Rusijos universitete prieš, o gal 
po karo, iki šiol neturi oficialaus diplomo, tad privalės dar pats tęsti mokslus. 

Didžiųjų Lietuvos Rytų statuto tęsinys: 

66. Išimties tvarka, jeigu visi broliai yra visiškai tikri kandidato kompetencijo- 
mis ir neabejoja, kad jis paskutiniu momentu pasitrauks, ložė gali nuspręsti, kad 
priėmimo į ložę apeigos bus atviros, t. y. nebus kandidatui užrišamos akys; visa kita 
priėmimo procedūra išlieka tokia pati. 

67. Brolis oratorius smulkiau supažindina naująjį brolį su Didžiųjų Lietuvos 
Rytų organizacijos techniniais dalykais, statutu ir konventų nutartimis. 

68. Naujai priimto brolio pateikti atsakymai raštu (57 str.) yra tuoj pat sunaiki- 
nami naujojo brolio akivaizdoje. 

Bus daugiau. 


1924 Metų lapkričio 24 d. 
Pirmadienis 


Didžiųjų Lietuvos Rytų statuto tęsinys: 

VI skyrius. Apie brolių drausminę atsakomybę ir apie ložės teismą. 

69. Drausminė brolių institucija yra ložė; broliai, priklausantys prezidiumui, nėra 
pavaldūs drausminei institucijai. Ložė pati nustato savo drausmines kompetencijas. 

70. Drausminės sankcijos tai: a. broliui atkreiptas dėmesys, b. papeikimas, c. 
brolio užmigdymas ir d. brolio pašalinimas iš ložės. 

71. Ložė gali užmigdyti brolį arba pašalinti dėl drausminių nuobaudų be jo 
žinios, jeigu brolis yra kaltinamas ne kokiu nors konkrečiu nusižengimu, tačiau 
visa savo veikla, keliančia ložei rimtų abejonių dėl tos veiklos suderinamumo su 
Didžiųjų Lietuvos Rytų idėjomis ir darbais; tokiu atveju užmigdytas brolis nėra 
kviečiamas į posėdžius, o pačiam broliui pranešama, kad ložė yra uždaryta. 

72. Broliai, priklausantys ložės prezidiumui, išskyrus brolį oratorių (43 str.), gali 
būti tik atšaukti iš pareigų, yra atskira sąlyga broliui venerable (numatyta 39 str.). 

73. Dėl brolio oratoriaus elgesio gali būti pareikštas skundas tik centrinei Di- 
džiųjų Lietuvos Rytų valdžiai, o brolis oratorius, susipažinęs su skundu, pats pa- 
skelbia sankcijas. 

74. Dėl konkrečių brolių veiksmų ložėje vyksta brolių teismas tarpininkaujant 
trims ad hoc paskirtiems teisėjams - vienas jų privalo būti brolis venerable; byla na- 
grinėjama dalyvaujant kaltinamajam broliui, yra atvira visiems tos ložės broliams; 
dėl poreikio teisti brolį kaskart sprendimą priima pati ložė; sankcijas savo nuožiūra 

skelbia teismas, jeigu nuteistasis nenori paklusti sankcijoms, yra šalinamas iš ložės; 
pašalinimas iš ložės yra aukščiausioji bausmė; broliai, priklausantys prezidiumui, 
nėra traukiami į ložės teismą tol, kol nėra atšaukti iš prezidiumo; teismo nuospren- 
dis yra paskelbiamas per ložės posėdį ir perduodamas vykdyti prezidiumui. 

75. Tais atvejais, kai ložė nusprendžia, kad buvo išduoti Didieji Lietuvos Rytai, 
tarpininkaujant venerable, išdaviko pavardė yra perduodama centrinei valdžiai ir 
visoms Didžiųjų Lietuvos Rytų ložėms; byla dėl išdavystės gali būti iškelta ir išna- 
grinėta nedalyvaujant kaltinamajam. 

VII skyrius. 

76. Aukščiausioji valdžia yra Didžiųjų Lietuvos Rytų Konventas. 

77. Konventas yra sušaukiamas kartą per metus. Papildomai Konventas gali būti 
sušaukiamas arba remiantis paskutinio Konvento nutartimi, arba centrinės vykdo- 
mosios valdžios įsakymu, arba reikalaujant 1/3, bet ne mažiau nei septynioms ložėms. 

Bus daugiau. 


1924 metų lapkričio 25 d. 
Antradienis 


Didžiųjų Lietuvos Rytų statuto tęsinys; 

78. Konvento sušaukimo terminą ir vietą, jeigu jos nenustatė praėjęs Konventas, 
nustato centrinė vykdomoji valdžia, kuri praneša atskirų ložių broliams venera- 
ble ams ir perduoda jiems adresą bei slaptažodį, reikalingus broliams delegatams. 

79. Kiekviena ložė dalyvauja Konvente atsiųsdama savo brolį delegatą; delegatas 
privalo būti renkamas iš brolių meistrų; kelionę ir išlaikymą, atliekant broliui dele- 
gatui įpareigojimą, padengia ložė. 

80. Ložė broliui delegatui gali įteikti imperatyvinį mandatą; tokiu atveju brolis 
delegatas privalo per Konventą ginti ložės pozicijas ir atitinkamai balsuoti; impera- 
tyvinis mandatas nesuteikia „liberum veto“ teisės. 

81. Brolis venerable perduoda broliui delegatui Konvento adresą ir slaptažodį; 
niekas kitas ložėje jų sužinoti negali. 

82. Kiekviena ložė per Konventą gali pateikti savo pasiūlymus įstatymams leisti. 

83. Dienotvarkę nusistato pats Konventas; tačiau klausimai, pavaldūs brolių de- 
legatų imperatyviniams mandatams, privalo būti įtraukti į dienotvarkę. 

84. Kiekvienas Konventas turi savo numerį. 

85. Konventas renka prezidiumą, kuriam priklauso Didysis venerable, Didysis 
sargas, Didysis seketorius; Brolis Didysis sargas yra pirmininko pavaduotojas. Kon- 
ventas, paisydamas ypatingųjų įstatymų, posėdžiauja taip, kaip ir ložė. 

86. Konvento veikla yra neribojama; Konvento nutarimai priimami balsų dau- 
guma; nutarimai, keičiantys statuto straipsnius, priimami 2/3 balsų dauguma. 

87. Centrinė vykdomoji Konvento valdžia yra brolis Didysis meistras ir brolis 
Generalinis sekretorius; jeigu jie nenori per Konventą atskleisti savo tapatybės, ben- 
drauja tarpininkaujant Rinkimų komisarams. 

88. Kiekvienas Konventas posėdžio pradžioje iš savo narių išrenka tris brolius 
Rinkimų komisarus, tarp kurių yra brolis Didysis venerable; šie komisarai sudaro 
komisiją, kuri įstatymų numatytomis sąlygomis išrenka brolius į centrinę vykdo- 
mąją valdžią ir brolį Didįjį oratorių; paskirtas gali būti kiekvienas Didžiųjų Lietu- 
vos Rytų brolis, turintis meistro laipsnį; su tuo tikslu brolis Didysis meistras, reika- 
laujant broliams komisarams, praneša jiems, jeigu informacija jam pačiam žinoma, 
bet kokias žinias apie asmenis, priklausančius Didžiųjų Lietuvos Rytų ložėms, ir 
gali brolių delegatų papildomai klausinėti apie brolius, priklausančius tam tikroms 
ložėms - tada informaciją perduoti broliams komisarams; Komisijos kompetenci- 
joje yra ir klausimai dėl centrinėje valdžioje esančių brolių atsistatydinimo. 

Bus daugiau. 


1924 metų lapkričio 26 d. 
Trečiadienis 


Atvažiavo Stefanas Mečkovskis, nakvos pas mane. Šiuo metu stengiamės gauti jam 
Lietuvos pilietybę arba bent leidimą jam, vilniečiui, gyventi nepriklausomoje, t. 
y. „neokupuotoje“, Lietuvos dalyje. Kreipėmės į Policijos departamento direktorių 
(buvusį Karo teismo teisėją) Danauską, nuo kurio daugiausia ir priklauso sprendi- 
mas. Be to, Stefanas Mečkovskis ir toliau veikia kaip senosios ponios Gerlovičovos 
įgaliotinis. P. Gerlovičova paveldėjo 1919 metais nužudyto brolio Jano Hrehorovi- 
čiaus turtą - Kapėnų dvarą Mažeikių rajone ir dvarui priklausiusį popieriaus fabri- 
ką. Stefanas bando atgauti dvarą iš valstybės ir jį išparduoti. 

Didžiųjų Lietuvos Rytų statuto tęsinys: 

89. Brolių, kuriuos komisarai išrinko į centrinę vykdomąją valdžią, tapatybė 
Konventui nėra atskleidžiama. 

90. Konventas, išklausęs Didžiojo meistro pristatytą arba paties, arba tarpinin- 
kaujant broliams komisarams (87 str.) ataskaitą apie centrinės vykdomosios valdžios 
veiklą, suteikia jai pasitikėjimo arba nepasitikėjimo votumą; interpeliacijos vyksta 
87 str. numatyta tvarka; interpeliuoti galima ir paskelbus nepasitikėjimo votumą; 
bet kokius Konvento nurodymus centrinė vykdančioji valdžia privalo vykdyti. 

91. Jeigu yra paskelbiamas nepasitikėjimo votumas, brolis Didysis meistras at- 
sistatydina. 

92. Konventas neįvyksta, jeigu atvyko mažiau nei septyni broliai delegatai; skai- 
čius sumažėja iki penkių, jeigu bendras ložių skaičius neviršija devynių. 

93. Konventas turi teisę teisti brolius, dirbančius centrinėje vykdomojoje val- 
džioje; sprendimas teisti bolį automatiškai atšaukia jį iš pareigų; nuo Konvento 
teismo neatlaisvinamas ir brolis Didysis oratorius; Konventas pats sprendžia, kokiu 
būdu bus vykdomas teismo procesas. 

VIII skyrius. Apie centrinę vykdomąją Didžiųjų Lietuvos Rytų valdžią ir apie 
brolį Didįjį oratoriy. 

94. Centrinė vykdomoji Didžiųjų Lietuvos Rytų valdžia priklauso tai pačiai 
tarybai, kuriai vadovauja brolis Didysis meistras ir kuriai priklauso keturi broliai 
Didieji terminatoriai. 

95. Brolį Didįjį meistrą Konventas išrenka 3 metų kadencijai; brolis Didysis 
meistras iš pareigų gali būti atšauktas tik tuo atveju, jeigu Konventas jį perduoda 
teismui (93 str.); nepaisant įvykio, numatyto 91 str., brolis Didysis meistras gali savo 
valia pasitraukti tik per Konvento kadenciją. 

Bus daugiau. 


1924 metų lapkričio 27 d. 
Ketvirtadienis 


Labai norėčiau šiame dienoraščio sąsiuvinyje baigti visą Didžiųjų Lietuvos Rytų 
statuto tekstą, bet šiandien jaučiuosi be galo pavargęs, tad teksto jau neperrašinėsiu. 
Neperrašinėsiu, nes žinau, kad viso statuto teksto jau nesutalpinsiu į šį sąsiuvinį. 


1924 metų lapkričio 28 d. 
Penktadienis 


Toks bjaurus rudens oras, norėtųsi, rodos, po žeme sulįsti ir užmigti amžiams. Tas 
mūsų ruduo be saulės, tas lapkritis ir gruodis nužudo bet kokią energiją. Norėčiau 
mirti kaip tik šiais mėnesiais. Tuomet nejausčiau gyvenimo ilgesio. 

Didžiųjų Lietuvos Rytų statuto tęsinys: 

96. Broliai Didieji terminatoriai yra renkami kasmet per eilinį Konventą; kie- 
kvienas jų turi savo eilės numerį - pirmas, antras, trečias ir ketvirtas; tokia tvarka, 
esant reikalui, jie pavaduoja brolį Didįjį meistrą; jie yra atšaukiami tik patekę į teis- 
mą; atsistatydinti gali tik per Konvento kadenciją. 

97. Didžiųjų Lietuvos Rytų taryba pati paskirsto savo nariams funkcijas ir pati 
reglamentuoja savo funkcionavimą. 

98. Brolio Didžiojo meistro tapatybę privalo žinoti visi ložių broliai venerable. 

99. Didžiųjų Lietuvos Rytų taryba gali iš savo būrio išrinkti ložes vizituojan- 
čius brolius, kurie, kreipdamiesi į ložes, gali su jomis komunikuoti tik per brolius 
venerable; vizituojantys broliai gali atvykti į ložių būstines, reikalauti informacijos 
apie jų veiklą, teikti nurodymus; brolis vizituotojas naudojasi broliams venerable 
žinomu slaptažodžiu. 

100. Brolis Didysis meistras ir Didžiųjų Lietuvos Rytų taryba vykdo Konvento 
nutarimus, jos kompetencijoje yra ir administracija, Didžiųjų Lietuvos Rytų iždas 
ir visa, kas įtraukta į specialius statuto straipsnius; Taryba, dalyvaujant broliui Di- 
džiajam oratoriui, nagrinėja ložių nusiskundimus jų broliais oratoriais arba juos 
atmeta, arba priima sprendimą atšaukti brolį oratorių iš pareigų; minėtieji nuos- 
prendžiai privalo būti motyvuojami. 

101. Brolis Didysis oratorius yra renkamas per kasmetį Konventą vienų metų 
kadencijai; jis gali dalyvauti Didžiųjų Lietuvos Rytų tarybos posėdžiuose, tačiau 
neturi sprendžiamojo balso teisės, išskyrus atvejį, numatytą 100 str., kuomet bal- 
suoja kartu su kitais Tarybos broliais; brolis Didysis oratorius gali prieštarauti 
bet kokiam Tarybos potvarkiui, jeigu mano, kad jis prieštarauja Konvento sta- 
tutui arba nutarimams; tokiu atveju potvarkis yra sustabdomas iki artimiausio 
Konvento sprendimo; brolis Didysis oratorius privalo puikiai išmanyti statutą ir 
Konventų nutarimus; jis saugo Didžiųjų Lietuvos Rytų archyvą, kuris niekada 
negali būti laikomas toje būstinėje, kurioje renkasi Konventas arba posėdžiauja 
Taryba. 

102. Brolis Didysis oratorius, matydamas poreikį, gali susisiekti su kiekvienos 
ložės broliu oratoriumi; su tuo tikslu brolis Didysis meistras privalo jam pareikala- 
vus pasakyti slaptažodį ir nurodyti konkrečios ložės brolio venerable asmenį. 

103. Slaptažodžius sukuria brolis Didysis meistras, kuris ir perduoda juos tiems, 
kurie privalo žinoti; slaptažodžius gali keisti, gali sukurti įvairius, skirtus įvairioms 
ložėms arba įvykiams. 

Bus daugiau. 


1924 metų lapkričio 29 d. 
Šeštadienis 


Didžiųjų Lietuvos Rytų statuto tęsinys (galbūt jau ir pabaiga): 

IX skyrius. Apie laikinąją Didžiųjų Lietuvos Rytų valdžią. 

104. Normali Didžiųjų Lietuvos Rytų valdžia, apibrėžta VII ir VIII skyriuose, 
yra tuomet, kai Didžiuosius Lietuvos Rytus sudaro ne mažiau nei septynios ložės. 

105. Jeigu ložių yra mažiau nei penkios, tuomet centrinė vykdomoji valdžia 
priklauso seniausiai veikiančios ložės prezidiumui; tos ložės brolis venerable yra 
ir broliu Didžiuoju meistru, broliai sargas, sekretorius ir iždininkas yra broliais 
Didžiaisiais terminatoriais, o brolis oratorius - broliu Didžiuoju oratoriumi. 

106. Atveju, aprašytu 105 str., Konvento funkcijos priklauso ložių brolių venera- 
ble suvažiavimui. 

107. Jeigu ložių yra 5 arba 6, tuomet Konvento funkcijos priklauso Didžiųjų Lie- 
tuvos Rytų konferencijai, kurioje dalyvauja ložių delegatai; Konferencijos kvorumą 
sudaro trys broliai delegatai. 

108. Atveju, numatytu 107 str., centrinę vykdomąją valdžią vykdo pagal sąlygas, 
apibrėžtas 107 str., tos ložės prezidiumas, kurią paskiria Konferencija. 

X skyrius. Apie atsistatydinimą iš Didžiųjų Lietuvos Rytų. 

109. Kiekvienas brolis bet kuriuo metu gali atsistatydinti iš Didžiųjų Lietuvos 
Rytų, pakanka pateikti įprastą pareiškimą ložės broliui venerable. Pasitraukęs bro- 
lis turi vienintelę pareigą - laikytis iškilmingos priesaikos, duotos įstojant į ložę; 
jeigu buvęs brolis panorėtų sugrįžti į ložę, jis galėtų būti priimtas tik ložei vienbal- 
siai balsuojant „už“; nuo kitos priėmimo į ložę tvarkos ložė gali jį atleisti, tačiau an- 
trą kartą įstodamas į ložę brolis privalo ložei duoti pažadą, kad patvirtina anksčiau 
duotą iškilmingą priesaiką. 

Tai ir baigiau. 

Tokiais žodžiais baigiu ir šį, trisdešimtą, ilgiausią iš visų dienoraščio sąsiuvinių. 

Mykolas Romeris 

Kaunas 

1924.X1.30 

Buika Janas (Buyko Jan) 216 

Bulgakovas Michailas 308 

Burbaitė Anelė (Burbianka 
Aniela) 245 

Burkevičius Žanas Vilhelmas 
13, 17 

Buržua Leonas Viktoras 
Ogiustas (Bourgeois 
Léon Victor Auguste) 48 

Būčys Pranciškus Petras 102, 
115-117, 328 


Chodakovskis Romanas 
(Chodakauskas, 
Chodakowski Roman) 88 

Chominskis P. K. 
(Chomiński) 283 


Cimkauskas Viktoras 186 

Cisvinskienė žr. 
Prušanovska Juzefa, 
Juzia, Romerienė 
(antrą kartą ištekėjusi 
Cisvinskienė, 
Pruszanowska Józefa, 
Józia, Romerowa, 2 voto 
Ciswinska) 


Čaikauskas Srasys 16 

Čapska žr. Potulicka 
Kristina 

Čapska-Hutten (Čapskie- 
nė-Hutten) Stanislava, 
Gorskaitė (Hutten- 
Czapska Stanislawa, 
Gorska) 181 

Čapskienė Potulickaitė- 
Hutten Jadvyga Marija 
Emilija (Hutten- 
Czapska Jadwiga Maria 
Emilia, Potulicka) 181 

Čapskis-Huttenas Adolfas 
(Hutten-Czapski Adolf) 
181 

Čepai 206 

Čepaitė Jadvyga (Jadzė) IX, 
31, 77, 118, 145, 153, 157, 
161, 189, 200, 201, 206, 
207, 233, 234, 236-238, 
240-242, 246, 283, 284, 

3445 347, 350 

Cepaitė Stefanija, Stefcia 

344, 347, 349, 350 

Cepas Balys 206 

Čepas Ignas (Ignotas) 206 

Čepas Jonas 206 

Čepas Motiejus 6, 96, 162, 
198, 288, 299, 312 

Čepinskis Vincentas 
(Vincas) 26, 102, 114-117, 
174, 288, 305 

Černiavskis Antonis 
(Czeniawski Antoni) 
256, 260 


Čiamara 57 
Činkienė Stefanija 172 
Čiurlionienė Sofija 
žr. Kymantaitė- 
Čiurlionienė Sofija 
Čižova Pisaniuvna 181, 182 


Dambrauskas-Jakštas 
Aleksandras 
(Dambrauskas Adomas) 
224 

Danauskas Jonas 162, 163, 
188, 209, 371 

Daniševskis (Daniszewski) 
260, 261 

Darzinšas E. 5 

Daubaras-Musnickis 
Juzefas (Dovbar- 
Musnickis, Dowbor- 
Mušnicki Józef) 83, 182 

Daugėla Dominikas 
Pšemyslavas 
(Dominykas, Dowgialto 
Dominik Przemysław) 
172, 183 

Daugėla Stanislovas Karolis 
Ignacas (Stasiunečekas, 
Dowgiałło Stanisław 
Karol Ignacy) 172, 182, 
183 

Daugėlaitė Teresa 83 

Daugėlos 172, 184 

Daugirdas Tadas 174 

Dauguvietis 317 

Daujotas Jurgis (Daujotas- 
Doviatas Jurgis, 
Dowiatt Jerzy) 24, 91, 
166-168, 195, 219, 220, 
225 

Daukantas Teodoras 223 

Daumantai 170, 172 

Daumantai-Siesickiai 122 

Da Vinčis Leonardas (da 
Vinci Leonardo) 41 

Deivisas Normanas (Daves 
Norman) 8, 9, 126 


Dembovska, Dembovskytė- 
Romerienė Zofija, Zosia 
(Dembowska Zofia, 
Zosia, Romerowa) žr. 
Römerienė Zofija (Zosė, 
Zosia, Dembovskytė, 
Römerowa, Romerowa, 
Roemerowa Zofia, Zosia, 
Dembowska) 


Dembovskis Tadeušas 
(Dembowski Tadeusz) 
214 

Demostenas (Dėmosthenės) 
340, 365 

Derkintis Valerijonas 16 

D'Etšegojenas Olivjė 
(D'Etchegoyen Olivier) 
25 

Devenis Algirdas 327 

Devenytė Dalia 327 

Devenis Keistutis 327 

Devenis Mykolas 327 

Diugi Leonas (Duguit Leon) 
18, 222, 241 

Dmovskis Romanas 
(Dmowski Roman) 94 

Dobkevičius Jonas 24 

Dombrovskis Ježis 
(Dąbrowski Jerzy) 83 

Dombskis Janas (Dabski 
Jan) 293, 298 

Draugelis Eliziejus 204 

Dunin-Jundzilaitė 
Rėmerienė Marija 
(Dunin-Jundzilėwna 
Maria) 248 


Elizka žr. Komorovska Eliza 
(Komorowska Eliza, 
merg. pavardė Römer) 

Elvyra žr. Mečkovska 
Elvyra Marija 
(Mieczkowska Elwira 
Maria, merg. pavardė 
Römer) 

Emanuelis Filibertas 66 

Endriulaitis 82 

Erichas Valdemaras Rafaelis 
(Erich Waldemar 
Rafael) 55 

Eugenijai žr. Geniai 


Falejevas Eugenijus (Falejew 
Eugeniusz) 244 

Fedinas Konstantinas 308 

Floras 151 

Frank Lili (Frank Lilly, 
Cosentini) 61, 78 

Friderikas Vilhelmas III 59 

Fridmanas Bernardas 13, 185 


Galia Jaroslavas (Galia 
Jaroslav) 314 

Gailiai 154 

Gailius Valteris 154 

Gailius Viktoras 154 

Galvanauskas Ernestas 25, 
155, 164, 305 

Garibaldis Džiuzepė 
(Garibaldi Giuseppe) 41, 
46, 55 

Gasparis Pietras (Gasparri 
Pietro) 42 

Gediminaičiai 94 

Gediminas 170, 203 

Geištarauskis 10 

Gelčius 196 

Geniai (Gienie) 80 

Gerlovičova 283, 312, 371 

Geršynska Marija Liudvi- 
ka (Bukauskaitė, 
Gierszynska Maria 
Ludwika) 167 

Geršynskis Stanislavas 
(Stachas, Gierszynski 
Stanisław) 167 

Gėtė Johanas Volfgangas 
(Goethe Johann 
Wolfgang) 63 

Gylys 328 

Gineitytė 113 

Gira Liudvikas 6 

Giuntzas Andrė (Giuntz 
Andrė) 24 

Glinskis Konstantinas 15, 16 

Godvodas 294 

Gogolis Nikolajus 332 

Goldbergas Jokūbas 113 

Gombrovičius Vitoldas 
(Gombrowizc Witold) 
VIII 

Gonionis-Goniondskis 
(Gonionis-Goniądzki) 113 

Gorska, Nalenč-Gorska 
Magdalena (Madzia, 
Nalęcz-Gorska Magda- 
lena) 171, 176-181, 283 

Gorskaitė Ona (Gorska 
Anna) 174, 183 

Gorska Marija (Mineikaitė, 
Gorska Minejkėwna 
Maria) 174, 179 

Gorskiai 100, 117, 151, 161, 
173-176, 184 

Gorskis Antanas 
Aleksandras (Gorski 
Antoni Aleksander) 183 

Gorskis Napoleonas 
Liudvikas Titas (Gorski 
Napoleon Ludwik) 174 

Gorskis Tomas Petras 
(Gorski Tomasz Piotr) 
173-176, 178-181, 183 

Gorskis Zigmantas 
Kazimieras (Gorski 
Zygmunt Kazimierz) 174 

Gorskis Zigmantas (Gorski 
Zygmunt) 174 

Goštautas 297 

Grabskis Stanislavas 
(Grabski Stanisław) 298 

Grigaitienė Vaiva XV 

Grigalius I 53 

Grigalius XVI 62 

Grinius Kazys 221, 314, 357 

Grotusai (Grothuss)122, 170 


Grovė Davydas 30 

Grudzinskas Vladas 315 

Gujo Yvas (Guyot Yves) 48 

Gurevičius Vincentas, 
Vincas 224 


Habsburgai 67, 71, 191 

Haidnas J. 59 

Haleckis Oskaras (Halecki 
Oscar) 310 

Hanibalas 38 

Herbačiauskas Juozapas 
Albinas 8, 21, 22, 37, 
91-94, 112, 194, 219, 233, 
305, 306 

Helcia žr. Mečkovska Helia 
(Mieczkowska Helcia) 

Hesė Antanas (Hesse) 6, 7, 
28, 186, 196, 197-200, 
202, 339, 363, 365, 366 

Hindenburgas Paulius 
(Hindenburg von 
Beneckendorff Paul 
Ludwik Hans Anton) 215 

Hymansas Polis (Hymans 
Paul Louis Adrien 
Henri) 8, 126, 127 

Holstein Aleksandra fon 
(Holstein Aleksandra 
von) 180 

Hopenai 170 

Hrehorovičiai 283 

Hrehorovičius Janas (Jonas, 
Hrehorowicz Jan) 173, 
282, 371 

Hrinkevičius Francišekas 
(Grinkevičius, 
Hrynkiewicz 
Franciszek) 256, 260 


Ivanauskas Tadas 310, 311, 
328, 338 

Ivaškevičius-Rudošanskis 
Vaclavas (Iwaszkiewicz- 
Rudoszański Wacław) 83 

Ivinskis Zenonas VIII 


Yčas Martynas 24, 95, 220 


Jablonskis Jonas 104, 368 

Jablonskis Konstantinas 368 

Jakimavičius Antanas 
(Jachimowicz Antoni) 
236, 244 

Jakimavičius Motiejus 244 

Jakovlevas Aleksandras 308 

Jakšukas 284 

Janicki Marija Teresa 
Josefina 52 

Jankauskas Kazimieras 162 

Janulaitis Augustinas 6-8, 
12, 20, 24, 28, 96, 107, 114, 
118-120, 162, 185, 186, 194, 
199, 224, 288, 289, 296, 
297, 299, 305, 306, 308- 
312, 318, 319, 325, 326, 
329-331, 354, 362, 365 

Janušaitis žr. Žegota- 
Janušaitis Marijanas 
Juzefas 

Janušonis 113 

Jaščenka Aleksandras 
295-297, 303, 306-308, 
318, 319, 326, 327, 329-331, 
343, 350, 362, 368 

Jaunutis 172 

Jekaterina II 283 

Jelinekas Georgas (Jellinek 
Georg) 18, 241 

Jencius-Butautas Viktoras 
99 

Jeseninas Sergejus 308 

Jonas Kazimieras, karalius 
87 

Jonynas Ignas 24, 114, 185, 
187, 305, 310, 311, 328, 
338, 339 

Jovaišis 239 

Jozuė 92 

Jukna Stepas 16 


Julijus II 62, 63 

Jundzilaitė Marija žr. 
Dunin-Jundzilaitė 
Romerienė Marija 
(Dunin-Jundzilėwna 
Maria) 

Jundzilas Zygmuntas 
(JundziHt Zygmunt) 291, 
292 

Jurgutis Vladas Rafaelis 368 

Juodelė Jonas 244 

Juozapavičius Edvardas 233 

Jurkevičius Janas 
(Jurkiewicz Jan) X 

Juzefovičius 13 

Juzia 321 


Kacenelenbogenas Urija 
(Uria) 356, 357 

Kafka Franz VIII 

Kairys Steponas 30, 33, 
107-109 

Kalnietis Vincas 186, 299 

Kalninšas A. 5 

Kalvaitis Jurgis 28, 164, 218, 
235, 363 

Kambonas Žiulis (Cambon 
Jules) 7 

Karak Rebeka 126 

Karevičius Pranciškus 177 

Karpiai 172 

Karsavinas Levas 24 

Kartjė la Tentas Eduaras 
(Ouartier-la-Tente 
Ėdouard) 35, 118 

Kasakaitis 339 

Katajevas Valentinas 308 

Kazlauskas 344 

Kerenskis Aleksandras 30, 
303 

Kergalis Žozefas Šarlis 
(Kergall Joseph- Charles) 
48, 50, 52, 53, 63 

Kijauskas 297 

Kymantaitė-Čiurlionienė 
Sofija 15 


Klemenso Žoržas Benžami- 
nas (Clemenceau Geor- 
ges Benjamin) 75 

Klemetis Heikis Valentinas 
(Klemetti Heikki 
Valentin) 105 

Kligys Jonas 117, 122, 134- 
140,142-144 

Klimas Petras 39, 43, 58, 59, 
97, 98 

Knyt Agneška (Knyt 
Agnieszka) XII 

Kolodnas 28 

Kolojanis 63 

Kolumbas 148 

Kolupaila Steponas 311, 328 

Komorovska Renia Jaros- 
lavuvna (Komorowska 
Renia Jarostawowna, 
Regina) 183 

Komorovska Eliza (Elizka, 
Komorowska Eliza, 
merg. pavardė Römer), 
Mykolo Pijaus Paskalio 
Romerio sesuo 85, 99, 
100, 160, 161, 172-174, 178, 
180, 182, 187, 188, 206, 
239, 253, 254, 284 

Komorovska Felicija Marija 
(Litka, Komorowska 
Felicja Maria), 
Zygmunto ir Elizos 
Komorovskių dukra 100, 
161, 183 

Komorovska Jadvyga 228 

Komorovska Magdalena, 
Nalenč-Gorska 
(Komorowska 
Magdalena, Nalęcz- 
Gorska) žr. Gorska, 
Nalenč-Gorska 
Magdalena (Nalęcz- 
Gorska Magdalena) 

Komorovska Magdalena 
Marija (Komorowska 
Magdalena Maria) 183 

Komorovska Renia 183 
Komorovska Zofija 
Konstancija (Zitka, 
Komorowska Zofia 
Konstancja), Zygmunto 
ir Elizos Komorovskių 
dukra 99, 161, 173, 183, 
206, 284 
Komorovskiai 84, 99, 151, 
180, 181, 184, 253 
Komorovskis Antonis 
(Komorowski Antoni) 
161 
Komorovskis Hektoras 
(Henrysius, 
Komorowski Hector), 
vyresnysis Zygmunto 
ir Elizos Komorovskių 
sūnus 89, 99, 100, 161, 
178-182, 347, 149 
Komorovskis Jaroslavas 
Janas (Komorowski 
Jarosław Jan) 182 
Komorovskis Loranas 
Leonas (Komorowski 
Loran Leon) 182 
Komorovskis Julius 
Viktoras Anupras 
(Julekas, Juliukas, 
Komorowski Julian 
Wiktor Onufrij), 
Zygmunto ir Elizos 
Komorovskių sūnus 99, 
100, 117, 151, 161, 162, 171, 
172, 175-182, 184 
Komorovskis Piotras 
(Piotrusis, Kamarauskas 
Petras, Komorowski 
Piotr) 99, 161 
Komorovskis Simonas 
Stanislovas 
(Komorowski Szymon 
Stanislaw ) 173 
Komorovskis Vincentas 
(Komorowski 
Wincenty) 173, 182 

Komorovskis Vitoldas 
(Komorowski Witold) 
160, 161 

Komorovskis Zygmuntas 
Leopoldas (Zysius, 
Komorowski Zygmunt 
Leopold), Mykolo Pijaus 
Paskalio Rėmerio sesers 
Elizos vyras 99, 100, 161, 
182 

Končia Juozapas 122, 170 

Končia Medardas (Kończa 
Medard) 122-124, 128, 
153, 170 

Končia Mykolas 122 

Kondrotas 239 

Konopackis Fabijanas 158 

Kosciuška Tadas Andrius 
Bonaventūra 195 

Kosentiniai 61 

Kosentinis Frančeskas 
(Cosentini Francesco) 
47-50, 52, 53, 55, 61, 78 

Kotunia žr. Prušanovska 
Konstancija Michalina 
Marija (Kotunia, 
Kotunka, Pruszanowska 
Konstancja Michalina 
Maria, merg. pavardė 
Rėmer) 

Kotvič Izabelė Antonina 
(Kotwicz Iza Antonina) 
182 

Kozlovskis Vladyslavas 
Mečyslavas (Kozlowski 
Władysław Mieczysław) 
48-51, 53 

Kraskovskis Ivanas (Kras- 
kowski Iwan) 248, 271 

Kraševska Ona (Kraszewska 
Anna) 183 

Krėvė-Mickevičius Vincas 
8, 125-127, 165, 305, 306, 
317, 318 

Kriščiukaitis Antanas 
(Kriščiukaitis-Aišbė) 


95, 103, 117, 224, 289, 294, 
299, 306, 318, 341, 359 
Krivienė Irena XI 
Krupavičius Mykolas 82, 
83, 170 
Kšyvickis Liudvikas 
(Krzywicki Ludwik) 173 
Kšyžanovskis Bronislavas 
(Krzyżanowski 
Bronisław) 193, 293, 298 
Kubertavičius Petras 317 
Kubilius Juozas 125 
Kučevska Teresė 
(Kuczewska Tereza) 183 
Kulčyckis Liudvikas IX 
Kurilavičius 146 


Lašas Vladas 102, 221 

Laucevičius 3 

Leguvė Gabrielis Žanas 
Batistas Ernestas 
Vilfredas (Legouvé 
Gabriel Jean Baptiste 
Ernest Wilfred) 15 

Leitgeber Irena Marija 182 

Leitgeberis Česlovas 
Kazimieras (Leitgeber 
Czesław Kazimierz) 182 

Lenrotas Elijas (Lönnrot 
Elias) 105 

Leonas Petras XIII, 20, 22, 
95, 100-103, 116, 121, 289, 
294, 295, 297, 306, 309, 
318, 326, 327, 341, 343, 368 

Liorentas A. 105 

Litka žr. Komorovska Felici- 
ja Marija (Komorowska 
Felicja Maria) 

Liubeckis 283 

Luisi Paulina 52, 53, 57, 60, 
63 

Luisis Angelas 52 

Lukomskis Kazimieras 
(Lukauskis, Lukauskas 
Kazimieras, Łukomski 
Kazimierz) 168 


Machvitcas Ksaverijus 158 
Mackevičius Jonas 232 
Mačienė 300, 303, 351 
Mačys Vladas 95, 103, 198, 
289, 294, 300, 303, 306, 
318, 341, 343, 350, 368 
Maironis 15, 81 
Majus (May), sūnus 145 
Majus (May), tėvas 130, 131, 
137, 144-146, 148, 149, 
152-155, 201 
Makauskas (Makowski) 3, 4 
Makauskas Bronius X 
Makauskas J. 221 
Malinauskas Donatas 219, 
220, 225, 226 
Mandelštamas Osipas 308 
Marcinkevičius Justinas 105 
Marynia žr. Romerienė 
Marija (Römer 
Maria, merg. pavardė 
Romerytė) 
Martinkėnas Vincas X 
Masiulis Alfonsas 158 
Masiulis Mataušas 158 
Maskoliūnas Mindaugas XV 
Matulaitis Jurgis 172 
Matusevičius 89 
Mazarskiai 87, 88 
Mazarskis Adrianas 87-89, 
189 
Mazarskis Elijas (Mazarski 
Eliasz) 87 
Mečkovska Elvyra 
Marija (Miečkovska, 
Mieczkowska Elwira 
Maria, merg. pavardė 
Römer), Mykolo Pijaus 
Paskalio Rėmerio sesuo 
IX, 24, 77, 85, 119, 157, 158, 
160, 190, 226-228, 234, 
238, 239, 242, 244, 253, 
282-285, 303, 341, 347 
Mečkovska Helia, 
Helcia (Miečkovska, 
Mieczkowska Helcia), 


Elvyros Marijos 
Mečkovskos dukra 77, 
88, 119, 190, 228, 234, 283 

Mečkovskis 
Andžėjus(Aniusis, Mieč- 
kovskis, Mieczkowski 
Andrzej), Elvyros Ma- 
rijos Mečkovskos sūnus 
24, 117, 128-136, 140, 146, 
153, 190, 228 

Mečkovskis Stefanas 
(Steponas, Miečkovskis, 
Mieczkowski Stefan), 
Elvyros Marijos 
Mečkovskos vyras 157, 
162, 163, 187, 188, 190, 205, 
226-228, 234, 282, 283, 
285, 303, 304, 312, 315, 317, 
347, 349, 350, 371 

Mejeris Konstantas (Meyer 
Konstant) 211, 212 

Mejerova Eva Helena 
(Meyerowa Ewa Helena, 
Mejerienė, merg. 
pavardė Romerėwna, 
Romerytė), Autoriaus 
sesers Marynios, 
Marijos Romerienės, 
dukra 163, 207, 209, 228, 
295, 303, 347, 349 

Melngailis Emylis (Meln- 
gailis Jūlijs Emīls) 5 

Melžinska Marija Leon- 
tyna (Zdzechovska, 
Mielżyńska Maria Leon- 
tyna, Zdziechowska) 179, 
180, 183 

Melžinskiai 179, 184 

Melžinskis Feliksas 
(Mielżyński Feliks) 179, 
180 

Melžinska Stanislava (Ja- 
nušova iš Voinič-Sia- 
noženskių, Mielžynska 
Stanisława z Woynicz- 
Sianożęckich) 179 


Micevičuvna Joana 
Marija (Masalska, 
Micewiczówna Joanna 
Maria) 191, 192, 227 

Micka 30 

Mickevičienė 213, 217 

Mickevičius Adomas 
(Mickiewicz Adam) 
195, 312 

Mickevičius Juozas 212, 217, 
218 

Mickevičius-Kapsukas 
Vincas 101, 110 

Mikalojus I (Nikolajus I) 62 

Mikelandželas 
(Michelangelo) 62, 63 

Miknys Rimantas X 

Milašius Oskaras (Liubič- 
Miloš-Milašius Oskaras 
Vladislovas, de Lubicz 
Milosz Oscar Vladislas) 
24 

Milčinskis Aleksandras 
(Milčinskas, Milczyński 
Aleksander) 13 

Miltinis Juozas 16 

Mindaugas II 108 

Mineikaitė Marija žr. 
Gorska Marija (Gorska 
Minejkówna Maria) 

Mykolienė Biržiškienė žr. 
Biržiškienė-Šėmytė 
Bronislava 

Mocartas Volfgangas 
Amadėjus (Mozart 
Wolfgang Amadeus) 
59 

Molinaris Bernardinas 
(Molinari Bernardino) 
59 

Monstavičius Dionizas 113 

Montvidas 170 

Montvila Aleksandras 172 

Montvila Juozapas 
(Montwilto Józef) 170, 
183 

Montvila Stanislovas 
(Montwilto Stanisław) 
170 

Montvila Stanislovas 
(senasis, Montwilto 
Stanistaw) 170 

Montvila Vladislavas 
(Montwilt Władysław) 
172, 183 

Montvila Vincentas 
(Montwilto Wincent) 
170 

Montvilaitė Stefanija 
(O'Rourkė, O'Rourke 
Stefania z Montwilt) 176 

Montvilos 110, 184 

Monvid-Bialozoraitė Pau- 
lina (Monwid-BialHtozor 
Paulina) 153, 170 

Moračevskis Jendžėjus 
(Moraczewski Jędrzej) 
355 

Moravskis Alfonsas 95, 103, 
167, 289, 294, 306, 318, 
341, 343 

Mošinska (Petkevičiūtė, 
Moszynska, 
Pietkiewicz6wna) 296 

Motiejienė Končienė žr. 
Končienė Motiejienė 
(Konczynia Maciejowa) 

Mozė 92 

Musolinis Benitas 
(Mussolini Benito) 39, 
42, 46, 47, 67 


Nagevičius-Nagius Vladas 
174, 208 

Nagrodzkis Zygmuntas 
(Nagrodzki Zygmunt) 
292 

Nagurska Janina 183 

Nalenč-Gorskiai (Nalęcz- 
Gorski) 178 

Nalenč-Gorska Marija 
Magdalena (Nalęcz- 

Gorska Maria 
Magdalena) 100 

Napoleonas Bonapartas 
(Napolėon Bonaparte) 
66 

Narbutaitė Marija, Rome- 
rienė (Narbutėwna Ma- 
ria, Romerowa) 188, 341, 
345, 346 

Narbutas Sigitas XI 

Nargelevičius Domininkas 
161, 216 

Narkevičius Adolfas 
(Narkiewicz Adolf) 77, 
192-196, 252, 270 

Naruševičius Tomas 27, 28 

Narutavičienė Viktorija 180 

Narutavičius Gabrielius 180 

Narutavičius Stanislovas 
108, 180 

Nasvytis Motiejus 296 

Naujalis Juozas 105 

Naujokas 339 

Nemeikšis Mykolas 240, 244 

Nemirovičius Andžėjus 
(Niemirowycz Andrzej) 
175 

Neverovas A. 308 

Niemira Janas 175 

Nikolajus I 62 

Nikolajus II 232, 296 

Noreika Liudas 125 

Novakas Janušas (Nowak 
Janusz) X 


Obezerskis Miroslavas 
(Obiezierski Mirosław) 
298 

Ochenkovska-Romer 
Helena žr. Romerytė- 
Ochenkovska Helena, 
Baltoji Helia (Romer- 
Ochenkovska, Römer- 
Ochenkowska Helena, 
Helia, Hela, Helcia, Hela 
Biala) 


Ochmanskis Ježis 
(Ochmanski Jerzy) X 
Olechnovičius 189, 190 
Oleka Kazimieras 169, 299 
Openheimeris Francas 
(Oppenheimer Franz) 50 
Orlukas Rachmalis 325 
O'Rourkai (O'Rourke) 183, 
253 
O'Rourkė Eduardas 
Aleksandras (Edvardas 
O'Rourkė) 172, 175-177, 
180 
O'Rourkė Juzefas 176 
O'Rourkė Karolis 175, 176 
O'Rourkė Marija 
(Tiškevičiūtė Marilė, 
O'Rourke Maria 
Tyszkiewicz6wna) 176 
Osmolovskis Ježis 
(Osmolowski Jerzy) 110 


Padovanis Žanas Mari Ga- 
brielius (Padovani Jean 
Marie Gabriel) 24, 25 

Paslavskis Stefanas 
(Paslawski Stefan) 83 

Paulius II 46 

Peikštenis Eugenijus XV 

Pekaras 57 

Penkaitis Antanas Algirdas 
216, 217, 235, 368 

Penkaitis Pranas 17 

Perkovska (Perkowska) 183 

Perkovskienė Vanda Teresė 
Julijona (Perkowska 
Wanda z Gorskich) 174 

Perudžinas Pjetras 
(Perugino Pietro) 62 

Petenas Filipas (Pėtain 
Philippe) 25 

Petkevičaitė Gabrielė 
(Petkevičaitė-Bitė) 357 

Petkevičius 293 

Petkevičius, įgaliotinis 123, 
124 


Petkevičius Tadas 27 

Petkevičiūtė žr. Mošinska 

Petrauskas Jurgis 16 

Petrauskas Mikas 16, 357 

Petrauskas Simonas 164, 
165, 299 

Petrulis Juozas 189, 191 

Piastai 73 

Pijus XI 42, 43 

Pilka Stasys 16 

Pilniakas Borisas 308 

Pilsudskis Juzefas 
(Piłsudski Józef) IX, X, 
XIII, 95, 110, 126, 168, 191, 
195, 287, 293 

Pinturikjas (Pinturicchio) 62 

Piotrovska Vanda 
(Piotrowska Wanda) 226 

Pisaniai 160 

Pisaniova Ana (Pisaniowa 
Anna) 159 

Pisaniuvna 182 

Pliater-Zyberk Marija, 
mergautinė Pass (Plater- 
Zyberk Maria z Passow) 
183 

Pliateris-Zyberkas Mykolas 
(Zyberk-Plater Michał) 
183 

Pliateris-Zyberkas 
Stanislavas (Zyberk- 
Plater Stanislaw) 183 

Pliateris-Zyberkas 
Viktoras Kazimieras 
(Plater-Zyberk Wiktor 
Kazimierz) 183 

Pliumikė Fridrichas 
(Plümicke Fridrich) 6, 
7, 28, 186, 196-200, 202, 
359, 363, 365, 366 

Potulicka 183 

Potulickaitė-Hutten 
Čapskienė Jadvyga 
Marija Emilija (Hutten- 
Czapska Jadwiga Maria 
Emilia, Potulicka) 181 


Potulicka Kristina, 
Čapskaitė-Hutten 
(Potulicka Krystyna, 
Hutten-Czapska) 181, 183 

Potulickiai 184 

Potulickis Mečyslavas 
(Potulicki Mieczystaw) 
181 

Požėla 297 

Prijo Alberas (Prioult 
Albert) 24 

Prystoras A. XIII 

Pru Leonas (Prou Leon) 24 

Prušanovska Halina, Halia 
(Pruszanowska Halina, 
Hala) 205 

Prušanovska Juzefa, 
Rėomerienė (Juzia, 
antrą kartą ištekėjusi 
Cisvinskienė, 
Pruszanowska Józefa, 
Józia, Romerowa, 2 voto 
Ciswinska) 72, 205, 253 

Prušanovska Konstancija 
Michalina Marija 
(Kotunia, Kotunka, 
Pruszanowska 
Konstancja Michalina 
Maria, merg. pavardė 
Römer), Mykolo Pijaus 
Paskalio Romerio sesuo 
84, 205, 239, 244, 246, 
252-254, 258, 268 

Prušanovska Stanislava 
(Stasia, Staska, 
Pruszanowska 
Stanislawa) 205, 253 

Prušanovskiai 205, 253, 254 

Prušanovskis Eugenijus 
(Gienio, Genius, 
Pruszanowski 
Eugeniusz, Genius) 205 

Prušanovskis Ezechielis 
(Pruszanowski Ezechiel) 
205, 253 

Pšezdzeckiai 184 


Pšezdzeckis Janas (Pšez- 
dzieckis, Przeždziecki 
Jan) 173, 181, 183 

Puankarė Raimonas 
(Poincarė Raymond) 75 

Puida Kazys Aleksandras 
22, 219 

Purėnas Antanas 114, 115, 
118, 120 

Purickis Juozas 299, 342— 
344, 348, 349, 351, 352, 
354, 355 

Putramentas 321, 337 


Račkauskas Vytautas 
Aleksandras 221 

Radek-Zenkovičius 314 

Radus-Zenkavičius Leonas 
223 

Radvilaitė Taida 327 

Radvilos 122, 170 

Rafaelis 62, 63 

Rapackis Vladislavas 
(Wladyslaw Rapacki) 
158, 159 

Renė (Rönne) 179 

Renė Antanas 179, 180 

Renė Eugenijus 180 

Renė Karolis Evaldas 
(Renne) 180 

Rimaitė Ona 317 

Rimka Albinas 221, 294, 306, 
318, 341, 343 

Rimkevičius Antanas 30 

Rimša Julijonas 28 

Rimša Petras 191, 232 

Riomerytė Konstancija XIV 

Romanovai 232 

Romanas Valerijus (Roman 
Walery) 286, 287 

Romas Jurgis Gerasimas 
(Romm Jerzy) 357 

Rėmeriai (Romeriai) 80, 
179, 255 

R6merienė Elžbieta, 
Boleslavova (Elžusia, 

Rėmerowa Elžbieta, 
Bolestawowa), Boleslovo 
Liudviko Rėmerio 
žmona, merg. pavardė 
Rėmerytė (Romerėwna), 
Edvardo Romerio ir 
Sofijos Montvidaitės 
dukra 256 

Rėmerienė Marija (Marynia, 
Römer Maria, merg. 
pavardė Romerytė), 
Mykolo Pijaus Paskalio 
Romerio sesuo 34, 85, 
117, 119, 122, 128-136, 140, 
148, 150, 152, 158, 162, 163, 
179, 188, 190, 206-211, 
226-228, 234, 239, 243, 
244, 254, 279, 284, 285, 
304, 347, 350 

Rėmerienė Michalina 213 

Rėmerienė Rachelė Kolov- 
rat de Raės (Rėmerowa 
(Raės de) Rachela), mar- 
šalo Mykolo Juozapo 
Romerio žmona, Myko- 
lo Pijaus Paskalio Rome- 
rio prosenelė 179 

Rėomerienė, Romerova, 
Romerytė Regina 
(Rėomerowa 
(Römerówna) Regina), 
Edvardo Mato Romerio 
dukra, Mykolo Pijaus 
Paskalio Romerio 
žmona 214, 244, 256, 
258, 261-270, 272-282, 
286, 302, 319, 321-324, 
333-338, 355 

Römerienė Zofija (Zosė, 
Zosia, Dembovskytė, 
Römerowa, Romerowa, 
Roemerowa Zofia, Zosia, 
Dembowska) 80, 81, 214, 
255, 275, 301 

Römerytė-Ochenkovska 
Helena, Baltoji Helia 

(Romer-Ochenkovska, 
Römer-Ochenkowska 
Helena, Helia, Hela, 
Helcia, Hela Biała) 88, 
95, 190, 227, 252, 255, 279, 
298 

Römerytė Helena, Juodoji 
Helia (Römerówna 
Helena, Hela Czarna) 
213, 255, 256, 259, 270 

Römeris Alfredas (Römer 
Alfred) 302 

Römeris Antanas (Ciskodo 
linija, Ežerėnai, Römer 
Antoni) 205 

Römeris Antanas (Janapolės 
linija, Römer Antoni) 
248 

Römeris Boleslavas (Römer 
Bolesław) 175 

Römeris Felicijonas Anta- 
nas (Antonis, Römer 
Felicjan Antoni) 255 

Römeris Edvardas 206 

Römeris Edvardas (Edzis, 
Römer Edward), 
dailininko Edvardo 
Mato sūnus, Mykolo 
Pijaus Paskalio Römerio 
žmonos Reginos brolis 
277 

Römeris Edvardas Jonas 
(Römer Edward Jan), 
Mykolo Pijaus Paskalio 
Romerio tėvo - Mykolo 
Kazimiero, Papos - 
dėdė 150, 240, 302 

Römeris Edvardas Ma- 
tas, Mateušas (Römer 
Edward Mateusz), My- 
kolo Pijaus Paskalio 
Römerio žmonos Regi- 
nos tėvas, dailininkas 
265, 275 

Römeris Eugenijus 
(Romeris, Römer, 


Romer Eugeniusz) 80, 
241, 255, 275, 276 

Römeris Jurgis (Romer 
Jerzy, Jurek), dailininko 
Edvardo Mato sūnus, 
Mykolo Pijaus Paskalio 
Römerio žmonos 
Reginos brolis 275 

Römeris Izidorius Antanas 
(Römer Izydor Antoni), 
Edvardo Jono sūnus 
iš antros santuokos 
(su Sofija Manvydaite- 
Bialozoraite) 255 

Römeris Kazimieras Ignotas 
Liucijonas (Kazimierz 
Lucjan Ignacy Römer) 
245, 248, 302 

Römeris Leonas (Römer 
Leon) 255 

Römeris Mykolas Juozapas 
(Römer Michał Józef), 
Mykolo Pijaus Paskalio 
Römerio prosenelis 179 

Römeris Mykolas Kazimie- 
ras, Papa (Römer Mi- 
chał Kazimierz, Papa), 
Mykolo Pijaus Paskalio 
Römerio tėvas 148, 155, 
156, 239, 245 

Romeris Mykolas Pijus 
Paskalis VIII, IX, XIII- 
XV 

Rėmeris Mykolas Steponas 
Antanas (Römer Michal 
Stefan Antoni), Mykolo 
Pijaus Paskalio Romerio 
senelis 240 

Romeris Severinas Justinas 
(Römer Seweryn Justyn) 
240, 302 

Römeris Stanislavas 
Marija (Stasius, Römer 
Stanisław Maria, Staś), 
Izidoriaus ir Celinos 
Rėmerių sūnus 255 


Romeris Steponas Jurgis 
(Stefanas, Stefusis, 
Römer Stefan, Stefuš), 
Mykolo Pijaus Paskalio 
Romerio sesers 
Romerienės Marijos, 
Marynios ir Vitoldo 
Romerio sūnus 119, 122, 
128, 131, 134-140, 142-145, 
159, 160, 188, 228, 234, 
243, 341, 342, 345; 347, 
349, 350 

Romeris Tadeušas (Römer 
Tadeusz) 248 

Rėmeris Vitoldas (Römer 
Witold), Romerienės 
Marijos, Marynios, 
Mykolo Pijaus Paskalio 
Romerio sesers vyras 
63, 102 

Rėmerytė-Čechovskienė 
Valerija 81 

Romerytė, Rėmeruvna Ce- 
lina (Cesia, Römerówna 
Celina), Mykolo Pijaus 
Paskalio Römerio ir 
Reginos Romerienės 
dukra 214, 256, 258, 
260-268, 272, 273, 277, 
278, 280-282, 302 

Rėmerytė Jadvyga Zofija 
(Römerówna Jadwiga 
Zofia) 239, 240 

Römerytė Ona (Ania, Vi- 
rion, Römerówna Anna, 
Wirionowa), Izidoriaus 
ir Celinos Römerių 
dukra, Adomo Viriono 
antroji žmona 255 

Römerytė Zofija (Zosia, 
Virionienė, Römerówna 
Zofia, Zosia, 
Wirionowa), Izidoriaus 
ir Celinos Römerių 
dukra, Adomo Viriono 
pirmoji žmona 255 


Romuldas 172 

Rondomanskis Andrius 
(Randomanskis) 112 

Ropaitė Liudvika 228 

Ropas Edvardas fon (Ropp 
Eduard Michael Johann 
Maria Baron von der) 
175 

Rosenas Piotras (Rosen 
Piotr) 119, 158, 159, 292 

Rosenas Justinas (Rosen 
Justyn) 244 

Rosenuvna-Stavska Marija 
(Rosenaitė, Rosenówna- 
Stawska Maria) 244 

Ruch Basienka 156 

Ruch Cipenka 156 

Ruchas Mikelis 155, 156 

Ruchas Peisachas (Ruch 
Pejsach) 155, 156, 239, 245 

Ruso Žanas Žakas 
(Rousseau Jean-Jacques) 
51 

Rusteika Zigmas 
(Zigmuntas) 13, 17 

Rutkauskaitė Barbora 
(Basia, Rutkowska 
Barbara) 238 

Rutkauskas Zigmantas 
(Rutkowski Zygmunt) 
238 

Ružancovas Aleksandras 
224 


Sabaliauskas Adolfas (Žalia 
Rūta) 105 

Sadauskas 244 

Salmonovičius Stanislavas 
(Salmonowicz 
Stanisław) 364 

Samajauskas K. 105 

Sanguška 281 

Sapiega Eustachijus 
Kajetonas (Sapieha 
Eustachy Kajetan) 256, 
287 


Sapiegos 287 

Savickis Janas (Sawicki 
Jan) X 

Savojiečiai 66, 67 

Savonevskis (Sawoniewski) 
260-262 

Semaška Dominykas 118, 
166, 168, 171, 224-226, 
283 

Senkevičius Janas (Sienkie- 
wicz Jan) XII, XV 

Sidzikauskas Vaclovas 27, 
294, 295, 305 

Simonaitis Erdmonas 154 

Sirutavičius Vladas 173, 283 

Skipitis Rapolas 224 

Skirmuntaitė Kazimiera 
Bronislava 
(Skirmunttėwna 
Kazimiera Bronisława) 
245 

Skribas Eženas Ogiustenas 
(Scribe Eugène 
Augustin) 15 

Skvireckas Juozapas Jonas 
90, 177 

Sleževičius Mykolas 27, 110, 
111, 118, 120, 221, 222, 229 

Sližys 208 

Sližys Boleslovas (Balys) 208 

Smetona Antanas XIII, 8, 
11, 108, 125, 126, 218, 219, 
305, 306 

Sniadeckiai 94 

Sodeika 341 

Solakas Zbignevas (Solak 
Zbigniew) IX, X, XII, 
XIV 

Sorokinas Pitirimas 
Aleksandrovičius 55 

Stadzevičius Boleslavas 
(Balys, Stadziewicz 
Bołesław) 194-196, 217, 
225 

Staneika Adalbertas 39, 42, 
43, 45 

Staniškis Jadviga Marija 
(Staniszkis Jadwiga 
Maria) 226 

Staniškis Ježis (Staniszkis 
Jerzy) 226 

Staniškis Vincas 226 

Staniškis Vitoldas Teofilis 
(Staniszkis Witold 
Teofil) 226 

Staniškis Vitoldas 
Vincentas (Staniszkis 
Witold Wincent) 226 

Stankevič Helena (Stan- 
kiewicz Helena) 83 

Stankevičius Vladimiras 
(Stanka Vladas) 23, 30, 
33, 50, 95, 235, 294, 295, 
297, 303, , 306, 308, 318, 
325, 326, 343, 350, 368 

Stankūnas Jonas XV 

Staugaitis Jonas 221, 224, 314 

Stavska Ana (Anulka, 
Stawska Anna) 158-160 

Stavska Marija (Stawska 
Maria, Marysienka) 
158, 159 

Stavska Marija (Stawska 
Maria, Marysia) 159 

Stavskiai 341 

Stavskis Juozas 244 

Stavskis Justinas (Stawski 
Justyn, Justyś) 159 

Stavskis Juzefas (Stawski 
Józef) 158, 159 

Steponaitis Vytautas 224 

Strimaitis Jonas 222 

Strumila Justinas 
(Strumiłło Justyn) 10-12 

Strumila Marianas (Markas, 
Strumiłło Marian) 10 

Strumskytė-Čepienė Uršulė 
206 

Studnickiai 32 

Studnickis Vaclavas 
(Studnicki (Gizbert) 
Wacław) 32 

Studnickis Vladyslavas 
(Studnicki (Gizbert) 
Władysław) 32 

Stulginskis Aleksandras 112, 
223, 224 

Sugintas Antanas 111, 112, 
114, 118, 119 

Sutkus Antanas 22 


Šalčius Petras 95, 103, 289, 

294, 306, 318, 341, 343 

Šalkauskas 295 

Šalkauskis Kazys 95 

Šalkauskis Stanislovas 
(Stasys) 95, 318, 325 

Šapira 204, 339 

Šaulys Jurgis 174, 364 

Šekspyras Viljamas 21 

Šileris Frydrichas 59 

Šilingas Stanislovas (Stasys) 
8, 9, 108, 112, 204, 305 

Šimonis Kazys 232 

Šimulionis 297 

Šiukšta P. 172 

Šiukštos 172 

Šlejeris Johanas Martinas 
(Schleyer Johann 
Martin) 64 

Šliūpas Jonas 90, 360 

Šliūpas Rokas 350 

Šmitaitė Veronika 226 

Šmitleinas Reimondas 
(Schmittlein Raymond) 
24 

Šniukšta Petras 164, 165 

Šuazel-Gufjė Marija 
(Šuazelova, de Choiseul- 
Goufher Maria) 161 

Šuazeliai (de Choiseul) 161 

Švoinickis Zygmuntas 
(Szwoynicki Zygmunt) 
428 


Tamošaitis Izidorius 125 
Tanajevska Eliza (Elizka, 
Tanajewska Eliza) 253 


Tanajevskiai 254 

Tanajevskis Markas 
Benediktas (Marekas) 
253 

Tanajevskis Stanislavas 
(Stasius, Tanajewski 
Stanisław, Staś) 205, 253, 
254 

Tanskiai 219 

Tanskis 219 

Tanskis Liucijus 219 

Tarka Kšyštofas (Tarka 
Krzysztof) X 

Tatarincevas 339 

Taube Michaelis (Freiherr 
von, Taube Michael 
Aleksandrovič) 55 

Tenisas Ferdinandas 
(Tönnies Ferdinand) 
48-52, 55; 56, 64, 99 

Tiškevičiai 
(Tyszkiewiczowie) 172 

Tiškevičienė Kotryna 
Joana (Romerytė, 
Tyszkiewiczowa 
Katarzyna Joanna, 
Römerówna) 176 
O'Rurkė Marija 

Tiškevičius Vitoldas 
(Tyszkiewicz Witold) 176 

Toliušis Zigmas 27, 98, 118, 
120, 204, 325, 326, 342, 
343, 351, 357 

Toločka Vladislovas 
(Tołłoczko Władysław) 
256, 332 

Tonkūnas (Tomkūnas) 
Juozas 82, 83 

Tornau Aleksandras 
Haroldas 325 

Trimokas 297 

Tūbelis Juozas 164 

Tumas-Vaižgantas Juozas 
(kunigas Tumas) IX, 5, 
103-105, 125, 224, 327 


Tumėnas Antanas 3, 4, 12, 
13, 95, 113, 155, 164, 165, 
171, 214, 218, 219, 235, 244, 
289, 297, 299, 306, 312, 
318, 325, 329, 330, 343, 350 

Tursa Karolis 327 

"Tvibutas Saulius 172 


Umbertas I 66, 67 
Umbertas II 67 
Umiastovskiai 192 
Umiastovskis Francišekas 
(Umiastowski Fran- 
ciszek) 192 
Umiastovskis Janas 
(Umiastowski Jan) 192 
Umiastovskis Vitoldas 
(Umiastowski Witold) 192 
Urachas Vilhelmas fon (von 
Urach Wilhelm) 108 
Urbanavičius Boleslovas 245 


Vaicekauskas Mikas 81 

Vaidelis 245 

Vailokaičiai 161, 169, 170 

Vailokaitis 169, 170, 349 

Vainiūnaitė-Kubertavičienė 
Antanina 16 

Vaivadaitė Elena 325 

Vakaras Mikelandželas 
(Vaccaro Michelangelo) 
50-52 

Valavičius Juozas 
(Volovičius, Woltowicz 
Józef) 254 

Valtys Jonas 164, 218 

Varnas Adomas 233 

Vasilevska Jadvyga 
(Vasilevska Brunonienė, 
Wasilewska Jadwiga, 
Brunonowa Wasilewska) 
158, 159, 188, 238, 243, 
244, 341 

Vasilevska Marija 
(Marychna, Wasilewska 
Maria) 158, 159, 160, 188 


Vazaris Džordžijus (Vasari 
Giorgio) 63 

Veisenhofai 122-124 

Veisenhofas Antonis 
(Weissenhoff Antoni) 
153 

Veisenhofas Janas Antonis 
(Weissenhoff Jan 
Antoni) 122 

Veisenhofas Valdemaras 
(Valunis, Valunio, 
Weyssenhoff Waldemar, 
Walunio) 228 

Veisenhofienė Paulina 
(Paulinka, Končaitė, 
Weyssenhoff Paulina, 
Weyssenhoffowa z d. 
Konczėw) 122, 124, 153, 
157, 162, 228 

Velhorskis Vladyslavas 
(Wielhorski Władysław) 
53, 54, 137, 138 

Velykis Mykolas 223 

Velhorska Celina žr. 
Levonevska Celina 
(Lewoniewska Celina, 
Wielhorska) 

Velhorskis Vladyslavas 
(Wielhorski Władysław) 
XV, 298 

Vengerova Zinaida 308 

Venglovska Irena (Irka, 
Weęglowska Irena, Irka) 
253 

Venglovskis (Węgtowski) 205 

Verdis Džiuzepė 16 

Veryga-Darevskis 318, 341 

Viktoras Emanuelis II 46 

Viktoras Emanuelis III 66, 67 

Vileišis Jonas XIII, 24, 25, 27, 
108, 109, 221, 318, 327 

Vileišytė Birutė Marija 
(Jurgelionienė Tursienė) 
327 

Vileišytė Elena (Devenienė) 
327 


Vilhelmas II 108, 200 
Vinsenas Roberas (Vincent 
Robert) 24 
Virionas Adomas (Virion 
Adam) 255 
Višinskis Povilas 174 
Vyspianskis Stanislavas 
(Wyspiański Stanisław 
Mateusz Ignacy) 160, 359 
Voitkevičova Umiastovska 
(Wojtkiewiczowa 
Umiastowska) 192 
Volberg Ana (Aninka, 
Wolberg Anna) 37, 252 
Voldemaras Augustinas 23, 
43, 50, 54, 55, 57-59, 61, 
63, 97-99, 125, 161, 305, 
326 
Volodkovičius Stanislavas 
(Stasius, Wolodkowicz 
Stanisław) 213, 270 
Volodkovičuvna-Chel- 
chovska Zuzana (Zunka, 
Wotodkowiczėwna- 
Chetchowska Zuzanna, 
Zunka) 245 
Volovičova Helena 
Zuzana Rachela (merg. 
pavardė Romerytė, 
Wollowiczowa Helena 
Zuzanna Rachela z 
Römerów) 84, 163, 263 
Volovičius Henrikas 
(Henrysius, Wołłowicz 
Henryk) 84, 163, 164, 205, 
246, 254, 259, 263, 282 
Vormsas Renė (Worms 
René) 47, 48, 78 
Vorobjovas S. 250 
Vrublevska Emilija 11 
Vrublevskis Tadeušas 
Stanislavas (Tadas, 
Wróblewski Tadeusz 
Stanisław) IX, 95, 213, 
255, 270, 332 
Vrublevskis Eustachijus 11 

Zabiela Česius 172, 184 
Zabiela Karolis 172, 182 
Zabiela Vladas (Vladzio) 
172, 184 
Zabiela Zigmas 172 
Zabielos 172, 184 
Zakarevičienė Loreta XI 
Zakas Icikas 272 
Zamenhofas L. L. 64 
Zanas Tomas (Zan Tomasz) 
83 
Zanas Tomas (jaunesn.) 83 
Zaštautas Aleksandras 
(Zasztowt Aleksander) 
IX, 193, 293, 294 
Zaštovtas Lešekas 
(Zasztowt Leszek) XII 
Zdzechovska Marija 
Janušova 180 

Zdzechovska Marija 
Leontyna 
(Zdziechowska Maria 
Leontyna, Mielžynska) 
179 

Zdzechovskis Janas 
(Zdziechowski Jan) 179 

Zybalis Konstantinas 244 

Zyberkai-Pliateriai 184 

Zykus Marija (Zykus Maria) 
254 

Zomeris Janekas (Zommer 
Janek) 99 

Zoščenka Michailas 308 


Žalinkevičaitė Elena, 
Petrauskienė 16 

Žalinkevičiūtė žr. 
Žalinkevičaitė Elena 


Žalkauskas Karolis 
(Žolkowski Karol) 164, 
165, 216, 218, 235 

Žegota-Janušaitis Marijanas 
Juzefas (Žegota- 
Januszajtis Marian 
Józef) 287 

Želigovskis Liucjanas 
(Żeligowski Lucjan) 78, 
110, 127, 192, 247, 294 

Žemaitis Zigmantas 
(Zigmas) 24, 97, 114 

Žilinskas Tomas 105 

Žižka Janas 312, 315 

Žmuidzinavičius Antanas 
228-232 

Žunjenas Žoržas (Junien 
George) 24 


VIETOVARDŽIŲ RODYKLĖ 


Abiejų Tautų Respublika IX, 

Mykolas Romeris (1880-1945) — teisininkas, publicistas, visuomenės ir politikos veikėjas, vienas žymiausių 
XX amžiaus pirmosios pusės sudėtingų lietuvių ir lenkų santykių liudininkų. Jis, be reikšmingų darbų konstitucinės 
teisės srityje, paliko 40 tomų Dienoraštį, aprėpusį 1911-1945 metus. Tai to laiko tarpsnio Lietuvos visuomeninio, kultūri- 
nio ir politinio gyvenimo metraštis, rašytas lenkų kalba. Iki šiol yra dešifruotos, moksliškai parengtos, iš lenkų kalbos į 
lietuvių kalbą išverstos ir išleistos aštuonios minėtojo šaltinio knygos. 

Devintoje Dienoraščio knygoje, kaip ir anksčiau išleistų knygų tekstuose, aptariamas, aprašomas asmeninis 
gyvenimas, profesinės veiklos kasdienybė, politinės, visuomeninės ir kultūrinės Lietuvos, Kauno gyvenimo ypatybės 
tais metais, Bagdoniškio dvaro, kaimo ir į jį panašių, kaimyninių apylinkių, dvarų bei kaimų kasdienybė, geopolitinė 
Lietuvos padėtis Europoje ir regione, ypač Lietuvos ir Lenkijos santykių, lietuvių ir lenkų tautinių santykių, ypač tau- 
tinių mažumų (lenkų, žydų ir pan.) realijos, žvelgiant Lietuvos piliečio, Lietuvos lenko, senojo Lietuvos elito akimis. 
Labai spalvingai ir įvairiapusiškai nušviečiamas 1924-ųjų Kauno miesto gyvenimas: pasakojama, kaip miestas moder- 
nėjo, kokią įtaką darė jo kaip laikinosios Lietuvos valstybės sostinės statusas, kaip miestas lietuvėjo ir pan. Kartu gana 
dažnai autorius perteikia analitinius pasvarstymus apie 1924 metų ypač sudėtingą Lietuvai tarptautinę situaciją (Tautų 
Lyga, Ambasadorių konferencija ir Lietuvos visuomenės reakcija į jos darbą, sprendimus, Klaipėdos statuso svarstymai 
ir jo formulės vertinimai, Klaipėdos reikšmės Lietuvai aiškinimaisi...), tų laikų Lietuvos teismų darbą. Itin reikšminga, 
daugeliu atvejų unikali informacija, liečianti Lietuvos masonų struktūrų istoriją, labai nuodugnūs, analitiniai vertinimai, 
skirti Lietuvos universiteto gyvenimui. Be to, labai vertingos žinomų Lietuvos, Baltarusijos ir Lenkijos visuomenės, 
politikos ir kultūros veikėjų, kuriuos asmeniškai pažinojo Dienoraščio autorius, charakteristikos. 

Publikacija skirta ne tik mokslininkams (politikos, kultūros ir diplomatijos tyrėjams, sociopsichologams, litera- 
tūros istorijos nagrinėtojams), bet ir mokytojams, dėstytojams, kraštotyrininkams, muziejininkams. 

